
FØRSTE BOG 



Ferste Kapitel. 

En Valfart. 



Midt paa Skaanes Højslette breder Ringsø sin 
vidtstrakte Vandflade, som ved en Landtunge 
næsten helt overskæres og deles i Vester- og Øster- 
Ringsø. Landet højner sig skønt omkring Søen, 
hvis Bredder endnu til Dels dækkes af frodige 
Skove; men disse ere kun for lidt at regne mod 
de vældige Skove, som i gamle Dage spændte 
deres Løvtag over Egnen, hindrede Solens Straaler 
i at vække Jordens slumrende Kræfter og Menne- 
skene i at faa Ploven i Gang. De gamle Træer 
trængte med deres tætte Kroner hverandre, gødede 
Aar efter Aar i lange Tider Jorden med deres Blade- 
fald og udsaaede tillige en Sæd, hvis Fremvækst 
skulde give Generationer af Skovhuggere nok Ar- 
bejde med deres Økser. 

Henimod Slutningen af det Qortende Aarhun- 
drede vare de endnu ikke komne synderlig vidt 
dermed, skønt der naturligvis fandtes Steder, hvor 
Menneskene allerede i Hedenold havde fæstet Bo, 
og i hvis Fodspor deres kristne Efterkommere havde 
traadt. 

Et saadant Sted var den omtalte Landtunge. 
Der knejser Bossiø Kloster med sine røde Mure og 
høje Tinder, et rigt og lunt Bo for de sortkuttede 
Benediktinernonner. I snart tre Aarhundreder havde 
alt da Klosterkirkens gamle Klokker tidlig og silde 



hver Dag Sankt Nikolaus og Jomfru Maria til Ære 
rørt deres Tunger og ved deres snart stærke, snart 
dæmpede Klang vakt Genlyd i Skovene. 

Thor, en Herre af den rige og mægtige Æt, 
som til sine Tider kaldte sig Thott, havde stiftet 
Klosteret og doteret det rundelig. Som der staar 
i et gammelt Vers, hvor Thor selv fører Ordet: 

Kjelby Mølle og Dalby Vang, 
Bøge Ore og Ringsø Fang, 
det giver jeg dig, Bose Kloster ny, 
og selv hviler jeg i denne Hy. 

Men denne Slægtens første kristnede og dog 
højsatte Mand havde efterladt 3ig talrigt Afkom, 
til hvilket hans et Par Mile fra Bossiø liggende 
Stamgaard Næs foruden andre Ejendomme var gaaet 
i Arv. Tusinder af Sjælemesser vare i Tidernes 
Løb blevne sjungne i Bossiø Klosterkirke for Thor 
og hans Efterkommere, og deres Døtre vare selv- 
skrevne til at nyde Oplærelse i Klosterets Skole. 

Saaledes var ogsaa nu hans Ætling, unge Kir- 
sten Pedersdatter, hvis Forældre bægge vare døde, 
af sin og sine umyndige Søskendes Farbroder og 
Formynder, Hr. Jakob Axelsøn, bleven sat i Kloste- 
ret, for at hendes Opdragelse der kunde blive fuld- 
endt; han var nemlig Enkemand og havde ingen 
Hustru, der kunde tage sig af hans Broderdatter. 
I Bossiø havde Jomfru Kirsten godt og muntert 
Selskab af flere unge Jomfruer, som ogsaa vare 
satte i Klosteret for at lære ; men blandt disse blev 
hun regnet for den fornemste. Abbedissen, Fru 
Ingefrid, Erik Geeds Enke, havde ondt nok ved at 
magte hende; men hvor store Friheder end den 
stolte unge Jomfru tog sig, saa maatte hun og de 
andre Jomfruer dog ufravigelig møde til Tiderne i 
Kirken, høre paa Messerne og de gudelige Sange, 
ja selv deltage i de sidste, om end deres Tanker 
imens fløj vidt omkring. 

Dette var netop Tilfældet med Kirsten en smuk 
Aften sidst i August Maaned, da Vesperklokken 

ringede, og hun i Flok med sine Læresøstre van- 
drede over Klostergaarden til Kirken. Det var i 
det Herrens Aar 1388, det andet Aar, hun havde 
tilbragt i Bossiø. Hun havde fyldt sit femtende 
Aar og var fuldt udvoksen, en høj, velskabt og 
statelig Jomfru at se til, og uagtet hun i sit Hjerte 
endnu kun var et Barn, havde hun dog en levende 
Følelse af sin personlige Værdighed og kunde føre 
sig som en Matrone. Hun vidste ogsaa grant, hvad 
Ære der tilkom en Jomfru fra Næs, og derfor sukkede 
hun svarlig under den klosterlige Tvang, hun var 
undergiven, og spurgte sig selv, om da ikke snart 
nogen vilde komme og tage hende ud af Klosteret. 

Hun havde Grund til at spørge saa, thi alt for 
to Aar siden, kort før hendes Faders Død, var hun 
bleven lovet bort; men saa kom Sorgens Tid, og 
derefter var det blevet helt tyst med den Sag, 
uden at hun fattede af hvad Aarsag. 

Det var Mogens Pedersøn Munk af Holbæk- 
gaard i Jylland, Pantelensmand paa Berritzholm i 
Skaane, der havde faaet Løfte om hende, og hen- 
des unge Hjerte bankede nu af Harme ved at 
tænke paa, hvor lidt denne til hendes Fæstemand 
udsete Herre syntes at bryde sig om hende — af 
Harme, men ikke af Elskov; thi hun havde kun set 
ham to Gange. Skønt ung, var han dog alt Enke- 
mand og Fader til en Søn, og nu gik hun og var, 
skønt mest paa Ærens Vegne, skinsyg paa hans hen- 
sovede Hustru, idet hun begyndte at tro, at Enkeman- 
dens Sorg varede længere, end det passede sig for en 
Herre, der havde tænkt paa at tage sig en ny Hustru. 

Hendes Hjerte vilde have banket af Fryd i det 
miodste ved Udsigten til Udfrielse af Klosterskolens 
Tvang, om hun havde vidst, at netop nu, mens 
Tonerne af den hellige Sang Ave marts stella lød 
gennem Kirken, red den Herre, paa hvem hun 
tænkte med saa stor Harme, over de sydlige Høje 
og nærmede sig Ringsø. 

Der var Ungdomsfyrightd nok i hans brune 



øjne, idet han drev sin stærke, sorte, jydske Hingst 
op ad en stejl Bakke, fra hvis Top man havde Ud- 
sigt over Søen. Han kom derop før sine Ledsagere, 
en ung Herre, som red en fint bygget hallandsk 
Skimmel, og to Svende. 

Ridekappen faldt frit om Hr. Mogens's brede 
Skuldre, og Hætten var slaaet tilbage, saå at hans 
runde, kraftige, mørklokkede Hoved og den grønne 
Filthat tegnede sig skarpt mod den i Aftenrøden 
glødende Himmel, da han naaede Bakkens Top. 
I Hatten sad en sort Fjer, fastholdt af en rød 
Emailles Agraflfe med en gylden Tværstribe, hans 
Skjoldmærke, som var en Guldbjælke i Rødt. 

Han bar Sværd ved Lænden, og i hans Bælte 
stak en Dolk ved Siden af en lille Lædertaske, 
men i øvrigt dølgede Kappen ingen Brynjetrøje eller 
Rustning, thi der var ingen Fejde i disse Egne, 
skønt rigtignok en Krig stod for Døren. Sverige 
var nemlig i fuldt Oprør mod sin meklenburgske 
Herre, Kong Albrecht, og de svenske Stormænd 
havde allerede kastet sig for Danmarks og Norges 
Dronnings, Fru Margretes Fødder og paakaldt hen- 
des Hjælp, som hun var saa saare villig til at yde 
dem. Kong Albrecht var imidlertid, da han følte 
sin Afmagt, dragen til Meklenburg for at vinde 
Forbundsfæller og hverve en Hær Lejeisvende, og 
Dronning Margrete sad paa Helsingborg, mens Hæ- 
rens Udrustning dreves med al Kraft. Dette var 
altsaa som Vindstille før en Storm. 

Da Mogens Munks Ledsager havde naaet Bak- 
kens Top,* standsede han og udbrød. 

«Hvad nu? Det erRingsø; vi ere farne vild.» 

Noget spæd lød den talendes Røst. Han var 
en spinkel Yngling med kantede Former, et smalt, 
blegt Ansigt, en stærkt bøjet Næse, rødligt Haar 
og store, blaa Øjne med et usikkert Blik. Uagtet 
han havde naaet Myndighedsalderen, var der dog 
et Præg af Forkuelse over ham, som om han endnu 
mærkede Formynderens Jærnaag paa sin Nakke; og 



det var intet Under, thi unge Bengt Ebbesøn, saa 
lød hans Navn, var Stifsøn af Dronning Margretes 
Yndling, den mægtige Abrahan; Brodersøn ; og sjæl- 
den slap nogen, Mand eller Kvinde, af den Herres 
Hænder, uden at det kendtes paa dem, at de havde 
været der. Dog kunde denne Mangel paa Mod hos 
unge Bengt pludselig slaa om til sin Modsætning, 
opfarende Hidsighed, og det skete nu; thi da 
Mogens Munk ikke straks gav ham Svar, udbrød 
han utaalmodig: 

fHr. Mogens, hvi stirrer I saa og siger intet ?» 

Mogens Munk vendte sig imod ham, og et 
Smil oplivede hans djærve Aasyn, idet han sagde: 

«Hvad tykkes I, Bengt, om at drage til Ousby- 
holm og blive i Nat hos gamle Bjørn Skaldre og 
Else Bølle ?» 

Bengt kastede et Blik ned til Ringsøens sydøstlige 
Hjørne, hvor Ousbyholms lave Skorstene pippede frem 
og sendte en blaa Røgsky mod Himlen, og svarede: 

«Dette kommer sært uventet.* 

Mogens Munk gjorde et Strøg med den højre 
Haand over sit korte, mørke Skæg og sagde noget 
barsk : 

<I maa finde eder i at ride, som jeg fører eder, 
al den Stund jeg ikke bød eder, men I bød eder 
selv til Gæst hos mig paa Berritzholra.* 

Bengt blev rød og saa sky og forlegen til sin 
•ridderlige Vært, i hvis dybe, fuldtonende Røst der 
laa en særegen Myndighed, og som altid var lige 
saa slagfærdig med sin Tunge, som med sin Klinge. 
Bengt kunde imidlertid ikke nægte Kendsgerningen. 
Han havde paatrængt sig Mogens Munk eller, ret- 
tere sagt, han var tyet til ham, fordi han, skønt 
meget øm over sin Værdighed som myndig Mand, 
dog ikke havde Kraft til at staa paa egne Ben. 
Mogens Munk var en Ridder, for hvem Bengt med 
sit lidenskabelige Sind straks, da han nu for første 
Gang traf sammen med ham i Helsingborg, havde 
fattet Beundring, og end stærkere droges han til 

den Side ved den Omstændighed, at Hr. Mogens 
var Hr. Abrahams aabenbare Modstander og Uven. 
Saa laa stakkels Bengt ogsaa i Strid med sin over- 
modige og haarde Stiffader og tidligere Formynder 
om en Del af Fædrenearven, der skulde udleveres 
til ham, men paa hvilken Hr. Abraham holdt fast. 
Saaledes var Luften ved Hove bleven Bengt saa 
tung, at han havde tiltryglet sig Tilladelsen til af 
ride med Hr. Mogens. 

Imidlertid havde denne Rejse ikke været meget 
oplivende for Bengt; thi Mogens Munk havde straks 
ladet ham vide, at han intet vild^ have at gøre 
med hans Arvestridigheder med Stiffaderen; det 
var en Sag, i hvilken han hverken kunde eller vilde 
blande sig; og dernæst havde Mogens paa Berritz- 
holm været ganske optagen af Forretninger, især 
Udrustningen af de væbnede Ryttere, han skulde 
stille til den forestaaende Krig, saa at Bengt havde 
været overladt til sig selv. Han ønskede derfor nu 
Ende paa Rejsen og blev ikke behagelig overrasket 
ved, at den gik mod Øst og ikke mod Vest, til- 
bage til Helsingborg. 

Hr. Mogens syntes imidlertid selv at føle, at 
han havde været vel frastødende mod sin Gæst, thi 
nu sagde han venlig og spøgende: 

«Se lidt videre mod Nord, Bengt I » men i det 
samme lød Vesperklokkens Toner over til dem fra 
Bossiø, hvorhen han havde peget. Han blottede si^ 
Hoved og bad i Stilhed et Ave, mens alle hans Led- 
sagere fulgte hans Eksempel; men det Smil, som 
den korte Andagt havde bortvejret, kom straks igen. 

«Hør en glædelig Tidende, Bengt!* sagde han. 
«Jeg agter at gøre en Valfart til Bossiø; det er en 
fortjenstlig Gerning, som giver fyrretyve Dages Af- 
lad. — Gud forlade mig min SyndU 

c Bossiø!* udbrød Bengt og blev rød helt op 
over Øjnene. 

Hr. Mogens lo, saa Skoven gav Genlyd deraf; 
thi Bengt, som plaprede alting ud, havde paa Vejen 



betroet ham sin brændende Elskov til sin Barndoms- 
veninde, unge Karen Svendsdatter Sture, som og- 
saa var sat i Bossiø Kloster for at lære. 

tSaa bly fødes man mellem Fjældene,» sagde 
saa Hr. Mogens; c vi Slettens Børn ere mere frække 
alt fra Barnsben af. Vid, unge Ven, at min Val- 
fart til Bossiø gælder den Jomfru, hvis Haand er 
mig lovet, nemlig Kirsten Pedersdatter af Næs. Jeg 
har mine Aarsager til at ønske at komme hende 
selv til Ords.» 

Dette sidste sagde han heftig, idet hans mørke 
Øjne tindrede, og Bengt fik en uklar, men stærk 
Følelse af, at i denne strenge Herres Hjerte 
havde en Lidenskab fæstet Rod, der mulig forholdt 
sig til hans egen, som en Eg til en Ympe; men 
han blev glad over at opdage dette Tilknytnings-^ 
punkt til sin overlegne Ven, og med Ympers Lyst 
til at ligne store Træer kom han nu med en Hjerte- 
udgydelse, som fik Hr. Mogens til at udbryde: 

<Drag dig til Minde, Bengt, at ikke jeg er 
Karen Svendsdatter I Nu ride vi fort og se at naa 
Ousbyholm, før gamle Fru Elses Nadvergrød vor- 
der hel kold. » 



Andet Kapitel. 

En snild Gubbe. 



Øllet flød ned ad gamle Bjørn Skaldres Skæg, 
idet han satte fra sig det Krus, i hvilket han havde 
drukket Velkomst med sine Gæster; thi den Gubbe 
gjorde alt med Liv og Fynd, et Bevis paa, at de 
syvti Aar, han nu havde paa sin Bag, ikke tyngede 
ham synderlig. 

<En Ære for vor ringe Bo og en Glæde for 
vore gamle Hjerter, » sagde han, «at skue eder, 
Hr. Mogens, under vort Tag » 



«Ja, ja,» sagde Fru Else idet hun saa mildt 
til Mogens Munk, «af Grydevenner har man nok, 
men faa fuldtro;* og saa stønnede hun, da hun var 
ubehjælpelig af Fedme, og drog Vejret tungt. 

«0g vær I saa og velkommen, unge Bengt 
Ebbesøn, »* tilføjede Bjørn, idet hans skarpe, graa 
Øjne mønstrede Ynglingen, og Bengt fik en Følelse 
af, at han kun blev taalt som et Paahæng. 

De sad ellers ikke bogstavelig under Bjørn 
Skaldres Tag, men paa en Bænk og ved et jord- 
fast Stenbord uden for Huset under en mægtig 
Linds Bladehang. Sommeren havde været varm, 
og Høsten tegnede til at blive glødende; men un- 
der de Omstændigheder dvælede man i hine Tider 
helst hele Dagen i det fri. Boligerne med deres som 
oftest smaa Rum tilbød ikke store Bekvemmelig- 
heder, og Luften derinde bag de fastspigrede Vin- 
duer blev let kvalm. Ousbyholm var desuden vel 
et stærkt, men lavt Hus paa kun et Stokværk. Det 
havde ingen Taarne eller Befæstning. Svære Ege- 
træsdøre med stærke Jærnslaaer for og nogle raske, 
væbnede Karle indenfor og i Udhusene var gamle 
Bjørns og hans Hustrus Værn. Han var en vel- 
staaende Mand af god, gammel Æt, men levede 
dog mest som en Bonde. 

Mens Mogens Munk sad og stirrede over Søens 
blanke Flade til Bossiø, hvis Spir og Gavle, halvt 
dulgte af Skoven, lysnede i det svindende Dag- 
skær, tog hans Vært atter Ordet: 

c Hvor grant mindes jeg ikke endnu eders gode 
Fader, Gud gemme hans Sjæl i Himmerig! I er 
ham saare lig. I har hans høje Skikkelse og brede 
Skuldre, og af eders Øjne lyser det samme Blik, 
fuldt af Mandsmod og Retsind.* 

«Sig helst ikke for meget godt om mig,» sva- 
rede Hr. Mogens. <Med Kroppen kan det have 
sin Rigtighed; men min Fader var ellers en mere sin- 
dig og vis Mand, end jeg er eller nogen Tid bliver, 
hvad I maaske vil sande, inden jeg drager herfra. » 



II 

«Hvi saa?» spurgte Bjørn og saa plirende op. 
cEr I ude paa Hærværk?* 

cNej, ikke det,> svarede Mogens Munk; c vi 
spare alle paa Kræfterne til den store Dyst, som 
staar for.> 

cNu,> sagde Bjørn, ci Slaget, der var ved 
Sankte Kristoffer eders Fader ikke sindig, men gik 
paa som den værste. Visdom kommer ellers gerne 
med Alderen. Hvor mange Vintre har I nu paa 
eders Bag?» 

cTredive,* svarede Mogens Munk. 

cEj, da er I jo en ren Grønskolling mod mig,» 
udbrød Bjørn; c jeg har nu levet min bedste Tid 
og tømt mine fleste Glædens Skaaler.* 

«Saavel og eders fleste Smertens, » faldt Bengt 
Ebbesøn ind. 

cMenneskene vorde ringere og ringere. » sagde 
Bjørn og vendte sig brat imod ham. c At høre et 
Barn som eder tale sukkende om Smerte I Da jeg 
var paa eders Alder, Bengt Ebbesøn, kendte jeg 
ingen anden Pine end den, Knipler, Sværdægge og 
Pilsodde volde; som en Hjortekalv sprang jeg over 
alle Led paa min Vej.» 

cMen I havde og eri god Fader, Bjørn, » sagde 
Mogens Munk; c Bengt mistede tidlig sin og faldt 
i en Bøddel af en Stiffaders Hænder.* 

«Nu, nu,> svarede Bjørn i en mildere Tone, 
c er det der. Skoen har trykket ham? Visselig 
gjorde eders Moder, Fru Martha, ilde deri, Bengt, 
at hun gav sig hen til en Skælm, som Hr. Abra- 
ham. Han, Jep Mus og Niels Sorteskaaning ere tre 
Alen af et Stykke — forlad mig, at jeg siger det! 
Nu svømme Skælmerne ovenpaa, og Aarsagen er 
den, at et Skørt breder sig i Højsædet, og at Kro- 
nen sidder paa et Fruerlin. » 

«Ej hvad, Bjørn,* udbrød Mogens Munk, «laster 
I vor gode og vise Dronning, der styrer Land og 
Rige med sikker Haand trods nogen Mand af hen- 
des Æt?» 

«De sige, at hun gør saa,» svarede gamle Bjørn 
tvært, cmen dog er alt ringere, end det var i hen- 
des Fader Kong Volmers Dage. Da lo de fleste, 
nu græde de; da sloges de, nu pudse og snyde de 
hverandre. Det volder Fru Margrete, fordi hun 
holder til med de sorte Kleike, som synge og 
bede for hende, mens hun fylder deres Pengeskrin. 
Tre Messer hører hun hver Dag, inden hun gaar 
til Bords; det er for meget; de gode Helgene maa 
vorde lede ved hende. » 

Mogens Munk og Bengt lo; men Bjørns Hustru 
oplod nu sin Røst: 

«Vær ærlig, Bjørn, og tilstaa, at du er hende 
gram, fordi hun lod os de to Gaarde i Hørdum 
fradømme, og fordi Jep Mus var Manden, der af- 
sagde Dommen; derfor er han i dine Øjne saa stor 
en Skælm.* 

«Ved den øverste Gud nejU svarede Bjørn hid- 
sig. « endog jeg havde de Gaarde fra min Farfaders 
Tid og med Rette. » 

cFra Din Farfaders Tid, men maaske dog med 
Urette,* svarede Fru Else. «Ak, Bjørn, lad den 
Sag fare og betænk, at gamle ere nu vi og skulle 
snart stedes til Doms der, hvor ej en Tomme Jord 
eller en Penning kan følge os.> 

cNu, kære Frue,* sagde Mogens Munk. chvor- 
lunde det end har sig med dette, saa maa jeg dog 
ellers give eders Husbond Medhold. Jep Mus og 
hans Makkere ere store Røvere og Snydere, og 
nægtes kan det ikke, at Fru Margrete stundom lader 
gyldne Kæder hænge paa Skælmer og lønner dem 
med Landets Fedme; men hun bruger dem vel. 
Snildt fører hun Dansken frem til Sejr og Ære og 
til at herske over det ganske Norden. Hun er større 
end sin Fader, og vi faa da ære, lyde og følge 
hende. Hendes tro Tjener er jeg og vil vedblive 
at være det, selv om hun skulde blive til Sinds at 
plukke en Fjer af min Ham.* 

«0g det vil nok ske,* sagde Bjørn bidsk. 

cHvad hun giver med den ene Haand, det tager hun 
med den anden, gridsk som hun er, og dertil sne- 
dig. Hun ser som en Trane og hører som en Ræv, 
rastløs er hun som Vind og Vove og vandrer Krog- 
veje hid og did som en Bæk. Mærk mine Ord, 
Mogens Pedersøn! I vil komme til at bande Fru 
Margrete, inden I ligger i eders Grav I » 

Her tog Hosten Vejret fra gamle Bjørn, thi 
Natten faldt paa, og det begyndte at blive svalt, 
hvorfor de alle søgte Sengen. Men næste Mor- 
gen, da de havde nydt deres Davre , Else gik og 
syslede i Huset og Bengt var gaaet ud for at se 
til Hestene, saa at Bjørn og Mogens Munk sad alene 
under Linden, aabenbarede den sidste for sin gamle 
Ven, i hvad Ærinde han egentlig var kommen. 

cEj, ej,» udbrød Bjørn, «saa det er Alvor der- 
med, og I vil nu tage eder en Hustru igen. Men 
af hvad Aarsag vender I eder ikke til Jakob Axel- 
søn, som nu er Jomfruens Værge?* 

«Det har jeg gjort, » svarede Mogens Munk, 
fthi jeg traf ham i Helsingborg; men han talte om 
Udsættelse og vilde sno sig derfra. Dog var han 
selv til Stede som Vidne, den Dag Peder Axelsøn 
gav mig Løfte om sin Datter paa Næs, og med 
ham Jomfru Kirstens Frænder, Niels Svendsen af 
EUinge og Oluf Geed af Bossiøholm, og de gav 
alle tre Løftet deres Bifald og Samtykke. Ved 
Guds Blod, de skulle staa ved deres Ord I Efter- 
som det lader til, at der er Ulve i Mosen, da mener 
jeg det at være rettest, at jeg faar Jomfruen selv i 
Tale. Inden jeg foretager mig videre i Sagen, vil 
jeg vide, om hendes Hu staar til mig nu, som da 
vi sidst taltes ved. Er det saa, hvad jeg tror og 
haaber, da skal hun ved Guds Moder vord« min 
trods Hr. Jacob og den ganske ÆtU 

«Det vil holde haardt,*' svarede Bjørn, efter 
at han et Øjeblik havde grundet over, hvad Mogens 
Munk der havde meddelt ham; c men det undrer 
mig storlig, af hvad Aarsag Jacob Axelsøn tænker 

paa at bryde sit Ord og forholde en Mand af eders 
gode Byrd og Formue sin Broderdatter. Eftersom 
Jakob er født dum og siden af al sin Evne har 
stræbt at æde og drikke sig fra den Smule For- 
stand, han fik, saa formoder jeg, at større Skælmer 
stikke bag ved dette. De ville sagtens give Jom- 
fruen til en anden, men til hvem?> 

«Er det saa,» svarede Mogens Munk, c da ved 
hun vel selv noget derom og betror mig det, naar 
jeg nu faar hende i Tale.> 

«Hm!» udbrød Bjørn. €Lad mig dog sige eder, 
hvad I ikke synes at vide, nemlig at baade Hr. 
Abraham og Jep Mus kalde Hr. Jakob deres gode 
Ven. Disse to Skælmer have deres Næser alle 
Vegne og stikke deres Fingre i hver Mands Fad. 
Tag Vare paa deml> 

Mogens Munk studsede. 

<Ved I noget, Bjørn,* sagde han heftig, <saa 
dølg det ikke for migl* 

cjeg ved intet, » svarede den gamle, c uden 
det, at skulde en af disse Niddinge have deres 
Fingre med i Spillet, kan det blive en haard Dyst 
for eder, og, gode Hr. Mogens, enddog intet skulde 
være mig kærere, end om de bleve grebne i et af 
deres Skælmsstykker, saa tænker jeg dog i denne 
Sag mest paa eders Vel og Ve. Derfor siger jeg 
til eder: om I mærker Modstand, sæt da ikke alt 
ind paa den Sag I Der er flere fagre og velstaaende 
Jomfruer i Landet end Kirsten Pedersdatter.* 

€ Velstaaende ?» udbrød Mogens Munk; «jeg 
kerer mig ikke om hendes Mammon, men kun om 
hendes dyrebare Person. Den vil jeg eje, gaar 
Vejen til hende end gennem Blod.» 

«Guds Kors!» svarede Bjørn med en Skalk i 
Øjenkrogene. « Eders Kærlighed til Jomfru Kirsten 
maa være overvættes stor. Det forundrer mig dog, 
at en forfaren Mand som I og alt en Gang gift, 
kan brænde som en Yngling og sætte eders ganske 
Haab til en Jomfru paa femten Aar. Hvad er El- 



15 

skov for et sligt Barn andet end farende Gods? I 
Dag mig, i Morgen dig, en Leg, som er ude, naar 
Fader eller den rette Værge giver hende bort, til 
hvem han vil.» 

cSig ikke mere,> svarede Mogens Munk heftig. 
« Eders Hjerte er skrumpet ind som en overgemt 
Abild og mindes ikke mere de Dage, da det muligt 
slog saa varmt som mit nu.» 

«Alle ville længe leve, men ingen vil gammel 
hedde,* svarede Bjørn med et Smil paa sit rynkede 
Ansigt; men ingen Sinde var i det Stykke mit 
Hjerte som en Tot Hør, der fænger som en Gnist. 
Jævnt og lunt holdt Ilden i Elses og mit Hjerte, 
som paa vor Arne, indtil denne Dag, og det vilde 
vel være gaaet eder ligesaa, havde ikke Herren 
taget eders gode Hustru.* 

cDer fejler I vidt,» sagde Mogens Munk barsk. 
«Ung blev jeg gift og tog den Jomfru, Fader og 
Moder udpegede til mig. En dydig og retskaffen 
Kvinde var Katarina og mig tro; Gud glæde hende 
i Himlen derfor; men dette, Bjørn, var dog kun 
som et Ægteskab mellem et Sværd og et Nøgle- 
knippe.* 

cSkain faa I for de Ord!* udbrød Bjørn. «Eders 
Hustru vender sig i sin Grav ved at høre dem. Ikke 
havde jeg tiltroet eder et sligt Letsind.* 

€ Letsind,* svarede Hr. Mogens; c nej, Bjørn, 
dette gaar dybt. Nu er det kommet til mig, som 
bier paa hver Mand med Hjerte i Brystet, han være 
nu ung eller gammel. Herre eller Svend, Ridder 
eller Stodder. Kan I gribe en Hvirvelvind med 
Hænderne og binde den med Bast?* 

«Nej, Mogens Pedersøn,* svarede Bjørn, «men 
jeg kan rebe mine Sejl og bjærge Skuden. Dog, 
siden I nu med Vold og Magt vil ud paa den Sej- 
lads, og jeg ikke evner at hindre eder deri, vil jeg 
staa eder bi med Raad og Daad. Jeg vil da sige 
eder, at det næppe vil falde eder let at komme 
Jomfru Kirsten til Ords under fire Øjne, al den 

Stund Fru Ingefrid er en saare skrap og paapasse- 
lig Kvinde.* 

«Ved alle de hellige tre Konger i Køln,» ud- 
brød Hr. Mogens, <det maa ske, skal jeg saa sætte 
Fru Ingefrid ud af hendes egen Talestue. » 

«Eja!» sagde Bjørn, «det ender vel med, at I 
voldfører Jomfruen, og naar jeg skal være ærlig, 
tænker jeg, at, om jeg var i eders Kaar og paa 
ingen Vis vilde give Sagen op, gik jeg bus paa; 
thi den lige Vej er stedse den korteste.* 

«Gud og alle hellige se i Naade til dig, Bjørn, 
for Vildbasse du er endnu paa de gamle Dage,* 
lød det pludselig bag dem med Else Bølles gispende 
Røst. cDrag ikke til Bossiø, Hr. Mogens! Lad den 
Fugl flyve!* 

fja vel,* udbrød gamle Bjørn muntert, c jeg 
siger som min Hustru — gak ikke til Bossiø, Hr. 
Mogens; jeg skal mage det saa, at Bossiø kommer 
til eder I* 

«Hvad Galskab har du nu fundet paa?* spurgte 
Else og saa paa sin Husbond, idet hun satte bægge 
Hænder i Siderne. 

cDet er saa ligefrem og vil gaa glat,* svarede 
Bjørn, f Nogle af de unge Jomfruer have nu og da 
skibet herover og gæstet os, under behørig Led- 
sagelse, kan I nok vide. Nu, da agter jeg, om ikke 
min Husfru forbyder mig det, paa Stand at skikke 
Bud til Fru Ingefrid og bede hende tillade Jomfru 
Kirsten og et Par af de andre Jomfruer at drage 
herover i Morgen og smage vore Sommeræbler — » 

« Bjørn,* raabte Mogens Munk glad, c I er ved 
Guds Moder en snild Gubbe! Kære Fru Else, I 
tillader vel, at det sker?* 

Else Bølle vaklede lidt, og saa kom Bengt 
Ebbesøn tidsnok til at høre Svaret og faa at vide, 
hvad der var paa Tale. 

«Dette er uviist af Bjørn,* sagde hun, c thi man 
kan aldrig vide, hvad Fortræd der kan komme af 
dette for os. Men kun^ paa det Vilkaar kan jeg 

give mit Minde dertil, at I, Hr. Mogens, giver mig 
eders Haand paa, at I vil lade Jomfru Kirsten fare 
uhindret tilbage til sit Klosterbo og ikke ride her- 
fra med hende over Stok og Sten.> 

cDerpaa kan I lide,» sagde Mogens Munk og 
rakte Else sin Haand over Bordet. «Slig Volds- 
daad har ikke været i min Tanke, og med Guds 
og alle helliges Bistand vil der ikke behøves Vold 
i denne Sag.> 

€Nu,» svarede Fru Else, d er en retskaffen 
Mand og var ellers ingen Pigejæger; derfor vil jeg 
tro eder paa eders Ord; og lad saa,» sagde hun 
til sin Husbond, «Karen Svendsdatter komme med ; 
hun er en ærbar Jomfru og blid og god.» 

Bengt gjorde et lille Hop og drejede sig rundt 
paa Hælen. 

« Sankt Karen forbarme sig over os,> udbrød 
Else og saa til ham med et mistroisk Blik, «jeg 
glemte jo ganske, at vi have en Springfyr som 
ham til Huse I » 

«Vær tryg for ham,> sagde Bjørn hviskende, 
«den EUepind daarer ingen Jomfruer I Men hør nu, 
jeg vil have en for min egen Mund — Elseby skal 
med, og hun er ved min Faders Skæg den lifligste 
af de trel> sagde han til Mogens Munk og lo. 

«Gør uu ikke eders Husfrue nidkær, Bjørn!* 

«Ak ja,» sagde Else, «for Elseby slippe vi ikke; 
hun følger jo Kirsten som hendes Skygge. » 

« Begribeligt, » sagde Bjørn, c eftersom hun er 
Jomfruens Legesøster eller Kammerterne, om du vil.> 

« Bedst vilde det være for Peder Axelsøn, som 
nu ligger i sin Grav,> svarede Else med en stram 
Mine, tog for Slægtens Ære, om Elseby ikke var 
andet !» 

Dermed sigtede hun til det Rygte, at Elseby 
Andersdatter skulde være en Halvsøster til Jomfru 
Kirsten og en uægte Datter af Peder Axelsøn. 

« Herren gjorde vel, da han skabte hende, » 
sagde gamle Bjørn, mens hans Hustru slog Kors 

for sig; c af ædel Rod er hun kommen og til Fryd 
er hun skabt. Saa du nogen Tid Øjne som hen- 
des, Else? De kunne varme endogsaa en gammel 
Karl som mig lige ind i Sjælen.* 

«Ja> ja-,* sagde Else, « slige Øjne ere fængende 
Tønder; de stikke de unges Hjerte i Brand og gøre 
de gamle til Narre. :> 

fVar eder, Bengt Ebbesøn, » sagde Bjørn, cat 
I ikke kommer den Ild for nær!» 

«De brune Øjne,* sagde Mogens Munk, c bide 
hverken paa Bengt eller mig; fra de blaa kommer 
Ilden til os.> 

«Men Elsebys Øjne ere sorte, » svarede Else, 
€ og et gammelt Ord siger, at sorte Øjne ere Tyve- 
Øjne — » 

fOg brune Øjne Kærlighedsøjne , men blaa 
Øjne himmelske Øjne,» fuldførte Bengt Ebbesøn, 
idet han saa over til Bossiø. 

«Nu,> sagde Else, «mine ere kun graa og vare 
aldrig andet; men jeg evnede stedse at bruge dem 
vel og saa, hvad man vilde dølge for mig. Saa 
ser jeg da og nu, at der bag eders Øre sidder en 
Ræv> — et Vidnesbyrd, som højlig smigrede Bengt. 

Saa blev der ikke talt mere om Elskov og 
fagre Øjnes Ild, men om Stude og Heste, Skovhugst 
og landlig Idræt, indtil gamle Bjørn forlystede sine 
Gæster med en Boldleg, i hvilken han selv og nogle 
af Svendene tog Del. Da Solen sank bag Bossiø, sad 
de alle under Linden, hvor en stor Kande rinsk 
Vin læskede deres Tunger og lokkede nogle Viser 
frem, hvis Toner de rislende Bølger bare langt 
over ad Bossiø til, mens den gyldne Aftenhimmel 
lovede stille Vejr og bliden Bør for Jomfruerne med 
de fagre Øjne, som den kommende Dag skulde 
bringe til Ousbyholm. 



19 

Tredje Kapitel. 

En frydelig Dag. 



Den næste Morgen var gamle Bjørn, som han 
plejede van, aarle paa Benene. Han saa helst selv 
efter i alle Kroge, og hans Karle vidste af lang 
Erfaring, hvor ræddelig han kunde komme bag paa 
dem, naar de troede ham under Dynen eller langt 
borte. De vare da ogsaa alle ved deres Gerning; 
men i Stalden sad Mogens Munks og Bengt Ebbe- 
søns Svende, Kjeld og Henning, paa et Knippe 
Halm og sladrede. 

Kjeld, en høj , velvoksen Jyde fra Randers- 
Egnen, med et snu Blik og sindig i al sin Færd, 
var en stærk Modsætning til den slanke, livlige Hal- 
lænder Henning, og det baade i Sind og 1 Skind, 
hvorfor de ogsaa havde mundhuggedes paa hele 
Rejsen. Kjeld lastede alt i Skaane, baade Himmel 
og Jord, Folk og Fæ ; men nu vare de komne højere 
op, nemlig til deres Helgene. 

«Jeg giver ikke en Styver for Sankt Lavrentius 
i Lund,» sagde Kjeld; fen jammerlig Karl, som 
lod sig stege paa en Rist. Nej, da lover jeg Sankte 
Kjeld, som døde ærlig i sin Seng.» 

f Da var det dog et svært Kunststykke, Sankte 
Lars gjorde,* svarede Henning; <thi da han havde 
siddet noget paa Ilden, mens Kejser Valerianus stod 
hos og frydede sig ved Lugten, vendte den gode 
Helgen sig paa Risten og sagde til Kejseren: Nu 
er min ene Side stegt nok; æd af den, mens den 
anden steges! Derfor have og hans Klokker i Lund 
Magt til at døde og udslukke al Kødets Lyst hos 
enhver, der hører paa dem med Andagt. » 

cNu,* udbrød Kjeld, «da vilde jeg ønske, at 
jeg kunde skikke min Herre til Lund og stille ham 
under Knevlen af den største ; thi han er troldgjort 
af en Jomfru og løber Landet rundt efter hende 

som en Nar; og nu lader Bjørn Skaldre, den gamle 
Taabe, hende hente hid over Søen. I Dag skal 
du faa se et Spil, Henning I » 

«Nu,» svarede Henning kry, «min Herre staar 
ikke tilbage, thi vid, at til den anden Jomfru, som 
er ventendes, Karen Svendsdatter, staar hans Hu. 
Saa tænker jeg, at du og min Herre ere gaaede 
i Forbund med hinanden for at komme deres Jom- 
fruer til Ords.» 

Da hørte de en Prusten i Stalden, som fik 
Kjeld til at se op og sige: 

fjeg skulde da ikke tro, at den sorte har fan- 
get Krop paa Rejsen ?» 

Men da han rejste sig for at gaa op i Baasen til 
Dyret, stod gamle Bjørn for ham som et Spøgelse ; 
det var ham, der havde kvalt sin Latter med Hoste. 

cHar du ej set din Herre ?> spurgte han Kjeld, 
som stod og saa betuttet paa ham. 

«Ih,> svarede Kjeld, «han staar paa Post nede 
ved Broen og har nu staaet og stirret ud saa vide 
fra Daggry af.> 

Bjørn gik derned, og ganske rigtigt, der stod 
han som en Støtte eller som Eg, der har fæstet 
Rod i Jorden. Han hørte intet og syntes ikke 
heller at se noget, da hans Øjne vare fæstede mod 
Jorden. Svenden har Ret, tænkte Bjørn; hans Herre 
burde til Lund, for at denne Galskab kunde blive 
ringet af ham. Idet han gav Mogens Munk et Slag 
paa Skulderen, sagde han: 

«Guds Fred og Godmorgen!* 

Da Mogens Munk brat vendte sig imod den 
gamle, vedblev han, idet han pegede ud over Søen: 

cTil Spejdertjeneste duer I ikke, Venl Der har 
I staaet og stirret ned i Stenene, men sku nu opI> 

Mogens Munk saa derud og blev en Baad var, 
som nærmede sig; den havde allerede klaret det 
længste Stykke af den halve Mil fra Bossiø til 
Ousbyholm. 

cDer have vi deml» raabte han glad. 

fl gætter det,» sagde Bjørn, «men jeg ved, at 
det er saa, thi jeg har Kende paa Baaden. Ser 
jeg ret, er den brede Ryg i Forstavnen Broder 
Lamberts; det er en stridig Hund, om jeg tør kalde 
en ærværdig Klosterbroder saa, og dertil penge-' 
gridsk. I maa kaste noget i Gabet paa ham, Mo- 
gens, om I vil have Frispas. » 

cSkal ikke mangle, » svarede Mogens Munk 
med glad Røst. 

I det samme kom Bengt Ebbesøn med Fart 
og kort efter med tunge Skridt Else Bølle, som 
straks nedlod sig paa Brobænken, idet hun sukkede 
og stønnede. 

<Du giver dig, som havde vi budet Gæster 
til Gravøl,* sagde Bjørn til hende, cmen se til Mo- 
gens Munk, han ligner en Mand, der alt har Fæstens- 
øllet paa Tungen.* 

<Det vil blive en frydelig Dag,» sagde Mogens 
Munk, €Og derfor maa jeg takke eder, Bjørn!* 

Saa tog han den gamle om Skulderen og snur- 
rede ham rundt; han mærkede, da Gubben tog igen, 
hvilke Kræfter der end var i ham. Nu nærmede 
Baaden sig hurtigt, roet af fire kraftige Lægbrødre, 
og i Bagstavnen sad fire i Hættekaaber indhyllede 
Kvinder, som stak Hovederne sammen. Der hør- 
tes et Raab: «0 Kirsten I* og derefter en frisk 
Latter af en fuld, blød Stemme. 

«Der hørte jeg Elsebys Røst,* sagde Bjørn, 
og i det samme saas et Glimt af hendes Øjne, 
der tindrede som et Par Stjerner og viste sig at 
være brune Kærlighedsøjne og ikke sorte Tyveøjne, 
som Else Bølle havde sagt. Derpaa kom de blaa 
og himmelske for en Dag, Kirstens store og stolte, 
dybe i deres Grund, og Karen Svendsdatters , der 
vare mere bly og lignede et Par Kærminder. 

Dog var der et Par sorte Tyveøjne om Bord, 
og de tilhørte Søster Justa, en høj, knokkelstærk 
Kvinde, der nu, da hun saa, hvilket Selskab der 
stod paa Broen, rejste sig, som om hun, lig en strid- 

bar Høne, vilde værge for sine Kyllinger. Hverken 
hendes eller Broder Lamberts rødkindede, sunde 
Aasyn meldte om Spægelse ; bægges Ydre afgav et 
glimrende Vidnesbyrd om Klosterflæskets Fedme og 
Øllets Styrke i Bossiø. 

fHr. Mogens, I her, og Bengt Ebbesøn !> sagde 
Broder Lambert med et hvast Blik fra sine graa 
Øjne, der lyste frem unde'r Hætten, idet Baaden 
lagde til. c Ikke meldte eders Bud, Bjørn Skaldre, 
om, at I havde slige ridderlige Gæster til Huse.> 

€ Uventet Møde giver størst Behag i et Venne- 
lag,* svarede Bjørn med et lunt Smil, idet han rakte 
Broder Lambert Haanden og hjalp ham i Land. 

Nu traadte Mogens Munk til for at hjælpe Søster 
Justa; men hun slog afværgende med Haanden, idet 
hun mandhaftig skrævede i Land; dernæst kom 
Elseby med et Hop, idet hun nikkede og smilede, 
saa Karen Svendsdatter, der takkede med et ynde- 
fuldt Kniks, da hun var kommen op og nysgerrig 
mønstrede Kirstens Bejler, hvem hun nu for første 
Gang saa, og endelig Kirsten selv, der steg i Land 
som en Dronning. Hr. Mogens bøjede sig dybt, 
idet hun, skønt hendes Kinder blussede, dog ikke 
gengældte hans ridderlige Hilsen synderlig naadigt. 

Det viste sig nu, da de tre Jomfruer stod ved 
Siden af hverandre, at Kirstens Skikkelse var den 
højeste og rankeste, saa kom i Størrelse Elseby, 
men hun var fyldigere og mere udviklet, og hun 
var ogsaa den ældste af de tre; mindst var den 
yndefulde Karen Sture. 

Mogens Munk skred straks til Værket, idet han 
drog Broder Lambert til Side og sagde til ham: 

Ærværdige Fader, Ærlighed varer længst, naar 
den slides mindst, og derfor vil jeg straks tilstaa, 
at min Nærværelse her ikke er noget Træf. Jeg 
ønsker en Samtale med Jomfru Kirsten og beder 
eder ikke modsætte eder dette Ønske.* 

< Visselig bør jeg gøre det,> svarede Munken 
barsk. «Jeg er Jomfruens Skriftefader og sat til at 

vaage over hendes Sjælefred; saa tror jeg og, at I, 
Herre, netop er den Mand, hvem baade Hr. Jakob 
Axelsøn og Fru Ingefrid sidst ønsker at se ved 
Jomfru Kirstens Side.> 

«Hvad jeg formodede, » svarede Mogens Munk; 
«men deri handle de Uret og have nødsaget mig 
til at bruge List. Frygt ellers intet for Jomfruen; 
jeg begærer kun at veksle nogle Ord med hende i 
Enrum og lader hende derefter fare i Fred.> 

«0g er hun vidende om dette eders Anslag?* 
spurgte Broder Lambert. 

« Ganske uvidende, » svarede Mogens Munk, «og 
saa uskyldig i det, I behager at kalde et Anslag, 
som Barn i Moders Liv.» 

cNu,* sagde Munken spydig, «da forlyder der 
jo intet om, at hun vil til Ords med eder.* 

«Lad mig derom 1» svarede Hr. Mogens. 

«Men,» sagde Broder Lambert, «det er at frygte, 
at I let kan daare et Barn som hende; men jeg 
bærer Ansvaret for, hvad her gaar for sig, og siger 
eder, at om I paa nogen Vis handler uskikkelig, 
vil vor gode Helgen, Sankt Nicolaus, som værger 
for alle, der leve i Bossiøs Helligdom, straffe eder 
derfor.* 

cNej,* sagde Mogens Munk smilende, « Sankt 
Nicolaus er klogere end som saa! Han har forud 
vidst, at dette vilde blive hans fattige til Gavn, 
derfor lod han det ske.> 

Saa aabnede han sin Bæltetaske, tog deraf en 
Guldnobel, en meget værdifuld Mønt, af hvilke han, 
skønt han var en velstaaende Mand, dog ikke havde 
overvættes mange, og stak den i Haanden paa Broder 
Lambert, hvis Ansigt mærkelig glattedes. 

cVi ville forblive her nogle Stunder,* sagde 
han, c men jeg tør ikke lade de unge Jomfruer komme 
os af Syne. Søster Justa eller jeg maa være hos, 
naar I taler med Jomfru Kirsten.* 

Derpaa gik han op mod Gaarden, hvor Else 
Bølle allerede stod med Søster Justa. Hendes livlige 

Fagter tydede paa en ivrig Forhandling, i hvilken 
Broder Lambert nu tog Del, mens Bjørn Skaldre 
stod nede ved Landingsbroen, sladrede med de unge 
Jomfruer og kneb Elseby i hendes runde Kinder, 
og Bengt Ebbesøn gav sig i Kast med Jomfru Karen, 
der straks havde rakt ham sin Haand og med til- 
syneladende stor Forundring udbrudt: 

«Hvad, Bengt, du her og i Ledtog med Hr. 
Mogens?* 

Saa kom Smilehullerne frem og en Skælm lo 
ud af hendes lyseblaa Øjne, idet hun strøg Hætten 
tilbage, og hendes gule, lokkede Haar blev glattet 
af hendes smaa, hvide Hænder, som rettede paa 
det blaa Pandebaand. Der var i dette Øjeblik noget 
overlegent over det friske, runde Ansigt, den kække 
lille Næse og om de smaa røde Læber, og Bengt 
følte sig ydmyget. Han fik en ubehagelig Følelse 
af, at han i hendes Øjne ikke var andet «nd hendes 
Legebroder fra fordum, naar hun med sine Forældre 
var Gæst paa hans Faders Gaard, Pigsborg ved 
Bolmen Sø, eller han med sine gæstede Svend Sture 
paa Egesø, som laa nogle Mile derfra, og hvor 
Karen, skønt født paa Gammelgaard paa Als, havde 
tilbragt største Parten af sin Barndom. Uagtet Æten 
var tysk og kun fjernt beslægtet med de gamle svenske 
Sturer, havde den dog fæstet Rod i Sverige. 

Bengts Forsøg paa at lade Jomfru Karen mærke, 
at han ikke længer var nogen Dreng, blev afbrudt 
af Mogens Munk, som nu kom til. Med en Artighed 
og Munterhed, som viste, at han var vant til at 
færdes blandt høviske Mænd og dannede Kvinder, 
bukkede han for Jomfruerne. 

«Vel ved jeg,» sagde han, cat Bjørn Skaldres 
fuldmodne Æbler og ikke vort ringe Selskab har 
lokket eder, kære Jomfruer, af eders lune Klosterbo 
og ud paa denne Fart ; men eftersom Æblerne sidde 
højt i Bjørns store Træer, som alt hans Bedstefader 
plantede, og I kunne trænge til vor Hjælp til at 

faa dem ned, haaber jeg, at I ikke fortryde paa 
vor Nærværelse og — > 

«Hvortil den lange Tale?» faldt Bjørn spøgende 
ind, ^Jomfruerne ere her, og det tykkes mig, at 
ingen Fortrydelse mærkes hos dem over, at vi 
listelig have fanget dem.» 

tKan være,» svarede Mogens Munk, «men des 
tydeligere kendes den paa den Guds Mand og den 
hellige Kvinde, der ere satte til at vogte paa dem. 
Synet af vore Sporer have forfærdet dem, thi Broder 
Lambert har ladet mig vide, at Besøget, som skulde 
have varet den ganske Dag, nu skal forkortes til 
et Par Stunder. Ere I enige med mig i at forpurre 
hans grumme Forsæt ?» 

Kirstens Øjne vare ufravendt fæstede paa ham, 
mens han talte, og det kendtes paa deres Glans, 
at hendes Hjerte begyndte at smelte ; dog holdt hun 
sig tilbage, mens Karen og Elseby svarede: «Ja, ja!» 
og Elseby sagde: 

fintet I er lettere; tag Tavlbrættet frem og fyld 
Krusene, og Fader Lambert vil glemme Himmel 
og Jord, Tiden og os med.» 

«0g lad Fru Else føre Søster Justa ud i Fade- 
buret og Hønsegaarden , » sagde Karen, cog jeg 
indestaar for, at om end selve Guds Moder steg ned 
fra Himlen for at kalde hende ud derfra, da vilde 
hun finde døve Øren.» 

<Vel!» sagde Mogens Munk. <0g nu I, Jomfru 
Kirsten, hvad Raad giver I?« 

«Mig tykkes, » svarede Kirsten rødmende, «at 
vi ej have flere behov ; men skulde det glippe med 
Karens og Elsebys Paafund, ved jeg intet andet 
Raad, end at jeg forkynder Søster Justa min Vilje, 
at jeg agter at forblive her, indtil Aftenen bliver 
sval og Vesperklokken ringer, og vi faa da se, om 
hun tør slæbe os herfra. » 

Mogens Munks Øjne lyste af en Glædesild, 
mens Bjørn Skaldre lo. 

fStor Skade,* sagde Bjørn, «at saa megen 

Kvindelist og saa højt et Jomfrumod er bleven an- 
spændt til ingen Gavn. Jeg lader Aårerne tage af 
Baaden og gemme paa Høstænget. Dermed er 
Sagen klar.> 

Men denne Voldsgerning viste sig at være ganske 
overflødig; thi den rigelige Anretning paa Sten- 
bordet oppe under Linden, Dyrebrad, ferk Fisk og 
Bagværk, stærkt 01, gammel Rinsk og Mjød mild- 
nede mærkelig Broder Lamberts Sind, og da saa 
Tavlebrættet kom frem, og Søster Justa blev ført ud 
til Bistaderne, Fedekalvene og i Hønsestien, sad de 
gode Klosterfolk saa fast paa Landjorden, som om 
Bjørn havde gemt ikke alene Aarerne, men selve 
Baaden paa Høstænget. 

Saa vandrede da snart Hr. Mogens og Jomfru 
Kirsten uforstyrrede med hinanden under de gamle 
Ege, som stod Vagt om Ousbyholm, og aldrig 
havde deres knudrede, løvrige Grene skygget over 
et ædlere Par. Ridderlig og med Anstand gik 
Mogens Munk ved Kirsten Pedersdatters Side og. 
tillod sig ikke nogen Tilnærmelse, som kunde krænke 
hende; stolt og tillidsfuldt fulgte hun ham, og sindige 
og vel valgte faldt Ordene i Begyndelsen imellem dem. 

Hun havde set skønnere Mænd end ham, men 
ingen, hvis Skikkelse, Færd og Tale i den Grad 
var præget af Mandighed, Fasthed og Æriighed. 
Her var noget, det følte hun mere og mere, for 
hvilket hendes stolte Sind bøjede sig, og som gød 
Varme i hendes Blod; men hun var i hans Øjne 
ubetinget den skønneste og mest fuldendte Jomfru- 
Skikkelse, han havde truffet paa sin Vej. 

Han havde ment, at han grant mindedes hende; 
men nu viste det sig, at han havde taget fejl, skønt 
Tingen var, at hun i det Aar, der var gaaet, siden 
han saa hende, havde udviklet sig og næsten naaet 
sin Skønheds fulde Modenhed. Hendes mørkegule, 
næsten lysebrune Haar havde faaet større Fylde og 
Glans, hendes høje Pande, den lige Næse, de svul- 
mende Læber og den noget lange Hage, kort sagt, 

alle Trækkene^ i hendes Aasyn vare blevne finere 
udmejslede og havde faaet en fastere Form. Ogsaa 
forekom det ham, at Blikket fra hendes dejlige Øjne 
tydede paa større Modenhed og Selvbevidsthed; 
men han skulde dog snart faa at mærke, at Sjælen 
ikke i Udvikling var fulgt med Legemet. 

Ingen Pragt hævede hendes Skønhed frem; 
Overdaadighed taaltes nemlig ikke i Klosterskolen. 
Hendes lysegraa Kjortel var hel simpel ; men der 
skimtedes dog nogle Guldknapper og Spænder paa 
hendes Korset og Livbælte, og hendes Haar var 
opfanget i et Net af Silke- og Guldtraade, fastholdt 
af et Perlebaand aver Panden. Alle disse Enkelt- 
heder, paa hvilke han i Øjeblikket ikke tænkte, 
mindedes han siden, saa fast prægede sig i hans 
Hukommelse hendes Skikkelse, som han saa den 
denne Dag. 

Først fremkom fra hans Side en Redegørelse 
for Aarsagerne til hans langvarige Tilbageholdenhed, 
og den væsentlige, hans Optagethed i Dronningens 
og Rigernes Tjeneste i andre Egne, maatte hun 
tage for god. 

«Dog havde I sikkert faaet Bud fra mig,» sagde 
han derpaa, c hvis ikke eders Farbroder havde be- 
gæret Henstand og lagt mig paa Sinde at lade 
eder, hvem han kaldte et Barn, uforstyrret nyde 
Freden i Klosterskolen. Da vi nu taltes ved ude 
i Helsingborg, sporede jeg Modvilje hos ham, som 
om han vilde gaa fra sit Ord, og da begyndte jeg 
at frygte, at I selv kunde have skiftet Sind. Derfor 
ønskede jeg dette Møde med eder, kære Jomfru 
Kirsten. Staar eders Hu til mig nu, som før.?» 

Der viste sig en Skalk paa Bunden af hendes 
Øjne, som om hun dog følte Lyst til at straffe ham 
for hans formentlige Ligegyldighed i det Aar, han 
havde spildt i Dronningens og Rigernes Tjeneste; 
men Malmklangen i hans dybe Røst og Ilden i hans 
mørke Øjne skræmmede hende, saa at hun fik Bugt 

dermed for den Gang, bøjede sit Hoved og svarede 
hviskende: <Jal» 

cNu, da være Guds Moder takket og prisetl» 
udbrød han fyrigt, greb hendes Haand, men nøjedes 
med at trykke et ærbødigt Kys paa den. 

Saa gik de videre i Tavshed, indtil de naaede 
en grøn Skrænt, fra hvilken der under Bladehanget 
var Udsigt over Søen til Bossiø. Der bad han 
hende tage Sæde, satte sig ved hendes Side og 
talte mere frit med hende. Først spurgte han hende, 
om hun havde mærket noget til, at hendes Far- 
broder omgikkes med den Tanke at give hende til 
nogen anden Mand, og da hun nægtede at vide 
noget derom, bad han hende fortælle om Livet i 
Bossiø, og hvorledes Dagene der gik for hende. 

Nu fik hun Tungen paa Gled, og de mange 
bidende Bemærkninger om Abbedissen, Fader Lam- 
bert, Søster Justa og de andre Nonner aabenbarede, 
at Blidhed ikke var Grundtrækket i Jomfru Kirstens 
Sind; men hendes Tilbeder glædede sig over hendes 
Vid og det skarpe Blik, hendes Skildringer røbede. 
Ikke heller ønskede han sig en Due til Mage; hans 
Hu stod til en Falk, som kækt kunde flyve ved 
hans Side ad Verdens vildsomme og farefulde Veje 
og hjælpe ham med at værge for Reden. 

«Jeg er led ved dette Klosterliv, som kun er 
Helligdoms Skin,> sagde hun, «og ved de dumme 
Søstre. Under Messen tænke de kun paa Grødfadet, 
og naar de paa Køddagene komme til Bords i 
Refektoriet, slaas de om Sulet; saa bælle de sig 
med 01 og spise sig Maveve til i Frugt. Hvad vi 
kunne lære af Fru Ingefrid i at tyde Skrift og bruge 
Pennen, det have vi for længst inde, og de fleste 
af os baldyre og stikke Perler trods Søster Justa, 
saa jeg gad vidst, om Farbroder holder mig inde- 
spærret i Klosteret af anden Aarsag end den, at han 
vil være mig kvit. Den ene Dag gaar som den 
anden — o, kære Hr. Mogens, det er et fortærende 

Liv; stundom er jeg i Hu, som var jeg levende 
indmuret.* 

Mogens^ Munk tænkte nu rigtignok , at hans 
Hjertenskær der malede vel sort. Det forekom ham, 
at Livet i Klosterskolen havde virket gavnligt paa 
Jomfruens Holdning og Væsen, og at hverken hen- 
des eller hendes Læresøstres Udseende og Færd 
vidnede om Forkuelse. Ja, Else Bølle havde den 
foregaaende Aften endogsaa ladet falde et Ord 
om, at naar alt kom til alt, da var det snarere 
Jomfru Kirsten, der regerede Fru Ingefrid og Kloste- 
ret end omvendt. Saaledes stod det sig ogsaa til 
inden Klosterets Mure, men ikke med Samkvemmet 
med Verden udenfor. I saa Henseende havde Fru 
Ingefrid faaet meget strenge Paalæg af Jakob Axel- 
søn, og Ousbyholm var det eneste Sted, hvorhen 
det var blevet Kirsten tilladt at drage-, thi ingen 
anede, at der kunde være Fare ved et Besøg hos 
gamle Bjørn Skaldre og hans Hustru, hvis Børn, 
tre Døtre, for længst vare bortgiftede, og i hvis 
Hus der aldrig færdedes Ungdom. 

Mogens Munk beholdt imidlertid sine Tanker 
for sig selv. Han var for sindig en Mand til at 
ville rage i Ordstrid med sin ungdommelige Hjer- 
tenskær, og desuden holdt han sig sit Formaal for 
Øje at udforske, hvad Kirstens Farbroder egentlig 
førte i sit Skjold. Han spurgte hende derfor nu, 
om Hr. Jakob viste hende saa stor Ligegyldighed, 
at han aldrig besøgte hende, og om der ikke kom 
andre Gæster i Klosteret. 

«Jo,» svarede hun villig, « forgangen Dag kom 
han fra Helsingborg med flere Herrer og Fruer.* 

<Og hvem vare disse Herrer ?» spurgte Mogens 
Munk skarpt. 

«0,* svarede Kirsten, c ikke ?ilene var min 
Frænde Jep Mus iblandt dem, men endogsaa selve 
Hr. Abraham.* 

« Frydede disse Herrers Besøg eder?* spurgte 
Hr. ^Jogens spydig. 

Kirstens kvindelige Instinkt sagde hende straks, 
at hendes Hjertensven var skinsyg, og da hun 
mente, at dette var ganske uden Grund, følte hun 
Lyst til at straflfe ham, fordi han havde ladet vente 
paa sig i et helt Aar. 

«Overmaade,» svarede hun i en barnagtig Tone. 
«En Ære var det da ogsaa for mig, at — som 
Farbroder sagde til mig, da han førte mig ind i 
Talestuen — to af Rigets bedste og mægtigste 
Mænd umagede sig til Bossiø for at kysse mig 
paa Haanden. Jep Mus lod det dog ikke blive 
derved, thi han kneb mig i Kinden; men det gik 
Elseby, som var med ved det Møde, værre, thi Hr. 
Abraham tog hende under Hagen og gav hende, 
et Kys, som om hun i hans Øjne kun var et Barn.» 

Mogens Munks friske Kinder bleve blege, me- 
dens de muntre Ord lød i hans Øren. Jep Mus 
var Ungkarl, skønt noget til Aars, og Abraham 
Brodersøn Enkemand. Det laa nær at tænke, at 
en køn og rig Brud, som Kirsten, var et Bytte, 
der kunde friste dem, og nu mindedes han, hvad 
Bjørn Skjaldre havde sagt om Venskabet mellem 
dem og Jakob Axelsøn. 

Kirsten saa ræd til ham. Hans Aasyn var 
saa mørkt som en Tordensky, og hans Tavshed 
gjorde hende hjerteklemt, hvorfor hun omsider 
frygtsomt spurgte: 

«Tog I Anstød af det, jeg der sagde? Det var 
kun Spøg, det med Æren, der timedes mig, og — » 

«De tvende Herrer,* sagde han og greb hende i 
Armen, cere mig en Vederstyggelighed. Jep Mus 
er en Røver og en Voldsmand, og. Abraham Broder- 
søns Nærværelse er som en Pest for enhver ærbar 
Jomfru. Ingen Sinde blev Guldkæden hængt om 
Halsen paa en værre Skalk!* 

« Jesus,* udbrød Kirsten, forskrækket over hans 
Heftighed og tillige virkelig forundret over de stærke 
Ord, « taler I saa forsmædelig om disse Mænd, 
hvem Farbroder agter og Dronningen ærer?* 

Han slap hendes Arm, men tog bægge hendes 
Hænder, drog hende til sig, saa hende ind i Øjnene, 
kyssede hende først paa Panden, saa paa Munden 
og sagde: 

«Jeg skal vogte paa dig, som Hyrdehunden 
vogter paa Lammet og, om Gud og alle hellige 
staa mig bi, fri dig af disse Ulves Kløer!* 

Hver Nerve bævede i hende, idet hun for før- 
ste Gang følte Kærligheds Vælde, alt Overmod veg 
fra hende, hun klyngede sig til ham og sagde: 

« Herre, mener I virkelig, at jeg er i Fare?» 

Underlig blød lød hendes Stemme; for første 
Gang laa hendes ganske Sjæl og Hjerte i dens 
Toner; men trods hendes Ord om Fare, var det 
Kærlighed og ikke Frygt, der fik hendes Røst til 
at skælve. 

«Jeg ved intet, men frygter meget, mit Hjerte, » 
sagde han, idet hun Llev siddende hos ham med 
sin Arm om hans Hals; cthi det ved jeg, at hvor 
Jep Mus og Abraham Brodersøn færdes, der sker 
intet godt. Sig til Elseby, at hun bør sky Hr. 
Abraham som Satan selv.» 

Kirsten sad, som om hun grundede over noget, 
hun ikke forstod. 

cKære Herre,* sagde hun, men han afbrød 
hende: 

«Kære Kirsten, ved Skæbnens Ugunst og sære 
Tilskikkelser ere vi nu blevne mere fortrolige med 
hinanden, end det ellers er Skik inden Fæstens- 
gildet. Lad det Herre fare og sig du til mig. 

Nu følte hun ret, hvor stor Ærefrygt, han havde 
indgydt hende ved dette Møde, hvortil vel ogsaa 
den store Forskel i deres Alder gjorde sit. Rød- 
mende og usikkert, men dog med et kærligt Smil 
sagde hun nu: 

«Kære Mogens, jeg beder dig, gaa til Far- 
broder, det snareste du kan, og begær mig af ham 
— det var det, jeg før vilde have sagt.» 

Han saa paa hende med Kærlighedens og Glæ- 
dens Solskin i sit Blik og svarede: 

«Du har, mit Hjertes Dronning, godkendt, hvad 
jeg alt har gjort; men jeg blev spist af med Ud- 
flugter og tomme Ord, og nu, da jeg ved om dette 
Besøg i Klosteret, føler jeg mig overtydet om, at 
Hr. Jakob omgaas med den Tanke at give dig til 
en anden, muligt til den gamle Nidding, hvem 
Dronningen ærer, og som kneb dig i Kinden. » 

cDet skal aldrig skel» udbrød Kirsten, idet 
hele hendes Stolthed blussede op; c før skulle de 
bære mig død af Klosteret. » 

Mogens Munk drog et Suk. Han tvivlede ikke 
i mindste Maade om hendes Kærlighed og Trofast- 
hed, men han tænkte paa hendes unge Alder, 
Frændernes Magt og Voldsmændenes Frækhed. Han 
klappede hende blidt paa Kinden og sagde sørg- 
modigt: 

«Du kender end ikke ret Verden, dens Styg- 
hed, Rænker og Tyranni. Give Gud og alle Hel- 
gene, at Prøven ikke maa blive dig for haard ! Jeg 
ved, hvad der bør ske, og jeg vil gøre det. Den 
Dag i Morgen drager jeg til Helsingborg og gaar 
til Dronningen. Jeg tror, at hun er retfærdig, og 
af hende have Skalkene al deres Magt. Vinder jeg 
hende, fange vi Sejr, men hvis ikke» — her stand- 
sede han brat, og hans Blik blev mørkt. 

Men Kirsten havde, imedens han talte, siddet 
ganske hensunken i Tanker, saa overvældet var 
hun bleven ved hendes Hjertensvens Mistanke om, 
at hun skulde gives til Jep Mus. Jo mere hun 
tænkte over hans Besøg i Klosteret og hvad der 
forefaldt, des flere Omstændigheder dukkede der 
op i hendes Hukommelse, som maatte styrke hen- 
des Mistanke. 

Saaledes mindedes hun nu, at hendes Farbroder 
havde vist hende til Rette, da hun kaldte Jep Mus 
sin nære Frænde, thi nært Frændskab var jo en 
Hindring for Ægteskab, skønt rigtignok Datidens 

Stormænd under Kirkens Forfald i det Punkt ofte 
satte sig ud over den kanoniske Rets Bestemipel- 
ser. Det var imidlertid saa, at hun og Jep Mus 
hørte til samme Æt. Han var, som det i senere 
Tider vilde have heddet, selv en Thott; thi han 
og Kirsten nedstammede fra den samme Mand, 
Axel Ketilsøn, han i tredje, hun i fjerde Led ; men 
hans Fader havde efter sin Moder, som var af Æten 
Mus, taget hendes Vaaben og Slægtnavn, hvilket 
ingenlunde var noget uhørt. 

Altsaa var Jep Mus, tvært imod hvad Sagnet 
senere derom har meldt, hende fuldkommen jævn- 
byrdig og overgik for Tiden langt Mogens Munk 
i Rigdom og Magt. Hun skønnede da Faren, og 
den Sladder, hun før var kommen med, at hans 
og Hr. Abrahams Besøg havde været en Ære for 
hende, angrede hende; men hun rødmede tillige 
ved Tanken om, at Herrernes Hyldest virkelig i 
Øjeblikket havde smigret hende; og da hun nu 
hørte,, at hendes Ven vilde gaa til Dronningen, 
greb hun hans Haand og raabte i stor Angest: 

«0 ja, o ja, gør det paa Stand. » 

Saa rejste de sig og gik tilbage til Gaarden 
mere alvorsfulde, end da de gik derfra; vistnok 
bægge lykkeligere, men han dog mest; thi i hans 
Hjerte havde alt det slaaet dybe Rødder, som først 
begyndte at spire hos hende, i hvis Hjerte der var 
Gæring. Paa denne VandHng under Ousbyholms 
gamle Ege havde hun gjort det første Skridt fra 
den sorgløse Barndoms Skjul ud paa Livets Øde- 
mark, over hvilken Stormene fare hen, og de skarpe 
Torne hage sig fast og give blodige Rifter. 

I Nærheden af Gaarden traf de Bengt Ebbe- 
søn og Karen Sture, som gik der saa fordybede i 
Samtale, at de først bleve de kommende var, da 
disse vare lige ved dem, og nu tav de brat. Bengt 
blussede af Vrede, og Karen var hvid som en Lilje; 
men hverken Hr. Mogens eller Kirsten gav Agt 
derpaa, saa optagne vare de af dem selv. 

Dronningens Jomfruer. 3 

Da de nærmede sig Husets Forside og den 
store Lind, saa de imidlertid et Syn, som vakte 
dem til fuld Bevidsthed om det nærværende og 
tillige satte dem i en munter Stemning. Broder 
Lambert, der sad og spillede Skak med Bjørn 
Skaldre, sprang pludselig op, slog til Brættet, saa 
Brikkerne væltede, og raabte rasende: 

«Bjørn Skaldre, I har Satan selv til Medspiller 
og Hjælper I » 

«Det vilde være ilde,» svarede den gamle og 
lo, idet han samlede Brikkerne; «men den blaa 
Mand havde ingen Sinde, det jeg ved af, til Huse 
paa Ousbyholm. Gak i eder selv, ærværdige Fa- 
der! I er min Overmand i megen Vidskab, men 
ikke i denne Leg.» 

I det samme kom Søster Justa med Fru Else 
fra Udhusene, og da hun saa de unge komme fra 
Skoven, for hun lige hen imod dem og raabte: 

«Hvad er dette, Jomfru Kirsten, og I, Karen, 
løber I til Skovs med de unge Karle ?» 

Derpaa kom Broder Lambert til og sagde: 

«Hr. Mogens, dette er ganske mod vor Aftale! 
Vi maa nu straks fort, Søster Justa, fra dette Sted, 
som før var et Fredens Paulun, men hvor nu den 
Onde driver sit Spil.> 

«Da maa I drage bort uden mig,» sagde Kir- 
sten koldsindigt og fast; <thi det siger jeg eder, 
Fader Lambert, og eSer, Søster Justa, at om I 
fare fort med at krænke ikke alene os, men vor 
gode Vært og disse Herrer, hans Gæster, da bliver 
jeg her under Bjørn Skaldres og hans Hustrus Be- 
skyttelse, om de da ville tage sig af mig.» 

Mogens Munk mindedes gamle Bjørns Ord om 
Voldførelse og den lige Vej, som var den korteste, 
og nu angrede han, at han havde givet Else Bølle 
sin Haand paa, at han vilde lade Jomfru Kirsten 
drage uhindret hjem til sit Klosterbo. Han kom 
ikke heller i den Fristelse at bryde sit Ord og fik 
ikke den ønskede Lejlighed til at bjærge sin Lykke; 

thi Broder Lambert, som kendte sit Skriftebarns 
Stivsind og skønnede sin Afmagt, blev hed om 
Ørene, gav gode Ord og druknede sin Harme ved 
for Resten af Dagen, medens de andre plukkede 
Æbler, at kigge dybt i Bægeret. 

Først da Solen dalende nærmede sig Skovens 
Rand, brød de op. Da Baaden gled fra Broen, 
og Rorkarlenes Aarer blinkede i Aftenrøden, slog 
Mogens Munk ud med Haanden og raabte: 

«Paa snarligt Gensyn, Jomfru Kirsten !» medens 
hendes Blik hvilede ufravendt paa ham, og hun 
viftede med sit Lommetørklæde. 

« Slippe vi vel fra dette ?> hviskede Broder Lam- 
bert til Søster Justa. 

tLad mig om det; inden Fru Ingefrid gaar til 
Sengs, skal hun blive vidende om alt, og hvor stolt 
end Kirsten Pedersdatters Nakke knejser, skal den 
blive bøjet* 

Men da Baaden svandt Mogens Munk af Syne, 
og han vendte sig om, saa han Bengt sidde alene 
paa Bænken med sammenknugede Hænder og et 
mørkt Blik. 

«Hvi saa mørk i Hu, Bengt ?» spurgte han. 

«Hun har vist mig af og vraget mig,» svarede 
Bengt, idet han rejste sig; «vort Venskab i Barn- 
dommen og de søde Ord, hun gav mig sidst, det 
er nu alt som bortvejret. Falske ere de alle, disse 
Jomfruer med daarende Ord og Smil paa Læben. » 

«Nu,» sagde Mogens Munk hensynsløst, «da 
kaar eder en med barske Miner og det beske paa 
Tungen. Men sig mig, havde Jomfru Karen da 
givet eder sin Tro?» 

«Nej,» svarede Bengt, «ikke vel det, men jeg 
maatte tro, at hun vilde gøre det. Da saa hun 
Bo Stensøns glatte Fjæs, og jeg var glemt. » 

«EjI» udbrød Mogens Munk, «naar hun har 
lovet sig bort til en anden, saa er Spillet ude for 

eder, Bengt. » 

-,* 

«Se kun til,» svarede Bengt hidsigt, «at det 
ikke gaar eder ligesaa med Jomfru Kirsten I » 

«Nu bliver I ond, Bengt, » sagde Mogens Munk 
sindigt. 

«Forlad mig det,» svarede Bengt; «jeg er saa 
mod i Hu, at jeg næppe evner at skelne Ven fra 
Fjende. Men naar jeg træffer Bo, som nu mener 
at være paa Dagsiden, da skal jeg ved min Hel- 
gen drive ham over Stregen i det sorte Felt.» 

Hermed sigtede han til Bo Stensøns Skjold- 
mærke, som var halvt Sølv, halvt Sort, hvorfor 
denne Æt siden kaldtes Nat og Dag. 

«Ret saali sagde Mogens Munk; <men nu ere 
vi selv snart paa Natsiden, Bengt, og skulle fær- 
des i Mørke; endnu et Afskedsbæger med vor Vært 
og saa i Sadelen og ad Helsingborg till» 



Fjerde Kapitel. 

Valdemar Danékonges Datter. 



I Hallen paa Helsingborg Slot sad en Uge 
efter Danmarks og Norges Regentinde, snart hele 
Nordens fuldmægtige Frue, Dronning Margrete, 
Valdemar Danékonges Datter, som hun yndede at 
kalde sig selv, eller Fru Kongen, som de vrede 
Hanser spotvis nævnede hende. 

Hendes kongelige Person sad tilbagelænet i en 
svær Egetræs Stol, som stod i Hallens øverste 
Ende ved Kaminen, hvorfra hun kunde overse hele 
det store Rum. Ved hendes Side stod et lille 
Bord, paa hvilket der laa en Sølvpibe, der den- 
gang gjorde samme Tjeneste som en Bordklokke 
i vore Dage, nogle Papirsruller og en Bønnebog. 
Dernæst stod der et kostbart Relikvieskrin i Form 

af en sølvforgyldt Drage, hvilket hun stedse førte 
med sig. Deri gemtes nogle af de Helgenben og 
andre Talismaner, som hendes Fader i sin Tid 
paa sin Rejse til Paven i Avignon havde medtaget 
fra Køln, hvor han bøjede Knæ for de hellige tre 
Kongers Billeder. Vel elskede hun som han denne 
Verden, af hvilken hun ejede en god Part, men 
hun fulgte ogsaa hans Eksempel i det Stykke at 
holde sig Himmeriges Porte aabne. Dog var hun 
endnu klogere end han baade med Hensyn til Regi- 
mentet over denne Verden og Himmeriges Erobring. 

Og det kunde man da ogsåa læse i hendes 
Aasyns faste Træk. Uskøn var hun ikke, tvært- 
imod; thi hendes fint bøjede Næse, de fyldige Læ- 
ber og den kløftede Hage vare veldannede; men 
hendes Lød var noget mørkladen, og det hvide 
Enkelin, som dækkede hendes Hoved og faldt ned 
paa bægge Sider af hendes Ansigt som et Slør, 
gjorde det end mere iøjnefaldende, at Liljer og 
Roser ikke blomstrede paa de Kinder. Dog var 
Farven sund, og da hendes middelhøje Skikkelse 
var slank, havde hun trods sine fem og tredive 
Aar endnu et ungdommeligt Ydre. En gylden Ring 
med nogle smaa Takker, ikke ulig en Krone, om- 
fattede Hovedlinet, og hun var iført en sid Kjortel 
af fint lyséblaat Klæde, kantet med Hermelin. 

Kong Volmer skal have sagt om sin Datter, 
at Naturen var faret vild med hende; hun skulde 
have været en Karl, men blev et Kvindfolk. Dog 
stadfæstede hendes Ydre ikke dette Udsagn; thi 
det var kvindeligt , hendes Lader sindige og ikke 
uden Ynde, hendes Stemme kunde være blød og 
indsmigrende og hendes Smil saare vindende; men 
den faste kløftede Hage havde rigtignok et Præg 
af Kraft» som modsagde Blidheden, og Blikket fra 
hendes store, mørkegraa Øjne havde noget uudgrun- 
deligt ved sig. Det fulgte ikke rigtig med, naar 
Læberne smilede og Smilehullerne i hendes Kinder 
dannede sig. Det blev dog som Solens blege Skær 

paa en kold Vinterdag. Kun sjælden tændtes en 
varmere Glød i disse dybe Øjne-, men det var netop 
Tilfældet i dette Øjeblik. 

Alle hendes Omgivelser, hendes Jomfruer og 
endogsaa hendes Smaadreng Hakon Pedersøn, Kir- 
stens Broder, som ellers stod bag hendes Stol, vare 
fjernede og opholdt sig i den anden Ende af Hal- 
len. Hos hende stod alene en statelig Herre med 
den ene Haand støttet til Bordet i passende Af- 
stand, men dog med et Præg af Sorgløshed og 
Fortrolighed i sin Holdning. 

Han var høj, bredskuldret og velskabt. Den 
røde Fløjls Trøje med de splidsede Ærmer og de 
hvide Hals- og Haandlinninger, de guldstukne Hand- 
sker, som han holdt i den venstre Haand, den 
gyldne Ridderkæde over Brystet, Sværdbæltet, der 
funklede af Ædelstene og gyldne Bjælder, de 
stramme graa Klædes pToser og de gule, spidse 
Safians Sko — alt i hans Klædedragt var paa 
højeste Mode og efter Datidens Smag fuldendt. 

Hans rødblonde Haar, glinsende og duftende 
af Salve, var strøget tilbage, saa at den høje Pande 
traadte frem. De lige, kraftige Øjenbryn, den 
krumme Næse og det korte studsede Skæg., som 
viste Formen af en veldannet Mund og Hage — 
det var ædle Omrids, som skaarne i Træ eller 
mejslede i Marmor, vilde have givet et fængslende 
Billede af mandig Skønhed; men nu besjæledes 
Formen af et fyrigt Blik fra to glansfulde Øjne og 
et Smil, som baade var vindende og indgød Tillid. 

Det var intet Under, at denne Mand huede de 
fleste Kvinder; de sagde ikke alene om ham, at 
han var skøn, men at han saa saa god ud, og dog 
var det Hallænderen Abraham Brodersøn, hvis Nær- 
værelse Mogens Munk havde kaldet en Pest for 
ærbare Jomfruer, og hvem han havde lignet ved 
Satan selv. 

Der var rigtignok undertiden noget flimrende 
og usikkert i hans Blik, og det var Tilfældet netop 

nu, da han ivrigt talte Dronningen til, medens hun 
sad med Haanden under Kinden og saa ned til 
Jomfruerne, som sladrede og legede med unge Ha- 
kon i den anden Ende af Hallen. Hendes Naade 
havde selv givet dem Frihed dertil, man fristedes 
til at tro, for at fjerne alle Lurere, medens hun gav 
Hr. Abraham Foretræde ; og dertil havde hun des- 
uden valgt Timen efter Middag, da Hofmesterinden, 
gamle Fru Gisele, stedse tog sig en Hvile. 

Det var intet Under, at Jomfruerne vare saa 
muntre og at unge Hakon slog sig løs, thi Kresen 
havde for et Par Dage siden faaet en behagelig 
Tilvækst, og Hakon kunde nu lege med sin egen 
Søster. Baade Kirsten og Karen Sture vare plud- 
selig blevne tagne af Klosteret og satte i Dronnin- 
gens Fruerstuer ; den Frugt bar den frydelige Dag 
paa Ousbyholm. Søster Justa aflagde straks sin 
Beretning til Fru Ingefrid og gjorde Sagen saa sort 
som muligt, Fru Ingefrid satte sig den næste Dag 
i Klosterets Karm og agede ud til Helsingborg, 
hvor paa Grund af det forestaaende Tog til Sve- 
rige næsten hele den danske og norske Adel og 
en god Del- svenske Hener vare samlede. Hun lod 
Søster Justas Beretning gaa videre til Kirstens Far- 
broder og til Karens Fader, Hr. Svend Christiern- 
søn; disse kaldte Slottets Befalingsmand Jep Mus 
og Abraham Brodersøn og holdt en Raadslagning, 
hvis Følge blev, at Hr, Abraham forebragte Dron- 
ningen Sagen og forstod snildt at optænde hendes 
Naades Vrede mod Mogens Munk, der beskyldtes 
for saa omtrent at have forlokket Jomfru Kirsten 
og krænket Klosterfreden. Da der netop var sket 
en Afgang yed Giftermaal fra Fruerstuen, kom det 
Dronningen godt tilpas at udfylde Hullerne, hvor- 
for hun straks opfyldte Hr. Jakobs og Hr. Svends 
Ønske at optage Kirsten og Karen blandt Jom- 
fruerne eller Hofdamerne og under sit Værn. 

Bægge bleve glade over at udfris af Kloster- 
skolens Tvang og komme til Hove-, thi de ventede 

der at finde hver sin Hjertenskær. I saa Hen- 
seende gik Karens Haab ogsaa i Opfyldelse, men 
Kirsten blev sørgelig skuffet. Hr. Mogens lod sig 
ikke se, og først bagefter hørte hun Aarsagen til 
hans Fraværelse. Han var nemlig paa Vejen til 
Helsingborg bleven indhentet af et ridende Bud fra 
Berritzholm, som meldte ham, at der var udbrudt 
Mytteri blandt Karlene paa Gaarden, og han var 
da til sin store Ærgrelse nødsaget til at vende om 
for at holde Dom over de skyldige og atter bringe 
Orden til Veje. 

Saaledes havde Jep Mus og hans tro Ven Hr. 
Abraham faaet en Uges Forspring og nyttet Ti- 
den vel til at spinde deres Rænker. Det havde 
nemlig alt i nogen Tid været en mellem Jakob 
Axelsøn og Jep Mus aftalt Sag, at Kirsten skulde 
gives til ham, og at hendes hedengangne Faders 
Løfte til Mogens Munk skulde være som dødt og 
magtesløst. De vilde helst have smedet, medens 
Jærnet var varmt, og straks fuldbyrdet Trolovelsen ; 
men Jakob Axelsøn havde dog Tvivlsmaal, fordi der 
var Vidner paa hans afdøde Broders Ord til Mogens 
Munk, og han ønskede at dække sig med Dron- 
ningens Samtykke. Hun var ogsaa saare villig til 
at skaffe sin tro Tjener lep Mus en ung og rig 
Brud; men med sin sædvanlige Fremsynthed fandt 
hun det dog raadeligt først at høre Mogens Munk. 
Den ved hans Udeblivelse opstaaede Forhaling 
havde nu skaffet Kirsten en Frist, i hvilken hun 
med Haab i sit Hjerte kunde nyde Livets Solskin 
ved Hove. 

Men Jep Mus's Forbeder, Hr. Abraham, havde 
denne Morgen sat sig for at slaa et Slag og drive 
Dronningen til en Afgørelse. 

« Eders Naade,» sagde han nu, «bør gøre en 
Ende paa Sagen og forkynde Jomfru Kirsten eders 
Vilje. Det sømmer sig dog ikke for Eders Naade 
at bie den ene Dag efter den anden paa Hr. Mo- 
gens, om han maatte behage at indfinde sig. Selv 

om han kom i al sin Vælde, vilde det intet for- 
andre i Sagen; thi et Ord, udsagt i et lystigt Lag 
ved de fulde Bægre og af en Mand, som nu ligger 
i sin Grav, har ingen Gyldighed.* 

Dronningen vendte sig imod ham og saa paa 
ham, medens han talte, men som om hun ikke 
hørte, hvad han sagde, helt fortabt i Beskuelsen af 
hans skønne, ridderlige Skikkelse. Hendes'Blik var 
drømmende og blidt; hun lignede i dette Øjeblik 
ikke sig selv. 

<Min Vilje?» spurgte hun langsomt, «0, jeg 
har ingen Vilje i denne Sag. Hvad Magt ligger 
der for mig paa, om Kirsten Pedersdatter gaar til 
Brudeskamlen med Mogens Munk eller med Jep Mus. 

Men Abraham Brodersøn vidste det bedre og 
forstod Dronningen grant; thi selv at holde sig til- 
bage og listelig at styre Dukkerne, saa de syntes 
at gaa af sig selv, det var Margrete Valdemars- 
datters Kunst og Hovednøglen til hendes Magt. 
Det var netop hendes Ønske at bøje Kirsten Peders- 
datters stolte Nakke og give Jep Mus et Vidnes- 
byrd om sin Naade, thi hun yndede ikke den myn- 
dige, frimodige Mogens Munk. Men skønt det 
her drejede sig om en tilsyneladende ringe Sag, 
overvejede hun dog, at Mogens havde mange Ven- 
ner, som stod med ham, flere end Jep Mus. 

«Jeg vil ikke blande mig i de gode Herrers 
Sager, » føjede hun efter et kort Ophold til; «ved 
Guds Moder, Rigerne give mig Hovedbrud nok.» 

«Nu,> svarede Hr. Abraham med en krænket 
Mine, «da bør jeg lade Hr. Jakob Nielsøn vide, at 
han ma^i give Jomfruen op og gaa brudeløs derfra. 
Det vil da vorde kundbart, at hans lange, tro Tje- 
neste ikke gælder meget i Eders. Naades Øjne, og 
at I agter højere en Mand, som aldrig rørte en 
Finger for at vinde eders Gunst. Det mindste ved 
Sagen, men som dog skal siges, er min Bedrøvelse 
over, at jeg, en af Eders Naades troeste Tjenere, 
ikke har magtet noget i en Sag, som ligger mig 

meget paa Sinde, og i hvilken jeg dog kun bad 
for en Ven, ikke for mig selv.» 

Dronningen saa paa ham med det samme drøm- 
mende Blik og spurgte: 

«Af hvad Aarsag tager I eder den Sag saa nær?» 

«Nu, om Eders Naade vil vide det, da er jeg 
Manden, som satte det i Gang. Jakob Nielson talte 
en Dag om, at han nu begyndte at blive til Aars 
og at det var paa høje Tid for ham at se sig om, 
efter en Hustru-, han vilde dog nødig gaa barnløs 
i sin Grav; men der var ingen, til hvem hans Hu 
stod, uden Kirsten Pedersdatter, hvem han havde 
set paa Næs, og hun tyktes ham at være for ung; 
thi han er jo, som Eders Naade ved, en ligefrem 
og barsk Herre, lidet skikket til at vinde Kvinders 
Gunst; men jeg satte Mod i ham, gik for ham til 
Jakob Axelsøn, som straks var villig, men af over- 
dreven Tvivlraadighed henstillede Sagen til Eders 
Naades Afgørelse. Da tog jeg det paa mig at vinde 
Eders Naades Samtykke; men jeg skønner nu, at 
jeg har regnet med for højt et Tal, og at Hr. Mogens 
vil vinde Spillet* 

Hr. Abraham fortav kun eet, nemlig sit dybe 
Nag til Mogens Munk, som ved flere Lejligheder 
var traadt djærvt op imod ham. Han hadede ham 
af Hjertens Grund, og Attraa efter at tage Hævn 
var den egentlige Drivtjeder, der havde sat ham i 
Bevægelse og gjort ham saa ivrig for at hjælpe 
Jep Mus med at frarøve Mogens Munk den Jomfru, 
der var ham lovet. 

Men det var langt fra, at den ellers saa skarp- 
synede Dronning var naaet til at se til Bunds i den 
Mands Hjerte, hvis Person var hende kærere end 
nogen andens ; eller om det alligevel var Tilfældet, 
saa lukkede hun Øjnene til. 

«Nu,» sagde hun, c siden I har vovet eder saa 
vidt frem i den Sag, vil jeg ikke lade eder i Stikken. 
Gak til Jakob Axelsøn og Jep Mus og før dem hid 
om en føje Stund; imens vil jeg tale med Jomfruen. * 

€ Jeg takker Eders Naade af et oprigtigt Hjerte, > 
sagde Hr. Abraham med sit mest indtagende Smil. 
Hun rakte ham sin Haand, han kyssede den med 
en Inderlighed, som drev Blodet op i hendes Kinder, 
bukkede dybt og gik ud af Hallen. 

Kort efter traadte Dronningen ind i det lille 
Gemak, som stødte op til Hallen, og hvor hun ofte 
gav Foretræde. Det var udstyret med saa megen 
Hygge, som Datiden evnede; skønne Gyldenlæders 
Tapeter dækkede Væggene, bløde uldne Tæpper 
vare lagte over Gulvets Stenfliser, paa et udskaaret 
Ibentræs Bord stod der et kostbart Smykkeskrin, 
og Dronningen havde her sin store himmelske Pa- 
tronesse for sig, nemlig et af Elfenben dannet og 
til Dels med Farver og Guld smykket Billede af 
Guds Moder. Det stod i en Fordybning i Væggen, 
og lige overfor paa et lille Skab stod et paa Træ 
malet Billede af Aarhundredets mærkeligste og højst 
begavede Kvinde, Seersken Birgitte Birgersdatter, 
der gennem sine Fædre nedstammede baade fra den 
svenske og den danske Kongeæt, og som selv blev 
en Dronning i Aandens Rige og svang sit Scepter 
med en saadan Kraft, at endog Paverne taalte 
henders Revselser og bøjede sig for hende. For 
femten Aar siden var hun død i Italien; men det 
af hende i Vadstena stiftede navnkundige Kloster 
blomstrede og blev paa enhver Maade begunstiget 
af Drorining Margrete der allerede med mange 
andre i sit Hjerte tilbad Fru Birgitte som en Helgen- 
inde og virkede ivrigt for hendes Kanonisation, som 
ogsaa fuldbyrdedes tre Aar senere. Dronningen 
havde aldrig set Fru Birgitte, som, fire Aar før hun 
blev født, var dragen til Rom og opholdt sig i 
Syden Resten af sine Dage; men des mere havde 
hun hørt om hende; thi Birgittes Datter, Fru Martha, 
havde været hendes Hofmesterinde i hendes Ung- 
dom, og hun var langt mere fortrolig med Birgittes 
mærkelige, nedskrevne Aabenbarelser og Bønner end 
med den hellige Skrift. 

Dronningen stod hensunken i Betragtning af 
Birgitte Birgersdatters Billede, da Kirsten, som var 
bleven hidkaldt, traadte ind, nu ikke mere i graa 
Klosterklæder, men kostbart klædt. Nu viste det 
sig ret, at hendes stolte og statelige Skikkelse var 
dannet til at bære det kosteligste Skrud som en 
Hverdagsdragt. Idet Dronningen vendte sig imod 
hende, viste der sig et ringeagtende Smil paa 
Hendes Naades faste Læber og et Glimt af Grumhed 
i hendes staalgraa Øjne. Synet af den stolte, skønne 
unge Jomfru var hende aabenbart ubehageligt, hun 
mente selv, fordi hun var bleven forstyrret i sin 
Andagt ; men der var maaske dog iblandet en Smule 
Nid over Jomfruens store personlige Fortrin og den 
Gave, ved sin blotte Tilsynekomst at blende og 
vinde Hjerter. Dette var hende selv nægtet, og 
hun havde netop nu, i den modnere Alder, faaet 
at mærke i sit Indre, at hun trods sin kongelige 
Byrd, sin stærke Vilje og sine høje Tanker dog 
kun var en skrøbelig Kvinde. 

Der var foruden Dronningens Stol kun en lille 
Løjbænk i Kammeret, thi kun sjælden forundtes det 
nogen at sidde, naar de stededes for Dronningen, 
og Hendes Naade viste ikke Kirsten denne Gunst. 
Selv tog hun Sæde i Stolen, bød Kirsten at træde 
nærmere og saa paa hende i Tavshed saa længe 
og vedholdende, at Kirsten kom ud af Fatning og 
blev rød. 

Der viste sig et Smil paa Dronningens Læber, 
og hun spurgte: 

«Nu, Kirsten Pedersdatter, hvorlunde behager 
det dig ved vort Hof?» 

<Jeg takker, Eders Naade, » svarede Kirsten, 
idet hun saa sky op, c her er rosomt at være.» 

«Det glæder os at høre,> svarede Dronningen, 
som nu helt havde iført sig sin Værdigheds Panser, 
f Vi glemme ikke Gud og hans Helgene i vort Hus, 
men vi vide og, at for de unge er Livets Lyst, 
hvad Solens Skin er for Planten.* 

Kirsten havde ikke mærket til andet. Dron- 
ningen var en god Husfrue, en sand Moder for sine 
Jomfruer og sit Tyende, og med Hensyn til Sømme- 
lighed og gode Sæder kunde ingen give sin Datter 
i bedre Hænder end i hendes. 

«Har din Farbroder haft dig i Tale, siden du 
'kom hid?» spurgte saa Dronningen. 

«0 ja, Eders Naade,» svarede Kirsten, idet hun 
skiftede Farve. 

cHvad sagde han til dig?> spurgte Dronningen 
videre. 

fO,» svarede Kirsten nølende, «han bød mig 
skikke mig vel og være Eders Naade lydig og hørig. » 

c Og sagde han intet uden dette?* spurgte 
Dronningen med et hvast Blik. 

€jo,» svarede Kirsten, idet hun hævede sit 
Hoved og saa Dronningen fast ind i Øjnene, c men 
det er ikke for Eders Naades Øren.» 

cOg dog er det naaet til dem,> sagde Dron- 
ningen med et Smil, som gjorde det koldt om 
Kirstens Hjerte. cjeg vilde kun prøve, om du 
havde Tiltro til mig, som dog nu saa at sige er 
dig i Moders Sted, hvad jeg nu skønner, at du ikke 
har. Han talte til dig om Giftermaal.» 

Mens Kirsten med et spændt Blik saa paa 
Dronningen, vedblev denne: 

«Han har udsøgt en god Mand til dig, en af 
de bedste, eller rettere, denne Mand har begæret 
dig af ham. Det er Slotsbefalingsmanden, Hr. Jakob 
Nielsøn Mus; hvad tykkes du om ham?» 

cMen ved Eders Naade da ikke,» udbrød Kirsten 
i stor Sindsbevægelse, <at jeg er lovet bort til en 
anden? Og desuden er jo Hr. Jep min nære Frænde.* 

fMen,> svarede Dronningen med et listigt Smil, 
c om der nu havde været sligt Frændskab mellem 
dig og den Mand, til hvem du indbilder dig at 
være lovet bort, Hr. Mogens Munk, mon da det 
vilde tynge din Samvittighed?* 

Da Kirsten tav, sagde Dronningen: 

« Næppe, saa sandt du alt for denne dumdristige 
Herres Skyld har sat al Ærbarhed til Side. Du 
løb jo forgangen Dag gal med ham i Skoven ved 
Ousbyholm; men vid, at til denne Mand giver din 
Farbroder dig ikke, derpaa har han svoret én dyr Ed. » 

Heraf skønnede Kirsten, hvorledes Sagen stod; 
hun opgav klogelig enhver Retfærdiggørelse, kastede 
sig for Dronningens Fødder og greb fat i hendes 
Kjortelflig. 

«0, Eders Naade, til eders Retfærd og Godhed 
sætter Hr. Mogens sin Lid, og det ved jeg, at I 
har ingen mere tro Tjener end ham. Drag ikke 
eders Haand fra ham og mig, men staa os bi i 
vor Nødl» 

Kun lidet bevæget af denne inderlige Bøn, 
rejste Dronningen Kirsten op og bød hende nu tage 
Sæde paa Løjbænken. 

cjeg fatter godt din Modvilje,* sagde Dron- 
ningen sagtmodig, men denne Blidhed var som 
Strøg af en Kats Fløjlspote, under hvilken man 
mærker de skarpe Kløer. «Hr. Mogens er yngre 
og lidt mere fager end Hr. Jep; men hvad har det 
at sige ? Ogsaa jeg har været ung og følt mit Hjertes 
Genstridighed. Min Fader Kongen spurgte ikke mig, 
hvem jeg vilde have til Husbond, eller om den, 
han havde udset til mig, stod mig an. Jeg an- 
nammede den Gemal, der blev udvalgt, og stod 
mig vel derved.* 

«Med Eders Naade, en Kongedatter, er det en 
hel anden Sag,» vovede Kirsten at indvende. 

«0 nej,» svarede Dronningen, «Sagen er ganske 
den samme. Havde jeg faaet en ond Husbond, 
vilde jeg være bleven elendig, men jeg fik en god og 
from; Gud signe ham, min kære Husbond, i Himme- 
rige. Er Hr. Jep end ikke blid, da er han des mere 
forgabet i dig, og de gamle Elskere ere stedse de 
føjeligste. Du vil kunne vikle ham om en Finger. » 

Kirstens Kinder bleve blege, og hendes Øjne 
næsten sorte, idet hun harmfuldt udbrød: 

«Eders Naade, jeg væmmes ved ham. Nævn 
ikke i et Aandedræt den lede Karl og eders ædle 
Gemal, hvis Eftermæle er som en Æreskrans. » 

Dronningen studsede; hun havde ikke ventet 
at finde saa megen Aandsmodenhed og saa slag- 
færdig en Tunge hos en Jomfru, der endnu ikke 
havde fyldt sit sejstende Aar; men hun blev tillige 
højlig fortørnet over dette — «den lede KarU — , 
brugt om en af hendes første Mænd og Raadgivere, 
og nu blev hendes vaklende Vilje fast; men skønt 
hun svor ved sig selv, at denne fripostige unge 
Jomfru skulde bøjes, tæmmede hun dog sin Vrede 
og sagde spydig: 

«0, Jomfru Kirsten, vi mærke, at I er os langt 
overlegen i Veltalenhedens store Kunst. I har lært 
vel i Bossiøl Vi ville derfor ikke mere strides med 
eder, men hellere fremstille eder for eders tilkom- 
mende Gemal. » 

Hun stødte i en Sølvpibe-, unge Hakon traadte 
ind med et dybt Buk og fik den Befaling, at om 
Hr. Abraham og de andre Herrer vare i Hallen, 
skulde han hurtig føre dem hid. De vare der og kom 
saa hurtig, som om de havde staaet lige uden for 
Døren. Kirstens Hjerte sank i hendes Bryst ved 
Synet af dem, og hun angrede de skarpe Ord, der 
havde fremkaldt Afgørelsen. 

Der kom først rokkende Jakob Axelsøn, en 
trivelig Herre i en sort, bræmmet Fløjls Kappe og 
med lignende stramme Hoser, der kendelig frem- 
hævede hans tykke Bugs Omfang. Hans røde 
Aasyn blussede af Vellevned, og hans Blik var sløvt. 
Det faldt ham svært at bøje sig over Dronningens 
Haand og faa den kysset nogenlunde med Anstand. 
— Saa kom trampende en langbenet, knokkelstærk 
Mand med en krum Næse, en graaskægget bidsk 
Mund, nedbøjet i Krogene, tæt, kruset graasprængt 
Haar over den lave, rynkede Pande og smaa, skarpe 
graa Øjne, ikke ulig en Grib, altid rede til at slaa 
ned paa et Bytte. Det var Jakob Nielsøn, oftest 

kaldet Jep Mus; thi, som et Lune af Sædvanen, 
nævnedes nogle Slægter ved Tilnavne og brugte 
dem selv, andre ikke. Hr. Jeps Klæder hang slet 
nok om hans ranglede Krop , og Farverne vare 
skrigende, rødt, grønt og hvidt, hans Skjoldmærkes 
Farver, som han yndede at bære til Skue, saa at 
han efter sin Ham nærmest maatte lignes med en 
Papegøje. Han var storladen i sine Fagter og i 
sit Væsen nogenlunde paa Højde med en Søhane 
eller en Landsknægthøvding; men han havde dog 
et fiffigt Hoved og en snild Tunge, hvad Kirsten fik 
at mærke. 

Sidst indtraadte Hr. Abraham, som holdt sig 
tilbage; men da Hr. Jep var hleven stedet til 
Haandkys og dernæst af Dronningen forestillet den 
blege og stumme Kirsten som hendes Fæstemand, 
hidkaldte hendes Naade Hr. Abraham, bød ham 
aabne Døren til det tilstødende Gemak og gik 
derind, efterfulgt af ham og Jakob Axelsøn. 

Saaledes blev Kirsten alene med Jep Mus, og 
det saas paa hendes funklende Øjne, at hun rustede 
sig til Kampen med sin Lykkes Fjende. Han buk- 
kede dybt for hende, og idet han stræbte at gøre 
sin skurrende Stemme saa blid som mulig, sagde han: 

cDet fryder mig overmaade, Jomfru Kirsten, 
at det nu bliver mig forundt at veksle et Ord med 
eder i Enrum. Dertil har min Hu staaet i de for- 
løbne Dage, men stedse har I skyet mig som Pesten ; 
af hvad Aarsag? Af mig haver I intet ondt at 
frygte, men kun godt at vente. » 

cHerre,* svarede Kirsten, idet hun traadte til- 
bage, cikke frygter jeg eder, og det er mit Haab, 
at hverken godt eller ondt vil blive mig tildelt af 
eders Haand; thi aldrig vorder jeg med min fri 
Vilje eders Hustru. » 

Tonen var isnende og Ordene tydelige, men 
bægge Dele prellede af paa Jep Mus. 

« Dette lyder lidet trøsteligt for mig,» svarede 
han med et barsk Smil, men uventet sagtmodig; 

cdog har jeg den Fortrøstning til eders Fornuft, 
at I vil skifte Sind, naar I faar Sagen ret betænkt. 
Jeg vil ikke paatrænge mig eder, det være langt 
fra mig I Ved min Helgen, den gode Jakob af Kom- 
postella, et stort Dummerhoved maatte jeg være, 
om jeg indbildte mig, at I straks skulde fatte Elskov 
til en gammel Huggebasse som mig, hvis PTaand 
stedse helst tumlede med Sværd og Lanse, og hvis 
Fod aldrig traadte sirlig og let paa de bonede 
Gulve. Men, lille Jomfru, en ærlig Karl, forfaren i 
Livets Prøvelser, bliver ofte en bedre Husbonde 
end en ung Springfyr med et glat Ansigt — > 

«Spar de mange Ord, Herre 1> sagde Kirsten 
og løftede afværgende sin Haand. 

cl faar dog høre mig til Ende,> svarede han, 
idet hans Stemme rystede lidt. cjeg mente og 
som saa, at det vil blive taalelig gode Kaar for 
eder at sidde som Husfrue her paa Helsingborg. 
Flere Jomfruers Hu staar tænkelig til det — » 

cDa vælg en af dem,» faldt Kirsten ind, cthi 
ved Guds Moder, min Hu staar til alt andet og 
allersidst til det.» 

cKære lille Jomfru,* svarede han, «I er ved 
min Helgen et stort Barn og skønner ikke Sagens 
sande Stilling. Jeg har udkaaret eder, fordi I staar 
mig bedre an end nogen anden Jomfru, jeg i mine 
Dage saa; og jeg mener det ærligt med min Bejlen. 
Dog er det mine Venner og eders Frænder, der 
have opildnet mit Mod og drevet mig frem, og vor 
gode Dronning, Gud signe hende, under mig en 
fager og god Hustru og er fast besluttet paa snarest 
at faa Baandet knyttet mellem eder og mig. Hvad 
kunde jeg da gøre andet end at prøve min Lykke 
hos eder?» 

Der var en hyklet, skuffende Godmodighed i 
Tonen, som ikke forfejlede at gøre Indtryk paa 
Kirsten. 

cJeg bebrejder eder intet, Hr. Jakob,* svarede 
hun i en mildere Tone; <men mener I det saa godt 

Dronningens Jomfruer. 4 

med mig, som I siger, og er I saa ærlig, som I 
før roste eder af, saa maa I tilstaa, at det er stor 
Uret at ville tilsnige sig en Jomfru, hvis Hu staar 
til en anden Mand, fornemmelig naar hendes Fader 
gav ham Løfte om hende. Saaledes staar Sagen 
mellem Hr. Mogens Munk og mig, hvorom I sikkert 
er vidende.* 

cMen ikke vidste jeg,» svarede Hr. Jep med 
en troskyldig Mine, «at I hang saa fast ved ham. 
Jeg frygter saare, at dette vil blive til Ulykke for 
eder, kære Jomfru Kirsten; thi eders Farbroder 
giver sig ikke. Vil I trygt i Havn og forblive i 
Dronningens Gunst, da slaa til og bliv min! Det 
andet vil blive dyrekøbt for eder, om det kian naas, 
hvad jeg højlig tvivler om — nu, — nu,> udbrød 
han, da Kirsten slog op med Haanden og gjorde 
Mine til at tale — c brus nu ikke op og sig ikke 
flere onde Ord! Jeg vil være langmodig og give 
Tid, indtil I faar beraadet eder med eder selv. 
Jeg ønsker ikke at faa en voldført Hustru; • men 
eftersom jeg, som I saa, er rimelig, da bær ikke 
Nag til mig. Lad os være Venner, i hvor det saa 
gaar, og giv mig nu eders Haand derpaal> 

Kirsten begyndte virkelig at tro, at Mogens 
Munk havde gjort Jep Mus Uret og malet ham 
sortere end han var, hvorfor hun, skønt tøvende, 
rakte ham sin Haand, som han greb og kyssede; 
men i det samme gik Døren op, og Jacob Axelsøn 
og Abraham Brodersøn traadte brat ind. 

cNu, det maa jeg lide, Kirsten!* sagde den 
første. «Jeg tænkte og, at du dog, naar det kom 
til Stykket, vilde føje dig.> 

Men Kirsten havde straks taget Haanden til 
sig og raabte vred: 

«Det var ikke Meningen, Farbroder! Spørg 
Hr. Jep ad; han vil bevidne detl> 

Til stor Lettelse for Jep Mus buldrede Kirstens 
Farbroder igen løs: 

€ Visvas! Vi have nu Syn for Sagn, at du 

og Hr. Jakob ere gode Venner. Men vid ellers, 
min Dukke, at dette gør hverken fra eller til; thi 
Hendes Naade, som for lidt siden gik fra os, har 
i Samraad med mig berammet Dagen. Om tvende 
Dage skal Fæstensgildet staa, og derved skal det 
have sit Forblivende.* 

<Men jeg haaber til Gud, at Hr. Mogens vil 
være her forinden I » raabte Kirsten, brast i Graad 
og ilede ud af Stuen. 



Femte Kapitel. 

Et skønt Forlig. 



Hr. Mogens kom og det endnu samme Dag 
henad Aften. Hurtig traadte han ind i Hallen ; thi 
af Værten i sit Herberge nede i Byen havde han 
faaet at vide, at Kirsten pludselig var bleven ført 
fra Bossiø til Helsingborg og optagen blandt Dron- 
ningens Jomfruer, saa at han brændte af Længsel 
efter at faa at vide, hvad det vilde sige. Henneke 
Dørsvend, som stod ved Indgangen og aabnede 
Døren for alle indtrædende, fik ingen Tak af den 
ellers saa vennesæle Herre, der heller ikke syntes 
at lægge Mærke til Hellebardisten, som rettede sig 
med sit Vaaben og derved gav ham den ham som 
Ridder tilkommende Æresbevisning. 

Der var Trængsel i Hallen, som var den eneste 
Forsamlingsstue, der stod til Raadighed i den stærkt 
optagne Kongsbolig. Bordene maatte derfor dækkes 
i Hoffolkenes og Gæsternes Nærværelse; Dug- og 
Kældersvendene kom i Optog, bærende Fade med 
alle Slags Stege og Bagværk og med store Stobe, 
fyldte med 01 og Vin. Køgemesteren, Mikkel Rud, 
som ledede den hele Anordning, lod netop Dron- 

4* 

nrngens Stol hensætte for Enden af det øverste Bord 
for derefter at melde Hendes Naade, som opholdt 
sig i de indre Gemakker, at Maaltidet var rede, da 
Hr. Mogens traadte ind. 

Han gik uden om Bordene og kastede et spej- 
dende Blik langs Vægbænkene og Vinduesfordyb- 
ningerne, hvor alle havde trukket sig hen, for ikke 
at hindre Borddækkerne i deres Gerning, indtil han 
blev var, at øverst i Hallen opholdt Hoffets Damer 
sig, og omkring dem havde en stor Kres af Herrer 
samlet sig. Hr. Abrahams glimrende Skikkelse faldt 
ham straks i Øjnene; han stod og talte med en 
sværlemmet, mørkladen Herre; det var hans Ven, 
Niels Sorteskaaning, der ikke for intet bar sit Til- 
navn. Jep Mus maatte ogsaa være der, thi Lyden 
af hans skurrende Røst hørtes kendelig gennem de 
talendes Summen. Der stod saamænd ogsaa Bengt 
Ebbesøn, som ikke var fulgt anden Gang med til 
Berritzholm, men reden tilbage til Helsingborg. Han 
blev imidlertid hverken Mogens Munk eller nogen 
anden var, undtagen en slank, lyshaaret Herre med 
et Par blaa, livlige Øjne, hvem han sendte glubende 
Blikke; det var hans lykkelige Medbejler, Karen 
Stures Hjertensven, Svenskeren Bo Stensøn. 

Men tvende Herrer, som stod yderst i Kresen, 
havde straks opdaget Mogens Munks Indtrædelse 
og ved Synet af ham vekslet et meget sigende Blik. 
Det var Kirstens Svoger, Niels Svendsøn, og Oluf 
Geed, netop de to Mænd, paa hvis Udsagn som 
Vidner Mogens Munk maatte støtte sig for at bevise, 
at den hedengangne Peder Axelsøn havde lovet ham 
sin Datter, og de vare derfor nu i Klemme. Niels 
Svendsøn vaklede, men Forsigrigheden fik Over- 
haand, han vendte Ryggen til og blev staaende, 
hvorimod Hjertet løb af med Oluf Geed, en trivelig, 
lyshaaret, rødkindet Herre med et mildt Blik. Han 
gik Mogens Munk i Møde, trykkede varmt hans 
Haand og sagde i en beklagende Tone: 

cAk, kære Mogens, var du dog blot kommen 

en Dag før! Skælmerne have faaet Overtaget, 
Kirsten er lovet til Jep Mus, Hendes Naade selv 
gør Gildet og giver FæstensøUet — » 

Oluf Geed stoppede, thi Mogens Munk trykkede 
hans Haand, saa han nær havde skreget derved og 
sagde med et gnistrende Blik: 

cOluf, jeg sværger dig til ved den øverste Gud, 
at det Fæstensøl skal ikke blive drukket! Men,> 
tilføjede han med stigende Forbitrelse, « hvorlunde 
har dette kunnet ske, uden at du eller Niels gjorde 
Indsigelse ?» 

«Vær rimelig. Mand, vær fimelig,* svarede 
Oluf, idet han trak sin Haand til sig. c Vi vidste 
jo intet derom, før alt var gjort af Men det har 
jeg spurgt og vil sige dig, at bag dette staar Abra- 
ham Brodersøn, som har sat al sin Kraft ind paa 
at skaffe sin gode Ven Jep en fager og rig Brud.* 

cVed Guds Moder,* svarede Mogens Munk 
med et sygeligt Smil paa sit blege Ansigt, «en slig 
Uegennyttighed er et Særsyn paa det Sted. Hvi 
tog han hende ikke selv?> 

cO,* svarede Oluf Geed, idet han ængstelig 
kiggede op til sin Ven og prøvede paa at smile, 
fhun har vel ikke nok. Hr. Abraham er ude efter 
de rige Enker, som have paa bægge Hænder. 
Hans første Hustru var jo en saadan, og den anden 
bliver det vel og.» 

Mogens Munk skød Oluf til Side og gik 
frem i Hallen; han havde faaet Øje paa Kirsten, 
hvis Blik fra Fruernes Kres lyste ham i Møde med 
en saadan Spænding, Fryd og Angest tillige, at det 
vilde have draget ham til sig, om ogsaa Gulvet 
havde været glødende Jærn. Omkring hende gik 
Sladderen, og advarende Røster lod sig høre. 

c Ej, der er han!* udbrød Folmer Lunges Hustru, 
Fru Elise Henningsdatter, en rank Kvinde med de 
Podebuskers knejsende Holdning og skarpe Træk; 
<se ikke til den Side, Jomfru Kirsten, deraf vil blot 
komme Ulykke for eder!* 

Samme Tone istemmede Kirstens Moster, Fru 
Margrete Grubbe og flere. Kun Oluf Geeds Hustru, 
Fru Mette, satte Mod i hende, idet hun djærvt udbrød: 

«Jeg blues ved at høre paa eder og siger eder, 
at om saa Hendes Naade og det ganske Kleresi staa 
paa Jakob Axelsøns Side, saa er Retten dog hos 
Kirsten og Hr. Mogens.* 

Et fuldtonende: «Ja, ja!» lød omkring hende, 
og viste, at om end Jep Mus's Venner muligt vare 
de mægtigste, saa vare de dog kun et Mindretal 
mod Mogens Munks. 

«Jesus, han skrider lige herhen U udbrød unge 
Karen Algotsdatter Sture, en af Dronningens Jom- 
fruer, en trivelig, blaaøjet Pige. «Kirsten, hvad gør 
du nu?» 

Han kom sindig, uden II og vekslede Hilsener 
og Haandtryk med flere Venner paa Vejen; men 
saa brød han gennem Udenværket, Herrernes Kres, 
og lige ind i Fæstningens Centrum, bøjede sig ær- 
bødig for Fruerne, og mens der herskede Dødsstilhed 
omkring ham, vendte han sig til Kirsten og sagde: 

«En Hjertens Glæde er det mig at gense eder, 
Jomfru Kirsten; hvor lider I?» 

«0,» svarede hun med blussende Kinder, «nu, 
da I er kommen til Stede, lider jeg vel;» og saa 
rakte hun ham frimodig Haanden, som han tog og 
kyssede ærbødig. 

Men nu traadte Jakob Axelsøn til, stillede sig 
foran Kirsten og sagde bidsk til Mogens Munk: 

fOm I saa synes, Hr. Mogens, da befat eder 
ikke med denne Jomfru, som er lovet bort til en anden. » 

«Ejb udbrød Mogens Munk. «Nu sige mine 
egne Øren mig, hvad jeg nødig vilde tro, at Jakob 
Axelsøn er en Ordbryder og en Nidding U 

Der opstod en øredøvende Larm, Mændene 
raabte i Munden paa hverandre, og .Kvinderne 
skreg op. i 

cNidding, sagde I Nidding!* stønnede Jakob 
^ Axelsøn, idet hans røde Hængekinder bleve 6n. Stteg 

blegere; men nu kom Jep Mus farende, lagde sin 
Haand paa Mogens Munks Arm og sagde: 

« Bryder I Dronningens Fred, Hr. Mogens, da 
faar I vandre i Borgfængselet. Her befaler jeg, 
Slottets Høvedsmand.* 

cHa, hal» lød det med Mogens Munks dybe 
Røst, idet han rev sig løs og lagde Haanden paa 
sit Sværdfæste. 

I dette Øjeblik gled en høj Skikkelse ind mel- 
lem de stridende, medens alle ærbødigt veg til 
Side for ham. Lydløst var han kommen paa sine 
bløde Sandalia eller Halvsko, og én hvid Dalmatika 
eller Præstekaabe af den fineste Uld hang i side 
Folder lige ned til hans Fødder; Tonsuren var regel- 
mæssig, den rødbrune Haarkrans vel plejet og Ha- 
gen glatraget. Det var en Mand i sin fejreste 
Manddomskraft, med en sund Ansigtsfarve og med 
et livligt, aandfuldt Blik fra de lyse Øjne; men hans 
værdige Holdning og sindige Lader dæmpede det 
første Indtryk af Ungdommelighed, man fik ved 
Synet af ham ; hans lange, bøjede Næse og fyldige 
Hage gav hans Aasyn et stærkt Præg af Myndig- 
hed, og man havde ikke vekslet mange Ord med 
ham, før man mærkede, at man havde en Mand 
for sig, som baade ved sin Begavelse, Aandsdan- 
nelse og Viljekraft overgik de fleste. 

Det var den Aarhus Bisp Peder Jensøn Lode- 
hat, saa kaldet paa Grund af hans Skjoldmærke, 
som var en bred Hat. Han havde før været Dron- 
ningens Skriftefader og Almisseuddeler, men fulgte 
hende nu som hendes Kansler og var hendes højre 
Haand og fortroligste Raadgiver i Statsanliggender. 

:«,Lad Sværdet blive i Balgen, kære Herre, » 
sagde han til Mogens Munk, c og gak med migl* 

«I har Ret, ærværdige Herre, » svarede Mogens 
Munk ærbødigt, c dette er ikke Stedet til at ud- 
fægte vor Strid ;> og saa fulgte han villig Biskop- 
pen j der iførte ham over til den modsatte Side af 
Hallen; hvor Pladsen var tom. 

«Vor gode Dronning,* sagde han til ham, c som 
nu kom ud af sit Bedekammer, er straks bleven 
underrettet om eders Nærværelse, af hvilken hun, 
som det har vist sig ikke uden Aarsag, frygtede 
Strid. Saa bad hun mig da gaa herind og føre 
eder til hende. Hun begærer eder i Tale, forinden 
hun gaar til Bords. » 

cDet er mig i Sandhed et kært Budskab, » sva- 
rede Mogens Munk. c Jeg skal snart faa Hendes 
Naades Øjne opladte, saa hun ser, at hun i denne Sag 
er bleven ført bag Lyset af et Par store Skælmer. » 

fjeg beder eder, kære Hr. Mogens,* svarede 
Biskoppen sindig, men fast, «dæmp eders Harme 
og brug ikke saa stærke Ordl> 

€ Svært er det at finde de lempelige,* sagde 
Mogens Munk, «naar der er vederfaret en saa stor 
og blodig en Uret, at det kan bringe den sindig- 
ste Mands Blod i Kog.» 

«Og naar Bloder koger,* tilføjede Bisp Peder, 
«da rives man hen til Selvtægt, og ens Ret for- 
vandles til Uret. Lyt til mine Ord og gem dem i 
eders Hjerte I Skal jeg drage eder til Minde, at eders 
hedengangne Fader var min gode, fuldtro Ven? 
Mangen varm Bøn har jeg bedet til hans Sjæls 
Husvalelse i Skærsilden; og jeg ved om eder, at I 
slægter ham paa; I er en retskaffen og sanddru 
Mand. Jeg tvivler ikke om eders Sags Retfærdig- 
hed, og jeg vil staa eder bi — » 

«Da have I Hjertens Tak, Hr. Peder,* udbrød 
Mogens Munk glad; men Biskoppen løftede afvær- 
gende Haanden. 

«Dæmp eders Røst; thi vorder det kundbart, 
at jeg staar paa eders Side, er alt tabt. Dronnin- 
gen har taget sin Beslutning og forkyndt sin Vilje, 
og naar Fru Margrete først er naaet saa vidt, da 
er det lige saa svært at rokke hende som at flytte 
Kernen*). Eders Sag staar slet; men endnu er 



* Helsingborgs store Taarn. 

Fæstensøllet ikke drukket og Ringene ikke veks- 
lede; det er vel muligt at opnaa Henstand. -Jeg 
har alt udskudt nogle af de Pile, jeg har i mit 
Kogger, mod hendes Naades Skjold, og hun blev 
aabenbart mere betænkelig, end hun vilde tilstaa. 
Men et ubesindigt Ord kan atter bringe hende i 
Harnisk. Brug derfor ingen Ukvemsord om eders 
Modstandere og husk, at Sagens Henstand vil være 
det højeste, I kan opnaa. > 

Saaledes vejledet og dæmpet gik Mogens Munk 
til Dronningens Dør, hvor Kirstens Broder, unge 
Hakon, stod. 

fO, hvor frydeligt for Kirsten, at I kom, Hr. 
Mogens !» sagde Hakon med et Smil, der mindede 
om Kirsten. Mogens Munk klappede ham paa Kin- 
den og svarede: 

cDu er en god Broder, Hakon I Lykkelig den 
Brud, du engang hjemfører, thi du vil elske hende. » 

Hakon blev blussende rød ; thi uagtet han kun 
var fjorten Aar, havde han alt udset sig en til- 
kommende, som var Karen Algotsdatter, der stod 
hos Kirsten, da Mogens Munk kom. Han aabnede 
saa Døren for Hr. Mogens, som traadte ind med 
et dybt Buk. 

Han saa for sig Dronningen , som sad i sin 
Stol, og paa Løj bænken sad stiv og strunk gamle 
Fru Gisele, Drostinden, som hun mest yndede at 
kaldes; thi hun var Enke efter Drost Henning Pode- 
busk, engang Kong Volmers højre Haand og den 
mægtigste Mand i Riget. Uden hans kraftige Hjælp 
vilde det næppe være lykkedes Fru Margrete at 
fortrænge de andre Prætendenter og vinde Dan- 
marks Krone, og i Erkendelse af denne store Tak- 
nemmelighedsgæld til Hr. Henning havde Dronningen 
sat gamle Fru Gisele paa den øverste Plads ved 
Hoffet, hvor Fruerstuen og Jomfruerne vare hendes 
Myndighed underlagte; og Dronningen taalte hende, 
uagtet hun var en bidsk gammel Kvinde og hende 
ofte til Besvær. Dog havde Fru Gisele lært 

at vare sig; hun stod stedse paa deres Side, som 
var i Yndest hos Dronningen, hvorfor hun da heller 
ikke havde undladt at støtte Jep Mus. Hun sendte 
nu Mogens Munk et hvast Blik, medens hendes 
smalle Læber krusede sig til et ringeagtende Smil; 
men Dronningen modtog ham saa naadigt, at Fru 
Gisele vilde være bleven højlig forundret, hvis hun 
ikke af lang Erfaring havde kendt Fru Margretes 
Selvbeherskelse og Forstillelseskunst. Da Mogens 
Munk havde kysset Dronningens Haand, sagde hun 
spøgefuldt: 

fNu, Hr. Mogens, det er os kært at gense 
eder, og vi haabe, at I kommer med det Forsæt 
nu at føre et stadigt Levned ; thi vi have hørt noget 
om, at I har redet Landet rundt paa galante Even- 
tyr, lig en anden Ulrik von Lichtenstein.* 

Smigrende var nu ganske vist ikke den Sam- 
menligning; thi denne det trettende Aarhundredes 
navnkundige, elskovsgale og omstrejfende tyske 
Ridders og Minnesangers Bedrifter vare stærkt da- 
lede i Værdi for det fjortende Aarhundredes For- 
standsmennesker. Mogens Munk gik klogeligt ind 
paa Spøgen og svarede smilende: 

€ Eders Naade maa forlade mig, her er For- 
skel, al den Stund Hr. Ulrik red fra Venedig til 
Prag, brydende hundrede Lanser til Ære for sin 
Dame, medens det end ikke er blevet mig forundt 
at drage mit Sværd. Hans Hjertenkær gækkede og 
torterede ham, min gav mig uden Tøven kærlig 
og oprigtig sin Tro. Han blev dreven af Gaarde 
af sin Dame, men min er selv brat bleven bort- 
ført fra sit Asyl, og Eders Naade har villig annam- 
met hende og gemt hende i eders Jomfrubur, ja, 
mig til stor Kvide, gjort, hvad værre er, om det 
ellers virkelig forholder sig saa, at — » 

«Nu, nu,» faldt Dronningen ind, «jeg tilstaar, at 
her er stor Ulighed, men dog Lighed deri, at I, saa- 
vel som Hr. Ulrik, har trukket det korteste Straa.> 

«Jeg kan ikke tro det,» svarede Mogens Munk 

alvorsfuldt, cjeg har for høje Tanker om Eders 
Naades Retfærdighed til at tænke, at I skulde ville 
række Haand til at bryde et vidnefast Løfte, og — » 

fHvad siger I der?» udbrød Dronningen. <Hr. 
Jakob — eller var det Hr. Abraham paa hans 
Vegne — kalder det, I der sigter til, et Munds- 
vejr, et Ord, sagt i et lystigt Lag; og vi maa da 
tro, at det blot var Skæmt.* 

« Jakob Axelsøn har ingen Sinde vovet at fremføre 
sligt for mig,> svarede Mogens Munk; «men hvad 
Hr. Abraham siger, derpaa ligger der ingen Magt; 
jeg skulde mene, at denne Sag er ham ganske uved- 
kommende. Jeg beder Eders Naade at adspørge 
Niels Svendsøn af Eliinge og Oluf Geed af Rytze- 
holm, som vare nærværende, da Hr. Peder gav mig 
Løftet om sin Datter, om de tør fragaa, at Hr. 
Peder gjorde det ædru og i fuld Alvor ?» 

fDet er ved Guds Moder svært for os at ud- 
finde Sandheden, enddog vi oprigtig søge den,» 
svarede Dronningen. «Den ene Part siger eet, den 
anden et andet, saa her staar Udsagn mod Udsagn 
af to gode Dannemænd. > 

«Ak ja,> sukkede Drostinden, gamle Fru Gisele, 
<onde ere Tiderne, og værre blive Menneskene I > 

<Saamænd, Frue»> sagde Mogens Munk, < Skæl- 
mernes Tal øges mærkelig. Men vær saa billig ikke 
at regne mig blandt dem, eftersom jeg har Vidner 
for min Sag, og let skal det være for mig at skaffe 
tolv Mands Ed for min Sanddruhed, hvad sikkerlig 
i dette Tilfælde vil falde Jakob Axelsøn svært, saa 
sandt som jeg nok tør sige, at af ti Riddere og gode 
Mænd staa de ni paa min Side. For Herredagen 
maa denne Sag, om ikke noget værre skal åke.» 

Drenningen blev ikke overrasket ved disse næ- 
sten truende Ord, og hun brusede ikke op; thi en 
af de Pile, Bisp Peder havde afskudt imod hende, 
var følgende Tiltale: 

« Eders Naade er gaaet for vidt. I nødsages 
til at stille Sagen i Bero, om I ikke vil have Splid 

i Raadet, ja muligt endogsaa Fejde. I kan dog 
umuligt for en saa ringe Sags Skyld ville sætte 
Enigheden paa Spil i dette Øjeblik, da vi skulle 
rykke i Marken mod en vel rustet Fjende, da det 
gælder en Krone, og I skrider til at fuldbyrde 
eders Livs største Gerning.* 

Dronningen maatte indrømme, at denne Advar- 
sel var berettiget, skønt hun ikke udtalte det. Hun 
lod her, som altid, naar det kom til Stykket, For- 
nuften raade, og allerede inden Mogens Munk traadte 
ind, var hun paa det rene med, hvorledes hun skulde 
tiltræde Tilbagetoget. Derfor kunde hun modtage 
ham med saa stor Sindsro; men hun havde tillige, 
siden Bisp Peder forlod hende, faaet et Vaaben i 
Hænde mod Mogens Munk, thi medens denne talte 
med Bispen i Hallen, havde en tjenstfærdig Aand 
meddelt Dronningen, hvad der var foregaaet, og 
at Hr. Mogens havde skældt Jakob Axelsøn for en 
Nidding. 

«Det er os kært at fornemme,* sagde hun da 
nu, cat I dog vil søge at vinde den Fæstmø ad 
lovlig Vej •, men I maa indrømme, at naar vi tilstede 
det og stille Sagen i Bero til næste Herredag — 
thi nu have vi vigtigere Anliggender for — da vise 
vi stor Overbærenhed mod eder. I har jo vist 
eder at være alt andet end en lovlydig Mand, sna- 
rest en Herre, der ynder Selvtægt, saa sandt I ikke 
alene lokkede Jomfru Kirsten af Bossiø og til det 
Eventyr paa Ousbyholm, men tillige nu nys kaldte 
Jakob Axelsøn en Nidding. Havde ej Bisp Peder 
lagt sig imellem, vilde der vel flydt Blod her i vor 
egen Hal.> 

Den lille Pille var drøj for Mogens Munk at 
sluge, og havde ikke Bisp Peders Advarsel været, 
vilde, han efter al Sandsynlighed have forløbet sig; 
men han slægtede sin Fader paa og var af Natu- 
ren en sindig Mand, sig selv mægtig, hvorfor han 
ogsan nu roligt svarede: 

«Hvad det første angaar, da beder jeg Eders 

Naade mindes, at Bjørn Skaldre og ikke jeg ind- 
bød de kære Jomfruer til Bossiø, eftersom han vel 
tænkte, at deres Ære og Dyd vare sikre i min 
Nærværelse; og hvad Niddingen angaar, da vil in- 
tet være mig kærere, end om Jakob Axelsøn vil 
handle saa, at jeg kan tage Beskyldningen tilbage » 

Men saa vanskeligt er det forud at gøre et Be- 
stik for sin Handlemaade, og saa uberegneligt er 
det menneskelige Sind, at dette rolige, beherskede 
Svar netop opirrede Dronningen. Hun vilde lettere 
have tilgivet Hr. Mogens og bleven mildere stemt 
imod ham, om han havde bruset op og havde for- 
ivret sig. 

«Nej, Herre, » svarede hun i en skarp Tone, 
<saa let slipper I ikke! Hør nu de Vilkaar, jeg 
byder eder:» 

Hun tav et Øjeblik, som om hun holdt Raad 
med sig selv; men Mogens Munk tænkte, at hvad 
der uu kom, var sikkert vel overlagt og dernæst 
ikke at rokke ved. Han ventede intet godt, thi 
Dronningen havde jo næsten gjort sig selv til Part 
i Sagen og var saaledes ingen upartisk Dommerske. 
Han mærkede ogsaa den Hidsighed, som dølgede 
sig under den rolige Overflade, i den lille Omstæn- 
dighed, at hun glemte at bruge det kongelige Vi 
og sagde Jeg. 

Hun tog nu atter Ordet: 

«I maa gøre Hr. Jakob Axelsøn Afbigt; nu 
straks, inden vi gaa til Bords, og i alles Nærværelse 
bede ham tilgive eder det Ukvemsord, hvormed I 
krænkede ham. Dette er det første. Det andet 
er, at I sætter eders Ridderære i Pant og giver 
mig eders Haand paa, at I, indtil Herredagen har 
dømt Jakob Axelsøn og eder imellem, ikke befatter 
eder med Kirsten Pedersdatter , som forbliver hos 
os og under vor Varetægt og, det lover vi eder, 
ikke skal blive givet bort til nogen, før der er fæl- 
det Dom i Sagen. Det bør ikke ske, før den 
Krig, som staar for, er ført til Ende.» 

Hr. Mogens rakte hende uden Vaklen sin Haand 
og sagde: 

«I Tillid til Eders Naades kongelige Udsagn 
og Løfte, at Jomfru Kirsten skal forblive ukrænket 
under eders Værn, ufortrædiget af Hr. Jep Mus, 
lover jeg eder, at heller ikke jeg vil foretage noget 
i Sagen, før Krigen er til Ende, eller om I saa 
synes, til næste Herredag holdes; og skal jeg nu, 
om da Hr. Jakob Axelsøn slaar sig til Taals med 
Eders Naades Afgørelse og gaar ind paa Henstan- 
den, gøre ham saa god en Undskyldning, som den 
kan blive, naar den skal forliges med min egen Ære.» 

Dronningen skønnede, at hun maatte lade sig 
nøje med det Tilsagn, hvorfor hun nu afskedigede 
Hr. Mogens, men ikke nær saa naadigt, som hun 
havde modtaget ham. Da Døren havde lukket sig 
efter ham, sagde hun til Fru Gisele: 

cSaa, Gisele, nu fik vi da den Bjørn bastet og 
bundet; men hvorlunde skulle vi tæmme de andre?* 

«Aah,» svarede Fru Gisele med et Smil paa sit 
rynkede Ansigt, « Eders Naade forstaar den Kunst 
bedre end nogen Kvinde, som hidtil fødtes paa 
Guds Jord; dog raader jeg eder til at fare med 
Lempe mod Jep Mus.» 

Men hendes Naade kendte sine Folk bedre og 
vidste, at mod Mogens Munk var Jep Mus som et 
Siv mellem hendes Hænder. Saavel han som Jakob 
Axelsøn bleve straks hidkaldte og indførte til Dron- 
ningen, men ikke Abraham Brodersøn. Da hun nu 
efter en kort, men tydelig Forklaring udtalte sit: 
fdet skal saa være!» føjede bægge Herrerne sig og 
gik betuttede derfra; men de bleve derefter i Hal- 
len overfusede af Hr. Abraham, som dog snart kom 
paa det rette Spor. 

fjeg tør sværge min dyreste Ed paa, at det 
er den Fandens Bisp, som her har været paa Spil,» 
udbrød han, idet han knyttede sin Haand. 

Kort efter traadte Dronningen med sit Følge 
ind i Hallen, alle bøjede sig dybt for hende, og 

saa indtraadte der Dødsstilhed; thi man var spændt 
paa at se, hvad der nu skulde foregaa. Nysgerrig- 
heden blev snart tilfredsstillet; thi Hofmesteren, Hr. 
Erik Bydelsbaeh, opfordrede med høj og myndig 
Røst Hr. Jakob Axelsøn og Hr. Mogens Munk til 
at træde frem for Dronningen, og da de stod der, 
i Blik og Holdning mest lig to Kamphaner, rede 
til at fare løs paa hinanden, tog Hr. Mogens paa 
et Vink af Dronningen Ordet. 

«Hr. Jakob, » sagde han, cjeg beder eder til- 
give og forglemme, at jeg før kaldte eder en Nid- 
ding. Nu, da I har givet Henstand, og I vil lade 
uvillige Mænd dømme os imellem, nærer jeg den 
Tro, at I kun har ladet eder vildlede og ophidse 
af mine Uvenner, og at I dog sluttelig vil handle 
billigt og retfærdigt imod mig. I denne Tro ræk- 
ker jeg eder min Haand og nærer det oprigtige 
Ønske, at vi atter skulle vorde Venner. » 

Idet Jakob Axelsøn, efter at have kastet et 
ynkeligt Blik til Dronningen, tvært rakte Mogens 
Munk sin Haand, raabte en Stemme: «Vel talt, Hr. 
Mogens I > og der paafulgte et temmelig lydeligt 
og næsten almindeligt bifaldende: «Ja, jal^ som 
bragte Dronningens Kinder til at blusse af Harme, 
men som lod hende mærke, at hun denne Gang, 
som næsten altid, havde gjort klogt i at lytte til 
Bisp Peders Advarsel og følge hans Raad. 

Folmer Lunge, en lyshaaret, statelig Herre med 
et klogt Blik, vendte sig til Bisp Peder, der stod 
ved hans Side, og sagde: 

« Dette blev jo næsten til et skønt Forlig. Er 
I, Hr. Peder, Manden, der bryggede Mosten?*' 

«Tal ikke derom, kære Ven,» svarede Bisp 
Peder hviskende; «sku om eder og skøn, at den 
Most har ikke afgæret og vil, frygter jeg, sprænge 
de svage Baand, jeg i Hast fik lagt om Træet. 
Tykkes eder, at Hendes Naades Mine tyder paa 
Tilfredshed? Og se der Hr. Abraham og Hr. Jep, 
som stikke Hovederne sammen og fægte med Ar- 

mene; men sku og til den anden Side og se, hvilke 
glødende Elskovsblikke der fare mellem Hr. Mogens 
og Jomfru Kirsten, og hvad mener I saa?> 

Trompeterne blæste i det samme deres Fanfare, 
og Paukerne buldrede-, thi Dronningen gik til Bords, 
saa at Hr. Folmer ikke kunde give noget Svar. 



Sjette Kapitel. 

Vemierøster. 



I et af Slotstaarnet Kernens skumle Gemakker 
stak Jep Mus den næste Morgen lidt efter Sol- 
opgang sine Ben ud af Sengerummet, for at hans 
Svend kunde hjælpe ham i de snævre Hoser. 

Han havde taget Bopæl i dette Værelse, der 
med et Par tilstødende smaa Rum var tilstrækkeligt 
til hans Behov, fordi han, en Fribytter og Volds- 
mand, som han var og altid havde været, kun sov 
trygt bag saa svære Mure og med saa stærke 
Stænger for sin Dør, som der fandtes i Kernen, den 
gamle Borgs egentlige og oprindelige Fæstning. 
Dernæst havde han fra de smaa Vinduer eller Glug- 
huller et fortrinligt Udkig til alle Sider; men paa 
Grund af Murenes umaadelige Tykkelse og Glug- 
hullernes Snæverhed var det et mørkt Rum, og 
uagtet Højden fra Gulv til Bjælkeloft var stor, faldt 
det dog en Sommerdag tungt at drage Vejret i det. 
Der var en muggen Lugt, som af mange Aars hen- 
gemte Smuds; thi det var Datidens Brug mere at 
dække over end at udrense til Bunds. Dertil kom, 
at ingen anden end Hr. Jeps højt betroede Kam- 
mersvend fik Lov til at rydde op her, hvor han i 
Krogene havde hengemt alle sine Skatte.. 

Saa snart Hr. Jep var kommen i Hoserne og 

havde faaet Fødderne stukne i et Par Slæber, og 
han med en Palsrok kastet om sig sad i sin Hynde- 
stol, tog han sin Nathue af, foldede sine Hænder 
om den og saa op til et Træbillede, der forestillede 
Sankt Jakob af Compostella, Hr. Jeps egen Helgen. 
Til hans Helligdom i Spanien valfartede JQ saa mange 
Nordboere, og Jep Mus havde været der. Det var 
en Pilegrimsfart, som forslog noget og kunde dække 
næsten over et helt Livs Synder. Han havde heller 
ikke ganske forsømt at give til Kirker og Klostre, 
og eftersom Gud Herren og hans hellige dengang 
i de flestes Øjne ikke vare andet end et Herskab, 
der kunde bestikkes, saa mente Jep Mus, som saa 
mange af hans Lige, at han Kavde Ryggen fri. 
Naar han følte nogen Uro i Sjælen, kom den mest 
af Bevidstheden om, at han ikke havde været syn- 
derlig rundhaandet med sine Gaver. Men nu kneb 
det, hvorfor han besluttede at fornøje Sankt Jakob 
med et stort Løfte. 

<Min gode Helgen,* sagde han med sin skur- 
rende Røst, mens hans Svend stod andægtig og 
hørte til, «nu have du Tak for denne Nats Søvn 
og giv mig derefter en lykkelig Dag, bedre end 
den forgangne! Slaa mine Fjender med Pest og 
Død og giv mig den gode, fagre Brud, som er mig 
lovet og tilkommer mig med Rette. Lad Mogens 
Munk, den Nidding, blive paa Valen i den Fejde, 
som nu snart gaar løs, og jeg vil bygge dig et 
Alter i Lund, lægge Gods til og stifte dig en evig 
Messe, Du er mit Vidne, Niels,* sagde han til 
Svenden, «at jeg har gjort dette Løfte.* 

Niels, en bomstærk Karl med et tvært Ansigt 
og lumske Øjne, sagde: 

fVel, Herre; men om I nu gjorde det forud, 
vilde ikke det være sikrest?* 

€ Hvilken Snak,* svarede Hr. Jep barsk; ede 
gode Helgene blive gladest ved Gaver, givne af 
taknemmelige Hjerter for modtagne Velgerninger.* 

Niels kendte sin Herre til Bunds og havde 

Dronningens Jomfruer. c 

Frisprog med ham, da han var indviet i mange af 
hans Hemmeligheder, og paa Grund af deres mange 
fælles Misgerninger var han mere bange for Sankt 
Jakob end for Hr. Jep. 

« Herre,* svarede Niels, «glemmer I det Løfte, 
da vil det gaa eder ilde!» 

I det samme gik Døren op, og Abraham Bro- 
dersøn traadte ind, fulgt af Niels Jonsøn Sorteskaa- 
ning. Bægge vare, ligesom Jep Mus, noget rødøjede 
af den foregaaende Aftens Pokulering; de havde 
nemlig i Selskab med Jakob Axelsøn drukket tæt 
for at drukne deres Ærgrelse over Forliget. Niels 
Sorteskaaning var mindst medtagen. Endnu havde 
aldrig nogen Driklcer faaet ham under Bordet; thi 
hverken Vin eller 01 bed paa hans Tyrehoved og 
skarpe Vaaben ikke heller, som det lod ; thi han gik 
nu i flere Aar med en Pilespids i sit Hoved, uden 
at den gjorde ham noget. Drabelig var han i Kamp, 
men faatalende og mut i et fredeligt Lag, hvorfor 
han nu lod sit svære Legeme falde ned paa en Løj- 
bænk, uden saa meget som at gengælde Jep Mus's : 
Guds Fred og Godmorgen! 

Hr. Abraham var i en ophidset Sindsstemning, 
og naar hans sande Natur brød igennem den Fernis 
af Høviskhed og Sirlighed, der oftest dækkede den, 
var han intet lysteligt Skue. 

«Hvor gaar det, Jep?» spurgte han i en raa 
Tone. «Har du genfundet dit Hoved, det du tabte 
i Gaar og lod dig pudse af Klerkerænker og Dron- 
ningeluner?* 

«Ved min gode Helgen, » svarede Jep Mus med 
et Suk, <jeg er ellers af den Mening, at sidst tabte 
jeg Hovedet i Ølkanden, og det værker end deraf. > 

Et Smil, som krusede Niels Sorteskaanings 
Mundskæg, og en brummende Lyd fra hans tykke 
Mund stadfæstede Rigtigheden af Jep Mus's Ord og 
tilkendegav hans Bifald over Vittigheden. 

«Men jeg har ikke tabt mit,» svarede Hr. Abra- 
ham, der gik op og ned ad Gulvet, saa hans Sporer 

klirrede ved de faste Trin. cDet skal tænke for 
dig, saa vi dog til sidst faar Bugt med denne Ræv 
af en Bisp og dette Dummerhoved, den ridderlige 
Hr. Mogens. > 

«Lad da høre,» sagde Jep Mus spydigt, chvad 
eders Velvished nu har spundet for et fint Væv, 
som skal fange tre Fluer, en Bisp, en Ridder og en 
Dronning; thi ved min Helgen paa hende er Sagen 
strandet; men mulig kender du en Lønvej til hendes 
Hjerte?* 

cEr der en,» brummede Niels Sorteskaaning, 
«da skal Abraham nok vide at finde den; alle 
Skørter løbe efter ham. Men dog, Abraham, se 
dig vel for med denne Nælde, som bærer Krone 
og Spir, at du ikke brænder dine Fingre!* 

cjeg vil gaa i Skole hos dig, Niels 1» sagde Abra- 
ham Brodersøn og smilte overlegent. «Du kan tage 
paa Nælder, saa du knuser baade Blomst og Blad.» 

tingen Sinde kunde jeg te mig saa tosset som 
du, der indbilder dig, at Margrete Valdemarsdatters 
Haand skal hjælpe dig op paa Tronen. > 

Hr. Abraham blev blussende rød, thi ingen 
havde endnu vovet at sige ham, hvad mange til- 
troede ham, men han nedtvang sin Harme og lo 
tvungent. 

«Du er ved godt Lune i Dag, Niels, som du 
skæmter! Dog lad os helst blive ved det, der har 
ført mig hid, og som er en Alvorssag for os; thi 
naar Bisp Peder har Overhaand, gaar det til Agters 
for os.» 

cHar ingen Nød for Tiden, » svarede Niels; «nu 
da Krigsbulderet gaar løs, har Fru Margrete for- 
nemmelig os behov, og vi have Overtaget over Kier- 
kerne, og det vil holde længe ved med den Fejde. 
Giv Stunder, og Jep faar sin Brud, derpaa er jeg 
sikker. » 

fOm da ikke Hr. Mogens napper hende for- 
inden, » sagde Hr. Abraham. «Hør nu — jeg kom 
Dronningen til Ords i Gaar ved Banketten, og hun 

5* 

aabenbarede- for mig alt, hvad der var blevet talet 
mellem hende og Mogens Munk. Jeg mærkede, og 
Hendes Naade maatte ogsaa selv tilstaa det, at Hr. 
Mogens's Løfte til hende ikke blev fyldestgørende. 
Hun fordrede, at han ikke maatte befatte sig med 
Jomfru Kirsten, mens Sagen er stillet i Bero; men 
han gav kun Løfte om, at han ikke vilde foretage 
noget i Sagen, og saa vil han vel, mens der er 
stænget for dig, Jep, selv fortsætte sin Bejlen og 
holde Jomfru Kirstens Hjerte som i en Snor. Der- 
for har jeg nu hvervet en Spejder, som higer efter 
at tjene mig, og som bedre end nogen anden for- 
maar at lure Jomfru Kirsten hendes Hemmeligheder 
af. Snart, derpaa er jeg sikker, vil det komme for 
en Dag, at hendes ublu Elsker befatter sig med 
hende; Dronningen skal underrettes derom, Akkor- 
den er brudt, Hendes Naade faar fri Hænder, og da, 
Jep, vil sikkert Kirsten Pedersdatter paa Stand blive 
givet dig, skulle vi end slæbe hende til Brude- 
skammelen.* 

tOg hvem er den Spejder?* spurgte Jep Mus, 
idet han saa plirende op. 

fDet er en Spejderske,* svarede Abraham Bro- 
dersøn med et usikkert Blik, « Jomfru Kirstens Lege- 
søster, liden Elseby.» 

«Ho, ho!» brummede Niels; « jeg tænkte straks, 
at det maatte være et Skørt. » 

cFri mig nu for flere Spottegloser 1 > svarede 
Hr. Abraham skarpt. 

fNej,» sagde Niels, « netop dem har du behov, 
saa sandt som du har flere Kærester, end det er 
klogt. Tag ej en til! Den Ræv, som vil have sin 
Klo i alle Gaasestier, bliver til sidst siddende i 
Saksen.* 

c Far fort, Niels, » svarede Abraham med paa- 
tagen Sindsro, idet han standsede sin Gang og blev 
staaende med kryslagte Arme, «og har ikke og du, 
Jep, lidt af den Tønde til mig? Jeg bør med Sagt- 
modighed lytte til, hvad Vennerøster sige til mig.» 

f Visselig, Abraham, er Niels og jeg dine svorne 
Venner; vi vil staa Last og Brast med hinanden til 
det sidste, og før det Baand brister, gaar Hallandsaas 
midt over. Jeg vil da tvært imod Niels sige, at 
intet skulde fryde mig mere, Abraham, end om du 
kunde vinde Fru Margretes Haand og klyve op paa 
Tronen. Vi vilde da have vundet Spil og herske 
med dig over det ganske Rige.» 

Abraham Brodersøn smilte huldsaligt til Jep 
Mus; men Niels Sorteskaaning, der var* kommen 
helt af Lave ved at tale saa meget og derfor havde 
besluttet ikke at sige et Muk mere, fik dog Tungen 
en Gang endnu paa Gled. 

« Hallandsaas — drag dig til Minde, Abraham, 
hvad Heksen sagde til dig, da hiin læste i din Haand I » 

Nu blev Abraham Brodersøn bleg og sendte 
Niels Sorteskaaning et giftigt Blik. Han mindedes 
kun alt for godt, hvad Niels sigtede til, nemlig den 
Dag i Skærsommertiden, da de, kommende Nord 
fra, paa Vejen til Helsingborg vare redne sammen 
over Hallandsaas og havde forvildet sig, indtil de 
standsede ved en Hytte eller Hule i Skoven for at 
spørge om Vej. I den havde en berygtet Heks og 
Spaakvinde, gamle Mari, sit Smuthul, og saa skete 
det, at Hr. Abraham fik det Indfald at bede Mari 
læse i hans Haand og forudsige ham hans Skæbne. 
Mari hadede ham imidlertid til Døden, fordi han 
havde lokket og krænket en fattig, men køn Bonde- 
pige af hendes Slægt, og nu fik Forbitrelsen Over- 
haand over al hendes Frygt. Efter at hun et Øje- 
blik havde stirret i hans af Ringe funklende Haand, 
sagde hun med et ondt Smil: 

«Jeg ser en Blok og en Økse, et Hoved, som 
falder, og Blodet, som udvælder U 

Der talte Folkets Røst gennem gamle Maris 
Mund; thi hvad hun der spaaede, det ønskede Hal- 
lands ganske Almue Abraham Brodersøn: men han, 
som mente, at naar han nedlod sig til en Bonde- 
pige, saa var det en Ære for hende, blev saa for- 

bitret over den gamle Kvindes Dumdristighed, at 
han lod hende gribe og piske. Endnu mindedes 
han med kildrende Glæde hendes Skrig og hvert 
Slag, som stribede hendes nøgne Ryg med Blod. 

Niels Sorteskaaning blev dog lidt betuttet ved 
paa Abraham Brodersøns Aasyn at se Virkningen af 
de Ord, der vare undslupne ham, hvorfor han brum- 
mende tilføjede: 

«Nu, nu, Abraham, jeg sagde det kun til dit 
eget Gavn, at du skal gøre den lede Hekses Spaa- 
dom til Løgn og vare dig for Kvindfolkene, saa at 
de ikke til sidst volde din Undergang. » 

«Jeg takker dig,» svarede Abraham med et 
isnende Smil, rejste sig og gik uden flere Ord ud af 
Kammeret. 

«Der gjorde du ilde,» sagde Jep Mus; <han 
glemmer dig aldrig det.> 

«Aa hvad,> svarede Niels, «han bliver vel god 
igen ! > 

Saa drog Jep Mus i sin Trøje, fik Sværdet 
spændt om sig og Kappen paa, og de fulgtes ad til 
Kirken for at høre Ottemesse; thi til Messen maatte 
de møde, om de ikke vilde have unaadige Blikke 
og spidse Ord af Dronningen; men de kom gerne 
ud åf Helligdommen, som de gik derind, ubodfær- 
dige og fulde af Rænker. 

Abraham Brodersøn blev da heller ikke god 
igen. Vel viste han snart atter Niels Sorteskaaning 
et glat Ansigt, thi han var for klog til aabenbart at 
bryde med ham; men med Fortroligheden mellem 
dem var det forbi, saa at Baandet dog egentlig brast 
mellem de to, mens Hallandsaas blev hel. 

Derimod sluttede han sig nu des fastere til 
Jep Mus, og det Baand holdt til det sidste. Paa 
dem bægge passede det gamle Ord: Ulven er aldrig 
saa graa, han har jo Venner; dog ere de faa. 

Hustugt. 



Først i Oktober Maaned brød Hæren, som havde 
samlet sig ved Helsingborg, op og drog Nord paa 
for at fravriste Kong Albrecht nogle af de Slotte, 
bag hvis Mure hans Mænd trods hans Fraværelse 
tappert holdt Stand, og Dronningen agtede selv om 
føje Tid at følge efter og opslaa sin Bopæl paa Var- 
berg, hvor hun var Krigsskuepladsen nærmere. 

Saa var der da nu blevet stille og tomt paa 
Helsingborg mod før. Der flød Taarer under mere 
end eet Fruerlin, og urolige Hjerter bankede bag 
mangen Korset af Ængstelse for de bortdragne Ægte- 
fæller og Venner, idet det var alles Mening, at denne 
Fejde vilde blive usædvanlig blodig og haard. 

Der fandtes naturligvis blandt Kvinderne nogle, 
der ikke tog sig Skilsmissen nær, men kun een var 
saaledes, at hun paa en Gang følte sig tynget og 
lettet, og det var Karen Svendsdatter •, thi paa samme 
Tid, som hun maatte sige sin Hjertensven Bo Sten- 
søn Farvel, var hun bleven sin Plageaand Bengt 
Ebbesøn kvit. 

Kirsten derimod havde de haardeste Kaar. 
Hendes Ven var dragen bort, men hendes Plage- 
aander blevne tilbage. Mogens Munk maatte med 
sine Ryttere følge Lenstropperne under Øversten, 
Iver Lykkes, Befaling, hvorimod Jep Mus blev paa 
Helsingborg for at sikre denne vigtige Plads, og 
Abraham Brodersøn, hvem Varbergs Len nylig var 
blevet overdraget, skulde ledsage Dronningen derhen. 

Om nogen Afskedstagen mellem de elskende 
blev der ikke Tale. Mogens Munk havde dog ladet 
høre fra sig, idet han ved Karen Svendsdatters Hjælp 
havde faaet Kirsten tilstillet et Brev eller rettere 
sagt en Strimmel Pergament, paa hvilken han havde 

kradset — thi han skrev kun maadelig — disse Ord: 
Vær ved trøstigt Mod, som jeg er det. Det bæres 
mig for, at jeg ikke falder i den Fejde, og min skal 
og maa du blive, i hvor det saa ellers gaar. 

Et Elskovsbrev var i hine Tider saa stor en 
Sjældenhed, at Kirstens Fryd blev overvættet stor,, 
da det kom hende i Hænde. Hun gemte det dyre- 
bare Pant ved sit Bryst; men ofte, naar hun var ene, 
tog hun Brevet frem og læste det atter og atter. 
Mest frydede hende Navnet, som stod under; thi 
hun havde aldrig før set sin Vens Haandskrift, saa 
at først Navnet gjorde det hele troværdigt for hende. 

Saaledes holdt hun da Modet oppe og var mun- 
ter nok en Morgenstund, da det gik livligt til i 
Fruerstuen. Gamle Fru Gisele var nemlig gaaet ned 
i Staden for at købslaa med en Klædekræmmer i 
en af Boderne, og naar de unge Jomfruer en sjælden 
Gang vare sikre mod at blive overrumplede af den 
strenge Drostinde, slog de altid Gækken løs. 

Kirsten var desuden glad ved sine Veninder,, 
de to Jomfruer Karen Sture; thi ogsaa Algotsdat- 
teren var en Sture, men af den gamle, mægtige 
svenske Sture-Æt. Kirsten var knyttet til Svends- 
datteren ved et toaarigt, fortroligt S§mliv i Kloster- 
skolen; men Algotsdatteren havde først nylig, mea 
meget varmt sluttet sig til hende, og dette voldte 
Karens Kærlighed til Kirstens Broder, unge Hakon. 
Karen Algotsdatter var desuden Kirsten saare vel- 
kommen som Veninde og Forbundsfælle, idet hun 
formaaede meget hos Dronningen, der straks havde 
set paa hende med gunstige Øjne, fordi hendes Fa- 
der, Algot Magnussøn, havde været den første svenske 
Stormand, der brød med Kong Albrecht, og han 
var nu med hele sin Magt rykket i Marken og fægtede 
for den danske Dronnings Sag. 

I øvrigt ofrede de unge Jomfruer ikke mange 
Tanker paa det storslaaede politiske Drama, der 
foregik for deres Øjne, og i hvilket deres Fædre og 
Frænder tog saa kraftig Del. De naaede næppe højere 

end til en levende Forbitrelse paa Kong Albrecht, 
der havde haanet Dronning Margrete ved at kalde 
hende en Munkedeje og sende hende en Slibesten 
til at hvæsse sine Sakse paa — en Vittighed, der 
kom den storpralende meklenburgske Herre dyrt at 
staa, fordi den opildnede i høj Grad Hævnlysten 
og Blodtørsten hos Dronning Margretes Krigere. 

Nej, Pigerne vare Børn endnu i Sind og Tanke, 
skønt de fleste af dem i legemlig Henseende havde 
den tidlige Udvikling, som Datidens haardføre Liv 
fremkaldte. Trods al Skolegang førte de dog en 
Falk paa Jagten bedre end Griffel, Pen og Naal; 
de vare lige saa godt hjemme paa en Hesteryg som 
paa en Bænkedyne, og deres Hænder kunde have 
været finere og hvidere, ja nogle af dem vel end- 
ogsaa renere. 

I dette (øjeblik vare de alle løbne fra deres 
Tene og Baldyrrammer og havde spredt sig i Stuen. 
Drengeagtigt tumlede de sig nu i deres Ubevogtet- 
hed og vare mere højrøstede og mindre spagfær- 
dige og yndefulde, end naar Mændenes Øjne hvilede 
paa dem. 

Karen Algotsdatters fyldige, kraftige Skikkelse 
laa henstrakt paa en Løjbænk, saa hendes Fødder 
hang udenfor; Karen Svendsdatter sad paa Gulvet 
og legede med en af Dronningens Mynder, som gerne 
holdt til i Fruerstuen, og skønt Kirsten, som stod læ- 
net til Vinduskarmen, bedre vedligeholdt Anstanden, 
sladrede og lo hun dog med de andre; og de vare 
ingen lille Flok, tolv i Tallet, saa at Larmen blev 
øredøvende. 

Kun éen holdt sig afsides og sad med sin Ten 
i en Krog som en Askepot, og det var Elseby, 
Hun blev kun taalt af de andre, thi hendes Stilling 
hos Kirsten var af tvivlsom Art og hendes Byrd 
ringe, naar den skulde regnes efter Loven. Den 
Mand, hun havde kaldt sin Fader og som tillige med 
hendes Moder for længst var død, var af oprindelig 
god og fri Æt; men den var dog sunken ned til at 

være Selvejerbønder. At hendes Broder, Olaf Ånder- 
søn, var Præst i Vadstena og en anset gejstlig Mand, 
hævede hende ikke i de stolte Jomfruers Øjne, men 
maaske i Dronningens; thi Hendes Naade havde 
straks taget Elseby under sin særlige Beskyttelse, 
og det lod næsten til, at hun vilde gøre hende til 
en af sine Jomfruer, skønt det endnu ikke var sket. 
Maaske var Elseby med dette Formaal for Øje saa 
dydig og mønsterværdig, at hun nu blev ved sin 
Haandten, mens de andre legede. 

Kirsten havde hende kær og havde før be- 
handlet hende saa temmelig som sin Lige; Elseby 
var allerede som Barn efter sin Faders Død kommen 
til Næs og bleven optagen i Peder Axelsøns Hus, 
saa at hun og Kirsten havde levet sammen hæsten 
som Søstre; men ved Hove havde Forholdet for- 
andret sig, til Dels fordi Kirsten her stærkere følte 
sig draget til sine Lige, men væsentlig fordi Elseby 
selv trak sig tilbage med et Hovmod, hvis Aarsag 
Kirsten ikke havde kunnet komme efter. Kun lidet 
anede det Kirsten, at Elseby var bleven en For- 
ræderske imod hende, en Spejderske, vistnok vunden 
ved Abraham Brodersøn, men dog i Dronningens 
Sold. Fru Margrete var nemlig ikke meget kræsen 
med de Midler, hun valgte, naar det gjaldt at fremme 
sin Vilje, Deri slægtede hun saa ganske sin Hr. 
Fader paa; kun laa List bedre for hende end Vold. 

Ubekymret og uden at ane, at der sad en Lu- 
rerske iblandt dem, vedblev de unge Jomfruer at 
sladre, og Talen drejede sig udelukkende om 
Kærlighed og Giftermaal; Giftermaalstanker havde 
de alle. 

«Du kan sagtens sætte Næsen i Sky,» sagde 
Karen Algotsdatter til Kirsten, <som Mændene rives 
om dig.» 

cBi, indtil din Tid kommer, » svarede Kirsten; 
«jeg har næsten to Aar forud for dig, og se saa, 
om mine Kaar ere lystelige.* 

<Da vilde jeg dog,» vedblev Karen overgiven. 

< fryde mig, om tvende Riddere som Hr. Mogens og 
Hr. Jep ragede i Fejde for min Skyld; men ak, 
Kirsten, jeg er for bred om Livet, og min Næse 
er ikke skaaren saa fint som din. Jeg er ikke nogen 
Helena, om hvem Pater Olaf fortalte os saa skønt, 
da jeg var i Vadstena for at lære. Ingen Riddere 
ville for min Skyld hente sig brodne Pander. » 

fBi, indtil Hakon faar Guldsporerne paa,» sva- 
rede Kirsten smilende, mens de andre Jomfruer lo; 
men Karen blev rød, sprang op og holdt sin Haand 
for Kirstens Mund. 

cDet er og noget at misunde Kirsten,* sagde 
Karen Svendsdatter, idet hun drog Hunden i Øret 
og saa op, <at hun bliver efterstræbt af den lede, 
ugleøjede, gamle Karl Jep Mus.» 

<Men om det havde været Hr. Abraham,* ud- 
brød Mette Grubbe, en af de andre Jomfruer og en 
Frænke af Kirsten, «da vilde du være kommen i 
Vaande, Kirsten 1 Han er fager, fører sig som en 
Konge og triner stedse som til en Dans, mens hans 
Guldkæder skinne, og de smaa Bjælder ringe ved 
hans Bælte. » 

«Han er mig led fremfor alle,* udbrød Kirsten 
heftigt, fFalskhed lyser af hans Øjne. Hr. Mogens 
siger, at Dronningen har ikke værre Skalk i sit 
Brød end ham.> 

<Ja,> svarede Mette Grubbe, €om det er saa, 
som Talen gaar om ham, at han har lige saa mange 
Kærester, som Knapper i sin Trøje, saa maa han 
være en stor Skalk. Jeg tror det ikke; thi det 
mærkes grant, at Dronningen er ham god, og han 
kan da ikke sætte nogen anden Kvinde over hendes 
Naade selv.* 

cDer gaar han!* raabte en af de andre Jom- 
fruer, som stod og saa ud; og ganske rigtigt, der 
kom Hr. Abraham over Slotsgaarden i ivrig Sam- 
tale med Jep Mus. 

Da fløj de alle til Vinduet, ogsaa Elseby, idet 
hun kastede sin Haandten fra sig; men hun holdt 

rede med blussende Kinder og et glødende Blik ud 
i Gaarden. Det Syn saa Kirsten, da hun vendte 
sig og gik fra Vinduet. Hun greb da Elseby i Armen: 
og sagde: 

cHvad skader dig, Elseby? Er du troldgjort? 
Du stirrer jo, som skulde Øjnene springe ud af Ho- 
vedet paa dig.> 

Herover blev Elseby hel forvirret og som ude 
af sig selv langede Kirsten en paa Øret og løb ud 
af Stuen. Det var kun et lidet Klaps, og Kirsten* 
tog sig ikke det nær; men hun blev saa forundret 
over Elsebys lunefulde Opførsel, at hun vendte sig 
til Karen Svendsdatter, der havde været Vidne tit 
Optrinet. 

«Har du kendt Magen?* spurgte hun. cHvad 
mon der dog er løs med hende?* 

« Dette tyder næppe paa noget godt,» svarede 
Karen usikkert og føjede rødmende til: <Ja, jeg ved 
intet; men det bæres mig for, at saa har Elseby 
været fra den Dag af paa Bossiø, da hun saa Hr. 
Abraham, og han gav hende det Kys.> 

«0, den Taabe, hun er,» udbrød Kirsten, «gør 
hun sig Indbildninger af det?» 

Idet hun sagde dette, blev en Dør, der gik let 
paa sine Hængsler, aabnet. I den udmundede en -^.. 
Gang, der førte fra Dronningens eget Sengekammer - 
til Fruerstuen, og Karen vilde lige til at gøre An- 
skrig, da hun saa, at den indtrædende kun var 
Dronningens Kammerpige Rigborg. Straks efter slog 
det dog om til Skræk igen, thi Rigborg traadte til 
Side og nejede dybt, idet Dronningen selv viste sig 
i Døraabningen og langsomt skred ind i Stuen, og 
Karen raabte: Dronningen! 

Som en Flok Kyllinger, blandt hvilke Høgen 
slaar ned, fløj Jomfruerne fra hverandre. Nogle for 
hen til Bænkene, hvor deres forladte Tene og Bal- 
dyrrammer laa; men nogle betænkte sig, bleve 
staaende og nejede, og blandt de sidste var Kirsten. 

Dronningen standsede og saa sig om med et 
Smil. At fare op og skælde var ikke hendes Maade; 
men alle, der kendte hende, vidste, at naar man 
satte Lid til den glatte Ovevflade, traadte man lige 
saa usikkert, som paa skør Natis. Efter lemfældige 
Ord kom ofte des haardere Straf; kort sagt, man 
vidste aldrig ret, hvor man havde hende. 

<£j, Børn,» sagde hun sindig, <det mærkes, at 
Fru Gisele ikke er til Huse. Naar I ere sikre for 
hende, saa lege og fjase I og forsømme eders Ger- 
ning. Se her, hvor mager er ikke denne Ten ; hvis 
er det? Og Ridderen paa dette Klæde, hvilket jeg 
forgangen Dag saa, er nu som da, uden Næse ; det 
maa vorde anderledes I > 

Men der var noget aandsfraværende over Dron:i 
ningen, som hos dem af Jomfruerne, der vare ældst 
i Gaarde, og som kendte hende bedst, vakte en 
Formodning om, at Lyst til at revse dem ikke var 
den egentlige Aarsag til hendes Nærværelse, men 
at der stak noget andet bagved. Dette viste sig 
da ogsaa at være Tilfældet ; thi med eet vendte hun 
sig til Kirsten og sagde: 

cGak med os. Jomfru ; vi have et Ord at sige dig.» 

Det for i Kirsten; men hun fattede sig hurtig, 
•og da Dronningen pegede paa den endnu aabne 
Dør, skred Kirsten stolt nok ind i Gangen, og Dron- 
ningen fulgte efter, mens Rigborg lukkede Døren 
og blev tilbage i Fruerstuen. 

Døren til Dronningens Kammer stod aaben, og 
da Kirsten naaede den, havde hun Omtanke nok til 
at blive staaende og lade Dronningen gaa ind først, 
idet hun nejede dybt for hende •, men, som det lod, 
opirrede ethvert Bevis paa Fatning, som Kirsten 
under dette Møde gav, kun yderligere Hendes Naade. 

Kammeret var temmelig lille. Da Dronningen 
havde sat sig i den Stol, som stod ved den store, 
med svære Forhæng forsynede Alkoveseng, og Kir- 
sten havde lukket Døren, var der ingen stor Afstand 
.mellem hende og Hendes Naade, som fæstede sit 

skarpe Blik saa længe og vedholdende paa hende 
uden at tale, at det til sidst næsten blev hende uud- 
holdeligt. Endelig sagde Dronningen: 

«Sig mig, men tal Sandhed — har du haft Sam- 
kvem med Hr. Mogens i Smug?» 

«Hvorlunde skulde det gaa til her, hvor jeg 
aldrig er ubevogtet,* svarede Kirsten og tilføjede i 
en krænket Tone: «jeg haaber saa og, at Eders 
Naade ikke tiltror mig noget saa ublu som at løbe 
til Stævne med en Mand.» 

«Du gjorde det paa Ousbyholm,» svarede Dron- 
ningen skarpt. 

«Nej,> sagde Kirsten, «thi jeg var jo uvidende 
om Hr. Mogens's Nærværelse der. Jeg kom med 
Ledsagelse ; kun en halv Stund og i Tugt og Ære 
var jeg alene med ham.» 

Dronningen tav igen, men spurgte saa: 

«Og du har ikket heller faaet Bud eller Hilsen 
fra ham? Han burde ikke gøre det, thi det var 
Meningen med vor Aftale, at han ikke maatte be- 
fatte sig med dig, eftersom jeg tilsagde dig Fred 
for Hr. Jep. Kaarene skulde være lige.> 

Da blev Kirsten rød og tøvede med Svaret; 
men Dronningen sagde i en mildere Tone: 

«Frygt ikke, men sig Sandheden; det tjener 
dig bedst.* 

Men Kirsten stolede ikke paa Mildheden, i hvil- 
ken hun kun saa en Snare, hvorfor hun kækt svarede : 

«Nej, Eders Naade, heller ikke noget af den 
Sort!» 

Dronningen smilte paa en Maade, der vakte 
bange Anelser hos Kirsten, drog en lille Papirstrim- 
mel frem, holdt den op og sagde: 

c Saa se da dette 1» 

c Jesus I > raabte Kirsten og greb i sin Barm. 

«Der forraadte du dig selvU sagde Dronningen; 
cdet var vel Stedet, hvor Skatten laa gemt. Du 
tabte dette lille Elskovsbrev i denne Morgenstund^ 
og det blev mig bragt.* 

fOg hvo,» udbrød Kirsten ude af sig selv af 
Harme, <har begaaet den Niddingsstreg at forraade 
og angive mig?» 

Nu for Dronningen op og gav, hvad der sjæl- 
den skete, sin Vrede Tøjlen. 

cFræk og forstokket erdu,> sagde hun, og hen- 
des ellers bløde Røst blev skærende og skarp. «Vi 
forsøgte det med det gode, men dog løj du, og nu, 
da du er greben i Løgnen og overbevist, bruger du 
fosse Ord mod os I En af Ternerne fandt dit El- 
sko vspant, lige meget hvo det var; men ikke skal 
den skældes for en Forræderske, som viste sin Dron- 
ning Troskab og gjorde sin Pligt. » 

Kirsten indsaa, at hun havde forløbet sig og 
var gaaet for vidt. Taarerne brød frem, hun kastede 
sig paa Knæ for Dronningen øg sagde: 

«0, Eders Naade, vær dog ikke saa haardt 
Hvad ondt er der i disse Trøstens Ord, som Hr. 
Mogens sendte mig til Afsked?* 

«Hvi dulgte du dem da?» spurgte Dronningen 
uformildet. <Jeg er vis paa, at der stikker mere 
bag dette.* 

«Ved Guds Moder nej,» svarede Kirsten, c O, 
Eders Naade, hvad Glæde eller Gavn kan I dog 
have af at skille Hr. Mogens og mig ad?» 

<Hvad ikke har været sammenføjet, kan ikke 
heller adskilles, » lød Dronningens barske Svar. « Rejs 
digl Knæfald nytte dig intet. Vi maa have dig 
under Forvaring. Bliv her, og du skal straks erfare 
vor Vilje*. 

Saa gik Dronningen, og et Øjeblik efter viste 
Ringborg sig i Døren. Hun var en Jomfru til Aars 
med et strengt Aasyn og lignede i sin sorte Kjortel 
og med det hvide, tæt sammendragne Hovedlin mest 
en Nonne. Ingen yndede hende, og Kirsten blev 
nu ilde til Mode ved at sp hende. Hun lagde dog 
ingen Barskhed og Uhøviskhed for Dagen, mea 
sagde hel sindig: 

«Gak med mig, Jomfru Kirsten 1> 

«Hvad har dette at sige?> udbrød Kirsten heftig. 

cintet, som bør forfærde eder,» svarede Rig- 
borg med et knapt Smil. «I skal blot sove i det 
blaa Kammer i Nat, saa er det Dronningens Vilje.* 

« Er jeg da en Fange?* udbrød Kirsten blegnende. 

«0 nei,» svarede Rigborg, c det ville vi ikke 
haabe;» og saa førte hun Kirsten uden flere Ord til 
det blaa Kammer, der brugtes til Stuearrest for 
Jomfruerpe, naar de havde handlet urigtig, gik straks 
derfra og skød Slaaen for Døren. 

Der var intet andet Bohave i Kammeret end 
en Briks, og over den hang paa Væggen et Kru- 
cifiks, der var ganske som i en Klostercelle. Kirsten 
vandrede længe frem og tilbage i sit Bur. Først var 
hun modløs og fældede mange Taarer, men saa vaag- 
nede hendes Stolthed, som steg til Forbitrelse, saa at 
hun til sidst ude af sig selv for hen til Døren, ru- 
skede i den og sparkede til den, idet hun raabte, 
at man skulde lukke hende ud; men ingen hørte 
hende eller brød sig om hendes Raab, saa det 
endte med, at hun fortvivlet sank om paa Briksen, 
og da Rigborg kom med hendes Nadvere, fandt 
hun hende liggende i dyb Søvn. 



Ottende Kapitel. 

Den eneste Udvej. 



Det rygtedes snart, at Kirsten var sat i Straffe- 
cellen, og straks, da Bisp Peder havde faaet det 
at vide, gik han til Dronningen for at faa Aarsagen 
at vide ; men han kunde .tydelig læse det i sit konge- 
lige Skriftebarns Aasyn, at han denne Gang ikke 
var velkommen. Uden at vide det spillede han 
her Jep Mus og Abraham Brodersøn en slem Streg; 

thi Dronningen havde netop sendt Bud efter dem, 
og de vilde jo sikkert benytte Mogens Munks for- 
mentlige Brud paa Tro og Love og tilraade Dron- 
ningen at sætte alle Hensyn til Side og lade Tro- 
lovelsen mellem Jep Mus og Kirsten fuldbyrde. 
Men nu kom Bispen først til Mølle og fik først malet, 
mens de andre to maatte blive udenfor, fulde af 
Frygt for, at Bispens Indgriben anden Gang skulde 
ødelægge Sagen for dem. De kendte kun alt for 
godt Dronningens efter deres Mening næsten en- 
foldige Ærefrygt for Kirkens Tjenere, men især for 
denne Prælat, der som Skriftefader havde haft Tag 
i hende. Deres Opfattelse af Forholdet var heller 
ikke hel fejl-, men dog gik de over Stregen; thi 
uden for ligefremme Samvittighedssager stod Dron- 
ningen fuldkommen frit i sit Forhold til sin Kansler, 
og naar hun bøjede sig for hans Mening, var det 
ikke af Aandssvaghed, men fordi huri maatte ind- 
rømme Vægten af de Grunde, han fremførte, og 
fordi hun havde faaet saa mange Beviser paa hans 
oprigtige Hengivenhed og fuldkomne Uegennyttighed. 

cEn fortrædelig Sag er dette, » sagde Dronningen 
nu til ham, da hun havde fortalt ham, hvad der var 
foregaaet; men Bispen saa igennem Masken og skøn- 
nede, at dette ikke var Hendes Naade uvelkomment. 

€Nu,» svarede han med et Smil, der ikke be- 
hagede Dronningen, «her er jo intet sket, der kan 
volde Vanskeligheder. At Hr. Mogens har Jomfru 
Kirsten kær, mener at have Retten paa jsin Side 
og vil sætte alt ind for at vinde hende, det vide 
vi jo, og Jomfruen var selv vidende derom. Her 
foreligger ingen Sammenrotteise eller noget Brud 
paa den trijfne Aftale. Det lille Hjertesuk paa Prent 
faar Eders Naade tilgive Hr. Mogens.* 

«Paa ingen Vis,» svarede Dronningen skarpt. 
< Kirsten Pedersdatters Falskhed og Fripostighed skal 
revses. Ilde maatte det staa til med Hustugten ved 
mit Hof, om jeg lod dette gaa ustraffet hen. Det 

Dronningens Jomfruer. 6 

vilde vel være bedst, om jeg nu gav hende til Jep 
Mus og derved gjorde Ende paa Sagen.* 

«Kære Frue,* sagde Bisp Peder med en Lige- 
fremhed, som han undertiden tillod sig og Dron- 
ningen taalte, «det kan ikke være eders Alvors- 
mening. Hr. Mogens er vel en skønsom og for- 
nuftig Mand, men ikke i denne Sag. Han vil ved 
den Tidende, at Aftalen er brudt og Jomfru Kirsten 
givet til Hr. Jep, paa Stand vende om med sine 
Ryttere og mulig drage en hel Hob Frænder og 
Venner med sig. Og selv om de ikke gøre andet 
end drage hjem — » 

«Ved vor Frue,» udbrød Dronningen, c det vove 
de ikke!* 

«Nu,* svarede Bisp Peder sindig, « Eders Naade 
bør helst ikke føre dem i denne Fristelse, vække 
Splid i Hæren og lamme saa mange gode Sværd^ 
af hvilke ikke eet kan undværes.* 

«Men hvad raader I mig da at gøre?* spurgte 
Dronningen, idet hun utaalmodig flyttede sig i sin StoL 

Bispen grundede et Øjeblik og sagde saa: 

< Tillader I mig at tale i Enrum med Jomfru 
Kirsten?* 

«For at bestyrke hende i hendes Stivsind ?> 
spurgte Dronningen i en spotsk Tone. «I staar paa 
Hr. Mogens's Side i den Sag, det er aabenbart.* 

« Eders Naade faar tro det, om I endelig vil,* 
svarede Bisp Peder. <Dog er det saa, at jeg kun 
ønsker, at det skal ske, som Ret er; men fornem- 
melig staar jeg paa Eders Naades Side og ønsker 
at afværge alt, som i saa alvorlige Tider kunde 
virke skadelig paa Rigets Anliggender og gøre et 
Skaar i Kronens Værdighed, blev det end kun 
et Gran.* 

cNu, lad det da skel* svarede Dronningen, idet 
hun lænede sig tilbage i Stolen med et Suk. 

«Jeg takker Eders Naade for dette Bevis paa 
Tillid, som ikke er ringe, drejer det sig end om en 
ringe Sag,* svarede Bisp Peder. «Det skal være 

mit Formaal at faa den ganske Sandhed frem og 
tale Jomfruen til Fornuft. » 

Derpaa gik han og vekslede i Hallen Hilsener 
med de tvende vrede Riddere, som nu bleve ind- 
ladte, og hvem Dronningen maatte tæmme med 
naadige Ord, paa hvilke hun aldrig havde Mangel, 
naar der var Brug for dem. 

Mens hun snildt tumlede med dem og beroligede 
dem, blev Bisp Peder indladt til Kirsten. Hun sad 
paa Briksen, men rejste sig brat, da Bispen traadte 
ind. Han rakte hende sin Haand, som hun ærbødig 
kyssede, og derpaa sagde han mildt: 

«Bliv siddende, kære lille Jomfru, og lad mig 
tage Sæde ved din Side. For mig, Guds ydmyge 
Tjener, er vel, naar alt kommer til alt, denne ringe 
Briks et mere bekvemt Sæde end for en ung Jom- 
fru, der er vant til bløde Hynder. Det har bedrøvet 
mig saare, at denne Modgang er kommen over dig ; 
men hvem Gud Herren elsker, den revser han.» 

Kirsten var vel kendt med Bisp Peder; hun 
havde set ham alt som Barn, og engang, da han 
paa en Rejse i Skaane kom til Bossiø Kloster og 
overnattede der, havde han talt længe med hende; 
paa Abbedissens Opfordring havde han prøvet hen- 
des Kundskaber og glædet sig over hendes kvikke 
Svar. Hun vidste dog intet om hans Virksomhed 
til Bedste for Mogens Munk og hende, og hendes 
Hjerte var ikke meget modtageligt for den Trøst, han 
der garv hende, at Revselse skulde være et Tegn 
paa Guds Kærlighed, hvorfor hun saa op med et 
mistrøstigt Blik. 

<Jeg er kommen med Dronningens Minde, » sagde 
nu den ærværdige Herre, «men efter mit eget Ønske. 
Jeg agter Hr. Mogens højt og har ham kær; saa 
vidt det staar til mig, skal der hverken ske ham 
eller dig nogen Uret.» 

«0, ærværdige Fader !> udbrød Kirsten rørt> 
c hav Tak for de gode, venlige Ordl> 

«Tak ikke for hastigt, Barn,» udbrød Bisp Peder 

6» 

i en streng Tone, som om han frygtede for, at han 
havde sagt for meget. «Jeg har ikke nogen Myn- 
dighed i denne Sag-, selv om jeg vilde, formaaede 
jeg ikke at lægge din Haand i Mogens Munks og 
gøre dig til hans Hustru; thi din egen Slægt staar 
imod, og Dronningen har bestemt hel andre Kaar 
for dig. Saa tjener jeg og en Herre, hvis Rige ikke 
er af denne Verden, og jeg bør se paa eget dit Vel. 
Nej, kun for at vejlede dig og staa bi dig med 
mit Raad, er jeg kommen.* 

Kirsten saa paa ham med Skuffelse i sit sorg- 
fulde Aasyn, og da han nu gav sig til at udfritte 
hende om det, der var foregaaet mellem hende og 
Mogens Munk, gav hun uvillige og knappe Svar. 

«Nu,» sagde han derpaa, c jeg skønner dog, at 
under dette stikker ingen Argelist ; men lad os nu, 
mit Barn, overveje din Stilling, som den i Sandhed 
er. Tvende Herrer bejle til dig, bægge i stor An- 
seelse og rige paa Gods, den ene ung, fager og 
gæv, og ham har du kær, den anden til Aars og 
mindre lystelig, og han staar dig ikke an, men — » 

«Herre,» faldt Kirsten ind, «! glemmer ganske 
det Løfte, min hedengangne Fader gav Hr. Mogens. 
Jep Mus's Bejlen er en Krænkelse af Hr. Mogens's 
Ret, et Forsøg pasL en ublu Voldsdaad » 

«Ak ja,» udbrød Bispen, <vare vi blot saa vidt, 
at det var bevist; men der vil løbe meget Vand i 
Havet, før det sker, og imens vejer din Farbroders 
Samtykke og Ja til Jep Mus tilfulde op mod din 
Faders Løfte til Mogens Munk, ja det tynger Skaa- 
len ned, saa sandt som en levende Mand stedse for- 
maar mere end en død, naar der ikke er Brev og 
Sigil for Sagen, og endda kunde det knibe. Men 
lad mig nu faa sagt det, hvorpaa det kommer anl 
Jep Mus er i alle Maader den stærkeste Part og 
har Overtaget; thi ikke? alene staar næsten din ganske 
Slægt med ham, og Hr. Abraham støtter ham, men, 
hvad værre er. Dronningen har taget Parti for dem. 
Vel har jeg ved min Mellemkomst opnaaet Henstand 

for Hr. Mogens, men det holdt haardt, og nys har 
jeg hos Dronningen sporet en saa stærk Modvilje 
mod dig, at det spaar ilde. Hendes Naades Vilje 
trænger stedse til sidst igennem, naar hun for Alvor 
har sat sig noget for; tro mig, det ved tngen bedre 
end jeg! Det vil blive en haard Dyst, og saa spør- 
ger jeg da dig, Kirsten Pedersdatter — har du Kraft 
og Mod til at tage den Kamp op, døje ondt og 
Haardheds Tyranni, mens der er al Udsigt til, at 
Enden dog bliver, at du maa give dig?» 

<Hvad,» udbrød Kirsten i stor Harme, «raader 
I mig til at svigte den Herre,, hvem jeg gav min 
Tro, og som sætter al sin Lid til mig? Før vil jeg 
lide Døden b 

fO ja,» svarede Bisp Peder og klappede hende 
paa Haanden, «dit Hjerte er tro som Guld, og kom 
Sagen til en hastig Afgørelse, vilde du vel kunne 
støde en Dolk i dit Hjerte eller løbe i et Sværd, 
alt for Hr. Mogens's Skyld. Men saa vil det næppe 
gaa; det vil blive en lang, sej Pine, og intet Men- 
neske kender sine Kræfter, førend de ere blevne 
prøvede. Dertil er du kun et Barn, en ung, værge- 
løs Jomfru. Meget kan desuden ske imens, og 
enddog jeg tilstaar, at et Menneskes Elende i denne 
Jammerdal kan blive saa stor, at det er værre at 
leve end at dø, saa kan det dog, naar det kommer 
til Stykket, gaa dig, som det er gaaet saa mange 
andre, at de lade Dolken ligge, bøje sig for de 
himmelske Magters Vilje og skikke sig i det uund- 
gaaelige. » 

« Ærværdige Herre,* svarede Kirsten nær ved 
at græde, «jeg ventede Trøst og Oprejsning af eder, 
og nu sætter I mig i Knæ og knuser alt mit Haab.» 

€Nej,» svarede Bispen, idet hans Øjne lyste, 
og han greb Kirstens Haand, eder gives en Udvej 
til Frelse, men ogsaa kun en eneste. Jeg frygter 
saare, at du bliver ikke Mogens Munks Hustru, om 
du lever, men Jep Mus's. Nu, saa dø da, men vælg 

den Død, som giver det sande Liv; tag Sløret og 
bliv Herrens Brud I » 

« Herre,* udbrød Kirsten studsende, «det kan ikke 
være eders Alvorsmening ! » 

« Tilvisse er dette, hvad jeg helst ønsker dig,» 
svarede Bisp Peder, cog du maa tilstaa, at det vil 
være bedre end at vorde Jep Mus's Hustru. Du 
bevarer da din Jomfruære ukrænket, og Hr. Mogens 
vil det vel volde Sorg; men denne bliver dog rin- 
gere end den anden. Saa kommer jo og først 
Prøveaaret som Ungsøster, i hvilket du kan besinde 
dig, inden du aflægger Løftet. » 

«Nej, ærværdige Fader, nej,» svarede Kirsten, 
<jeg er et Verdensbarn ; min Hu staar ikke til Klo- 
steret. Jeg har set det Liv paa for nært Hold ; det 
er kun Helligheds-Skin uden sand Opbyggelse.* 

«Ej, hvor strengt du dømmer 1» udbrød Bisp 
Peder. «Fru Ingefrid .skulde høre detl Du kender 
nu kun denne ene Klosterbo af mange Hundrede, og 
derefter dømmer du, et Barn, som du er! Dog, lad 
os blive ved Bossiø; thi rimeligt vilde det dog være, 
om du indgav dig i det Kloster, hvilket din egen 
Stamfader har stiftet. Nu sætter jeg da, at du har 
Ret, og at Søstersamfundet der er i Forfald og bør 
bringes til Observans. Sig mig da, hvo er vel nær- 
mere til den Gerning end du; gamle Thors Ætling. ^ 
Ikke skal du længe gaa og tjene som Nonne; til 
Abbedissens høje Stilling er du selvskreven i Bossiø, 
og Fru Ingefrid er jo alt en Kvinde til Aars. Dog 
under jeg den gode Frue at leve og ønsker dig 
Tid til at modnes i Forstand og Erfaring; men 
naar saa Timen er der og Kaldet kommer til dig, 
da grib Tøjlerne og bring din Farfaders herlige 
Kloster atter paa Fode. Fjernt fra Verdens Strid 
og Larm og fri for alle de Sorger og Angester, 
som plage og tvinge gifte Kvinder og Mødre, selv 
om Lykken har været dem god og en trofast og 
kærlig Husbonde er falden i deres Lod, vil du kunne 
leve et skønt Liv, rigt paa Aandens Frugter og dog 

virksomt; thi du vil paa dit Omraade have en Dron- 
nings Myndighed og Magt. Da tugt de lade Søstre, 
væk dem af deres Sløvhed, hold dem til deres Ger- 
ning og lær dem at bede og sjunge, ej alene med 
Læberne, men med Hjerterne. Naar du har bragt 
det dertil, at Guds Moder dyrkes i Aand og Sand- 
hed i Bossiø, da vil Dronningen og jeg, om vi da 
eré i Live, en skøn Dag komme til Bossiø, gæste 
dig og se det Under, du har gjort* 

Kirsten lyttede til Bisp Peders bevingede Ord 
og fulgte med. Han fik hende et Øjeblik fat, dog 
ikke saa meget ved det, han sagde om Aandens 
Gerning og Frugt, som ved sin Tale om hendes 
. Forpligtelse som Thors Ætling, hendes Adkomst 
til at blive Abbedisse og Udsigten til at føre Tøi- 
1erne og tugte de lade Søstre. Denne sidste Tanke 
kildrede hende et Øjeblik paa en barnagtig Maade, 
idet hun mindedes Søster Justa, der saa ofte havde 
plaget hende, og paa hvem hun kunde ønske at 
øve Gengæld — men alle disse blandede Indtryk 
veg, og hun vaktes af sin Drøm som ved et Stød 
i en Lur, da Bisp Peder nævnede Dronningen, der 
skulde komme og gæste hende i Bossiø. Hun sprang 
op og udbrød: 

«Det er Hendes Naade, der har hittet paa dette. 
Hun kan ikke drive sin Krig igennem med Jep 
Mus, men under mig dog ikke Hr. Mogens, og nu 
vil hun til Straf gemme mig i et Kloster 1» 

Men hun fik dog paa den troværdigste Maade 
at vide, at hun tog fejl, og skønnede, at naar alt 
kom til alt, vilde Bisp Peder dog hellere lade Haaret 
skære af hende og iføre hende en Nonnes Ligsærk, 
end han vilde se hende som en smykket Brud for 
Alteret og føje Jep Mus's og hendes Hænder 
sammen. Dog værgede hun sig mod denne æng- 
stende Tanke, idet hun med et indtagende Smil 
paa sine Læber, men med Angest i Hjertet, udbrød: 

<Vær nu ærlig, kære Hr. Peder, og tilstaa, at 
hvad I der har udtænkt og hvad I fremdeles vil 

gøre, sker for Hr. Mogens's Skyld og til hans Bedste. 
Sig det helst rent ud, at I er hans og min Ven, 
og at I vil bjærge vor Lykke! Ved Guds Moder, 
det er trøsteligt for mig i min Nød at vide, at jeg 
har en Ven som eder, saa trofast, saavis, saa mægtig!* 

Den stærke Bisp og snilde Statsmand blev mere 
blød om Hjertet, end han havde været i mange Aar ; 
maaske ogsaa lidt skamfuld, fordi han havde be- 
nyttet sig af Omstændighederne til at udøve et saa 
stærkt Tryk paa Kirstens fri Beslutning, at det van- 
skeligt kunde forenes med hans Tilsagn om Hjælp 
til Mogens Munk. Hvor ædelsindet og retskaffen 
han end var af Naturen, saa var han dog tillige et 
Barn af sin Tid og holdt sig ikke ganske fri for 
Rænker, ligesom han, den hellige romerske Kirkes 
tro og nidkære Tjener, maatte mene, at Øjemedet 
i det mindste til en vis Grad helligede Midlet. 
Henstanden med Prøveaaret forligte jo ogsaa det 
ene med det andet, bandt ikke Jomfruen, men gav 
dog Haab om den efter hans Mening bedste Udgang 
paa Sagen. Han maatte dog tilstaa for sig selv, 
at Klostermuren var et tvivlsomt Værn, for en Ung- 
søster i det mindste. En Ridder kunde vel springe 
over det Hegn, Jep Mus saa godt som Mogens 
Munk, eller bedre, da han var ledig og i Nærheden. 

€ Visselig er jeg dig god, mit Barn,» sagde han 
usikker og klappede hende paa Kinden, <men jeg 
ved ingen anden Udvej for dig nu end Klosteret.* 

cDa skal jeg være ærlig mod eder,» svarede 
Kirsten djærvt. <Vent ikke, at jeg tager Sløret; 
aldrig sker det!» 

Bisp Peder rystede paa Hovedet og sagde i 
en medlidende Tone: 

«Sig ikke det til andre, mit Barn; thi gør du 
det, da er det ude med dig. Dronningen maa tro, 
at det er Alvor med Sagen, og jeg nærer det Haab, 
at er det end ikke ganske saa nu, saa vil det dog 
blive til Alvor.* 

Kirsten saa paa Bispen med et usikkert, tviv- 

lende Blik. Der havde hun faaet en smuk Anvis- 
ning paa at hykle og forstille sig; hun var ikke 
sen til at fatte, at sligt maatte der til, om Dron- 
ningen skulde slippe Taget og lade hende gaa; 
men svært faldt det hendes aabne, stolte Sind at 
gaa Krogveje. 

«Ærværdige Fader,* sagde hun, <om jeg nu 
hykler, da faar den Synd gaa paa eders Kappe.* 

Nu blev den ærlige Hr. Peder dog en Smule 
betænkelig og sagde: 

«Gør ikke mere af den Sort end højst for- 
nødent. Jeg skal klare * den Sag for dig og, det 
meste jeg kan, fri dig for at staa Skrifte.* 

Kirsten fik sluttelig en Følelse af, at den mæg- 
tige Prælat dog var hendes Beskytter og Ven, og 
da han nu til Afsked rakte hende Haanden, og hun 
havde kysset den, takkede hun ham varmt for hans 
Godhed. Saa velsignede han hende og sagde: 

«Give Gud Herren, at du engang maa takke 
mig for det, jeg ønsker dig, men som du endnu er 
langt fra at attraa.* — 

Dronningen studsede, da Bisp Peder underret- 
tede hende om Jomfru Kirstens Beslutning at tage 
Sløret. 

<Det er kun et FH» udbrød hun; «men det skal 
ikke lykkes den snilde Jomfru at pudse os. » 

Men Bisp Peder kendte Dronningens store For- 
kærlighed for Klostrene og vidste, at en Nonnes 
Indvielse var for hende et af de kæreste Skuespil 
paa Jorden. Paa den Streng slog han da og tilføjede: 

«Lige meget, hvad Jomfruen nu tænker; det 
kan dog ende med, at hun forsager Verden og bli- 
ver en Himmelens Brud.» 

<Men hendes Farbroder vil ikke give sit Minde 
dertil, og Jep Mus vil gøre Larm.* 

« Aah,* svarede Bisp Peder med et meget sigende 
Smil, <den Part af Sagen kan jeg trygt lægge i 
Eders Naades Hænder. Sig mig, vil det dog ikke 

blive en Lettelse for eder at være den Jomfru kvit 
og lægge Byrden at vogte hende paa andre?* 

Denne sidste Bemærkning syntes at gøre Ud- 
slaget. Dronningen indvilgede, og stor var alles 
Forundring, da det blev kundbart, at Jomfru Kirsten 
skulde tilbage til Bossiø for at blive Ungsøster. 
Hendes Veninders Sorg var stor, og de trængte hef- 
tigt ind paa hende; men hendes Svar lød undvigende, 
saa de begyndte at tro, at dette dog kun var som 
en Forvisning og Straf, hvorfor Karen Algotsdatter 
løb til Dronningen og had om Naade for Kirsten. 
Hun blev afvist med de Ord: 

«Nævn ikke mere den Jomfru; hun maa nu 
være som død for Verden og os!» 

Men Jep Mus syntes at have faaet en ga|^ke 
anden Opfattelse af Sagen. 

«Aa hvad,» sagde han til en af sine Venner, 
«Jomfruen er" kun sat i Klosteret 'for at lære mere. 
Inden Aaret er omme, komme vi og hente hende. » — 

Mogens Munk fik ikke at vide, hvad der var 
sket, før Krigen var til Ende. Han færdedes den 
ganske Vinter langt oppe i Sverige, og der kom i 
Maaneder ingen Efterretninger Sønder fra til ham. 
Kirsten blev ganske holdt i Uvidenhed om, hvad 
der foregik uden for den lille Verden, i hvilken hun 
levede. Sukkende under Klosterets Tugt og længe 
unddragen al Deltagelse og Trøst, sandede hun 
Bisp Peders Ord, at det kan være tungere at leve 
end at dø. Dog hang hun ved Livet og ved Haabet, 
blev end det sidste, mens Dagene henrandt i trøstes- 
løs Ensformighed, stedse svagere. 



ANDEN BOG 



Ferste Kapitel. 

Uægte. 



Det blev en ustadig Vinter; Slud vekslede med 
Frost, Isen byggede Broer over Søer og Moser, 
som lumskelig svigtede, naar man vovede sig ud 
paa dem, og mangen Kriger bandede Fru Kongen, 
der var saa gridsk efter den svenske Krone, at hun 
ikke, som det ellers var Sædvane, smukt kunde 
oppebie Vaaren, men jog sine Krigere i Marken ved 
Vintertide. Det anede ingen, at ved Vejrligets 
Lunefuldhed berededes bedst det Bad, som ventede 
Kong Albrecht og hans Mænd i Aasle Mose ved 
Falkøping. 

Men endnu i Februar 1389 var han kun paa 
Oprykning fra Kalmar, hvor han var landet med 
sine tyske Lejesvende og alle de meklenburgske 
Junkere og Riddere, som fulgte ham, gridske efter 
Bytte og fede Len. Imens laa den danske Hær for 
A^evalla Slot, og den svenske nærmede sig Nord 
fra for at lægge sit Lod i Vægtskaalen til Fordel 
for Fru Margrete. 

Medens Krigerskarerne saaledes fylkedes og 
langsomt fra alle Sider nærmede sig den Valplads, 
hvor de nordiske Rigers Skæbne skulde afgøres for 
mere end et Aarhundrede, sad Dronning Margrete 
paa Varberg Slot og afventede med Spænding Ud- 
faldet af den forestaaende Kamp. Dog fattedes det 

hende ikke paa Tidkort; thi uagtet hendes Hofstat 
ved flere Herrers Fraværelse i Krigen var stærkt 
indskrænket, havde hun dog hos sig Bisp Peder 
med Kancelliet og alle dets Skrivere, og Slots- 
befalingsmanden, Abraham Brodersøn, var til større 
Betryggelse for Hendes Naades personlige Sikker- 
hed bleven tilbage paa Varberg. At dette var 
Dronningens Ønske, forstaas af sig selv; thi ellers 
var det ikke sket. Med sin kloge Raadgiver og sin 
Sjælefreds Vogter paa den ene Side og sin verdslige 
Yndling paa den anden var Dronningen godt hol- 
den og havde det saa godt, som Omstændighederne 
tillod det. 

Varberg Slot la^ og ligger endnu paa en Klippe, 
som hæver sig brat paa Hallands Kyst, og mod 
hvis Fod Kattegattets Bølger bryde sig. Det var som 
de fleste gamle Borge oprindelig intet sammenbyg- 
get Hus, men en Samling af Bygninger, hver til sit 
Brug. Fruerstuen eller Kongsboligen, en Bygning 
paa to Stokværk og med et anseligt Taarn paa den 
indvendige Side, flankeredes paa den ene Fløj af 
Kirken og Ridder- og Kavalerbygningen og paa 
den anden af Eskildssalen, Slottets ældste Hus og 
Spiren til det hele. Det var oprindelig en Kloster- 
bygning, opført 1 1 50 af Ærkebiskop Eskild, han, 
som kronede Valdemar den Store og hans Søn og 
Efterfølger, og Absalons Formand paa Ærkebispe- 
sædet; i øvrigt en drabelig Herre, der fægtede i 
Plade og Staal og havde baade Hustru og Børn, 
saa det er sandsynligt, at allerede han lagde Grunden 
til den Befæstning, der senere gjorde Varberg næsten 
uindtagelig. Han var alligevel i sin Tids Stil en 
from Herre, saa at Murene i Eskildssalens hvælvede 
Kamre vel have genlydt af hans Bønner, og at det 
stærke Hus har været et Asyl, til hvilket han under- 
tiden trak sig tilbage, og hvor han i Tryghed kunde 
granske Skrifterne. Derfor maatte det kaldes en 
Profanation af det hellige Hus, at Slottets Besæt- 
ning, Skytterne og Landsknægtene, nu havde deres 

Kvarter der, og at Refektoriet var blevet deres 
Borgestue, hvor de ikke alene indtog deres Maal- 
tider, men tilbragte deres ledige Timer, pokulerede, 
sang og lod Terningerne rasle. 

Dog var den ene Ende af Eskildssalen fred- 
lyst; thi der fandtes et Par Celler eller Kamre, i 
hvilke man sagde, at gamle Hr. Eskild selv havde 
boet, og der havde Bisp Peder af Kærlighed til sin 
navnkundige hedengangne Embedsbroders Minde 
opslaaet sin Paulun. I gamle Eskilds Bedekammer 
havde han det bedst, og en mellemliggende Gang 
samt de svære Kampestensmure sikrede ham mod 
Forstyrrelse af Krigernes urolige Naboskab. 

Naturligvis indfandt Slotsbefalingsmanden sig 
nu og da i Eskildssalen for at se sine Folk efter i 
Sømmene, og en mørk, regnfuld Morgen var Hr. 
Abraham paa Vejen derhen fra Ridderbygningen, 
hvor han havde Bopæl. Paa Grund af Regnen, som 
styrtede ned, gik han ikke den korteste Vej over 
Gaarden. Der var i den mellemliggende Kongs- 
boligs Kælder en Gennemgang til almindelig Af- 
benyttelse for Slottets Beboere, og der kom han 
netop gaaende, da han ved en Omdrejning nær 
havde løbet paa en Jomfru, som kom fra den mod- 
satte Side. Det viste sig, at det var Elseby 
Andersdatter. 

tVel mødt. Jomfru Elisabet,* sagde Hr. Abra- 
ham muntert; «hvor lider I? Jeg saa eder ikke 
den ganske Dag i Gaar, og derfor blev den dob- 
belt kedsom og mørk for mig,» 

Elsebys friske Kinder blussede, og hendes brune 
Øjne lyste som et Par Stjerner i Kældergangens 
Halvmørke. Allerede det, at Ridderen udtalte hen- 
des Navn fuldt ud i dets skønne Form, smigrede 
hende, thi det var et Galanteri, som tydede paa 
Agtelse. 

<0, Hr. Abraham,* svarede hun med et skælmsk 
Smil og et lille Kniks, <ikke faar I, der har større 
Ting at bekymre sig for, mig til at tro, at min 

ringe Persons Fraværelse skulde være saa stort et 
Savn for eder.* 

«I ved det bedre, » svarede Hr. Abraham, «men 
hvor agter I eder hen?» spurgte han, da hun vilde 
gaa forbi ham, men dog standsede, tryllet fast af 
hans fyrige Blik. 

€ Jeg har været med Bud fra Fru Gisele til Fade- 
burskvinderne,» svarede Elseby, idet hun saa ned 
og samlede Folderne paa sin Hættekaabe. «I lade 
mig nu helst fare ; jeg tør ikke tøve med at bringe 
Svaret. » 

«Nu,» udbrød Hr. Abraham, « takket være hun, 
vor ærværdige Drostinde, at hun ikke gik selv — 
hun er ellers Pottekiggerske nok dertil — , men sendte 
eder, den Jomfru, hvem jeg allerhelst møder paa 
min Vej.» 

<0 ja,> sukkede Elseby, «naar I har Brug for 
min Tjeneste, som jeg kun har været alt for 
villig til at yde eder, saa jeg blues ved at tænke 
derpaa. I har gjort mig til Forræderske mod min 
Legesøster, Herre, husk det! Mange søvnløse Næt- 
ter har den Streg voldet mig.» 

<Nu,» svarede Hr. Abraham smilende og strøg 
sit blanke Mundskæg, c ikke har den Nattevaagen 
bleget eders fagre Kinders Karmin. Ikke heller bør 
I angre, hvad dér er sket til Jomfru Kirstens sande 
Gavn; hun vil engang takke eder derfor.* 

«Jeg frygter saare,» svarede Elseby, «at Tak- 
ken vil komme fra Hr. Jep og ikke fra hende, med- 
mindre det skulde være hendes Alvor at tage Slø- 
ret; dog det kan jeg ikke tro.» ^ 

<Nej,» svarede Hr. Abraham, <den Jomfru har 
ej Nonnekød. I Brudeseng med Jep Mus, det skal 
hun, naar Tidens Fylde er der, og saa med Ære 
sidde som Husfrue paa Helsingborg.* 

<Det bæres mig for,» sagde Elseby og blev 
bleg, <at Hr. Mogens engang vil hævne dette.* 

«Vær ubekymret,* svarede Hr. Abraham, «jeg 
skal vide at skærme eder, som er mig saa dyrebar. »^ 

«Eder saa dyrebar?* sagde Else og saa ham 
ind i Øjnene; <det var stærke og varme Ord!» 

«Som de lød, saa vare de mente, » sagde han 
og greb hendes Haand. Hun lod ham tage den, 
men sagde med usikker Røst: 

< Herre, man siger om eder, at I er saare 
ustadig i Elskov; saa og, at I stiler højere end de 
fleste. Er det da ret at tale saa til en stakkels 
Jomfru som mig?> 

«Jeg taler, som jeg maa,> svarede han med 
et tindrende Blik. c Gennem Øjenerie kom du ind 
i mit Hjerte, Elseby, og det raser nu i mit Bryst 
som et Svin i en Sæk, nej, som en ildsprudende 
Drage, og vil ud til dig.» 

Disse kraftige Elskovsord viste, at Hr. Abraham 
ikke var ukendt med de tyske Minnesangeres Viser, 
som naaede vidt omkring, og som overbød hver- 
andre baade i Ubluhed og Svulst. Det var saare 
langt fra, at denne Prøve paa den svundne Ridder- 
tids Elskovsgalskab*) saarede Jomfruens Øren ved 
sin Ufinhed. Ordene- overvældede hende ganske, saa 
at hun sank i hans Favn og slog Armene om hans 
Hals, mens han bedækkede hendes Ansigt med Kys 
— da der pludselig i deres Øren lød en dyb Røst^ 
som sagde: 

«Nu se Gud Herren i Naade til osl> 

De fløj fra hinanden, Elseby udstødte et Skrig,, 
og Hr. Abraham saa til sin Overraskelse en Mand 
i en graa Kutte og paa Skulderen et rødt Kors, 
omgivet af en hvid Cirkel, der betegnede ham som 
en Munkepræst af Fi^elserens Orden i Vadstena. Det 
var en ung, rank, kraftig bygget Mand; men hans 
smalle Ansigt vår blegt og de store, lyse Øjne dybt- 
liggende, som om Kødets Spægelse og aandelig 
Granskning havde ældet h^ før Tiden. Nu lyste 
disse udtryksfulde Øjne af Harme og usigelig Ringe- 
agt, idet han fæstede Blikket paa Hr. Abrahams. 



**) Ridderen Steinmars Viser. 

glimrende Skikkelse. Hr. Abraham, der kendte 
Dragten, men ikke Manden, genvandt hurtig sin 
Fatning og spurgte i en bydende Tone: 

<Hvo er I, som lister om her, lig en Spejder ?» 

Men Præsten vendte sig til Elseby, løftede 
Haanden og sagde sorgfuldt: 

«Ak, Elseby, at vi efter lang Adskillelse skulde 
mødes saa! Paa Syndens skjulte Veje vandrer du; 
uægte er du og al din Gerning I » 

Elseby brast i Graad og flyede derfra; men 
Præsten vendte sig nu til Hr. Abraham. 

<Jeg er Olaf Andersøn, denne Jomfrus Halv- 
broder og beskikkede Værge. Jeg vil nu gøre 
min Pligt og forklage eder for Dronningen, fordi I 
saa skammeligt leger med et troskyldigt Pigehjerte. 
Jeg skønner, Herre, at I ikke er bedre end eders 
Rygte, er dette end sort nok.» 

»Ærværdige Herre », svarede Hr. Abraham og 
smilte koldsindig, «bliv ikke saa nidkær! Eftersom 
I, som jeg ser, kender mig, maa I og vide, at jeg 
byder og befaler paa dette Sted og kan lade eder 
gribe og sætte derned, hvor eders Klager visselig 
ikke skulle naa Dronningens Øre. Men nødig bruger 
jeg Vold mod en saa hellig Mand.» 

«Det vilde bekomme eder ilde. Herre*, sva- 
rede Oluf uforskrækket, «om I gjorde det, I der 
truede med, al den Stund Fru Ingegjerd selv skik- 
kede mig hid med Bud og Brev til Hendes Naade. » 

Fru Ingegjerd Knudsdatter, Abbedissen i Vad- 
stena, havde været Dronning Margretes Legesøster 
og Barndomsveninde; thi hun var en Datter af 
Fru Martha, Dronningens Hofmesterinde, og altsaa 
tillige den hellige Birgittes Datterdatter. Det var 
let at fatte, at Hr. Abraham nu blev tvivlraadig; 
men han spurgte dog i en myndig Tone: 

«Hvor gik det til, at I uanmeldt slap ind ad 
Borgporten?^ 

« Vagtens Høvedsmand, » svarede Olaf, «agtede 
<iet hellige Tegn paa min Kappe og troede mig 

paa mit Ord, da jeg sagde, i hvis Ærinde jeg kom. 
Saa indlod han og», tilføjede han i en spotsk Tone, 
« tillige med mig en Kvinde, som begærede eder i 
Tale-, men eftersom hun var gammel og hæslig, 
har hun kun ringe Haab om at faa sin Begæring 
opfyldt. O, Abraham Brodersøn, tænk over eders 
Levneds store Letfærdighed og Forvorpenhed og 
vend om, mens det er Tid!» 

Nu skiftede Hr. Abraham med eet Rolle og 
sagde med et Suk: 

« Visselig er jeg en stor Synder; dette er mit 
Skriftemaal til eder, og vil I nu give mig Abso- 
lution, skænker jeg en Rosenobel til eders fattige.* 

«Nej,» svarede Olaf med et mistroisk Blik, 
«ikke er Syndernes Forladelse til fals hos mig, i 
det Stykke skiller jeg mig fra mange af mine 
Brødre. Oprigtig Anger og Ruelse gælder mere i 
Himmelen end et Bjærg af Guld; det er min Tro, 
have end Gaver, givne af et ærligt Hjerte, visselig 
deres Fortjeneste. » 

«Jeg faar at fornemme,* svarede Hr. Abraham 
tned et Smil, < at jeg er falden i Hænderne paa en 
af Fru Birgittes hellige. De ere nøjeseende, og 
ikke mange Sjæle slippe gennem deres Sigte I 
Men hør da nu et Fornuftensord : den Daarskab, I 
blev Vidne til, var ikke saa ilde ment, og Jomfru 
Elseby's Jomfruære er uden Skaar; men løber I 
til Dronningen og sladrer om dette, da kommer 
hun i Folkemunde, og I handler imod hende ikke 
som en Broder, men som hendes argeste Fjende.* 

Han skønnede af Munkens Blik, at det Argu- 
ment havde gjort sin Virkning, hilste ham med 
spydig Ærbødighed og gik derfra. Elsebys Bro- 
der slog Kors for sig, og mens Klangen af Rid- 
derens faste og klirrende Trin hendøde i Kælder- 
gangen, lod han sin Rosenkranses Perler løbe gen- 
nem Fingrene og bad nogle Bønner for at berolige 
sit oprørte Sind. 

Hvor kækt han end i sin Harme var traadt 

Dronningens Jomfruer. n 

op imod Hr. Abraham, saa var han dog nu, da 
han kom til Eftertanke, ilde til Mode over dette 
Sammenstød med Slottets mægtige Befalingsmand. 
Han levede i en Tid, da Kirkens Tjenere ofte led 
Overlast af de verdslige Stormænd, og det turde 
være et Spørgsmaal, om selv Dronningens Arm 
var stærk nok til at skærme ham mod Abraham 
Brodersøns Hævn. Derfor besluttede han nu, da 
han gik op til Bisp Peder for at melde sit Komme, 
ganske at betro sig til sin Velynder og udbede sig 
hans Raad. 

Imidlertid var Hr. Abraham gaaet op i Eskilds- 
salens Refektorium, og hvad han der foretog sig, 
vilde i høj Grad have næret Olaf Andersøns Frygt, 
hvis han havde kunnet være Vidne dertil. 

Ved det lange Bord midt i det store, hvæl- 
vede Rum sad Grupper af Skytter og Lands- 
knægte og forkortede sig Tiden med at drikke, 
sladre og lade Terningerne rasle. De vare dog 
temmelig stilfærdige, thi deres Befalingsmænd, 
Stopatz og Henrik Raspe, opholdt sig i Stuen. De 
stod oppe ved Kaminen og tog Varmen fra den 
blussende Ild paa første Haand. 

Stopatz, der gjorde Fordring paa Forrangen, 
havde valgt sig den bedste Plads og stod midt for 
Kaminen, saa at Ilden skinnede mellem hans lange, 
skrævende Ben, der vare iklædte et Par stramme, 
højrøde Hoser, til hvilke sluttede sig et Par brune, 
højskaftede Støvler. Kjortlen med de gulsplissede 
Ærmer var grøn, og over Brystet bar han en gyl- 
den Kæde, noget kort — et Par af dens Led vare 
gemte i Henrik Raspes Taske, vundne ærligt i 
Brætspil; og dog var det en Ridderkæde, som 
burde være dens Herre hellig. Stopatz paastod 
nemlig, at han var bleven slagen til Ridder af 
Kong Peter af Aragonien, da han tjente denne be- 
rømmelige Fyrste; men onde Tunger sagde, at 
Guldkæden var et Bytte, gjort paa Valpladsen. 
Denne Beskyldning havde imidlertid kostet en af 

Stopatz's Venner Livet; et Dolkestød havde været 
hans korte, fyndige Svar; thi uagtet hans lange, 
smalle Ansigt og de lyse Øjne havde et smægtende 
Udtryk, og et sødligt Smil gerne krusede hans 
røde Mundskæg, boede der dog en blodtørstig 
Sjæl i ham, og hans spinkle Lemmer vare sene- 
stærke og smidige, saa at han var en farligere 
Modstander, end man ved et flygtigt Øjekast reg- 
nede ham for at være. 

Mut og tvær stod ved hans Side den mørk- 
ladne, firskaarne Henrik Raspe. Hans svære, brune, 
arrede Ansigt med doX sorte, tykke Skæg var et 
Skilt, som ikke bedrog. Man saa straks, hvad der 
boede indenfor, et vildt Mod, Blodtørst og Rov- 
gridskhed. Han havde dog et Præg af Paalidelig- 
hed over sig, som fattedes den sirlige Stopatz og 
omendskønt han var til fals, svigtede han dog 
sjælden den Herre, der betalte ham punktlig og 
godt. Hvad der gjorde hans Ydre særlig afskræk- 
kende, var den Omstændighed, at han kun havde 
eet Øje, sort som Kul, skarptseende og gennem- 
trængende, som om det ved Tabet af sin Tvilling- 
broder havde taget dennes Sekraft i Arv og føjet 
den til sin egen. Hans fedtede Læderkøllert, vide, 
sorte Plysses Hoser og øvrige Paaklædning viste, 
at han var ganske uden sin Fælles naragtige For- 
fængelighed, og at hans sande Hjem var Lejren og 
Slagmarken. 

Mens Stopatz stirrede op mod Loftet, var Henrik 
Raspes Øje ved Knægtene og havde Ærinde i alle 
Kroge, hvorfor han straks opdagede, at Dørklinken 
blev løftet. Da han saa, at ' det var Slotsbefalings- 
manden, der traadte ind, gik han ham i Møde, 
langsomt efterfulgt af Stopatz. De bleve straks til- 
talte i en skarp Tone. 

«I ere ikke agtpaagivende nok,» sagde Hr. 
Abraham barsk. «I lade Folk komme og gaa, som 
levede vi i den dybe.ste Fred, mens Sandheden 
dog er, at en blodig Fejde staar for, og at Landet 

er usikkert paa hver en Kant. Jeg bærer Ansvaret 
for Hendes Naades Sikkerhed, og sker der noget 
uformodet, vil det gaa paa min Kappe.* 

Stopatz saa op med en forbavset Mine og 
glattede sit Skæg, som om han vilde stryge alle 
nærgaaende Beskyldninger af sig-, men Henrik 
Raspe svarede koldblodig: 

«Lad høre, Herre, hvori vi efter eders Mening 
have forset os, og det skal blive rettet.^ 

«I have uden mindste Forhør og uden Melding 
til mig indladt tvende ukendte Personer, en Præst 
og en Kvinde.* 

<Det er mig, som bærer Ansvaret derfor,* 
svarede Stopatz, idet han bukkede stolt. « Præ- 
sten var en Vadstena-Broder med Brev til Hendes 
Naade og — * 

«Men han kunde have været en formummet Spej- 
der, og hvad Borgen har I for, at han ikke er 
det?» spurgte Hr. Abraham. 

«0g Kvinden,* vedblev Stopatz med et lille 
Smil, « nævnede sig som eders Ridderligheds Foster- 
moder, Ellen Povelsdatter — * 

«Ej saal* udbrød Hr. Abraham. 

«0g,* vedblev Stopatz, c jeg mente, at det 
vilde blive lagt mig til Last, om jeg ikke — » 

<Nu, nu,* faldt Hr. Abraham ind, «lad det 
være godt-, men vid, Hr. Stopatz, at for Fremtiden 
ingen ukendt Vandringsmand, for hvad han end 
udgiver sig, maa indlades, uden at det forud er 
meldt til mig. Saa maa ikke heller nogen uden mit 
Minde slippe herfra over Vindebroen.* 

Stopatz saa paa Hr. Aarahams funklende Øjne, 
at dette var Alvor, hvorfor han bøjede sig ær- 
bødig og svarede: 

«Det skal ske, som I befaler, Hr. Abraham!* 

Derpaa drejede Hr. Abraham sig om paa 
Hælen og gik; men næppe var han ude af Døren, 
førend Stopatz vendte sig mod Henrik Raspe, slog 
ud med Armene og udbrød: 

< Fatter I dette, Henrik? Der maa stikke 
noget bagved.* 

Da aabnede Døren sig igen, og det gav et 
Sæt i den forlorne Ridder, thi han stod ikke langt 
fra den. Det var Hr. Abraham, der kom igen, 
vinkede med Haanden og sagde: 

« Henrik, kom I jeg har et Ord at sige eder.» 

Henrik Raspe fulgte Opfordringen med et til- 
freds Smil, mens Stopatz med en krænket Mine 
gik tilbage til Kaminen. 

«Henrik,» sagde Hr. Abraham, da de vare 
komne udenfor i Gangen; <til eder sætter jeg min 
Lid og ikke til den Gæk derinde.* 

«Sig, hvad I ønsker. Herre, og det skal ske», 
svarede Henrik, idet han fæstede sit sorte, funk- 
lende Øje paa sin Befalingsmands ophidsede Ansigt. 

<Nu,» vedblev Hr Abraham i en roligere Tone, 
«det er kun en Smaating. Tag Vare paa denne 
Vadstena-Præst, hav Øje med ham og lad mig 
vide, hvor han færdes. » 

<Det kan jeg straks,* svarede Henrik; «da I 
stod hos os i Hallen, blev jeg var, at han smuttede 
ind ad den østre Dør, og han maa vel nu være 
hos Bisp Peder.* 

Hr. Abraham beundrede Lejesvendens Aar- 
vaagenhed; thi vel havde de staaet ikke langt fra 
Vinduet, men han havde ikke lagt Mærke til, at 
Henrik Raspe saa ud. 

€ Eders ene Øje, Henrik,* sagde han, «er mere 
værd end andre Folks tvende* ; og saa klappede 
han Henrik paa Skulderen, mens denne med et 
barsk Smil takkede for Lovtalen; «raen hør nu,» 
vedblev Hr. Abraham, < denne Vadstena- Præst er 
Jomfru Elsebys Broder og Værge. I kepder da 
hende?* 

Henrik nikkede, og et Glimt i hans sorte Øje 
viste, at nu begyndte han at forstaa Sagen. 

« Denne unge Jomfru staar under min særdeles 
Beskyttelse; jeg taaler ikke, at noget foretages med 

hende uden mit Minde; skulde I mærke til sligt, 
da lad mig det vide. I holder jo til i Fadeburet 
og hos Ternerne, Henrik — » 

«Nu, Herre, » sagde Henrik, «I tænker vel, at 
dette er under min Værdighed som Høvedsmand. 
Maaskel Men i mine Øjne skabte Gud alle Kvin- 
der ens, kun Klæderne gøre Forskel, og I maa 
tro, at der er mere rosomt i Fadeburet end i Hallen, 
og at man lever der fuldt saa godt.» 

Hr. Abraham havde ikke tænkt det, Henrik 
mente. Han var derimod ved at iagttage hans 
glubske, hæslige Ansigt falden i Forundring over, 
at nogen Kvinde, hun være nok saa ringe, turde 
indlade sig med ham. Nu væmmedes han ved 
Lejesvendens Raahed; thi selv var han endnu en 
Herre af fine Sæder. Raaheden skulde først komme 
med Aarene, efterhaanden som hans Lidenskaber 
drog ham dybere ned i Sølet. Dog dulgte han 
sit Mishag og sagde: 

«I er en stor Skalk, Henrik! Har Fru Gisele 
aldrig forrasket eder paa eders Smutveje?« 

«Jo, een Gang, Herre, men da hun blev mig 
var, vendte hun straks Ryg til og flyede. » 

«Hold til med hendes Terne, » sagde Hr. Abra- 
ham, «hun er mest vidende. Og hør nu, Henrik,* 
vedblev han, «hvad der fornemmelig ligger mig paa 
Sinde; jeg har en lille Regning at afgøre med 
denne Karl, Præsten.* 

Saa tav han, men Henrik, som saa Hævn- 
gUmtet i hans Øjne, løftede Haanden og sagde: 

«Min Haand og min Dolk er ellers ganske til 
eders Tjeneste, Hr. Abraham, men her, i Dron- 
ningens Nærværelse at røre ved en Kutte — » 

«Intet af den Sort,» svarede Hr. Abraham; 
<men jeg vil have et Tag i den Karl, inden han 
drager herfra, saa han skal mindes, at han har 
været her. Det gælder da, at han ikke slipper 
ubemærket bort. Han dvæler her næppe længe, 
og rimeligt er det, at han vil søge at liste sig her- 

fra. Vogt ethvert af hans Skridt, men uden at 
han mærker det, og kommer han til Porten, maa 
den ikke oplades for ham, selv om han paaskyder 
Dronningens Befaling. Skik da straks Bud til mig, 
og kommer han alene, og det kan ske uden Alarm, 
da grib ham, sæt ham i Portgemmerens Kammer 
og lad ham blive der, indtil jeg kommer til Stede. 
Men lad ham være uanfægtet indtil da — har I 
forstaaet mig?» 

€ Grant, Herre, jeg skal lege med ham, som 
Katten med Musen, og er han ikke Fanden selv og 
kan fare gennem Nøglehullet, skal han blive nappet 
og leveret i eders Hænder. » 

Hr. Abraham nikkede, tog et Guldstykke ud 
af sin Bæltetaske og stak det i Haanden paa 
Henrik. 

« Dette er kun en liden Mundsmag paa, hvad 
der vil komme, Henrik, om I tjener mig tro.» 

cTak, Herre,* svarede Henrik, idet han stak 
Mønten til sig, «Skam faa den, der sviger eder! 
I har en aaben og en rund Haand, naar det gæl- 
der; I er ikke som hendes karrige Naade, der 
kun giver til Klerke og Munke; og,» tilføjede Hen- 
rik med noget, der lignede et Suk, « Pengene fige 
til eders Skrin, som Vandet til Stranden. En Lykke 
for en fattig Karl som mig at tjene eder, en Herre, 
hos hvem til den gode Vilje kommer den store 
Evne.* 

«Hvad siger I der,» udbrød Hr. Abraham med 
opspilede Øjue, «en fattig Mand er jeg efter mine 
Kaar; men jeg skal lønne eder efter ringe Evne.» 

Saa gik han, mens Henrik blev staaende. 
Hans sorte Øjne fulgte ham som en rovlysten Gribs, 
indtil den hvide Fjer i Ridderens guldbræmmede 
Hat forsvandt bag Vindeltrappens Pille. 

Andet Kapitel. 

Verdslig Visdom. 



Bisp Peder sad i Eskilds gamle Stol, da Olaf 
Andersøn traadte ind til ham. Det var som en hel 
lille Bygning med en høj Bagvæg og en Himmel 
over, fastnaglet til Væggen , alt af Egetræ og 
plumpt udskaaret, men dog ikke uskønt. Orm- 
stukket var dette nu mere end to Hundrede Aar 
gamle Sæde, og af Frynserne paa Himmelens Kant 
vare kun nogle Trevler blevne til Rest; men dog 
havde Stolen ikke givet . sig i sine Fuger. Bisp 
Peder sad trygt i den med en svær Læsepult paa 
Fod foran sig, og paa Pulten laa en lille Bog med 
tæt Skrift, over hvilken han sad bøjet, fordybet i 
Læsning. 

Olaf Andersøn havde ikke set Bispen i et Par 
Aar, men han var vel kendt og yndet af Hr. Peder 
fra den Tid af, da denne var Biskop i Veksiø, og 
det uagtet den skarptseende Prælat vel havde op- 
daget, at nogle Gnister af den Brand, som den hel- 
lige Birgitte havde udkastet, havde fænget i Munke- 
præstens Sjæl. Han saa, at der i den hellige 
Kvindes Aabenbarelser laa Spirer til et Oprør, 
som kunde ryste Kirken i dens Grundvold, og det 
kom jo ogsaa til sin Tid ; men da sligt i hans Øjne 
kun var menneskelig Skrøbelighed og Forvildelse 
hos en ellers stærk og klartskuende Aand, mod- 
arbejdede han Virkningen, hvor han sporede den, 
og saaledes havde han ogsaa gjort sit til at dæmpe 
Olaf Andersøns Nidkærhed. I øvrigt var han en 
varm Beundrer af den hellige Birgittes store Aands- 
gaver; Seerskens mægtige Veltalenhed udøvede en 
dragende Magt paa ham, og det var netop en Af- 
skrift af hendes Revelationes, han sad og læste i. 

Olaf Andersøn paa sin Side havde vel stor 

Agtelse for Bisp Peder, hvis overlegne Evner og 
hæderlige Vandel indgød ham Ærbødighed; men 
han saa dog i ham en Kirkehyrde, der var stærkt 
smittet af verdslig Visdom og ved sin Stilling som 
Kansler inddragen i Statskunstens Rænker. Han 
maatte dog tilstaa for sig selv, at det netop var 
den af ham selv lastede verdslige Klogskab hos 
Bispen, til hvilken han nu i sin mislige Stilling 
tyede. 

«Ej, Olaf, er det eder,» sagde Bisp Peder, 
vækket af sin Gransken ved Dørens Knirken. 

f Tilgiv, at jeg indtræder uanmeldt,* svarede 
Olaf ærbødig; «men Forkammeret var tomt.» 

fEi,» sagde Bispen med Lune, <da maa Broder 
Jonas sikkert være gaaet i Kælderen for at faa sig 
en Slurk 01; en lidt tørstig Sjæl er han, men 
ellers tro som Guld. Nu, I er stedse velkommen, 
Broder Olaf! Træd hid og tag Plads paa Løj- 
bænken der.» 

Olaf, som beskedent var bleven staaende ved 
Døren, gik nu hen til Bispen, der rakte ham Haan- 
den, og da Olaf derefter var kommen til Sæde, 
sagde Hr. Peder: 

«Kommer I fra eders Helligheds Paulun? I et 
vigtigt Ærinde maa det være, at I har vovet Rejsen 
hid i disse Ufredens Dage.» 

« Netop formedelst Ufreden, ærværdige Herre, 
kommer jeg,» svarede Olaf. «Jeg medbringer Brev 
fra Fru Ingegjerd med Bøn om Beskærmelse for 
Klosteret mod Gæsteri og anden Undertrykkelse af 
Hendes Naades Krigsfolk. Hvad Faren for min 
Person angaar, da er jeg sluppen hid uden at lide 
Overlast, jeg tænker, netop fofdi jeg vragede Led- 
sagelse af Klosterets væbnede Karle og et mageligt 
Ridt paa et af Klosterets Øg. Jeg gik hidtil som 
en fattig Pilegrim med Stav i Haand, stolende paa 
Guds og vor Frues Beskyttelse. Saalunde var jeg 
vel ledsaget og fristede ikke Verdens Børn ved at 
bære til Skue den Velstand og det herreagtige 

Hovmod, som gøre Guds Tjenere forhaadte i Al- 
muens Øjne.» 

«Ih nu,j svarede Bisp Peder med et fint Smil, 
«den Velstand, hvorved Vadstena glæder sig, har 
det ganske Folk fra Fyrsten til Stodderen baaret 
sammen, saa det bør ikke hade sit eget Værk; og 
hvad Rideøget og Ledsagelsen af væbnede Karle 
angaar, da kan man ride ydmyg paa det fedeste 
Øg og med et stort Følge, men gaa fuld af Hov- 
mod paa de bare Fødder og med Aske paa sit 
Hoved. Dog siger jeg ikke, at I gør saa; men giv 
nu hid Skrivelsen, medmindre I ønsker at lægge 
den i Dronningens egne Hænder?« 

«Nej,» svarede Olaf, idet han fremtog Skrivel- 
sen og overrakte Bispen den, «jeg ønsker ikke Fore- 
træde hos Hendes Naade. Hvis jeg stededes for 
hende og kom for hendes Aasyn, kunde let Aanden 
henrive mig til at sige Ting, som vilde fortørne 
hende, og det kunde blive til vort Klostersamfunds 
Skade. » 

<Hvadf» udbrød Bispen. «Er I til Sinds at 
prædike Bod for Fru Margrete ?» 

< Noget af den Sort maatte det blive, » svarede 
Olaf, idet han stirrede hen for sig. 

«Nu, nu, gør det kunl» svarede Bisp Peder og 
nikkede smilende. « Hendes Naade ynder streng 
Prædiken, og haard maatte den Tale være, der 
evnede at bringe hende i Harnisk mod det kære 
Vadstena, i hvis Søsterlav hun med Længsel be- 
gærer at optages, dog selvfølgelig blot ab extra*). 
En from og dydig Kvinde er hun; se her!» 

Bispen tog den Bog, der laa for ham og sagde: 

« Dette er Fru Birgittes Relevationes ; jeg har i 
denne Morgenstund gransket i dette mærkelige Skrift 
og haft et Møde i Aanden med den hellige Kvinde. 



*) udenfor o: ikke i Nonnernes Samfund, men som en Slags 
Lægsøster og ved denne Forbindelse delagtig i Klosterets gode 
Gerninger. 

Just nu var jeg kommen til dette Sted, hvor I ser, 
at der staar et Mærke. Nu, det har Dronningen, 
som er Skriftets Ejerinde, sat der med sin egen 
Haand, og hun sagde forgangen Dag til mig, at 
Ordene, ved hvilke Mærket staar, ere som talte ud 
af bendes eget Hjerte. De lyde saalunde: «Dron- 
ningens Kød er ikke mere værd end Tjenestepigens; 
vi ere alle fødte i et Fattighus: alt er Muld.» 

«Men naar hun tænker saa ydmygt, > udbrød 
Olaf heftigt, «og hun er saa from og ren af Hjertet, 
hvorlunde gaar det da til, at Hoffærdighed trives 
saa vel i hendes Nærhed, og at hun sætter sin Lid 
til Niddinge, der forpeste Luften om Tronen og gøre 
hendes Hus til en Lasternes Hule?» 

Bisp Peder lod forbavset Bogen synke ned i 
sit Skød og udbrød: 

<Var det dette. Mand, I agtede at sige til 
Hendes Naade.'^* 

«Ja,» svarede Olaf djærvt, «og nu skal I, ærvær- 
dige Herre, erfare Aarsagen, og I vil skønne, at 
den er gyldig pg god.:^ 

Saa gav han Bispen en Beretning om Mødet 
med Elseby og Hr. Abraham i Kældergangen, og 
alt mens han talte, bleve hans fordømmende Ord 
skarpere og hans Blik mere gnistrende, fordi det 
forekom ham, at Bispen hørte paa ham med for- 
argelig Sindsro. Endelig løftede Bisp Peder Haanden : 

<Det er nok, Olaf Andersøn!» sagde han. «I 
behøver ikke at male det sortere I Eders Harme er 
forklarlig og berettiget, eftersom den unge Jomfru 
er under eders Værgemaal, og I kalder hende Søster, 
enddog hun ikke er det efter Blodet. Jeg kender 
denne Sag og ved, at Jomfru Elsebys Moder, eders 
Faders anden Hustru, ikke var eders Moder, og hvo 
der var Jomfruens rette Fader, derom bør vi helst 
ikke tale. Men lige meget, enddog Syndens Mørke 
hviler over hendes Fødsel i dobbelt Forstand baade 
efter Guds og Menneskenes Lov, saa er hun uskyl- 
dig deri, og vi ville gøre, hvad vi evne, for at redde 

hende af Forførerens Garn — om hun da vil reddes. 
Vil hun det ikke, kan ingen Magt hverken paa 
Jorden eller i Himmelen redde hende. » 

« Forlad mig det, Hr. Peder, » sagde Olaf i en 
skarp Tone, «men det tykkes mig, at I tager den 
Sag saare koldsindigt. Vel kan min stakkels, vild- 
farende Søster ikke forlange Beskyttelse af eder, 
der intet Ansvar har i den Sag ; men det har undret 
mig, at I lastede hendes Fødsel og ikke den Nid- 
ding, som efterstræber hendes Dyd og vil styrte 
hende, som saa mange Kvinder før hende, i Elen- 
dighed. » 

« Visselig er han en letfærdig Herre og en stor 
Synder, om det kan stille eder tilfreds, at jeg siger 
det,» svarede Bisp Peder sindig; «men I sagde det 
selv skarpt nok, og jeg mener eder det for godt til 
at ville yderligere ophidse eder, saa at I begaar 
nogen Ubesindighed. I maa ogsaa tænke paa min 
Stilling hos Dronningen og mine Pligter, der ere 
vidtrækkende og gælde det heles Vel. Tiderne ere 
onde og Menneskene fordærvede, det vide vi; men 
vor gode Dronning kæmper mod Fordærvelsen af 
al sin Evne. Luften er ikke forpestet om hende, 
derom kan jeg forsikre eder, og en Lasternes Hule, 
som I sagde før, er hendes Hus ved Guds Moder 
ikke; thi forholdt det sig saa, vilde I ej finde mig 
her. At der syndes i Smug, kan ske overalt; det 
kan ingen menneskelig Magt, end ikke Dronningens, 
hindre. » 

<Vel, Hr. Peder, » sagde Olaf, .som kun med 
Møje havde tvunget sig og tiet saa længe, imen 
Abraham Brodersøn er Dronning Margretes højre 
Haand, hendes udvalgte Yndling, det ved Gud og 
hver Mand.» 

«Nu,» svarede Bispen, «kun Gud Herren ved til 
fulde, hvorlunde det forholder sig dermed. Af Men- 
nesker ved jeg mere derom end de fleste, og jeg 
kan da sige eder, at om Hjertets Tilbøjelighed eller 

Elskov er der ikke Tale her, og der har ikke vist 
sig Spor deraf. » 

Da Olaf smilte med en vantro Mine, vedblev 
Bispen ivrigere: 

<Jeg skal overtyde eder med et Argument, som 
har Vægt — Margrete Valdemarsdatter er født kold ; 
Elskovs Gnist har næppe nogen Sinde fænget i 
hendes Hjerte og vil det ej heller. Den skønne, 
belevne Ridder er en Prydelse for hendes Hof og 
behager hende ; men han er tillige en tapper, klog 
og i Statssager forfaren Herre og hende en saare 
hengiven og n3^tig Tjener.* 

«Det var mange gode Ord om haml> udbrød 
Olaf spotsk. 

«Og sjældne i min Mund,» tilføjede Bispen, «thi 
jeg lider ham ej, og det er min stadige og byrde- 
fulde Gerning at holde ham Stangen. Det gjaldt 
for mig nu kun at retfærdiggøre Dronningen og give 
€der ret Forstand paa Sagernes Stilling.* 

<Nu, ærværdige Herre, » svarede Olaf roligere, 
<jeg bør ikke strides med eder om den Sag; men 
vis mig nu den Villighed at give mig eders gode 
Raad i det Anliggende, som har rejst denne Ord- 
strid imellem eder og mig. Tykkes eder ikke, det 
er min Pligt at tage min Søster herfra, helst den 
Dag i Morgen?* 

Bisp Peder var ganske uvidende om, at det var 
Elseby,'der havde snappet Mogens Munks Brev og 
givet det til Dronningen, og at Abraham Brodersøn 
havde forledet hende dertil. Han troede virkelig, 
at det kun drejede sig om en letsindig Streg, be- 
gaaet ved et tilfældigt Møde. 

«I eders Sted,* sagde han derfor, « vilde jeg 
besinde mig derpaa. I kan være sikker paa, at efter 
dette varer Hr. Abraham sig nok, og om Jomfru 
Elseby vil jeg helst tro, at hun blot har givet efter 
for et Øjebliks Svaghed, og at hun lader sig ad- 
vare. Det vil desuden ikke blive eder let at skaffe 



IIO 

hende herfra af den Aarsag, at Dronningen har faaet 
hende kær og viser hende en iøjnefaldende Gunst. 
Hendes Naade vil udbede sig Forklaring, og siger 
I, hvad I ved, og underretter hende om Aarsagen 
til eders Forlangende, viL det ende med, at Jomfru 
Elseby bliver jaget af Gaarde med Spot og Skam ; 
og hvor vil I saa hen med hende? Naar vi tage 
vore Forholdsregler, er hun dog vel mere sikker her 
under Dronningens Værn end noget andet Sted, 
hvor I kan anbringe hende. » 

«Og hvilke ere de Forholdsregler, I sigter til, 
Hr. Peder?* spurgte Olaf. 

«Jeg vil hviske Drostinden, gamle Fru Gisele, 
et Ord i Øret om Sagen og bede hende tage Jom- 
fru Elseby for. Hun. er en forstandig Kvinde og 
streng Haandhævderske af Hustugten. Vær vis paa, 
at naar hendes Øjne ere blevne aabnede, vil Jom- 
fruen være vel vogtet. Men I bør jo og selv sige 
eders Søster et Alvorsord. Slaa Vand i Blodet, kære 
Olaf Andersøn, og bliv her nogle Dage. Vi ville 
saa forinden eders Afrejse atter tales ved om denne 
fortrædelige Sag.» 

Olaf skønnede ikke rettere, end at der var For- 
stand i den Tale, takkede Bisp Peder for hans gode 
Raad og lovede Hjælp og slog sig saa til Taals 
derved. Fru Gisele blev endnu samme Dag under- 
rettet om Hr. Abrahams og Elsebys Eventyr; hun 
korsede sig, slog Øjnene mod Loftet og udbrød: 

«0, hvilken uforbederlig Skalk er han dog ikke, 
denne Hr. Abraham 1 Dog laster jeg mest Elseby 
Andersdatter, den Tøjte hun er, som indlader sig 
med en Herre, om hvem hun maa vide, at han 
umulig kan tænke paa Ægteskab med en Jomfru af 
ufri Stand og i hendes ringe Kaar.» 

Saa kom hun over Elseby som en Dommedag, 
varmede hendes Øren og lod hende vide, at vel 
vilde hun denne Gang fortie Sagen, men kun for 
Hr. Abrahams og Husfredens Skyld. Indlod Elseby 
sig oftere med Ridderen, vilde det straks blive meldt 

til Dronningen. Elseby græd og lovede Bod og 
Bedring, men i hendes Hjerte luede Forbitrelse, 
og hun fattede Nag til Olaf, thi det maatte jo være 
ham, der havde angivet hende. 

Drostinden tog saare lempelig paa sin gode 
Ven, den meget formaaende Hr. Abraham. 

«Kære Herre, » hviskede hun til ham, da de 
mødtes ved Nadveren i Hallen, tnu bliver I lovlig 
ublu; kan I ikke holde eders Fingre fra Dronnin- 
gens egne Jomfruer ?> 

«Hvortil sigter I, kære Fru Drostindef* spurgte 
han med paatagen Forundring; men saa fik han fuld 
Besked, hvilket dog ikke berøvede ham Fatningen. 

«0,» svarede han smilende, <det var kun Spas. 
En stor Skælm er Jomfru Elseby; hun ynder at 
gantes med Karlfolk, men det er kun som en Leg 
og har intet videre pan sig.» 

«En farlig Leg, Hr. Abraham, » svarede Fru 
Gisele med Alvor, < først for den letfærdige Jomfru 
selv, men saa og for eder. For et Kys sætter I 
Dronningens Gunst paa Spil, — ved Guds Moder, jeg 
troede dog om eder, at I var klogere 1 Var eder I » 

Hr. Abraham lagde sig Drostindens Advarsel 
paa Sinde. For en Tid blev han et Dydens Møn- 
ster, og Elseby havde et drøjt Liv under Fru Gise- 
les aarvaagne Øjne. 



Tredje Kapitel. 

Gøgeungen og Gærdesmutten. 



Da Hr. Abraham forlod Henrik Raspe, gik han 
lige tilbage til Ridderbygningen, og idet han satte 
sin Fod paa det første Trin af Vindeltrappen, der 
førte op til hans Bolig i andet Stokværk, kom hans 



112 

Smaadreng, unge Jens Hakonsøn, ilende ned og 
raabte: 

« Herre, Ellen Povelsdatter er her; hun kom nys.» 

«Jeg ved det, Jens,» svarede Hr. Abraham, «hvor 
stikker hun?» 

« Jeg førte hende over i Køgerset, » svarede Jens, 
€Og der bliver hun bespist.* 

<Vel,» svarede Hr. Abraham, <gak derover, og 
naar hun har afspist, da før hende hid.» 

Drengens Væsen var frimodigt, og Herren sva- 
rede venlig; man skulde ikke have troet, at saa 
godt et Forhold fandt Sted i den Mands Hus, der 
paa saa mange Maader havde gjort sig forhadt; 
men der findes sjælden et Hjerte saa sort, at det 
ikke har lyse Pletter, og en saadan var for Abraham 
Brodersøn Forholdet til hans Tyende, som hang ved 
ham med Troskab. Han styrkede dermed sit Hus 
og muligt, at hans Klogskab havde nogen Del deri, 
men han vilde dog aldrig i Længden have kunnet 
holde Freden, hvis alle mildere og ædlere Følelser 
havde været uddøde i hans Hjerte. Skønt herskesyg, 
rænkefuld, vellystig og pengegridsk, var han dog 
ikke af Naturen grum. Han yndede ikke Volds- 
handlinger og Blodudgydelse; intet af den Art kunde 
siges ham paa, og der maatte sligt til, som Heksen 
Maris Udfordring, før han lod det komme til legem- 
lig Mishandling. Han brasede ikke paa og brugte 
Vold, som hans Ven Jep Mus i mange Tilfælde 
havde gjort, men fremmede helst sin Vilje med List 
og Lempe, skønt Folk dog sluttelig fik at mærke, 
at der bag Underfundigheden stak en Vilje, haard 
og fast som Staal. 

Han var da, hvor hans Lidenskaber ikke kom 
med i Spillet, medgørlig og kunde endogsaa, hvor 
modsigende det end lyder, i enkelte Forhold vise 
Troskab og nære Hengivenhed; saaledes i sit For- 
hold til Dronningen, hvem han aldrig sveg. Men 
varmere og mere uegennyttigt traadte dette frem i 

den Kærlighed, han nærede til sin Fostermoder eller 
Amme EUeyn. 

Hun havde i sin Ungdom været Terne hos 
Dronning Helvig, Dronning Margretes Moder, og 
havde fulgt Frøken Margrete som Kammerpige, ind- 
til denne blev formælet med Kong Hakon, forlod 
Danmark og drog til Norge. Saa var hun dragen 
tilbage til sin Hjemstavn, en Bondegaard ikke langt 
fra Halmstad ; hun var nemlig en Hallænderinde, og 
der var hun bleven gift og nogle Aar efter Enke. 
Hendes Husbonds Gaard hørte under Skedal, Abra- 
ham Brodersøns Faders, Broder Simonsøns Herre- 
sæde, hvor Abraham blev født. Hans Moder døde 
imidlertid kort efter, og da Ellen Povelsdatter den- 
gang sad som Enke med et Barn ved Brystet, 
var hun bleven tagen til Amme for den nyfødte, 
havde opammet ham, og siden, da hendes eget Barn 
døde, ganske været ham i Moders Sted. 

Under sit Ophold ved Hove havde hun skaffet 
sig nogen Dannelse og et tækkeligt Væsen, og da 
hun var en retskaffen Kvinde og sit Herskab oprigtig 
bengiven, saa havde Hr. Abraham lønnet hende ved 
at give hende Bopæl paa Skedal og der lade hende 
styre hans Hus. Kun sjælden kom han der, uagtet 
det var hans Fødested og laa yndigt i Fylla -Aas 
frugtbare Dal; men dels færdedes han stedse om i 
Dronningens og Rigets Tjeneste, dels forøgedes hans 
Ejendomme og Len efterhaanden saa meget, at han 
af bare Overflod paa Ejendomme ikke havde bli- 
vende Sted, indtil han nu var havnet paa Varberg. 
Til at tage fast Stade paa denne stærke Borg stod 
hans Hu, og det lykkedes ham ogsaa at holde sig 
paa denne Klipperede lige til sit Livs Ende og at 
opdynge sine Skatte der. 

Ellen sad imidlertid paa Skedal næsten som en 
Frue, misundt af sine Jævnlige ; men hendes største 
Stolthed og Fryd var hendes Fostersøns stigende 
Magt. Dog indgød hans Lykke hende tillige Æng- 

Dronningens Jomfruer. 3 

stelse, thi fra høje Steder er der Fald. Nu havde 
en af hans Svende, der var kommen i et Ærinde 
til Skedal, brovtet om den Gunst, hvori hans Herre 
stod hos Dronningen, ja endogsaa sagt, at det var 
de flestes Tro, at Dronningen vilde gøre ham til 
sin Gemal. Ellen mente derfor, at det var paa Tiden 
at sige sin Fostersøn et advarende Alvorsord. Saa 
havde hun da ladet sit Øg sadle og var reden de 
ni Mile til Varberg, ledsaget af en af Gaardens 
Karle. Hun havde ladet Karlen og Hesten blive 
nede i Byen, om ellers den lille Samling Huse, som 
laa ved Slottets Fod, fortjente Navn af By, og var 
gaaet op paa Slottet. 

Hr. Abraham var imidlertid langt fra at ane, i 
hvilket Ærinde hun kom ; han tænkte, at det gjaldt 
en eller anden Modgang i Husstyrelsen paa Skedal, 
over hvilken han ved sin Myndighed skulde hjælpe 
hende, hvorfor han lo fornøjeligt, da Ellens svære, 
i meget og graat VaSmel indhyllede Skikkelse viste 
sig i Døraabningen, og hendes runde Ansigt med 
de tykke, rødbrune Kinder kom for en Dag. Dog 
forekom det ham, at hendes lyse Øjne saa usæd- 
vanlig alvorligt frem under de mørke, buskeds Øjen- 
bryn. Hun var ellers af Naturen en munter Sjæl, 
det vidste ingen bedre end han, der endnu min- 
dedes de mange glade Timer, hun havde skaffet 
ham som Barn ved sine snilde Paafund til Tidkort. 
Mindet om disse glade Dage i hans Barndom var 
som et fredhelligt Sted i hans Hjerte, og han kunde 
endnu have Øjeblikke, da der midt i hans syndige 
Livs Uro og Spænding gennem hans Sjæl gik et 
Længselssuk efter Barndomstidens Fred og Lege- 
timerne paa det skønne Skedal. I hendes Øjne var 
han endnu et Barn, hvorfor hun, da han havde ladet 
sig omfavne og kysse paa bægge Kinder af hende, 
og huiT var kommen til Sæde paa en Løjbænk, til- 
talte ham i den vante, moderlige Tone: 

«Ak, Abraham, stedse gaar det fremad med 
dig til større Rigdom og Ære; at tænke sig at du. 

der dog kun begyndte med lidet, nu sidder her 
paa Bjærget og hersker som en Konge over ganske 
Halland! Om sligt drømte du ikke, Søn, da du paa 
Skedal red paa Kæp og legede med Træsværd. » 

«Jo, Ellen,* svarede han og nikkede alvorsfuldt, 
«visselig stod sligt for min Tanke, alt mens jeg var 
Dreng; men ikke er det gaaet, som jeg dengang i 
min Enfoldighed forestillede mig det. Jeg har ikke 
taget Vejen i eet Spring; Trin for Trin er jeg 
klyvet op, indtil jeg nu, som du siger, sidder paa 
Bjærget og regerer over ganske Halland, dog ikke 
som en Konge, men som Fru Margretes Lensmand 
og tro Tjener.* 

<Gud og alle hellige være priset, at det er 
saa, og gid det aldrig maa vorde anderledes I » ud- 
brød Ellen, idet hun foldede sine Hænder og ud- 
stødte et Suk. 

«Hvad er din Mening med den Tale?» spurgte 
han forundret. 

«Hvo højt vil klyve, falder ofte ned,* svarede 
Ellen; <stands, mens det er Tid!» 

«Ej, hvad er det for Snakl* udbrød Hr. Abra- 
ham og lo. « Sidder du paa Skedal og ruger over 
mørke Tanker? Og jeg, som mente, at du alene 
frydede dig over min Lykke. Hver Gang, jeg vandt 
frem, tænkte jeg som saa: Fader og Moder ere 
gangne heden og mærke intet dertil, men Ellen fry- 
der sig og siger: jeg gav ham Die, mens han laa 
ved mit Bryst, og se nu, hvilken Karl, han er bleveni* 

<Vel tænkte jeg stundom saa, Abraham,* sva- 
rede Ellen og sukkede atter, <men stundom og 
anderledes; thi hvo kender dig som jeg? En gridsk 
Dier var du fra den .første Time af, da du lagdes 
til mit Bryst, hel umættelig, tog Næringen fra mit 
eget Barn, saa det sygnede hen og døde; men der- 
for maatte du og ofte skrige af Maveve. Derfor 
tænker jeg nu som saa : han kan ikke faa nok, den 
Abraham ; han vil sluge det ganske Land. Betænk, 
Søn, at al overvættes Ting gerne faar en ond Ende.* 

8« 

f Nu, Ellen,* svarede Abraham med Lune, <Borg 
og Fæste, Guld og grønne Skove gaa ej gennem 
Struben og giver ingen Mand Maveve. Vis mig 
den, der blev mæt af den Kost I Evnede jeg end 
at gabe saa højt som Bo Grip, der slugte det halve 
Sverige, jeg skulde vel fordøje det» 

Bo Jonsøn Grip, Sveriges hedengangne mæg- 
tige Drost og Kong Albrechts svorne Modstander, 
havde samlet omtrent Halvparten af Sveriges Borge 
og Len paa sin Haand og inden sin Død ved sit 
navnkundige Testamente lukket for Posen, saa at 
Kong Albrecht ikke kunde stikke sin Haand i den. 
Testamentets Fuldbyrdere dannede en sluttet Magt, 
en formelig Sammensværgelse mod Kongen og 
havde Rigets Skæbne i sin Haand. Først da en 
af de mægtigste af dem, Karen Algotsdatters Fader, 
Algot Magnussøn, gik over til Dronning Margrete, 
havde hun Spillet vundet. Bo Grip havde tillige 
været en voldsom Herre og besmittet sine Hænder 
med Blod, hvorfor Ellen forfærdet udbrød: 

cGud Herren se i Naade til os, vil du gøre 
ham efter, den onde Karl, som ihjelslog Hr. Karl 
Ferle for Guds Alter og tog hans Gods?» 

«0 nej. Morlille,* svarede Abraham smilende, 
<hvi skulde jeg være saa grum og bruge Vold? 
Fru Margretes Haand er stedse opladt, og hvi 
skulde jeg da brække Grenene og øde Abilden, 
naar Frugterne af sig selv falde i min Kurv?» 

Ellen sad og stirrede paa ham, idet hun over- 
vejede, hvorledes hun bedst skulde komme frem 
med det, hun havde paa Hjerte. Hun kendte grant 
hans Skødesynd, hans Letfærdighed i Omgang med 
Kvinder; hun havde før rørt ved den Streng, men 
faaet at mærke, at Tilrettevisning i det Punkt 
taalte han ikke. Den moralske Følelse var ogsaa 
i saa Henseende temmelig slap hos hende, som hos 
saa mange Almueskvinder i de Tider og vel langt 
senere. Hun mente, at en stor og fribaaren Herre, 
som Abraham Brodersøn, kunde tillade sig adskilligt, 

som burde være ringere Folk forment, og det var 
hende ikke saa meget om Dyden og Moralen som 
om* Bevarelsen af hans jordiske Lykke at gøre; 
men den kunde strande paa det Skær. Dette vilde 
efter hendes Mening ufejlbarlig ske, hvis han var 
dumdristig nok til at løfte sine Øjne til Dronningen 
og prøve sine Kræfter paa selve Kronens Bærerske; 
og hun tiltroede ham sligt. 

fFru Margretes Haand er stedse opladt, sagde 
du,> begyndte hun endelig. «Der melder du mig 
noget nyt. Hvo kender hende bedre end jeg, der 
saa hende opvokse fra liden af og tog Vare paa 
hende i hendes Barndom? Jeg siger, at hun er 
født med en lukket Haand; hun aabner den kun, 
naar det tjener hendes Hensigter og fremmer hendes 
Planer. Jeg frygter da saare, at du for hende kun 
er et Redskab, hvilket hun, naar hun ikke mere 
har det nødigt, vil kaste til Side.» 

fNej, Ellen, nejU svarede Abraham og saa 
paa sin Fostermoder med et overlegent Smil. «Du 
er der hel fejl paa det. Hendes Naade nærer op- 
rigtig Godhed for mig i sit Hjerte, og det bæres 
mig for, at det Baand vil holde, mens vi ere oven 
Jorden, i 

Ellen var langt fra at ane, at hendes Foster- 
søns skarpe Blik der havde set rigtigt, og at den 
Spaadom, han der udtalte, virkelig skulde gaa i 
Opfyldelse. Hun tænkte, at han var forblindet af 
Hovmod, hvorfor hun nu busede frem med det, 
der hele Tiden havde brændt hende paa Tungen. 

€ Abraham 1» udbrød hun. tNu skønner jeg, at 
den Tale, der gaar om dig blandt Folket dog er 
sand. Du har løftet dine Øjne til Fru Margrete 
selv og tragter efter at blive hendes Gemal.* 

Mod Ellens Forventning blev Abraham ikke 
vred over hendes Indblanding; han svarede kold- 
sindig: 

fSaa der gaar Snak om detl Da vær vis paa, 
Fostermoder, at fra mig selv kommer ikke dette 

Sagn, enddog jeg vel har hørt Tale om det. Til 
dig kan jeg tale frit, thi du er tavs og tro, og jeg 
vil da nu sige dig, hvad dette har paa sig. llcke 
har jeg hidtil eftertragtet det, du mener; men Hendes 
Naades store Bevaagenhed imod mig, som vel og 
er Rygternes sande Ophav, har indgivet mig den 
Tanke, at hendes Hu staar til mig, og om saa var, 
hvad vilde der saa være at ræddes for? Til at 
styre Riger og Lande, dertil føler jeg Kraft og 
Evne og vil vel kunne det bedre end Fru Margretes 
Gemal, Kong Hakon — Gud have hans Sjæl, det 
Skrog I Dog er Fru Margrete ingen Sisgen, der 
lader sig fange paa en Limpind, det ved ingen 
bedre end jeg. Skal det saa være, at hendes 
Hjerte og Haand blive mine, da maa det gaa der- 
med, som med det andet; de maa falde som fuld- 
modne Frugter af sig selv i mit Skød.» 

Men Ellen Povelsdatter lod sig ikke berolige 
ved den Tale; hun kendte sin Abraham og vidste, 
at Sanddruhed ikke hørte til hans Dyder. Dog 
var hun for klog til at ytre nogen Tvivl i saa Hen- 
seende; hun gik lige løs paa Sagen. 

<Aldrig sker det,» svarede hun djærvt, <og 
forblindet er du, som tiltror Margrete Valdemars- 
datter en slig Svaghed. Krone og Scepter elsker 
hun over alle Ting; aldrig giver hun Magten fra 
sig; hun vil lege med dig som Katten med Musen 
og til sidst, naar hun slipper dig, tage med den 
ene Haand, hvad hun gav med den anden, og 
plyndre dig ud. Saa gjorde hun som Barn ved 
sine Legesøstre, og derfor fik hun af Riset. » 

«Nu, Ellen, » svarede Abraham, «jeg ved, at 
du aldrig led Hendes Naade og hun ikke dig. Et 
Lam var aldrig hun ! Hun følte straks, da hun kom 
til Skelsaar og Alder, at hun var af Ørneæt med 
Kraft i Vinger og Klo. Jeg kan vel stille mig for, 
at Fru Margrete, da hun var ung og Blodet var- 
mere, maa have været snar til Vrede og have haft 
en løs Haand. » 

fO,* udbrød Ellen hidsig, «det er ikke for den 
Kindhests Skyld, Hendes Naade gav mig paa sin 
Bryllupsdag, fordi jeg tabte en af hendes Perler, 
da jeg hjalp med at rede hende til Brud, at jeg 
taler, som jeg gør. Fem og tyve Aar ere henrundne 
siden, og den Svie længst forsvunden.* 

cKan og være,» sagde Abraham og lo, tat 
det Øredask var som Tilbagebetaling undet eet for 
alle de Knubs, du gav hende, mens hun var lille. » 

fLe du kun og spil Gæk med mig», svarede 
Ellen, som var nær ved at stikke i Graad, «end- 
dog jeg ikke havde ventet mig det af dig, jeg som 
red de mange Mile herhid for at sige dig et Al- 
vorsord til dit eget Gavn. Fru Margretes Hjerte 
er koldt som Is, det er min Tro. Ingen Ridder, 
var han end den fagreste Mand paa Jorden, vil 
formaa at smelte det.» 

Saa tav hun og snøftede lidt, idet hun tørrede 
sine Øjne. 

«Jeg ved det vel,» vedblev hun, c at jeg lige saa 
godt kunde være bleven til Huse. Hvad gælder et 
Ord, er det end nok saa viist, for dig, naar det 
kommer fra en stakkels Kvinde som mig? Dog 
har du ligget ved mit Bryst, Abraham, og draget 
Næring af det, og jeg elskede dig højere end mit 
eget Barn. Som Gøgeungen i Gærdesmuttens Rede, 
saa laa du i min Favn, indtil dine Vinger vare 
udvoksede. Saa fløj du fra mig, og naar nu den 
lille Gøgemoder hopper efter dig, vil du ikke høre 
hendes advarende Kvidren. Saa er det gaaet før, 
og saa gik det nu.» 

fDu have ligefuldt Tak, Ellen, » svarede han 
og klappede hende trøstende paa Kinden. «Du 
mener mig det godt, om ellers nogen, og dum er 
ikke du; men du har ikke Forstand paa det, du i 
Dag har ført saa megen Tale om, og for hvilken 
Sags Skyld du har redet de mange Mile.» 

Deri havde han vel Ret; men dog saa hun 
rigtig paa ham, naar hun frygtede for, at hans Umæt- 

telighed vilde berede ham hans Undergang, kom 
det end paa en hel anden Maade, end hun havde 
forestillet sig. 

Saa skiltes de, og da de næste Gang mød- 
tes, var, som det siden vil vise sig, Gøgeungen 
vokset end mere og bleven end myndigere. Da 
blev der ikke Tale for Ellen Povelsdatter om at 
kvidre for ham, men kun blindt at lystre og bøje 
sig for hans Vilje. 



Fjerde Kapitel. 

I Fru Ingeborgs Kammer. 



I Kongeboligens Taarn var der et Kammer, 
der stedse, saa langt man kunde huske tilbage, 
havde været Borgfruens. Det laa i øverste Stok- 
værk, saa at man fra det havde en vid Udsigt ind 
over Landet, og det • var udstyret i en for hine 
Tider usædvanlig rig og blødagtig Stil. Væggene 
vare helt dragne med kostbare, uldne Tapeter, i 
hvilke Jagt- og Elskovsscener vare indvævede, 
tykke Tæpper vare lagte over Gulvets Stenfliser, 
over Løjbænkene laa baldyrede, bløde Hynder, hvis 
Farver dog nu vare afblegede af Tiden, og de 
smaa Borde og Skrin, som fandtes der, vare af 
fint Arbejde og indlagte med Sølv og Elfenben. 
Nogle af disse Skatte hørte til Slottets Inventarium, 
andre vare tilføjede af Abraham Brodersøn, som 
greb enhver Lejlighed til at vise sit Galanteri mod 
Dronningen; og han vidste, at dette Kammer var 
hendes Yndlingsopholdsted, naar hun dvælede paa 
Varberg; her gik hun ofte op og kunde sidde der 
længe, helst alene og sysselsat med Læsning, mens 
der stod Vagt uden for Døren. Hun led ikke at 

forstyrres her. og maatte det ske, blev det hende 
tilkendegivet ved en sagte Banken paa Døren. 

Dette Taarnkammer var blevet indrettet og 
udstyret af den norske Dronning Ingeborg, og efter 
hende bar det sit Navn. Denne Kong Hakon den 
femtes skønne Datter henlevede nogle af sit even- 
tyrlige Livs fejreste Dage paa Varberg, nemlig da 
hun som tyveaarig Enke efter den svenske Hertug 
Erik Magnussøn og Norges Regentinde iped sin 
lille Søn, siden Kong Magnus Smek, holdt Hof 
her, hvor den ridderlige og ærgerrige Knud Porse 
var Høvedsmand. Han vandt hendes Hjerte, hun 
ophøjede ham i Fyrstestanden, idet hun gjorde 
ham til Hertug og formælede sig til sidst med 
ham; men Magnus Smeks Søn, Kong Hakon, havde 
jo været Dronning Margretes Gemal, og altsaa 
maatte den nu for henved tredive Aar siden hen- 
sovede Fru Ingeborg regnes for hendes Frænke. 
Hun havde ogsaa set hende, thi Fru Ingeborg endte 
sine Dage i Danmark; hvor hendes 'Gemal havde 
faaet store Forleninger; men det var i de tidlige 
Barndomsdage, saa at Mindet om dette Møde 
næsten var udvisket. 

Hun ofrede da ikke Fru Ingeborgs Minde en 
Tanke, og allermindst faldt det hende ind, hvilken 
mærkelig Lighed der var mellem hendes og hendes 
hensovede Forgængerindes Kaar; thi som Ingeborg 
Hakonsdatter, saa sad nu Margrete Valdemarsdatter 
som Enke paa Varberg, og Borgen havde en Hø- 
vedsmand, som hverken i Fagerhed, Ærgerrighed 
eller Dristighed gav Knud Porse synderlig efter. 
Dermed hørte Ligheden rigtignok op ; thi Fru Mar- 
grete var langt ud over de tyve Aar, og hendes 
Hjerte var ikke af Voks, som Fru Ingeborgs, havde 
hun end faaet at føle, at det som saa mangen an- 
den stærk Fæstning havde sit svage Punkt, hvilket 
dog efter hendes Mening var skjult for Verden og 
uopdaget for Belejreren selv. 

Hendes Tanker syslede da heller ikke med denne 

hendes Hjertes Hemmelighed, da hun et Par Dage 
efter Olaf Andersøns Komme til Varberg var gaaet 
op i sit Lønkammer for at tilbringe en Stund der 
i uforstyrret Ensomhed; ikke heller læste hun i 
den Helgenbog, hun havde medtaget. Den laa paa 
Bordet ved hendes Side, og selv sad hun i sin 
Hyndeslol ved Kammerets eneste Glarvindue med 
Hænderne fast sammenknugede og stirrede ud; 
hendes. Læber vare sammenpressede, hendes Blik 
spændt. Saaledes havde hun siddet her næsten 
hver Morgen, siden hun kom til Varberg, og det, 
som drog hende herop, var hendes brændende 
Længsel efter Tidender fra Krigsskuepladsen. Fra 
Vinduet i Fru Ingeborgs højt liggende Kammer 
kunde hun overse alle Veje og Adgange til Slottet 
lige fra Skovbrynet til Horisonten, og da det havde 
frosset om Natten, Jorden var snedækt og Luften 
klar, maatte enhver Rytter eller Vandringsmand, 
der viste sig, straks blive synlig for hende. 

Længe havde hun siddet med Øjnene fæstede 
paa den Vej, som over Boraas førte fra Falkøbing 
til Varberg, men forgæves havde hun stirret sig 
blind; den hvide Sneflade blev ikke afbrudt af 
noget mørkt Punkt, som nærmede sig. Alt i Land- 
skabet var fortvivlet uforandret og som fastnaglet. 
Havde hun dog ikke befalet sine to Hærførere 
Meklenborgeren Hr. Henrik Parow og Hr. Iver 
Lykke flittigt at sende hende Bud og ikke spare 
paa Hestene, for at hun stadig kunde være under- 
rettet om Krigens Gang; og dog havde hun nu i 
to Uger været ganske uden Efterretninger. Det 
anede hende, at denne Tavshed var Forløber for 
vigtige, afgørende Tildragelser, som et Vindstille 
før Stormen, og hendes Spænding voksede med 
hver Dag. 

Dog havde hun jo ogsaa denne Morgen siddet 
her forgæves, og hun vilde nu rejse sig og gaa 
derfra, da Døren aabnede sig, og Abraham Broder- 
søn traadte ind. Saa ganske mod al Hofskik og 

desuden stridende mod hendes i dette Tilfælde 
bestemte Befaling var Ridderens uanmeldte Ind- 
træden, at hun under sædvanlige Omstændigheder 
vilde være bleven vred derover; men nu var hendes 
første Tanke, at mulig de Tidender, efter hvilke 
hun længtes saa stærkt, dog vare indtrufne, og at 
det var dette, der havde ført ham saa rask ind til 
hende. Hun rejste sig derfor brat, og hendes 
Anelse syntes ogsaa at skulle blive stadfæstet. Efter 
at Hr. Abraham havde hilst hende med et dybt 
Buk, mens hun raabte til ham: <Hvad nu, Hr. Abra- 
ham? Nj^ fra Hæren ?» — traadte han hen til 
hende og sagde: 

« Noget af den Sort, eders Naadel En Bonde, 
som var her i Morges med et Læs Hø, meldte mig, 
hvad der gaar som et Rygte over det ganske 
Land, at nu drages Hærene sammen ved Falkøbing. 
En Hovedfægtning staar for; hver Dag, ja hver 
Time paa Dagen kunne vi vente at spørge af- 
gørende Nyt. Dette mente jeg uden Forhaling 
at burde meddele Eders Naade.» 

Dronningen sank ned i sin Stol og drog et 
Suk. Den usikre Tidende forøgede kun hendes 
Spænding, som var saa stor, at hun slet ikke tænkte 
paa, hvor lidt denne Grund retfærdiggjorde Rid- 
derens Dristighed, at træde uanmeldt ind. Han 
kunde vel have givet sig Tid til at lade unge 
Hakon, som stod paa Vagt uden for Døren, melde 
ham; men han havde ikke indskrænket sig til at 
undlade dette. Han havde derimod sendt Hakon 
bort, idet han sagde til ham, at nu vilde han selv 
ledsage Dronningen ned, og derved var han bleven 
en Lurer kvit. En saadan hos ham usædvanlig 
Uforsigtighed straffede sig naturligvis og bar sine 
Følger; men Dronningen blev glad ved at se ham 
og over at kunne udøse sit Hjerte for ham. 

« Dette er som at være i Torturkammeret og 
ligge paa Pinebænken,* sagde hun, <naar skal 

dette faa Ende og hvad bliver Udgangen paa det 
hele?> 

«Sejr, Frue, Sejr li svarede han med sit lyseste 
Smil. Hun saa paa ham med stort Velbehag; saa 
oplivende lød Klangen af hans fuldtonende Røst 
i hendes Øren, at hun ikke lod til at mærke Und- 
ladelsen af den sædvanlige underdanige Tiltale: 
Eders Naade. 

«Tag Sæde, Hr. Abraham,* sagde hun og 
pegede paa en Løjbænk, som stod lige over for 
hendes Stol. tMænd med fast Tro paa Lykken, 
de ere mig mest velkomne. » 

fMen sømmer det sig for Eders Naade at 
tvivle,! spurgte han, «I, som har forberedet alt saa 
vel, og som i denne Sag mere end i nogen anden 
har vist, at I er Verdens viseste Kvinde, os Mænd 
langt overlegen i Fremsynethed og Sjælskraft.i 

fBliv fra mig med den Smiger,* svarede Dron- 
ningen, skønt i en saare blid Tone. Hendes ud- 
tryksfulde Øjnes Glans og et svagt Rødmesblus 
paa hendes Kinder viste, at Smigeren dog beha- 
gede hende. fGud Herren raader for Sejren, ikke 
jeg, der kun er et skrøbeligt, kortsynet Menneske- 
barn. O, Hr. Abraham, Dag og Nat stige mine 
Bønner til Himmelen om Sejr. I har let ved at spaa; 
men den er ikke som en Abild, I kan plukke af 
Grenene og række mig.» 

cNej, deri har Eders Naade Ret,» svarede han, 
« fornemmelig siden Omsorgen for Eders konge- 
lige Persons Sikkerhed holder mig .bunden her, og 
jeg ikke kan svinge mit Sværd paa Slagmarken.* 

Dronningen sad og stirrede hen for sig, idet 
hun tænkte, at hun mulig havde gjort uklogt i at 
holde ham hjemme, da han var tapper og en dyg- 
tig Hærfører. Men mens hun overvejede dette, fik 
hun en klarere Følelse af Aarsagen til, at hun ikke 
havde villet slippe ham, hvorfor det var hende 
godt tilpas , at han vedblev at tale , saa at hun 
slap for at svare. 

fMen Eders Naade har givet Befalingen i dyg- 
tige og krigserfame Mænds Hænder,! tilføjede han. 
iMere kunde I ikke gøre, og hvad Lykken angaar, 
for hvilken Gud Herren raader i Krig som i Fred, 
da er jeg sikker paa, at Eders Bønner ville blive 
hørte. Hvad gavner desuden Utaalmodighed? Eders 
Naades Længsel og stirrende Blikke fremskynde 
ikke med et Hanefjed den Budbringers Ridt,- som 
muligt er paa Vejen hertil fra Falkøping, ikke 
heller iler Solen derfor hastigere frem paa sin Bane. 
Vend da hellere imens eders Tanke til andre 
Ting. Se, her har jeg fundet noget, som vil kunne 
give eder Tidkort, i 

Saa tog han frem en lille Bog i Pergaments- 
bind og overrakte hende d^n. Hun tog den for- 
undret og^aabnede den hurtig, thi en Bog var den- 
gang en stor Skat. 

€Ej!» udbrød hun ved det, hun saa, thi foran 
i Bogen stod skrevet: 

Mig ejer en ædel, velbyrdig Frue, Fru Inge- 
borg, Hertuginde af Sverige og Halland. 

I øvrigt var det et Bind Prædikener og en Be- 
skrivelse af Kanaans Land. Bogen eksisterer endnu 
og opbevares paa Biblioteket i Stockholm. 

fHvor fik I dog den?> spurgte Dronningen, 
idet hun gav sig til at blade i den. 

«Den blev forgangen Dag funden mellem noget 
gammelt Skrammel paa Eskildssalens Loft,> svarede 
Hr. Abraham, «salig Fru Ingeborg maa have glemt 
den her engang, da hun drog herfra i Hast. 
Uroligt og fuldt af farefulde Omvekslinger var jo, 
efter hvad der siges, hendes Liv. Hr. Peder, som 
er at ligne ved en prentet Krønike, saa meget ved 
han, og saa fast staar det i hans Hukommelse, har 
fortalt mig et og andet om Fru Ingeborg og 
hendes Gemal, Hr. Knud Porse, som jo levede, 
elskede og til sidst bleve formælede her paa 
Varberg, i 

«Ja vel, det vide vi,> svarede Dronningen, som 

vedblev at blade i Bogen og ikke løftede sine Øjne 
fra dens Blade. 

« Dette Rum var jo hendes Lénkammer, som 
det nu er Eders Naades,* vedblev Hr. Abra- 
ham dristig. «Her har sikkert hun og hendes 
Ridder tilbragt lyksalige Timer med hinanden, og 
dertil er dette lille Kammer med al sin Hygge og 
sin kostelige Dragning som skabt. Kast dog et 
Blik paa de sære Billeder, der med saa stor Kunst 
ere indvævede i Vægtæpperne; skønt er især det 
med Ynglingen og Jomfruen. » 

Han pegede paa Tapetet, paa hvilket man saa 
en ung Mand og en Jomfru, knælende paa hver 
sin Side af et lille Træ med overmaade store Blade, 
han i en rød Kappe og med en Falk paa den ene 
Haand , hun i en blaa Kaabe og med løftede 
Hænder skuende op i Træets Krone, hvor der sad 
en vinget, kvindelig Skikkelse med en Guldring om 
Hovedet og med en Pil i hver af de nedstrakte 
Hænder pegende paa de^lskende. 

Dronningen kastede et flygtigt Blik op paa 
Tapetet med den Elskovsscene, der behagede Hr. 
Abraham saa meget; men hun sænkede atter sine 
Øjne i Bogen og fortsatte uden at give ham Svar 
med fordoblet Iver sin Læsning. Et Blik paa 
hendes bevægede Aasyn sagde ham dog, at denne 
Iver var forstilt og hendes Fordybning i Bogen kun 
som et Skjold, bag hvilket hun søgte Dækning. 

Denne Formodning var fuldkommen rigtig, og 
havde han kunnet lægge sin Haand paa Dronningens 
Korset, vilde han have følt, at hendes ellers saa 
rolige Hjerte slog hurtigt. Hun gennemskuede ham 
nu ganske og forstod grant Hensigten med hans 
dristige Besøg og med Overrækkelsen af den lille 
Bog, som laa i hendes Hænder. 

Hun havde hidtil ikke vidst, hvad Elskov var ; 
som Barn blev hun knyttet til sin ^ode Huisbond 
Kong Hakon, der alle sine Dage mere var hendes 
lydige Tjener end en Gemal, til hvem hun kunde 

se op, og for hvem hun bøjede sig. Nu i den 
modnere Alder slog hendes Time, og netop fordi 
den kom, da hun mente sig sikker, blev Virk- 
ningen saa meget stærkere. Omsider var hun truf- 
fen paa en Mand, hvis Skikkelse, Blik og Tale brød 
igennem den Mur, bag hvilken • hun . hidtil havde 
siddet tryg-, en af dem, i hvem der var nedlagt en 
dæmonisk Magt til at bøje enhver Kvindes Vilje, 
selv den stærkestes. Dog saa hun ham ingenlunde 
i det Lys; hendes Tanke var stedse mindst klar i 
hans Nærværelse; kun mærkede kun Overtaget, og 
Følelsen af hendes Svaghed havde været en daa- 
rende Lyst for hende, saa længe han ikke overskred 
den Linie, der var dragen mellem Dronningen og 
Undersaatten. Men nu, da han havde gjort det 
første Skridt over den, vaagnede hun af sin Dvale 
og blev til sin Skræk var, hvor dybe Rødder 
hendes Tilbøjelighed for den tapre og snilde Rid- 
der havde slaaet i hendes Hjerte. Mon han havde 
opdaget det og var bleven klar derpaa, maaske 
endogsaa før hun selv? Hun frygtede, at det var 
saa, og at hans Fingerpeg paa Tapetbilledet ikke 
var en Opfordring til at elske, men en Hentydninjg; 
til, at deres indbyrdes Stilling i Virkeligheden var 
som det afbildede, elskende Pars. Kærlighedsgud- 
inden sad ogsaa i Livstræets Krone over Margrete 
Valdemarsdatter og Abraham Brodersøn og havde 
afskudt sine Pile i deres Hjerter. Saa stod der jo 
kun tilbage at gøre, som Fru Ingeborg havde gjort 
med Knud Porse, ophøje Abraham -Brodersøn til 
Hertug og føre ham op ad Tronens Trin og lade 
ham indtage sin Plads i Højsædet ved hendes Sjide 
og som hendes Husbond. Til intet mindre end dette 
havde han nu, vel paa en fin, men dog fuldkommen 
forstaaelig Maade opfordret hende. 

Men nu rejste sig det, som dog laa dybt i 
hendes Hjerte, og som var stærkest, Følelsen af 
hendes høje Byrd og personlige Værdighed og 
hendes Kærlighed til Magten. Hun spurgte sig 

selv, om Ridderen attraaede hende for hendes egen 
Skyld eller kun for den Krones Skyld, hun bar. 
Svaret fra hendes Indre lød ikke fuldt beroligende, 
og nu, da hun havde begyndt at overveje, gen- 
vandt hun Herredømmet over sig selv. Trylle- 
kresen var brudt for den Gang, men den Kulde- 
gysning, hun følte ved Tanken om, hvor stor 
Faren havde været, var et Tegn paa, at den ikke 
helt var fjernet, og at Sejren dog mulig vilde 
være bleven hans, om han havde været en bedre 
Mand, end han var. 

« Hvorom talte I, Hr. Abraham ?» spurgte hun, 
idet hun løftede Øjnene fra Bogen og saa paa 
ham med dette underlig Jcolde, faste og lukkede 
Blik, som var hende ejendommelig, men som i den 
sidste Tid kun sjælden havde tilsløret hendes Øjnes 
Glans, naar de hvilede paa ham. 

fOm Fru Ingeborg og Knud Porse, » svarede 
han med en pinlig Følelse af, at han var gaaet for 
rask og dristig til Værks. « Eders Naade har jo 
Anledningen til den Tale, Fru Ingeborgs Prædiken- 
bog, i eders Hænder.* 

fO ja, det er sandt I > udbrød hun, lukkede 
Bogen og lagde den fra sig; «og I priste det skønne 
Billede og saa i det som et Kendetegn paa Fru 
Ingeborgs og hendes Ridders Elskov. Vel muligt, 
at det har været det Bur, i hvilket de kurrede som 
to Duer; men Prisen for den Morskab var høj. 
Hun blev sat fra Regimentet og mistede Land og 
Hige; hendes Fjender tog hendes Gemals Liv, og 
selv endte hun sine Dage paa Søborg i Vanmagt 
og Ubemærkethed.* 

«Ja, Hr. Knud spillede sit Spil slet,» svarede 
Hr. Abraham og saa Dronningen kækt ind i Øj- 
nene; men hun rejste sig uden at svare og sagde 
i en bydende Tone: 

«Kald paa Hakon; jeg maa ned.i 

Hr. Abraham rejste sig, gik til Døren, aabnede 
<3en, saa ud og sagde: 

cHan er her ikke; skal jeg hente ham hid?» 
fO nej, det gøres ej nødig, i svarede Dron- 
ningen, tilfreds med, at der ingen havde været til 
at undre sig over og sladre om hendes og Abra- 
ham Brodersøns langvarige Samværen paa et saa 
ensomt Sted. Hun gik ned ad Vindeltrappen, aab- 
nede selv en Løndør, som førte til hendes Ge- 
makker, og forsvandt gennem den. 



Femte Kapitel. 

Olaf Andersen faar Ledsagelse paa Vejen. 



Olaf Andersøn havde faaet sit Kvarter i en af 
Eskildssalens Celler i Nærheden af Bisp Peder. 
Han havde derfra Udgang til Borgvolden eller ret- 
tere Klippefladen udenfor, som var Fjældets høj- 
este Punkt. Der yndede han at vandre og skue 
ud over det brusende Hav; thi der var ensomt, og 
kun der havde han Fred for de Spejdere, som, det 
mærkede han snart, overalt vare i Hælene paa 
ham, saa snart han forlod Eskildssalen og dens 
nærmeste Omraade. Ofte naar han ved sine Van- 
dringer gennem Slotsbygningernes vidtløftige Om- 
raade troede sig ubemærket, havde han pludselig 
hørt 'Vaabenklirren og faaet Øje paa en Lejesvend, 
som enten uventet kom imod ham eller listede sig 
efter ham, og det paa Steder, hvor Krigsfolkene 
intet havde at gøre. Eftersom den stejle Borg- 
klippe paa den ene Side beskylledes af Havet, og 
paa de to andre Sider var omgiven af en bred og 
dyb Vandgray, var der, naar ingen Fjende laa 
udenfor, ingen Grund til Vagthold undtagen ved 
den eneste Indgang fra Nord, hvor en Dæm- 
ning, som var gennemskaaren og forsynet med en 

Dronningens Jomfruer. O 

Vindebro, førte over Borggraven. Dog følte han 
sig mest foruroliget, naar Henrik Raspe selv krys- 
sede hans Vej, og Høvedsmandens sorte Øje lyste 
ham i Møde som en skummel Brand. 

Han havde dog paa dette lurende nær, der 
laa i Luften og varslede om Fare, haft det fuld- 
kommen fredeligt, og det Par Gange, han var stødt 
paa Slotsbefalingsmanden, havde denne hilst ham 
høvisk og ærbødig, som Kirkens Tjenere gerne 
bleve hilsede af Lægfolk, og som om der intet var 
foregaaet mellem Hr. Abraham og ham. Herlige 
Hviledage kunde den Uge, Olaf Andersøn tilbragte 
paa Varberg, have skaffet ham, naar ikke Elsebys 
Syndighed havde løftet Sløret og ladet ham se det 
Mørke, der her dulgte sig under den glimrende 
Overflade. 

Imidlertid var hans Nidkærhed derover efter- 
haanden bleven meget afdæmpet, og hans Tankers 
vilde Strøm bleven ført tilbage til den romerske 
Kirkes moderlige Leje. Uagtet han nemlig i Nid- 
kærhed var en værdig Discipel af Fru Birgitte, 
der endogsaa havde vovet at tordne mod Paven 
selv, saa var han dog, ligesom hun, endnu kun 
naaet til spredte Sandhedsglimt, og et saadant 
havde vist sig for ham, da han afviste Abraham 
Brodersøns Rosenobel og svarede paa Ridderens 
Begæring om Absolution med den i hine Tider 
mærkelige Ytring, at Syndsforladelse ikke var til 
fals hos ham. Ikke des mindre var han, ligesom 
Fru Birgitte selv, bleven stikkende i Værkhellighed 
og Retfærdiggørelse ikke ved Troen, men ved Ger- 
ninger, og det kom afgørende for Dagen, da han 
blev stedet for Dronningen, som ønskede at se 
ham. Han kunde ikke slippe, og da han stod for 
Dronningens Aasyn, hendes kloge, faste Blik hvi- 
lede paa ham, og hun tiltalte ham baade med 
Værdighed og Mildhed, da forgik ham al Lyst og 
Mod til at prædike Bod for hende; det blev tvært 
imod hende, der fik Tag i ham. 



Først talte hun om dfet kære Vadstena og 
spurgte nyt fra Klosteret; men da hun i saa Hen- 
seende var bleven tilfredsstillet, begyndte hun at 
tale om Fru Birgittes Kanonisation og klagede bitter- 
lig over, at det trak saa længe ud med den Sag, 
der laa hende saa stærkt paa Sinde; den skulde 
.drives igennem, det koste, hvad det vilde. Det 
havde nu hendes Naade let ved at sige, thi Kloste- 
ret maatte selv betale den Herlighed, og at faa 
Stifterinden ophøjet blandt Himmelens hellige kostede 
det sluttelig ikke mindre end fem Tusinde Dukater, 
for de Tider en meget stor Sum Penge, som gled 
i Pavens og Kardinalernes Lommer og gav Klosterets 
Kasse en Aareladning, som den i lang Tid ikke 
forvandt. Til sidst sagde hun: 

«Klosteret bør skikke en Udsending til Rom 
for at drive Sagen >; og efter at hun i nogle Øje- 
blikke havde fæstet sit skarpe Blik paa ham, ud- 
brød hun: fDet tykkes mig, at netop I, Broder Olaf, 
maatte være Manden dertil I > 

Og den Gnist fængede straks i hans Sjæl. Det 
var og havde længe været hans brændende Ønske 
at faa sin Afgud, den store Seerinde, hvis Tanker 
og Syner vare hans daglige, aandelige Næring, 
gjort til Helgeninde, og nu bares det ham for, at 
gennem Dronningens Mund var Kaldet fra Himmelen 
kommet til ham. 

Herover gik han og grublede den sidste Mor- 
gen, han tilbragte paa Varberg; thi Bisp Peder 
havde nu udfærdiget Dronningens Svarskrivelse. 
Den vilde inden Middag blive overleveret ham, og 
saa agtede han at tage Stav i Haand og vandre 
derfra. 

Mens han, ventende paa den af Bispen fast- 
satte Tid, nu gik frem og tilbage paa Klippen 
uden for Eskildssalen, drog store Syner forbi hans 
indre Øje. Han tænkte sig alt paa Vejen til den 
hellige Stad med de syv Høje, ja, han var der og 
udmalede for sig selv den Hæder, han vilde vinde, 

9* 

om det lykkedes ham* at drive igennem, hvad der 
hidtil var glippet for alle andre, og det af den 
gode Grund, at Fru Birgitte i levende Live i den 
Grad havde taget Hans Hellighed Paven i Skole 
og foreholdt ham og Kardinalkollegiet dets Synder, 
at hendes Ophøjelse blandt de helliges Tal faldt 
de fromme Herrer stærkt for Brystet; men nu holdt 
Olaf i Aanden en Straffeprædiken for dem, og de 
faldt til Føje. 

Hans Indbildningskraft spillede denne Morgen 
saa meget friere, fordi den foregaaende Dag en stor 
Byrde var bleven tagen af hans Skuldre. Han 
havde nemlig haft en Samtale med Elseby og der- 
efter en Forhandling med Bisp Peder, som førte 
til, at han opgav sit Værge maal for sin Søster, 
idet han skønnede, at han nu i Forholdet til hende 
var ganske magtesløs. Hun var døv for hans For- 
maninger og bød ham Trods, saa at de vare skiltes 
uvenlig fra hinanden. Derfor havde Olaf sagt til 
Bisp Peder: 

«Lad dem tage hende og drage Omsorg for 
hende, hvem hun hører nærmere til end mig!> 

Bisp Peder havde da lovet at tage sig af El- 
seby og ved Lejlighed lægge et godt Ord ind for 
hende hos Jakob Akselsøn, som næppe vilde vægre 
sig ved at unde hende, der jo havde været op- 
tagen næsten som Barn i hans hedengangne Bro- 
ders Hus, sin Beskyttelse; og for dette Bevis paa 
Velvilje havde Olaf ydet Bispen sin hjerteligste Tak. 

Nu var Elseby ikke alene uden for hans 
Værgemaal, men ganske ude af hans Tanke, og 
han var saa henreven i Aanden, at han var i Færd 
med at tilbede Fru Birgitte, som om hun alt var 
kanoniseret. Da han paa sin Vandring kom til 
Eskildssalens vestlige Ende, standsede han, og idet 
han stirrede ud over Havet, oplod han sin Røst og 
sang med sine Lungers fulde Kraft: «Ora pro 
nobis, sancta Birgitta, Halleluja U — da han, idet 
han derefter vendte sig om, pludselig saa, at hans 

Jubelsang havde haft Tilhørere eller rettere sagt 
Tilhørerinder. To Jomfruer i Hættekaaber nærmede 
sig ham Arm i Arm, bøjede sig ærbødig for ham 
og bad om hans Velsignelse, som han da ogsaa 
straks villig gav dem, idet han lagde sine Hæn- 
paa deres Hoveder. Den mindste af Jomfruerne, 
hun med de skælmske Smilehuller i de runde Kin- 
der og de milde, lyse Øjne, kom under den højre 
Haand, den anden, som var af en kraftigere Byg- 
ning og havde et sundt, djærvt Aasyn og som saa 
ud til at være den ældste, uagtet hun var den 
yngste, kom under den venstre. Saa tog han 
Hænderne til sig og vilde gaa forbi dem, da den 
djærve Jomfru standsede ham. 

« Fader 01af,> sagde hun, c vil I forunde- os et 
Øjebliks Samtale?* og den blide føjede til et vel- 
lydende: €0, jal> 

Saa kunde han ikke slippe, men forlangte, som 
rimeligt var, først at vide, hvem han havde for 
sig, og han fik da straks at vide af den djærve 
Jomfru, at hendes Ledsagerske var Karen Svends- 
datter og hun selv Karen Algotsdatter, bægge i 
Dronningens Brød. Han vidste saa, at han havde 
to Jomfruer af stor Æt for sig, mægtige Mænds 
Døtre, hvorfor han med større Ærbødighed, end 
han hidtil havde lagt for Dagen, spurgte dem, 
hvad de havde paa Hjerte og om han kunde være 
dem til Tjeneste. 

«Ja, det kan I, ærværdige Herre»» svabrede 
Karen Svendsdatter, som nu, da hendes dristigere 
Navnesøster havde brudt Isen, fattede Mod og tog 
Ordet; tdog er det ikke nogen af os, men vor 
kære Veninde, Kirsten Pedersdatter af Næs, hvem 
det gælder, og vi vide af eders Søster Elseby, at 
Jomfru Kirsten er eder vel kendt fra hendes Barn- 
dom af > 

Broder Olafs Blik formørkedes, først fordi El 
seby blev nævnet, og dernæst fordi Kirsten Peders- 
datter stod for hans Tanke som et Verdensbarn, 

fuld af Hovmodsnykker fra det af, at hun kunde 
skønne; men han tav og lod Jomfruerne tale. De 
satte ham, idet de hægge skiftevis førte Ordet, 
grundig ind i Kirstens Stilling, en Sag, som var 
ham ganske ukendt, og han fik til sidst at vide, 
at Hvervet, de ønskede at overdrage ham, var 
Overbringelsen af en Hilsen, som Kirsten havde 
fundet Lejlighed til at sende dem, med Bøn om 
at lade den gaa videre til Mogens Munk. Den 
Hilsen lød saaledes: 

cLad Hr. Mogens snarest vide, hvor jeg er, og 
at jeg er i Fare; thi Jep Mus snuser omkring 
Klosteret og har alt en Gang været inden Muren 
og haft Fru Ingefrid i Tale. Bed ham komme, 
det snareste ske kan, og føre mig herfra, maa det 
end ske med Vold.* 

cEders Hjemrejse,* sagde Karen Svendsdatter, 
«gaar gennem de Egne, hvor Hærene færdes. Det 
er dog tænkeligt, at I kan støde paa Hr. Mogens. 
O, overbring ham da af Barmhjertighed med stak- 
kels Kirsten denne Hilsen, der er som et Nød- 
raab. Skønt den er overbragt os ved en Mellem- 
mand, ere vi dog i Hu, som om vi havde hørt 
den fremsiges med hendes egen klagende Røst, 
og vi have fældet Taarer derover.* 

Men Olaf løftede afværgende Haanden og 
svarede med megen Kulde: 

cPaa ingen Vis vil jeg befatte mig med den 
Sag; ikke vil jeg vanhellige mit Embede som Guds 
Tjener ved at gaa Elskovsærinder for viltre Jom- 
fruer, som ere deres Frænder og Værger ulydige. 
Allermindst yil jeg række Haand til at bryde 
Klosterfreden. Hyr eder et Bud til det Hverv, om 
I vil; I have vel Guld nok til at lønne ti Haand- 
langere, som kunne hjælpe Jomfru Kirsten ned i 
Helvedes Pøl.* 

«0, Hr. Olaf,* ubrød Karen Svendsdatter, c vær 
dog ej saa ubarmhjertig! Skulde det da være en 
Dødssynd at elske i Tugt og Ære, som Kirsten 

gør, og at bede om Hjælp i sin Nød af den Mand, 
til hvem hun er lovet?* 

cNu, jeg ønsker hende intet ondt,* svarede 
Olaf, skamfuld over sin egen Hæftighed, men Karen 
Algotsdatter afbrød ham og sagde forbitret: 

fjo, I gørl Nu skønner jeg, at Elseby dog 
har Ret i det, hun sagde om eder.* 

fOg hvad var det, lille Jomfru?* spurgte Olaf 
med et spotsk Smil. 

cHun sagde, at ikke er I en from og ydmyg 
Guds Tjener, men en ond og haard Mand, besat 
af en Hovmods Djævel.* 

cNu,* udbrød Olaf rasende, c da bring hende 
Hilsen fra mig og sig hende, at en Skøges Lod 
venter hende, hun, som har givet sig i Satans 
Vold ; thi Satan er inden dette Slots Mure, har han 
end paataget sig Skikkelse af en Lysets Engel, 
vider det! Jeg har set ham; jeg kom ham paa 
tværs og satte en Bom for hans Bukkespring, 

jeg — » 

I dette Øjeblik greb Karen Svendsdatter sin 
Venindes Haand og drog hende med sig. De flyede 
forfærdede derfra i den Tro, at den Vadstena- 
Præst var bleven gal, og straks efter kom Brode- 
jonas vraltende for at hente Olaf ind til Bisp Peder •, 
thi han havde over dette Møde med Jomfruerne 
glemt Tiden. 

I en oprørt Sindsstemning traadte han ind i 
Eskilds Kammer, hvor Bisp Peder ikke, som ellers, 
modtog ham med den ham ejendommelige Værdig- 
hed og Ro; han gik hæftig op og ned ad Gulvet 
og saa ophidset ud. Dette uvante Syn gengav 
Olaf hans Samling, saa at han, i Stedet for at udøse 
sit Hjerte for sin Velynder, spurgte ham, om han 
havde haft Ærgrelser. 

« Aldrig er jeg uden slige,* svarede Bispen, 
idet han standsede brat foran Olaf; c men nu tror 
jeg, at Satan selv er paa Spil.* 

Olaf undrede sig ikke over at høre det; han 

var jo selv af samme Mening; men det gjorde ham 
ikke mindre opsat paa at faa nærmere Forklaring. 
Hans Forsøg derpaa strandede imidlertid, thi Bis- 
pen brød ham kort af og sagde: 

«Det er ikke for eders Øren, Olafl Tak I eders 
Helgen for den stille Klosterbo, i hvilken I kan 
dølge eder, og at I ikke skal færdes paa de høje 
Steder, hvor Foden glider og Vinden blæser snart 
fra den ene Kant, snart fra den anden. » 

«Nu, Hr. Peder, > svarede Olaf med et Smil, 
fden Lignelse er ikke svær at tyde; thi og i vor 
Klosterbo regerer en Kvinde, i hvis Aarer rinder 
Fyrsteblod, er det end tyndt*), saa vi og have 
fornummet til de Kastevinde, hvis rette Navn er 
Kvindeluner. Traf jeg det ikke?> 

«I faar tro det, om det kan fornøje eder,» 
svarede Bisp Peder tilbageholden; c men en Daare 
er jeg, der klynker som et Barn. Jeg bør ikke 
spilde Tiden og opholde eder, som længes efter at 
fare herfra. > 

Derpaa gik han hen til sin Pult, tog Svar- 
skrivelsen til Fru Ingegerd, som laa der, og gav 
ham det med en Silkesnor omvundne og med 
Dronningens Segl forsynede Brev, om hvis Indhold 
han kortelig gav ham Underretning. Derpaa aab- 
nede han et laaset Gemme i Pulten og fremdrog 
et Brev af langt mindre Format og uden Segl for, 
kun omvundet af en Snor. Han blev staaende 
med det i Haanden, drejede det mellem Fingrene 
og sagde: 

tOlaf, I sagde forgangen Dag, at jeg havde 
vist eder en stor Tjeneste ved at tage mig af eders 
Søster, og at I gerne gjorde mig Gengæld og viste 
mig eders Taknemmelighed i Gerningen, om det 
maatte blive eder forundt. Snarere, end baade I 



•) Abbedissen i Vadstena, Fru Ingegerd, nedstammede gennem 
sine Bedsteforældre, Ulf Gudmarsøn og den hellige Birgitte, 
fra den svenske Kongeæt Folkungerne. 



137 

og jeg formodede, er Lejligheden til at indfri eders 
Løfte kommen. Se her denne lille Skrivelse; tag 
den med, læg Hjemvejen over Falkøping, i hvilken 
Bys Nærværelse den danske Hær efter Sigende er, 
opsøg Hr. Folmer Jakobsøn Lunge og giv det i 
hans egne Hænder, om Sagerne deroppe da stille 
sig saa, at I kan udrette dette Ærinde uden Fare 
for eders Liv. Sagen er af Vigtighed, Olaf, og 
maa holdes dulgt. Derfor har jeg ikke sat mit 
Navn under og intet Sigil for; og selve Brevet er 
affattet i forblommede Udtryk, saa at kun de, der 
kende Sagen og Forholdene, vil kunne fatte Me- 
ningen. For Hr. Folmer vil den dog straks være 
klar, fornemmelig naar han faar at vide, hvem der 
er Brevskriveren. Kun faa ere desuden de, der 
kunne tyde Skrift, hvisaarsag der ikke er stor Fare 
ved dette Ærinde, naar I først er vel uden for 
disse Mure.> 

Olaf havde opmærksom lyttet til Bispens Ord, 
men det stod tydeligt at læse i hans ærlige Ansigt, 
at han ikke var glad ved det Hverv. 

cKære Hr. Peder,* sagde han, eder gives in- 
gen, hvem jeg hellere vil være til Tjeneste end 
eder, tvivl ikke derom; men min Samvittighed 
byder mig oprigtig at sige eder, at jeg kun ugerne 
gaar Krogveje og har at gøre med Ærinder, om 
hvis Beskaffenhed jeg holdes i Uvidenhed. Nu 
bør jeg desuden lade eder vide, hvad der er 
underligt, at dette er anden Gang i denne Morgen- 
stund, at det er blevet krævet af mig at gaa til 
Hæren med et Budskab, skønt til en anden Ridder. » 

«Ej saaU udbrød Bispen forundret. 

cMen jeg sagde nej;* vedblev Olaf, cthi der 
blev givet mig fuld Besked, og jeg skønnede da, 
at Sagen var af mislig Art, enddog Meningen fra 
de paagældendes Side var god. Saalunde kan det 
ogsaa forholde sig med det Brev, I, kære Hr. 
Peder, der holder i eders Haand — men nu har 
jeg sikkert for Alvor fortørnet eder?* 

cPaa ingen Vis,> svarede Hr. Peder smilende. 
«Eders Ærlighed og Oprigtighed gør eder dobbelt 
kær for mig, al den Stund disse Egenskaber stedse 
have været og endnu ere Kardinaldyder i mine 
Øjne, enddog I synes at mene, at P^der Lodehat 
ikke har kunnet taale Hofluften og er bleven en 
Rænkesmed ?> 

c O nej, ikke saa!» udbrød Olaf ivrigt. 

«Vist saa! Vig nu ikke, men staa fast paa 
Sanddruhedens Klippe 1 Dog ville vi nu ikke stri- 
des derom. Sig mig hellere, hvo det var, for hvem 
I skulde gaa til Hæren med det mislige Budskab, 
om I da tør meddele mig det?» 

cjeg ser ikke nogen Aarsag til at holde det 
skjult for eder,* svarede Oluf, c tværtimod !» 

Saa fortalte han, hvad der var forefaldet mel- 
lem ham og de to Jomfruer ude paa Klippen. Da han 
var færdig med sin Beretning, sagde Bisp Peder kun: 

cNu, ikke andet U hvorpaa han faldt i Tanker 
og tilføjede: cJeg mener dog, at I gjorde Uret i 
at vise de unge Piger saa barsk af; men I kender 
ikke denne Sags Sammenhæng, som jeg. Dog ved 
I vel, at Mogens Munk er en Dannemand, Jep Mus 
derimod en fræk og ond Karl ? Nu, da maa I kunne 
fatte, at kan Jomfru Kirsten ikke faa Fred i Klo- 
steret og skal hun slæbes derfra, da maa Manden 
hellere være Hr. Mogens end Hr. Jep; det mindste 
Onde bør foretrækkes — ak, Olaf, hvor ofte nød- 
sages vi ikke i denne onde Verden til at nøjes med 
et Lod, naar vi begærede et Pund 1 Dertil kommer, 
at Hr. Abraham ogsaa har sine Fingre i denne Sag 
og staar paa Jep Mus's Side. Jeg beder eder da: 
læg Jomfruernes Ærinde til mit og udret dem bægge ; 
de ere, naar alt kommer til alt, dog af samme Art.» 

Da Bispen nævnede Hr. Abraham, gav det et 
lille Sæt i Olaf, og nu spurgte han: 

«Sig mig kun eet, Hr. Peder — gælder det, 
I har i Sinde med eders hemmelige Skrivelse, Hr. 
Abrahams Fingre?* 

«Ja, saa er det,> svarede Bispen, «saa meget 
tør jeg sige eder.> 

cNu,! udbrød Olaf, idet hans Øjne fik Liv, 
<da er jeg eders Mand og skal bringe Hr. Folmer 
Brevet, om da Gud Herren vil føre mig lykkeligt 
gennem alle Farer; men hvad Jomfruernes Ærinde 
angaar, da lover jeg intet. Dog beder jeg eder, 
om I vil, bringe dem min Hilsen og sige dem, at 
min ubillige Vrede angrer mig.» 

«Saa have I Tak, 01af,> svarede Bisp Peder 
og gav ham Brevet; «I tjener en god Sag ved at 
gaa denne Gang for mig, enddog det er at be- 
frygte, at Hr. Abraham nu, som saa ofte før, vil 
vide at trække Fingrene til sig og slippe uskadt 
derfra; men brug nu Forsigtighed! Læg Dronnin- 
gens Brev i eders Taske, men gem mit i eders 
Kuttes inderste Lomme, og I maa hellere rive det 
sønder, end give det til nogen anden Mand end 
min fuldtro Ven, Hr. Folmer Jakobsøn. Dog tøv, 
jeg vil selv ledsage eder til den ydersre Port og 
med mine egne Øjne se eder vel paa Vej.> — 

Kort efter gik de ned i Borggaarden, men da 
de naaede Ridderbygningen, traadte Hr. Abraham 
ud af Taamdøren og sluttede sig til dem. 

«Saa I vil nu fort,» sagde Ridderen venlig til 
Olaf; «I faar godt tørt Vejr og fast Føre til eders 
Vandring; det vil sikkert nu staa paa at fryse.* 

Olaf bøjede i Tavshed sit Hoved, men Bisp 
Peder standsede og sagde: 

«En lang Vej har I for eder, Olaf, og en møj- 
sommelig Gang; er det dog ikke bedre, at I faar 
et Øg at ride paa og et Par Svende til Ledsagelse? » 

«Nej,» svarede Olaf, «lad mig gaa, som jeg 
kom; det huer mig bedst og er dog tryggest; thi 
et Par Svende, ere de end væbnede til Tænderne, 
ere dog intet tilstrækkeligt Værn, men lokke kun 
Røverne hid.» 

Da de. kom til Borgportens Taam, standsede 
Bisp Peder; thi, som han havde sagt, at ledsage 

Olaf til den yderste Port ved Udenværkerne, vilde 
dog nu, i Abraham Brodersøns Nærværelse, have været 
alt for paafaldende. Han bød derforher Olaf Far- 
vel og gav ham sin Velsignelse, hvorpaa han vendte 
om, og Hr. Abraham til hans Beroligelse, venligt 
samtalende med ham, ledsagede ham tilbage helt 
op til Eskildssalens Dør. Dog, hvad var der egent- 
lig at frygte for? Ridderen kunde umuligt vide 
noget om den hemmelige Skrivelse, Olaf bar inderst 
ved sin Brystdug; men alligevel steg han op i 
Eskildssalens Taarn, hvorfra der var en vid Ud- 
sigt. Da han efter nogen Tids Forløb skimtede 
en enlig Skikkelse, der som en mørk Streg afteg- 
nede sig paa den hvide Sne, vandre Nord paa ad 
Vejen til Boraas. tvivlede han ikke om, at det var 
Olaf Andersøn, og st alt var vel. Dog lige saa 
rigtig den første Formodning var, lige saa fejlagtig 
den anden ; thi fra Taarnet kunde han ikke se Uden- 
værksporten ved Klippens Fod, og derfor blev han 
uvidende om, hvad der var overgaaet Olaf i Mel- 
lemtiden, inden han fik Øje paa ham. 

Ved Borgporten opdagede Olaf intet mistænke- 
ligt, uden det skulde være Henrik Raspes Nær- 
værelse. Hans sorte Øje lyste ham lidet hyggeligt 
i Møde, og nu blev det levende i Olafs Hukommelse, 
at han under sine Vandringer paa Slottet stedse 
havde haft Spejdere i Hælene paa sig. Han havde 
talt med Bisp Peder derom, men denne havde svaret '^ 
at dette sikkert ikke var andet end tilfældige Møde 
med Krigsfolkene, som i deres Ledighed strejfede om 
overalt. Han kunde være vis, at Hr. Abraham ikke 
her i Dronningens Nærværelse vilde vove at krumme 
et Haar paa hans, en Vadstena-Broders Hoved. 
Dog nu, ved Synet af Henrik Raspe, kom der en 
lille Kuldegysning over Olaf, og hans Frygt blev 
ikke mindre ved, at Høvedsmanden selv ledsagede 
ham over Dæmningen til Udenværkets Porttaarn^ 
især da Henrik Raspe gik ved hans Side uden at 
mæle et Ord, indtil de havde naaet Porten. Her 

sprang en halv Snes væbnede Knægte frem og om- 
ringede Olaf, idet Henrik Raspe lod sin dybe Røst 
høre og sagde: 

find i Portgemmerens Hul med ham. men til- 
føj ham ingen Overlast. Hr. Abraham vil straks 
være her.» 

Olaf gjorde ingen Modstand og mælede ikke 
et Ord, saa stor var hans Skræk i Overrumplingens 
Øjeblik. Saa kom han i Tanke om Bisp Peders 
Brev og overvejede, om han skulde tilintetgøre det ; 
men inden han kom til en Beslutning, gik Døren 
op, Henrik Raspe traadte ind, satte sig paa Sten- 
bænken og vendte ikke sit skumle Øje fra ham. 

<Af hvad Aarsag,> spurgte Olaf, c har I lagt 
Haand paa mig, en Guds Tjener og Fredens Mand? 
I maa da vide, at dette er en formastelig Gerning 
og dertil kommer, at Dronningen vil straffe eder 
derfor, naar hun erfarer, hvad I har gjort. » 

«Nu,» svarede Henrik efter et Øjebliks fortsat 
Stirren, <Hr. Abraham maa staa til Ansvar for 
Hendes Naade, om ellers dette nogen Sinde kom- 
mer til hendes Kundskab. Han byder over os, og 
vi have kun at lyde; men jeg maa tro, at han har 
en lille Aftegning med eder, som han nu vil bringe 
i Rigtighed; han er ej glemsom, den Herre !» 

Olaf blev mod i Hu. Han tvivlede ikke om, 
at han jo nu skulde lide legemlig Mishandling, ja 
maaske endogsaa Døden, hvorfor han foldede sine 
Hænder og ved stille Bøn gjorde sig rede til at 
gaa det i Møde, som det lod til, at Gud Herren 
vilde lade ske. 

Hans Frygt var imidlertid ugrundet; thi ihvor- 
vel Hr. Abraham i det første Øjeblik havde følt 
stor Lyst til at revse den dristige Munk, saa havde 
han dog ved nærmere Overvejelse maattet indrømme, 
at det vilde være klogere, om han tog sin Vrede 
fangen. Den egentlige Hensigt med det Spejder- 
system, han havde sat i Værk, var at komme efter, 
hvad en mod ham saa fjendtligsindet Person, som 

den Vadstena -Præst, tog sig for, mens han var paa 
Varberg; men det havde jo vist sig, at han dog 
ikke havde vovet at gaa til Dronningen med nogen 
Klage, om den end havde fundet Vejen til Fru 
Gisele. Derved var dog ingen Ulykke sket, og 
sandsynligvis vilde Olaf have faaet Lov til at drage 
bort i Fred, hvis Hr. Abraham ikke var kommen 
efter, at det var Bisp Peder, der var gaaet Olaf 
Andersøn til Haande i denne Sag. Naar denne hans 
gamle Modstander havde faaet et Vaaben imod ham 
i Hænde, undlod han sjælden før eller senere at 
udnytte det og gøre ham al den Skade, han kunde,, 
om det ikke allerede var sket. Han havde nu faaet 
at vide, at Bispen den foregaaende Aften havde haft 
en lang Samtale i Enrum med Dronningen. Det 
gjaldt da for ham at komme efter, hvad Bispen 
førte i sit Skjold, og da denne meget skrivende 
Herre, » som Hr. Abraham vel vidste, hver Gang 
der gik Gud til Hæren, sendte Breve netop til de 
Herrer, som vare Abraham Brodersøns Modstandere, 
saa fik han Lyst til at se efter, om der ikke muligt 
hos den bortdragende Præst, med hvem Bispen havde 
holdt saa mange fortrolige Raadslagninger, dølgede 
sig et sligt Brev, der skulde smugles ud. Derfor 
lod han den een Gang givne Befaling, at Olaf 
Andersøn skulde anholdes ved Yderporten, staa 
ved Magt. — 

Olaf for sammen, da Døren fløj op, og Hr. 
Abraham traadte ind, men Ridderens Tale lød straks 
beroligende. 

«Vær uden Frygt,* sagde han; cenddog I ikke 
har gjort eder fortjent til nogen blid Medfart af 
mig, agter jeg dog den Kjortel, I bærer, og der 
skal ikke blive eders Person tilføjet nogen Over- 
last; men i disse Ufredens Tider tør jeg ikke lade 
nogen fremmed slippe herfra uden Ransagelse.* 

fFremmed,* udbrød Olaf, <jeg er af Fødsel 
en Skaaning.* 

cMen I har til Huse i Sverige,* svarede Hr. 

Abraham, tog hvo borger mig for, at ikke I kan 
være en Spejder, hvem Kong Albrecht har udskikket ?> 

€Nej,» svarede Olaf, c da vilde jeg vel gaa 
til Hæren for at spejde og ikke til ingen Gavn vove 
mig hid, lige ind i Løvens Hule.> 

cl mener vel Løvindens,* svarede Hr. Abraham 
med et Smil, «eftersom det er en Frue, der bærer 
Kronen og fører Spiret, og netop i hendes Hule, 
om dette skønne Slot skal kaldes saa, kunde der 
være Ting af Vigtighed at lure efter. Men nu vil 
jeg ikke spilde flere Ord paa eder; giv mig først 
eders Taske !» 

Da han havde faaet den i Hænde, aabnede 
han den, men fandt kun der Dronningens af Kans- 
leren udfærdigede Brev og nogle Sølvpenge. Ved 
Synet af dem tindrede Henrik Raspes sorte Øje, 
men til hans store Skuffelse lagde ^r, Abraham 
baade Brevet og Pengene igen i Tasken, lukkede 
den og sagde: 

cEn lang Kappe kan dølge meget; drag Kut- 
ten af, at vi kunne ransage den i Folderne.* 

Da greb Olaf hurtigt i sin Barm for at tage 
Bisp Peders Brev og rive det sønder; men i et Nu 
var Henrik Raspe over. ham, tog ham om bægge 
Haandled, drejede Armene om paa hans Ryg og 
holdt ham fast, mens Hr. Abraham traadte til, 
løsnede Kjortelen, stak Haanden i Inderlommen, 
fandt Brevet og drog det frem. 

fSe vi detl» udbrød han saa med et hoverende 
Smil. fNu, det er ikke den første Gang og bliver 
ikke heller den sidste, at Helligheds Kaabe dækker 
over Skælmsstreger; men her er ingen Udskrift og 
intet Sigil. Hvo gav eder Brevet og til hvem skulde 
I bringe det?» 

€ Derom siger jeg eder intet,* svarede Olaf 
fast, cgør saa med mig, hvad I vil.» 

«Lad mig hente Tommeskruen, Herre,* sagde 
Henrik, c da vil han snart faa Tungen paa Gled.* 

Men Hr. Abraham aabnede Brevet, gik hen til 

Glughullet med det, kastede et Blik i det, puttede 
det saa i sin Taske og sagde: 

« Gøres ikke nødigt, Henrik I Nu ved jeg alt, 
jeg skal vel vide at ramme den Herre paa Hatten, 
som skrev Brevet. I forstaar mig vel, ærværdige 
Herre?* spurgte han saa Olaf med et spydigt Smil. 

Jo, Olaf forstod ; Bisp Peders Vaabenmærke var 
jo en Hat. Han blev nu vred paa sin Velynder, 
som spandt Rænker og havde lokket ham til at 
indlade sig paa slig Mørkets Gerning. Endnu om- 
spændte Henriks stærke Næver hans Haandled som 
en Skruestikke, og det anede ham, at han dog ikke 
vilde slippe derfra uden Mishandling. Denne Frygt 
viste sig ogsaa at have været vel grundet; thi efter 
at Hr. Abraham havde befalet Henrik Raspe at 
lade Præsten føre et godt Stykke frem paa Vejen, 
før de slap ham, gik han derfra, og nu var Olaf 
ganske i de raa Landsknægtes Vold. De haanede 
ham, puffede og slog ham, saa han længe efter bar 
Mærke deraf. Da de endelig lod ham fare, og Bisp 
Peder saa ham vandre ad Skoven til, værkede hans 
Lemmer, og Smertens og Forbitrelsens Taarer flød 
ned ad hans Kinder. 

Imens sad Hr. Abraham i sit Kammer og stu- 
derede Bisp Peders Brev. Han var bedre oplært 
end de fleste af hans Lige, men dog tog det Tid 
at tyde den gnidrede Skrift. Omsider kom han 
til Ende dermed, og et hævngerrigt Smil gled over 
hans Aasyn, idet han foldede Skrivelsen sammen 
og derpaa gemte den i sin vellaasede Brevkiste. 
Brevet lød saalunde: 

Kære Ven I Ilde gaar det nu til her paa Bor- 
gen; thi Tyren*) regerer, og Husfruen danser efter 
hans Pibe, enddog han løber efter hendes Terner, 
hvad jeg haver sagt hende, men hun vil ikke tro 
mig. Kun han haver hendes Øren, og af ham taa- 
ler hun alt; ja, forgangen Dag var han dumdristig 



*) Abraham Brodersøns Vaabenmærke var et Tyrehoved. 

nok til at gaa op til hende, mens hun sad i sit Løn- 
kammer, jog hendes Smaadreng bort fra Døren og 
forblev hos hende en ganske Stund. Sandelig, var 
hun ikke den dydige og viljestærke Kvinde, hun 
er, maatte jeg gøre mig sære Tanker om hendes 
Færd; men og hun er kun et Menneske, og han 
er fræk nok til at eftertragte det højeste. Føler 
jeg mig end overbevist om, at han ej naar det, saa 
vokser dog hans Magt utilbørligt, og det kan ende 
med at sætte Klik paa hendes blanke Skjold, end- 
nu værre, end da al den Sladder gik gennem Lan- 
det om hende og Broder Niels*). Derfor beder jeg 
dig, kære Ven, pas Lejligheden og kom hid, det 
snareste ske kan. Du kan bedre end jeg tage 
Tyren ved Hornene; thi højt staar din Stjej-ne hos 
Fruen ; til faa sætter hun saa ganske sin Lid og er 
dig evig Tak skyldig for det, du var for hendes 
Søn**) paa det sidste. Give Gud, at vi havde ham 
end her i Jorderigs Dal, den fromme unge Herre, 
som var vort Fremtids Haab og vilde have bundet 
hans Moders Hjerte og Hu, saa at ingen Skalke vilde 
kunne liste sig derind. Du skal nu jage dem ud 
og bringe hende til Besindelse. > 



Sjette Kapitel. 

Hvo der raadede for Borgen. 



Den næste Morgen sad Dronningen i Hallen, 
indsvøbt i sin Forværks Kaabe og tæt ved Kaminen, 
i hvilken der brændte et knitrende Baal, da Nat- 



*) Abbeden i Soer, en Tid Dronningens Skriftefader. Svenskerne 
beskyldte hende endogsaa for at have avlet et Barn med 
denne Munk. 
•*) Folmer Lunge ledsagede Kong Olaf paa hans sidste Rejse 
fra Ystad til P^alslerbo, hvor den unge Fyrste, som var ble- 
ven syg, døde i hans Arme. 
DroDoingens Jomfruer. I O 

ten havde været kold. I hendes Nærhed sad Fru 
Gisele og krøb sammen og noget derfra alle Jom- 
fruerne paa Rad paa to Bænke. Elseby var iblandt 
dem, statelig klædt og uden Tegn til, at den Rev- 
selse, Fru Gisele havde tildelt hende, havde knæk- 
ket hendes Mod. Davren var spist, og alle ventede 
paa, at Dronningen skulde give Tegnet til at bryde 
op, for at Jomfruerne kunde gaa tilbage til. Fruer- 
stuen og tage fat paa deres Dagsgerning; men Hendes 
Naade blev siddende, hensunken i dybe Tanker. 

Elsebys Øjne søgte stadig hen til Dronningen; 
hendes Kinder blussede, og der var noget beaandet 
over hendes Aasyn og yppige Skikkelse, noget 
gaadefuldt, dulgt, uroligt i hendes Væsen. Hendes 
Hjertes. Ridder havde den foregaaende Aften faaet 
Held til at nærme sig hende og hviske hende nogle 
Ord i Øret, nyt Tønder til Ilden i hendes Barm. 

«Tænk ikke,> havde han sagt til hende, cat 
jeg har skiftet Sind, eller at jeg lader mig kyse af 
en Præst.* 

«Var eder, Hr. Abraham, t svarede Elseby 
hviskende, «Dronningen ser derhen.i 

« Aah, Elseby,» sagde han da, cej heller Hendes 
Naades straffende Blikke gøre mig ræd. Naar alt 
kommer til alt, er du mig mere værd end ti Dron- 
ninger. Uden Skønhed, Ynde og Ømhed er en 
Kvinde intet for mig.> 

Der gik den fyrige Ridder dog over Stregen; 
thi Dronningen kunde ikke frakendes Skønhed og 
Ynde, og han gjorde sig selv Uret. Fru Margretes 
Person havde udøvet en dragende Magt over ham, 
om end hendes Aandsoverlegenhed havde haft sin 
store Part deri. Det Maal, at overvinde den klo- 
geste og mest viljestærke Kvinde, han havde kendt, 
havde i og for sig syntes ham at være en Kamp 
værd uden Hensyn til, at hun bar en Krone, og 
han havde selv Aand nok til i bedre Øjeblikke af 
hende at lade sig løfte op til en højere og renere 

Sfære. Uden dette vilde al hans Fagerhed og rid- 
derlige Væsen dog ikke have hjulpet ham. 

Elseby troede ham paa Ordet, og hendes Hoved 
blev svimmelt. Saa sad da nu liden Elseby og 
ynkede den store Dronning, der syntes hende at 
være ganske blottet for Ynde og kvindelig Blidhed, 
saa at det var hende nægtet at faa Mænds Hjerter 
til at banke. Kun Ærefrygt eller Angest indgød 
de faste, strenge Træk og de store, kolde Øine; 
men i dette Øjeblik var ogsaa Udtrykket i Dron- 
ningens Øjne ualmindelig strengt og hendes Træk 
skærpede, som af en angribende Overvejelse eller 
Sindslidelse. Det kendtes paa hende, at Bisp Peder 
4iavde været hos hende. Opskræmmet af Sladderen 
om Hr. Abrahams dristige Besøg hos Dronningen 
i Fru Ingeborgs Kammer, havde han taget Bladet 
fra Munden, dog ikke saaledes, at han nævnede 
denne Kendsgerning med Ord eller tillod sig at 
udtale nogen ligefrem Dadel over Dronningens 
Gøren og Laden, men idet han som Kirkens Tje- 
ner og en berettiget censor morum klagede over 
den Letfærdighed, der begyndte at indsnige sig ved 
Hove, fordi de, der vare højt stillede og burde fore- 
gaa de andre med et godt Eksempel, ikke tæm- 
mede deres Lidenskaber eller vogtede paa deres 
Handlinger — af det Hib kunde saa, tænkte Bispen, 
Fru Margrete tage sin Part. Blodet, som skød op 
i hendes Kinder, syntes at tyde paa, at hun gjorde 
det; men nu fik hun Beretningen om Hr. Abrahams 
og Elsebys Møde i Kældergangen, saaledes som 
Hr. Peder havde den af Olaf Andersøns Mund. 
Hun studsede ved dette Bevis paa sin Yndlings Let- 
færdighed, som ingen hidtil havde vovet at blotte. 

«For at skaane, ikke Hr. Abraham,* sagde 
Bisp Peder saa, «men den unge Jomfru, nøjedes 
jeg med at give Fru Gisele Kundskab om de Efter- 
stræbelser, for hvilke Elseby er udsat. Sluttelig har 
jeg dog fundet det raadeligst og mest betryggende, 
at Sagen kom til Eders Naades egen Kundskab ; 

I o* 

thi jeg har lovet Jomfruens Broder at tage mig af 
hende. Hvis Hr. Abraham faar hende i sin Vold 
og fordærver hende, som han har gjort ved andre 
Jomfruer før, da kunde det lægges mig til Last, 
om jeg havde tiet.» 

«Vel, Hr. Bisp,> svarede Dronningen unaadigt 
og barsk, «den Sag skal vorde undersøgt; og vi 
haabe. at det da vil vise sig, at dette kun er Bag- 
vadskelse eller grov Misforstaaelse.» 

«Vent ikke det,> svarede Bispen djærvt ; «men 
jeg ved vel, at Eders Naade, hvad Hr. Abraham 
angaar, har et Bind for Øjnene. Dog skal det nu 
siges, Frue, at han er en Herre af løse Sæder, ganske 
utugtig og samvittighedsløs i det Punkt og ikke 
nogen dydig Kvindes Venskab værd.> 

«Sig det til de dydige Kvinder, som begære 
hans Venskab,* svarede Dronningen, idet hun bru- 
sede op.v «For os er han kun en tro og nyttig 
Tjener. > 

«Vel, Eders Naade, » sagde Hr. Peder; «men 
der er dog noget, som staar over Brugbarheden og 
Nytten, det ved I, og et slet Redskab vil til sidst 
saare den Haand, der bruger det.» 

«Man skulde tænke,* udbrød Dronningen spydigt, 
«at det var et Barn, der talte, og ikke vor kloge 
Kansler; thi det ved I, at om vi vilde lade hver 
os nyttig og hengiven Tjener staa Skrifte og sigte 
vort Raad saa skarpt, hvor mange vilde der da 
blive til Rest?> 

Bisp Peder blev bange for, at han til ingen 
Nytte havde rettet det Slag mod Hr. Abraham, og 
at Lynet vilde komme til at ramme Jomfruen 
og ikke Ridderen; men alligevel havde hans Ord 
trods Dronningens afvisende Holdning gjort et stærkt 
Indtryk paa hende: thi hun havde dog hørt noget 
om Abraham Brodersøns løse Sæder, men havde 
vist det af som Bagvadskelse. Nu var imidlertid 
hendes gode Mening om ham bleven helt rokket; 
hun var en ærbar Kvinde og stærk Aand med Lede 

til alt dyrisk, højere end de fleste hævet over Kø- 
dets Anfægtelser. 

Saa maatte nu da den fagre og snilde Ridder, 
paa hvem hun havde ødslet sin Gunst, synke dybt 
i hendes Øjne, var end for hans Vedkommende Be- 
drøvelsen over hans Uværdighed nok saa stærk, 
som hendes Harme. Det var allerede farligt nok 
for ham, at hun, skønt hun ikke tænkte paa at for- 
skyde ham, dog tog Afstand fra ham i sit Hjerte; 
det kunde ende med hans Fald. 

Men hendes Forbitrelse paa Elseby var stor 
og ublandet, og den skærpedes vel, uden at hun 
var sig det klart bevidst, af Skinsyge; og saaledes 
sad hun nu, fuld af modstridende og pinlige Følel- 
ser og stirrede ind i Ilden, glemmende Tid og Sted, 
da Hallens Dør gik op, og hun* hørte de hurtige, 
lette Trin, som hun kun alt for godt kendte. Hun 
vendte sig brat og' fangede i Flugten et Blik, som 
fra Elsebys Øjne søgte til Hr. Abraham, idet han 
gik forbi hende. Saa elskovsvarmt og dæmonisk 
glødende var dette Blik, at Jomfruen dermed var 
røbet og fældet i hendes Øjne. 

Hr. Abraham kom for som Slottets Befalings- 
mand at melde, at Natten var hengaaet rolige og 
at der ikke var indtruffet nogen Tidende fra Fal- 
køping. Dronningen saa paa ham med et forskende, 
men dog sky Blik, rakte ham ikke som ellers til 
Morgenhilsen sin Haand, men sagde kun: «I have 
Takl> hvorpaa hun vendte sig fra ham. Han stud- 
sede og tøvede et Øjeblik; men da Dronningen ved- 
blev ufravendt at stirre ind i Ilden, bukkede han, 
drejede sig om pan Hælen og gik saa derfra uden 
at se hverken til højre eller venstre. Han traadte 
nu saa haardt, at Hallen gav Genlyd af hans Spo- 
rers Klirren; men da Døren var lukket efter ham, 
rejste Dronningen sig langsomt, mens Jomfruerne 
selvfølgelig straks stod op fra deres Sæder. Der- 
paa hviskede Hendes Naade et Par Ord til Fru 
Gisele, som saa med sin skurrende Røst forkyndte. 

at de nu alle kunde gaa ind i Fruerstuen paa Jom- 
fru Elseby nær; hun skulde blive. Da de andre 
havde fjernet sig, gik Fru Gisele efter Dronningen, 
som alt var paa Vejen til sit Kammer, og bød 
Elseby følge med. 

Et Blik, hvast som et Sværd, ramte den bleg- 
nende Elseby, da hun traadte ind til Dronningen, 
og nu paafulgte et skrapt Forhør, som hurtig bragte 
Synderinden til Bekendelse. Hendes Forsikring, at 
hun elskede Hr. Abraham i Tugt og Ære, ophidsede 
kun yderligere Dronningen, som sagde: 

c Hidtil har vor Fruerstue været en Ærbarhedens 
Skole ; løse Jomfruer skulde ingen søge der. Nu 
skal den, som vi mærke, gøres til et Fru Venus s 
Tempel, hvor Letfærdighed trives; men deraf vor- 
der intet; hver syg Plante i min Urtegaard skal 
rykkes op med Rode og kastes ud, at ikke de 
sunde skulle vorde smittede. Saa gjorde jeg med 
Kirsten Pedersdatter, og saa skal nu gøres med 
dig. Du skal skikkes efter hende og sættes i Klo- 
steret. Der kunne I gøre Bod i hinandens Selskab 
og begræde eders Daarskab.> 

Da Dronningen nævnede Kirsten, saa Elseby 
op med et bønligt, bebrejdende Blik. 

cEders Naade,» vovede hun at sige, cglemmer 
ganske, at i den Sag med Kirsten tjente j^ eder 
tro. Er denne min Fortjeneste nu ganske udslettet?* 

Dronningen tav og faldt i Tanker; en Række 
pinlige Minder, som Led i en sammenhængende 
Kæde, gled forbi hendes nu skærpede Blik — at 
Abraham Brodersøn havde henledet hendes Op- 
mærksomhed paa Elseby, anbefalet hende som bru- 
gelig til Vc^erske for Kirsten Pedersdatter og til- 
skyndet hende, Dronningen, til at gøre Elseby til 
en af sine Jomfruer. Det lod næsten til, at Hr. 
Abraham havde alvorlige Hensigter med Elseby 
eller vilde indbilde hende sligt; men med Hens>Ti 
til Ebeby selv tvivlede hun ikke om, at en saa 
listig og fripostig Jomfru, som hun, jo kunde falde 

paa at tragte efter slig Højhed. Det kendtes paa 
hele hendes Færd, at hun betragtede sig som Kir- 
sten Pedersdatters Søster efter Blodet. Deri tog 
Dronningen ikke fejl; thi Elseby stilede efter at 
blive Hr. Abrahams Hustru og mente i hvert Fald, 
at hendes Navnefaders, Bonden Anders Persøns 
Nedstammen fra god gammel Æt i saa Henseende 
kunde gøre Fyldest. Paa dette skrøbelige Grundlag 
havde stakkels Elseby bygget et Luftkastel, og i 
Haab om dets Virkeliggørelse havde hun, paa den 
ene Selvforglemmelse ved det uventede Møde i 
Kældergangen nær, forstaaet at holde Hr. Abraham 
i Afstand. 

cjeg viser dig min Naade deri, » svarede Dron- 
ningen, «at du slipper for Straf; men herfra skal 
du den Dag i Morgen.* 

Dermed var Sagen afgjort. Elseby lod straks 
ved en af Ternerne sin ridderlige Ven underrette 
om, hvad der var forefaldet, og hvad der ventede 
hende. Nu forstod han Dronningens Kulde imod 
ham og tvivlede intet Øjeblik om, hvem. det var, der 
havde spillet ham den Streg. Han tog da den Be- 
slutning dristig et se Faren under Øjne og bytte 
Rollerne om, saa at han selv blev den angribende 
Part; Bisp Peder skulde slaas med sit eget Vaaben. 

Endnu samme Aften begærede han Foretræde 
hos Dronningen og blev indladt; men Fru Gisele 
var til Stede, hvilket i dette Tilfælde var ham vel 
tilpas. Han tog straks Ordet og sagde med en 
uskyldigs krænkede Mine: 

« Eders Naade har hidtil undet mig stor Gunst, 
og jeg tør vel mene, at jeg heller ikke har vist mig 
ganske uværdig dertil; men det har skaffet mig 
Misundere, som hidse Klaffere paa Eders Naade, 
om de derved kunde volde min Undergang. Jeg 
er vidende om den Beskyldning, der nu rejses imod 
mig, at jeg skulde have indladt mig i utilladelig 
Elskovshandel med Jomfru Elseby ; men jeg haaber, 
at Eders Naade vil tro mig, naar jeg nu siger og 

sværger eder til ved min Ridderære, at dette er 
en skammelig Bagvadskelse. Jomfru Elseby gaar 
herfra, som hun kom, ukrænket af mig, en Jomfru 
med uplettet Dyd.» 

Gamle Fru Gisele sad og gumlede med sin 
tandløse Mund, som det var hendes Vane, og saa 
paa den veltalende Ridder med et fiffigt Blik. 
I Aanden sagde hun til ham : det kan være rigtigt 
saa og dog ikke være din Fortjeneste. Hun sagde 
til Dronningen, som blev siddende tavs og saa ned 
for sig: 

« Eders Naade bør tro Hr. x\braham; han vær- 
ger for sig som en ærlig Mand.» 

cDog,* svarede Dronningen, c tykkes det mig, 
at I, Hr. Abraham, kunde have biet med at retfærdig- 
gøre eder, indtil I var bleven anklaget; en god 
Samvittighed gør tryg.» 

«Og,» udbrød han, « imens jeg holdt mig stille, 
da at blive snigmyrdet bagfra af Stimænd! Eders 
Naade har Raadgivere, der ikke fortjene noget 
bedre Navn, og for hvem alle Midler til at naa 
Ærgerrighedens Maal ere lige gode. Ja, enddog 
de hykle Ærbødighed for Eders Naade, skaane de 
eder ikke og undse sig ikke for at sværte eder bag 
eders Ryg.» 

«Til hvem sigter I ?» spurgte Dronningen, idet 
hun brusede op. 

«Det er kun for Eders Naades Øren,» svarede 
Hr. Abraham; «hvis I vil forunde mig en Samtåle 
i Enrum, da skal jeg nævne Manden og fremlægge 
Bevis for mit Udsagn. » 

Dronningen gættede straks, at omendskønt Hr. 
Abraham talte i Flertallet, sigtede han dog kun til 
en enkelt, bestemt Mand, og hun kunde ikke være 
i Tvivl om, hvem han mente; men ved at høre, at 
Hr. Abraham havde Beviser at fremlægge, studsede 
hun og følte stærk Lyst til at se dem. Saa bad 
hun da den gode Fru Gisele at fjerne sig, men blive 
i det tilstødende Kammer, hvilket Drostinden maatte 

finde sig i, men aabenbart meget nødigt. Dog for- 
svandt omsider den sidste Flig af hendes Hovedlin, 
Døren lukkedes, og Hr. Abraham traadte nærmere 
hen til Dronningen, idet han med dæmpet Røst sagde : 

«Jeg har længe haft en Formodning om, at 
Eders Naades Kansler handler bag eders Ryg. Han 
skikker mangr Breve under sit eget Sigil til Hæren 
og det faldt mig derfor ind forgangen Dag, da den 
Vadstena -Præst, Olaf Andersøn, drog af, at lade 
ham anholde ved Yderporten og hans Lommer ran- 
sage, dog uden at der ellers blev tilføjet hans Per- 
son nogen Overlast. Jeg fandt da i hans Inder- 
lomme denne Skrivelse.* 

Derpaa tog han Bisp Peders Brev frem og 
rakte Dronningen det, idet han sagde: 

«Vel vilde den Guds Mand ikke bekende, hvo 
der havde givet ham Brevet, som er uden Under- 
skrift, eller til hvem det skulde bringes ; men Haand- 
skriften, som er kendelig nok, vil straks sige Eders 
Naade, at Bisp Peder skrev det, og selve Skrivel- 
sens Indhold gør os klog paa, at den er stilet til 
Hr. Folmer Jakobsøn, hvorom Præsten da maa have 
faaet mundtlig Besked. » 

Dronningen greb Brevet og var allerede i fuld 
Læsning af det, inden Hr. Abraham havde talt ud. 
Hun slugte det først i Hast og læste det derpaa 
endnu en Gang langsommere; hendes Kinder glø- 
dede, hendes Øjne luede af Forbitrelse, og Hr. Abra- 
ham frydede sig ved at se det. Hun drog Vejret 
dybt, da hun var færdig med Læsningen, foldede 
Brevet langson^t sammen og sagde: 

«Vel, jeg skal drage mig dette til Nytte. I have 
Tak, Hr. Abraham, for eders Aarvaagenhed og 
Troskab I > 

Tonen var mildere end før i Hallen, men dog 
rakte hun ham ikke sin Haand. 

«Den bedste Tak,> svarede han stolt, «som 
Eders Naade kan yde mig, vil være at give mig 
Oprejsning og Jomfru Elseby Retfærdighed.* 

Dronningen saa ham stift i Øjnene ; det var et 
af hendes skarpe, isnende Blikke, der sænkede sig 
som en Sonde i dens Hjerte, hvem de ramte. Hr. 
Abraham holdt da heller ikke Stand for det, men 
slog sine Øjne mod Gulvet. 

«Eders Samvittighed, t sagde hun, cmaa sige 
eder, hvorledes det forholder sig med den Sag.> 

Saa tav hun et Øjeblik, men føjede derpaa til: 

«Man siger om Kvinden, at hun er fuld af 
Luner og staar let for Fald; men der gives Mænd, 
som ere mere at ynke, fordi de ere en Bold for 
deres Lidenskaber og derved miste al Mandighed. 
Slige Mænds Hjerter maa, tænker jeg, være som 
et Vildnis, i hvilket de til sidst næppe selv evne 
at finde Vej eller Sti.* 

€ Sigter Eders Naade dermed til mig?* udbrød 
Hr. Abraham, idet han blev rød helt op i Tindingerne. 

« Herre,* svarede Dronningen alvorsfuldt, cl gør 
vel, om I sørger for eders Synder; og det bedste, 
jeg dernæst kan ønske eder, det er en god Hustru.* 

Hr. Abraham var til Mode, som om han havde 
faaet et Stød og tumlede ned fra den Fjældtinde, 
hvorpaa han var klavret op. Han saa sig alt i 
Aanden forskudt, berøvet alle sine Len og sunken 
tilbage i Vanmagt og Ubemærkethed. Han var 
dog ikke den Mand, der let gav Slip. ' hvor man 
havde ladet ham faa fat, og hvor stolt han end var, 
saa faldt det ham dog ikke svært at trygle en 
Kvinde om Naade. Saa faldt han da paa Knæ for 
Dronningen, greb hendes Haand og saa bønligt op 
til hende: 

«Kære Frue, forstød mig ikke, den mest tro 
og hengivne Tjener, I nogen Tid har haft eller faarl* 

Hendes Hjerte bankede, og hun drog et Suk. 
Grant følte hun i dette Øjeblik, at det dog hver- 
ken var hans tro Tjeneste eller den Klogskab og 
Ihærdighed, hvormed han havde fremmet hendes 
Planer, der havde sat ham saa fast i hendes Gunst. 
Nej, Kilden til den laa dybere; hans Person var 

hende kær, hans Nærværelse hende til større Behag 
end nogen anden Mands. Hun drog sin Haand 
blidt til sig og sagde med usikker Røst: 

fStat op! Saa var ikke vor Mening; men drag 
nu Lære af den Advarsel, vi have givet eder I > 

Hr. Abraham rejste sig glad, da han skønnede, 
at det Knæfald havde reddet ham. 

« Eders Naade have Tak, fordi I ikke tillukker 
eders Hjerte for mig; jeg skal lønne eder derfor 
og tjene eder tro til mine Dages Ende.> 

Skøn var han, som han stod der med Haanden 
paa sit Hjerte og tilsvor hende Troskab ; baade Blik- 
ket og Stemmens Klang tudede paa Oprigtighed. 
Saa viste sig da et Smil om Dronningens Læber, 
i hvilket der laa fuld Tilgivelse ; og til Stadfæstelse 
af den genoprettede Fred rakte hun ham sin Haand, 
som han ærbødigt og varmt kyssede. Dog svøbte 
hun sig derpaa atter i sin kongelige Værdigheds 
Kaabe og sagde: 

«Læg eder eet paa Sinde, Hr. Abraham 1 Jeg 
har flere tro Tjenere end eder, paa hvem jeg sæt- 
ter stor Pris, og hvis Bistand jeg nødig savner. 
Bisp Peder er en saadan; I maa tæmme eders Vrede 
og holde Fred med ham.» 

«Jeg skal være saa from som et Lam,> svarede 
Bisp Peders argeste Modstander med et Smil, «og 
holde mig stille, indtil den ærværdige Herre næste 
Gang falder over mig; men da maa det vel dog 
være mig tilladt at værge for mig?» 

«Hold eders Skjold blankt og giv ingen Blot- 
telse,* svarede Dronningen, «da vil ingen vove at 
falde over eder.> 

Hr. Abraham tog det Hib uden at ømme sig, 
ikke fordi han lagde sig Advarselen paa Sinde, men 
af Klogskab. Han sagde intet mere om at faa Op- 
rejsning og vovede ikke at nævne Elsebys Navn 
og gaa i Forbøn for hende; men han kunde dog 
ikke lade være at føre et lille Stød mod Bisp Peder. 

«Det tykkes mig ellers,* sagde han, «at om 

nogen har givet sig blot i den Sag, da er det eders 
Kansler- Skal han slippe urevset derfra, da — » 

cAah,* sagde Dronningen med et hoverende 
Smil, clad mig om detl» 

Hun nød alt i Aanden Hævnens Sødme og 
glædede sig til at straffe den myndige Bisp for 
hans Nærgaaenhed; men hun føjede til: 

«Dog bliver det en Sag ganske mellem ham 
og mig ; ligesom jeg og ønsker, at hvad her i denne 
Stund er foregaaet, skal være fortiet, ikke bringes 
ud og give Klafferne Næring. » 

Dette Ønske gik imidlertid ikke i Opfyldelse; 
thi Fru Gisele havde ikke lukket Døren forsvarligt, 
og saaledes vidste den næste Dag alle, at Bisp 
Peder havde forsøgt et Træk mod Hr. Abraham, 
men var bleven slaaet og sat mat. Derved var 
imidlertid Ligevægten atter bragt til Veje, det mær- 
kede man snart. Ingen af Parterne fik helt Over- 
taget hos den kloge og sjælsstærke Dronning, som 
ved sin Aandsoverlegenhed ragede op over alle sine 
Omgivelser og selv var Sjælen i Styrelsen. 

Bisp Peder fik det at mærke; thi da han efter 
Nadveren stod i en Vinduesfordybning i Hallen, hen- 
sunken i Tanker, gik Dronningen hen til ham, tog 
hans Brev til Folmer Lunge frem, holdt det for 
hans Øjne og sagde: 

cSe, dette er ved en god Vens Agtpaagiven- 
hed kommet os i Hænde! Læs den underlige Snak 
og sig os, om I kan gætte, hvo der er Autor ?» 

Bisp Peder studsede, men fattede sig hurtigt, 
tog Brevet og saa Dronningen fast i Øjnene, idet 
han svarede: 

« Autor er mig vel kendt; han gjorde saa og 
skrev dette, fordi Borgfruen ikke vilde høre ham, 
og han gjorde det skjult af den Aarsag, at en Skalk 
befaler paa Borgen, hvad nu er bevist; thi ellers 
vilde denne Skrivelse aldrig være kommen i Eders 
Naades Hænder, og det vilde have været bedre, 
ikke blot for mig, men for Eders Naade selv.> 

«Mener I?> udbrød Dronningen, mens Bisp 
Peder stak Brevet til sig. c O, sig dog til Brev- 
skriveren og bed ham lade sin Ven det vide, at 
for Varberg og for alle Borge i disse Riger og 
Lande raader Margrete Valdemarsdatter, Rigernes 
fuldmægtige Frue og Dronning, og hverken Tyren 
eller de gyldne Liljer*), ikke heller den brede HatU 

Der skød et Lyn fra hendes Øjne, og i hendes 
Stemmes Klang laa der, uagtet hun dæmpede Røsten, 
en sammentrængt Kraft, som lod Bisp Peder mærke, 
at det ikke var tomme Ord. Han bøjede sit Hoved, 
dog ikke meget dybt, og svarede: 

«Nu, Eders Naade, saaledes ønsker netop jeg, 
at Sagen skal staa;» men han tænkte, at naar Dron- 
ningen nu igen ganske var bleven sig selv, skyldtes 
der væsentlig ham. — 

Elseby blev saa den næste Dag under behørig 
Ledsagelse skikket Sønder paa og ført til Bossiø 
Kloster, hvor Kirsten bød hende et varmere Vel- 
kommen, end hun havde gjort sig fortjent til af 
hende; men Dronningens andre Jomfruer glædede 
sig over, at de vare blevne hende kvit. 

Selv bar hun med frejdigt Mod sin Unaade, 
thi Hr. Abraham havde faaet hende i Tale, forinden 
hun drog bort, og blandt andet sagt til hende: 

« Vær ved trøstigt Mod 1 Den Dag vil vel komme, 
da Hr. Jep og jeg faa Ærinde i Bossiø, og da tage 
vi baade Jomfru Kirsten og dig af Klosteret og føre 
eder derfra.* 



•) Folmer Langes Vaabenmærke. 

Syvende Kapitel. 

Hærens rette Udsendinge. 



Et Par Dage efter, den 27de Februar henad 
Aften, standsede to Ryttere deres svedige Heste ved 
Kroen i Kinna, en Landsby oppe i Vestgothland, 
paa Vejen mellem Falkøbing og Varberg. 

Det var en forrygende Blæst med jagende Sne- 
byger, saa at baade Krohusets og Ladens eller Rejse- 
staldens Straatage gyngede ved Vindstødene som 
Lagener; men i Krogen mellem Husets og Ladens 
fremspringende Gavl var der Ly. Selve Krohuset 
var en brøstfældig Lerhytte med en lav Dør, et 
Par Glughuller med Hornruder og langt nedhæn- 
gende Tagskæg, ikke ulig en vranten Gubbe, som 
for at hytte sit Hoved har trukket Huen ned over 
Ørerne og ikke er at faa i Tale. Værten var da 
ogsaa i Færd med at lukke og stænge for Natten, 
da de to Ryttere kom farende om Ladens Hjørne, 
saa Isstumperne fra Vojens nys tilfrosne Vandpytter 
fløj raslende omkring, og Kroværten i sin For- 
skrækkelse lod Træstangen falde. 

«Hellig Erik staa os bi, hvad er der nu løs?» 
raabte han. 

»Nu, her er da Ly,» sagde i det samme den 
ene Rytter, «og vi kunne trække Vejret,* 

Han sprang af Hesten, en fint bygget Skimmel, 
som prustede og rystede sig; det var en forstaaelig 
Protest mod det rasende Ridt. 

«Ej, er det eder, Bengt Ebbesøn,* udbrød Kro- 
værten. «I kyste mig ved at komme i saa djævelsk 
en Fart; det er dog ellers Sæd at ride sindigt for 
Døren. Jeg tog eder for tyske Lejesvende, det 
Djævelspak!> 

« Rædde Hunde gø mest, Niklas,* svarede Bengt 
og gav sin Hests Tøjle til Henning. 

cRædde Hunde, Bengt I » udbrød Niklas kræn- 
ket; «nu, ikke kaldte I mig ræd, dengang jeg trak 
eder af Lygnern, og I var saa blaa i Ansigtet som 
et Galgenbær, > hvormed han mente en hængt Tyv. 

Denne nærgaaende Tiltale viste, at Bengt og 
Kromanden vare .gamle Bekendte. Niklas havde 
tjent paa Bengt Ebbesøns Moders, Fru Martas Gaard 
Rossaryd ved Stensø nogle Mile Vester paa, og 
paa en Fiskefart over den i Forbindelse med Stensø 
staaende store Lygnern Sø havde han reddet Bengt 
fra at drukne. Bengt havde desuden aldrig forstaaet 
at indgyde sine undergivne Agtelse; det endte altid 
med, at de bleve nærgaaende imod ham. 

cikke fortjener du bedre Svar paa den Vel- 
komst, du gav os,t svarede Bengt. 

«Nu,» sagde den krænkede Niklas, «ingenTid 
var jeg ræd;» og det kunde han med Sandhed sige, 
thi han havde, inden han blev gift og kom under 
Mo'er Sidsels Tøffel, været en stor Slagsbroder og 
ikke langt fra at ende i Galgen som en Røver; — 
€men,> føjede han til, eden ræddes for at komme 
i Sæk, som har været der før, og enten Meklen- 
borgerens eller Munkedejens Svende komme over 
os, saa er det lige eet; vi blive dog flaaede.» 

fVar din skidne Mund,» svarede Bengt, «og 
skæld ikke for en Munkefrille Fru Margrete, som 
nu snart vil være Dronning i Sverige ogsaa og 
svinge sin Svøbe over dit Hoved og over alle andre 
SkæJlmers Hoveder i dette Land.» 

cKong Albrecht gav hende det Tilnavn, ikke 
jeg,» sagde Niklas. Bengt gik nu ind,, mens Niklas 
fulgte med Henning og viste ham til Rette med 
Hestene i Laden. 

«Kort for Hovedet var han, Bengt, stedse,* 
sagde han til Henning, «men mere end ellers i 
Aften. I ere da ikke paa Flugt og Tyskerne efter 
eder?» 

«Paa det Lav nej,» svarede Henning; «Tysken 
er slagen og helt andre Folk i Hælene paa os. Det 

gaar ad Varberg til; over Stok og Sten have vi 
redet i den susende Vind, og min Herre fører store 
Tidender. Alt det kan vel gøre en Mand hed i 
Hovedet. » 

« Tysken slagen ?» spurgte Niklas. «Hvor og 
naar stod da Træfningen?* 

«Ved Aasle, Østen om Falkøping,* svarede 
Henning, som stod og gned sin Herres Hest med 
«n Visk Halm, saa Beretningen kom stødevis; c og 
Sankt Matthiæ Dag var det. Fangen blev Kong 
Kong Albrecht selv, saa og hans Søn, unge Hertug 
Erik, Junker Ulrik af Stargaard, Grev Albert af 
Holsten og flere andre Fyrster og Riddere med 
dem. Nu ride de, tænker jeg, i Hob, alle med 
Lænke om Haand og Fod, ad Bohus til. Det vil 
give dyre Løsepenge, Niklas I > 

«Ej saa!» svarede Niklas naed temmelig Sindsro. 
«Saa er det da ude med ham. Nu, en Stakkarl var 
Kong Albrecht alle sine Dage, saa det maatte ende 
ilde. Skete der stort Mandefald i den Dræbningf» 

&Ja, derpaa kan du sværge,* svarede Henning; 
<haardt bleve vi trængte; men saa sank Tyskerne 
i Mosen og ligge nu der som døde Sild i en Tønde. 
Kong Albrechts bedste Mand, gamle Hr. Fikke 
von Vitzen, blev paa Pladsen; men paa vor Side 
lod mange deres I^iv og deriblandt selve Felt- 
^aversten, Hr. Henrik Parov. Saa ligger og Hr. 
Mogens Miink haardt saaret og ilde tilredt i Fal- 
køping.> 

cHr. Mogens, » udbrød Niklas, «det var Skade. 
Han var her paa Oprykningen; en mild Herre er 
han og har en rund Haand. > 

<Og han er min Herres fuldtro Ven,> sagde 
Henning. 

c Ej saa,» svarede Niklas. «Det tykkes mig 
ellers sært, at Hr. Erik Ketelsøn, Sveriges Marsk, 
og de andre Herrer af Raadet ville staa med de 
Danske og hjælpe Fru Margrete til Regimentet. Før 

tyske Herrer, nu danske, det er jo som af Dynen 
og i Halmen.* 

Henning regnede sig, ligesom andre Hallæn- 
dere, for at være Dansker, hvorfor han lo og sagde: 

«Naar der er Ild i Huset, og man ikke magter 
at slukke den, da kalder man Naboen til. Saa er 
dette gaaet, Niklas! De svenske Herrer faldt vor 
Dronning til Fode og raabte: kære Frue, kom snarest 
og hjælp os mod Tyskerne! Gerne, svarede hun; 
ville I hellere være Danskere, da er dette mig godt 
tilpas!* 

, «Der laver du en Krønike,* svarede Niklas; 
<de Herrer af Raadet skulle vel vide at værne om 
deres Rettigheder, hvordan det end gaar os Smaa- 
folk; paa os kommer al Tynge til at hvile, i hvo 
der saa raader for Riget, Svensker, Dansker eller 
Tysker. Ihvorvel jeg er en svensk Mand og aldrig 
bliver andet, saa kan det da for saa vidt være mig 
og mine Lige ens godt eller ilde, hvo der fører 
Regimentet; men siges skal det dog, at saa argt 
som under Kong Albrecht har det aldrig været før. 
Jeg vil da haabe, at dette Herreskifte vil vende 
Sagen til det bedre.* 

Niklas dømte ikke der det tyske Regimente 
for strengt. Sørgeligt kvæder en samtidig Sanger 
om Tilstanden i Sverige under Kong Albrecht, idet 
han ligner Landet ved en dejlig Lund, rig paa 
Blomster og Frugter som Ædelstene; men Havens 
Ejer og Høvding slap allehaande vilde Dyr ind, 
Pantere, Ulve og Bjørne; og til sidst kom den lumske 
Ræv — 

Som havde baad Hule og Grav, 
der var i den aldrig saa ærlig en Kvist, 
han har den fordærvet ved sin List; 
der var i den aldrig saa dyb en Rod, 
han har den oprevet med sin Fod. 

Det gik dengang Svenskerne, som siden andr^ 
Folk: 

Dronningens Jomfruer. 1 1 

De svenske Herrer og velbaarne Mænd, 

de faa deres Ord nu intet frem 

alt for den stærke tyske Tunge, 

den vil fortrykke baade gamle og unge. — 

Niklas^ fortalte nu Henning, hvad han i den 
Vinter havde maattet døje af Overlast og Plyndring: 

fEj hvad, Fa'er Nik!i sagde Henning, c du og 
dine bjærgede dog Livet, eders Tag blev helt, I 
have Sul i Fadeburet, 01 i Tønden og Foder i La- 
den — og hør, der skriger en af Mo*er Sidsels Høns I 
Det skulde da ikke være saa vel, at den maa lade 
sit Liv til Ære for min Herre og mig?> 

Men da Henning kom ind i Stuen, saa han til 
sin Bedrøvelse, at Hønen kun skreg for sine Æg. 
Dog fik de et godt Maaltid, som blev fremsat for 
dem paa det jordfaste Bord midt i Stuen, om ellers 
Hyttens Indre, som udgjorde et eneste Rum, kunde 
kaldes saa. Det tjente baade til Køgers, Daglig- 
værelse og Sengekammer; her var tillige Hønsesti 
og Gaasebænk, saa at Mennesker og Dyr levede 
fortrolig med hverandre som i Noæ Ark. Der var 
ingen Skorsten ; Røgen, som maatte søge op gennem 
Hullet i det sodede Tag, stod over hele Rummet, 
og hverken Baalet paa Ildstedet eller den lille Tran- 
lampe paa Bordet lyste synderlig vidt omkring. 
Dog skimtede man. gennem Røg taagen Husfolkenes 
Alkovesenge med deres snavsede Forhæng, nogle 
Lerfade og Tinkrus paa Rækkerne og nogle Buer, 
Økser og Fiskeredskaber, som hang paa Væggen. 

Niklas sendte sin Søn ud for at passe Hestene 
og tog selv Plads ved Bordet hos sine Gæster, 
hvem hans Hustru vartede op. 

fl maa have redet skrapt, Bengt,* sagde han; 
« eders Heste ere haardt medtagne; men jeg hører, 
at I bringer Bud om Sejr, og godt Budskab giver 
Fart.» 

«Det gør saa,> svarede Bengt, da han havde 
faaet en Skive Flæsk ned; thi baade Henning og 
han vare hungrige som Ulve og slugte Maden, som 

om de kun vilde holde en kort Rast. «Aarle om 
Morgenen efter Slagdagen red vi fra Falkøping og 
klarede de ni Mile til Boraas den Dag; men i Dag 
blev Føret saa trøgt, at vore Heste ikke orkede 
mere end de fire Mile herhid. Bedager Vejret sig, 
maa vi i Sadelen og fort igen, saa saare Maanen 
er oppe.» 

«Da styrke alle Helgene Knoklerne i eders 
Ganger,* svarede Niklas; «I har otte Mil herfra til 
Varberg. Jeg spaar, at I bliver liggende paa Vejen ; 
hold hellere Rast her i Nat, da ville Hestene være 
friske i Morgen. » 

«Jeg skal sige dig, hvad der driver mig saa 
haardt frem,» sagde Bengt, der fra Barndommen af 
var vant til at vise Niklas Fortrolighed. «Der er 
nogle Herrer i Hælene paa os, som ville tage Sejrs- 
budskabets Ære fra mig, om de kunne faa Held 
dertil.* 

«Ej, saa dette er som et Vædderidt,» udbrød 
Niklas med et bredt Grin paa sit rødblussende An- 
sigt, og idet hans vandblaa Øjne fik Liv; han selv 
havde i sine Dage været en stor Ynder af alt, hvad 
der var halsbrækkende. «Med Forlov, Bengt, hvilke 
ere de Herrer, som trænge eder saa haardt ?» 

Bengt betænkte sig, men sagde saa: 

«Kan jeg lide paa dig, Niklas?« 

«Til hvem vil I ellers sætte eders Lid, om I 
har en Haandsrækning nødig? » spurgte Niklas med 
et Grin; «her er ingen anden end mig og min Søn, 
den Hvalp. » 

<I var dog stedse en spotsk Hund, Niklas,* 
sagde Bengt vredt. 

«Der løb en Hund anden Gang over eders 
Tunge, Bengt, » svarede Niklas, «saa nu ved I, hvor 
jeg mener, at I fornemmelig har eders Skade. Men 
ræd Hund eller spptsk Hund, saa sviger jeg dog 
ikke eders Moders Søn, thi hun gav mig Brødet og 
hjalp mig til at sætte Bo, og hun var det eneste 
Herskab, som nogen Tid gjorde mig noget godt, 

II* 

Gud lønne hende i Himmerige derfor 1 Lad da nu 
høre, hvilket Skælmsstykke det er, I nu har forU 

f Skælmsstykke?* udbrød Bengt. cNej, intet af 
den Sort; det er en ærlig Sag; men vil du for 
min Skyld gøre dig til Skælm, da maa det blive 
din Sag.» 

fNu. den, der holder, er saa god som den, der 
flaar,» svarede Niklas; «og jeg haaber da og for 
eders Skyld, Bengt, at det ikke gælder at prikke 
nogen af de Herrer mellem Ribbenene og paa den 
Vis forsinke deres Fremfart.* 

«Paa det Lav nej,» svarede Bengt; eet lidet 
Snit i en Hestehase eller en afbrækket Hestesko 
kan muligt gøre det, om de skulde komme saa 
hastigt efter mig, at du skønner, at jeg kunde blive 
indhentet. Og vid nu, Niklas, at det er unge Bent 
Bilde og Bo Stensøn, der ere udskikkede af Iver 
Lykke og Erik Ketilsøn for paa bægge Hæres Vegne 
at overbringe Fru Margrete Sejrsbudskabet. Jeg red 
ud i et andet Ærinde, enddog jeg fik Paalæg om at 
følge med de andre; men det huede mig bedre at 
ride alene, og saa brød jeg op en Stund før dem.» 

«Jeg forstaar,» svarede Niklas, cl red med 
Forlov, men tog Forspringet uden Forlov. Mon I 
kommer vel fra det!» 

Bengt saa paa Niklas med et tilsløret Blik 
og sagde: 

«Lad mig derom! Gid jeg kun maa holde For- 
springet og slippe vel til Varberg, saa giver Resten 
sig nok.» 

I det samme hørtes der Bulder udenfor og en 
skingrende Tone af et Horn. 

€ Der have vi dem 1 » raabte Henning og sprang op. 

« Fanden tage deml» sagde Bengt og huggede 
Kniven, hvormed han havde spist, i Bordet. «Hvad 
gavner mig nu alt mit Jag og mine skamridte 
Heste f> 

Niklas skyndte sig ud for at tage mod sine 
ny Gæster, og snart efter ramlede Døren op, saa 

det knagede i den. Ind traadte med faste Trin en 
lavstammet, trivelig Herre med et rundt, rødtblus- 
sende Ansigt, Haar og Skæg pudret med Sne og 
Øjnene vidt opspærrede og luende af Forbitrelse^ 
det var Bent Bilde. Efter ham gik Bo Stensøn, hvis 
slanke Skikkelse ragede op over ham; men der 
saas et Smil under hans mørke Mundskæg, og Ud- 
trykket i hans kloge Øjne viste, at han i Modsæt- 
ning til sin Ledsager, fuldkommen havde bevaret 
sin Sindsligevægt. Bægge bare Ridderkapper, hvis 
Hætter vare tilbageslagne, og under hvilke skimtedes 
deres Brynjetrøjer og Sværdbælter. Bent Bilde gik 
lige hen til Bordet, stillede sig med skrævende Ben 
og korslagte Arme foran Bengt og sagde: 

«Ej, saa nappede vi eder dogl Som en Tyv 
stjal I eder af Falkøping for at tage Æren fra os, 
Hærens rette Udsendinge. Men hvo der stjæler fra 
andre, maa hænge for sig selv; og vi ville da nu 
tage eder i Forvaring og føre eder til Varberg som 
en opfanget Rømningsmand.* 

«Ja, prøv derpaaU raabte Bengt og sprang op; 
men da han saa de væbnede Ryttere, som udgjorde 
hans Modstanderes Følge, een for een træde ind, skøn- 
nede han, at Overmagten var for stor, satte sig 
atter og tilføjede i en mere spagfærdig Tone: «Kom 
til Besindelse, Bent Torbensøn I I gør ikke det, I 
sagde der, og I vilde kun derved blive til Latter 
paa Varberg.* 

« Bengt Ebbesøn har for saa vidt Ret,» sagde 
Bo Stensøn, idet han saavel som Bent Bilde be- 
friede sig for den svære Kappe, og bægge tog Sæde 
ved Bordet. «Denne lille Skælmsstreg, som nu er 
strandet, bør helst forties; men i Nat skal I ligge 
mellem Bent Torbensøn og mig, Bengt. Vi ville 
vogte paa eder som paa et kært Barn, at I ikke 
skal løbe ud i den kolde Nat og hente eder Snue. 
I Morgen ride vi som gode Venner ad Varberg til.» 

Nej, Bo Stensøn, » raabte Bengt med et gnist- 
rende Blik, < aldrig vorder jeg eders Ven, og eders 

Spot, den skal I faa betalt, naar vi engang mødes 
under lige Kaar. Nu ere I sejsten mod to, og jeg 
faar finde mig i meget, men Regnskabens Time vil 
engang komme. » 

Bo Stensøn vidste godt, hvad der stak bag 
dette dødelige Had, det havde Karen Svendsdatter 
betroet ham; men Bengt Ebbesøn var i hans Øjne 
ikke stort andet end en Dreng, uagtet han selv kun 
var faa Aar ældre. Da Bengt dernæst var paa 
Kant med sin mægtige Stiffader og uden Beskyt- 
telse af ham, hvis Vrede vel havde noget at sige, 
saa tog Bo Stensøn sig Truslen meget let og svarede : 

«Nu, Bengt Ebbesøn, gid den Time maa komme 
sentl Imens naar I vel Skelsaar og Alder, og da 
driver det vel over med Vreden.* 

Bengt slugte i Tavshed den Pille; men man 
saa paa hans røde Øjne, hvorledes det kogte i 
ham; thi naar hans Forbitrelse var paa sit højeste, 
blevc hans Øjne altid underløbne med Blod. Saa 
blev der ikke sagt mange flere Ord, inden de efter 
endt Maaltid lagde sig til at sove i den paa Jord- 
gulvet henlagte Halm, som var det eneste Leje, 
Mo'er Sidsel havde at byde Herrerne, naar de ikke 
vilde ligge i Alkovesengene, hvorfor de betakkede 
sig. . De vilde ikke heller af Klæderne; og paa 
Gulvet var der god Plads til deres kære Barn, Bengt 
Ebbesøn, hvem de dog ikke lagde imellem sig, men 
inderst i Hytten og længst fra Døren, uden for hvil- 
ken der desuden stod Vagt. 

Dog fik Bengt, inden han lagde sig. Lejlighed 
til at tale med Henning, som kom for at melde, 
hvorledes det stod til med Hestene. Hvor faa Ord 
det end var, de vekslede med hinanden, saa blev 
Samtalen dog saare følgerig; thi da Herrerne om 
Morgenen vaagnede og slog Øjnene op, opdagede 
de, at Bengt Ebbesøns Soveplads var tom. Da de 
saa harmfulde for af Halmen for at faa Rede paa 
Tingen, viste det sig til deres Forbavselse, at ikke 
alene var Bengt og hans Svend væk, men ogsaa 

af deres egne rustede Karle de fire, som havde 
holdt Nattevagt ved Krodøren og i Stalden, i øv- 
rigt en Omstændighed, som forklarede, at Flugten 
havde kunnet lade sig sætte i Værk. 

fl have sovet som Svin,» raabte Bent Bilde 
rasende til sine Svende, da de vare komne paa 
Benene. 

«Nødigt vilde jeg sige eder det paa, Bent Tor- 
bensøn, » svarede den kækkeste af dem, «og dog 
har I selv sovet saa fast, at Manden har kunnet 
skride hen over eder, uden at 1 mærkede det.» 

«Karlen har Ret,> sagde Bo Stensøn; «men 
de Forrædere, som hjalp ham bort, skulle faa Svien 
at føle.» 

I det samme for Bent Bilde hen til Alkove- 
sengen og tog et Tag i Niklas, som laa der og 
snorkede, tilsyneladende i dyb Søvn, og han blev 
da ogsaa udskældt og beskyldt for at have været 
i Ledtog med Rømningsmændene ; men han lagde 
saa stor Forundring over, hvad der var sket, for 
Dagen, at de ikke fattede Mistanke til ham. 

«Hellere,> sagde han, <maatte Tysken have 
svedet Taget af over Hovedet paa mig, end at sligt 
skulde ske i mit Hus, saa gode Mænd og Fru Mar- 
gretes tro Tjenere til Forklejnelse. 1 

fVi burde have bundet den Skalk med Reb 
og surret ham til Bordstolpen, » sagde Bent Bilde, 
som i sin Forbitrelse gik og sparkede til Halmen, 
saa den raslede om Fødderne paa ham. 

f Havde vi kun ikke ladet Tranlampen brænde 
i Nat,> sagde Bo Stensøn. «Nu kunde han se at 
liste sig væk; i Mørke vilde han ikke have vovet 
at røre sig.> 

«Og dog,» udbrød Bent Bilde, «var det eder 
selv. Bo, som stod paa, at Lampen til større Sikker- 
hed skulde brænde. > 

«Ja, ja», sagde Niklas og rystede paa Hovedet, 
<hvo der vil narre en Skælm, maa selv være halv- 
anden I » 

Det var et sandt Ord ; men den egentlige Skælm, 
som havde lagt Planen til Flugten og sat den i 
Værk, det var Henning. Hans Herre havde givet 
ham Fuldmagt til at love Svendene en rundelig 
Belønning, om de vilde hjælpe ham til Flugt, og 
da de vare tyske Lejesvende, som ikke havde 
svoret Bent Bilde eller Bo Stensøn nogen Tro- 
skabsed, men kun deres* egen Høvedsmand, saa 
gjorde de sig færre Skrupler ved at modtage Hen- 
nings fristende Tilbud. De kunde desuden gøre 
sig Haab om Budløn, som stedse blev givet til 
Overbringeren af lykkelige Tidender. Da Hen- 
ning tillige mindede dem om, hvilken mægtig Mand 
Bengts Stiffader Hr. Abraham var, og at han sik- 
kert kunde fri dem for Straf, saa fik han Bugt med 
deres sidste Betænkeligheder. 

Gramme i Hu red Bent Bilde og Bo Stensøn 
saa ud af Kinna, og Hornblæserne glemte at støde i 
Hornet ; men Niklas og hans Hustru bleve staaende 
og saa efter de bortdragende. Niklas lo, saa det 
klukkede i ham, og sagde: 

«Den Spas er hundrede Mark værdi* 

<Du vil komme ilde fra dette, Niklas,* sagde 
Mo'r Sidsel-, «de vil tage Hævn, naar de ride til- 
bage; thi Sandheden vil komme for en Dag, og 
Bengt vil lade dig i Stikken.* 

«Nu,» svarede Niklas, «j eg er sluppen af værre 
Klemme end denne. Ikke heller er jeg Mester for 
den Streg, men Henning. Jeg gik ham kun en 
Kende til Haande, gav ham nogle af vore gamle 
Klude og hjalp ham og Lejesvendene med at binde 
dem om Hestenes Hove, saa at de kunde ride 
tyst herfra. Du skulde have set, hvor fort og 
snildt det gik-, de svøbte og bandt saa sikkert, 
at ingen Barselkvinde eller Amme kunde have gjort 
det bedre.* 

fSaa,* udbrød MoV Sidsel ærgerlig, «nu have 
vi intet at lappe med, og dog ere Klæderne nær 

ved at falde af dig og Lasse I Niklas, Niklas, naar 
vorder du klogere?* 

«Ej, Mo'rlille,» svarede Niklas, cdet er just 
Fejlen ved mig, at Gud Herren gav mig for stor 
Forstand. > 

<Saamænd,» svarede Sidsel; tdu vil ende i 
Galgen og gøre mig til Enke.» — 

Imidlertid red Bent Bilde og Bo Stensøn med 
deres Følge sindigt ad Varberg til, da de indsaa 
det unyttige i nu at jage. Bengt var ogsaa alle- 
rede naaet halvvejs frem og holdt Rast i Widdige, 
hvor han forud nød sin Triumf over Bo Stensøn; 
thi det var hans rasende Skinsyge og Higen efter 
at stikke sin lykkeligere Medbejler ud hos Karen 
Sture, der havde fristet ham til denne Streg og 
fremdeles blev Drivfjedren i Værket og bestem- 
mende for alle hans Handlinger. 



Ottende Kapitel. 

Hvad Karen Svendsdatter var værd. 



Messen var læst og Nadveren frembaren. Dron- 
ningen skred^ ledsaget af Fru Gisele og alle Jom- 
fruerne, hen til sit Sæde for Enden af det øverste 
Bord, idet Tyskeren Hans Krøpelin, som for Tiden 
gjorde det ud baade som Køgeraester og Skænk, 
bøjede sig for hende, og Bisp Peder og Hr. Abra- 
ham, tilsyneladende i den bedste Forstaaelse, fulgte 
efter — da en Tone fra Portvægterens Horn 
drønede over Borggaarden saa stærkt, gennem- 
trængende og vedholdende, at det tydede paa Fare 
eller dog paa noget usædvanligt. Der blev tyst i 
Hallen; alle standsede som fasttryllede, da Dron- 
ningen udbrød: 



cDet maa være Tidende fra Hæren; Hr. Abra- 
ham, begiv eder helst selv derned og forhør, hvad 
det erl» 

Hendes Aasyn var blegt, hendes Blik spændt ; 
og næppe var Ridderen ude af Døren, førend hun 
raabte efter sin Hættekaabe, som hurtig blev hende 
bragt. Da den var bleven hængt om hende, gik 
hun hastig til Døren og ned ad Taarntrappen uden 
at give Ordre til noget Følge, et Brud paa Hof- 
skikken, som hun aldrig før. det nogen mindedes, 
havde tilladt sig. Al Orden hørte da op; Kvinder 
og Mænd, Jomfruer og Svende ilede efter hende, 
saa at gamle Fru Gisele nær var bleven løben over 
Ende. Kun Bisp Peder gav sig Tid, og Hans 
Krøpelin blev paa sin Post med et Par af Kælder- 
svendene, som han til deres store Ærgrelse stop- 
pede i Farten. 

Da Dronningen var kommen ned i Gaarden, 
standsede hun ; men flere af hendes Ledsagere ilede 
forbi hende. Hun saa seks Ryttere paa udmattede 
Heste, som slæbte sig frem, een for een komme frem 
af Portgabet-, den forreste Rytter sprang af Hesten 
og ilede Abraham Brodersøn i Møde, idet han 
svingede med Hatten og raabte: Sejrl De mødtes 
midt paa Gaardspladsen, hvor de bleve omringede 
af de tililende, og snart genlød Borggaarden af et 
mangestemmigt Raab, saa det gav Genlyd fra alle 
Mure. Alle vidste nu, at Bengt Ebbesøn var Bud- 
bringeren, og man saa det Særsyn, at Hr. Abra- 
ham omfavnede sin Stifsøn, hvorpaa de, efterfulgte 
af den hele Skare, ilede hen til Dronningen, som 
nu af Bengt selv med faa og fyndige Ord blev 
underrettet om, hvilken stor Sejr der var vunden, 
og at hendes argeste Fjende og Forhaaner var 
falden i hendes Hænder. Da blussede hendes Kin- 
der, hendes Øjne stod fulde af Taarer; med fol- 
dede Hænder saa hun opad og udbrød: 

fNu have du Tak, Jomfru Maria, og alle I 
andre kære Helgene, som hørte vore brændende 

Bønner og frembar dem for Guds Trone, saa den 
Almægtige bønhørte os og lod det skel» 

Saa udspurgte hun straks Bengt om de vig- 
tigste Omstændigheder ved Slaget og udtalte sin 
Sorg over det store Mandefald og Feltøverstens 
Henrik Parovs Død; men derpaa brød hun af og 
gik op i Hallen, hvor hun satte sig til Bords, efter 
at hun havde givet Befaling til at sørge vel for 
Bengt Ebbesøn. Da Maaltidet var til Ende og 
Taflet hævet, tog hun Plads i sin Stol ved Ka- 
minen; og som hun sad der, omgiven af sine Jom- 
ruer, bød hun alle de tilstedeværende Herrer 
træde nærmere og sagde til Abraham Brodersøn: 

fl har nu i Bengt Ebbesøn en gæv Søn; og 
ville vi nu straks lønne ham, som en Budbringer 
af en stor og lykkelig Tidende har fortjent det.» 

Da fandt Bengt det raadeligst at tage Bladet 
fra Munden og forebygge Eftertale. 

«Eders Naade,» sagde han, «Budlønnen til- 
kommer ikke med Rette mig. Ikke jeg, men to 
andre Mænd ere blevne udsendte for at overbringe 
Eders Naade Sejrsbudskabet; og det er Bent 
Bille og Bo Stensøn, som sikkert snart ville 
være her.» 

«EjU udbrød Bisp Peder, som i sit stille Sind 
havde undret sig over, at denne meget unge og 
lidet ansete Svend var bleven valgt til Overbringer 
af Sejrsbudskabet. Jomfruerne stak Hovederne 
sammen, og fra Karen Svendsdatters ellers blide 
Øjne udfor et Vredeslyn, som ramte Bengt og 
gjorde ham lidt usikker, dog fattede han sig og 
tilføjede : 

«Det skyldes et Tilfælde, at jeg, som red i et 
andet Ærinde, kom først, og jeg kunde da umulig 
og burde ikke forholde Eders Naade Kundskab 
om Sejren. » 

Dronningen, som ved Bisp Peders Udraab og 
den iblandt Jomfruerne opstaaede Uro havde ladet 

et strengt Blik glide over Forsamlingen, svarede 
med et naadigt Smil til Bengt: 

«I have Tak, Bengt Ebbesøn, at I ikke gjorde 
det! Ved Guds Moder, vi have stundom været i 
Hu, som om hver Times længere Venten paa Af- 
gørelsen vilde gøre os et Aar ældre. I bragte os 
saa dog Budskabet, og den Løn, vi agte at give 
eder, kan ikke gøre noget Skaar i den Ære, der 
tilkommer Hærens Udsendinge. Hr. Abraham, drag 
eders Sværd og gør en Ridder af eders SønU 

Kun en Ridder kunde give Ridderslaget; selv 
Fyrster maatte, naar ingen af deres Lige vare hos 
og kunde gøre det, lade sig Ridderværdigheden 
tildele af en Undersat. Altsaa var det en Kvinde, 
selv om hun var Dronning, forment at udføre 
denne hædrende Handling; men Æren kom dog 
fra Dronningen, hvem hun saa lod fuldføre sin 
Vilje, og i dette Tilfælde kastede den nok saa 
megen Glans paa Uddeleren, som paa Modtageren 
af Naadesbevisningen. 

Bisp Peder skønnede dette og drog et Suk. 
Abraham Brodersøn syntes at staa lige saa fast i 
Dronningens Gunst, som Varberg Klippe i Ha- 
vets Bund; og hans Stillings Urokkelighed skær- 
pede betydelig den ærværdige Herres Forargelse, 
mens han nu overværede Handlingen. Selv naar 
den, som i dette Tilfælde, udførtes paa staaende 
Fod, uden højtidelige Forberedelser med Faste. 
Skriftemaal og Messe, havde den dog et helligt 
Præg cg indeholdt Formaninger, af hvilde nogle 
visselig lød som Spot i Abraham Brodersøns Mund. 

Med et stolt Smil drog han sit Sværd, hvis 
gyldne, juvelbesatte Fæste funklede i hans Haand, 
idet han ærbødigt sænkede det for Dronningen, 
hvorpaa han vendte sig til den knælende Bengt og 
kortelig foreholdt ham en Ridders vigtigste Pligter 
— at elske Gud og alle hellige, ære og skærme 
Kirken, være sit Herskab, Dronningen, huld og tro 
og tjene hende og sit Fædreland af al Formue; 

føre et kristeligt Levned, være tapper, sanddru, ret- 
færdig og Enkers cig fader- og moderløses Be- 
skytter. Alt dette svor Bengt, den Skalk, at ville 
holde, hvorpaa Hr. Abraham tre Gange sænkede 
Sværdet paa hans venstre Skulder og i Guds, den 
hellige Mikaels og den hellige Georgs Navne ud- 
raabte ham til Ridder. 

«Stat op, Bengt Ebbesøn, vær tapper og tro ! » 
sagde Dronningen, hvorpaa Bengt rejste sig, tak- 
kede Hendes Naade og saa stededes til Haandkys. 

Men nu ihukom Bengt Henning og de fire 
Ryttere, hvem han egentlig skyldte sit Held, og 
da det var en gammel Skik, at enhver ny Ridder 
maatte fremkomme med et Ønske, som gerne blev 
opfyldt, udbad han sig nu en Belønning til sine 
Ledsagere og anbefalede dem til Dronningens Be- 
skærmelse, om de skulde komme under Tiltale, 
fordi de havde fulgt ham. uagtet de ikke stod 
under hans Befaling, en Sag, som Hr. Abraham 
paa sin Vis nærmere forklarede Dronningen. Bengt 
havde nemlig fortroet sig til ham, saa at han vidste, 
af hvad Art det Tilfælde var, som havde gjort 
Bengt til Overbringer af Sejrsbudskabet; og det var 
saare langtfra, at han dadlede sin Stifsøn for denne 
Streg, som ganske faldt i hans Smag. Desuden 
var han vel tilfreds med, at Bengt i sin Knibe 
maatte ty til ham; thi Bruddet mellem ham og 
hans Stifsøn havde medført megen Omtale og var 
desuden alt andet end fordelagtigt for ham. Han 
tog altsaa nu straks Bengt uder sine Vinger og 
magede det saa, at Dronningen lovede Rytterne 
sin Beskyttelse og gav saavel dem som Henning 
en rigelig Løn. 

Saa ventede man paa Ankomsten af Hærens 
Afsendinge; men da Mørket faldt paa, uden at de 
kom, gik alle til Ro, Bengt kry af sin ny Værdig- 
hed, men dog med Nag i Hjertet; thi Lykønsk- 
ningerne vare faldne meget sparsomt, og da han 
i Løbet af Aftenen havde gjort et Forsøg paa at 

nærme sig Karen Svendsdatter, havde hun uden 
Omstændigheder vendt ham Ryggen, mens de andre 
Jomfruer smaalo, saa at han maatte gaa slukøret 
derfra. 

Dog var det saare langtfra, at han derfor op- 
gav at vinde hende enten med det gode eller med 
det onde; thi skønt han i Ungdommen var bleven 
kuet af en stærkere Haand, saa var der dog Staal 
i ham; men hans Mod var blindt; han saa ikke 
langt frem for sig. Derfor gik han nu rask videre 
ad den slibrige Vej, hans Lidenskab havde ført 
ham ind paa. Han vaagnede nemlig den næste 
Morgen med den Beslutning at gaa til Hr. Abra- 
ham og ganske aabne sit Hjerte for ham. Ved 
hans og, hvad han mente var eet, Dronningens 
Hjælp vilde det maaske dog lykkes ham at vinde 
den Brud, efter hvis Besiddelse han tørstede. Det 
kunde blive et vidtrækkende Skridt, thi derved 
bøjede han igen Nakken under det Aag, han nylig 
var undsluppen. 

Han var saare velkommen og blev modtagen 
paa det faderligste. Hr. Abraham længtes selv 
efter en fortrolig Samtale med sin Stifsøn; thi de 
havde et Mellemværende, som det var meget øn- 
skeligt for Hr. Abraham at faa jævnet uden andres 
Indblanding. Han skulde nemlig nu, da Bengt var 
bleven myndig, udlevere ham hans Mødrenearv; 
men han havde vægret sig derved, fordi han paa- 
stod, at hans Stifsøn var ham en stor Sum Penge 
skyldig, og som Pant tilbageholdt han Gaarden 
Rossaryd. Det var kun en af de mange Volds- 
handlinger, hvilke denne pengegridske Herre tillod 
sig, og som til sidst skulde rejse en skæbnesvanger 
Forbitrelse imod ham. 

Han var imidlertid meget for klog til straks 
at røre ved det ømme Sted; han tav og lod 
Bengt tale, og saaledes kom han uden Ulejlighed 
paa det rene med Sagernes Stilling. Elskov havde 
gjort Bengt til en Nar, hans stridige Stifsøn var 



175 

bleven myg, og han kunde gøre med ham, hvad 
han vilde. 

<Ej, Bengt,* sagde han og klappede ham paa 
Skulderen, «det er mig saare kært at høre, at du 
tænker paa at fæste dig en Brud og sætte Bo. 
Jomfruen er ikke ilde, hun er dertil vel lært, og 
Gammelgaard paa Als bliver nok hendes gode Med- 
gift. Vel er Ætten ikke stor, men dog god, og 
Svend Kristjernsøn er i Fremgang, hvad han for en 
ikke ringe Part skylder Jep Mus og mig, som 
sagde god for ham hos Dronningen. Vi ville ikke 
blive plat viste af, naar vi begære Jomfru Karen 
til dig, og hvor meget Bos Fader, Hr. Sten, kror 
sig, evne vi vel at vinde ham over; thi mellem 
ham og mig kommer Dysten til at staa, om det da 
er Alvor med hans Søns Bejlen.» 

«I have Hjertens Tak, Fader, fordi I vil tage 
eder af min SagU udbrød Bengt glad. « Karen 
Svendsdatter maa det blive, om jeg skal indtræde 
i Ægtestanden, og jeg satte gerne mit Liv i Vove 
for at vinde hende. » 

«Ja,» svarede Hr. Abraham, «der er ingen 
Uvej for Kærlighed. Nu fatter jeg Meningen med 
dit Ord til Dronningen , at du red i et andet 
Ærinde, som var at vinde de gyldne Sporer og 
stikke Bo Stensøn ud.» 

«Saa blev det,» svarede Bengt, «men det var 
ikke saaledes fra første Færd af udtænkt af mig. 
En god Ven bad niig ride i hans Ærinde og skaf- 
fede mig Orlov til Varberg. Jeg skulde være reden 
med Bent Bille og Bo Stensøn; men saa kom jeg 
i Tanker om at ride forud og tage Æren fra de 
andre. Hvorlunde det siden gik, det ved I.» 

« Hvilken god Ven var det?» spurgte Hr. Abra- 
ham i en paatagen ligegyldig Tone. 

€Nu,» svarede Bengt usikker, «dette er ikke 
for eders Øren; bedst at tie derom.* 

<Bengt,» sagde Hr. Abraham i sin skarpeste 
Tone, «vil du have Hjælp af mig, og skal jeg 



176 

kunne være dig til Gavn, da maa du vise mig fuld 
Fortrolighed.* 

Bengt saa ned for sig og blev lidt bleg om 
Næsen. Det faldt ham dog ikke let at gaa til det 
Forræderi, som nu paafulgte; men han skønnede, 
at enten maatte han gøre Skridtet fuldt ud eller 
gaa hjælpeløs derfra, og saa sprang han lige 
i det. 

«Det var Hr. Mogens,* sagde han og saa op 
med et sky Blik; chan bad mig besørge en Hilsen 
til Jomfru Kirsten, om hvem han mente, at hun 
var her; men som jeg hører, er hun paa Bossiø, 
og da — » 

«Hr. Mogens U udbrød Hr. Abraham; c men 
forstod jeg dig ret i Gaar, da er han jo en halv- 
død Mand.» 

«Nej, ikke ganske, » svarede Bengt; chan fik 
et Sværdhug i den højre Skulder og en Pilodde i 
Knæet, og det kan holde ham paa Lejet i Maa- 
neder, men det bliver næppe Døden. Han var 
ganske ved sin Samling.* 

«Og hvad sagde han da til dig?» spurgte Hr. 
Abraham. <Meld mig det Ord til andet, Bengt! 
Betænk din Stilling. Du gik fra mig og søgte mine 
argeste Fjender; nu vender du tilbage til mig, men 
ikke kan jeg efter dette Frafald sætte min Lid til dig, 
naar du stikker noget under Stolen. Vil du være 
min Ven, da maa du være Mogens Munks Uven; 
der gives ingen Mellemvej.* 

Da blev Mindet om Slagdagens Aften levende 
for Bengt. Han sad atter i det snævre Kammer 
i Herberget i Falkøping, som kun oplystes af en 
lille osende Lampe, hvis røde Skær faldt paa 
Mogens Munks blege Aasyn og blodplettede Leje. 
Han var straks ilet til sin saarede Ven, thi han 
havde under Felttoget ganske sluttet sig til Mo- 
gens Munk, og da han ved enhver Lejlighed viste 
sig modig og ofte var Hr. Mogens til Tjeneste, 
saa havde denne efterhaanden fattet Tillid til ham. 

Han blev da glad over Bengts Komme og sagde 
til ham: 

cKære Bengt, bed om Orlov og drag snarest 
til Varberg 1 Stor er min Hjertekvide, større end 
mine Saars Svie, nu da jeg ligger vanmægtig hen, 
og min Hjertenskær er uden Værn. Jeg frygter, 
at vore Fjender ville nytte Lejligheden, og at de 
kunne faa Overtaget; de ville indbilde Jomfru 
Kirsten, at jeg er død. Sig hende, at jeg er vis 
paa, at jeg vil gaa dette igennem og vorde en 
hel Mand; faa hende til at være ved godt Mod og 
ikke give sig. Men fremfor alt gaa til Bisp Peder, 
giv ham sandfærdig Besked om, hvorlunde det 
staar til med mig, og bed ham tage sig af Jomfru 
Kirsten og skaffe hende Dronningens Beskærmelse, 
om Jep Mus skulde pønse paa Vold — o, Herre 
Krist, se i Naade til os bægge i vor store Nød!» 
Langsomt og afbrudt vare disse Ord blevne 
udtalte, men havde des sikrere sænket sig i Bengts 
Øren og fæstnet sig i hans Hukommelse. Nu gen- 
lød de i hans Indre og anklagede ham. At gen- 
tage dem magtede han dog ikke; det vægrede 
hans Tunge sig ved; men han meddelte Hr, Abra- 
ham kortelig Indholdet, og denne udbrød straks: 
iDu har da ikke været hos Bisp Peder?* 
cNej,* svarede Bengt, € endnu ikke.» 
cHold dig fra ham>, sagde saa Hr. Abraham, 
«enddog dette for saa vidt har mindre at sige; 
thi Hr. Peder er en lunken Ven. Skønner jeg ret, 
da ser han hellere Kirsten Pedersdatter i Nonnesærk 
og med afklippet Haar end i Brudekjortel og med 
Hovedguld, blev det end Hr. Mogens, der skulde 
hjemføre hende. Men hvad der ligger Magt paa 
er, at Jomfru Kirsten ikke faar nogen Hilsen fra 
Mogens, som kan ægge hende til Modstand. Vi 
ville lyve ham død, sagde han? Det gøres næppe 
nødigt; thi mister han end ikke Livet, hvad dog 
endnu kan ske, saa bliver han næppe mere, som 
han maa være tilredet, en ganske Mand, og til en 

Dronningens Jomfruer. 12 

Krøbling er en Brud som Kirsten Pedersdatter 
ved min Helgen for god. Vi unde hende en bedre 
Mand.i 

cMen er det dog ikke for haardt, Fader,* ind- 
vendte Bengt, cat forholde Jomfru Kirsten, hvad der 
kun er en døendes Vens sidste Hilsen?* 

Men Bengts Forsøg paa at trække sig ud af 
det, strandede ganske. Hr. Abraham lo og sagde: 

€ Skørhovedet er du og dum dertil! Du ynker 
Jomfru Kirsten og skønner ikke, at som Jep Mus 
staar til hende, saa staar du selv til Karen Svends- 
datter. Vilde du ynke hende, om Bo Stensøn laa 
tilredet som nu Mogens Munk? Du er hendes Hr. 
Jep; gør som han, og du vil vinde din Brudl* 

Det var følgerigtigt og bragte Bengt til Tavs- 
hed; men nu begyndte Hr. Abraham at tale om 
deres eget Mellemværende, og Bengt spidsede 
Øren. Det blev ham saa lempelig, men dog tyde- 
lig nok lagt for, at vilde han staa sig godt med 
sin Stiffader og skulde Forbundet mellem dem 
holde, maatte han vedkende sig den Gæld, der var 
ham paaduttet og betale den eller lade Rossaryd 
blive i Hr. Abrahams Kløer. 

Det drejede sig om 200 lødige Mark*); det 
var vel ikke Smaating for Bengt; men han tænkte 
højsindet: Karen er de Penge mange Gange værd! 
Dog havde han ikke for intet gaaet i Skole hos 
sin Stiffader. 

« Noget for noget,* sagde han, tom I saa 
synes, Hr. Fader! Nu lade vi helst Sagen hvile, 
men den Dag, da jeg har sat Fæstensringen paa 
Karen Svendsdatters Finger, tilskøder jeg eder 
Rossaryd.* 

cjeg er godtroende,* sagde Hr. Abraham, som 
vel viste, at Bengt ikke vilde vove at bryde det 
Løfte; cjeg vil stole paa dit blotte Ord. Du kan 
gøre det, Bengt og staa dig derved, al den Stund 

Gammelgaard, som Karen Svendsdatter vil tilføre 
dig, er Rossaryd nogle Gange værd.>. — 

Op ad Dagen indtraf Hærens Udsendinge, og 
Hr. Abraham sørgede for, at de bleve modtagne 
med saa stor Glans; at Bent Bildes Vrede over 
Bengts Skælmsstreg satte sig. 

cDet var vel,> sagde Hr. Abraham til ham, 
€at min Søn forud meldte eders Komme; uden det 
vilde vi ikke have været rede til at vise Hærens 
Udsendinge den Ære, som tilkommer dem.> 

Bægge bleve gjorte til Riddere paa samme 
Vis som Bengt, og om Aftenen gav Dronningen 
til deres Ære en Banket, ved hvilken Lejlighed 
de tre nybagte Riddere lod sig se i Ridderskrud 
med de gyldne Kæder om Halsen og Guldsporer 
paa Hælene. Det gik muntert til, og Dronningens 
Jomfruer fik en lille Dans sat i Gang. Dron- 
ningen sad og saa derpaa, og Hr. Abraham stod 
hos, da Bengt dansede forbi med Karen Algots- 
datter. 

<Eders Søn er en rap Danser,* sagde Dron- 
ningen til Hr. Abraham. 

cSaamænd, Eders Naade,» svarede han; ede 
gyldne Sporer give Fødderne Vinger. Bengt er 
godt holden, velstaaende og alt smykket med 
Ærens Krans. Der fattes ham nu kun eet, en god 
Hustru.* 

cNu,* svarede Dronningen, c hun vil vel ej 
blive svær at finde. Det skulde da ikke være 
hende, han danser med, til hvem hans Hu staar?» 

«Nej,» svarede Hr. Abraham, c det er en Karen, 
men ikke denne. » 

«Da maa det være Karen Svendsdatter, om 
Jomfruen da skal søges her i Hallen >, svarede 
Dronningen. 

< Netop hende, » sagde Hr. Abraham. 

cHvi har han da ikke budet hende op til 
Dans?> spurgte Dronningen. 

fHan gjorde saa,» svarede Hr. Abraham, 

«men hun er knibsk; hun gjorde sure Miner, som 
om min Søn ikke var god nok til hende, og saa 
kom Bo Stensøn farende og tog hende bort lige 
for Bengts Næse.> 

«Nej, se til den Taske I » ndbrød Dronningen 
og lo; thi Sejrsbudskabet havde sat hende i det 
lykkeligste Lune, saa hun viste sig mere munter, 
end nogen kunde mindes, c Vi skulle lære hende 
andet I » 

«Ja, om Eders Naade vilde,* svarede Hr. 
Abraham; cellers faa vi kedelige Eventyr her, som 
med Kirsten Pedersdatter. Eksemplet smitter.* 

€ Kirsten,* sagde Hendes Naade mere alvors- 
fuldt, cer af en anden Støbning end den blide 
Karen, som næppe vil vise sig stridig, naar det 
kommer til Stykket. » 

cMen i Bo Stensøn,* sagde Hr. Abraham, 
fhave vi en ,anden Hr. Mogens.* 

cEj saa,* udbrød Dronningen; «men hvad 
siger Jomfruens Fader r> 

cjeg ved intet derom,* svarede Hr. Abraham, 
<men jeg maatte kende Svend Kristjemsøn daar- 
ligt, om han ikke i dette som i alt helst vil det 
samme, som Eders Naade.* 

€ Betænk, kære Herre,* sagde Dronningen, «at 
vi brændte vore Fingre paa Mogens Munk. Vi ere 
ikke lystne efter at gøre det om igen med Bo 
Stensøn; hans Fader har en af de stiveste Nakker 
i Sverige.* 

cO, hvad Hr. Mogens angaar,* svarede Hr. 
Abraham, cda har han^ nu tabt sin Sag; henter 
Døden ham ikke, da vorder han Krøbling; han er 
falden for en Gudsdom.* 

cDet smerter mig at høre, at det staar saa 
ilde til med ham, han var dog en gæv Herre,* 
sagde Dronningen, men hverken Blikket eller To- 
nen vidnede om Sorg. Hun fik straks igen sin 
forrige livlige Mine og sagde: c Nu ville vi slutte 
Gildet med en lille Spas.* 

Saa gav hun Tegn til, at Spillemændene skulde 
holde inde og stævnede hele Selskabet op til sig: 

«I kære fterrer og Jomfruer, » sagde hun til 
dem, «nu have I danset og hoppet af Hjertens Lyst 
og det jo længere, des mere muntert. Men nu stun- 
der det mod Natten, og I faa slutte. Dog ønske 
vi, at Dansen skal ende, som den begyndte, med 
en sindig Paduane ; det giver Ro i Blodet, forinden 
I søge Sengen; og syng os saa en god Vise der- 
til. Men vi kedes nu ved at se alt i den samme 
Skik, den samme Ridder med den samme Jomfru. 
Vor Hu staar til Forandring, og saa ville vi da nu 
parre eder efter vor egen Hu, skille nogle ad, som 
have været for længe sammen, og føje andre til- 
sammen, som ved Skæbnens Ugunst bleve adskilte. » 

Jomfruerne saa forundrede til hverandre og grun- 
dede over, hvad dette vel havde at betyde; thi de 
kendte Dronningen for vel til ikke at vide, at hun 
sjælden foretog sig noget uden i en bestemt Hensigt. 

Hun bød nu Herrerne, een for een, træde frem 
og tildelte dem hver en Jomfru, idet hun nævnede 
Navnet. Da Bo Stensøn kom og bukkede med en 
Anstand, hvori de færreste kunde maale sig med 
ham, sagde Dronningen: 

cNu ville vi se lidt paa Danmarks bedste og 
unde en dansk Jomfru en af Sveriges fagreste og 
mest ridderlige Mænd. I træder en Dans, Hr. Bo, 
som havde I Vinger paa Hælene; tag Margrete 
Grubbe og gør hende glad I » 

Saa kom Bengt. 

cEj, Hr. Bengt,* udbrød Dronningen. «Med 
eder er Sagen ligefrem. Vi kunne ikke gøre bedre 
end give eder eders gode Legesøster, Karen Svends- 
datter. Træd hid, Karen, og giv din Ridder Haanden. > 

Bengt bukkede, blussende af Glæde, dybt for 
Dronningen og sendte Hr. Abraham et taknemme- 
ligt Blik; han var ikke i Tvivl om, hvor det kom 
fra; mnn Karen bevægede Fødderne saare lang- 
somt, saa at Bengt fandt det klogest at gaa hende 

i Møde, og da han tog hendes Haand, som hun 
ingenlunde rakte ham, bøjede hendes fine Læber 
sig til et trodsigt Smil. Det var ^ke muligt at 
vise sin Modvilje tydeligere, men dog gjorde hun 
det saaledes, at hverken hendes personlige Værdig- 
hed eller hendes kvindelige Ynde led noget Skaar. 

Saa traadte de da Dansen med hinanden; men 
i den første Pavse talede Bengt hende til: 

<Karen, hvi er du mig saa gram og ser saa surt L» 

cOm I saa synes, Hr. Bengt,* svarede Karen., 
idet hun fjernede sig lidt fra ham, c saa træde vi 
helst Dansen til Ende i Tavshed ; det vil tjene eder, 
som mig bedst.* 

Det «I> og «Hr.» kom trods alt Bengt uventet 
og bragte ham i Harnisk. 

cDin Knibskhed nytter dig intet,* sagde han, 
rød af Vrede; «du skal faa at mærke, at jeg ikke 
lader mig spille paa Næsen af en svensk Vindhas, 
som Bo Stensøn. Jeg kan tænke mig, at han har 
sværtet mig for dig.» 

cEftersom du trænger mig saa haardt,* svarede 
Karen, «da faar du at høre, hvad han har sagt om 
dig — at du listede dig som en Tyv af Falkøping 
og red forud for at bringe Dronningen Sejrsbud- 
skabet og stjæle Æren fra ham og Bent Bilde. 
Sligt gør iiigen Dannemand.* » 

« Dronningen har godkendt, hvad jeg gjorde, 
og hædret mig derfor,* svarede Bengt; tjeg kerer 
mig ikke for en Pending om, hvad Bo tænker eller 
siger.* 

«Da faar du dog lægge dig paa Sinde,* sagde 
Karen og vendte sig om imod ham, «hvad jeg nu 
siger dig. Jeg vil intet have med dig at skaffe! 
Paa Dronningens Bud er jeg gaaet til denne Dans 
med dig, men jeg gør ej sligt tiere, skulde hun end 
vise mig af Gaarde derfor. Jeg skal, om fornødent, 
sige det til Hendes Naade selv. Og bring din Hr. 
Fader den Hilsen fra mig, at han kan spare sig al 
Umage; det er ikke svært at gætte, at han stikker 

bag dette. Sig ham, at ikke er jeg stillet som 
stakkels Kirsten. End lever min Fader, og han er 
Mand for at værge for mig.» 

Saa gik hun fra ham, mens han blev staaende 
og stirrede efter hende, forbavset over den ellers 
saa blide Karens stolte Mod. Harmen fik dog snart 
Overtaget, saa at han straks, da Dansen var til 
Ende, og alle brød op, løb efter Bo Stensøn, greb 
ham i Armen og sagde: 

«Hr. Bo, jeg har en stor Regning at afgøre 
med eder. I krænkede mig ved at holde mig fan- 
gen i Kinna, og nu har I sat ondt for mig hos min 
gode Legesøster, Karen Svendsdatter.» 

cAah, Hr. Bengt, » svarede Bo smilende, « Legen 
med hende er ude for eder. Men vil I lege med 
mig. da vil jeg ikke undslaa mig derfor. » 

«Jeg undsiger eder herved,* sagde Bengt ra- 
sende. cFra nu af vil jeg, hvor jeg træffer eder 
uden for Dronningens Gaard, falde over eder og 
støde eder ned som en Hund.> 

«Ej, da faar jeg se at vogte migl» svarede Bo 
med samme tirrende Rolighed; <dog, sov først der- 
paa, Bengt Ebbesøn; og saa have I mange gode 
Nætter I » 

€Saalunde skal I ikke snige eder derfra, :» raabte 
Bengt efter ham. «Inden Sol i Morgen gaar ned, 
skal Undsigelsen blive eder rettelig forkyndt. » 

Saaledes tegnede det til, at der skulde udbryde 
Krig mellem Slægterne Pyk og Nat og Dag; thi 
dette var Maaden at udfægte en Strid paa. Udæsk- 
ning til ridderlig Tvekamp var ganske gaaet af Brug 
og kom først igen i langt senere Tider. Overfald 
uden anden Skranke end Undsigelsen, det var Sæd- 
vanen, og heller ikke den holdt man sig altid efter- 
rettelig. 

Der blev imidlertid for denne Sinde intet af 
denne Krig, thi da Bengt den næste Morgen under- 
rettede sin Stiffader om, hvad der var sket, satte 
Hr. Abraham ham alvorligt i Rette for hans Fremfusen- 

hed og lod ham vide, at hvis han ikke afholdt sig 
fra Voldsgerninger, vilde alt, hvad der var gjort 
for ham og fremdeles vilde blive gjort, være ganske 
forgæves og haas Sag uoprettelig tabt. 

Saa stak Bengt da Piben ind; men han gemte 
Naget og Hævntankerne i sit fjerte, fast paa ved 
første gunstige Lejlighed at sætte dem i Værk. Det 
anede ham nu, at Hr. Abraham trods al sin Magt 
og Snildhed vilde komme til kort i denne Sag, og 
han selv aldrig hjemføre Karen Svendsdatter som 
sin Hustru. 

Dronningen havde, inden hun den foregaaende 
Aften forlod Hallen for at gaa til Hvile, forkyndt, 
at hun den næste Dag vilde bryde op og drage ad 
Bohus til; og saaledes skete det. Inden Solen stod 
ret højt paa Himmelen, genlød Varberg af Bulder, 
Trompeters Skrald og Hestenes Vrinsken. Mar- 
grete drog nu ud for at høste Sejrens Løn og nyde 
den største Triumf, der blev hende forundt paa hen- 
des glimrende Bane. 



Niende Kapitel. 

Hævnens Bærme. 



Langsomt bevægede Dronningens Rejsetog sig 
Nord paa. Et gammelt Ord siger om al Rejsen, 
at det højeste Bjærg at komme over er Dørtærskelen ; 
men her var det omvendt; thi aldrig var det faldet 
Fru Margrete lettere at bryde op, men Rejsens Lang- 
somhed og Møjsommeligheder satte hendes Taal- 
modighed paa en haard Prøve. 

Hun sad helst i Sadelen paa sin Gangers Ryg, 
og det havde egentlig været hendes Hensigt at fare 
fra Varberg til Hest og med et lille Følge; men 

Forkyndelsen af denne Beslutning havde rejst et 
sandt Oprør imod hende, og i Spidsen for dette 
stod Fru Gisele. Drostinden vilde aldrig have til- 
givet sin Herskerinde," om det var blevet hende for- 
ment at være med paa denne Fart og nyde det 
mærkelige Skue, en Konge og hans Vasaller i 
Lænker. Da hendes Forestillinger til Dronningen 
om, hvad Kronens Værdighed og den kongelige 
Anstand ved en saa vigtig Lejlighed krævede, ikke 
vare ugrundede og støttedes fra alle Sider, saa 
maatte Hendes Naade give efter. 

Hun tog da hele sit Hof med og rejste i den 
kongelige Karm, en svær Maskine, stadselig nok 
ved det udskaame Træværk paa Stolperne, den 
forgyldte Krone paa Himmelen og Forhængene med 
det indvirkede Rigsvaaben; men med et Forspand 
af seks Heste møjsommeligt, Fod for Fod, maatte 
den slæbes hen ad de bundløse og stenede Veje, 
mens det knagede i dens Tømmer, og de, der sad 
i den, ofte bleve skumplede, saa de maatte vogte 
sig for ikke at tørne sammen. 

I dette Paulun kørte Dronningen, Fru Gisele, 
alle Jomfruerne og et Par Terner, alle indhyllede i 
Hættekaaber og Pelsværk, da de i Vinden daskende 
Forhæng gave kun et maadeligt Værn mod Kulden. 
Paa Karmens venstre Side red Hr. Abraham, der 
stedse var ved Haanden for at svare paa Dronnin- 
gens Spørgsmaal og udføre hendes Befalinger. Paa 
den højre Side Bisp Peder, hvem det et Par Gange 
forundtes at stige af Hesten og tage Plads i Kar- 
men for at forkorte Dronningen Tiden ved Samtale. 
I øvrigt styredes Forspandet af tre Stalddrenge, som 
red paa de nærmere Heste, medens Dronningens 
Hellebardister og Skytter red i sluttet Trop umid- 
delbart foran og efter den kongelige Karm. Bent 
Bilde og Bo Stensøn red i Spidsen med deres Ryt- 
tere og førte Toget, mens nogle andre Herrer og 
en Ryttertrop dannede Halen, og her var Bengt 
Ebbesøn. Hans Fader fandt det nemlig klogest 

at lægge den størst mulige Afstand mellem ham og 
Bo Stensøn ; og for at give ham noget at tage Vare 
paa, vare Dronningens og Jomfruernes Rideheste og 
alle Haandhestene med Stalddrengene, som førte 
dem, satte under hans Opsyn. 

Saaledes gik det i Sneglegang Nord paa under 
en skydækket Himmel og i en bidende Vind Nu 
og da brød Solen igennem, og man saa da Blink 
af Lansespidser og Staalhuer, og de vajende Fjer- 
buske lysnede, et glimrende og eventyrligt Syn for 
Bønderne, som hist og her ilede ud af deres Huse 
og stod i Hobe, idet de i Tavshed og med blottede 
Hoveder hilste den forbidragende Dronning. Kun 
ved at tage nogle Timer af den maanelyse Nat til 
Hjælp lykkedes det i een Dagsrejse at klare de 
første otte Mile til Kongsbakke, hvor der overnat- 
tedes. Den næste Dagsrejse var kun halv saa lang, 
og Føret havde ved den tiltagende Frost bedret 
sig, saa at man allerede inden Mørkets Frembrud 
naaede Gøtaelv. Dronningen drog ind i Lands- 
byen Ny Lødøse, der hvor nu Gøteborg ligger, og 
hvor hun agtede at holde Rast den anden Nat, for 
den næste Morgen med friske Kræfter at drage til 
Bohus og holde sit Indtog der. 

Vel maatte en rastløs Aand, som Dronning 
Margrete, lide ved en saadan Sneglefart. Da hun. 
nærmede sig Lødøse, fik hun dog nogen Lise; thi 
hun havde ved et Par forudskikkede Ryttere 
meldt Befalingsmanden paa Bohus sin forestaaende 
Ankomst, hvorfor Feltøversterne og en stor Skare 
Herrer vare redne hende i Møde og ledsagede 
hende nu tilbage til Lødøse, hvor der ved det tal- 
rige Besøg vilde være opstaaet stor Nød, hvis man 
ikke fra Bohus havde sendt en rigelig Forsyning 
af Fetalje og Hestefoder. 

Her, i et ringe Herberge, ikke stort stadseligere, 
skønt noget rummeligere end Krostuen i Kinna, og 
siddende i en Træstol, hvis Tarvelighed skjultes af 
hendes Hermelins Kaabe, gav Dronningen ved et 

rygende Kaminbaals og osende Tranlampers Skin 
Rigernes Stormænd og Sejrherrerne fra Aasle Fore- 
træde og stedede dem til Haandkys. Hun samlede 
dem nogle Aar senere i mere glimrende Omgivel- 
ser i Kalmar; men dette første Møde af de tre 
Rigers Stedfortrædere blev et Forbillede paa alle 
senere. Den indbyrdes Skinsyge, Danskernes Higen 
efter Forrangen og Svenskernes Ømhed over deres 
Selvstændighed gav sig straks Vidnesbyrd, mens 
Dronningen stræbte at bevare Ligevægten mellem 
de rivaliserende Parter og fæstne Kronens Magt; 
thi ud over dette og til en virkelig Sammensmelt- 
ning af de tre Rigers Folkeslag gik næppe hendes 
Tanke. 

Der stod Side om Side den danske Feltøverste 
Hr. Iver Lykke, en svær Herre med rødligt Haar 
og Skæg og lyse Øjne, prægtig i Klæder og Vaa- 
ben og hovmodig knejsende, og Sveriges Marsk, 
den mørkladne, knokkelstærke Hr. Erik Puke, som 
stod tilbage for Hr. Iver i Pragt, men ikke i Stolt- 
hed. Bægge vejede hvert Ord, der udgik fra 
Dronningens Mund, for at skønne, om der var nogen 
Forskel i Graden af Naade og Bevaagenhed. Der 
trængte sig frem den mægtige Hr. Algot Magnus- 
søn og den snilde, kække Hr. Svend Kristjernsøn, 
de tvende Karen'ers Fædre. Af disse mente den- 
første sig selvskreven til Dronningens Gunst, fordi 
han havde faaet Forspringet og førend nogen af 
de andre svenske Herrer hyldet Hendes Naade som 
Sveriges Dronning. Hr. Svend higede efter at naa 
ham, uagtet han trods al sin Smidighed dog ikke 
ganske syntes at svare til det Skudsmaal, Abraham 
Brodersøn havde givet ham, at han ikke havde 
nogen anden Vilje end Dronningens. Han bar dog 
Præget af det, han engang havde været, en for- 
voven Søhane og Fribytter, og noget af det Staal, 
der var i ham, havde hans Datter, den blide Karen, 
arvet. Dog holdt flere sig tilbage og deriblandt 

Bos Fader, Hr. Sten, han, hyem Dronningen havde 
tillagt saa stiv en Nakke. 

Han var en rank og statelig Herre, fra hvem 
Sønnen havde taget baade sin fagre Skikkelse, sin 
Klogskab og Koldblodighed i Arv. Han stod og 
saa med dyb Ringeagt paa Abraham Brodersøn, 
der stedse holdt sig i Dronningens Nærhed, og 
hvem det var overdraget at forestille de Herrer, 
der vare hende ukendte. Saa sagde Hr. Sten til 
Bisp Peder, som stod hos, og som var ham vel- 
kendt fra forhen, da Hr. Peder var Biskop i Vexiø : 

«Hr. Abraham har hyttet sig vel i Vinter for 
Hoste og Snue; men muligvis har han dog inden 
Varbergs lune Mure paa sin Vis fægtet tappert nok. 
Mon det ender med Sejr for ham?> 

Bisp Peder forstod grant Meningen af den Tale. 

cNej, Hr. Sten,» svarede han, «tro aldrig detl 
Dog er han som en Mand med mange Liv, der, 
skønt slagen, dog stedse rejser sig paa ny. Selv 
om Tordenen den ene Dag har rullet over hans 
Hoved, vorder det dog lifligt Solskin for ham 
den næste. » 

«I vort Land vilde vi ikke taale ham,» hviskede 
Hr.' Sten; «vi vilde gøre med ham, som Karl Ulf- 
søn og Erengisle Jarl gjorde med Bengt Algotsøn. 
Ved min Helgen, jeg laante gerne min gode Dag- 
gert til den Daad, saa led er den Karl mig.» 

Han sigtede dermed til Magnus Smeks og 
Dronning Blankas almægtige Yndling, som af sin 
kongelige Velynder blev ophøjet til Hertug, men 
hvem Sveriges øvrige Stormænd ikke vilde bøje 
sig for. Det endte da med, at de to næynte Her- 
rer myrdede ham, en Daad, som var i frisk Minde 
i Sverige, uagtet der var hengaaet otte og tyve 
Aar, siden den blev udøvet. Ja den ene af Drabs- 
mændene, gamle Hr. Karl Ulfsøn, var ikke alene i 
Live, men nærværende og stod ikke mange Skridt 
derfra. Bisp Peder slog da med Hovedet ad den 

Kant, hvor Hr. Karls anselige Skikkelse ragede op, 
og sagde: 

cTys! Sig ikke slige onde og farlige Ord I 
Tak Gud Herren for, at eders Hænder ikke paa den 
Vis ere besmittede med Blod. Hvad den Herre 
angaar, om hvem vi før talede, da vil han aldrig 
naa saa højt op som Hertug Bengt og derfor hel- 
ler ikke ende saa blodigt og brat.» 

« Muligt, men det staar skrevet paa hans Pande, 
at han ikke fortjener bedre. » 

Hr. Peder mødtes ogsaa med sin gode Ven 
Folmer Jakobsøn og fik udøst sit Hjerte for ham 
med Hensyn til det opsnappede Brev og det Neder- 
lag, Hr. Abraham havde tilføjet ham. 

Oppe hos Dronningen gik der kun Tale om 
det vundne Slag og om de fyrstelige Fanger. Der 
blev talt mange pralende Ord om udførte Bedrifter; 
men Sveriges djærve Marsk, Hr. Erik Puke, sagde: 

«Nu, naar Sandheden skal siges, da maa vi 
dog love Mosen, som- slugte vore Modstandere. 
Havde Kong Albrecht Været en visere Herre, vilde 
det være blevet en haard Dyst og Sejren uvis. 
Men at fare blindt paa, det var jo stedse den Her- 
res Vane, saa og her, end dog han blev advaret af 
sin gamle, tro Tjener Frederik von Vitzen, som 
fraraadede det hovedkulds Angreb. Han høstede 
kun Haan til Tak; thi Kongen sagde til ham: Er 
du ræd for de danske Mænd, da rid til en Side, 
mens vi fægte, men da for den gamle Herre paa 
som en Løve og lod sit Liv straks i det første 
Anløb. » 

cEn sørgelig Lod at lade sit Liv i saa ussel 
en Herres Tjeneste, » svarede Dronningen. «Men 
sig os, hvorlunde ter han sig nu i sit Fangenskab, 
Hertug Albrecht, mener jeg,» føjede hun til, idet 
hun lagde Eftertryk paa Ordet Hertug og derved 
lod alle mærke sit dybe Nag til sin Forhaaner, 
hvem hun i hans Fald end ikke undte Titelen af 
Konge. 

Herrerne saa til hverandre; de skønnede, hvad 
der dulgte sig bag det henkastede Ord, og at Hæv- 
nen vilde blive grum. 

«Som han kan bedst, Eders Naade,» svarede 
Iver Lykke. « Snart raser og skælder han som 
en Afsindig, snart klynker han som et Barn. Naar 
han er mest mod i Hu, raaber han: o, du graa, 
du graa I Havde jeg dog lyttet til din Advarsel t 
og dermed maa han mene gamle Hr. Frederik. » 

€Nu,» sagde Dronningen med et Blik som Glimt 
af Staal, «vi skulle mage det saa, at den Klynken 
vorder til Graad med blodige Taarerl> — 

Den næste Morgen ved Solopgang sad Dron- 
ningen i Sadelen. I hendes Øjne var der Ungdoms- 
glans, paa hendes Kinder Rosenglød. Hendes 
Kaabehættre var slaaet tilbage; det hvide Hoved- 
klædes Flige flagrede for Vinden, og Guldringen om 
hendes Hoved lysnede i Morgensolens Straaler. Saa- 
ledes red hun ud af Lødøse, og ingen mindedes at 
have set et stoltere Syn. Først da den besværlige 
Færgefart over Gøtaelv var overstaaet, kunde hun 
give sin Hest Tøjlen. Paa hendes venstre Side red 
Hr. Iver Lykke, men paa den højre Hr. Erik Puke^ 
thi for Øjeblikket fandt hun det klogest at kæle 
for sine ny Børn Svenskerne. Efter hende red tre 
af hendes Jomfruer, Karen Algotsdatter, Karen 
Svendsdatter og Margrete Grubbe; saa fulgte Bisp 
Peder, Hr. Abraham og heJe det øvrige Følge af 
Herrer. Til sidst kom den kongelige Karm med 
Fru Gisele og de andre Jomfruer. Toget anførtes 
af to kongelige Herolder med Hornblæsere og slut- 
tedes af en Trop Ryttere. 

Saaledes gik det rask hen ad den jævne Ve} 
gennem Gøtaelv-Dalen, mens Bohus's gamle graa 
Slot med sine fire runde Taarne og stærke Mure, 
knejsende paa sit Fjæld, fortonede sig stedse klarere, 
indtil det, da alle Taager spredtes, laa for dem i 
Mogensolens Glans som et Guldslot. Den samme 
Glans faldt paa Dronningen og hele hendes Følge^ 

som ikke mindre end det gamle vejrslagne Slot 
trængte til den; thi naar et Par af de fornemste 
Herrer undtoges, bares der kun ringe Pragt til Skue. 
Slidte af Vejrliget efter det haarde Vinterfelttog 
vare mange af Herrernes Kapper og Trøjer, bulet 
mangen Hjælm og Jærnhat; men Solen lagde Guld 
over hver Tomme synligt Staal og gav de afblegede 
Klæder Farye. Den aandfulde Bisp Peder, som 
skønnede det, udbrød: 

<Hvor skøn er ikke Guds Morgeni Alt straaler 
som paa den første Morgen, da der blev Lys. 
Himmelen, som gav os Sejr, skænker os og nu Fest- 
klædningen. » 

Dronningen vendte sig paa Hesten og lod 
se et Smil, om hvilket de gamle tænkte, at det 
mindede om Kong Volmer i hans lykkeligste Dage. 

Endelig naaede de den Sidearm af Gøtaelv, 
som omflyder Bohus, og vare saaledes ved Klippe- 
borgens Fod. Hornblæserne lod sig høre, en 
skingrende Fanfare svarede fra Slottets sydvestlige 
Taarn \ de satte over Elven og betraadte den gamle 
Jordbund, hvor Noræner, Sveer og Daner lige fra 
Hedenolden havde udfægtet saa mangen blodig 
Kamp, og hvor selve den faldne Konge, der nu 
sad deroppe sukkende i Lænker, i sine Velmagts- 
dage havde raset, hærjet og ladet alt uden for Slot- 
tets Mure afbrænde, baade Staden Konghelle og 
gamle Lødøse. Den stærke Borg mægtede han 
dog ikke at tage; den blev aldrig, saa længe den 
stod, indtagen med stormende Haand; men til sidst 
fældet af Tidens Tand. Alt var der beregnet paa 
Modstandsevne og Sikkerhed, og næsten intet Hen- 
syn taget til Bekvemmelighed og Skønhed. Derfor 
var ogsaa Indgangsporten i Uden vær ksmuren trang,, 
og Opfarten. der gik ad en stejl og krum Bjærgsti 
til selve Borgporten ved det nordvestlige Taarn, var 
ikke højere og bredere, end at enkelt Rytter kunde 
komme igennem. Dog red Dronningen derop, og 
straks da hun, førende sin kulsorte Ganger med 

sikker Haand, viste sig inden for Udenværksporten, 
lød et mangestemmigt Jubelraab hende i Møde fra 
de paa Borgvolden opstillede Krigere, som mens 
de raabte, slog paa deres Skjolde, saa det blev til 
et vældigt Bulder, hvis Lyd trængte gennem de 
tykke Mure ind i Fængselets Gemme og skar de 
fangne Herrer i Ørerne. 

Midt i Borggaarden var en Brønd og foran den 
et Stentrug, fyldt med Vand. Straks da Dronningen 
kom inden for Porten, vrinskede hendes Ganger, 
som var tørstig, og søgte hen til Brønden. Dens 
kongelige Rytterske lod den faa sin Vilje, idet hun 
klappede den paa dens slanke Hals og sagde: 

« Mor mand, du har baaret mig paa det skøn- 
neste Ridt i mit Liv, du skal straks have at drikke U- 
og mens Hesten drak, og Herrerne stod omkring 
hende med blottede Hoveder og i ærbødig Tavs- 
hed, sad hun tilbagebøjet i Sadelen og stirrede 
med halvt aabne Læber op til det Taarn, hvor hun 
vidste, at Kong Albrecht sad. Der var noget be- 
aandet over hendes Aasyn; naar man ikke vidste 
bedre, kunde man have tænkt, at det var en Jom- 
fru, der stirrede op efter sin elskede, og ikke en 
Kvinde, der havde Hjertet fuldt af Hævn, og hvis 
Læber med Vellyst nærmede sig Bægerets Rand, 
fast besluttet paa at tømme dets Indhold lige til 
Bærmen. 

Hallen paa Bohus var skummel og trang; den 
kunde langtfra ikke rumme alle dem, som havde 
Adkomst til at overvære, hvad der nu skulde fore- 
gaa inden dens Vægge. Da Dronningen en halv 
Time efter traadte ind med sit Følge, viste det 
sparsomme Lys fra de snævre Vinduesaabninger, 
som alle sad paa den ene Side og vendfe ind mod 
Borggaarden, at Rummst var fuldt pakket. Hoved 
ved Hoved stod Herrerne, saa at der kun i Midten 
var levnet Plads til en snæver Gang, som fra Ind- 
gangsdøren førte, gennem Hallens hele Længde op 
til Tronstolen. 

Da Dronningen havde taget Sæde der, og alle, 
baade Jomfruer og Herrer, havde opstillet sig om- 
kring Tronen og bleve staaende, alene undtagen 
gamle Fru Gisele, til hvem der var hensat en Stol, 
indtraadte der dyb Stilhed. Alles Øjne vare vendte 
mod Døren, som endelig aabnedes med et Brag. 
Borgfogeden viste sig i Døraabningen, men traadte 
til Side og lod Fangerne gaa forbi, een for een. 

Først kom Kong Albrecht, standsede et Øjeblik 
og saa sig om; drog Vejret dybt og gik saa frem 
med usikre Skridt, mens Lænken, som gik fra Haand- 
til Fodbøjlen, raslede. Han alene var lænket; de 
andre gik frit. Han var lille af Vækst, men skulder- 
bred; hans brune, vejrslagne Aasyn blussede, og 
fra hans smaa, sorte Øjne glimtede snart Forbitrelse, 
snart Frygt, lig en Kertes usikre Flagren for Vin- 
den. Filtret var hans mørke, krusede Skæg og 
lokkede Haar, der ellers plejede at være sirlig 
kæmmet og at dufte af Salve. Det var maaske ikke 
hans mindste Pine i dette Øjeblik, at han maatte 
fremtræde for denne store Forsamling i saa ynk- 
værdig en Skikkelse. Det fattedes ham paa indre 
Højhed til at bøde paa det ilde Syn af de rakkede 
Klæder. Der var Rifter i hans pragtfulde, røde 
Trøje, i hvilken den meklenburgske Grif saa skønt 
var indvirket med Guld; Mosedyndets-Pletter kendtes 
baade paa den og paa hans gule Hoser. 

Efter ham fulgte hans Søn, Hertug Erik, en 
slank Yngling med blide, sygelige Træk og Øjne, 
der vare røde af Graad. Derpaa viste sig Grev 
Albrecht af Holstens kraftige Skikkelse; han bar 
Hovedet højt, og hans lyse Øjne under de buskede, 
mørke Bryn sendte hovmodige og udfordrende 
Blikke til alle Sider. Uagtet han var Kong Albrechts 
Søstersøn, sporedes der ingen Slægtlighed imellem 
dem; snarere mindede han om sin Farfader, den 
kullede Greve, ligesom han ogsaa i dristigt Mod 
ganske slægtede sin Fader Jærn- Henrik paa. Den 
sidste af Fyrsterne var den meklenburgske Junker 

Dronningens Jomfruer. 1 7 

Ulrik af Stargaard, en sirlig Herre af slank Skik- 
kelse og ridderlig Holdning. Han hilste høvisk til 
alle Sider og blev ikke bragt ud af Fatning ved 
de mørke, fjendtlige Blikke, som mødte ham over- 
alt, mens ikke een af Forsamlingen gengældte hans 
Hilsener. Det bedrøvelige Optog sluttedes af en 
Skare tyske Herrer, Eventyrere og Fribyttere af 
ædelt Blod, og et Par Svenskere, som vare blevne 
Kong Albrecht tro og nu maatte dele Fangenskabets 
bitre Lod med ham. 

Men baade de og deres fyrstelige Lidelses- 
fæller bleve kun lidet paaagtede. Alles Blikke hvi- 
lede skadefro paa Kongen, mens han gik sin Korse- 
gang fra Døren op til Tronen. Der stod ikke Med- 
følelse at læse i noget Aasyn, allermindst i hans 
forhenværende Undersaatters, de svenske Herrers. 
Da han var kommen Dronningen paa faa Skridt 
nær, og han standsede, saa op og blev Algot Mag- 
nussøn og Marsken Erik Puke var, undslap der 
ham et forbitret Ol men han fattede sig straks og 
bøjede sig for Dronningen, ikke ydmygt, men som 
Lige hilser paa Lige. Derpaa saa han sky op til 
hende, hvis Aasyn var koldt og fast som en Mur. 
I nogle Øjeblikke stirrede hun i Tavshed paa ham, 
mens hans urolige Holdning røbede hans indre Kval. 
Derpaa gik der et isnende Smil over hendes Læber, 
og hun sagde: 

cVel mødt, Hr. Hertug! Nu faa vi takke eder 
for al Høviskhed, I har vist os, dog fornemmelig 
for den skønne Gave, Slibestenen. I haver faaet at 
fornemme, at jeg fik slebet mine Sakse og mine 
Naale vell> 

fFrue,» svarede han, «nu, da jeg er en slagen 
Mand og staar i Lænker for eder, bør I være til- 
freds og vise Naade. Regn mig ikke den Spøg til 
Last; men betænk, at jeg dog er eders Frænde, og 
handl imod mig, som det sømmer sig en Fyrste- 
datter. > 

Med Frændskabet havde det sin Rigtighed, 

thi han var en Broder til Hertug Henrik af Mek- 
lenburg, som var gift med Dronning Margretes ældre 
Søster Ingeborg ; men ved det Nødraab forbedrede 
han ikke sin Sag. 

€ Handlede I da mod mig som en Frænde,* 
svarede Dronningen, idet hun blussede af Forbitrelse, 
«og som det sømmer sig en Ridder, da I skældte 
mig for en Munkedeje? Men,» føjede hun til med 
et spotsk Smil, «I kommer vel dog nii som Frænde 
og vil staa Fadder til det Barn, I siger, at jeg 
avlede med Broder Niels af Soer?» 

Da lød en rungende Latter gennem Hallen, 
og den syntes ikke at vilde faa Ende, da Hr. Abra- 
ham i det samme sprang frem, holdende i Haanden 
en Hætte med en lang Hale, som han trykkede paa 
Kongens Hoved, og raabte: 

«Saa faar I dog bære Hætten, Herre, trods 
eders dyre EdU 

Det var kundbart for alle, at Kong Albrecht 
engang i Fuldskab havde sagt over Borde, at han 
ikke vilde bære Hætte, førend han havde over- 
vundet Fru Margrete og sovet ved hendes Side, 
og derfor blev den grove Spøg straks forstaaet. 
Nu blev Kongens Forbitrelse stærkere end hans 
Frygt. Han tog Hætten af, kastede den fra sig 
og raabte: 

€ Skaden er min, men Skammen bliver eders. 
Frue, saa ublu I lader en slagen og lænkebunden 
Mand og dertil en kronet Konge og Herrens sal- 
vede som mig forhaane.» 

«0 ja, Fru Margrete, lad det nu være nokl» 
føjede Grev Albrecht til. tVel har min Frænde 
Kongen krænket eder groveligt, og eders Harme 
har haft skellig Grund; men nu bliver Straffen næsten 
større end hans Brøde. » 

«Vent med at tale, indtil I bliver spurgt, Herre, > 
svarede Dronningen skarpt. «Dette er kun ringe 
Straf over Jordens uridderligste Fyrste og giftigste 
Spotter, en Stodderkonge, som ej har evnet at styre 

det Land, Gud Herren betroede i hans Hænder, 
men bragte en saadan Elende over det, at hans 
Undersaatter i deres Nød maatte ty til os. Men nu 
skal dét med Gud Herrens Bistand vorde ander- 
ledes og bedre for Sveriges gæve Mænd og fromme 
Kvinder; Retfærd og Fred skal fra nu af bo mellem 
Sveriges Fjælde.» 

Alle, hvis Øjne i dette Øjeblik hvilede paa 
Dronningens ædle og strenge Aasyn, og som hørte 
den faste Klang af hendes Stemme, skønnede, at 
det Løfte ikke var noget Mundsvejr. Det blev og- 
saa, saa vidt det stod til Dronningen, ærligt holdt 
og bar sin Frugt*, men ganske vist vare adskillige 
af de Herrer, som hørte Ordene, og som skulde 
være Dronningens Redskaber til at gøre dem til 
Sandhed, ingenlunde Venner hverken af Retfærd 
eller Fred. Dog var Indtrykket af hendes sjæls- 
store og viljestærke Personlighed i dette Øjeblik 
saa stærkt, at alle bleve revne med og istemmede 
det: cHil Dronningen, hil Fru Margrete,* som run- 
gede gennem Hallen. 

Da det atter var blevet tyst, traadte Junker 
Ulrik frem og bad om Tilladelse at sige et Ord. 
Den blev ham given, dog med Tilhold om at fatte 
sig kort; men det barske Svar gjorde intet Afbræk 
i hans Anstand. Han bukkede ærbødigt for Dron- 
ningen og sagde: 

«Maa det være mig tilladt at spørge Eders 
Naade, om den Lænke, hvormed min stakkels Frænde 
Kongen, er belagt — » 

€ Hertugen, Hertugen, » afbrød Dronningen ham 
skarpt. 

«Nu,» svarede Junker Ulrik mindr« sagtmodigt, 
cdet ender vel med, at han maa frasige sig Kro- 
nen; men end har han ikke gjort det, og Konge- 
navnet tilkommer ham da med Rette. Dog,» føjede 
han formildende til, « ønsker han sikkert nu intet 
bedre end at drage i Fred tilbage til sit Stamland 
og derfor — » 



197 

«Vi ønske ham Lykke paa Rejsen, » raabte en 
Stemnie, c og give ham gerne nogle Tønder Nødder 
med til Tidkort paa Vejen !» 

Nu rungede Hallen atter af en øredøvende Latter; 
thi enhver vidste, at Kong Albrecht, hvis Hjerte 
altid vedblev at hænge ved hans kære Landsmænd 
og især ved hans Landsmandinder, ødslede mange 
Penge paa Gaver til dem og fornøjede sig med 
endogsaa at sende dem Mundgodt og Nødder. 

Dronningen løftede Haand en og paabød Tavshed. 

« Siden vi have forundt denne veltalende Herre 
Ordet, » sagde hun, «faa vi vel høre ham til Ende. 
Far fort, Junker Ulrik b 

«Jeg skal gøre det kort, » svarede Junkeren, og 
tilføjede, idet han saa sig om og hævede Hovedet, 
«og jeg skal se at mage det saa, at jeg ikke tiere 
frister disse Herrers store Vid. Mit Spørgsmaal er 
dette: betyder den Lænke, hvormed min Frænde 
Kongen er betynget, og den haarde Behandling, 
han har lidt, at han skal holdes i varigt Fangenskab? 
Vil det ikke blive ham forundt, som Sæd og Skik 
er, at købe sig fri? Hans Frænder og Underdaner 
i Meklenburg ville sikkert stræbe at skyde Summen 
sammen, bliver den end stor. Med dette for Øje 
beder jeg nu Eders Naade at lade hans Fangen- 
skab formilde og unde ham sømmelig Behandling. 
Vi andre, hans Ulykkesfæller, vente det samme 
af Eders Naades Retfærdighed; vi ville tilsige 
Eders Naade ingen Sinde mere at føre Vaaben 
imod eder.» 

«Nej, Junker Ulrik, » svarede Dronningen ufor- 
mildet, «ingen ydmyge Ord, ingen løjet Under- 
kastelse skal lokke Pantet, den Herre, hvem I kalder 
Konge, af vore Hænder, før han har frafaldet alt 
Krav paa Sveriges Krone og overgivet til os hver 
Borg og hver Stad i Riget, som endnu er lukket 
for os. Hans Søn, Hertug Erik, maa dele Kaar 
med ham; men Grev Albrecht og eder selv, Junker 
Ulrik, staar det frit for at købe eder løs og, > føjede 

Dronningen til, idet hun hævede Stemmen og saa 
op, «det samme skal være de andre Herrer forundt, 
medmindre nogle af dem skulde foretrække at gaa 
i vort Brød; de skulle slippe omsonst. » 

Efter et Øjebliks Tavshed lød der et hørligt 
Ja fra flere af Herrerne, der altsaa paa Lejesvendes 
Vis vare rede til at gaa over. 

«Nu,» sagde derpaa Dronningen, «derom skal 
vorde forhandlet siden. Vi agte at blive en Stund 
her paa Bohus og selv bringe alt i Rigtighed. Dog 
ønsker ingen hellere end vi at faa hastig Ende der- 
paa, saa at der kan blive Fred i Rigerne. Derfor 
ville vi nu straks i alle disse gode og tro Herrers 
og flere af vore Raaders Nærværelse adspørge eder, 
Hertug Albrecht, I, som end kalder eder Sveriges 
Konge — vil I ganske og for stedse give Afkald 
paa den svenske Krone og oplade for os Stockholm, 
Kalmar, Axeval og Rumlaborg, hvilke Stæder og 
Borge eders Mænd endnu holde til eders Haand, 
da er Løsesummen betalt, og I kan drage fri og 
frank herfra. » 

Kong Albrecht løftede stolt sit Hoved, og Fø- 
lelsen af den kongelige Værdighed, der ellers ofte 
fattedes ham, blussede op i ham. 

cNej, Frue, nej!» svarede han med fast og høj 
Røst. «Jeg gør det ej! Mit Krav paa Sveriges Krone 
opgiver jeg aldrig. Det skal i hvert Fald efterlades 
som en hellig Arv til min Søn. Hvad de Stæder 
og Borge angaar, som I nævnede, da evner jeg 
ikke engang at give dem op, selv om jeg vilde; 
mine tro Mænd ville ikke adlyde en Befaling, om 
hvilken de maa vide, at den er mig aftvungen. » 

«Nu,» svarede Dronningen, «I skulde dog for- 
søge det I Det kunde dog hænde, at eders tro 
Mænd ere forstandigere end I selv. Dog vid, at de 
Kaar, jeg nu har budet eder, ikke blive til at rokke, 
og i Lænker skal I sukke til eders sidste Time, om 
I ikke falder til Føje.» 

«Det faar ej hjælpe,* svarede Kongen med 

uventet Fasthed. cSaa er det og lettere at true end 
at holde det i Gerningen. Ikke er jeg, skønt over- 
vunden i Marken og lænkebunden, en hel vanmægtig 
Fyrste. Kejseren er min Ven, og Stæderne staa 
med mig. I skal faa det at mærke, Frue, om I 
spænder Buen for stramt!* 

«Saa fort med hamU raabte Dronningen op- 
hidset. «Giv ham en Lænke til og fæst den i Muren 1 
Da har han let ved at maale sit Riges Grænser, til 
hvilke der ikke skal vorde lagt en Alen, om saa 
alle Stæderne og det ganske hellige romerske Rige 
faa til Sinds at true qs.» — 

Dermed endte dette mærkelige Møde; men 
Dronningen blev i længere Tid paa Bohus og lod 
sin ulykkelige Fange lide en saa haard Behandling, 
at han til sidst for saa vidt gav efter, som han afstod 
de to omtalte stærke Borge. Derpaa blev han ført 
ned til Lindholm Slot i Skaane og maatte sidde 
der og sukke i Fængsel i syv Aar, indtil med Stock- 
holm den sidste Fodbred svensk Jord var overgivet 
til Nordens Dronning, og Fængselsdøren endelig 
aabnede sig for ham, som der staar i Folkevisen: 

Paa Lindholm han sad i Vintre syv, 
da lod Fru Margret sig miskunde. 
Saa drog han hjem baade fro og glad 
og døde paa Meklenburgs Grunde. 

Kongenavnet beholdt han dog, det fik Fru Mar- 
grete ham ikke fravristet; men det gik ikke i Arv 
til hans Søn, som døde før ham. Nu skulde man 
have troet, at der ikke vilde være blevet forskrevet 
flere Konger fra de « Grunde », allermindst af Fru 
Margrete; og dog var hun netop i Færd med sligt 
og forkyndte Raadernes Herrer, inden de brød op, 
at hun til Sommeren haabede at fremstille for dem 
den unge Fyrste, som hun havde udkaaret til sin 
Efterfølger og allerede, mens hun levede, vilde 
overlade Regimentet, nemlig hendes kære Søster- 
dattersøn, unge Hertug Henrik af Pommern, som 

siden blev omdøbt til Erik. Han var imidlertid 
tillige Kong Albrechts Broderdattersøn, og det viste 
sig, at det meklenburgske ukongelige Blod havde 
Overtaget hos ham. Han og Kong Albrecht lig- 
nede hinanden som to Æbler, der ere faldne fra 
den samme Stamme; men uagtet de danske, norske 
og svenske Herrer ytrede stor Glæde ved den Ti- 
dende, at de skulde have en Konge, og de intet 
havde imod de store Festligheder, som ved den 
Lejlighed ventede dem ved Sankt Hans Tide paa 
Helsingborg, saa brød de dog ikke deres Hoveder 
meget med den Sag. De følte sig overbeviste om, 
at saa længe Fru Margrete var oven Jorden, vilde 
ung Erik aldrig blive andet, end hvad hans Mor- 
faders Broder nu var, en Konge af Navn. 



Tiende Kapitel. 

Hr. Mogens ger et Lefte. 



Samme Dag, som Bohus's Borggaard genlød af 
Jubelraab for Nordens sejrende Dronning, og Kong 
Albrecht maatte drikke den beske Most, han selv 
havde brygget, vandrede en kutteklædt Mand paa 
den Vej, som fra Falkøping førte op til Gudhem 
Kloster. Han gik med hurtige, faste Trin; Pilegrims- 
staven i hans Haand brugte han ikke som Støtte; 
men nu og da fægtede han med den i Luften, som 
om han kæmpede med en usynlig Fjende; og ofte 
standsede han, som hensunken i Grublen og Bøn, ind- 
til han slog Kors for sig og atter vandrede videre. 

Det var Vadstena-Præsten Olaf, som var kom- 
men paa den fejle Side af Vettern, den vestlige ; thi 
Vadstena Kloster laa paa denne skønne Søs østlige 
Bred. Da hans Lomme alt paa Varberg var bleven 

lenset for Bisp Peders hemmelige Skrivelse, havde 
han jo intet Ærinde til Hæren, hvor Folmer Lunge 
var; men Forbitrelsen over Abraham Brodersøns 
Voldshandling imod ham var saa stor, at han allige- 
vel styrede Kaasen ad Falkøping til. Han vilde i 
det mindste give Hr. Folmer Underretning om, at 
Bisp Peder havde givet ham Brevet, og at det var 
blevet ham frataget med Magt; men da han naaede 
Falkøping, var Krigen til Ende, Hæren til Dels 
bortdragen og Hr. Folmer alt paa Bohus. 

Saa var det først hans Agt at drage videre; 
man da han fik at vide, at der laa mange saarede 
og døende Krigere i Staden, og han, som saa mange 
af hans Stand dengang, ikke alene havde lært at 
sørge for Sjælene, men ogsaa at helbrede Lege- 
merne, sagde han til sig selv: 

Endskønt kun Nidkærhed i denne Verdens 
AnUggender og syndig Hævnlyst drog mig herop, 
styrede dog Herren og hans hellige mine Fjed; thi 
nu kan jeg bringe mine lidende Brødre Hjælp i 
deres Vaande og, hvad der er end vigtigere, bringe 
Trøst og Oprejsning til døende Syndere. 

Og hans Hjælp gjordes nødig og var velkom- 
men; thi der var kun een Badskær i Staden, og de 
Brødre, som fra et omliggende Kloster vare blevne 
sendte hid, forslog ikke. Saa blev han der i to 
Uger, indtil Døden havde formindsket de lidendes 
Antal, og de levende vare uden Fare. Imidlertid 
havde han i Falkøping faaet at vide, at Mogens 
Munk var bleven haardt saaret i Slaget og ført til 
Gudhem Kloster, hvor han blev plejet af en Gister- 
cienserbroder, der var saare navnkundig for sin 
Dygtighed som Saarlæge. 

Nu kom han i Hu det Ærinde, Karen Svends- 
datter saa bønligt havde bedet ham om at røgte, 
en Bøn, som han med saa stor Haardhed havde 
afslaaet, og han besluttede at se ind paa Gudhem, 
hvilket han saa meget lettere kunde gøre, som det 
ikke var stort af hans Vej. Han skulde dog op i 

den Retning ad Skøfde til, for derfra at vinde ned 
til Færgestedet og blive skibet over til Vadstena. 
Imidlertid havde han alligevel nær opgivet sit 
Forsæt, fordi han kom i Tanker om, at det Bud- 
skab, han havde at bringe, den i Fare stedede Jom- 
fru Kirstens Raab om Hjælp, vilde ilde passe for 
hendes Ven, der henlaa vanmægtig, ude af Stand 
til at følge Kaldet, ja maaske endogsaa med Døden 
for Øje; men han kunde jo lempe sin Handle- 
maade efter Omstændighederne, fortie Budskabet, 
hvis Ridderens Tilstand var haabløs, meddele det, 
hvis der var Haab om Helbredelse, og i hvert Fald 
var Samtalen med Bisp Peder, Hr. Mogens' Ven, 
tilstrækkelig Grund til Besøget. — Desuden kunde der 
muligt blive Lejlighed til at yde den lidende Herre, 
hvad han sikkert led Mangel paa i Gudhem, nemlig 
aandelig Trøst; thi Brødrene i Gudhem vare ned- 
sunkne i Kødelighed og Vellevned, nok dygtige til 
al verdslig Gerning, men døde i Aanden. Man for- 
argede sig højlig over dem i Vadstena, og Olaf selv 
havde ikke gjort nogen Hemmelighed af sit Hjertes 
Mening, mens man i gamle Gudhem Klosterbo var 
yderst forbitret over den store Anseelse, den af Fru 
Birgitte stiftede Frelserorden havde opnaaet, og 
over det ny Kloster, der var bygget paa den anden 
Side af Søen. Det var godt for bægge Parter, at 
Søen laa imellem dem; men dog naaede Rygter 
med vidunderlig Hurtighed fra Vadstena til Gudhem 
og onivendt, og netop nu levede man højt hos 
Cistercienserne af den megen Tale om Abbedissen, 
Fru Ingegerd Knudsdatter, som nylig var bleven 
valgt for at behage Dronning Margrete, hvis Lege- 
søster hun jo havde været. Hun syntes at betragte 
Klostret mere som et verdsligt Len, hun kunde 
gøre sig nyttigt, end som en hellig Arv efter Stif- 
terinden, hendes Mormoder, mens hun stræbte at 
forvandle Nonnerne til Hofjomfruer og gerne mod- 
tog Opvartning af Munkepræsterne — en Sagernes 

Stilling, hvortil Broder Olaf svagt havde hentydet 
i Samtalen med Bisp Peder. 

Det var altsaa en mislig Sag for Olaf at vove 
sig til Gudhem; men Abbeden var personlig kendt 
af ham, og han havde tidligere staaet i et venligt 
Forhold til denne kloge og ingenlunde ulærde Herre. 
Ikke heller havde han nogen Forestilling om, i 
hvilken Grad Fru Ingegerd allerede var Genstand 
for Folkesnak. Derfor vandrede han tryg ad Klo- 
steret til, men ogsaa uden klart at indrømme, at 
det, der drev ham stærkest frem, dog var, hvad 
han selv havde stemplet som syndig Hævnfølelse. 
Endnu følte han Taget af Henrik Raspes haarde 
Hænder, og hans Legeme bar Mærker af Lands- 
knægtenes Slag. Ikke heller havde han glemt Bisp 
Peders Ord om Mogens Munks og Kirsten Peders- 
datters Ulykke, at ogsaa i den Sag havde Abraham 
Brodersøn haft sine Fingre, saa at bægge Ærinder, 
baade Bispens og Jomfruernes, vare Slag, rettede 
mod denne mægtige Voldsmand. 

Da han nærmede sig Gudhem, glødede det 
gamle Klosters graa Mure og de omstaaende mæg- 
tige Graner og Hængebirke i Aftenrøden. Han 
standsede for at nyde det skønne Syn. Han troede, 
at ingen lagde Mærke til ham; men det var ingen- 
lunde Tilfældet; thi Portner broderen, den tykke 
Lavrentius, stod ved Portlaagens Hul og kiggede ud. 
Han skønnede straks af Dragten, hvorfra Manden 
med Pilegrimsstaven skrev sig, og vendte sig derfor 
til en Lægbroder, som var hos ham, og udbrød: 

cDer have vi ved Sankt Benedikt en af Fru 
Birgittes tretten hellige !» 

Præsternes Antal i Vadstena var nemlig sat til 
tretten som Stedfortrædere for de tolv Apostle og 
Paulus. 

cDet er Olaf Andersøn,» sagde Lægbroderen, 
som nu ogsaa kiggede ud, mens Olaf rask nær- 
mede sig. 

«Ej saa,» svarede Broder Lavrentius, «Fru Bir- 
gitte maa vide, hvad der fører ham hidl Han er 
en af de nidkæreste, siges der, hvisaarsag han kan 
have Gavn af at øves en Kende i Taalmodighed.» 

Saa skød han Brættet for Hullet, lod sig synke 
ned paa Stenbænken og fortsatte den Gerning, i 
hvilken han var bleven afbrudt, nemlig at tømme 
et stort Krus 01. Olaf maatte en Stund forgæves 
trække i Klokken og banke paa Porten, , indtil den 
stærke Larm lokkede nogle af de andre Brødre tiU 
og Broder Lavrentius omsider maatte aabne Lem- 
men og laane Øre til Olaf, som i en utaalmodig 
Tone sagde, hvo han var, og at han begærede Ab- 
beden, Hr. Erik, i Tale. 

«Ej, ej!» udbrød Broder Lavrentius. «Ikke 
troede jeg, at en af de Vadstena-Herrer vilde vær- 
diges at se ind i vor ringe Klosterbo ^ men maaske 
er I kommen for at prædike for os.^ Dog vid, at 
det ikke gøres nødigt; vi kende den Mosts Bryg- 
ning og ønske intet af den Tønde. » 

«Spar eders Vid, Broder,* svarede Olaf, «og 
gør eders Pligt, som er at melde min Ankomst til 
Hr. Erik.» 

«Ej, ser man det,» udbrød Broder Lavrentius^ 
idet hans brede, blussende Aasyn blev endnu rødere, 
og hans graagrønne Øjne stirrede arrigt ud fra Dør- 
hullet. «Saa I vil belære mig om, hvad min Pligt 
er? Onde Tider disse; før havde vi kun een Pave, 
og han var langt borte, men nu have vi fjorten, en 
i Rom og tretten, som er os nær paa Livet. » 

«I glemmer dog een,» svarede Olaf med et 
muntert Smil, som sjælden saas paa hans alvors- 
fulde Aasyn, «ham i Avignon, saa det bliver femten !» 

Man hørte en skraldende Latter fra Cistercien- 
serbrødrene, som usete hørte paa Samtalen; thi de 
fleste af dem havde et Horn i Siden paa tykke 
Broder Lavrentius, som var i stor Gunst hos Ab- 
beden, og de frydede sig nu over Forvirringen i 
hans af Øldunster omtaagede Hjerne, saa at han 



205 

ikke huskede Skismaet i Kirken, og at der var 
to Paver, Bonifacius i Rom og Klemens i Avignon. 

«Nu lad saa være,» sagde Broder Lavrentius 
Tolig; «og dog tog jeg Munden vel fuld, al den 
Stund de tretten komme paa een Haand eller under 
eet Skørt. I sige mig dog, Broder Olaf, hvor lider 
Hendes muntre Naade, Fru Ingegerd? Beder hun 
Hjort og Hind med sin Skriftefader Hr. Anders og 
pokulerer derefter med ham i sin Celle, som hun 
gjorde sidste Jul?» 

Nu forsvandt Smilet fra Olafs Læber, og han 
raabte forbitret: 

«I skal staa mig til Ansvar for de onde, løgn- 
agtige Ord; de skulle nu straks blive eders fore- 
satte meldte, og I vil blive straffet. » 

«Nu, da skrid straks til Værket,* svarede 
Broder Lavrentius og aabnede Portdøren, gennem 
hvilken Olaf kækt skred ind. Han saa sig straks 
omringet af en Flok Cistercienserbrødre, der stirrede 
nysgerrig og lidet venlig paa ham; og da de nu 
begyndte at skrige op og udspørge ham om Fru 
Ingegerd, lignede de i deres hvide Kutter med de 
sorte Hætter og Bælter i hans Øjne skrigende 
Maager eller andre Uvejrsfugle. Han valgte det 
fornuftige Parti ikke at unde dem noget Svar, dog 
rigtignok ikke med den trøstende Bevidsthed, at 
Fru Ingegerds Sag stod godt; tværtimod fik han 
en uhyggelig Anelse om det modsatte, hvad Frem- 
tiden ogsaa stadfæstede. Han holdt sig Formaalet 
for sin Rejse til Gudhem for Øje, forlangte straks 
at blive ført ind til Abbeden, og omsider blev da 
hans Ønske opfyldt, og han stod for Hr. Erik. 

Den renlivede Herre opholdt sig i en rum- 
melig Celle, paa hvis Vægge der hang skønne 
Tapeter, og som var forsynet med flere Løjbænke 
tned bløde Hynder. Selv sad han i en magelig 
Hyndestol, og paa Bordet ved hans Side stod en 
Xande Vin, et Par Sølvbægre og en Bakke med 
Bagværk. AI denne Overdaadighed forargede i 

den Grad den asketiske og strenge Birgittinermunk, 
at han i det første Øjeblik tabte Mælet. Vel var 
han vidende om det løse Levned, der havde ind- 
sneget sig hos Munkene, men han havde dog aldrig 
set det saa aldeles uden Sky baaret til Skue; og 
dog paabød denne Ordens Regel i ganske særlig 
Grad streng Afholdenhed og forkastede al Pragt, 
endogsaa i Kirkerne. 

Hr. Erik selv var en kraftig, vel næret Herre 
i sine bedste Aar med et bydende Aasyn og et 
tykt Mæle. Han modtog den lidet velkomne 
Gæst med en Velsignelse og indbød ham derpaa 
til at tage Sæde, idet han skænkede et Bæger 
fuldt til Randen, kredensede det, rakte ham det 
og sagde: 

«Drik, Broder Olaf, og kvæg eder efter den 
møjsommelige Gangl At I lader eder byde at vandre 
saa mange Mil paa eders Fodl Men Fru Ingegerd 
har vel andet Brug for Klosterets Heste, kan jeg 
tro, hm I Hvad, I vil ikke smage min gode Vin? 
I maa dog vel have Indulgens for Rejsen og har 
ej nødigt at plage eder med streng Faste.* 

Olaf tog nølende Bægeret, drak en Slurk og 
sagde derpaa: 

« Sandelig, Hr. Erik, den Most har Kræfter og 
giver Varme i Blodet; den gør mig vel; men 
farligt er det at lade for meget af den glide over 
Tungen, og vil jeg da helst lade det blive ved 
dette ene Maal* 

«Nu,» svarede Abbeden med et Smil, «det 
første maa tømmes, forinden I kan skride til det 
andet. Hver Ting til sin Tid og i det rette Maal, 
baade Styrkelse og Faste. For stor Afholdenhed 
er og en Fristelse,' det siger selve Fru Birgitte^ 
som I ved, saa det Ord maa I vel lade staa ved 
Magt. » 

Men Olaf gik ikke i Fælden og indlod sig ikke 
i en Ordstrid. Fru Birgitte havde skrevet Ord, som 
stod i Modstrid med hverandre, og han vidste af 

Erfaring, hvor svært det var at bringe Samklang 
deri. Heller ikke hørte han til dem, der blindt 
forgudede den fromme Kvinde eller satte hendes 
Aabenbaringer over den hellige Skrift. Der stak 
en dobbelt Kætter i ham, men han var endnu 
uklar paa sig selv. Dog skønnede han grant den 
store Fare ved at give sig blot for en Mand, som 
Abbeden i Gudhem, hvorfor han lod den tilkastede 
Handske ligge og gav sig til at forklare Hr. Erik^ 
i hvilket Ærinde han var kommen. 

<Jeg ønsker at blive indført til Hr. Mogens, » 
sagde han, cog bringe ham venlige Hilsener fra 
gode Venner; saa og mulig sige ham et Trøstens 
Ord.» 

Abbeden tog en Slurk af sit Bæger, fæstede 
sit skarpe Blik paa Olaf og sagde: 

<Ej, jeg forstaar, I agter den Sjælesorg, vi 
yde ham, ringe og vil forbedre den efter Fru Bir- 
gittes Opskrift?* 

«Det siger I, Hr. Erik,> .^varede Olaf, «ikke 
jeg. Ikke heller er jeg saa hovmodig at mene, at 
om I har skriftet Hr. Mogens efter eders Pligt, og 
eders Ordens hellige Patroners, Sankt Benedikts 
og Sankt Bernhards Aand har været over eder 
ved den Gerning, der da skulde være noget at 
forbedre.* 

Det Hib ramte; Hr. Erik drejede det nys 
tømte Bæger mellem sine Fingre og saa ned i det. 
De hellige Skytspatroners Ord havde han i sin 
Hjerne, men deres Aand havde aldrig boet i ham. 

En jævn stigende Rødme bredte sig over hans 
fyldige Aasyn, idet han saa op og sagde: 

«Den saarede og lidende Herre er ikke i en 
Tilstand, som taaler ophidsende Tale. Ikke er han 
kommen til os i Sjælenød, men for at faa sit saa- 
rede Legeme helet. Vi have paataget os med 
Guds og alle helliges Bistand at helbrede ham og 
bør "fornemmelig have det for Øje. Jeg tør ikke 
tilstede eder Adgang til ham.» 

cjeg ønsker kun at dvæle hos ham en lille 
Stund, » svarede Olaf. «Jeg drager atter af ved 
Morgengry; jeg kommer fra Varberg og har her i 
min Taske en vigtig Skrivelse fra Fru Margrete, 
vor naadige Dronning — nu bør vi kalde hende 
saa — til Fru Ingegerd, og jeg har kun tøvet alt 
for længe paa Vejen herop.* 

Da Abbeden hørte, at Olaf kom fra Varberg 
og havde Brev med fra Dronningen, stemte han 
Tonen ned og sagde til sidst: 

« Eders Ønske skal blive opfyldt, om da Bro- 
der Martin, som plejer Hr. Mogens, tilsteder det. 
Han raader ogsaa for, hvor længe I tør dvæle i 
Sygecellen. » 

Saa blev da Olaf omsider ført til Maalet for 
sin Vandring. Han fik imidlertid en saare ublid 
Modtagelse af Broder Martin, som dog maatte give 
sig; men han vilde ikke vige fra sin Post. Han 
blev siddende i en Krog af Cellen paa sin Briks 
og rørte i en Salvekrukke. 

Med dødblegt Aasyn og lukkede Øjne laa 
Mogens Munk paa sit Smertensleje. Da Olaf traadte 
hen til Sengen, slog Hr. Mogens Øjnene op og 
stirrede paa ham med et spændt Blik. De vare 
ikke ganske ukendte med hinanden; Hr. Mogens 
havde engang set Olaf paa Næs og vidste, at 
han var Elsebys Broder. Han genkendte ham da 
ogsaa, og saa ganske og stadig vare hans Tanker 
fæstede paa et og det samme, at Elsebys Forhold 
til Kirsten straks vakte det Haab hos ham, at 
Elsebys Broder mulig bragte ham Tidender fra 
hans Hjertenskær. To røde Pletter viste sig paa 
hans blege Kinder, hans Øjne fik Glans, og han 
gjorde en Bevægelse, som om han vilde rejse sig 
i Sengen; men Broder Martin, hvis Øjne ikke veg 
fra ham, lod straks sin brummende Røst høre. 

«Rør eder ikke, Hr. Mogens, » sagde han; 
< springer Saaret op, da er I en Dødsens Mand.» 

Hr. Mogens lod Hovedet atter falde ned paa 

Puden, drog et Suk, saa mildt til Olaf og spurgte 
med svag, skønt tydelig Røst: 

« Kommer I med Bud fra Jomfru Kirsten ? Hvor 
lider hun?> 

tAk, kære Herre, » svarede Olaf, idet han 
satte sig paa en lille Træbænk, som stod ved 
Sengen; « tænker I kun paa hende? I har dog 
været ved Gravens Rand og skuet ind i Evigheden. » 

«Ved I intet om hende ?> spurgte Hr. Mogens 
hæftig. f Hvorfra kommer I og hvad er eders 
Ærinde?* 

Olaf sagde ham nu, hvorfra han kom, men 
slap for den Gang at sige noget om sit Ærinde; 
thi Hr. Mogens afbrød ham straks og sagde: 

< Fra Varberg? Da maa I have set hende. 
Saa I intet til Bengt Ebbesøn? Jeg gav ham Bud 
og Hilsen med til hende; tal, Mand, eller — > 

<0, kære Hr. Mogens*, sagde Olaf, «baader 
det eder i eders nuværende store Svaghed at tale 
om, hvad der gaar eder saa nær til Hjertet og 
dog ikke bringer Trøst? Vend eders ganske Hu 
derhen, hvor Trøsten og Kraften er at finde. » 

«HaI> udbrød Hr. Mogens, «I bringer onde 
Tidender I Sig, hvad det er; bedre at vide det 
værste end at leve i Uvished, som er værre end 
Helvedes Pine. Ikke er jeg en døende Mand; tal 
frit og skaan mig ikke! Er hun død eller — » her 
svigtede Mælet ham. 

Nu skønnede Olaf, at han maatte ud med 
Sproget; han var tillige en Mand, der ikke kunde 
faa en Usandhed over sine Læber. Han vilde dog 
meddele de onde Tidender saa skaansomt som 
muligt, og derfor tøvede han og overvejede, hvor- 
ledes han skulde gribe Tingen an, da Broder Mar- 
tins Røst pludselig lød i hans Øren; Martin havde 
listet sig hen til ham. 

tEr I kommen for at tage Livet af Manden ?» 
hviskede han. «Vær ham til Vilje i alt, anden 

Dronningens Jomfruer. Ij. 

Udvej er der nu ikke, enddog jeg vilde ønske, at 
Satan — » 

Men Broder Martin fik ikke sit fromme Ønske, 
som formodentlig gik ud paa en hurtig Fjernelse 
af Olaf ved dæmoniske Kræfter, udtalt; thi Hr. 
Mogens, som havde lukket sine Øjne, slog dem nu 
oPi og Olsii gav sig da straks til med faa Ord og 
ligefrem at fortælle, hvad han havde erfaret paa 
Varberg. • Saaledes fik Mogens Munk at vide, at 
Kirsten paa Grund af den skriftlige Hilsen, han 
havde sendt hende , var falden i Dronningens 
Unaade og forvist til Bossiø, hvor hun nu opholdt 
sig og, for at slippe for Jep Mus's Overhæng, 
gav sig Mine af at ville tage Sløret — saaledes 
omtrent havde Karen Svendsdatters Beretning lydt; 
men Olaf nævnede hende ikke, og Hr. Mogens's 
første Spørgsmaal blev da, fra hvem han havde 
den Tidende. Olaf maatte saa nævne sin Kilde, 
og saaledes tog det ene det andet, indtil Spørgeren 
havde faaet Kirstens Hilsen til ham, først kortelig 
gengiven, men derpaa Ord til andet, saaledes som 
Olaf grant huskede den; thi i hine Tider, da saa 
lidt blev skrevet, bevaredes mundtlige Budskaber 
stedse tro i Hukommelsen. 

<Lad Hr. Mogens snarest vide, hvor jeg er, 
og at jeg er i Fare; thi Jep Mus snuser omkring 
Klosteret og har alt een Gang været inden Muren 
og haft Fru Ingefrid i Tale. Bed ham komme, 
det snareste ske kan, og føre mig herfra, maa det 
end ske med Vold.> 

Saaledes havde Kirsten sagt til sit Bud, en 
Lægbroder i Klosteret, som var barnefødt paa 
Næs og hende og hendes Slægt tro hengiven ; saa- 
ledes var Hilsenen kommen til Karen Svendsdatter 
og riaaede nu saa godt som uforandret gennem 
Olaf Andersøns Mund sit Maal. 

Der gik en Skælven gennem den lidende Her- 
res Legeme, hans Hænder knyttede sig krampagtig, 
og Blodet strømmede ham til Hovedet, mens hans 

Øjne lyste med Feberglans. Da kom Broder 
Martin hastig til med en Svaledrik, som den syge 
ivrig drak og derpaa drog Vejret friere; men Bro- 
der Martin sagde: 

«I kom over det, Herre; men lad det nu være 
nok og bryd afl Skik fra eder denne Dødbringer. 
Ved Sankt Benedikt, hans Ord ramme dybere og 
bide haardere end baade Sværdseg og Pilsodde.* 

<Nej,» svarede Hr. Mogens og nu med fastere 
Røst; fhan har bragt mig Liv. Nu ved jeg, at 
Jomfru Kirsten kommer mig i Hu og er mig tro; 
nu skal al min Tragten gaa ud paa dette ene, at 
vorde karsk og ile hende til Hjælp — Sankte 
Knud og Sankte Kjeld staa os bi, at jeg ikke 
kommer for silde I 

«Kære Hr. Mogens, » sagde da Olaf alvorsfuldt, 
men blidt, c fæst ikke eders Hu saa ganske til 
denne Verdens Ting. Eders Haab kan vorde be- 
draget og Broder Martins Kunst, han være end 
den lægekyndigste Mand under Solen, kan blive 
til Skamme. Eders Liv er i Gud Herrens Haand, 
og hvad hans Vilje er, det sker muligt, at I ikke 
skal leve, og at Jomfru Kirsten skal vorde en 
andens Brud, jeg haaber Herrens Brud; og da vil 
hun være bedst faren. Bered eder til at bøje eder 
for den Almægtiges Vilje; vær ydmyg af Hjertet 
og sagtmodig, og Saligheds Løn er eder vis! 0», 
vedblev han, idet han pegede paa et Krucifiks, 
der hang paa Væggen ved Sengen, <tag Lære af 
ham. Sagtmodighedens Fyrstel Hvad er eders 
Smerte mod hans, som for vore Synders Skyld 
lod sig nagle paa Korset, og som bar al Verdens 
Synd? Hvad er al denne Lyst mod Himmeriges 
Glæde — som en kort Feberdrøm mod en salig 
Opvaagnen til evig Klarhed og Fred I Lad fare 
alt, som tynger eders Sjæl mod Jorden, ja alt, siger 
jeg. selv hende, den Jomfru, I har saa kær! VeU 
signelse skal komme deraf, om I gør eders Regn- 
skab op og er beredt til at fare herfra. Lever I 

14* 

endda, da vil I rejse eder fra eders Smrtensleje 
som en visere og bedre Mand. Men hvad jeg 
allersidst ønsker eder, det er Held til at krænke 
et Klosters Hellighed og føre eders Brud derfra 
med Vold; thi deraf vil kun komme Forbandelse 
i Tid og Evighed. » 

Hr. Mogens hørte fuldkommen rolig paa Olaf, 
men Smilet om hans Læber viste, at om hans 
Hjerte var der et Panser, mod hvilket alle Stød 
gled af. 

ti mener mig det vel, Fader 01af,» sagde han; 
«i er er hellig Mand og jeg er en Synder. Visse- 
lig vilde jeg lytte til eders Formaning; om jeg 
havde Dødens Frygt i mine Aarér, og jeg skøn- 
nede, at min sidste Time stod for; men jeg føler 
grant, at jeg vil vorde karsk og leve. Mens jeg 
er paa denne Jord, vil jeg gøre min Pligt som en 
ærlig og tro Ridder, hvem det er paalagt, og som 
har svoret at beskærme fader- og moderløse. Jom- 
fru Kirsten har hverken Fader eller Moder; hun er 
i onde Frænders Vold, og da maa vel jeg, den 
Mand, hvem hun gav sin Tro og til hvem hendes 
Fader lovede hende, være hendes rette Værn.> 

«Det lyder skønt, Herre,* svarede Olaf, «men 
er dog forfængelig Tale — » 

Men nu brød Hr. Mogens ham kort af. 

fMunk, hør mine Ord: Kirsten Pedersdatter 
skal vorde min! Sidder hun endnu i Bossiø som 
Jomfru, naar jeg kommer, da tager jeg hende der- 
fra, skal jeg end sprænge baade Porte og Døre; 
men kommer jeg, hvad Gud og alle hellige for- 
byde, for sent, have de taget hende med Vold og 
er hun Jep Mus's, den Niddings, Hustru, da gør 
jeg hende til Enke, inden Aaret er omme!> 

« Elskovs og Sygdoms Feberglød forvildereders 
Hjerne og taler af eders Mund,» udbrød Olaf; men 
Broder Martin sagde henne fra sin Krog: 

fRet saa, Herre, det maa jeg lide! Jeg lover 
eder, at inden Sankt-Hansdag skal I atter være en 

ganske Mand, saa sandt hjælpe os Sankte Salva- 
dor og den hellige Georgl I skal vinde eders 
Hjertenskær, vorder det nu som Jomfru eller Enke, 
det ser jeg grant i Aanden.» 

Hr. Mogens drog Vejret dybt og saa et Øje- 
blik opad; derpaa sagde han: 

«Broder Martin, bring mig mit Sværd I » 

Munken gik hen til Krogen, hvor Mogens 
Munks Rustning laa hengemt, omhyggelig pudset 
af Kjeld, som var fulgt med sin Herre til Klosteret 
og Dag og Nat afløste Broder Martin i Sygeplejen, 
naar denne trængte til Hvile. Der stod ogsaa det 
store Slagsværd, som var til at føre med bægge 
Hænder, en Arv fra Mogens Munks kække Fader, 
Hr. Peder. Det var et vældigt Værge, næsten seks 
Fod langt, af hvilke den haandbrede Klinge ud- 
gjorde de fire og det korsdannede Haandfæste de 
to; paa Enden af Fæstet var der en stor, flad, sølv- 
forgyldt Knap. Broder Martin saa til det farlige 
Vaaben og sagde: 

«Men, Hr. Mogens, hvad vil I dermed?* 

«Ikke undlive eder*, svarede Hr. Mogens med 
et svagt Smil; tfør det hid og ræk mig Fæstet!* 

Det gjorde da Broder Martin, og da Hr. Mo- 
gens kunde naa Fæstet, lagde han sin højre Haand 
paa Knappen og sagde med fast Røst: 

«Ved de hellige Ben, som ere indlagte i 
dette Gemme, ved mine gode Helgene, hvem jeg 
stedse ærede, Sankte Magnus, Sankte Kjeld og 
Sankte Knud, sværger og lover jeg herved, at naar 
det er fuldbragt, hvortil min ganske Hu staar og 
hvoraf min Livslykke hænger, naar jeg har hjem- 
ført Kirsten Pedersdatter som min Hustru, da vil jeg 
bygge Altre i Holbeks*) Kirke for disse mine kære 
Helgene, pryde dem skønt og lægge Gods dertil, 
Guds fattige til Nytte; og vil jeg ihukomme dette 



*) Landsby ved Randers, i hvis Sogn Mogens Munks Stam- 
gaard, Holbekgaard, laa. 

Kloster, hvor jeg fandt Ly og Pleje for mit saarede 
Legeme, og om Gud Herren lader mig drage karsk 
herfra, skænke en sølvgylden Kalk og et Purpur- 
klæde, baldyret med Guld, til Sankt Nikodemi 
Alter her i Gudhem Kirke. » 

Langsomt og med Afbrydelser, men tydeligt 
fremsagde han Ordene, og da han tav, udtalte 
Broder Martin et tydeligt Amen og føjede til: 

f Uskønsomme maa de gode Helgene være, om 
de ikke staa eder bi!» 

Men Olaf Anderson rystede paa Hovedet og 
lod se et medlidende Smil. Han efterfulgte sit 
store Forbillede, Fru Birgitte, ogsaa deri, at han 
sjælden anraabte Helgene, alene Jomfru Maria und- 
tagen. Derpaa rejste han sig brat og sagde: 

«Den Herre Kristus være med eder, Hr. Mo- 
gens! Han bringe eder til Besindelse og føre eder 
paa ret Vej.» 

Saa udtalte han Velsignelsen, gjorde Korsets 
Tegn og skiltes venlig fra Ridderen, men dog 
sørgmodig i Hu over, at denne havde afvist hans 
Formaning og vraget den Sjæletrøst, han bød ham. 

Den næste Morgen drog han fra Gudhem og 
skibede tilbage til Vadstena, hvor han i nogen Tid 
holdt sig stille. Her gennemgik han svære Kampe 
baade med indre Anfægtelser og ydre Vanskelig 
heder, indtil han, anden Gang paamindet derom af 
Dronningen, paatog sig at drage til Rom som 
Klosterets Udsending og der virke for den af mange 
saa længselsfuldt attraaede Kanonisation af Birgitte 
Pirgersdatter. Saaledes slap han af Klosterets 
snævre Baand og ud i den vide Verden, hvor han 
i fremmede Lande traf Aandsfrænder, som styrkede 
ham i hans kætterske Meninger, saa at han ikke 
fik store Fortjenester af den Helgenglorie, man 
omsider fravristede Hans Hellighed, Pave Bonifacius. 
Dog naaede han til Rom; men der forsvandt hans 
Spor. Det ene Aar gik efter det andet, uden at 
han vendte tilbage, eller man fik Tidender om ham, 

saa at man til sidst troede, at han var død, mulig 
omkommen paa Hjemrejsen. — 

Imidlertid var Jep Mus, da Efterretningen om 
Sejren havde naaet ham, straks brudt op fra Hel- 
singborg og dragen Nord paa. Han kom til Bohus 
to Dage efter Dronningen og traf saaledes alle 
Herrerne endnu samlede der. Han fik sin Videlyst 
om den vundne Sejr tilfredsstillet, nød den Øjenslyst 
at skue Kong Albrecht i sin Fornedrelse og gav 
med Hensyn til den fyrstelige Fanges Behandling 
Raad, som viste, at han var dybt indviet i Tor- 
turens Hemmeligheder; men til hans store Mis- 
fornøjelse bleve de ikke fulgte. 

Saa drog han Sønder paa med sin Ven Hr. 
Abraham og var i nogen Tid hans Gæst paa Var- 
berg. Dog vare de ikke alene, thi Bengt Ebbesøn 
fulgte nu sin Fader som hans Skygge, og Hr. 
Abraham havde desuden, som det viste sig, sin 
Hensigt med at tage ham med til Varberg. 

Det var nemlig hans Agt at drage med Jep 
Mus til Helsingborg og blive der en Stund. Bengt 
mærkede af de to Herrers mange fortrolige Sam- 
taler, at de lagde Raad op om et eller andet, og 
formodede, at det gjaldt Jomfru Kirsten; men han 
var nu ganske ligegyldig ved den Sag, opfyldt af 
sit eget og fuld af Bitterhed og mørke Hævntanker. 

Han hørte derfor med Tilfredshed, at hans 
Fader og Hr. Jep agtede at forlade Varberg; og 
nu blev han den behagelige Overraskelse til Del, 
at Hr. Abraham viste ham den Tillid under sin 
Fraværelse at indsætte ham som Borgfoged paa 
Varberg. Saa høstede han dog nogen Ære og 
Gavn af sin Stiflfaders Venskab og sad nu og kro- 
ede sig paa Klippeborgen, mens Hr. Abraham og 
Hr. Jep gladelig red Sønder paa som to YngHnge, 
dér hige efter at plukke Glædens Roser og smage 
Livets Sødme. 



TREDJE BOG 



Første Kapitel. 

En fangen Fugl. 



Det er sidst i April; Valborgsdagen nærmede 
sig. Vaaren var varm, Urter og Blomster myld- 
rede frem i Bossiø Klosters Have, ja nogle stod 
alt i fuld Flor, og hist og her lysnede i de vidt- 
strakte Skove omkring Ringsø enkelte udsprungne 
Bøgegrene, som de første Silkesting paa et Klæde, 
hvis brune Bund snart skulde baldyres over det hele 
og blende ved sin Pragt. 

Grønnest var der omkring Bossiø, hvor Ka- 
stanjetræerne allerede halvt havde udbredt deres 
Bladskærme. Paaskeliljer og Hanekamme prangede 
i Havens af lave, klippede Buksbomhække ind- 
fattede Bede, Bierne summede i det klare Solskin 
over dem, og den nærliggende Skov gav Genlyd 
af Bogfinkens Kvidren og Solsortens Fløjten. 

Abbedissen undede Nonnerne at nyde den 
skønne, friske Morgen, hvorfor de nu efter endt 
Gudstjeneste vandrede om i Haven, sladrende 
eller sysselsatte med at plante og vande i det lille 
Stykke Jord, som var overladt enhver af dem til 
eget Brug. To Jomfruer havde fjernet sig fra de 
andre og vandrede sammen ned ad Kastanjegangén, 
som langs med Hegnet og i hele Havens Længde 
fra Nonnehuset førte ned til den stejle Brink ved 
Søen. 

Selv paa langt Hold vare de kendelige, disse 
to Jomfruer, Kirsten med den ranke Skikkelse, det 
stolt løftede Hoved og de hurtige, faste Trin; El- 
seby med sin lavere Statur, den fulde Barm, den 
smalle Midje, den spændstige Gang og de livlige 
Bevægelser. Bægge vare de verdslig og stadselig 
klædte; thi da det kom til Stykket, havde Kirsten 
fast vægret sig ved at lade sig iføre Ungsøstrenes 
hvide Kjortel. Hendes Farbroder, som selv havde 
ledsaget hende til Klosteret, havde desuden ladet 
Abbedissen mærke, at det var bedst at lade Jom- 
fruen nyde fuld Frihed inden Klostermuren; men 
uden for den maatte hun ikke konime, og selv paa 
dette afgrænsede Omraade maatte hun aldrig lades 
af Syne. Søster Justa sad da ogsaa med et Strikke- 
tøj mellem Hænderne paa en Bænk oppe for En- 
den af Kastanjegangen og holdt stadig Øje med 
de to frem og tilbage vandrende Jomfruer. 

Rigtignok havde Fru Ingefrid fra Bisp Peder 
faaet en Skrivelse med en hel anden Efterretning 
om den Maade, hvorpaa hun skulde omgaas Jomfru 
Kirsten; men paa det Brev modtog Hr. Peder 
følgende trøstesløse Svar: 

Jeg siger eder, »ærværdige Herre, at denne hof- 
færdigejomfru elsker Verden saa højt, at hun aldrig 
bliver en af vore; ja, hun vil maaske gøre det^ 
man mindst skulde tro hende til, for at slippe her- 
fra og svælge i Ære og Lyst. Ved Guds Moder, 
jeg er alt led ved at vogte paa hende og vil takke 
alle gode Helgene den Dag, da en Ridder kommer 
og fører hende herfra, han hedde nu Jep eller 
Mogens. — 

Denne Svarskrivelse modtog Bisp Peder paa 
Varberg og ved det samme Bud, som bragte Kir- 
stens mundtlige Hilsen og Nødraab til Karen Svends- 
datter. Han undlod ikke i sit Svar at formane 
Fru Ingefrid til Taalmodighed og til ikke at tabe 
af Syne det hellige Formaal, han havde haft for 
Øje, da han overtalte Dronningen til at sende Jom- 

fru Kirsten til Bossiø; men det var saare langtfra, 
at denne Formaning gjorde noget Indtryk paa den 
myndige Abbedisse. Tværtimod henvendte hun 
sig nu i en Skrivelse til Dronningen selv og bad 
Hendes Naade snarest at fritage hende for det 
brydsomme Hverv at vogte paa Jomfru Kirsten 
og fri Klosteret for en Gæst, som hverken hørte 
til Søsterlavet eller til Skolen, og som ved sin Sær- 
stilling og den Frihed, der var hende undt, ind- 
virkede skadeligt paa Klostertugten. — 

Det varede noget, inden Dronningens Svar 
Tcom; men da det endelig indtraf, fulgte med i Til- 
gift — Elseby, som ingenlunde fik nogen blid 
Modtagelse ; men da Fru Ingefrid havde læst Dron- 
ningens Brev, vendte Bladet sig. Det var en med 
megen Klogskab affattet Skrivelse, hvori der ikke 
stod et Ord om Elsebys Brøde, eller at hun var 
vist af Gaarde i Unaade. Sagen blev givet det 
Udseende, at Elseby kun var sendt til Bossiø for 
at holde Jomfru Kirsten med Selskab og lette Fru 
Ingefrid Tilsynet. Dernæst var der tilføjet en For- 
sikring om, ab Abbedissen trygt kunde sætte sin 
Lid til Elseby Andersdatter og stole paa hendes 
Agtpaagivenhed. 

Dette var kun alt for sandt. Gamle Fru Gisele 
havde overtydet sig derom, da hun inden Afrejsen 
tog Elseby for og lagde hende paa Sinde at gøre 
sit til at pille Elskovsnykkerne ud af Kirstens Ho- 
ved og tale Jep Mus's Sag. Dette, sagde Drost- 
inden, var Vejen til at genvinde Dronningens Naade. 
Dernæst havde hun haft en Samtale med Dron- 
ningen, som fik en afgørende Indflydelse paa Af- 
fattelsen af Brevet til Fru Ingefrid; men hvad Drost- 
inden der stilede efter uden ganske at naa det, 
var nu fuldbyrdet. Efterretningen om Mogens 
Munks Ulykke og, som Dronningen troede. Umulig- 
hed som Bejler, havde ført hende til den Beslut- 
ning ganske at trække sig ud af Sagen og lade 

Kirstens Formynder og Frænder raade for hende 
og gøre med hende, hvad de vilde. 

Elseby medbragte imidlertid en Skrivelse fra 
Abbedissen fra Bisp Peder, som gjorde den vær- 
dige Kvinde noget mere klog paa Sagens Sammen- 
hæng. Hun blev deri underrettet om, at Hr. Peder 
foreløbig havde paataget sig Værgemaalet for Jom- 
fru Elseby og anbefalede hende nu paa det bedste 
til Fru Ingefrids Omhu. idet han slog paa, at 
Jomfruens Forhold ved Hove ikke ganske havde 
været, som det burde. Dette overraskede dog ikke 
Fru Ingefrid, som kendte Elseby ud og ind, og 
som havde gjort flere forgæves Forsøg paa at vække 
Alvor i den letsindige Piges Hjerte. Abbedissen 
var tilstrækkelig inde i Forholdene og klog nok 
til at forstaa Meningen af Dronningens Brev. Der- 
imod drog hun af Bisp Peders Skrivelse den fejl- 
agtige Slutning, at denne ellers saa kloge Herre 
i denne Sag havde ladet sig sætte en Voksnæse 
paa. Sluttelig var hun tilfreds med Elsebys Nær- 
værelse, lod hende og Kirsten saa vidt mulig skøtte 
sig selv og levede i Haabet om, at det, som Sa- 
gerne nu stod, snart vilde ende med, at Jomfru 
Kirsten anden Gang og for stedse blev ført bort 
fra Klosteret for at gaa til Brudeskammelen. 

Men Kirsten selv modtog sin Legesøster og 
Barndomsveninde med aabne Arme og trykkede 
saa varmt et Kys paa Elsebys Mund, at Skam- 
rødmen kom op i Forræderskens Kinder derved. 
Den hjertelige Modtagelse rev hende med og af- 
væbnede hende, saa at hun i de første Dage 
glemte sit Hverv og ikke sagde et Ord om Jep Mus. 

Frydefulde bleve for Kirsten disse Dage, inden 
Efterretningen om det blodige Slag og hendes 
Hjertensvens Ulykke naaede Bossiø; men de vare 
kun faa. Et sympatisk Baand knyttede hendes og 
Elsebys Hjerter til hinanden og gav Forstaaelse; 
thi de elskede bægge. Nu i sin Nød var Kirsten 
mindre overlegen og mere overbærende. Vistnok 

af Klosteret og søgt Beskyttelse hos en af Mogens 
Munks Venner. Hun tvivlede om Dybden og Var- 
men af Kirstens Kærlighed, og denne Tvivl var 
ikke ugrundet. -Kirstens stolte Sjæl var mere 
koldsindig end hendes, og hendes Hjerte at ligne 
ved en stærk befæstet Borg, som ikke toges i eet 
Stormløb, hvorimod Elsebys lignede et ubefæstet 
Hus, hvis Port springer op paa vid Gab, naar den 
rette Mand kommer og banker paa. Kirstens Mø- 
der med Mogens Munk havde jo kun været korte 
og flygtige, hvorfor hun, uagtet hendes Hjerte ikke 
var blevet uberørt og hun selv havde det Forsæt 
at holde sit Løfte, dog ikke endnu var naaet til 
den Lidenskabens Højde, som fik Elsebys Hjerte 
til at banke. Den ædle, ridderlige Mogens Munk 
blev elsket renere, men ikke saa varmt, som Syn- 
deren Abraham Brodersøn. 

Elseby tav en Stund ; først da Vildandens Vinge- 
sus var hendøet i det fjerne, spurgte hun : 

«Og hvis du nu havde slige Vinger, Kirsten, 
hvortil vilde du da bruge dem?» 

tKan du spørge derom?* svarede Kirsten, idet 
hun vendte sit blege, alvorsfulde Aasyn imod El- 
seby. f Jeg vilde paa Stand ile til Falkøping til 
min Vens Smertensleje.* / 

c For at skue en vanheldet Mand,» spurgte El- 
seby, cmaaske et Lig?» 

«For at skue ham, hvordan han saa er,» sva- 
rede Kirsten, «blev det end for sidste Gang.» 

«0 ja, om saa var,» sagde Elseby, «da vilde 
jeg intet sige derimod; thi da vilde Baandet blive 
overskaaret, og du atter være fri. Men holder du 
fast ved en Krøbling, Kirsten, uskikket til at føre 
nogen Jomfru med Ære til Brudeskammelen, vil du 
lægge Lænker paa dig, som du dog ikke evner 
at bære.> 

Kirstens Kinder bleve endnu blegere, og der 
gik en Skælven over hendes Læber, som om hun 
vilde tale; men det blev ikke til Ord. 

«Dog,» vedblev Elseby, *er det tænkeligt, at 
du trygt kunde gøre det; thi staar det til med Hr. 
Mogens, som de sige, og vi have ingen Aarsag til 
at tvivle derom — » 

«Vi have ikke Vished, » udbrød Kirsten. 

«Jeg skulde dog næsten tro det,> svarede 
Elseby; «men eet er vist, Kirsten, og det er, at 
der den ganske Vinter og heller ikke nu, tvende 
Maaneder efter Slaget, er kommet noget Bud eller 
Hilsen fra ham til dig. Sikkert maa det da staa 
ilde til med ham, medmindre han skulde være en 
koldsindig Elsker — » 

«Elseby, du lyver I » raabte Kirsten. 

«Nu, forstaa mig ret,» vedblev Elseby. cHam 
er en ædelsindet Herre, og nu forestiller jeg mig, 
at om du kom til ham i hans nuværende Vanmagt, 
da vilde han sige : opgiv mig 1 Ikke skal min Elende 
drage dig, du unge Blod, ned i et sorgfuldt Liv.» 

Kirsten blev rød og atter bleg; det bares hende 
for, at hun saa Mogens Munks alvorsfulde Aasyn, 
nu blegt af Lidelse, for sig og hørte ham tale saa;, 
men hun for op og sagde: 

« Frist mig ikke, dit hjerteløse Kryb I » 

Altsaa indrømmede hun, at Fristelsen var der, 
og at hun et Øjeblik havde følt dens Magt; men 
Elseby vedblev ufortrøden: 

«Husk paa din Stilling, som den i Sandhed 
er I Vil du ikke i Kloster cellen, saa maa du gøre 
Springet i Jep Mus's Arme.» 

«Tal ikke om ham,» svarede Kirsten heftigt; 
«han er en led Karl ; jeg taaler ikke Synet af ham.» 

<Ja,» svarede Elseby, < bedre, om han var nogle 
Aar yngre, og om han havde et glattere Ansigt; 
men han er dog en ganske Mand og ikke saa ilde 
endda. Ære og Magt og Dronningens Naade, det 
kan vel nok dække over en grim Næse og stride 
Haar. Og du vil kunne vinde ham om en F'inger; 
sidder du først som Husfrue paa Helsingborg, da 
vil du faa fæstet ikke alene Fadeburets og Krydder- 

skrinets, men selve Borgportens Nøgle til dit Bælte. 
Du vil blive den sande Befalingsmand paa Hel- 
singborg. » 

«Jeg gør det ikke, Elseby,» svarede Kirsten 
med fast Røst; «jeg har givet Hr. Mogens min Tro 
og vil blive ved ham, mens han er oven Jorden, 
han være nu sund eller syg, en ganske Mand eller 
en Krøbling.* 

«Det er let at sige, men svært at gøre,» sva- 
rede Elseby. «Nød bryder Tro og Ed. Jeg har 
givet dig mit bedste Raad og tænkte som saa, at 
eftersom du er fast besluttet paa at forlade Kloste- 
ret, og du ikke vil drage dig ud af Klemmen ved 
at svøbe dig i Helligheds Kaabe, da bliver der kun 
een Udvej tilbage for dig ; og saa tykkes det mig, 
at du bedst vil bjærge din Værdighed ved at gaa 
frivilligt dertil og ikke lade dig drage ved Haarene 
som et flæbende Barn, man truer med Riset.* 

<Mon de ville bruge Vold?> udbrød Kirsten; 
det kom næsten som et Skrig. Elseby havde der 
ramt et ømt Punkt; thi Kirsten var et forkælet Barn, 
der aldrig havde smagt legemlig Tugtelse, og som 
lige fra lille af havde været øm over sin Værdig- 
hed. Tidlig var hendes Moder død fra hende, og 
i Klosteret havde man aldrig vovet at røre den 
stolte Jomfru fra Næs; men Elseby, som trods Kir- 
stens Godhed for hende dog ikke sjældent havde 
faaet at mærke, at hun i sin stolte Halvsøsters Øjne 
kun var et Kryb, iagttog med Skadefryd Virknin- 
gen af sine Ord og tænkte: der fik Hr. Mogens 
Dødsstødet 1 — 

Ventetiden blev ikke lang; allerede den næste 
Morgen blev Kirsten kaldet ind til Fru Ingefrid, 
som lod hende vide, at hun den foregaaende Aften 
havde faaet Bud fra Næs, hvor hendes Farbroder 
for Tiden opholdt sig, med den Underretning, at 
han en af de første Dage vilde komme og hente 
sin Broderdatter. 

Fru Ingefrid sad ved dette Møde i sin Hynde- 

stol og holdt sig endnu rankere og stivere end sæd- 
vanligt. Benediktinerordenens sorte Hovedklæde, 
som omfattede hendes smalle Aasyn, gjorde de 
skarpe Træk endnu barskere, og hendes hvasse, 
graa Øjene stirrede ufravendt paa Kirsten,* der stod 
fbr hende bleg som Døden og saa ned for sig. 

cHvad dine Frænder ville gøre med dig,» sagde 
Fru Ingefrid, « naar de nu føre dig herfra, den Sag 
vedkommer ikke mig. og det er mig lige godt, til 
hvilken Mand de give dig. Du har været under 
min Varetægt alt som Barn og inden du var en 
fuldvoksen Jomfru, hvisaarsag jeg mener at have et 
Ansvar. Desuden bør jeg betænke, i hvilken Hen- 
sigt min fromme, ærværdige Ven Hr. Peder fik 
dig skikket hid, hvorfor jeg da nu end en Gang 
adspørger dig, om du ikke vil forsage Verden, tage 
Sløret og blive en Søster af Bossiø?» 

«Nej,» svarede Kirsten, idet hun saa op og 
hendes store blaa Øjne funklede og bleve næsten 
sorte. «Jeg kan det ikke, jeg vil det ikke I » 

<Nu,» svarede Fru Ingefrid koldsindigt, «jeg 
havde ikke ventet andet Svar af dig, men dog 
maatte Spørgsmaalet gøres. Du har stedse som en 
uværdig Ætling af din ædle Farfader Thor agtet 
hans Klosterbo ringe. Gak da nu herfra og tag 
den Løn, som Verden vil give digU 

Men da Kirsten efter dette kom ind til Elseby 
i deres fælles Kanjmer, og Elseby lykønskede hende 
til, at hun nu sluttelig havde vist Nonnekronen fra 
sig og vendt sin Hu til Brudekronen, kom hun i 
fuldstændigt Raseri. 

« Forbandet være den Stand, » raabte hun, «da 
jeg fødtes I Forbandet være mit glatte Aasyn, som 
drog Mændenes Blikke paa mig! Gid jeg var død, 
gid — » 

Hun faldt i en Krampegraad, som berøvede 
hende Mælet, smed sig paa sin Seng og laa der 
længe og hulkede, mens Elseby sad hos og for- 
gæves søgte at berolige hende, indtil hun hensank 

Dronningens Jomfruer. I c 

i en Døs, nu og da afbrudt af et dybt Suk. Netop 
som hendes Udmattelse var størst, genlød Kloster- 
gaarden af den Hestetrampen, hvorefter Elseby saa 
ofte længselsfuldt havde lyttet, og kort efter kom 
Søster Justa farende ind med den Melding, at Jakob 
Axelsøn var kommen med Jep Mus og Abraham 
Brodersøn i Følge, og at Jomfru Kirsten straks 
skulde indfinde sig i Talestuen for at stedes for sin 
Farbroder. 

Kirsten rejste sig langsomt i Sengen og stir- 
rede paa Søster Justa med et tomt Blik, som om 
hun ikke straks forstod Ordenes Mening; men hun 
lod sig dog føre op af Sengen, sit Haar rede og 
sin Kjortel ordne. Viljeløst fulgte hun Søster Justa 
ind i Talestuen, hvor hendes Farbroder stod, saa 
tyk som han var, med skrævende Ben, opspilede 
Øjne og en barsk Mine. 

«Ej, hvad er dette.?* udbrød han, da Kirsten 
traadte ind. «Du er jo bleg som en Dødning og 
dine Øjne røde afGraad. Dog vid, min Dukke, at 
nu hjælper ingen Tænders Gnidsel eller Hulkegraad. 
Du skal paa Stand i Sadelen og med os til Næs; 
derind skal du drage ved Hr. Jeps Side; han er 
selv med. Nogle gode Frænder vente os der; i 
deres Nærværelse sætter han i Morgen Fæstens- 
ringen paa din Finger, og naar Fæstensøllet er druk- 
ket, da drage vi til Helsingborg, hvor Brylluppet 
snarest skal staa.:^ 

Da Kirsten stod og stirrede paa ham uden at 
give Svar, stampede han i Gulvet og raabte: 

«Hvi staar du der og maaber? Sig dog et 
Ord I Du vil ikke? Nu, da slæbe vi dig herfra og —» 

<Farbroder,» sagde Kirsten endelig, «sig mig 
eet — sker dette med Dronningens Minde ?> 

<Dronningen lader det ske, og det maa være 
dig nok ; vent ingen Naade der, medmindre du frem- 
træder for Fru Margrete som Jep Mus's Fæstemø. »^ 

€Nu,» svarede Kirsten, «da maa det vel skel> 

Hendes Aasyn blev end blegere, idet hun tvang 
Ordene frem, og hendes Stemme lød brudt. 

«Nu, det maa jeg lideU udbrød Jakob Axel- 
søn og klappede hende paa Kinden. «Nu er du 
atter min gode Kirsten, og nu skal alt vorde godt 
for dig.» 

«Tro ikke det, Farbroder, » svarede Kirsten, 
idet hendes Kinder fik Farve og en mørk Ild tænd- 
tes i hendes Øjne. «Jeg har Hr. Mogens kær og 
hader Jep Mus. Vort Samliv vil blive som de onde 
Aanders i Helvede, og det volder du! Forsvar det 
for Gud, om du kanl Vitterligt skal det vorde, at 
jeg kun viger for Voldl» 

«Men du viger dog, min Dukke, » svarede Hf. 
Jakob med et grumt Smil, «og da giver Resten 
sig nok. Du vil ikke, kender jeg dig ret, raabe 
d^t ud for alle. at du gaar den Gang til Brude- 
skammelen af Nød. Du vil te dig, som det sømmer 
sig en Jomfru af din Æt, og redde Æren. Sidder 
du først som Husfrue paa Helsingborg under din 
gode Husbondes Værn, yndet af Dronningen og 
æret af alle, da ville nok de mørke Griller forgaa dig.» 

Kirsten indlod sig ikke paa at svare paa den 
Tale, hun sagde kun: 

«Men eet begærer jeg. Ikke vil jeg føres her- 
fra nu paa Stand, i usømmelig Hast. Jeg vil have 
Frist til i Morgen og i Dag i Ensomhed fatte mig 
og berede mig til at se min Skæbne i Øjnene. » 

cDet skal tilstaas dig,» svarede Hr. Jakob, 
<Det vil være en Vinding, om vi i Morgen faa dig 
at skue uden svulne Øjne og i en mere fager Skik- 
kelse. Hr, Jep og Hr. Abraham dvæle her sikkert 
gerne til i Morgen; de ere ikke fremmede for de 
gode Søstre i Bossiø og kende fra forhen Fru Inge- 
frids Kødgrøder, hi, hiU 

<Dog endnu eet,» sagde Kirsten, som alt havde 
Haanden paa Dørklinken — «Elseby maa følge mig. » 

«Forstaar sig, forstaar sig,» svarede Hr. Jakob. 
<Elseby skal blive hos dig, og din Husbond være 

15* 

hendes Værge; det har han alt lovet mig og gør 
mig derved en Venskabstjeneste. Jeg har ved min 
Helgen nu faaet nok af at vogte paa Jomfruer og 
torteres af deres Nykker.* 

Dermed skiltes de; men den næste Morgen 
maatte Kirsten modtage sin Bejler i Talestuen. Først 
vare de alene ; Hr. Jep kom stateligt trinende, buk- 
kede høvisk og sagde med sinhaarde, skurrende Røst: 

cl have Hjertens Tak, Jomfru Kirsten, at I 
omsider bønhørte mig!» 

«Tal ej det søde Sprog til mig,» svarede Kir- 
sten koldt og fast; cjeg ledes ved at høre det.» 

« Ynder I da bedre det sure?» spurgte Hr. Jep 
i* en spydig Tone. 

<Se Tingen an, som den er, Herre, » svarede 
Kirsten i samme Tone. «Ikke af Lyst gaarvjeg med 
eder; I faar en uvillig Hustru i mig.> 

<Nu,» sagde Hr. Jep med et Smil, «dette er 
dog ærligt talt og uden Svig. Faar jeg end ikke 
en blid Hustru i eder, saa dog sikkerlig en ærlig 
og god. I vil se paa mit og mit Huses Bedste og 
vorde en god Moder for vore Børn, om Gud skæn- 
ker os nogle. » 

Kirstens Aasyn blev purpurrødt, og hendes 
Blik var som Dolkestik. 

«Af mig,» vedblev Jep Mus ufortrødent, <har 
I kun godt at vente. Jeg skal ære eder og være 
eder til Vilje i alt, hvad I med Rimelighed kan for- 
lange, ja mere end det. Eders Kamre skulle vorde 
dragne og smykkede som Dronningens egne, og 
eders skønne Person vorde klædt, som var I en 
Kongedatter.* 

«Jeg takker, » svarede Kirsten spotsk. «Den 
Medgift, jeg bringer eder, vil holde eder rigelig 
skadesløs for de Vægtæpper og de Kjortler. » 

<Dog evnede jeg at gøre saa selv uden Med- 
giften, » svarede Hr. Jep, idet han rettede sin rang- 
lede Krop og sendte Kirsten et af sine glubende 
Blikke. Han tav et Øjebhk og sagde derpaa uden 

Vrede og uden Sleskhed, med det Præg af tør For- 
standighed, som sikkerlig klædte ham bedst: «Nu 
vil jeg vende den Formaning, I før gav mig, mod 
eder selv og sige til eder: kære Jomfru, se Tingen 
an, som den er I Eders Samtykke til Trolovelsen 
har I givet, og efter det maa eders fosse og hov- 
modige Færd mod mig kaldes hel barnagtig og 
uforstandig. Bedst vilde det være, ikke alene for 
mit, men ogsaa for eders eget Velvære, om vi 
snarest kom paa en taalelig god Fod med hinanden 
og dog for Verdens Øjne dækkede over det, der 
ikke er, som det burde være, men som ved Guds 
Moders og den hellige Katharinas Bistand engang 
vil vorde det.» 

Saa greb han efter hendes Haand ; men hun 
traadte hastig tilbage og sagde: 

cOm I saa synes, da kom ikke min Person 
for nær!» 

«Vogt eder, lille Jomfru, » sagde han med dir- 
rende Stemme, «for at drive den Leg med mig for 
vidt! Jeg har tet mig mod eder, næsten som var 
I Guds Moder selv. Større end Fru Margrete er I 
da vel ikke, hvorfor jeg nu beder eder naadigst at 
stede mig til Haandkys.» 

Der var et ondt Glimt i hans Øjne, som gjorde 
Kirsten ræd. Saa rakte hun ham da sin Haand, 
som han kyssede og en Stund holdt fast med sine 
Jærnfingre, hvorefter han begyndte at tale om Tro- 
lovelsespagten og dens Vilkaar, og derpaa hørte 
hun i Tavshed, indtil endelig Fru Inge fri d, Jakob 
Axelsøn og Abraham Brodersøn traadte ind og 
lykønskede hende til den, som Fru Ingefrid noget 
spydigt sagde, gode og fornuftige Beslutning, hun 
havde taget. 

«Alle vore Frænder ville love dig derfor, » sagde 
Hr. Jakob. «Nu har du atter forligt dig med din 
Slægt, og sandt er dog det Ord, Kirsten, at hvo 
der er langt fra sin Æt, er nær sin Uret.» 

Men nu traadte Hr. Abraham hen til hende, 

vinkede hende hen med sig i Vinduesfordybningen 
og talte hende til i sin mest indsmigrende Tone og 
med dæmpet Røst. 

« Tillad mig, kære Jomfru Kirsten, » sagde han, 
«at sige eder et Par Ord, jeg, som dog er eders 
vordende Husbondes gode Ven og af mit ganske 
Hjerte ønsker og at turde kalde mig eders Ven. 
Jeg fatter grant, hvor svært det er faldet eder at 
gøre dette Skridt, forvildet og misledet, som I var — » 

«Saaledes er det ikke, Herre !» svarede Kir- 
sten heftigt. 

«Nu,» vedblev Hr. Abraham, «derom ville vi 
ikke strides. Jeg agter eder højt, fordi I bøjede 
eders Vilje under eders gode Farbroders og var 
ham hørig og lydig. I vil næppe komme til at 
angre det. Hvad der er gaaet forud, lader jeg 
uberørt. Jeg vil kun bede eder være forvisset om 
min oprigtige Hengivenhed; stedse vil jeg være 
eder til Tjeneste og jævne eders Vej, hvor jeg 
evnerj det. Alles Glæde ved Hove over, at vi 
have vundet eder tilbage, vil blive stor og ikke 
mindst vor gode Dronnings, Gud signe hende I San- 
delig, det vil blive en Glædesdag for os, naar I dra- 
ger ind paa Helsingborg som Husfrue og spreder 
Ynde og Hygge om eder! Gik det end ikke i 
denne Sag efter eders Sind og faar I nu ikke den 
Mand til Husbonde, til hvem eders Hu stod — » 

«Hr. Abraham, » faldtKirsten ind med dæmpet, bæ- 
vende Røst, 9 o, sig mig dog, hvor gaar det Hr. Mogens ? > 

«I bør nu ikke mere tænke paa ham,» svarede 
Hr. Abraham barsk, men tog sig straks i det og 
sagde i en mildere Tone: «dog vil jeg ogsaa heri 
være eder til Vilje og sige eder, hvad jeg ved. 
Han ligger i Gudhem og nyder god Pleje hos Ci- 
stercienseme; hans Liv hænger i en Traad. Dog 
er det muligt, at han bjærger det ; men vanfør og 
lam, det bliver han alle sine Dage.» 

Da brød Taareme frem hos Kirsten, men Hr. 
Abraham greb hendes Haand og sagde: 

cKære, lille Jomfru, I maa fatte eder og se at 
komme over dette. Som jeg vilde have sagt eder 
før — en stor og skøn Lod venter eder; megen 
Ære og Glæde, men og store Pligier bie paa eder. 
Dog mener jeg om eder, at i eders unge Sjæl er 
der Kraft til at bære Byrden og drage Læsset. » 

«Kære Hr. Abraham, )> svarede hun, ^jeg tak- 
ker eder for eders Venskab; det har i denne tunge 
Stund været mig til Lise.» 

Saa var hun nu kommen i et venligt Forhold 
til den Mand, hvem Mogens Munk havde lastet i 
stærke Udtryk og afmalet for hende som en Nid- 
ding. Men hvor kunde hun tænke andet, end at 
Abraham Brodersøn var bleven malet for .sort.? Det 
var jo virkelig ogsaa Tilfældet, for saa vidt som 
han endnu kunde have gode Øjeblikke, og dette 
havde været et saadant. Han mente det oprigtigt 
med det Venskab for Kirsten, og det laa ham paa 
Sinde som en Æressag, at alt skulde gaa vel af 
mellem Jep Mus og hende. 

Saa indtog de et Maaltid i Refektoriet, ved 
hvilket Kirsten var en stum Gæst, men Elseby des 
mere talende. At Mænd og Kvinder sad til Bords 
sammen, var mod Klosterreglerne, men Hr. Abraham 
bød, at saa skulde det være, og Fru Ingefrid maatte 
føje sig. Saa glad var hun desuden over at blive 
Kirsten Pedersdatter kvit, at hun gerne havde givet 
de Herrer, som førte hende fra Bossiø, hver et Kys 
til Tak. Da Maaltidet var endt, tog de Afsked, 
Kirsten og Elseby med Nonnerne hver især, og 
Søster Justa fik en skøn Ring til Mindegave og 
fældede en Taare, som det lykkedes hende at frem- 
presse, fordi hun mente, at det hørte sig til. 

• Derpaa steg de til Hest og red ud af Kloster- 
gaarden, mens saa mange Øjne, som der var i Bos- 
siø, fra alle Døre og Glughuller stirrede efter dem. 

Rask gik det saa gennem den grønnende Skov, 
langs den blinkende Sø ad Næs til. Forrest red 

Kirsten mellem sin Farbroder og Jep Mus, efter dem 
fulgte Hr. Abraham og Elseby; og hvo der saa 
dem fare forbi, maatte tænke, at ikke den blege 
Jomfru og hendes barske Ridder, men de to, som 
fulgte efter, vare i Færd med at give hinanden 
deres Tro, saa glødende Blikke vekslede de, og saa 
mange skæmtende Elskovsord faldt der imellem dem. 
Saa stod Fæstensøllet paa Næs, og der dvælede 
de en hel Uge, hvorpaa de alle drog til Helsingborg, 
hvor Dronningen imidlertid var indtruffen. Kirsten 
skulde nemlig nu atter indtage sin Plads blandt 
Dronningens Jomfruer indtil Brylluppet ; thi det var 
Jep Mus*s Ønske, at det skulde staa paa Helsing- 
borg, og Jakob Axelsøn haabede, at Dronningen vilde 
vise Kirsten, som flere af hendes Jomfruer før, den 
Ære at gøre Brylluppet, et Haab, som heller ikke 
slog fejl. Nu da Kirsten havde føjet sig, faldt Naa- 
dens Straaler rigeligt paa hendes Hoved og paa 
Elsebys med; thi Dronningen belønnede nu hendes 
Troskab og gav hende fuldkommen Oprejsning ved 
endelig at gøre hende til en af sine Jomfruer, og 
dermed var hun kendt for ægte og god. 



Andet Kapitel. 

Kirsten bjærger sin Samvittighed. 



Aldrig havde der paa Helsingborg været en 
større og mere glimrende Forsamling end i denne 
Vaar, og dens Beskaffenhed var et Vidnesbyrd om 
en Storhed og Magtfylde hos Nordens Dronning, 
der overgik alle hendes Fædres. Baade Danmarks, 
Norges og Sveriges Stormænd strømmede til, og 
med deres Følge af Svende og Heste fyldte de 
baade Slottet og Byen, saa at hvert Rum var op- 

taget til det sidste. Herrerne kom vel alle under 
T^g, maatte end adskillige af dem tage til Takke 
med et Leje af Straa i Stedet for bløde Bolstre. 
Svendene maatte for en stor Del blive ved Hestene 
og lejre sig under aaben Himmel. Denne viste 
imidlertid baade Dag og Nat et mildt Aasyn, og 
Vejrliget var saa varmt, at Friluftsfolkene fik en 
sundere Søvn end de mellem fire Vægge sammen- 
stuvede Herrer. 

Hvor fast Skillingen end ellers sad hos Dron- 
ningen, naar det ikke gjaldt Gaver til Kirker og 
Klostre, saa viste hun sig dog ved denne Lejlighed 
rundhaandet og gjorde sit yderste for at hævde sit 
Huses Ære og sørge for sine Gæsters Bekvemme- 
lighed. Der blev udfoldet stor Pragt i Klæder og 
en ingenlunde ved hendes Hof sædvanlig Over- 
daadighed i Mad og Drikke, saa at Livsmodet og 
Lystigheden steg til en ikke ringe Højde hos alle 
Deltagerne i disse mindeværdige Dages Hoffester. 

Iblandt dem var Bengt Ebbesøn, som paa sin 
Stiffaders Opfordring havde sluttet sig til Dronnin- 
gens Følge, da hun paa Tilbagerejsen fra Bohus 
overnattede paa Varberg; thi Ævred var ingenlunde 
opgivet med Hensyn til Karen Sture; men hun følte 
sig nu mere tryg, fordi baade hendes egen og Bo 
Stensøns Fader vare fulgte med til Helsingborg. 

Til dette Centrum for et storladent og stærkt 
pulserende Liv førtes nu ogsaa Kirsten og skulde 
færdes i det paa samme Vis som før, men dog under 
andre Kaar, indtil Brylluppet, som var fastsat til 
Peter og Povelsdag, den 29de Juni, umiddelbart før 
Dronningen agtede at forlade Helsingborg. Den 
Hvirvel, i hvilken hun saaledes droges ind, greb 
hende trods al hendes Hjertekvide og indre Mod- 
stræben med overvældende Magt. Nu da hun atter 
var midt i denne store Forsamling af sine Stands- 
fæller, mellem Frænder og Venner, rullede Blodet 
raskere i hendes Aarer. Den naadige, næsten hjer- 
telige Modtagelse, hun havde faaet af Dronningen, 

Tiendes Veninders søsterlige Omfavnelse og jublende 
Glæde ved Gensynet, den Hyldest, man viste hende 
som Helsingborgs vordende Husfrue — alt dette 
glædede hendes Hjerte og smigrede hendes Stolthed. 

Hun havde derfor i Begyndelsen Øjeblikke, da 
hun glemte, for hvilken Pris Herligheden var købt; 
men denne Rus varede ikke længe. Hun blev paa 
en uventet Maade vækket og revet ud af den. 
Hendes Fæstemand, som for en Tid var bleven 
taalelig behandlet af hende, fik atter Grund til Klage, 
og hendes høviske Ven, Hr. Abraham, rettede saa 
skarpe Bebrejdelser til hende, at Venskabet mellem 
dem bristede. 

Det skete nemlig en Aften, da der var Banket 
paa Slottet, og hun traadte Dansen med Bo Sten- 
søn — Jep Mus var klog nok til at unde hende 
al Frihed — at en høj, mørkladen Herre traadte 
ind i Hallen. Han bar en fin, men sort Klædning, 
som stak af mod de mange brogede Dragter omkring 
ham, og paa hans Bryst funklede den gyldne Rid- 
derkæde. Han gik langsomt frem i Trængselen, 
men naaede hen til Kirstens Plads, da Bo Stensøn 
satte hende af og forlod hende, fordi et Par af 
hans Venner kaldte ham hen til Skænken, hvor de 
vilde drikke et Bæger Vin med ham. 

Kirstens Blik faldt paa den høje, mørkt klædte 
Herre. Hun studsede og blegnede , thi hun saa 
ham ikke nu første Gang; det var Mogens Munks 
Broder, Hr. Stig; og saa stor var trods nogen For- 
skellighed i Trækkene baade i Blik, Skabning og 
Holdning Ligheden mellem de to Brødre, at det 
for i hende, som havde hun ^et Hr. Mogens selv. 

Da Bo Stensøn havde forladt Kirsten, gik Stig 
Munk hen til hende, bukkede dybt og sagde: 

«Vær hilset, Jomfru Kirsten, i eders Lykkes 
Glans! Lider I vel og savner intet .^> 

Den dybe Stemmes Klang gav Genlyd i hen- 
des Hjerte, saa lig var den Mogens Munks; men 
Tonen var spydig. 

«Forhaaner I mig i min Ulykke ?» udbrød Kir- 
sten heftigt, men tilføjede med et Suk, «I kommer 
vel fra Hr. Mogens, og dette er en Hilsen fra ham. 
Han maa nu være mig gram; ingen Sinde vil det 
forundes mig paa denne Jord at retfærdiggøre mig 
for ham ; thi hvad jeg har gjort, Hr. Stig, det gjorde 
jeg af Nød.» 

Da Stig Munk ikke gav noget Svar, men kun 
saa hende ind i Øjnene, som om hun for ham var 
en Gaade, han grublede over, men ikke kunde raade, 
sagde hun sørgmodigt og bønligt: 

«Tænk det bedste om mig, kære Herre, og vær 
mig god ! Sig mig, hvorlunde det gaar eders kære 
Broder. Døjer han svare Smerter?* 

«I gættede ret før,» svarede Stig Munk i den 
samme kolde Tone, <jeg kommer fra ham. Det 
gaar fremad med ham, skønt langsomt. *Han er oven 
Senge; Krøbling vorder han ikke, saa sagde Broder 
Martin i Gudhem, som plejer ham og har helet 
hans Saar.» 

Kirstens af Ringe funklende Fingre syslede 
skælvende med Rosenkransen, der hang ved hendes 
Bælte, som om hun bad; hendes stumme Læber 
ble ve ganske hvide. 

<Jeg bør sige eder mere end dette, » vedblev 
Stig Munk med dæmpet Røst; «thi enddog I ikke 
har vist eder at være, hvad min gode Broder troede, 
at r var, en Jomfru, tro som Guld og standhaftig 
indtil Døden, tvivler jeg ikke om eders Dyd og 
end mindre om eders Forstandighed. Loddet er 
nu kastet; I er ved en ubrødelig Pagt knyttet til 
Hr. Jep Mus og kan ikke vorde min Broders Hu- 
stru, det jeg, naar jeg skal være ærlig, nu heller 
ikke mere ønsker, selv om det var gørligt.* 

Nu kom Bo Stensøn, men Kirsten vinkede ad ham 
nied Haanden. Han forstod da, at hun ikke ønskede 
at afbrydes i sin Samtale med Stig Munk, hvorfor 
han gik tilbage til sine Venner, mens Kirsten med 
Spænding lyttede til Hr. Stig, som nu sagde: 

<Alt mens min Broder genvinder sin Helsen^ 
mister han sit Vid. Han vil endda ikke slippe eder 
og i^S frygter saare, at han omgaas med den Tanke 
at tage eders Fæstemands, snart eders Husbon- 
des Liv.» 

Der tændtes en Glædesild i Kirstens Øjene. Nu 
først omstødte Kærligheden alle Skranker i hendes 
Hjerte; hun følte, at hun elskede Mogens Munk 
dybt, brændende og til Døden. Hr. Stig læste det 
i hendes Øjne, og det angrede ham, at han havde 
talt; men hvad der var begyndt, det maatte nu føres 
til Ende. 

« Ønsker I,» spurgte han, «min Broders Hænder 
besmittede med Blod og hans Samvittighed be- 
tynget med Brøde; ønsker I dertil hans Død? Det 
vil, tænker jeg, komme ud paa eet; thi ringe er dog 
hans Magt mod Jep Mus's, og selv vorder han næppe 
den Mand til at føre et Værge og staa en Dyst^ 
han var forhen. Til eder siger jeg nu og lægger 
eder det paa Sinde: sé paa min stakkels Broders 
sande Vel og vis eder tro i den Pagt, I nu har 
sluttet. Giv mig et Ord med til min Broder og lad 
ham vide, at I for stedse har opgivet ham, og at 
han nu maa tage sin syndige Lidenskab fangen; 
lad mig paa eders Vegne sige ham — » 

Men i det samme nærmede Bo Stensøn sig 
atter, Kirsten vinkede ad ham, han tog hendes Haand, 
og de gik med hinanden i Dansen, mens Stig Munk 
blev staaende og saa efter Kirsten med et harm- 
fuldt Blik. Saa stod han et Øjeblik uvis, men drejede 
sig derpaa om paa Hælen, gik ud af Hallen og 
red kort efter ad Berritzholm til, hvor han skulde 
tage sig af sin Broders Sager. Luften ved Hove var 
for Tiden ikke god for hans Slægt; alene for at 
sige Kirsten det Alvorsord og faa et Middel til at 
helbrede sin Broders syge Sind havde han lagt 
Vejen om ad Helsingborg. Nu red han sorgfuld 
derfra, idet han tænkte: ustadig og falsk er Kvin- 
den, snart svag som et Rør, der falder for det første 

Pust, snart stiv som en Tjørn, som ingen Storm 
kan bøje, og paa hvilken man river sig til Blods; 
og i denne Jomfru, hvem min Broder har holdt for 
en kurrende Due, dølger sig en Tiger, det læste 
^ jeg i hendes tindrende Øjne; gerne saa hun det 
halve Ridderskab ligge i Blod, hende til Ære. 

Men Genstanden for denne haarde Dom pin- 
tes af en svar Uro. Mens Gigernes og Fløjternes 
Toner skingrede i hendes Øren, og Latter og mun- 
ter Tale lød omkring hende og Bo Stensøn, som 
svingede hende i Dansen, syntes hun at høre den 
<iumpe Lyd af Sværdslag, Kampraab, Dødsrallen; 
og da et Bæger Vin blev væltet henne paa Skæn- 
ken, tyktes det hende, at det var Blod^ der flød 
hen ad Gulvet. 

Hendes Fæstemand kom trampende hen til 
hende og sagde til Bo Stensøn: 

c Nu, Bo, have I Tak for eders Riddertjeneste 
hos min Hjertens Damel Nu vil jeg selv tage min 
Rosenblomme i Favn og svinge hende i Dansen » 

Saa maatte hun gaa med ham, men medens 
hun drejede sig rundt med ham paa Gulvet, fore- 
stillede hun sig, at hun dansede med ham hen til 
Randen af en Afgrund, som han ikke saa, at hun 
stødte ham ned i den, at det bidske Smil, som 
krummede Mundskægget under hans Høgenæse, 
blev til et Dødsgrin, og hans skurrende Latter, da 
en af hans Venner i Forbifarten tilraabte ham et 
Par skæmtende Ord, til et Dødshyl. 

Hun ønskede ham død, og hun følte sig til 
Mode som en Morderske; thi hun havde jo ikke 
medgivet Stig Munk den Hilsen, som ene vilde 
magte at holde hans Broders Sværd i Skeden. Hun 
tvivlede ikke mere om, at hendes Hjertensven jo 
før eller senere vilde komme for at tage Hævn, 
og hun troede ikke paa den megen Tale om hans 
Vanmagt; hun følte en indre Overbevisning om, at 
naar han kom, vilde Jep Mus*s sidste Time slaa. 

Da hun den Aften var kommen til Sengs og 

laa ved Karen Svendsdatters Side — de delte nem- 
lig Leje med hinanden — sagde hun: 

<Karen, hør et Ord og giv mig oprigtigt Svar! 
Om du nu ved Fæstensringen var lænket til Bengt 
Ebbesøn, som jeg til Jep Mus, og nogen sagde til 
dig: Bo Stensøn stræber din Fæstemand efter Livet 
og vil myrde ham; gør din Pligt og sig til Bo, at 
han bør afholde sig fra slig CJdaad og ikke be- 
smitte sine Hænder med Blod — hvad vilde du 
da gøre?» 

«0, Kirsten, » udbrød Karen, idet hun brat rejste 
sig i Sengen, « hvilke ræddelige Syner du hart 
Mener du, at sligt vil times mig?>^ 

€Hvor dum du er,» sagde Kirsten og greb hende 
i Armen, c Jeg talte om mine K&ar, ikke om dine. 
Jeg er stillet, som jeg der sagde** og lagde kun 
Sagen til Rette for xiig, saa du grant kunde skønne 
min Stillings sande Art og give mig dit bedste Raad.> 

Nu bad Karen om nærmere Forklaring; hua 
fik den, grundede nogle Øjeblikke og sagde saa: 

«Ikke vilde jeg røre en Finger for at bjærge 
Bengts Liv og det saa meget mindre, som han har 
undsagt Bo, og jeg læser i hans onde Øjne, at 
han pønser paa hans Død — o, Kirsten, jeg levér 
hver Dag i Kvide og Angest, som dul> 

«Bengt, den Pjalt!» udbrød Kirsten. «Han 
vogter sig vel for at røre Bo; han har det kun i 
Munden og i Øjnene. Tænk nu kun paa migt 
Jeg har givet Jep Mus min Tro, blev jeg end truet 
og tvunget dertil; men jeg gjorde det dog. Løftet 
binder mig, men dog vilde det fryde mit Hjerte^ 
om jeg saa ham død. Hvorlunde skal jeg forlige 
detene med det andet og bjærge min Samvittighed U 

cO, nu har jeg det,> sagde den snilde Karen; 
«var Hr. Jep ad og lad saa Hr. Mogens gøre, hvad 
han vil. Da har du en frelst Samvittighed. » 

«Tak,» svarede Kirsten, «dit Raad er godt; 
jeg vil følge det.> 

Og det gjorde hun. Den næste Dag sagde hun 
til Jep Mus: 

«Hr. Mogens's Broder Stig var her i Gaar under 
Banketten; saa I ham ej?» 

«Ved min Helgen nej,» svarede Hr. Jep, «end 
ikke Fligen af hans Kappe. » 

«Men han var her,> vedblev Kirsten, «kom til 
mig i Hallen og lod mig vide, at Hr. Mogens pøn- 
ser paa Hævn. Naar han vorder karsk, og der er 
ej længe til, da vil I spørge ondt nyt fra ham. Det 
er min Pligt at sige eder det og vare eder ad, hvad 
jeg nu har gjort. » 

Hendes Blilj; var saa koldt, og Ordene faldt 
saa tvungent, at Jep saa til hende med et mistænk- 
somt Blik. ^ 

«I have Tak, lille Jomfru, » sagde han saa; 
«men vær ikke ængstelig for mig! Paa Hr. Mo- 
gens's gode Vilje til at gøre det af med mig, tviv- 
ler jeg ved Guds Moder ikke; men ikke frygter jeg 
en Fjende, som maa komme paa Krykker. Hav 
dog Barmhjertighed med den stakkels Herre,* føjede 
han spydigt til. «Naar I næste Gang kommer Hr. 
Stig til Ords, da bed hellere Jiam vare sin Broder 
ad; thi kommer kan inden mit Sværds Række- 
vidde, da turde det hænde, at jeg huggede til Fin- 
ker, hvad der er blevet til Rest af ham.» 

Kirstens Had til hendes Fæstemand voksede, of 
hendes Samvittighed tav ganske. Hver Gang Jep- . 
Mus red ud, haabede hun, at hjan vilde blive baaret 
død hjem ; men han vendte hver Gang usaaret, frisk 
og munter tilbage. Dag efter Dag gik, uden at 
hun spurgte nyt fra Hr. Mogens. Der var nu ikke 
langt til Sankt Hans Dag, det sidste Sting paa hen- 
des Brudekjortel var syet, og Modet sank i hendes. 
Bryst. 

Tredje Kapitel. 

Blodig Sæd. 



Nu paafulgte der imidlertid i Anledning af 
Pommeranernes Ankomst en saadan Festtummel, at 
saavel Mænd som Kvinder paa Helsingborg for en 
Stund glemte deres hemmelige Sorger, og selv hos 
Kirsten kom Livsmodet op, saa at Jep Mus atter 
fik en taalelig Naadens Tid. 

Nogle Dage før Sankt Hans Dag indtraf Her- 
skaberne, Hertug Vratislav, Hertuginde Maria og 
deres tolvaarige Søn Henrik, nu kaldet Erik, der 
af Dronningen var udset til at bære Nordens trende 
Kroner og til at tage i Arv hele den Magt og Her- 
lighed, som hun ved sit Snilde, sin ubøjelige Vilje- 
kraft og sin gode Lykke havde samlet paa sin Haand. 

Modtagelsen, da Kogen, det store Skib, som 
havde overført de fyrstelige Gæster, lagde til ved 
Bryggen ved Helsingborg, blev saa glimrende, som 
en stor af Guld og Staal funklende Skare Riddere 
og Væbnere til Hest, Lansemænd og Bueskytter i 
Brynjer, vajende Fjerbuske, Trompeters og Pav- 
kers Skrald og Buldren kunde gøre den; men midt 
i denne Ring af blinkende Staal, som en broget 
Urtekost, fæstet til en Ridders Hjælm, saas Dron- 
ningen med sine Jomfruer og alle de Fruer, hvem 
Dagen havde draget til Hove. 

I sin blaa Hermelins Kaabe, med Guldringen 
om det hvide Hovedlin, som paa bægge Sider om- 
fattede hende Aasyn og i bløde Folder faldt ned 
paa hendes Skuldre, stod Fru Margrete tæt ved 
Bryggen, da hendes Gæster, førte af Hofmesteren 
Erik Bydelsbach, gik i Land. I hendes Holdning 
laa der saa kongelig en Værdighed, og af hendes 
Aasyn lyste saa klar en Følelse af hendes person- 
lige Overlegenhed og Magt, at Hertug Vratislav 
bøjede sig dybere for hende, end han havde haft 

til Hensigt, og kyssede næsten ydmygt hendes be- 
handskede Haand, som hun rakte ham. Han var 
en plump, firskaaren Herre med rødligt Haar og 
Skæg, grove Træk og et Par lyse, listige, men til- 
lige vildt glimtende Øjne. De prægtige, guldstukne 
og af Ædelstene og gyldne Bjælder funklende Klæ- 
der, han bar, klædte ham ilde. En Staalhat og en 
Brynje vilde passe ham bedre; han lignede mest 
en Viking, og han havde heller ikke forsmaaet nu 
og da at øve Hærværk som Røver og Søhane. 

Men straks efter blev Dronningen lutter Blid- 
hed og omfavnede hjerteligt sin Søsterdatter, Her- 
tuginde Maria, i hvis fagre og blomstrende Aasyn 
Slægtligheden med hende selv svagt sporedes. Straks 
derpaa tog Hertuginden sin unge Søn ved Haanden 
og førte ham hen til Dronningen, som et Øjeblik 
saa ham fast i Øjnene og derpaa omfavnede og 
kyssede ham, mens alle Herrerne og hele Menneske- 
skaren, som havde samlet sig ved Bryggeri, brød 
ud i et rungende Tilraab: Hil Dronningen, hil 
Hertug Erik! 

Alle, der stod nær nok dertil, gjorde som Dron- 
ningen og fæstede Blikket paa Barnefyrsten for i 
hans Aasyn at læse, hvad der mon var at vente af 
og bygge pa^i hos ham. De saa en velskabt, kraf- 
tig Dreng med et fint, skønt Aasyn, rødmende som 
en Piges, silkebløde, brune Haar, som faldt i Lok- 
ker om hans Hoved, og et for en Dreng paa hans 
Alder mærkelig stolt, fyrigt og selvsikkert Blik. 
Man fik straks det Indtryk, at han havde et heftigt, 
opbrusende Sind; men den Anstand, hvormed han 
nu, til Tak for det jublende Tilraab, bukkede og 
med sin lille Fjerhat hilste til alle Sider, viste, at 
Høviskhed maatte være ham indpodet fra Barn- 
dommen af 

Der var da Øjenlyst nok ved ham, hvorfor især 
Kvinderne fulgte ham med beundrende Blikke, da 
han sprang i Sadelen paa en med et prægtigt Ride- 
tøj udstyret Nordbakke, Dronningens første Gave 

Dronningens Jomfruer. 1 6 

til ham, og ved sin Faders Side og fulgt af den 
hele Skare. Riddere red op ad Bakken ad Slottet 
til. Dronningen, Hertuginden, hendes Jomfruer og 
Fru Gisele agede i den kongelige Karm, men alle 
Dronningens tolv Jomfruer vare til Hest og red i en 
lang Række to og to bag Karmen. Omkring dem 
flokkedes snart de unge Herrer; thi det lange Tog, 
som end ikke havde forladt Bryggen, da de forreste 
Ryttere alt havde naaet Slotsporten, skred kun 
langsomt frem, under jævnlige Standsninger og Brud 
paa Ordenen. 

Hr. Abraham havde maget det saa, at han kom 
til at ride med Karens Fader, Hr. Svend; thi han 
greb enhver Lejlighed til at indynde sig hos ham 
og vinde ham for Bengt. 

«En fager og yndefuld Jomfru er eders Datter, & 
sagde Hr. Abraham; «lykkelig den Ungersvend, 
der vinder hende I » 

Hr. Svend bøjede høvisk sit Hoved og svarede 
smilende: 

«Jeg takker eder for eders gode Mening om 
hende; dog er der i Jomfruernes Rad dem, der 
stikke hende. Tænk ikke om hende, at hendes 
Hjerte er gjort af Voks; hun har en Vilje, og alt 
mens hun smiler og kæler, naar hun stedse sit Maal. » 

«Ej, Hr. Svend,* udbrød Hr. Abraham, «er I 
saa svag en Fader? Ved min Helgen, havde jeg en 
Datter, hun skulde ikke have anden Vilje end minl> 

« Hidtil, » svarede Svend, «har Karen og jeg 
været saa lykkelige, at vore Viljer i alt, hvorpaa 
det kommer an, gik med hinanden som to Strømme 
i et Leje; men skulde det ske, at hun satte sig op 
mod mig, da skal jeg ty til eder for at lære den 
Kunst at tæmme en Jomfru. Deri er I sikkert en 
Mester.* 

Saaledes trak Karens Fader snildt Hovedet ud 
af enhver Snare, Hr. Abraham satte for ham, og 
magede det dog saaledes, at det ikke kom til noget 

Brud; men i det samme opstod der Tummel, og 
Hestene bleve urolige. 

«Ej,» udbrød Hr. Abraham, «det er Bo Sten- 
søn og min Søn, som trænge hinanden, og bægge 
ville ride ved eders Datters Side. Se, hvor Øjnene 
gnistre i Hovedet paa dem! Bengt kom først-, vi 
maa derhen og hævde hans Ret.» 

Da drev en statelig Herre de to Medbejlere 
bort og red nu selv ved Karens Side; det var Bos 
Fader, Hr. Sten. 

«Ej, Jomfru Karen,» sagde han, «jeg ser, at og 
I er bleven et usaligt Stridens Æble og forrykker 
Hovedet paa de unge Karle. » 

«Ikke med min gode Vilje, » svarede Karen og 
saa sky til Bos strenge Fader; «ikke ser jeg ens 
til alle.» 

«I ser vel, som I kan og maa, lille Jomfru, » 
sagde Hr. Sten; «I har Ild i eders fagre Øjne og 
Gnister tænde, hvor de flyve hen, snart her, snart 
der. I burde snarest hjemgiftes, og da ville alle 
Parter vorde helbredede, eders Husbonde, fordi 
han fik eder, de andre, fordi Visen da var ude for 
dem, og de maatte kvæde en ny et andet Sted.?/ 

Karen blev rød som et dryppende Blod og gav 
et Ryk i Tøjlerne, saa hendes Hest stejlede. Hr. 
Sten greb den ved Milen og fik den tæmmet, hvor- 
paa han, idet han bøjede sig over til Karen, sagde: 

«Sig mig — hvem af de to undte I Pladsen 
ved eders Side, Bengt Ebbesøn eller min Søn?» 

«Den .sidste,* svarede hun og saa op med et 
straalende Blik. 

Hr. Sten skønnede, at de Øjne løj ikke; han 
nikkede venligt til hende og sagde: 

«Vell I Morgen skal jeg tale med eders Fader. 
Jeg kunde have gjort det før, men jeg ønskede ikke 
min Søn en uvillig Hustru.* — 

Nu vare de oppe ved Slottet, der lig en Le- 
viatan slugte hele den store Skare. Snart var Hal- 

16* 

Jen fyldt, saa der kun levnedes nogen Plads oppe 
i den øverste Ende, hvor Dronningen og hendes 
fyrstelige Gæster vare. Da alle vare komne til 
Stede og Velkomstbægeret tømt, greb Dronningen, 
som ved en pludselig Indskydelse, den unge Hertug, 
nu hendes Fostersøn og Arving, ved Haanden, førte 
ham nogle Skridt frem i Hallen og forestillede ham 
for Forsamlingen. 

« Vender eders Hjerter til hara,» saaledes sluttede 
hun sin Tale, « modtager ham med Kærlighed, sætter 
med mig eders Haab til ham, og jeg vil bede Gud 
Herren at lønne eder derfor 1» 

De Ord bleve sagte med Kraft og dyb Be- 
vægelse, og. de fandt saa stor Anklang, at et bekræf- 
tende Ja, Ja lød fra alle Sider. Nogle af de ivrigste 
hilste endogsaa den unge Hertug med Kongenavn, 
saa det hele kom til at ligne en formelig Hylding, 
hvad det dog ikke var. 

Saa skønt blev en af Danmarks og Nordens 
uheldigste Konger indført i Riget, han som trods 
sin gode Vilje i eet og andet skulde skuffe alle 
Forhaabninger og væsentlig aldrig blive andet, end 
hvad han nu var, et lunefuldt Barn; men han sprud- 
lede allerede nu af Livslyst og gav Beviser paa sin 
Fremmelighed i Udvikling, der saa ofte kun er et 
Blendværk og ikke giver nogen Borgen for Frem- 
tiden. 

Ved den glimrende Banket, Dronningen den 
næste Aften gav, gik det muntert til og mere frit 
end ellers. Pommerinke Vratislav var en lystig 
Fætter, og det var et Under, at han den Aften 
kunde gaa til sit Sengekammer og ikke maatte 
bæres; men han havde givet sin Gemalinde det 
Løfte at tage Reb i Sejlene ved det danske Hof, 
hvor Sæderne under hendes dydige Mosters Regi- 
mente vare strenge, og hvor han desuden, hvis han 
vilde slaa Gækken løs her som hjemme, let kunde 
skade sin Søns Sag. Der skete saaledes ingen 
anden Ulykke, end at nogle af Jomfruerne gik der- 

fra med smaa Mærker af hans hertugelige Naade, 
fordi han kneb dem i Kinderne og i Armene. 

Broget var Skuet i Hallen med den myldrende 
Menneskemængde og de farverige Dragter. Der 
var ikke. sparet paa Vokskerter, som tidlig maatte 
tændes, da Dagslyset kun sparsomt faldt ind ad de 
smaa; smalle Vinduer, saa at der ikke engang ved 
højlys Dag var synderlig lyst. Tæt sad Kerterne 
i de fra Loftet nedhængende Trækranse, og da 
dertil kom Armstager i Væggene, fik Lysene nogen- 
lunde Bugt med Skumringen i den gamle Hal med 
det sodede Loft og de mørktpanelede, lysslugendc 
Vægge. 

Det var alt ud paa Natten; Vinen begyndte 
at gøre sin Virkning, og Dansen gik stedse liv- 
ligere. De mange gyldne Smykker og Ædelstene, 
Ringe, Kæder og Bælter, hvormed alle, baade Mænd 
og Kvinder, vare prydede, lysnede, mens de svin- 
gede sig rundt, og de smaa Sølv- og Guldbjælder, 
hvormed deres Trøjer, Bælter, ja hos nogle end- 
ogsaa Skosnablerne vare behængte, lod deres fine 
Toner høre og sang en underlig Sang, som trængte 
igennem og hørtes trods Fløjternes Hvinen, Trom- 
peternes Skrald og Paukernes Buldren. Mange Ord 
bleve vekslede, høviske og falske, spotske og skarpe, 
venlige og ærlige, ømme og kærlige, thi højt gik 
Lidenskabernes Bølgegang, naar hin Tids Mennesker 
samledes. Havde Dronning Margretes strenge Blik 
ikke hvilet paa dem, vilde det næppe være blevet 
ved Ord, af hvilke de fleste vejredes hen som Skal- 
mejens Toner eller det hvirvlende Støv, men ikke 
alle ; nogle af dem vare som Sæd, der skulde spire 
og bære Frugt. 

Midt paa Hallens ene Sidevæg stod Dronnin- 
gens Tronstol med Himmel over og pragtfulde Hynde- 
stole til hendes fyrstelige Gæster, som dog ofte 
forlod deres Sæder for at tage Del i Dansen; men 
ikke saa Dronningen. Hun gav aldrig sin Værdig- 
hed hen paa den Maade; end ikke Abraham Bro 

dersøn havde nogen Sinde kunnet faa hende til at 
træde en Dans. Hertuginde Maria derimod for- 
smaaede ikke Dansens Glæder, og de svenske Herrer 
behagede hende især ved deres mandige Skønhed 
og ridderlige Anstand. Dog lod hun kun nu og 
da en af Herrerne opbyde til Dans, og hendes 
Gemal holdt mere af at sladre med de unge Jom- 
fruer end at svinge dem i Dansen ; men unge Hertug 
Erik brugte den Frihed, der denne Aften blev 
ham tilstaaet, med samme Vildskab som en Plag, 
der slipper ud af Stalden. 

Folk saa paa hans Færd med forskellige Øjne ; 
de uvenligste Blikke fik han af Abraham Brodersøn, 
og det havde sin særegne Grund, idet der var over- 
gaaet ham en følelig Krænkelse. Da han nemlig 
efter Ankomsten blev forestillet for Hertug Erik, 
havde denne indskrænket sig til næppe mærkeligt 
at bøje sit Hoved, og uagtet hans Moder bød ham 
at række Hr. Abraham Haanden, adlød han ikke, 
men vendte Ryggen til og gik hen til sia Fader. 
Især havde det dog krænket Hr. Abraham, at Dron- 
ningen, som saa derpaa, ikke havde revset den 
unge Hertug for hans Uvornhed, mens hans Fader 
stod og lo i Skægget deraf. 

«Der stikker en Djævel i den pommerske Unge,» 
sagde Abraham Brodersøn til Jep Mus, som stod 
med ham i en Vin duesfordybning og saa paa Dan- 
sen; «vi ville faa vort Læs med ham.» 

«Det er kun Drengenoder, » svarede Jep Mus; 
« ujævn som Tordenregn falder stedse Herregunst, 
endsige da her, hvor Herren er et Barn.» 

«Der stikker nogen bag ved dette, » sagde Hr. 
Abraham. «Af egen Drift vilde han næppe have 
vovet at krænke mig saa groveligt. Hvo det end 
er, han skal finde sin Mand i mig.» 

c Var dig,» svarede Jep Mus; « gennem denne 
pommerske Dreng, af hvem Fru Margrete vil gøre 
en Konge, gaar nu Vejen til hendes Hjerte — ej 
se, der løber han af med Kirsten !» 

Kirsten havde denne Aften hidtil ganske holdt 
sig fra Gulvet. Dronningen undte sine Jomfruer 
Frihed til at danse, men forlangte dog, at en af 
dem stedse skulde være i hendes Nærhed. Det 
skulde være gaaet paa Omgang; men Kirsten havde 
udbedt sig Tilladelse til at maatte blive hos Dron- 
ningen og gøre Tjeneste den hele Aften. Dette 
huede Dronningen godt, da hun fandt, at det søm- 
mede sig bedst for en trolovet Jomfru at holde sig 
fra Dansen, naar ikke hendes egen Fæstemand bød 
hende op. Saaledes havde Kirsten faaet Held til 
at sidde i Ly bag Herskaberne, undtagen naar 
hendes aldrende Fæstemand kom og hviskede hende 
Ord i Øret, som ikke bragte en Draabe Blod op i 
hendes blege Kinder, men kun lokkede Hadets 
Glimt frem i hendes Øjne. 

Da kom Hertug Erik, hidkaldt af Dronningen, 
som stoppede ham i Farten og bød ham unde sig 
nogen Hvile. 

«Nu, Erik,» spurgte Dronningen, «hvorlunde 
huer det dig paa Helsingborg ?» 

«Over al Maade vel, Fru Moder, » svarede han, 
thi det var blevet ham paalagt at give Dronningen 
Modernavn, «om da mange Dage og Aftener blive 
som denne. Men end har jeg ikke danset med 
den fagreste af eders Jomfruer, som har siddet ledig 
her den ganske Aften; tør jeg byde hende opf» 

<Ej hør,» udbrød Hertug Vratislav, som sad i 
sin Stol, blussende af Vin, «Drengen forstaar sig 
alt paa Kvindfolk !» 

Dronningen sendte ham et hvast Blik, men 
vendte sig dog til Kirsten og sagde: 

iKirsten, nu kan du ikke slippe; Hertug Erik 
begærer at danse med dig.» 

Kirsten rejste sig, og der var næsten moderlig 
Værdighed i den Maade, hvorpaa hun rakte Drenge- 
Hertugen Haanden; men han førte hende saa vel, 
at det blev et smukt Syn at se derpaa, og da de 
havde, danset en Stund, tog han hendes Haand o^ 

førte hende, ikke tilbage til Dronningen, men til en 
Løjbænk i en Vinduesfordybning. 

«Jeg maa tilbage til Dronningen,* sagde Kir- 
sten modstræbende. 

«Det har ingen Hast,» sagde Hertug Erik; <tag 
Sæde her og lad os sladre lidt med hinanden. Du 
huer mig godt, thi du har ikke sagt et sødt Ord 
til mig, som de andre. » 

Kirsten saa overrasket paa ham, smilte og sagde : 

«Vel muligt, at det beske ligger fremmest paa 
min Tunge, og derfor burde Eders Naade lade 
mig fare.» 

«Jeg ved Aarsagen,» svarede han med et snu 
lUik og idet han lagde Fingeren paa Næsen: «den 
tykke Karen, som danser der med din Broder, har 
fortalt mig derom. » 

«Om Eders Naade saa synes, » sagde Kirsten 
og blev rød, «saa tale vi helst ikke om mine Sager.* 

«Som du vil,>> sagde Hertug Erik med en krænket 
Mine. tMen var jeg Konge, da skulde du blive fri 
for den glugøjede Jep Mus, og jeg vilde give dig 
til ham, til hvem, som jeg hører, din Hu staar.» 

«Ej,» udbrød Kirsten og lo tvungent, c Eders 
Naade har end ikke traadt eders Børnesko og kun 
været her i tvende Dage, og dog leger i alt Konge 
og vil give Jomfruer bort! Dog, lad os blive ved 
den Leg, men da helst straks gaa til større Ting. 
Om I nu var Konge, hvad vilde I da foretage eder?» 

«Nu,» svarede den lille Hertug efter et Øjebliks. 
Betænkning, cførst vilde jeg gøre nogle Riddere. » 

Den Lyst fik han til sin Tid styret, thi ved 
sin Kroning senere i Kalmar gav han ikke mindre 
end et Hundrede og tre og tredive Herrer Ridder- 
slaget. 

«Dog,» føjede han til med dæmpet Røst og 
idet han bøjede sig hen til Kirsten, «der gaar 
nogle Riddere om her i Hallen, af hvis Hæle jeg 
vilde hugge de gyldne Sporer og rive Kæden af 
deres Hals.» 

«Ej,» udbrød Kirsten, «hvo kan det være, som 
alt har paadraget sig eders Unaadef* 

«Jeg vil blot nævne een,» hviskede Hertugen, 
«Hr. Abraham. » 

«Ej saa!» sagde Kirsten livligt. « Hvori har han 
da forset sig?» 

«Jeg skal betro dig, hvorledes det forholder 
sig dermed. Da vi drog herover, sagde min Fru 
Moder til mig: Den mægtigste Mand i Danmark, 
og hvem din vordende. Fostermoder, Dronningen,* 
ynder mest, det er Abraham Brodersøn; hans Ven- 
skab maa du vinde. Men hvad tror du, at min 
Hr. Fader sagde? Lige det modsatte, nemlig disse 
Ord: før du har vundet Abraham Brodersøn over, 
vil du intet gælde; staa ham imod, hvor du kan! 
— og det Raad huer mig bedst; thi han er en 
hovmodig Karl. Da han blev forestillet for mig, 
var det kun til Nød, at han bøjede sin Nakke, og 
han gaar her og knejser som en Paafugl og ter sig, 
som var han Konge. » 

Kirsten lyttede med Forundring til den Tale. 
Hun glædede sig over den vordende Konges fjendt- 
lige Stemning mod Hr. Abraham, men frygtede for 
at give sit Hjerte Luft for en aabenmundet Dreng. 
Endelig sagde hun: 

« Muligt dog, at eders Fru Moders Raad val* 
det forstandigste, og at det ikke var vel overvejet 
af eders Hr. Fader at ophidse eder til, hvad I dog 
ikke magter. » 

«Sig mig eet,» bad Hertug Erik; «er det saa, 
at Dronningen har ham kær og vil gøre ham til 
sin Gemal .?^ Saa gik Talen hjemme paa Stolpe. » 

«Nej, nej,» svarede Kirsten, «det har sikkert 
intet paa sig.> 

«Men du ynder ikke Hr. Abraham, » vedblev 
Hertug Erik ivrigt. «Jeg kan læse det i dine Øjne, 
at du hader ham. Klavs, min Kammerdreng, sagde 
i Gaar til mig, at han er en Tyran, hvem alle 
ønske Døden. » 

«Hr. Hertug, » svarede Kirsten, thør nu et godt 
Raadl Hvad I er til Sinds at gøre med Hr. Abra- 
ham, det bør I dølge, indtil I har Magt til at gøre 
det. End er I ikke Mand, end sidder Kronen ikke 
paa eders Hoved, og I magter intet.* 

Kirsten gav der den vordende Konge en Lære 
i den for en Regent og Statsmand navnlig i hine 
Tider saa nyttige Forstillelseskunst. Hun tænkte, 
at Drengehertugen, længe inden han blev Mand og 
Konge, vilde glemme hendes Raad og have over- 
vundet sin Skinsyge mod Abraham Brodersøn-, men 
deri tog hun Fejl. Hvor mange gode Raad han 
end overhørte, saa næmmede han dog dette og be- 
varede det i sit Hjerte, hvor det laa som et Frø, 
hvis Spire voksede med ham selv, indtil det til 
sidst bar blodig Frugt. Hans Adfærd i Øjeblikket 
var ogsaa skikket til at vække Formodninger om 
sligt; thi efter at han i nogle Øjeblikke havde siddet 
og stirret paa Kirsten med dæmonisk Kløgt i sine 
store Øjne, rejste han sig og gik fra hende uden 
at sige et Ord. 

Men ikke langt derfra stod Bo Stensøn og 
Karen Sture, straalende af Fryd; thi alt havde nu 
tilsyneladende jævnet sig for dem. Karens Fader 
havde vist sig fast og var bleven enig med Hr. Sten 
om, at deres Børns Forening snarest muligt skulde 
fuldbyrdes; men da de kendte Abraham Broder- 
søns Planer med Bengt, som skulde paatvinges 
Karen, saa havde de med stor Klogskab jævnet 
Grunden for sig hos Dronningen. De havde ikke 
alene faaet Folmer Lunge, som var Svend Stures 
gode Ven, til at tale Bo Stensøns Sag, men end- 
ogsaa henvendt sig til Hertuginde Maria, der straks 
havdfe fattet Godhed for den tækkelige og ynde- 
fulde Karen, og som med Varme tog sig af hendes 
Sag. Dronningen havde jo ogsaa alt i Forvejen 
kun ringe Lyst til at blande sig i dette Familie- 
anliggende og syntes i det hele taget i disse Dage 
opsat paa at fordele sin Gunst mere ligeligt og 

vise Abraham Brodersøn tilbage inden for de rette 
Grænser. Udfaldet blev derfor et fuldstændigt Neder- 
lag for ham og Bengt. Dronningen tilbød at gøre 
Brylluppet; det skulde finde Sted samme Dag som 
Kirstens, og med Hensyn til Jaordet kom Folmer 
Lunge dem til Hjelp og fik det indrettet saaledes, 
at det om et Par Dage skulde staa hos hans Frænde, 
Johan Lunge, som boede paa det kun en Mils Vej 
nord for Helsingborg liggende Gundestrup (KuUa- 
Gunnarstorp). 

Herom stod nu de. to lykkelige og talte, glade 
ved hinanden, og saa Fremtiden i et Rosenskær. 
Der kunde ikke tænkes noget lifligere Skue end 
Karens Aasyn, naar Øjnene straalede, og Smile- 
hullerne kom frem. Bo Stensøn var saa fager og 
ridderlig en Skikkelse, at man kunde forstaa, at 
Karens Øjne straalede, naar hun saa paa ham ; men 
der var dog i hans Blik og Holdning noget, der 
vidnede om Overmod og sorgløs Letsind. Karen 
havde mærket noget dertil ved den ringeagtende 
Haan, han ved enhver Lejlighed viste Bengt. Ganske 
vist havde hun selv, tvungen dertil ved hans Paa- 
trængenhed, vist Bengt eftertrykkeligt af; men hun 
frygtede ham dog eller rettere hans Fader, som 
stod bagved. Hun havde da ogsaa nu, da alt var 
afgjort efter hendes Ønske, af sin kloge Fader fåaet 
Tilhold om at vise sig venlig og imødekommende 
mod Bengt, om han atter skulde nærme sig hende; 
og dette skete nu paa en overraskende Maade. 

Han kom hen til dem, rakte Bo sin Haand 
og sagde: 

cLad der nu ikke mere være Fjendskab mellem 
os! Jeg har trukket det korteste Straa, og det er 
gaaet mig nær til Hjerte. Dog ønsker jeg helst, 
om da I, Bo Stensøn, intet har derimod, nu som 
før at kalde Karen min gode Veninde, hvad hun 
dog var alt fra Barnsben af.» 

Karen saa Bengt skarpt ind i Øjnene; det 
tyktes hende, at Blikket var falsk og Smilet tvungent; 

men Bo havde set for meget ned paa Bengt til at 
kunne fatte noget dybt Nag til ham, og hans Lykke 
gjorde ham godtroende, hvorfor han straks rakte 
Bengt sin Haand og sagde muntert: 

«Det maa jeg lide, Bengt Ebbesøn I Jeg havde 
ved min Helgen ikke tiltroet eder saa megen For- 
nuft. Er dette ærligt ment, da skal I fra nu af 
være Karens og min Ven.» 

«Det er saa,» svarede Bengt, idet der viste 
sig et ondt Glimt i hans Øjne; men det forsvandt 
straks igen. 

Karen gav ham tøvende sin Haand, idet hun 
sagde : 

«Dette kommer ellers noget hastigt, Bengt; 
men kært er det mig, om du ikke mere bærer Nag 
til Bo og mig.> 

«Hastigt?» spurgte Bengt paa sin opbrusende 
Maade, men fattede sig og svarede med et SmiL 
«Det tykkes mig ellers, at Hastværket er paa eders 
Side. Jaord om tre Dage og Bryllup om syv — > 

«I har Ret, Bengt, » svarede Bo, < dette er mod 
al Sædvane og næsten ikke sømmeligt ; men baade 
Karens Fader og min ønskede det saa. Jeg er nær 
ved at tro,» føjede han til med et Smil, «at de 
have frygtet, at I skulde komme med eders og eders 
Faders ganske Magt og voldføre Karen. Drag 
eder til Minde, at I undsagde mig den Aften paa 
Varberg. » 

«Ha, hal» lo Bengt og blev rød. «Ja, da var 
jeg kruset i Hovedet; men nu tale vi helst ikke 
mere derom. » 

Saa blev han noget hos dem og sladrede med 
dem, og i de følgende Dage holdt han til med Bo 
Stensøn, opsøgte ham stadig og teede sig som hans 
bedste Ven. Dette undrede for saa vidt Karen 
mindre, .som det stedse lige fra Barnsben af havde 
været saa med Bengt. Han kendte ikke til at holde 
Maade; det skulde straks være saa hedt med Ven- 
skabet, eller det bristede; men hun havde ondt 

ved at tro paa hans Oprigtighed nu. Dog vilde 
det sandsynligvis, om Bengt havde faaet Lov at 
skøtte sig selv, være endt med, at han opgav sit 
Nag; thi hans Kærlighed til Karen var hverken dyb 
eller sand, kun en Elskovsrus, dreven til Spidsen 
af hans krænkede Forfængelighed. En stærkere 
Haand havde skudt ham frem og holdt Traadene, 
saa at Bengt maatte danse, naar der blev trukket 
i dem. 

Hr. Abraham var nemlig rasende over sit Neder- 
lag og over den Kulde, Dronningen i den sidste Tid 
havde vist ham. Han tørstede efter Hævn og skøn- 
nede, at Bengt i sin nuværende ophidsede Sinds- 
tilstand vilde blive et villigt Redskab til at fuld- 
byrde den. Der behøvedes kun et Pust for at faa 
den ulmende Glød til at slaa ud i Flamme. Netop 
nu ved Banketten, da Hr. Abraham stod og iagt- 
tog de to elskende midt i deres sorgløse Nydelse af 
deres Lykke, modnedes hans Beslutning. 

Han vinkede Bengt hen til sig, pegede paa 
Bo og Karen og sagde: 

cTaaler du det Syn?» 

<Hvad skal jeg gøre derved,* svarede Bengt 
med et mørkt Blik ; «jeg nødsages vel til at taale det. > 

<Er da alt Mandsmod nu veget fra dig?» spurgte 
Hr. Abraham. 

c Men, Fader,* udbrød Bengt, <har I glemt, at 
da jeg paa Varberg vilde undsige Bo, formanede I 
mig selv til at holde Fred?» 

<Ja,> svarede Hr. Abraham, « dengang var der 
noget at tabe ved at yppe Strid; men nu staar 
Sagen helt anderledes. Vi ville mage det saa, at 
der kommer en Slæde i Vejen for det Bryllup. Bo 
Stensøn maa faa Forfald.* 

«Hvad mener I, Fader?* spurgte Bengt hviskende 
og saa paa Hr. Abraham med et spændt Blik. 

«Ikke det værste, om det kan undgaas,* lød 
Svaret, «men kunde det ikke fryde dig, Bengt, at 
skamfere Ansigtet en Kende paa denne svenske 

Straajunker, som har snappet din gode Brud bort 
lige for vor Næsef» 

« Visselig,* udbrød Bengt, flænge har min Hu 
staaet til sligt; dog tager jeg helst hans Liv.» 

«Nu,» svarede Hn Abraham undvigende, «snildt 
maa det i hvert Fald gøres; helst saalunde, at du 
faar Retten paa din Side. Slut først Fred med Bo 
og gør ham tryg; da gaar han lettest i Fælden. 
Siden tales vi nærmere ved om den -Sag. » 

Og Bengt fulgte, som vi have set, sin Stif- 
faders lumske Raad. Begyndelsen viste, at han 
havde et godt Greb paa Tingen, ret som om han 
havde været Hr. Abrahams Søn efter Blodet. I saa 
Fald vilde Hr. Abraham dog næppe have sat hans 
Liv i Vove alene for at slukke sin Hævntørst. Vel 
vilde han ikke sin Stifsøns Død; men vist var det 
dog, at om det alligevel gik saa, at Bengt og ikke 
Bo blev skamferet eller lod sit Liv, da vilde han 
ikke fælde en Taare. Det tænkte Bengt ikke paa, 
blind som han var i sin Lidenskab. 



Fjerde KapiteL 

Hr. Abraham som Sandhedsvidne. 



Da Hr. Abraham den næste Morgen overvejede, 
hvorledes det Overfald paa Bo Stensøn, som han 
tilsigtede, skulde sættes i Værk, indsaa han, at 
Bengt maatte have en snild og modig Hjelper. Et 
Øjeblik havde han tænkt paa at lade det hele ud- 
føre ved Lejesvende; men de kunde forraade ham, 
og derfor opgav han den Plan. Bedriften skulde 
gaa paa Bengts Kappe, han vilde ikke brænde sine 
Fingre derved; men han var dog ikke hjerteløs nok 
til at lade sin Stifsøn i Stikken; han vilde gøre 

sit til, at han havde sin Samvittighed fri, selv om 
det værste skulde ske. 

Han havde bægge sine Haandlangere ved Haan- 
den; thi baade Stopatz og Henrik Raspe havde 
med en Deling af deres Skytter og Landsknægte 
ledsaget Dronningen til Helsingborg og laa i Lejr 
uden for Staden. Henrik Raspe blev paa sine Ene- 
mærker, naar ikke Tjenesten kaldte ham derfra ^ 
men Stopatz viste sig nu og da ved Hove; thi 
Ridderkæden gav ham Adgang til Dronningens Ban- 
ketter. Der behandlede Fruerne og Jomfruerne ham 
med temmelig Ringeagt; men han kunde ikke tri- 
ves uden Kvindegunst, og derfor tyede han gerne 
til Elseby. 

Hendes Stilling var trods Dronningens Gunst 
trykket; oftest naar Dansen gik, sad hun ledig; de 
unge Herrer holdt sig fra hende^ dels fordi ikke 
engang al hendes Skønhed i deres Øjne kunde dække 
over hendes tvivlsomme Byrd, dels og maaske mest 
fordi de vidste, at Hr. Abraham havde kastet sine 
Øjne paa hende. 

Under disse Omstændigheder maatte Stopatz 
være velkommen, og der opstod et Venskabsforhold 
mellem ham og Elseby, dog ikke fordi hun paa 
nogen Maade fandt Behag i ham, tværtimod; men 
det var dog bedre at føres i Dansen af denne for- 
lorne Ridder end at være helt uden for Spillet. Han 
teede sig saa sømmeligt og viste hende saa stor 
Ærbødighed, at ikke engang Elsebys Ven og hans 
Velynder, Hr. Abraham, blev skinsyg derover. Han 
var endogsaa Stopatz taknemmelig for dette Ga- 
lanteri og optog det som en Opmærksomhed, der 
var vist ham selv. Det endte da med, at Stopatz 
nu og da gik hans Ærinde som Elskovsbud til 
Elseby. Saaledes var nu Kong Peters Ridder kom- 
men i Gunst og nød Behagelighederne derved, 
mens Henrik Raspe blev glemt. Det var jo ogsaa 
en Selvfølge, at naar Skuepladsen for Hr. Abra- 
hams Rænker var de bonede Gulve, kunde en uop- 

dragen Lejesvend som Henrik Raspe ikke bruges, 
og Stopatz var stedse til Tjeneste for intet. Han 
gjorde tilsyneladende alt for sin egen Fornøjelse, 
og skønt Hr. Abraham ikke tvivlede om, at den 
forlorne Ridder jo ventede Løn, var det dog ikke 
nødvendigt altid at have Haanden i Pungen, naar 
man trængte til hans Hjælp. Hans Mod var hævet 
over al Tvivl, og Hr. Abraham var nu kommen 
efter, at der under hans Naragtighed dølgede sig 
stor Snuhed. Han var altsaa den rette Mand til 
at vogte paa Bengt og sørge for, at den paatænkte 
Hævndaad blev udført baade sikkert og snildt. 

Hr. Abraham lod ham derfor hente og sagde 
til ham: 

«Hr. Stopatz, I kan vise mig en Tjeneste. Der 
er overgaaet min Stifsøn en stor Krænkelse-, han 
har fra Barndommen af haft Karen Svendsdatter 
kær og haabede engang at hjemføre hende som sin 
Hustru; men hendes Fader vil nu give hende til 
Bo Stensøn. Har I intet hørt om den Sag?» 

c Visselig,* svarede Stopatz, «jeg har baade 
Øjne og Øren ; men desforuden har Jomfru Elseby 
fortalt mig noget derom.* 

Hr. Abraham saa skarpt paa Stopatz, som fik 
en Følelse af, at han i sin Indbildskhed havde gjort 
en Bommert. 

«Nu,> vedblev Hr. Abraham, c saa er I vel 
ogsaa vidende om, at Bengt fnyser af Harme og for 
enhver Pris vil tage Hævn over Bo Stensøn ?» 

«Nej,» svarede Ridderen forsigtigt, « derom ved 
jeg intet ;» men han læste i Hr. Abrahams Øjne, 
at han atter havde været uheldig; før havde han 
været for meget, nu var han for lidet vidende. 

c Da er det dog saa,> sagde Hr. Abraham 
barsk; «jeg evner næppe at styre ham og frygter, 
at han skal komme i Ulykke derved. Dog er 
hans Harme retfærdig, og Bo fortjener en Revselse. 
Jeg kan ikke følge Bengt paa alle hans Veje og 

vogte paa ham, det Brushoved han er. Vil I paa- 
tage eder deii Gerning?* 

Udtrykket i Stopatz' Aasyn blev med eet al- 
vorligt; det sødlige Smil forsvandt, og i hans stir- 
rende Blik laa tydelig det Spørgsmaal : hvad er 
den Tales sande Mening? 

fjeg skal,* vedblev Hr. Abraham, cskaffe eder 
nogle Dages Orlov, saa kan I gaa og komme, som 
I lyster. Slut eder til Bengt, vind hans Fortrolig- 
hed og staa ham bi. Jeg skal lade ham vide, at 
jeg har udset eder til at være hans Hjælper og — > 

€ Herre, » udbrød endelig Hr. Stopatz, eden 
Part af Gerningen er let nok. Hr. Bengt og jeg 
ere alt vel kendte med hinanden; det vil ikke falde 
mig svært at vinde hans Tillid. Men hvorom drejer 
det sig? Skal Bo Stensøn skilles ved Livet? Til- 
kendegiv mig eders Vilje, da ved jeg, hvad jeg 
gaar til, saafremt jeg da paatager mig Hvervet* 

«0,» svarede Hr. Abrahum, «jeg vil intet i 
den Sag; det er min Stifsøns Vilje, som skal fuld- 
byrdes, og han under Bo Stensøn det værste, men 
jeg ikke. Drab er en dyr Spas; at slaa den Karl 
til Krøbling vil være nok.» 

«Men Udfaldet af en Dyst lader sig ikke forud 
beregne,* indvendte Stopatz. «^Ere Sværdene først 
af Balgen, da gaar Døden i Hælene paa de kæm- 
pende. Saaledes gik det min Ven, Wikman von Huge- 
nez, der en Dag fægtede med Albert von Sage, 
og det endda kun for Spøg; men de bleve hidsige, 
i et Nu havde Wikman sin Modstanders Kaarde 
gennem Livet og faldt, idet han raabte: Sankte 
Kuni — thi den hellige Kunibertus var hans Skyts- 
patron — men han fik ikke Stunder til at fuldføre 
Ordet, Blodet vældede frem, han var stum og kort 
efter død. Jeg kan ikke borge for Bo Stensøns 
Liv, saa lidt som for eders Søns. Blander jeg mig 
i Striden, da kan og jeg blive paa Pladsen.* 

cVidste jeg ikke bedre,'* svarede Hr. Abraham 
med et spydigt Smil, «da maatte }eg af den Tale 

slutte, at I var en Fredens Mand, raadløs og usnild, 
naar det gælder; men jeg ved, at I før har gjort 
som denne Albert von Sage og det med koldt 
Blod. Sagen kan ikke gives i bedre Hænder end 
i eders. I skal hindre Bengt i at fare bus paa i 
Utide, I skal passe Lejligheden og vælge Stedet, 
og naar I mager det saa, at I og Bengt træffe Bo 
Stensøn ene, saa I bliver to mod een, vilde det 
være sært, om han da ikke maa bukke under. Kan 
det ikke være andet, da maa han blive paa Pladsen. » 

Nu forstod Ridderen grant Hr. Abrahams Me- 
ning, og vidste, hvis Vilje det var, der skulde fuld- 
byrdes. Han besluttede da, at den, der bestilte 
Spillemanden, ogsaa skulde betale Musikken. 

cHr. Abraham, » sagde han tvivlraadig, t dette 
er en saare vovelig Sag. Hr. Bo er en Mand af 
stor Æt og i Gunst hos Dronningen. Dernæst ved 
I, hvor strengt Hendes Naade plejer at straffe en- 
hver, som ypper Strid og tager sig selv til Rette. 
Eders mægtige Beskyttelse kan muligt bjærge Hr. 
Bengt; hans store Ungdom og skuffede Kærlighed 
vil desuden tale til Undskyldning for ham. Men 
hvad skal undskylde og bjærge mig? Lov er lagt, 
at den skal holdes; naar den krænkes, da kræver 
den sit Offer, og det turde da hænde, at jeg blev 
Syndebukken.* 

fl vil da ikke?> spurgte Hr. Abraham. 

«Lad høre de Vilkaar, I byder mig,» sagde 
Stopatz ligefrem. 

fl skal ikke gøre det omsonst, » svarede Hr. 
Abraham; «men I overdriver Faren. Selvfølgelig 
vil min Beskyttelse og vorde eder til Del; og naar 
I tirrer Bo Stensøn, saa han bliver den angribende, 
da er det kun Selvforsvar.* 

«Og hvor er vore Vidner?* spurgte Stopatz. 
«Det tykkes mig, I sagde før, at Hr. Bengt og jeg 
skulde se at træffe Bo Stensøn ene, saa vi bleve 
to mod een ? Men, > vedblev han og slog storladent 
med Haanden, «I Jskal ikke ængste eder om, hvor- 



259 

ledes Sagen bliver stillet an. Paatager jeg mig 
Hvervet, kan I lide paa, at intet skal blive forsømt 
for at dække Hr. Bengt og mig det mest mulige; 
men Vor intet vover jeg ikke Liv og Ære i en Sag, 
som ej vedkommer mig.» 

Hr. Abraham strøg sit Skæg og tænkte efter-, 
endelig sagde han: 

«Jeg kan ikke fortænke eder deri. Det har 
ikke heller været min Mening, at I skulde gaa uløn- 
net derfra. Lykkes Sagen, og alt gaar efter Ønske, 
skal jeg lønne. eder kongeligt.* 

«Nej, ikke saa!» udbrød Stopatz. »Naar jeg 
gør Tingen og i alle Maader handler forsvarligt, 
da maa jeg have min Løn, hvordan end Udfaldet 
bliver. » 

«Nu, hør da,» svarede Hr. Abraham. «Jeg 
har en god Gaard i Haslev ved Hallandsaas; den 
vil jeg skænke eder kvit og frit.» 

«Det vilde ikke være ilde,» sagde Stopatz, 
«om det var sikkert. » 

«Hvad?» for Hr. Abraham op, « tvivler I om 
min Ærlighed og mener, at jeg vil bryde mit Ord?» 

Det gjorde Stopatz, og han vilde have tvivlet 
end mere, hvis han havde vidst, at Hr. Abraham 
engang havde smurt Henrik Raspe om Munden med 
det samme Løfte eller i det mindste givet ham 
Haab om engang at naa denne Herlighed, Gaarden 
i Haslev, som hørte til Skedal, men laa Ejeren af- 
sides og ubekvemt, og tillige ikke var nogen god 
Gaard. Stopatz svarede imidlertid med sit sø- 
deste Smil: 

«Paa ingen Vis, Hr. Abraham! Eders Ord er 
mig nok; det er hørt og skal vorde husket. Jeg 
skal ikke undlade til sin Tid at gøre mit Krav 
gældende, om jeg kommer levende derfra; men 
om jeg end alt havde Laasebrevet i min Lomme, 
hvad Gavn vilde jeg faa deraf, om jeg blev lagt i 
Jærn eller muhgt jaget ud af Riget? Giv mig straks 

ti Mark Sølv*), da ere vi kvit, om Planen mislyk- 
kes; men gaar alt efter Ønske, da staar dog eders 
Løfte om Gaarden i Haslev ved Magt. Paa disse 
Vilkaar er jeg eders Mand. Mindre kan ikke' gøre 
det. Tykkes I ikke derom, da vend eder hellere 
til en anden. » 

Det var imidlertid ikke raadeligt at indvie flere 
i den Sag, og da Hr. Abraham skønnede, at det 
ikke nyttede at prutte her, slog han til. Stopatz 
fik Pengene, bar dem i en Pose under sin Kappe 
til sit Telt og gemte dem i den svære, jærnbeslagne 
Kiste, som stod der, og i hvilken laa alle Lykke- 
ridderens Ejendele. 

Derpaa vendte han tilbage til Slottet og op- 
søgte Bengt, som blev saare glad ved den Makker, 
hans Stiffader der sendte ham; thi han var i For- 
legenhed med, hvorledes han nu under et rimeligt 
Paaskud skulde komme Bo Stensøn til Livs. Der 
var dog for megen Ridderlighed i ham, til at han 
gad indlade sig paa ligefrem Stimandsgerning. Det 
var derfor næppe blevet til noget, hvis Sagen ikke 
var bleven lagt i Stopatz' Hænder. Da denne i 
slige Bedrifter saa erfarne Herre havde talt lidt 
med Bengt og faaet de Oplysninger 6m Bo Sten- 
søns Gøren og Laden, som han ønskede, havde 
han straks sin Plan fiks og færdig. 

Han fik nemlig at vide, at Bo Stensøn, som 
ofte færdedes nede i Helsingborg By og plejede 
Omgang med Borgemesteren og nogle af de for- 
nemste Købmænd, havde ladet sig optage i Stadens 
Sankt Knuds Gilde og yndede at overvære Lavets 
Møder. Bengt vidste, at et saadant skulde holdes 
samme Dags Aften, og at der vilde blive en større 
Forsamling baade af Mænd og Kvinder og med 
Dans. Ved en slig Lejlighed turde Gildebrødrene 
medbringe et Par Venner hver, og nu foreslog 
Stopatz Eengt at bede Bo Stensøn om at tage dem 

bægge med. Ridderen mente, at Bo, som var en 
munter Herre, ret slog Gækken løs blandt Borgerne 
og vilde gaa derfra hed af Vin. I hvert Fald maatte 
han sørge for, at det skete, og saa vilde det næppe 
falde vanskeligt paa Hjemvejen at yppe Klammeri 
og gøre det af med ham. 

Bengt gjorde, som Stopatz havde tilraadet, og 
Bo var straks villig til at medtage baade ham og 
Stopatz og indføre dem i Gildet. Han foreslog 
Bengt at lade sig gøre til Knudsbroder og glad i 
Hu, som han i disse for ham saa lykkelige Dage 
var, bsekrev han, hvor muntert det ofte gik til ved 
disse Forsamlinger og lovede Bengt en fornøjelig 
Aften. Saa tillidsfuld og venlig viste han sig ved 
denne Lejlighed, at Bengt med de Hævn- og Mord- 
tanker, han bar paa, følte sig helt ilde til Mode 
derved-, men Loddet var nu kastet*, han kunde ikke 
trække sig ud af Sagen uden at staa for Stopatz 
som en Nar og fej Karl, og derved krympede hans 
falske Æresfølelse sig. 

Imidlertid tog Stopatz sine Forholdsregler. Han 
havde fraraadet Bengt at komme med noget stort 
Følge af Svende, da det kunde vække Mistanke; 
kun Henning skulde tages med. Ligesaa agtede 
han selv kun at lade sig ledsage af sin Skytte, som 
plejede at bære hans Kappe; men han sikrede sig 
i Smug seks Skytter, haandfaste Karle, paa hvilke 
han kunde stole. Han bød dem gaa ned i Byen, 
som om de vilde ,gøre sig en glad Aften der, og 
tage Post hos en Ølkone, som havde sin Bod ikke 
langt fra Gildehuset. Der skulde de rolig blive, 
indtil de fik Bud fra ham, hvilket vilde ske, naar 
han brød op for at gaa hjem. Naar han med sine 
Venner var gaaet ud af Gildehuset, skulde de følge 
efter, men ubemærket og i nogen Afstand, dog ikke 
længere borte, end at de, naar han stødte i sin 
Pibe, i en Fart kunde være ved Haanden. Han 
bød dem komme væbnede med Sværd og Dolk, 
ikke sladre til nogen af deres Fæller om, at de 

gik i hans Ærinde, og lovede dem en god Løn, 
hvis de nøjagtig fulgte hans Befalinger. 

Udsigt til et Sværdskifte af denne Art satte 
stedse Stopatz i dæmonisk muntert Lune, og han 
mente, at Kaarene ved denne Lejlighed vare sær- 
deles gunstige for ham selv. Han skulde kun hidse 
to Hanekyllinger paa hinanden og havde ikke nødig 
at bryde sig synderlig om Udfaldet. Det var nem- 
lig hans Forsæt aldeles ikke at blande sig i Haand 
mænget, naar han ikke blev angreben. Faldt Bengt, 
blev Hr. Abraham for saa vidt hævnet, som Bo 
Stensøn som Drabsmand maatte fly af Landet, og 
det vilde da have lange Udsigter med hans Bryllup. 
Den Mandebod, Hr. Abraham vilde kræve for sin 
Stifsøns Drab, vilde dernæst blive høj ; han vilde 
hyle af Sorg og ophidse Dronningen, men i sit 
Hjerte glæde sig, fordi han var bleven sin besvair- 
lige Stifsøn kvit. Der var størst Sandsynlighed for, 
at Kampen vilde faa dette Udfald, thi Bo Stensøn 
var Bengt overlegen baade i Styrke og Vaaben- 
færdighed. Mere tvivlsom blev Sagen, hvis Bo 
Stensøn faldt; men da maatte han give det Ud- 
seende af, at han havde gjort sit til at forebygge 
Kampen; og i dette Tilfælde maatte Hr. Abraham 
endda være vel tilfreds, eftersom Hævnen blev fuld- 
byrdet og Bengt maatte fly, saa Hr. Abraham for 
lange Tider kunde blive ham kvit. Mindst tilfreds- 
stillende, men ogsaa mindst sandsynlig var den 
tredje Mulighed, at det hele løb af uden Mande- 
fald. Han havde det imidlertid i sin Magt, om 
han mente det tilraadeligt, selv at gribe ind. Det 
gjaldt kun om at mage det saa, at de bleve ene 
med Bo Stensøn. Stopatz havde jo desuden sine 
Skytter ved Haanden, og han mente ved gode 
Haandpenge at kunne faa dem til at vidne, hvad 
det skulde være. 

Iført sin stadseligste Klædning, smykket med 
Ridderkæden og muntert smilende indfandt Stopatz 
sig til den fastsatte Tid paa Slottet. Han blev 

straks var, at Bengt Ebbesøns Holdning var usikker 
og spaaede ilde. Snart saa han mørkt hen for sig, 
snart lo han overstadigt og forsikrede et Par Gange 
uden særlig Grund Bo Stensøn om sit Venskab. 
Dette overraskede ham dog ikke; men det undrede 
ham og gjorde ham tillige urolig, at Bo Sténsøn 
ogsaa lod til at være i et saare ærgerligt Lune. 
Han fik snart Forklaringen, thi Bo gjorde en Und- 
skyldning for den noget uvenlige Modtagelse, han 
havde givet sineSjæster. 

«Tag mig ikke min Vrantenhed ilde op ! Min 
Hjertenskær har voldet det. Hun lider ikke, at jeg 
gaar til de Gilder og danser med Borgernes Døtre, 
og det var heller ikke min Hensigt at vedblive 
dermed ; men alt for længe siden har jeg givet Løfte 
om at indfinde mig til dette Broder- og Søstermøde 
og turde ikke svigte. Det gav saa en liden Tørn 
mellem min Hjertenskær og mig, den første; men 
den kom lovlig hastigt, alt forinden Trolovelsen. 
Jeg lovede hende imidlertid, at denne Gildesgang 
skulde blive den sidste. Saa bleve vi forligte, og 
hun lod mig gaa.» 

«I handlede mandigt og klogt, » svarede Stopatz; 
«det gaar med stridige Kvinder, som med stædige 
Heste. Faar man ikke Overtaget i den første Dyst, 
vorde de aldrig tæmmede.* 

Den Lignelse syntes Bo Stensøn ikke om, hvor- 
for han svarede: 

« Hvilken Snak! Der findes ingen blidere Jom- 
fru i det ganske Land end Jomfru Karen. Det 
bæres mig for, at hun dog havde Ret; jeg burde 
blive til Huse; men nu kan det ikke gøres om, 
uden at jeg kommer til at staa for hende som en 
Nar. Lad os da se at komme forti* 

Saa gik de ud af Slottet og ned til Staden, 
idet Stopatz tænkte, at naar Hr. Bo først var nede 
i det muntre Selskab, vilde alle Griller tabe sig, og 
det slog ogsaa til. Det blev et overstadig lystigt 
Gilde; Bo Stensøn drak mere, end han havde godt 

af, og det vilde ikke have frydet Karen Sture , hvis 
hun havde kunnet se, hvor frit han tumlede sig i 
Dansen og om hun havde kunnet høre alle de 
smukke Ting, han hviskede Købstadjomfruerne i 
Ørerne. Han brød dog af i rette Tid og gik, fulgt 
af Bengt og Stopatz, ud af Gildehuset, allerede 
inden Natten faldt paa. 

Saa vandrede de i Aftenskumringen op ad 
Bakken tilbage til Slottet, Bo Stensøn og Bengt 
foran, idet Stopatz holdt sig noget tilbage for at 
se, om hans Skytter vare komne paa Benene og 
fulgte efter; 

Bo havde en halv Rus, og Munden løb paa 
ham, men Bengt sagde ikke et Ord; han havde 
ogsaa drukket tæt, men jo mere h^n drak, des 
mørkere i Hu blev han. 

«Du er i ondt Lune i Aften, Bengt,* sagde 
Bo. cHvi ser du saa mørkt? Tog du Forargelse 
af, at jeg kyssede Borgemesterens Juliane? Jeg 
ved, at du er en renlivet Yngling; men tænk nu 
ikke det værste om mig og forraad mig ikke for 
Karen I Det var kun Spas af mig, som af den 
glade Jomfru selv; skønt lidt løs paa det er hun. 
Ak, Bengt, de dydige Dannekvinder i Stæderne er 
ikke mange. Anselmus, Graabroderen, som løber 
med Tiggerposen, sagde forgangen Dag til mig: 
der er ikke flere dydige Kvinder her i Staden, end 
at jeg kan bære dem ud i min Sæk; me« han har 
en ond Tunge. » 

Mens han saaledes sladrede, gik han hurtigt op 
ad Bakkestien, og da Afstanden fra Gildeshuset til 
Slottet kun var kort, vare de allerede ikke langt 
fra Borgporten, da Stopatz indhentede dem. Da 
han saa, at de gik ganske som før. Arm i Arm, 
tænkte han, at Bengt havde tabt Modet, og at det 
ikke vilde blive til noget; men i det samme brød 
Bengt løs. Bo var vedbleven at snakke og sagde 
til sidst: 

«Men nu hører min Gildesgang op, Bengt I 

Fra den Dag af, at jeg har sat Fæstensringen paa 
Karens Finger, og vi have drukket Fæstensøllet — » 

I det samme rev Bengt sin Arm ud af hans, 
sprang fra ham, trak sit Sværd og huggede efter 
ham, idet han raabte: 

«Det skal aldrig ske; før skal det blive Gravøl I » 

Det var vel ikke meget ridderlig gjort, efter- 
som Bengt ikke gav sin Modstander Tid til at faa 
Sværdet ud af Skeden; men det skete i Raseri 
og ikke efter lumsk Beregning. Bengt havde slet 
ikke set efter Stopatz, og saa vel rettet og kraftigt 
faldt Hugget, at det vilde være gaaet Bo Stensøn 
ilde, hvis ikke Faren i et Nu havde klaret hans 
Hoved og gjort ham ædru. Let og smidig, som 
han var, sprang han til Side, idet han raabte: 

«Du er drukken og galen, dit Svin!> 

Bengts Sværd kløvede kun Luften, Bos for af 
Balgen som et Lyn, og da Bengt løftede Armen 
for at hugge til igen, stak Bo efter ham, thi hans 
Værge var en Stikkemetz eller Kaarde, og ramte 
ham lige i Armhulingen. Bengts Sværd faldt ham 
af Haanden, han skreg op og faldt næsegrus til 
Jorden, hvor han blev liggende uden Samling. 

Det gik lige saa hastigt, som med Stopatz's 
Ven, Wikman von Hugenez ; men Stopatz, det være 
sagt til hans Ære, kom nu selv ynder samme Ube- 
regnelighedslov, glemte sit lumpne Forsæt at holde 
sig uden for Haandmænget og drog sit Sværd for 
at hævne Bengt, da i det samme et Sværd lynede 
for hans Øjne^ og Henrik Raspes grove Røst lød i 
hans Øren. 

«Kast Sværdet og overgiv eder,» raabte han; 
«I er min Fangel Jeg skal lære en Ridder af 
Landevejen som eder at bryde Dronningens Fred 
lige uden for hendes Borgport.* 

«Vi faa sel» raabte Stopatz og stødte i sin 
Pibe, hvis Lyd hidkaldte Skytterne; men allerede 
inden de naaede derhen, opdagede han, at Henrik 
Raspe ikke var alene. Bag nogle Tjørnebuske stod 

en stor Hob af hans Landsknægte, hvorfor han stak 
sit Sværd i Skeden og sagde koldsindigt: 

«Der pudsede I mig, Henrik; men se eder vel 
for, inden I foretager mere i denne Sag, al den 
Stund dette ikke er mit Værk; en større Mand staar 
bagved. » 

« Netop hvad jeg formodede,* svarede Henrik; 
<og I har ikke nødig at nævne hans Navn. Han 
vil nu skønne, at han kunde have henvendt sig til 
en klogere Mand end eder for at faa sit Anslag 
sat i Værk, hvilket det end har været ; dog næppe 
saa lige det, at Hr. Bengt skulde undlives af sin 
Medbejler.* 

Saaledes bleve alle Stopatz's snu Beregninger 
gjorte til Skamme. Han havde ikke skænket Hen- 
rik Raspe en Tanke eller forestillet sig den Mulig- 
hed, at han kunde blive overlistet af ham ; og dog 
var det gaaet helt naturligt til. Stopatz's egen 
Svend havde sladret; det var blevet omtalt i Lej- 
ren, at han var gaaet til Byen i Selskab med 
Bengt Ebbesøn og Bo Stensøn, og at han havde 
befalet en Deling Skytter at følge sig i Smug. Ikke 
saa snart var dette kommet til Henrik Raspes 
Kundskab, før han gav sig til at forske videre i 
Sagen, og det lykkedes ham at komme efter, at 
Stopatz om Morgenen havde været hos Hr. Abra- 
ham. Henriks Skinsyge paa Stopatz og Forbitrelse 
over, at han i den sidste Tid var bleven stukket 
ud af den forlorne Ridder og syntes helt glemt af 
Hr. Abraham, var imidlertid saa stor, at han be- 
sluttede at drage ud med nogle af sine Folk og 
lægge sig paa Lur for at komitie efter, hvad det 
var, Stopatz havde for og muligt forpurre det. Han 
naaede, som vi have set, sin Hensigt og frelste 
€fter al Sandsynlighed Bo Stensøns Liv ; thi Stopatz 
havde ikke sin Lige i Vaabenfærdighed og Kend- 
skab til alle da brugelige Finter og Fif. 

Imidlertid havde Bo givet sig til at undersøge 
Bengts Tilstand og søgte at standse Blodet med sit 

Lommetørklæde. Da vaagnede Bengt af sin Be- 
vidstløshed, og Bo saa til sin Trøst, at Saaret ikke 
lod til at være dødeligt. Saa skulde der tages en 
Bestemmelse om, hvor den saarede skulde bæres 
hen; men Henrik Raspe afbrød al Forhandling og 
tog Befalingen. Paa hans Bud omringede Lands- 
knægtene Stopatz og afvæbnede ham; dét skete i 
et Nu. Derpaa bød han Skytterne, som nu tabte 
Modet, at løfte Bengt varsomt op, og bære ham 
ind paa Slottet. 

«Nej, Karle, » raabte Stopatz bestyrtet, <ikke 
den Vej ; til Byen med ham ! » 

« Hører ikke efter ham,> sagde Henrik Raspe, 
«men gør, som jeg byder 1 Da skal jeg mage det 
saa, at I gaa fri for Straf. I begribe vel ogsaa, 
at om I slæber Hr. Bengt den lange Vej ned til 
Byen, ville I tage Resten af hans Liv og blive 
medskyldige i hans Død.» 

Skytterne adlød, dannede to og to af deres 
sammenknyttede Hænder en naturlig Bærebør, paa 
. hvilken Bengt blev lagt, idet han stønnede af Smerte. 
Saa gik det langsomt op ad Slottet til med ham; 
men da Toget var kommet i Gang, sagde Stopatz 
til Henrik Raspe: 

«I vil komme til at angre dette! Lgør det 
ikke af Pligtiver, en Røver og Voldsmand, som I 
selv er, og ikke heller af Medlidenhed med Bengt 
Ebbesøn, men af Ondskab mod mig.» 

«Ha, ha!» lo Henrik Raspe med sin dybe 
Røst. «Det har sin Aarsag, naar Ulven æder Faaretl 
Men naar nu eders mislykkede Bedrift vorder kund- 
bar, vil Dronningen ikke bryde sig om, af hvad 
Aarsag jeg gjorde dette, men hun vil lønne mig 
for min Agtpaagivenhed, mens Hr. Abraham vil 
trække Fingrene til sig og lade eder i Stikken.* 

<I vil vel saa ikke,» sagde Bo til ham, c und- 
lade at vidne, at Hr. Bengt var den angribende 
Part og faldt over mig uden mindste Varsel. I saa 
jo, hvorlunde det gik til.> 

Henrik holdt ham tilbage og sagde til ham 
med dæmpet Røst: 

tjeg baade hørte og saa, min kære Herre, al 
den Stund jeg var paa Siden af eder, allerede for- 
inden Hr. Bengt for løs paa eder. Jeg havde nær 
stukket i at le, da jeg mærkede af eders Tale, at 
I og Jomfru Juliane havde drevet lidt Kælenskab 
med hinanden. Men vær tryg; jeg skal ikke for- 
raade eder for Jomfru Karen !» 

Bo tav skamfuld. Det harmede ham, at han 
paa den Vis skulde blive denne lumpne Lejesvend 
Tak skyldig; men det blev ham en gavnlig Ad- 
varsel. Han undgik for Fremtiden at nedværdige 
sig ved slige letfærdige Streger, saa at Karen fik 
Glæde og Ære af ham. 

Da de vare komne ind i Borggaarden, mødte 
Lyden af Strengeleg deres Øren, og da Stopatz 
saa op, blev han til sin ubehagelige Overraskelse 
var, at uagtet det var langt over Sengetid, brændte 
der Lys i Hallen, og der færdedes baade Mænd 
og Kvinder ude paa Svalen. 

Der var nemlig kommet en omvandrende tysk 
Leger eller Sanger, og da en Prøve viste, at han 
havde usædvanlig Færdighed i sin Kunst, havde 
Dronningen ladet ham kalde op, dog mest for at 
fornøje sine Gæster. Hun havde sit Modersmaal 
kært og var ingen Ynder af det tyske Sprog, .pndnu 
mindre af de sødlige, tyske Elskovsviser; men til 
en saadan var det, at baade hun og hendes fyrste- 
lige Gæster sad og lyttede, idet de ude paa Svalen 
nød den stille Sommeraftens friske Luft. Det var 
Kong Wenzels Vise. Denne Bøhmens gæve, nu 
snart for et Aarhundrede siden hensovede Konge 
havde ogsaa ladet sin Røst høre midt i Ridder- 
tidens elskovsglødende Kor og sunget: 

Wer die schonen Frauen 
in die Lange anschauen, 
der vergisst alle Sorgen, 
die in ihm lagen verborgen. 

De Ord lød nu ned fra Svalen til stakkels 
Bengt, hvem Livet havde lært noget ganske andet, 
og til den skamfulde Bo Stensøn, der paa sin Vis 
havde faaet at mærke, hvortil det kan føre — «die 
schonen Frauen in die Lange anschauen.c 

Men nu forstummede Sangen brat. Man var 
bleven dem var fra Svalen, og Borggaarden genlød 
af forvirrede Raab, indtil Dronningens Røst lod sig 
høre, og der blev Tavshed, mens hun spurgte og 
Henrik Raspe svarede. Med faa og fyndige Ord 
meldte han, hvad der var sket, hvorpaa atter en 
Storm af .forvirrede Udraab brød løs, mens Hr. 
Abraham og Hr. Sten, efterfulgte af flere, ilede ned 
i Gaarde n. 

Dronningens Forbitrelse over dette grove Brud 
paa Freden var imidlertid saa stor, at hun erklærede, 
at hun ikke vilde gaa til Sengs, førend hun havde 
faaet Rede paa Sagen. Hun bød derfor, at saa 
snart den saarede Bengt var bleven bragt til sit 
Kammer og givet under Saarlægens Behandling, 
skulde hver Mand, som havde været Vidne til 
Kampen, indfinde sig i Hallen og afgive sit Vidnes- 
byrd for hende. Kun med Møje lykkedes det Hr. 
Sten at fri Bo for at blive afvæbnet og ført op 
som Fange. 

Saa strømmede alle til Hallen, og Svalen blev 
tom. Kun Kirsten stod der endnu med Karen, som 
grædende faldt hende om Halsen og sagde: 

cNu se Guds Moder i Naade til Bo og mig! 
Der sank vor Lykke i Grus!» 

cjcg kan ikke tro det,* svarede Kirsten.. <Bo 
er ingen Slagsbroder, Bengt maa være den skyldige. 
Jeg har læst Ondskab i hans Øjne, mens han smi- 
skede for Bo og dig; og af hvad Aarsag mon han 
trak Stopjjtz med paa den Fart? Jeg er vis paa, 
at dette har været et Anslag mod Bos Liv. Tak 
du Gud og alle Helgene, fordi det er mislykket. » 

cDog gruer jeg for Følgerne,* sagde Karen; * 
fthi hvis det er, som du tror, da stikker vel Hr. 

Abraham bagved, og saa vil alt blive udlagt til 
Skade for Bo.> 

<0, Karen, » udhrød Kirsten lidenskabeligt og 
trykkede hendes Haand, «det være, som det være 
vil, jeg byttede dog gerne med dig I Din Plage- 
aand ligger slagen; men naar kommer det hævnende 
Sværd over min? Om ikke mange Dage er jeg 
hans Fange, og min Lod ikke bedre end en Træl- 
kvindes.* 

Nu saa Karen gennem Døraabningen, at Dron- 
ningen traadte ind i Hallen og tog Sæde i sin Stol, 
hvorfor hun ilede derind, efterfulgt af Kirsten. 

Hallen var fuld indtil den sidste Plads. Alle 
vare trængte derind, baade Mænd og Kvinder, Her- 
rer og Svende, Fruer, Jomfruer og Terner. Liv- 
drabanten, som stod Vagt ved Døren, var bleven 
trængt til Side og havde helt opgivet Evred, mens 
Dronningen ikke lod til at lægge Mærke til denne 
Uorden, eller hun muligt netop ønskede, at det, der 
nu foregik, skulde blive vitterligt for alle. 

Jep Mus stod ved hendes Side. Det tilkom 
nærmest ham som Slotsbefalingsmand at afhøre de 
skyldige, og det gav han sig nu paa Dronningens 
Befaling i Færd med. Han begyndte med Bo Sten- 
søn og talte ham bidsk til; men Bo lod sig ikke 
skræmme. Han gav en kort og klar Beretning om 
det forefaldne, og da han havde udtalt, var der 
ikke mange i den store Forsamling, der tviv- 
lede om hans Uskyldighed. Karen, hvis Øjne 
ikke vare vegne fra ham, mens han talte, drog et 
lettende Suk, da han tav. End gladere blev hun, 
da Henrik Raspe, som dernæst blev udspurgt, i alle 
Maader stadfæstede hans Udsagn; men Hr. Jep 
brød ham kort af og fremkaldte Stopatz. 

Han traadte frem med sin vante Sirlighed, 
lagde Haanden paa Hjertet, da han bukkede for 
Dronningen, og begyndte saa med at udtale sin 
dybe Beklagelse over den Ulykke, der var sket. 

cl øvrigt,* sagde han derpaa, «er jeg ikke i 

Stand til at vidne om andet, end det, jeg har set. 
Jeg var, som Eders Naade alt har erfaret baade af 
Hr. Bos og Henrik Raspes Beretning, ikke nær- 
værende, da Striden begyndte. Jeg kom først til 
i det Øjeblik, da Hr. Bengt faldt, gennemboret af 
sin Modstanders Værge, og jeg blev i højeste Grad 
overrasket, al den Stund jeg havde set bægge Her- 
rerne forlade Gildehuset Arm i Arm og i den bedste 
Forstaaelse. Jeg tænkte derfor straks og vover 
endnu at tro, at hele Skylden ikke kan være paa 
den ene Side. -Hr. Bo maa dog sikkert have ladet 
tirrende Ord falde, som han muligt nu ikke mere 
mindes. 1 

Bo gjorde Mine til at give Svar, men hans 
Fader tog Ordet og sagde, idet han henvendte sig 
til Dronningen: 

cMed Eders Naades Tilladelse, da vil jeg spørge 
Hr. Stopatz, hvor det kom sig, at han havde en 
hel Hob af sine Skytter ved Haanden og kunde 
stampe dem op af Jorden? Henrik Raspe sagde 
nys, at Hr. Stopatz drog sit Sværd for at angribe — » 

«Ja,> faldt Stopatz ind, « uridderligt vilde det 
have været af mig, om jeg ikke havde følt Lyst 
til at hævne min gode Ven, Hr. Bengt, og havde 
jeg gjort det, da vilde, haaber jeg, Hr. Bo paa 
Stedet have faaet den Straf for sin Misgerning, han 
har fortjent. Dog opgav jeg det for ikke at volde 
stor Blodsudgydelse. Henrik Raspe tog Parti for 
Hr. Bo, og vare vi røgne sammen, da vilde det 
have gjort en hel Dræbning.» 

cMen Skytterne, Skytterne,* raabte Hr. Sten, 
«hvor kom de fra?> 

«Aah,» svarede Stopatz, « deres Nærværelse var 
et Tilfælde. De havde med Orlov været i Staden 
^S gjo^'t sig en glad Aften hos Ølkonen og vare 
paa Hjemvejen.* 

fl lyver, » raabte Henrik Raspe; «I skikkede. 
dem selv til Staden.* 

«Det er en fræk Beskyldning !» raabte Stopatz. 
« Bevis den, om I kan!> 

«Oho!» udbrød Hr. Sten. cNy ere vi paa 
Sporet I Eders Naade maa tro,» vedblev han, idet 
liaii vendte sig til Dronningen, «at dette har været 
et Anslag mod min Søns Liv. Vi vide dog alle, 
hvor nidkær Bengt Ebbesøn har været paa ham for 
Jomfru Karens Skyld, saa sligt vel tør tiltros ham. » 

cKald Skytterne frem og afhør dem,» sagde 
Henrik Raspe. 

<Nej,» raabte Jep Mus, « dertil giver jeg ikke 
mit Minde. Hr. Stopatz er en Mand af Ære; hans 
Ord bør staatil Troende-, Eders Naade maa forlade 
mig, men hvad her foregaar, er ganske utilbørligt. 
Jeg skulde efter Eders Naades Befaling afhøre de 
skyldige, men Parterne tage Sagen af min Haand 
og mundhugges. Om Eders Naade saa synes, da 
bryde vi nu af, bringe baade Hr. Bo og Hr. Stopatz 
i sikker Forvaring for Natten og fortsætte i Morgen. » 

Der hørtes Mishagsudbrud fra flere Sider, og 
en Stemme raabte: 

cSkam faa I, Hr. Jep I I tager Parti og holder 
med Niddingen. » 

Nu fortrød Dronningen, at hun havde indladt 
sig paa selv at overvære Forhøret, og eftersom hun 
maatte give Jep Mus Ret i hans Klage over Kræn- 
kelsen af hans Myndighed, vilde hun til at indrømme 
ham den forlangte Udsættelse; men i det samme 
traadte Bisp Peder hen til hende og sagde: 

fjeg beder Eders Naade om at lade ske, som 
Henrik Raspe tilraadede. Hvor priselig er ikke den 
retfærdige Harme, som før lod Eders Naade sige, 
at I ikke vilde gaa til Hvile, før I havde faaet Rede 
paa denne ulykkelige Sag. Jeg bønfalder derfor 
Eders Naade om at holde ud til Enden og — » 

<Nu, nu,» faldt Dronningen utaalmodigt ind, 
c siden jeg saalunde bliver taget paa Ordet, og jeg 
mærker, at selv ellers vise og sindige Mænd lade 

sig henrive til Utaalmodighed, maa Sagen helst nu 
til alles Beroligelse føres til Ende. Hr. Jakob — » 

Men inden hun fik udtalt, trængte Hr. Abra- 
ham gennem den tætte Skare, som omringede Dron- 
ningen, og sagde ophidset: 

€ Eders Naade, det er ufornødent ut foretage 
videre i denne Sag og møjsommeligt søge efter 
Sandheden ; jeg bringer eder den. Jeg kommer fra 
min usalige Søn, som trods sine store Lidelser var 
ved sin fulde Samling og tilstod for mig sin Brøde. 
I et Anfald af Nidkærhed og Hidsighed, fremkaldt 
af den store Hjertesorg og Skuffelse, han har døjet, 
faldt han over Bo Stensøn, uden at denne gav ham 
nogen Anledning dertil. Han indrømmer, at Hr. 
Bo er uden Skyld og ganske sagesløs. » 

Alle stirrede med Forbavselse paa ham, og da 
han tav, herskede der et Øjebliks Dødsstilhed i 
Hallen. En slig Falden til Føje og frivillig Ind- 
rømmelse af Sandheden var paa det Sted noget 
saa uhørt, at de fleste tænkte, at der maatte stikke 
noget bagved. Over Stopatz's blege og spændte 
Aasyn gik der en livlig Glædesrødme, saa over- 
raskende kom Frelsen for ham. Dronningen troede 
aabenbart paa sin Yndlings Oprigtighed. Hun saa 
til ham med et mildt Blik og sagde: 

«Nu, da er det ikke nødvendigt at forhøre og 
tortere dem, der maa være ganske uden Skyld. 
Der skal intet foretages videre i den Sag, Hr. Jakob, 
Og med Hensyn til eders Søn, Hr. Abraham, da 
ligger han paa sine Gerninger, og det maa være 
Straf nok. Er hans Forseelse end grov, bør det 
dog regnes ham til gode, at den blev begaaet i 
Hidsighed og uden Overlæg, og hans ærlige Til- 
staaelse har afvæbnet vor Vrede.* 

Hr. Abraham takkede paa det skønneste Dron- 
ningen for hendes Mildhed. Hun forlod Hallen, og 
Forsamlingen skiltes efterhaanden ad; men de fleste 
gik i høj Grad skuffede derfra, og nogle følte sig 
aldeles overbeviste om, at Dronningen var bleven 

Dronningens Jomfruer. I g 

ført bag Lyset. Bisp Peder, som mindedes sin 
Samtale med Bos Fader om Abraham Brodersøn i 
Ny Lødøse, sagde nu til ham: 

«Det er det gamle Spil, Hr. Sten I Hver Gang 
vi tro at have Løkken om denne Skalks Hals — 
I gætter, hvem jeg mener — trækker han med 
djævelsk Snuhed Hovedet til sig og slipper uskadt 
derfra. » 

«Nu,» svarede Hr. Sten, « denne Gang skal det 
være ham vel undt. Glad er jeg, fordi Bo slap 
lykkeligt fra dette, og Fæstensøilet ikke bliver for- 
purret » — 

Det stod da ogsaa to Dage efter med Fryd 
og Gammen paa Gundestrup. Kirsten var med til 
Gildet og fældede Taarer, som flød af en dobbelt 
Kilde, Medfølelse for sin Veninde i Lykken og 
Græmmelse over sin egen haarde Skæbne, der ikke 
syntes at skulle afvendes. 

Karen var lystelig at skue den Dag; men kun 
een kendte den dybeste Aarsag til hendes Tryghed 
i Glæden. Hendes Fæstemand, som, da det kom 
til Stykket, var for stolt til at leve af Henrik Raspes 
Naade, havde inden Trolovelsen aabent skriftet sine 
Smaasynder fra Dansen i Gildehuset og spurgt 
hende , om hun endda vilde have ham til Fæste- 
mand; og hun havde uden lang Betænkning tilgivet 
ham. Hun sankede gloende Kul paa hans Hoved 
ved at vise ham fuld Tillid, og han lønnede hende 
ved aldrig mere at svigte den. 

Men Hr. Abraham kogte i sit Inderste af For- 
bitrelse, og Stopatz havde sit Læs med at formilde 
ham. Han lod sig udskælde som en Hund og 
trøstede sig med sine ti Mark Sølv; han var dog 
kommen næmt til dem. Derimod tog det en gal 
Fart med Bengt. Hans Ulykke vakte det gamle 
Nag til hans Stiffader; han lod til andre falde Ord 
om Hr. Abraham, som kojn til dennes Kundskab 
og gjorde ham i høj Grad betænkelig. Han be- 
sluttede derfor snarest muligt at fjerne ham; og da 

Bengts Saar viste sig at være mindre farligt, end 
man fra først af havde troet, og han selv længtes 
efter at genvinde sin Frihed, indvilligede han i at 
trække sig tilbage. Ikke længe efter drog han op 
til Rossaryd og blev en Tid siddende i Stilhed, 
idet han rustede sig til at genoptage Retstrætten 
med sin Stiffader. Han havde nu Tid nok til Selv- 
prøvelse, og der var en Gæring i hans Sind, om 
hvilken han selv næppe vidste, til hvilken Side den 
vilde føre ham. 



Femte Kapitel. 

Kirstens Korsegang. 



Solen skinnede klart Peter- og Povelsdag, da 
de to Bryllupper skulde fejres, og de tvende Brude, 
den villige og den uvillige, føres til Alteret. Karen 
stod straks op, da Morgensolens Straaler lo ind ad 
Glarruderne til hende og Kirsten. Hendes Hjerte 
bankede af Fryd, da hun efter en sund Søvn rejste 
sig fra sit Leje; men Kirsten, som havde ligget 
vaagen den halve Nat, rørte sig ikke og holdt sine 
Øjne til, som om hun ved at lukke Dagens Lys 
ude kunde forhale dens Komme. Dog maatte og- 
saa hun omsider sætte Fødderne paa Gulvet og 
berede sig til sin Korsegang. 

De bleve redede, det vil sige, iførte deres Brude- 
kjortler og smykkede, hver i sit Kammer og af 
sine Frænker. Dronningen saa til dem bægge og 
dvælede længst hos Karen, hvor alt var Fryd og 
hvor de gode Kvinder udførte deres Gerning med 
Lyst. De havde aldrig hængt Kæder og Ringe 
eller fæstet Hovedguld paa en mere yndefuld og 
lykkdig Brud. Sidst gik Dronningen til Kirsten, 
og der havde Visen en anden Tone. 

i8* 

Kirstens Haar blev kæmmet og flettet, da Dron- 
ningen traadte ind. Som en gylden Flod bølgede 
det ned over hendes Kinder og over hendes Skuldre. 
Det var et skønt Syn, et dejligt Billede, indfattet 
i en prægtig Ramme; men hendes Aasyn var blegt. 
Trækkene skærpede og Blikket mørkt; hun saa ud, 
som om hun paa een Nat var ældet flere Aar. 

«Ej,» sagde Dronningen i en opmuntrende Tone, 
chvilken Fylde af fagert Haar du dog har! Da 
kunde være Brudekronen foruden og endda frem- 
træde herlig smykket for Guds Alter.* 

<Gid de Lokker vare faldne for Saksen i 
BossiøI» udbrød Kirsten bittert. 

«Er det et Svar at give Dronningen, naar hun 
kommer naadigt og venligt til dig?» sagde Kirstens 
Moster, Margrete Grubbe; «men saa har hun været 
den ganske Morgen. Eders Naade maa ikke vente 
at se andet end sure Miner hos denne Brud; og 
beske og hvasse falde Ordene fra hendes Læber.* 

cBossiø,* gentog Dronningen, tja, hvi blev du 
da ikke i din Helligheds Pavlun? Det var dig jo 
ikke forment* 

Da vendte Kirsten sig mod Dronningen med en 
saa heftig Bevægelse, at Haaret fløj ud af Hænderne 
paa hendes Kammerpige Birthe. 

«Og det siger Eders Naade,* udbrød hun, 
<som lod mig i Stikken og gav Voldsmændene fri 
Hænder?* 

Hendes Øjne funklede, og hendes Kinder glø- 
dede; det var de eneste Roser, der viste sig paa 
dem den Dag. Fruerne stirrede forskrækkede paa 
hende og saa derpaa til Dronningen, som om de 
ventede, at nu vilde der bryde et Uvejr løs; men 
det skete ikke. 

<Din Adfærd,* sagde Dronningen sindigt og 
fast, fer hel barnagtig og din Beskyldning mod os 
ubillig. Du ved med dig selv, at om du havde 
villet det, da havde du nu været Kristi Brud, og 



277 

vi havde ikke haft nødig at trækkes med dig, den 
Stivnakke du erl» 

<Men jeg vilde det ikke,> raabte Kirsten, «og 
Eders Naade ikke heller. Havde Farbroder da 
turdet true med at slæbe mig af Klosteret med 
Vold, som han gjorde? Nej, hvad der nu sker, det 
er Eders Naades Værk; det er eders Vilje, som 
fuldbyrdes, og paa eder falder Ansvaret for det, 
der kan følge efter. » 

Blodet skød op i Dronningens Kinder; men 
hun tæmmede sin Vrede og sagde med et Smil: 

cHvad mon det skulde være? Bier du end paa 
Hr. Mogens, at han skal komme og voldføre dig i 
den yderste Stund? Det staar at læse i dine Øjne, 
at saaledes er det. Vi havde tiltroet dig større 
Forstand. Vid, lille Jomfru, at enddog vi have 
taalt dette og tilladt dig at rase og sætte den Ær- 
bødighed, du er os skyldig, til Side, saa maa det 
dermed være forbi. Vil du gøre dig selv til en 
Fabel og blive til Latter som en vægelsindet Jom- 
fru, der gaar fra sit Ord , siger ja den ene Dag, 
nej den næste, da' kunne vi visselig ikke hindre 
dig deri, al den Stund vi ikke agte at lade dig 
slæbe bunden paa Hænder og Fødder til Brude- 
skammelen. Dog frygte vi intet saadant. Du vil skikke 
^^g^ ^S hvad os angaar, da have vi kun ladet din 
Formynders og dine Frænders Vilje nyde Fremme. 
Er der noget at angre, da bliver Ansvaret deres.* 

«0 ja,» svarede Kirsten med et sygeligt Smil, 
« Eders Naade har Ret. Tilgiv mig min Opfaren- 
hed! Ingen er at laste uden jeg, som havde en 
Vilje og dog lod mig kue. Jeg er led ved mig 
selv; jeg har vist mig uværdig til den faste Tro, 
min ædle Hjertenskær satte til mig. Vær tryg, han 
umager sig næppe hid for at voldføre mig.» 

fLad det saa være nok med den Snak,» sagde 
Margrete Grubbe, cellers forgaar Taalmodigheden 
Hendes Naade. » 

«0 nej,» sagde Dronningen; < dette maatte have 
Luft; derefter vil nok alt vorde godt. Ret betænkt, 
Kirsten, da mishager din Frimodighed os ikke; den 
viser, at du er intet Lam. Du vil ikke segne under 
Byrden af det, som nu i dine Øjne er et tungt Kors. 
Hustrutankerne ville snart drive Jomfrunykkerne ud ; 
din Forstand, som er over din Alder, vil vise dig 
den rette Vej; du vil stille din Husbonde tilfreds 
og gøre din Slægt Ære. Dertil sætte vi vort Haab; 
vi vil bede til Guds Moder og anraabe hende om, 
at dit Ægteskab maa vorde kristeligt og godt. Gør 
du selv ligesaa!» 

Men det stod tydeligt at læse i Kirstens Øjne, 
at det ikke var derom, hun vilde bede Guds Moder. 
Dog sagde hun intet; Dronningen fik en stum Hil- 
sen, da hun kort efter forlod Kammeret, og til 
hendes Frænker vankede der ikke flere Ord, hver- 
ken beske eller søde. Hun lod sig uden Modstand 
smykke, ja hjalp til sidst selv til, for at faa Ende 
derpaa. 

Dejlig i sin Brudekjortel, men hvid i sit Aasyn 
som en Lilje og med et stirrende Blik skred hun 
ind i Hallen, hvor Brudefølget samledes. Smilet 
døde hen paa Karens Læber, da hun saa hende; 
men hun førte sig med Anstand og gav intet An- 
stød. Kun lignede hun en Søvngængerske og gjorde 
alt, hvad hun skulde og maatte, som i Drømme. 

En stor Menneskeskare, baade Borgere og 
Bønder, var strømmet sammen og stod langs Vejen 
for at se Dronningen, hendes fyrstelige Gæster og 
det prægtige dobbelte Brudetog ride ned i Staden 
til Kirken; og Mængden var ikke stum. Navnlig 
hilstes Dronningen og unge Hertug Erik med jub- 
lende Raab. Ogsaa en og anden Herre i Følget, 
som var folkeyndet, fik sin Hyldest, ja blev lige- 
frem talt til; thi Almuen var dengang endnu fri- 
modig og ingenlunde slavisk og ydmyg lige over 
for de store. Der faldt ogsaa hist og her et skæm- 

tende og drøjt Ord, som blev hilst med Latter; 
men da Jep Mus kom, blev der tyst. 

Han red frem, struttende af Fløjl og Guld og 
funklende af dyre Stene. Stiv og strunk sad han 
i Sadelen, og bidsk og sur var hans Mine. Ved 
hans Side red Hr. Abraham; thi han havde kun 
faa Frænder og var paa Kant med dem, hvorfor 
han havde bedet sin Ven om at være hans For- 
lover. Hr. Abraham gjorde det gerne og var den 
rette Mand dertil; thi uden ham vilde Jep Mus 
aldrig have faaet Kirsten i sin Vold. Da hun kom, 
og Folk saa hendes Aasyn, indsaa de, hvorfor Jep 
Mus saa saa vred ud paa sin Bryllupsdag. 

<Hr. Jep har der fæstet sig en Stenbrud,* 
sagde en Borger; «hun ser saa stift og strengt som 
Sankte Karen med Sværdet og er lige til at sætte 
op paa et Alter. » 

Lysteligere at skue var Brudepigernes Skare, 
og i den straalede Elseby. I hendes Øjne var der 
Liv og Glans og Blus paa hendes Kinder; tillige 
var hendes Kjortel prægtig. Hr. Jep havde skænket 
hende den ; han var jo hendes Værge og viste hende 
stor Yndest. Til hende satte han sit Haab og 
ventede, at hun ved sin Indflydelse hos Kirsten 
skulde jævne hans Ægteskabssti, som tegnede til at 
blive tornet. 

Den ridderlige Bo Stensøn og især hans yndige 
Brud fik mange venlige Tilraab. Da en Lærke, 
idet Karen red ned ad Bjærget, standsede i Luften 
og slog sin Trille over hendes Hoved, saa Folket 
deri et lykkeligt Varsel.* Lærken spaaede ikke fejl, 
hvis den kvidrede til Ære for Karen Svendsdatter; 
thi hun skulde blive Stammoder til Helte, de yngre, 
navnkundige Sturer. Hendes og Bos Søn Niels 
antog nemlig sin Mødreneslægts Navn. 

Kirken straalede af Kerter og duftede af Rø- 
gelse. Alle de gode Helgene viste sig paa deres 
Altre i Højtidsskrud, og ingen ringere end Lunds 

Ærkebisp, Magnus Ni elsøn, forrettede Vielserne. Der 
skete intet uventet og kom ingen Frelse for Kirsten. 
Som Jep Mus's ægteviede Hustru gik hun fra Al- 
teret; men det Ja, hun gav ham, var næppe hørligt; 
ja, nogle paastod endogsaa, at hendes Læber vare 
fast lukkede, og at der ikke var kommet en Lyd 
over dem. 

Taareløs gik hun efter Vielsen ned ad Kirke- 
gangen ved sin Husbondes Arm. Hun bar ikke 
Hovedet mindre højt end sædvanlig, og der spo^ 
redes ingen Svaghed eller Modløshed hos hende, 
før hun nærmede sig Udgangen. Da rev hun plud- 
selig sin Arm til sig, løftede sin højre Haand, raabte 
«Jesus» og sank afmægtig om i Armene paa Hr. 
Jep. Alle strømmede til, og der opstod stor For- 
virring; men Afmagten varede ikke længe. Snart 
slog hun igen Øjnene op, saa sig om med et vildt 
Blik, drog derpaa et Suk, fattede sig, samlede 
Brudesløret med sine rystende Hænder og sagde, 
at nu var det ovre, hvorpaa hun hastig gik ud af 
Kirken uden at se til sin Husbonde eller bie paa 
ham. Da han havde indhentet hende og vilde 
hjælpe hende i Sadelen, stødte hun ham fra sig, 
hvorpaa Hr. Abraham traadte til, tog hende i sine 
stærke Arme og satte hende paa Hesten. Saa lagde 
han Tøjlen i hendes Haand og sagde til hende: 

«Nu sidder I trygt, Frue I Det staar til eder 
selv, om I skal fare vel eller knække Halsen.* 

Blodet for hende op i Kinderne, og hun sendte 
ham et Blik, som glødede af Had; men hendes 
Husbonde, som imidlertid var kommen i Sadelen, 
tog fat i Tøjlen, førte hendes Hest frem og raabte 
med en Stemme, som dirrede af Arrigskab: «Nu 
fortN Saa måatte hun ride med ham op til Slottet 
og der gaa sin Korsegang, først til Gildebordet og 
derpaa, omringet af de støjende og leende Frænker 
og Veninder, til Brudekammeret; men hendes Øren 
vare som døvede, og hun saa alt som gennem et 
Slør. For hendes indre Øje stod det Syn, hun 

havde set i Kirken, og som havde slaaet hende 
med Afmagt; men ingen havde set det uden hun. 

Da hun nemlig nærmede sig Kirkens Udgange 
var hun bleven en Skikkelse var, som stod i Krogen 
til venstre, indhyllet i en Kappe og med Hætten 
over Hovedet, saa at Ansigtet næsten var dækket. 
I det Øjeblik, hun saa derhen, løftedes Hætten og 
fra et blegt, indfaldent Ansigt stirrede et Par mørke, 
dybtliggende Øjne hende i Møde med sælsom Glans. 
Det Blik gik som et Sværd gennem hendes Hjerte, 
og hun segnede; thi Manden var Mogens Munk. 

Efterretningen om Kirstens Trolovelse og fore- 
staaende Bryllup var naaet op til Gudhem Kloster 
og havde bragt hans Sind i Oprør. Uagtet hans 
Saar ikke vare fuldkommen lægte, og Broder Martin 
spaaede ham det værste, om han^ allerede nu gav 
sig paa Rejse, havde han dog forladt Klosteret og 
var reden Sønder paa, kun ledsaget af Kjeld. Det 
var hans Haab, at han kunde naa Helsingborg inden 
Peter- og Povelsdag, og i saa Fald vilde han rejse 
Indsigelse mod den fuldbyrdede Trolovelse, som, 
det følte han sig vis paa, kun var kommen i Stand 
ved at udøve Tvang, og kunde det bevises, da var 
den ugyldig. Han vilde samle sine Frænder og 
Venner om sig og rejse en saadan Storm ved Hove, 
at Dronningen maatte give sig, opsætte Brylluppet 
og henvise Sagen til Afgørelse ved Herredagen; 
men hans Legeme var svækket og lystrede ikke 
hans stærke Vilje. Han maatte nøjes med at gøre 
smaa Dagsrejser og var først naaet til Helsingborg 
samme Morgen, da Bryllupsklokkerne ringede, og 
Brudetoget var paa Vejen til Staden. Dog slæbte 
han sig, hvor udmattet han eiid var, straks efter 
sin Ankomst hen til Kirken, og det lykkedes ham 
at trænge sig derind, men først efter at Vielses- 
ceremonierne vare til Ende og alt forbi. 

Nu var der intet for ham at gøre ; Ægteskabets 
Baand var uløseligt og kunde kun overskæres af 
Døden. Han vilde nu helst være uset og ikke i 

sin nuværende Vanmagt give sig til Kende. Dog 
kunde han ikke modstaa Fristelsen til at tøve for at 
se Kirsten gaa ud af Kirken, og saaledes kom han 
mod sin Vilje til at røbe sin Nærværelse for hende ; 
men han var vel tilfreds dermed, og Virkningen 
voldte ham dæmonisk Glæde. Han havde dog Øje- 
blikke, da han tvivlede om hendes Troskab, og et 
saadant var dette, da hun kom skridende med løftet 
Hoved og i al sin Pragt ved Jep Mus's Side. Dog 
holdt han oftest sin Tro paa hende oppe ; men 
hvordan det nu end var med hende, og enten det 
vilde føre ham til Maalet for hans brændende Attraa 
eller volde hans Undergang, saa svor han i denne 
Stund atter Jep Mus Døden; men hans Legems- 
svaghed nødsagede ham til at give Tid. Han maatte 
samle Kræfter, inden han kunde lade det hævnende 
Slag falde; og saa var det bedst at forsvinde, for 
at hans DødsQende kunde føle sig tryg. Jep Mus 
var i hans Øjne ikke mere værd end en Hund eller 
snarere et skadeligt Kryb ; det var en god Gerning 
at udrydde ham af Jorden. Det var derfor ingen- 
lunde hans Agt paa ridderlig Vis at advare ham 
ved en Undsigelse; Hævnen skulde komme over ham 
som en Dommedag, uden Varsel. 

Han holdt sig den Dag skjult i sit Herberge, 
og da alle for Brudefærdens Skyld strømmede til 
Slottet, og Byen var mennesketom, lykkedes det 
ham ikke at blive opdaget. Aarle den næste Morgen 
gik han om Bord paa en Skude, som laa ledig ved 
Bryggen, og som Kjeld havde hyret til ham. Skip- 
peren førte ham lykkeligt til Jyllands Kyst og kastede 
Anker ved Indløbet til Randers Fjord, hvor hans 
Fædreneborg Holbækgaard laa. 

Der, i sin Hjemstavn levede han saa en rum 
Tid stille, styrede sin Gaard og tog sig af sine 
smaa Sønner. Hans Legemssvaghed maatte gælde 
som Undskyldning for, at han afsondrede sig og 
ikke omgikkes sine Naboer; men den sande Aarsag 
var hans mørke Sindsstemning, Græmmelsen over 

hans Lykkes Tab og Harmen over hans Vanmagt, 
som kunde stige til Raseri. 

Efterhaanden genvandt han dog sit Helbred og 
sine Legemskræfter, og hans Broder Stig, det eneste 
Menneske, hvis Tilnærmelse han taalte, glædede sig 
baade derover og over den Ro, der S3mtes at være 
kommen over hans Broder; thi denne viste ham et 
glat Aasyn og dulgte den Hævnplan, over hvilken 
han rugede. Da Stig en Dag bad ham hæve Af- 
spærringen, atter modtage Besøg af sine Frænder 
og Venner og vise sig blandt dem, svarede han: 

«Giv Stunder, Broder! Min Time er ikke kom- 
men endnu; men naar den er der, og jeg rider fra 
Holbækgaard for atter at drage ud i Verden, da 
vil det spørges, og du vil undre dig. Da staar min 
Hu til at forandre mig.> 

Disse Ord mente Stig Munk, kunde jo kun 
tydes paa een Maade. Hans Broder agtede at tage 
sig en Hustru, og han glædede sig over, hvad der 
i hans Øjne var et sikkert Kendetegn paa, at Bro- 
der Mogens nu ganske havde overvundet sin usalige 
Lidenskab og slaaet Kirsten af Tankerne. 



Sjette Kapitel. 

En Anvisning paa Himmelen. 



Dagen før Opbrudet fra Helsingborg gav Dron- 
ningen Abraham Brodersøn Foretræde i sit eget 
Gemak og uden Vidners Overværelse. Han havde 
nemlig udbedet sig en Samtale under fire Øjne med 
hende, og hun havde ikke haft Betænkeligheder 
ved at opfylde hans Ønske. Siden den Dag paa 
Varberg, da han ved sit Knæfald havde formildet 
hende og atter sat sig fast i hendes Gunst, havde 

han strengt holdt sig inden for den undersaatlige 
Ærbødigheds Grænse og ikke i nogen Henseende 
givet Anstød. 

Desuden deltes nu deres Veje. Dronningen 
agtede sig op i Sverige for at tage sit ny Rige i 
Besiddelse, lade sig hylde der og udskrive Skat, 
mens Hr. Abraham havde faaet det vigtige Hverv 
som øverstbefalende for Hæren at træffe Forbe- 
redelser til det Tog, der paatænktes mod Stockholm, 
Nu skulde han altsaa faa Lejlighed til at bruge sit 
Sværd i Dronningens Tjeneste. Uagtet han ikke 
vægrede sig ved at lyde Kaldet og gøre sin Pligt, 
nærede han dog den Mistanke, at hans Modstandere 
i Raadet stak bag ved dette og havde paatvunget 
ham denne Ære for at faa ham tjemet fra Dron- 
ningen. 

Han rykkede ikke straks frem med det Ærinde, 
som havde ført ham til Dronningen, saa at hun be- 
gyndte at nære den Mistanke, at han kun var kom- 
men for endnu en Gang at dvæle i hendes Nærhed 
og samtale med hende; men om det ogsaa var Til- 
fældet, saa var hun dog ikke til Sinds at vredes 
paa ham derfor; thi hun var selv blød om Hjertet. 
Hun hastede da ikke med at udspørge ham om 
hans Ærinde og gav sig til at tale om Bengt. 

cjeg har ondt af eders Stifsøn,» sagde hun^ 
€Jeg undte ham det bedste; men min Magt har, 
som det desværre ofte viser sig, sin Grænse. Mon 
han vil genvinde sin Førlighed f» 

Hun talte venligt og ligefrem og brugte under 
hele denne Samtale ikke en eneste Gang det konge- 
lige «Vi». Hr. Abraham syntes ikke at lægge Mærke 
til hendes store Nedladenhed. Han stod hen- 
sunken i Grutlen, for nu op som af en Drøm og 
sagde : 

«Bengt? O, Eders Naade, med ham har det 
ingen Fare; og jeg haaber, at den Revselse, han 
har faaet, vil være ham til Gavn, saa at han, mens 
hans Saar heles, ogsaa helbredes for den Frem- 

fusenhed, han har i Blodet, og en anden Gang ser 
sig bedre for.» 

Det Ønske var for saa vidt oprigtig ment, som 
Hævnen var glippet, fordi Bengt var faret blindt 
paa og i et Øjeblik, da han ikke havde sine Med- 
hjælpere ved Haanden; men hvem, som ikke vidste 
bedre, skulde ved at se paa Hr. Abraham og høre 
ham tale med saa faderlig Værdighed faa nogen 
Anelse om, at han havde ægget sin Søn til denne 
Udaad og saaledes selv var den egentlig skyldige? 
Saa vant var han nu til at hykle og lyve, at enhver 
Usandhed gled let over hans Tunge, og ofte var 
han i den Grad inde i sin Rolle, at han maaske 
endogsaa i Øjeblikket troede paa sine Løgne. 

«Vent ikke det,» svarede Dronningen ; ede med- 
fødte Fejl, som stikke os i Blodet, blive vi ingen 
Sinde kvit. Derpaa tænker jeg med Ængstelse, 
oaar jeg iagttager min Fostersøns Færd; ogsaa 
Hertug Erik er et født Brushoved. Det skorter 
ham ikke paa Forstand, men Sindet regerer ham, 
i Dag saa, i Morgen anderledes; ustadig er han 
som Vinden og holder end ikke ved med nogen 
Leg. > 

€ Muligt dømmer Eders Naade ham dog^ for 
ringe i den sidste Post,* svarede Hr. Abraham, idet 
hans Blik formørkedes, c Hertugen kan være ved- 
holdende nok, om ikke i Le^, sak dog i Had. Paa 
mig har han lige fra den første Stund kastet sin 
Unaade, og end er det ikke lykkedes mig at aflokke 
ham et Smil eller et naadigt Ord.> 

€ Drengestreger, ikke andet, > sagde Dronningen : 
fjeg har dadlet ham derfor; det skal 'vorde ander- 
ledes.* 

«Det tykkes vel Eders Naade at Være sært af 
mig,» svarede Hr. Abraham, c men det bæres mig 
for, at dette ikke vil forandre sig. Det gaar med 
es Mennesker, som med Dyrene; vi drages til hin- 
anden eller stødes bort formedelst en uvilkaarlig 
Følelse og ofte uden fornuftig Aarsag. Jeg har 

aabenbart ved det første Syn indgydt Hertugen 
Modvilje, uanset om nogen skulde have sat ondt 
for mig hos ham. Selv om saa var, maatte det 
dog kunne lykkes mig at modvirke en slig fjendt- 
lig Indflydelse. Jeg tør nok sige, at jeg i Under- 
danighed og Iver for at være ham til Behag intet 
har forsømt; men alt forgæves. Straks naar jeg 
kommer ham for Øje, formørkes hans Aasyn. Jeg 
tænker da, naar han engang kommer til Skels Aar 
og Alder og faar Tøjlerne i Hænde, da vil jeg i 
Gerningen faa at mærke, hvad han nu kun tør til- 
kendegive ved Blik og Miner. » 

cEj, Hr. Abraham,* udbrød Dronningen, «hvor 
I der tænker langt frem! Det ligner ikke eder at 
tage Varsel af et Barns Luner. » 

cMen dette Barn,» svarede Hr. Abraham, c vil 
om ikke mange Aar være myndigt og da, om Eders 
Naade holder fast ved eders Forsæt, vorde Rigernes 
mægtige Konning. Selv forinden vil han finde Øjen- 
tjenere nok, som ville være villige til at fremme 
hans Hensigter. » 

• <3:Lad ikke det volde eder nogen Bekymring, > 
sagde Dronningen skarpt; «saa længe jeg er oven 
Jorden, vil jeg selv have Indseende med Rigernes 
Styrelse, og hvorledes der handles med mine tro 
Undersaatter.» 

cja, Eders Naade, det er mit Haab,» svarede 
Hr. Abraham, c og det vil for Rigerne og Folkene 
være en Lykke. Ikke heller nærer jeg nogen Tvivl 
om, at saaledes vil det jo blive, om Eders Naade 
da er oven Jorden; men jeg tænkte nu paa min 
egen ringe Person og Lykkens Ustadighed. Der- 
næst tænkte jeg ikke alene langt frem, men og paa 
den Tid, som nærmest staar for. Jeg drager nu 
bort og kommer Eders Naade af Syne. Da ville 
mine Fjender faa travlt med at sværte mig og gøre 
Eders Naades Hjerte koldt imod mig. Jeg beder 
Eders Naade, lyt ikke til dem! Tvivl ingen Sinde 
om min Troskab og unddrag mig ikke eders Gunst !> 



28; 

Han sagde dette i en saa inderlig og bønlig 
Tone, at Dronningens Hjerte rørtes.' 

«Hvoftil dog den Tale?> udbrød hun. c Tænker 
I om mig, a!t jeg lytter til Klaffere og er som et 
Siv, der svajer hid og did ; kender I mig ikke bedre ? 
Eller mener I, at jeg ikke har været skønsom nok 
og ikke lønnet eder efter Fortjeneste? Begærer 
I mere?» 

«Eders Naade mistydede der grusomt mine Ord,> 
svarede han. cEders Velgerninger mod mig have 
været store, og mit Hjerte er fuldt af Taknemme- 
lighed. Nej, Eders Naade, ikke er jeg i Dag kom- 
men for at begære mere af eder. Tværtimod, det 
er mit Ønske som Bevis paa min undersaatlige Hen- 
givenhed at bringe et lidet Offer, om Eders Naade 
vil værdiges at modtage det.> 

Idet han sagde dette, tog han et Papir af sin 
Brystlomme og rakte hende det. Det var et Bevis 
for en betydelig Pengesum, hvormed han havde 
forestrakt Dronningen, og som skulde være tilbage- 
betalt ham allerede til Sankt Hans Dag; men da 
han vidste, at der paa Grund af den kostbare Krig 
og denne Sommers store Udgifter til Hofholdningen 
var Ebbe i det kongelige Skatkammer, havde han 
ingen Vanskeligheder gjort, da Rentemesteren for- 
langte Henstand. Dog havde han sagt, at han 
ønskede at ordne denne Sag med Dronningen per- 
sonlig. Hun var bleven underrettet herom og 
tænkte, at hans Mening dermed havde været, ikke 
at afkræve hende Pengene, men at forlange Pant 
i Jordegods og derved gøre sig Fordel. De rige 
Jorddrotter drog nemlig gerne Fordel af Kronens 
Pengemangel for paa denne Maade at faa Fingre i 
dens Godser, og hvor svært det faldt bagefter at 
vriste Byttet fra dem, det havde baade Kong Val- 
demar og nu hans Datter erfaret. At tilbagevinde 
des tabte Krongods havde været et af hans vig- 
tigste Formaal. Dronning Margrete var traadt i 
hans Fodspor, og hun var naaet endnu videre frem 

dermed; men hvor meget ondt Blod det satte, det 
have vi set ved Bjørn Skaldres Forbitrelse over 
Tabet af hans to Gaarde. 

Hr. Abrahams Tale om at bringe et Offer fore- 
kom da Dronningen helt ubegribelig. Hun sad 
med Papiret i Haanden og saa spørgende paa ham, 
da han sagtelig tog det fra hende, rev det sønder 
og kastede Stumperne i Kaminen. 

«Hr. Abraham,* udbrød hun og løftede Haan- 
den, «hvad gør I dog derl» 

«Jeg gjorde det med velberaad Hu,> svarede 
han, €og i den Tro, at Eders Naade vil vise mig 
den Ære at modtage dette Mammon som en Gave 
fra mig, eders tro Underdan og hengivne Ven.» 

Han læste i Dronningens bevægede Aasyn, 
hvor stærkt et Indtryk dette Bevis paa Uegennj^- 
tighed gjorde paa hende. Hun var husholderisk og 
sparsommelig, stundom indtil Gerrighed. Hun havde 
Pengene kær og vidste bedre end de fleste at vur- 
dere og bruge dem; hun slap dem nødig, og det 
samme var Tilfældet med ham. Deri samstemmede 
de, og hun var da i Stand til at værdsætte Betyd- 
ningen af det Offer, han der bragte; men det var 
hende velkomment, og hun betænkte sig ikke paa at 
modtage det. Pengemellemværende mellem Fyrste 
og Undersaat hørte jo ogsaa dengang til Dagens 
Orden og havde intet nedværdigende ved sig, hvor- 
til kom, at den Overflødighed, af hvilken han gav, 
for største Parten havde sin Oprindelse fra Naades- 
bevisninger af hende selv, saa at en Del af Strøm- 
men kun vendte tilbage til sit Udspring. 

«I have Tak,» sagde hun med et huldsaligt 
Smil; hun henfaldt derpaa et Øjeblik i Tanker og 
tilføjede saa: c men skønt jeg modtager eders store 
Gave, som er mig velkommen, skal I ikke have 
gjort dette omsonst.* 

«Jeg beder Eders Naade ikke forringe min Ære 
og min Glæde ved noget Vederlag.* 

Hun saa alvorsfuldt paa ham, og nu kom dette 

mærkelige Udslag af hendes Hengivenhed for ham 
og hendes Gudsfrygt, som er blevet navnkundigt i 
Historiens Aarbøger, men ofte mistydet. 

<Jeg vil gøre et Løfte, > sagde hun, idet hendes 
Øjne fik Glans, c For det Mammon, I har skænket 
mig, vil jeg stifte en Messe til eders Sjæls Frelse. > 

Hr. Abraham saa overrasket op. Man stiftede 
jo ellers kun Sjælemesser for sine nærmeste, alene 
det særegne Tilfælde undtaget, at det skete som 
Bod for Drab til den dræbtes Sjælefrelse, og det 
vides ikke, at en fyrstelig Person hverken før eller 
siden paa den Maade har betalt sin Gæld til en 
Undersaat. Gunstbevisningen var altsaa aldeles usæd- 
vanlig; men dog var det en hellig Sag, en Anvis- 
ning paa Himmelen og intet Elskov&pant. 

Han modtog Tilbudet, og de takkende Ord, 
der flød fra hans Læber, bar Præget af en hos ham 
sjælden Varme og Oprigtighed. Det var ikke Æren 
alene, der voldte ham Glæde; hvor stor en Synder 
han end var, saa troede han dog paa Sjælemessers 
Kraft, altsaa paa en Gud, hvis Straf han maatte 
frygte, og hvis Vrede kunde afvendes paa denne 
Maade ved Velgerninger mod den hellige Kirke. 
Han gik stolt og tilfreds fra sin fyrstelige Veninde, 
men ikke, som hun muligt forestillede sig, bedre; 
ikke løftet af den Aand, som i dette Øjeblik virke- 
lig havde besjælet hende, men kun gjort mere tryg 
ved det Fribrev, han havde i Vente, og for at synde 
videre. 

Den næste Dag brød Dronningen op med hete 
sit Hof og forlod Helsingborg. Selv drog hun med 
unge Hertug Erik ind i Landet, Hertug Vratislav 
og hans Gemalinde skibede tilbage til Pommern, 
og den store Skare af Rigernes fornemste Mænd 
og Kvinder, som havde været samlet i Helsingborg, 
spredtes til alle Sider. 

Hr. Abraham dvælede dog et Par Dage hos 
sin Ven paa Helsingborg, for, som han spøgefuldt 

DronningeDS Jomfruer. I g 

sagde, at se, hvorledes Hr. Jep teede sig som Ægte- 
mand; men Elseby vidste bedre Aarsagen til hans 
Tøven. Hun fik nogle Kærlighedsord og skønne 
Løfter at leve paa; men hun tænkte sukkende, at 
de sagtens aldrig vilde blive indfriede. Vel havde 
det været for hende, om hun havde faaet Ret deri, 
og om den Mand, der holdt hendes Hjerte i sin 
Haand, aldrig var vendt tilbage til hende ; men han 
var som Falken, der aldrig taber sit Bytte af Syne, 
om der end maa gøres Omveje for at naa det. Nu 
kaldte Pligten ham bort, og han var trods alt dog 
ikke den Mand, der svigtede den for et Elskovs- 
eventyrs Skyld; men intet var vissere, end at han, 
naar Lejligheden kom, atter vilde vide at finde 
hende. 

Han drog først ad Varberg til, ledsaget af Hr. 
Stopatz og Henrik Raspe med deres Lejesvende; 
men den forlorne Ridder og hans uhøviske Fælle 
forligtes nu kun daarlig. Hr. Abraham havde des- 
uden et Horn i Siden paa Henrik paa Grund af 
hans Indblanding i Overfaldet paa Bo Stensøn, 
hvorfor han sendte ham Nord paa til Hæren, hvor- 
imod han tog Stopatz med sig til Varberg, og da 
han senere drog derfra, efterlod han ham som Borg- 
foged der. Henrik Raspes Forbitrelse over denne 
Begunstigelse af hans Rival var stor. Han havde 
ladet, som om han ingen Anelse havde haft om, 
hvem det var, der stak bag ved Anslaget mod Bo 
Stensøn, og som om det havde været hans Hen- 
sigt at frelse Bengt Ebbesøn af Stopatz's Kløer; 
men disse Kunster nyttede ham intet. Han var for 
stedse falden i Unaade hos Hr. Abraham og svor 
i sit Hjerte, at Stopatz før eller senere skulde komme 
til at undgælde derfor. 

Og nu sad Kirsten paa Helsingborg med sin 
bidske Ægtefælle og Elseby. Hun bar ikke sin 
Nedværdigelse som et Lam; hendes ægteskabelige 
Liv blev fra den første Dag af en evig Krig med 
korte Vaabenstilstande. Elseby havde fuldt op at 

gøre med at mægle Fred mellem de stridende Par- 
ter, og nu kom dog det gode, der var i hende, 
frem. Hun oprørtes nemlig over Jep Mus*s Raahed 
og stillede sig oftest paa den svagestes Side. Kir- 
sten havde derfor Trøst af hendes Nærværelse og 
fik hende lige saa kær som fordum. 

Men Jep Mus, som ikke sjælden kom tilkort i 
sin Kamp med to snilde og modige Kvinder, ban- 
dede sin Skæbne. Hans Svend Niels fik derfor 
en ilde Medfart, da han en Dag mindede sin Herre 
om det Løfte, denne havde gjort sin Helgen Sankt 
Jakob. 

«Nu, Herre, > sagde han, char I jo den gode, 
fagre Brud, I anraabte eders Helgen om, og eders 
Fjende, Hr. Mogens, er slagen med Vanmagt. Nu 
er det Tid at bygge det Alter, I lovede Sankte 
Jakob. » 

«Ti med den Snak,> raabte Hr. Jep forbitret, 
«eller jeg lader dig smage Stigremmen. God er 
ikke Bruden, jeg fik, men en sand Djævelinde, og 
ikke slog Sankt Jakob Hr. Mogens med Død; han 
lever end. Sankt Jakob faar bie. Niels, indtil han 
lærer bedre at høre efter mine Bønner.* 

tGud Herren forlade eder de syndige, formaste- 
lige Ord,> svarede Niels djærvt, cjeg frygter saare, 
at Sankt Jakob vil straffe eder for dem, men for- 
nemmelig fordi I bryder eders Løfte og ikke bygger 
ham det Alter. > 

Til Svar tog Hr. Jep sit Ølkrus og kylede det 
efter Niels, som dukkede sig og saa skyndsomst 
løb ud af Hallen. 

«Blide Dage havde jeg aldrig i Hr. Jeps Brød,» 
sagde han ved den Lejlighed til en af sine Med- 
tjenere; cmen nu er her at være som i Helvede. > 

FJERDE BOG 



Ferste Kapitel. 

En glad Aften. 



Næsten et Aar hengik for Kirsten i stor Trængsel ; 
men henimod Slutningen af det kom en Naa- 
dens Tid; de Storme, der plejede at rase omkring 
hende og i hendes eget Hjerte, lagde sig, og det 
blev stille. 

Den Dag nærmede sig nemlig, da Hr. Jeps 
Haab at faa en Livsarving skulde gaa i Opfyldelse ; 
og hvor grum han end var, saa vilde han dog ikke 
myrde sit eget Kød og Blod; men, hvad Kirsten 
bar under sit Hjerte, var jo ogsaa hendes Kød og 
Blod, skønt avlet i Had og ikke i Kærlighed. Moder- 
følelsen arbejdede sig langsomt frem i hende og 
kom til sin Ret. 

Da Barnet, en Søn, var født, og hun holdt det 
i sine Arme, fældede hun Taarer, som flød af Kær-' 
lighedens Kilde, var der end Ynk over det og hende 
selv blandet deri. Faderens Nag forvandledes for 
en lille Stund til Glæde og saa megen Blidhed, 
som hans kolde Hjerte kunde rumme. Fuldkommen 
død og sløvet maa den Sjæl være, i hvilken ikke 
engang Livets to Hovedtildragelser, et Menneske- 
barns Indgang i Verden og Udgang af den, vække 
nogen Bevægelse. Djævelen blev dreven ud af Jep 
Mus, og nogle gode Engle fik Bud til ham og bleve 

indladte. Han strøede Guld paa Moderens Seng 
og kælede for Barnet. 

Det naaede at blive kristnet og fik sin Faders 
Navn-, men han havde ved sin Raahed og Vold- 
somhed givet det sit Ulivssaar alt i Moders Liv. 
Svag kom Drengen til Verden, og han døde efter 
nogle Ugers Forløb. 

Da brød Uvejret løs, og denne Gang blev det 
til en Orkan. Hr. Jep beskyldte sin Hustru for ved 
Ligegyldighed med Plejen at have voldet Barnets 
Død, men hun gav ham Beskyldningen tilbage og 
lod ham vide, at han var Morderen. Da for han 
løs paa hende, og havde Elseby ikke været der og 
kastet sig imellem, vilde Kirsten ikke have undgaaet 
legemlig Mishandling. Ja hun tænkte, at han vilde 
have dræbt hende; det skete nemlig under Maal- 
tidet, og han sprang op med sin Kniv i Haanden. 

Fra nu af tænkte hun kun paa Flugt; men det 
var ikke let at sætte i Værk, og Elseby turde ikke 
række Haand dertil. Dog vilde Kirsten nu ikke, 
det koste, hvad det vilde, fortsætte Samlivet med 
sin Ægtefælle, hvorfor hun opslog sin Bopæl i et 
afsides liggende Rum, som kaldtes det røde Kam- 
mer, og var i ondt Ry for Spøgeri. Der gik det 
Sagn, at en Borgfrue i gamle Dage var bleven 
myrdet der af sin Gemal. Hun valgte en Dag, da 
Hr. Jep var fraværende, til at iværksætte Flytningen, 
og alle Elsebys Modforestillinger vare frugtesløse. 

«Guds Moder se i Naade til os, hvad gør du 
nu?» udbrød hun. c Vil du bo hos et Genfærd og 
end en Gang ægge din Husbonde til at tage Livet 
af dig?» 

cja gid han vilde det!> udbrød Kirsten. «Da 
maatte jeg takke ham; men han under mig det 
ikke saa godt; det volder ham større Glæde at 
tortere mig langsomt til Døde. En Trøst skal det 
være mig, om nu Fru Ermegaards Aand vjl aaben- 
bare sig for mig og vise mig Vejen til Himmerige ; 
da fanger jeg vel Mod til at søge Døden.* 

Kammerets Dør var af stærkt Egetræ, og der 
var indvendig en svær Jærnbolt at skyde for. . Kir- 
sten mente sig da i det mindste sikker for, at Hr. 
Jep straks i sin første Forbitrelse kunde trænge ind 
til hende, og muligt kunde hun imens finde Udvej 
til Flugt. Forgæves forestillede Elseby hende, at 
Hr. Jep sikkert straks, naar han kom, vilde lade 
Døren slaa ind og trække hende ud ved Haarene. 

cjeg vil ikke se ham mere,» svarede Kirsten. 
cSynet af ham svier mig ind i Sjælen; Fred vil jeg 
have for en Stund, skal det end koste mig Livet. » 

«Du har mistet Forstanden,* svarede Elseby 
og g>k raadløs og mistrøstig fra hende. 

Elseby genvandt dog sin Fatning og besluttede, 
at hun vilde støtte Kirsten til det yderste. Elseby 
havde trods sin Letsindighed et varmt Hjerte, og 
hendes Samvittighed levede endnu. Det tyngede 
paa hendes Sind, at hun havde hjulpet til at spille 
Kirsten i Jep Mus's Hænder, og nu vilde hun gøre 
Bod ved at udsætte sig for det værste for at hjælpe 
sin ulykkelige Søster. Hun vilde gaa Hr. Jep kækt 
i Møde, naar han kom, og tage det første Stød. 
Hun haabede, at det vilde lykkes hende at jage 
ham Skræk i Blodet ved at forestille ham, at hvis 
han brugte Vold mod sin Hustru, vilde det sikkert 
ende med, at hun tog sig selv af Dage. 

Dog er det et stort Spørgsmaal, om det vilde 
være lykkedes hende at kyse Hr. Jep med den 
Trussel, hvis han var vendt tilbage til Hjemmet 
alene; men han havde en Gæst med sig, og det 
viste sig til Elsebys frydefulde Overraskelse at være 
ingen anden end Hr. Abraham. Han var nu i 
Høsten vendt tilbage til Varberg for at unde sig 
nogen Hvile og se Hr. Stopatz efter i Sømmene. 
Saa havde han, som han sagde, følt Længsel efter 
at gense sin gamle Ven paa Helsingborg og for- 
lyste sig hos ham med Harejagten. Fluks var han 
dragen af Sted, og da han kun var en Mil fra Hel- 

singborg, havde han mødt Hr. Jep selv, som fra 
en anden Side vendte tilbage fra sin Udfart. 

Jep Mus havde paa Ridtet hjemad været temme- 
lig tilbageholden og undset sig ved at indvie sin 
Ven i sin ægteskabelige Elendighed. Han haabede, 
at Kirsten, naar han kom med en Gæst, vilde vide 
at overholde Anstanden, og det var hans eget For- 
sæt at gøre ligesaa. Men der stod ingen Kirsten 
for at tage imod dem, kun Elseby; og det var 
saare langt fra, at Hr. Abrahams Nærværelse luk- 
kede Munden paa hende. Nu fik hun tværtimod 
Tungen lettere paa Gled, idet hun haabede at finde 
en medforbunden i ham, og hendes Forventning 
blev heller ikke skuflTet. 

Efter at Hr. Jep havde raset en Stund og Hr. 
Abraham let i Skæget ad ham, 'sagde denne : 

€ Jomfru Elseby har Ret. Du har været for 
haard mod din Hustru og bør ikke drive Krigen 
videre. Lad hende have sin Vilje og sove i det 
røde Kammer i Nat, ja i ti Nætter, om hun vil. 
Hun vil nok blive ked af det; men saa snart vi 
mærke, at hun er bleven roligere i Sindet, vil jeg 
bede om at faa hende i Tale, og det skal ikke 
være min Fejl, om jeg ikke bringer hende til For- 
nuft. > 

«Nu, Tak, om du vil,» svarede Jep Mus tvært, 
«men jeg frygter for, at det vil være omsonst; thi 
hvor der ingen Fornuft er inde, n5nter det ikke at 
banke paa.» 

Han indskrænkede sig da til straks at postere 
en Skytte som Vagt for Kammerdøren. Dette viste 
sig at være meget virksomt; thi det hindrede al 
Udsigt til Flugt, hvorfor det ogsaa lykkedes Elseby 
den næste Morgen at faa hende i Tale. Følgen 
blev da, at Kirsten saavel som hendes Kammerpige 
Birthe, der trofast og trods Fru Ermegaards Spøgeri 
havde fulgt sin Frue til det røde Kammer, att^er 
kom for en Dag. 

Kirsten frabad sig dog al Forhandling med 
Hr. Abraham, og hun kapitulerede kun paa det Vil- 
kaar, at hun maatte beholde det røde Kammer til 
Soveværelse og Asyl. Jep Mus gik efter sin Vens 
Raad ind derpaa. 

c Giv efter for hendes Nykker og lad som intet, » 
sagde Hr. Abraham, c da vil alt jævne sig. Du er 
i Omgang med Kvindfolk det største Dummerhoved, 
jeg har kendt. » 

Jep Mus gav sig, og saaledes kom alt i den 
gamle Skik, for saa vidt som Kirsten indfandt sig 
ved Maaltiderne og gjorde Fyldest som Værtinde; 
*men stadig havde hun Tanken om Undvigelse for 
Øje, og haabede bedst at naa sit Maal, naar hun 
ved Forstillelse gjorde sin Gemal tryg. Jep Mus 
havde altsaa dog i dette Tilfælde vist, at han for- 
stod Kirsten Pedersdatter bedre end Hr. Abraham ; 
men denne høviske og glattungede Herre havde 
en sjælden Gave til at lægge en glinsende Fernis 
over alt, hvad der var ormstukkent og hult, saa at 
Brøstfældigheden ikke faldt i Øjnene. Det lykkedes 
ham da ogsaa nu paa Skuepladsen for saa hidsige 
ægteskabelige Kampe at fremtrylle et Samliv med 
et skuffende Skin af Fred og Hygge. Jep Mus var 
undertiden nær ved at indbilde sig, at alt virkelig 
var vel eller dog snart vilde blive det. 

Men Kirsten hjalp ogsaa selv til, det bedste 
hun kunde. Hvor led hun end var i sit Hjerte ved 
sin falske og tvetungede Gæst, saa lærte hun dog 
nu at paaskønne hans sjældne Gaver som behagelig 
og munter Selskaber. Ved et skæmtefuldt og træf- 
fende Ord hjalp han hende ofte over kedelige Vanske- 
ligheder, idet hendes bidske Husbondes Gnavenhed 
da med eet kunde slaa om til Latter, og det kunde 
endogsaa hænde, at hun selv blev reven med og et 
Øjeblik glemte Sagernes sande Stilling. 

Forunderligt nok var den ellers saa livlige Elseby 
det tavseste og mindst virksomme Medlem af det 
lille Selskab, over hvilket en Troldmand svang sin 

Tryllestav, saa at det trods alle Hindringer dansede 
skønt i Takt. Mellem hende og Hr. Abraham 
svævede der noget i Luften, som næppe vilde være 
undgaaet Kirstens Opmærksomhed, hvis hun havde 
været aandsfri og ikke saa stærkt optagen af sit 
eget. Der viste sig kendelige Tegn paa en hemme- 
lig Forstaaelse mellem de to; men først bagefter 
kom Kirsten i Tanker om, at der hele Tiden havde 
været noget dulgt og mistænkeligt over Elseby. 

Nu nærmede sig imidlertid Enden paa Even- 
tyret. Hr. Abraham havde dvælet i tre Uger paa 
Borgen, da han endelig en Dag sidst i September 
Maaned meddelte, at han aarle den næste Morgen 
agtede at bryde op og drage tilbage til Varberg. 
Det beklagede hans Ven og Vært oprigtigt; men 
da Hr. Abraham ikke lod sig overtale til at for- 
andre sin Beslutning, bød Jep Mus sin Hustru at 
lade brase dygtig op til det sidste Aftensmaaltid 
og sætte de skønneste Sølvstobe og Bægre paa 
Bordet. Selv sørgede han for, at den ældste og 
kosteligste Druesaft, han havde i sin Kælder, blev 
fyldt i Kanderne. 

Saa samledes de da alle fire om det skønt 
dækkede Bord, det samme, ved hvilket Dronningen 
plejede at sidde og holde Taffel, og det stod paa 
sin gamle Plads i den store Hal, Skuepladsen for 
saa mange vigtige Møder og glimrende Banketter, 
men ogsaa for Tildragelser, der havde grebet ind 
i deres eget Liv. 

Jep Mus syntes imidlertid ikke at gøre sig 
Tanker om sligt; han aad og drak med sin vante 
Graadighed, og naar han pustede, begyndte han 
stedse forfra igen med at skænde paa Hr. Abraham, 
fordi man ikke kunde bringe ham til at forlænge 
sit Besøg. Kirsten var nedslaaet og tavs; hun maatte 
tilstaa for sig selv, at det dog var Hr. Abraham, 
der havde holdt sit Skjold over hende; naar han 
<Xrog bort, da var hun uden Værn. Hun tænkte nu, 
at han, hvor slet han end var, dog i dette Tilfælde 

havde handlet, som han gjorde, i en god Hensigt, 
og saaledes oplevede hun, hvad hun mindst havde 
ventet, nemlig at føle Sorg ved at skilles fra ham. 

Over Elseby var der Uro. Hun blev ikke 
længe ad Gangen siddende paa sin Plads, paatog 
sig en Tjenerindes Gerning og gjorde sig overflødig 
Ulejlighed med Opvartningen. Naar Kirsten saa 
paa hende, undgik hun hendes Blik, og der for en 
Skamrødme over hendes Aasyn. 

Kun Hr. Abraham var fuldkommen behersket, 
ridderlig og høvisk, men med et passende Skær af 
Hjertelighed. Da Maaltidet nærmede sig sin Ende, 
greb han sit Bæger og sagde: 

«Nu er det Tid at sige Tak til min gode Vært 
og hulde Værtinde for den nydte store Gæstmild- 
hed. Kun alt for længe har jeg dvælet her, tryllet 
fast ved Venskabs Lænke og ved tvende skønne 
Kvinders Huldsalighed. Jeg beder eder, Fru Kirsten, 
tilgive mig, at jeg ved mit langvarige Besøg har 
voldet eder saa stor Ulejlighed!* 

Da de Ord om de skønne Kvinders Huld- 
salighed ramte Elseby *s Øren, blev hun rød som 
Blod og rejste sig halvt af Sædet, som om hun 
vilde bort for at dølge de frembrydende Taarer; 
men et Lynglimt fra Hr. Abrahams Øjne naglede 
hende til Bænken. 

«0, jeg beder Hr. Abraham, » begyndte Kirsten; 
men hendes Husbonde, hvem Vinen begyndte at 
stige til Hovedet, tog Ordet fra hende og sagde 
barsk : 

«Nu ikke flere søde Ord! Du gør Kvinderne 
galne med din Smiger, Abraham ! For Fanden, naar 
jeg byder en Ven til Gæst, spørger jeg ikke min 
Hustru, om det er hende tilpa§. Det er da vel, 
skulde jeg tro, kun hendes Skyldighed at staa for 
Huset og gøre sit bedste* 

Hr. Abraham saa paa ham, som om han tænkte : 
Du er og bliver et Asen! men han kom ikke til at 
give Svar. Der lød Fodtrin paa Fliserne, og da 

han vendte sig om, saa han for sig Elsebys Kammer- 
pige Martha. 

Hun var en meget tækkelig Jomfru, lille og 
væver, men velskabt. Hun tog sig nydelig ud i 
sit røde, velsnørede Livstykke , de hvide Hænge- 
ærmer og det blaa Skørt. Et guldstukket Bælte 
omfattede hendes smalle Midje, og et blaat Fløjls 
Pandebaand, fæstet bagtil med et Guldspange, holdt 
hendes gule, krøllede Haar sammen. Blikket fra 
hendes lyseblaa Øjne var dristigt, og hendes Hoveds 
Rejsning, den lille Opnæse, de halvt aabne, friske 
Læber, som altid villig bøjede sig til Smil, gav 
hendes Fremtræden noget paa een Gang fripostigt 
og fornøjeligt, udfordrende og i samme Nu afvæb- 
nende. Hun var ogsaa en Hallænderinde, en ^gte 
Affødning af det livlige og snilde Folkefærd nord 
for Hallandsaas. 

Hun lod, som om hun slet ikke saa Hr. Abra- 
ham og Elseby, kastede et stjaalent Blik til den 
strenge, unge Husfrue, i hvis Aasyn hun læste Mis- 
hag, gjorde et Kniks for Herren og sagde: 

«Hr. Jakob, Niels staar uden for Døren og be- 
gærer eder i Tale.* 

« Niels, hvad vil han?» brummede Hr. Jep; chvi 
kommer han ikke ind selv.f^s> 

cHan var ræd ved at forstyrre eders Madro, 
Herre,* svarede Martha, <men sagde, at han maa 
have eder i Tale. Jeg kom netop ned ad Taarn- 
trappen, og paa hans Begæring gik jeg herind for 
at kalde eder ud.» 

«Du kom netop ned ad Taarntrappen, » sagde 
Hr. Jep, idet han med pibende Stemme søgte at 
efterabe Marthas spæde, men klare Røst. c Du er 
en Rendemaske, stedse at træffe paa Gange og 
ved Døre, hvor du intet har at skaffe. Fort med 
dig og sig til Niels, at han faar umage sig selv 
herind. » 

Martha snurrede rundt og fløj ud af Hallen 
som en Vind, idet Hr. Abraham sagde: 

cMen, Jakob, det kunde dog være, at hvad 
Niels har at melde, ikke er for andres Øren.» 

«Vis vasl» svarede Hr. Jep, der stedse, naar 
Vinen gik ham i Hovedet, blev stædig og gjorde 
netop det, man fraraadede, var det end nok saa 
galt. Nu kom Niels trampende, gjorde sit Buk for 
Herskaberne og begyndte paa sin tvære Maade: 

cjeg vilde kun lade Herren vide — » men saa 
standsede han, idet han saa sky til Husfruen. 

«Hvad i Djævelens Navn vilde du lade mig^ 
vide?» spurgte hans Herre i sin mest bidske Tone. 

Kirsten vinkede Niels hen til sig, skænkede 
Vin i et Bæger og rakte ham det. 

c Drik først, Niels, » sagde hun; «det giver Mod, 
om jjet er en ond Tidende, du har at bringe ;» og^ 
saa smilte hiin skadefro, som om hun tænkte, at 
en Tidende, der var slet for hendes Gemal, maatte 
være god for hende selv. I saa Fald blev hendes 
Forventning langt overtruffen. 

Niels tømte Bægeret til Bunds og saa usæd- 
vanlig mildt til Fruen , idet han takkede og satte 
Bægeret fra sig. 

«Bliver det til noget.?* brølté hans Herre og- 
knugede sit Bæger i Haanden, som om det skulde 
samme Vej som det Tinkrus, han havde kylet efter 
Niels hin Morgen for et Aar siden. 

<Nu, Herre, » sagde Niels hastig, «det er snart 
fortalt. Mogens Munk er landet her ved Bryggen 
i Nat og drog med ti Svende i Følge alt inden 
Daggry Øster paa.» 

Der blev et Øjeblik tyst; en livlig Rødme for 
over Kirstens Aasyn, og hendes Øjne bleve klare 
som en fangen Fugls, der ser Burets Dør blive aab- 
net paa Klem. Hr. Jep, som blev Glædesglimtet 
i hendes Øjne var, sagde med dirrende Røst: 

«0g hvad saa.? Hvad rager det mig, hvor 
Hr. Mogens færdes?* 

« Herre, » svarede Niels, c det er kundbart over 

det ganske Land, at han har svoret eder Hævn, og 
jeg mente da, at det var min Pligt — » 

«HoId din Mund og pak dig,» raabte Hr. Jep 
rasende og sprang op; men Niels lagde flaanden 
paa Fæstet af den Kniv, der stak i hans Bælte, 
saa sin vrede Herre fast i Øjnene og sagde: 

cSkik eder, Jakob Nielsønl Lægger I Haand 
paa mig, da ved min Helgen — » 

Men i det samme sprang hans Herre ind paa 
ham, og hvis ikke Abraham Brodersøn havde 
kastet sig imellem, vilde det være gaaet løs med en 
rasende Holmgang; men nu blev Jep Mus omslut- 
tet af sin Vens stærke Arme og kastet tilbage paa 
Bænken, saa det knagede i den. 

«Nu fort med dig, Niels, > raabte Hr. Abra- 
ham; c din Herre er drukken og ved ej, hvad han 
gør. T> 

€ Fanden have ham,» lød Niels's Svar; «nu vil 
jeg ikke længere være hans Hundl» 

Saa gik han, og først nu opdagede Hr. Abra- 
ham, at Kirstens og Elsebys Pladser vare tomme; 
de vare flyede ud af Hallen, da Hr. Jep sprang løs 
paa Niels. Hr. Abraham pegede derhen, hvor de 
havde siddet, og sagde: 

«Din Hustru har du kyst af hendes Æressæde 
og krænket din troeste Svend. Det vil tage en gal 
Ende med dig, Jep, lærer du ikke at tæmme dit 
Sind.> 

Jep sad der, hvid om Kind og med dirrende 
Læber. Endelig genvandt han Mælet og sagde: 

cjeg saa det paa hendes Øjne, Abraham, at 
hun frydede sig, da hun hørte, at Mogens Munk er 
i Landet; det gjorde mig rasende og ikke Vinen, 
jeg drak. Jeg er ikke mere drukken end du.» 

cNu, det er vel,» svarede Abraham; c da kan 
du sanse et Alvorsord. Du maa være paa din 
Post, Jep I Mogens Munk vil have dit Liv, derom 
nærer jeg ingen Tvivl, og efter hvad jeg har 

hørt, da er han nu en ganske Mand og fører et 
Sværd saa godt som du og jeg.» 

cjeg blæser ham et Stykke,« svarede Jep, 
skænkede sig et Bæger Vin og tømte det i et Drag ; 
«jeg skal vide at hytte mig og min kære Hustru 
med,> føjede han spotsk til. «Vi ville holde os 
smukt hjemme en Stund, enddog det er at gøre 
for megen Ære af en Stakkarl, som Mogens Peder- 
søn. Ikke tvivler jeg om, at han jo ønsker mig 
Døden; men tro kun mig, han vil dog ikke driste 
sig til at foretage sig noget mod mig; det kunde 
blive ham en dyr Spas.» 

«Nu, jeg har varet dig ad,» sagde Abraham, 
«det var min Pligt som din fuldtro Ven; og jeg 
vil dertil føje end en Advarsel: omgaas din Hustru 
lemfældigere. Du vil kun vinde derved; naar det 
gælder Kvinder , da kommer man længst ved at 
fare med Lempe. » 

«Jo, jo!> udbrød Jep. «Du forstaar Kunsten ,^ 
Abraham; men det sværger jeg dig til, at havde 
du med Kirsten Pedersdatter at gøre, da vilde selv 
du med din glatte Tunge komme tilkort. Hun er 
ikke som andre Kvinder, hvem man kan smøre om 
Munden med Snak; men jeg skal vide at tæmme 
hende. » 

«Da er det hidtil kun lykkedes slet for dig,> 
sagde Abraham. 

«Ja,> svarede Jep, «men det har du voldet^ 
som kom og tog Brodden fra mig; det har gjort 
hende kry. Nu, Abraham, det har været gode 
Dage, mens du dvælede hos os; de gik glat; naar 
du er fort, da vil det gamle Svil igen begynde; 
men nu vil jeg tage Skeen i en anden Haand. 
Skikker Kirsten sig ikke, da sætter jeg hende fra 
Styret og lader Elseby staa for mit Hus; saa vil 
hun nok besinde sig; thi raadelysten er hun.* 

Da Jep nævnede Elseby, strøg Abraham sig 
over Panden, som om han vaagnede af en Drøm 
og saa paa Jep, som om han vilde sige noget; 

men Jep lod Munden løbe og fortalte videre, at 
han om fornødent vilde gribe til Indespærring, ind- 
til han omsider brød af og sagde: 

«Men du kedes ved min Snak; lad os nytte 
den sidste Aften bedre, Abraham! Jeg vil drukne 
mine Sorger i Vin; kom, pokuler nu med mig. 
Skulde det give en lille Rus, og du sover over dig, 
hvad gør saa det! Dvæl her da til i Overmorgen; 
det kommer dog ikke an paa en Dag. En glad 
Aften ville vi have os trods Djævelen, som har 
været her paa Spil.» 

Saa skænkede han i Bægrene og drak. Jep 
blev lystig og kvad en Vise: men Abraham sagde 
ikke mange Ord og stjal sig jævnlig fra at tømme 
Bægeret. Til sidst sagde han: 

«Naar du vaagner i Morgen, Jep, og det skulde 
befindes, at jeg har spillet dig et lille Puds, da 
bliv ikke vred!> 

c Ho, ho,» svarede Jep med et tykt Mæle, 
« pudser du mig, da vil det ikke — være — første 
— Gang.> 

Saa sank han ned af Bænken og gav ikke mere 
et Kny fra sig. Hr. Abraham tog da en af Kerterne 
og gik efter Niels, for at han skulde hjælpe ham 
med at bære sin drukne Herre til Sengs; men han 
fandt Nielses Kammer tomt. Dragkisten stod aaben, 
og det meste Tøj var udtaget; det saa ud til, at 
han var rømmet. 

Deri har Karlen gjort klogt, tænkte Hr. Abra- 
ham ; ellers vilde han sikkert i Morgen faa sin Ryg 
stribet og muligt ikke ret længe se Solen skinne, 
men sidde i Fangehullet med en Krukke Vand og 
en Brødskorpe. Dog Pest ramme ham; thi hvad 
skal jeg nu gribe til? Jeg kan dog ikke lade stak- 
kels Jep ligge paa de kolde Fliser. 

Saa gik han tilbage til Hallen, løftede sin 
drukne Ven op fra Gulvet og bar ham ind i hans^ 
Kammer, hvilket var et drøjt Stykke Arbejde, thi 
Jep Mus's svære Knokler vejede tungt. Da han 

lod ham falde paa Sengen, aabnede Jep Øjnene og 
brummede en Kende, men vendte sig derpaa om 
paa Siden og snorkede. 

Da Hr. Abraham atter kom ud paa Gangen, 
skinnede en Kerte ham i Møde, og en Kvinde i 
Hættekaabe ilede hen til ham; det var Martha. 

cEj, min Dukke,» sagde han, <er du alt paa 
Benene ?» 

€ Herren være lovet, at jeg fandt éder,> sagde 
Martha hurtig. cDagen gryr alt; det er paa Tide, 
at vi komme fort; Hestene ere sadlede og eders 
Svende rede.» 

. «Jeg vil tale med Elseby først,* svarede Hr. 
Abraham og vilde gaa forbi Martha; « muligt er det 
dog bedst, at vi lade den Daarskab fare.* 

«Daarskab,» raabte Martha og greb ham i Ar- 
men; «saa kaldte I det ikke, da I lokkede min Frue.» 

«Frue?» gentog Hr. Abraham barsk. 

«Ja, Frue,» svarede Martha og saa ham kækt 
i Øjnene; «saa vil jeg fra nu åf kalde hende og 
det vil jeg sige eder, Herre, at hvis I ikke nu, da 
hun har givet sig hen til eder og I har røvet hende 
hendes Ære fra, tager hende med eder og skær- 
mer hende, da er I den ringeste Karl, jeg traf paa 
min Vej.> 

«Ikke saa hidsig, Martha,* svarede Hr. Abra- 
ham og klappede hende paa Kinden. cStaar Elseby 
ved sit Forsæt og vil følge mig, da faar jeg lade 
hende have sin Vilje. Men hvorlunde komme vi 
herfra nu ved Nattetide uden at gøre Alarm og 
bringe Skytterne paa Benene.^* 

cAlt har vendt sig til det bedste,* svarede 
Martha. «Niels har sluttet sig til vort Parti.* 

cHvad,* udbrød Hr. Abraham, «jeg troede, at 
han var rømmet; hans Kammer staar tomt* 

«Det er og hans Agt,* svarede Martha; c men 
jeg fik ham i Tale først; vi lagde vore Hoveder i 
Blød og fik Tingene i Orden. Portgemmeren vilde 
gerne have sig en Friaften og gaa til Stads; det 

vidste Niels, gav ham den paa sin Herres Vegne 
og lovede at skaffe en Stedfortræder. I vil finde 
ham ved Porten, rede til at lukke os ud og ride 
med; thi I under ham vel en Plads i eders Følge ?> 
cOg du venter af mig, at jeg skal gøre eders 
Bryllup ?» spurgte Hr. Abraham med et Smil. «Du 
ér en stor Skalk, Martha; men hvad, om jeg har 
et Par flere eller færre af den Sort efter mig, gør 
intet til Sagen. Saa lad os komme i Sadelen og 
fort;, og Sankt Julian*) være med os paa Rejsen!* 



Andet Kapitel. 

Mild straf. 



Dét holdt haardt den næste Morgen at faa Hr. 
Jep rusket vaagen; men det maatte ske; thi der 
herskede stor Forvirring paa Borgen. Alle vare i 
Oprør over Jomfru Elsebys, Marthas og Niels's For- 
svinden, og raabte, at der burde gøres noget, men 
ingen turde udstede Befalinger, uden det skulde 
være Husfruen. Hun prøvede ogsaa derpaa, idet 
hun bød Gøste, en af Skytterne, at tage nogle af 
sine Fæller med sig og sætte efter de flygtende; 
men Gøste kendte Jep Mus for vel til, at han paa 
egen Haand vovede at gøre saa meget, som at 
lade en Hest sadle. Han gjorde da det, som og- 
saa laa nærmest; han gik ind for at vække sin 
Herre. 

Gøste var en Svensker, en smuk, granvoksen 
Karl med Kæmpekræfter. Hans Herre yndede ham 
paa Grund af disse Fortrin og den Lydighed og 
Troskab, han hidtil havde udvist, og Gøste saa med 
Ærbødighed op til den mægtige Befalingsmand. 



*) De rejsendes Helgen. 

Dronningens Jomfruer. 20 

Han listede sig da ind paa Tæerne i Sengekammeret; 
men da han saa sin Herre ligge oven paa Dynen 
med Klæder og Støvler paa, saa skønnede han, 
hvorledes det var fat med ham. Da hans Kalden 
ikke frugtede, brugte han sine store og stærke 
Næver saa vel, at han fik Hr. Jep lysvaagen og 
paa Benene. 

«Hvad nu?» raabte han. «Gøste, er det dig? 
Hvor er Niels, den Galgenfugl ?» 

«Rømmet, Herre,* svarede Gøste. 

« Rømmet !» raabte Hr. Jep og sprang op fra 
Sengekanten, hvor han sad. 

cOg ikke nok dermed,* vedblev Gøste. cjom- 
fru Elseby og Martha, de ere ogsaa fort; de ere 
alle tre undvegne i Nat. Fru Kirsten er af den 
Mening, at Hr. Abraham har taget dem med sig.» 

«Saa han er og fort?> udbrød Hr. Jep. c Nu 
hjælpe os alle de hellige tre Konger i Kolnl» 

«Gak ind i Fruerstuen, Herre, » sagde Gøste; 
eder er en farlig Tummel. Fiu Kirsten er i stort 
Sindsoprør, og Pigerne græde og hyle.> 

Hr. Jep gav sig straks paa Vej og mærkede 
allerede paa Afstand, at det var saaledes, som Gøste 
havde sagt; men da han viste sig i Døraabningen, 
blev der Tavshed. 

«En skøn Niddingsdaad er bleven forøvet i 
Nat,> sagde Kirsten heftigt, «og eders fine Ven, 
Hr. Abraham, er Manden. » 

«Ej saaU udbrød Hr. Jep. «Det skal dog 
først bevises. Jeg beder eder, lille Frue, at vare 
eders Mund og ikke i vort Tyendes Paahør at sætte 
Klik paa min bedste Ven.» 

fO, en ryggesløs Karl er han,* svarede Kir- 
sten. € Pigerne ere gaaede til Bekendelse. De have 
vidst Besked, men Martha lukkede Munden paa 
dem med Pengegaver, som Hr. Abraham havcje 
givet hende til det Brug. Jeg formoder, at Niels, 
som maa have hjulpet dem ud, ogsaa er bleven købt 
dertil; ja, jeg tænker, at den ganske Besætning er 

i Hr. Abrahams Sold, og at I ikke har været mere 
Herre i eders eget Hus end Gaardhunden. O, 
stakkels Elseby! Guds Moder se i Naade til hende, 
som er bleven saa skammelig voldført U 

«Saa sagte, min Dukke, saa sagte!« svarede 
Hr. Jep, som allerede et Par Gange havde søgt 
at komme til Orde. Han var ganske bleg om 
Næseti, og hans Stemme rystede, c Tal ikke her 
om Voldførelse; at Elseby var løs paa Traaden, det 
har jeg længe tænkt. Hun er gaaet godvillig med 
Hr. Abraham, lid derpaa. Lad os dog se efter i 
hendes Kammers; jeg formoder, at hun har taget 
baade Klæder og Klenodier med sig.» 

Saa skred han derind og raabte straks, da han 
var kommen over Dørtærskelen: 

cEj, se her! Dragkisten aaben og tom; ikke 
en Pille i den, og Smykkeskrin og Bønnebog borte ; » 

«De førte ogsaa tvende Pakheste med sig,» 
sagde en af Pigerne. 

«Det er ret,» raabte en anden, eder er fem 

§ 

Baase tomme i Stalden.* 

«Fem Heste stjaalne ud af min Stald!* raabte 
Hr. Jep. «0g hvor var Nattevagten? Jeg lader 
den Karl piske!* 

<Men hvad mon dette er? udbrød Kirstens 
Kammerpige Birthe, som var gaaet ind i Kamme- 
ret og saa sig om. Hun pegede paa en Papir- 
seddel, der var stukken fast i Sengeomhænget med 
en Naal. Hr. Jep kom til, løste Seddelen af, saa 
paa den og sagde: 

cEj, hvad har hun der griflet, den Taske? 
Fanden tyde de Kragetæer, ikke jeg!> 

Elseby var bleven navnkundig i Bossiø paa 
Grund af sin skønne, tydelige Haandskrift, saa at 
det var en højst uretfærdig Beskyldning mod hen- 
des sirlige Bogstaver at kalde dem Kragetæer; 
men Hr. Jep var ikke stiv i den ædle Kunst at 
læse. En af Pigerne kaldte sin Frue til, Kirsten 

20» 

tog Seddelen af Hr. Jeps Haand, og mens hun læste 
det skrevne, flød hendes Taarer. 

cOm I saa synes, » snærrede Hr. Jep, <da lad 
os vide, hvad det er, der bringer Vand i eders 
Øjne I > 

«Som I vil,> svarede Kirsten og læste nu Bre- 
vet, idet hun nu og da af Sindsbevægelse maatte 
st^indse, men kom dog omsider til Ende dermed. 

Hav Tak, Kirsten, stod der, for al Kærlighed, 
du haver udvist mod mig ufortjent. En Forræder- 
ske har jeg været oiod dig og stod fra først af i 
Ledtog med Hr. Mogens's Fjender. Jeg gjorde 
mit til, at du kom i din Husbondes Vold, det vil 
jeg ærligt sige dig nu, da jeg har faaet min Straf, 
saa du maa ynke mig. Vanæret følger jeg nu den 
Mand, som forledte mig til at svige dig, Gud for- 
lade ham hans store Synd og forbarme sig over 
mig og over dig i din Elende 1 Tak dog Hr. Jep 
for al Godhed, han udviste mod mig, men bed 
ham lade mig fare. Ingen Sinde mere, Kirsten, vil 
jeej komme dig for Øjne; men naar du har for- 
vundet din Vrede, da bed for mig! 

« Dette er overmaade begrædeligt, » sagde saa 
Hr. Jep, og ilde skurrede hans Røst i Kirstens 
Øren; «ikke havde jeg tænkt, at Elseby var en slig 
Taareperse; men hun skal have sin Vilje. Gerne 
lader jeg hende fare og er glad ved, at den lider- 
lige Jomfru er ude af mit Hus.» 

cMen I er dog hendes Værge, » svarede Kir- 
sten; «det er eders Pligt at drage Hr. Abraham til 
Regnskab; ja, I bør straks stige til Hest og sætte 
efter ham. Gør I ikke det, da maa vi tro, at I 
spiller under Dække med ham og har givet Elseby 
i hans Vold.» 

cLige glad er jeg, hvad I tror,» svarede Hr. 
Jep. cTænk ikke, at jeg vil rage i Fejde med 
min bedste Ven for en Skøges Skyld. Jeg har 
handlet mod Elseby, saa jeg kan forsvare det og 
ikke forklejnet hende for en Pending; ej heller har 

jeg haft mindste Kundskab om, at hun vilde løbe 
bort med Hr. Abraham. Dog ikke,» vedblev han 
hidsigt, cer det Sandhed; hvad I sagde før, ^t Be- 
sætningen er i hans Sold. Enddog jeg ikke tviv- 
lede om, at I, som lignede mig med Gaardhunden, 
jo helst saa mig bunden med en Lænke som dens, 
saa kan jeg ildce tjene eder i at takke af og krybe 
i et Hul, for at I kan faa Lejlighed til at gøre som 
Elseby og løbe af Gaarde med en Galan. Jeg skal 
ved min Helgen nu vise eder, at jeg ér Herre i 
mit eget Hus.» 

Arrigskaben kvalte hans Røst; men han kom 
snart til Mælet igen, vinkede ad Gøste og de andre 
Karle, som havde samlet sjg i Fruerstuen, og da 
saa mange, som Elsebys Kammer kunde rumme, 
vare trængte derind, tog han til Orde og sagde: 

<Hør nu, hvad jeg vil sige eder! Stor Efter- 
ladenhed have I udvist, eftersom det har kunnet 
lade sig gøre, at Niels er sluppen ud i Nat selv- 
tredje og har stjaalet fem Heste af min Stald. Om 
Jomfru Elseby og Martha ere løbne med Hr. Abra- 
ham eller med Niels, det maa Fanden vide og er 
mig lige eet; men intet af den Sort maa ske igen, 
og rækker nogen af eder Haand til sligt, da klyn- 
ger jeg ham op paa Portstolpen og lader ham 
hænge der til Føde for Ravne og Krager, saa sandt 
hjælpe mig min gode Helgen, Sankt Jakob af 
Compostellal 

Han drog Vejret og føjede saa til: 

€ Ingen maa lades, ud eller ind uden mit Minde; 
ja skulde end eders Husfrue komme og begære at 
lukkes ud, da vise I hende tilbage. Nu vide I 
min Vilje. Rak eder saa herfra og giv Rum!> 

Folkene rørte sig først ikke af Pletten; det 
saas tydelig paa dem, at de vare i en ophidset 
Stemning; men da Hr. Jep gentog sin Befaling, for- 
trak de dog, skønt langsomt og tvært. Han bød 
Gøste at blive og sagde saa til Kirsten: 

cGaa nu til det røde Kammer og forbliv deri 



3IO 

Eders Hu staar jo saa meget til Ensomhed, og nu 
skal den blive eder forundt. Jeg skal sørge for 
godt Lukke og sikker Vagt. Du skal tage Post 
ved Døren, Gøste, og med dit Liv indestaa mig 
for, at Fruen ikke kommer over Dørtærskelen, eller 
nogen indlades til hende. » 

«I vil mure mig inde?> raabte Kirsten bleg- 
nende. « Betænk eder vel, inden I gør det! Mine 
Frænder ville hævne det og befri mig.> 

At blive muret inde var slemt nok, men be- 
tydede dog ikke bogstavelig denne Handling, der- 
imod streng Indespærring, stundom for Livstid; fore- 
taget uden Dom, var det selvfølgelig en utilstede- 
lig Voldsgerning. 

cDet kan vel blive dertil,* svarede Hr. Jep; 
cmen nu ikke mere Snak. Fort med ederU 

cl er den værste Bøddel, der findes paa Jor- 
den, » sagde Kirsten. « Gøste, » raabte hun saa, 
«staa mig bi i min Nødl Kald Sk3rtterne hidl Var 
jeg eder ikke stedse en god Madmoder? I ville 
ikke taale, at der handles saa med mig — » 

«Tier I ikke nu,> raabte Hr. Jep, «da lader 
jeg eder ved min Helgen knævle.» 

Saa tog han hende ved Armen, men hun sled 
sig løs og gik, fulgt af den grædende Birthe, til sit 
Fængsel. Hr. Jep gik selv med og traf sine An- 
stalter med Omsigt. Han lod Smeden hente, den 
svære indvendige Jærnskodde brække fra og en for- 
svarlig Jærnkrampe med en Hængelaas blev sat ud- 
vendig. Kirsten stod med kryslagte Arme og saa 
roligt derpaa, mens Hammerslagene genlød i Gan- 
gen og overdøvede Birthes Hulken. 

Da Smeden havde fjernet sig og Døren var 
lukket, stak Hr. Jep Nøglen til sig og sagde til 
Gøste : 

c Forbliv nu her i Gangen og hold god Vagt! 
Ingen maa nærme sig Døren eller faa min Frue i 
Tale. Du skal siden blive afløst. » 

«Vel, Herre,* svarede Gøste. «I byder, og det 

er min Pligt at lyde; men forlad mig min Dristig- 
hed, at jeg giver eder et godt Raad. Lad dette 
ikke staa for længe paa og brug ikke Vold mod 
eders Hustru, ellers svarer jeg for intet. Folkene 
ynde hende og vare helt opsætsige. Havde jeg ikke 
snakket dem til Rette, vilde det gaaet eder ilde.» 

cEj hør!» udbrød Hr. Jep. « Sig mig dog, hvo 
det var, der vilde staa for det Oprør ?» 

«De vare alle ophidsede alt forinden,* svarede 
Gøste, «thi der gik i Morges den Tale i Borgestuen, 
at I i Gaar vilde myrde Niels; og da nu dette 
kom til — > 

<Vel, Gøste, vel,» sagde Hr. Jep, <jeg skal 
vide at tumle de Karle; vær uden Frygt for mig! 
Dog var det ret, at du varede mig ad. Gør frem- 
deles din Pligt og vær tro, da skal jeg lønne dig 
rundelig. » 

Saa gik han ned i Borggaarden og lod støde 
i Lur, hvilket var Tegnet til , at alle skulde møde 
paa Pletten; og da Folkene havde indfundet sig, 
talte han dem til. 

cjeg har mærket; » sagde han, cat I ere for- 
trydelige over, at jeg har spærret eders Madmoder 
inde. Dog kan det ikke være eder ubekendt, at 
hun ofte har været opsætsig imod mig; ja, hun har 
jo nys i eders eget Paahør krænket mig grovelig. 
Nu spørger jeg eder — naar en af eders Hustruer 
sætter sig paa Bagbenene, mon I da ikke giver 
hende en Kindhest eller prygler hende med en 
Kæp? Jeg har kun lukket min inde, for at hun 
kan komme til Besindelse ; ellers skal der ikke veder- 
fares hende noget ondt. Se, det kalder jeg en mild 
Straf. I skulle imens ikke komme til at savne 
hende; jeg skal sørge vel for eder.» 

Folkene fandt, at der var Forstand i den Tale ; 
ingen af dem vovede at kny; og da Hr. Jep saa 
lod brase op for dem og lod Øllet flyde, tabte de 
al Lyst til Oprør. 

Derpaa gik Hr. Jep op i Hallen, lod sin Davre 

frembære og læskede sin tørre Hals med en varm, 
krydret Morgendrik. Mens han slubrede den i sig, 
for mange Urostanker gennem hans Hoved. Han 
forudsaa, at det, han havde gjort, næppe vilde løbe 
stille af. Naar det rygtedes, da vilde hans Hustrus 
Frænder komme farende for at mægle og udfri hende 
af hendes Fængsel; men han vilde lade staa til. 
Formentlig vilde de dog staa paa hans Side, især 
naar de hørte, at Mogens Munk var i Farvandet; 
men hvad skulde han gribe til for at faa Bugt med 
sin Hustrus genstridige Sind og for stedse bringe 
hende under Aaget? Han bandede den Time, da 
han havde bejlet til hende og mindedes med et 
Suk sine gode, sorgløse Ungkarledage. Han ban- 
dede Abraham Brodersøn, som havde hjulpet ham 
til Hustruen; og der, ved hans Ven Abraham og 
hans sidste Streg, bleve hans Tanker hængende. 

En Fandens Skælm er han dog, den Abraham, 
sagde han i Aanden til sig selv. Som han gik 
mig under Øjne og indbildte mig, at han dvæ- 
lede her for min Skyld, og saa var det Elseby, 
den Tøjte, der holdt paa ham; for hendes Skyld 
var han saa from. Jeg burde have gættet det. 
Forunderligt var det dog, at han var hos mig i 
trende Uger uden i nogen Maade at gøre sig For- 
del. Han snød mig ikke saa meget som med et 
Hestekøb; — men Sankte Jakob se i Naade til 
^^Sf J^S ^^^^ dog af med fem gode Øgl Han 
varede mig ad paa det sidste, og sagde, at han 
vilde pudse mig; det maa jeg lade ham; men den 
Streg yar for grov. Dog er han en stor Taabe; 
hvad vil han med Pigebarnet? Hun bliver ham^ 
snart kun til Byrde, og der vil gaa stor Sladder 
om den Sag. Noget bør jeg dog for Skams Skyld 
gøre. Jeg vil skikke ham en Skrivelse, begære 
Elseby udleveret og fordre mine Heste eller Veder- 
lag for dem. 

Det gjorde han da; men da han selv ikke var 
stærk i Pennen, lod han sin Skriver fæste Ordene 

til Papiret, og da Skrivelsen var fuldført, kradsede 
han sit Navn under; saa meget evnede han dog. 
Saa skikkede han et ridende Bud med Brevet til 
Varberg; men det vendte tilbage uden Svar; thi 
Karlen havde ikke truffet Hr. Abraham. Han havde 
ikke været der, siden han drog til Helsingborg, og 
Hr. Stopatz havde ikke siden set ham eller faaet 
noget Bud fra ham; han vidste ikke, hvor Hr. Abra- 
ham var dragen hen. Hestene kom derimod til- 
bage, førte af en fremmed Karl fra Haslev, hvor 
,Hr. Abraham havde overnattet; men Karlen vidste 
ikke andet, end at Hr. Abraham var dragen videre 
Nord paa. 

Hr. Jep blev glad, da han fik sine Heste igen. 
«Der handlede Abraham dog ærligt og redeligt,* 
sagde han og slog sig dermed til Taals. 

Saa hengik et Par Uger i Stilhed. Hr. Jep^ 
satte ikke Foden i Stigbøjlen og blev hjemme. 
Ingen blev lukket ud og ingen, uden det var haardt 
fornødent, indladt paa Borgen. Vindebroen var Dag 
og Nat ophejset og Vagtposter udstillede paa Borg- 
volden, saa at Borgerne nede i By begyndte at 
tro, at en Fejde stod for. 

Men saa kom det, Hr. Jep havde forudset, nem- 
lig Frændernes Skare; først Kirstens Farbroder, 
Jakob Axelsøn, derpaa hendes Svoger, Niels Svend- 
søn Sparre fra EUinge med sin Hustru, Kirstens 
Søster Pernille, som var svagelig og ellers aldrig 
forlod Hjemmet, men hvem Rygtet om hendes 
Søsters Nød havde sat i Bevægelse ; og siden flere,^ 
kun ikke Oluf Geed og Fru Mette, Kirstens Frænke,. 
hvem hun helst havde set. 

Nu begyndte en drøj Tid for Kirsten. Hænge- 
laasen blev tagen fra Døren og Frænkerne indladt 
til hende. Baade hendes Søster og de andre præ- 
dikede Fornuft for hende ; men de fandt kun døve 
Øren; ja, de opnaaede end ikke at lokke hende 
ud af hendes Asyl , og en Gang, da Hr. Jep selv 
indfandt sig for at tale hende til Rette, slog hun 

Døren i lige for hans Næse. Saa sagde Fru Per- 
nille og de andre, at hun var sindssvag, og hendes 
Farbroder lod et Ord falde om, at det var bedst 
at give hende en Spændetrøje paa; men saa faldt 
hun med eet for saa vidt til Føje, at hun kom for 
én Dag og lod sig se ved Maaltiderne, ligesom den- 
gang Hr. Abraham var der i Besøg. Deri saa 
hendes Frænker et Tegn paa Bedring og bleve 
glade, men ikke Jep Mus selv. Han saa kun et 
nyt Fif deri og grundede over, hvad der monstro 
stak bagved; men det lykkedes ham ikke at komme 
efter noget. Han slog sig da til Taals og fandt 
sig for en Stund i Sagernes Stilling. Han var ikke 
ugæstfri og nød nu ved Frændernes oplivende Nær- 
værelse et lignende Velvære, som da hans Ven 
Abraham var hos ham, mens hans Gæster havde 
det saare vel hos ham og ikke gjorde Mine til at 
bryde op. Der blev afholdt Jagter, de drog nu 
og da ud paa Besøg hos Naboer, og Hr. Jep ind- 
bød nogle Gange disse til sig. 

Kirsten holdt sig rigtignok stadig hjemme, og 
der kunde være Dage, da hun slet ikke lod sig 
se; men hun teede sig roligt, naar hun kom til 
Syne, og gav intet Anstød. Hendes Frænder tænkte 
da, at nu vare de over det værste med hende. 
Det anede ingen af dem, at det rolige Aasyn, Kir- 
sten bar til Skue, kun var en Maske. Vel havde 
hun opgivet al Tanke om Flugt; hun vidste heller 
ikke, hvor hun skulde hen; men hun havde udtænkt 
et Middel til Frelse og i Smug givet sig i Færd 
med at sætte det i Værk. 

Det var hendes faste Beslutning at skilles fra 
sin Ægtefælle, men til at naa det Maal var der kun 
een Udvej, den samme, som kunde have friet hende 
fra Giftermaalet, nemlig at forsage Verden og gaa 
i Kloster. Paa den Maade kunde Baandet blive løst, 
og sligt var sket før. 

Der var, mente hun, nu ikke levnet hende 
noget andet Haab. Om Mogens Munk maatte hun 

tro, at han havde opgivet sine Hævnplaner; thi 
man hørte intet om ham. At han var kommen til 
Skaane, hvor han havde et Pantelen, vilde jo i og 
for sig ikke sige noget. Dog havde ogsaa af andre 
Grunde den Glæde, hun et Øjeblik havde følt ved 
Efterretningen om hans Ankomst, snart tabt sig. 
Hvad vilde det nemlig gavne hende, at Mogens 
Munk skilte Jep Mus ved Livet og hun blev Enke? 
Det vilde efter det falde Hr. Mogens svært nok at 
bjærge sig selv, endsige hende, paa hvem der sik- 
kert vilde falde Mistanke om, at hun havde staaet 
i Forbund med ham og tilskyndet ham til Drabet. 

Dog nedslog hende allermest den Tanke, at 
Mogens Munk nu maatte ringeagte hende. Det var 
jo Aar og Dag siden hun havde hørt om ham, og 
dengang var hun endnu ikke bleven Jep Mus's 
Hustru. Nej, der var intet Haab om Lykke mere 
for hende paa denne Jord. Hun var led ved Livet, 
og det vilde være bedst for hende at dølge sig i 
et Kloster. 

Hun gav sig da i Færd med at affatte et Brev 
til Bisp Peder. Det laa jo nær for hende at hen- 
vende sig til ham, hendes fordums Velynder. Hun 
følte -sig overbevist om, at hos ham vilde hendes 
Beslutning, at forsage Verden finde Støtte, hvis hun 
kunde overtyde ham om, at hun havde gyldig Aar- 
sag til at rejse Anklage mod sin Ægtefælle og for- 
lade ham; og det mente hun, skulde nok lykkes 
hende. Ikke alene forelaa der bevislige Volds- 
handlinger; men hun kunde rejse den svære An- 
klage imod ham, at han havde sveget sin Pligt 
mod sin Myndling, Elseby, og rolig taalt, at Abra- 
ham Brodersøn tog hende med sig for at gøre hende 
til sin Frillekone. 

Hun havde altsaa Vaaben nok i Hænde, og 
hun brugte dem vel. En hel Uge gik hen med 
Affattelsen af denne Skrivelse, som bar Sanddru- 
hedens Præg, og blev et Vidnesbyrd om Brevskriver- 
indens Aandsmodenhed og klare Tænkeevne, men 

dog ikke om stor Længsel efter Himmelen eller 
Lyst til hellige Gerninger. 

Saa gjaldt det at skaffe et paalideligt Bud til 
at overbringe Brevet. Bisp Peder var med Dronnin- 
gen højt oppe i Sverige, og Rejsen var lang; men 
Birthe hjalp sin Frue ud af den Forlegenhed; thi 
hun og Gøste havde et godt Øje til hinanden, og han 
var, skønt en Kæmpe og modig i Våabenfærd, dog 
saare svag lige over for Kvinder. 

Han paatog sig altsaa Hvervet og gjorde sine 
Sager snildt. Han løb ikke fra Borgen som Røm- 
ningsmand, men gik til Hr. Jep og bad om Orlov 
til at drage hjem til sin Fødestavn oppe i Verme- 
land, idet han foregav, at han ved en Bissekræmmer 
havde faaet den Tidende, at hans Fader var død. 

Hr. Jep, som trods sit Løfte til Gøste om runde- 
lig Løn dog ikke havde lukket Pungen op, mente 
ikke at burde nægte Gøste dette billige Ønske. 
Gøste fik altsaa Orlov, Hr. Jep gav ham en god 
Hest at ride paa og stillede kun det Virkaar, at 
Gøste skulde være tilbage inden en Maaned. 

Saa dro§ Gøste bort, medførende en saa velfyldt 
Madpose, at han i mange Dsfge fik Aarsag til at 
mindes Birthe, hvis trofaste Hænder havde stoppet 
den fuld; og hans Frue opsendte mange Bønner til 
Sankt Julian og Guds Moder om lykkelig Rejse for 
sin Budsvend. I stor Spænding ventede hun paa 
hans Tilbagekomst, og hvad Svar han vilde bringe; 
men dog viste hun alle et roligt Aasyn og gav 
daglig Beviser paa sin sjældne Sjælsstyrke. 



317 

Tredje Kapitel. 

Negleknippet. 



Skønt Elseby havde fældet modige Taarer, da 
hun skrev den angerfulde Afskedshilsen til Kirsten, 
og hun med Angest og Bæven i Nattens Mørke 
red fra Helsinborg ved Hr. Abrahams Side, gen- 
vandt hendes spændstige Sind dog snart sin natur- 
lige Munterhed, og hendes Smil glattede Rynkerne 
i Hr, Abrahams Pande. 

Da de red over Hallandsaas, dalede Solen for 
snart at sænke sig i Kattegat og kastede et gyl- 
dent Strejflys over Havets næsten spejlblanke Flade 
og det vidtstrakte Landskab, som de oppe fra Høj- 
derne kunde overskue. Det havde været mildt og 
klart Vejr lige fra Morgenstunden af, en af disse 
skønne Eftersommerdage, som Oktober Maaned 
stundom bringer, og Aftenen blev Dagen lig. I 
straalende Pragt viste sig den frodige, skovrige 
Slette, som laa for deres Fødder, og gennem hvis 
grønne Enge og brogede Skovfelter Aaer og Vand- 
drag drog sig som Sølvbaand. 

Det Syn var som et Billede paa den Fremtid, 
Elseby havde udmalet sig, naar hun tænkte sig ved 
sine'Ønskers Maal. Nu havde hun naaet det; hun 
red ved E[r. Abrahams Side, skønt ikke som hans 
Hustru; men hvad, tænkte hun, er en Frillekones 
Lod end ikke ærefuld, saa er den dog heller ikke 
helt i Foragt; hun bliver dog taalt. Lader Hr. 
Abraham mig fæste Nøgleknippet ved mit Bælte, 
jeg faar Lov til at styre hans Hus, og jeg lever 
skikkelig og bliver ham tro, da er alt, paa Brude- 
messen nær, vel og som det skal være. 

Men da de nu gennem en Hulvej red ned ad 
Aasen, blev hun var, at Omgivelserne vare hende 
fremmede. Dette var ikke Vejen til Laholm og 

altsaa heller ikke til Varberg; og dog havde Hr, 
Abraham lovet hende, at han vilde føre hende til 
Varberg; ja han havde endogsaa en Aftenstund, 
da de vandrede alene med hinanden paa Helsing- 
borgs Borgvold, med Ord, som vare en Skjald 
værdige, udmalet for hende, hvorledes hun skulde 
sidde i Fru Ingeborgs Kammer og i den samme 
Stol, hvor Dronningen havde siddet, mens han vilde 
ligge for hendes Fødder, lig en anden Knud Porse. 
Hvad der havde skræmmet Rigernes fuldmægtige 
Frue, det daarede stakkels Elseby; men dette var 
ikke en Leg for hende, som for ham. Hun havde 
nu givet sig hen til ham ; han havde hendes Skæbne 
i sin Haand. Hun var en falden Kvinde, men den 
Lidenskab, der havde ført hende til Fald, var dyb 
og sand. Hun var dog ikke en af dem, der, naar 
det første Skridt er gjort, med et let Sind vandre 
videre ned ad Lastens Bane. Hun mærkede det 
paa sig selv, at hvis hun blev forstødt, vilde hun 
fortvivle ; bar det ikke, da maatté det briste. Hun 
havde allerede i enkelte Øjeblikke haft mørke Anel- 
ser, og nu kom de igen. Hun stansede sin Hest, 
saa paa Hr. Abraham og sagde: 

« Dette er ikke den rette Vej; vi ere redne vild.> 

«Vist ikke,» svarede han. «Lad os ikke tøve, 
men ride fort, at vi kunne komme under Tag, inden 
Natten falder paa.» 

€ Drage vi da ikke ad Varberg til?» spurgte hun. 

«Ikke lige derhen,* svarede han undvigende; 
€ først til Skedal; der ville vi dvæle en Stund; og 
nu overnatte vi hos min Brydje her i Haslev.* 

De drog saa ind paa Gaarden i Haslev, den 
samme, som Hr. Abraham havde lovet først Hen- 
rik Raspe og siden Hr. Stopatz; men der var kun 
knap Lejlighed, saa at Brydjen eller Gaardstyreren 
og hans Hustru bleve helt forskrækkede over, at 
deres Herre kom med et stort Følge af Svende og 
endda en fornem Kvinde og hendes Kammerpige; 
ringe var Herberget og Kosten grov. 

«Hvilket sært Lune af Hr. Abraham, t sagde 
Martha om Morgenen til Elseby, c at føre os til 
denne usle Bondebo; vi havde kunnet ligge paa bløde 
Bolstre i Laholm og der drukket Malvasier for 
blaasur Mælk.> 

cO, Martha,* svarede Elseby, c det bekymrer 
mig kun lidet, hvad vi æde og drikke og hvorpaa 
vi ligge; men det huer mig ilde, at min Herre fører 
mig ad afsides Veje.» 

cLad det ikke sætte eder Krøller i Panden, 
Frue,» sagde Martha. cUdgangen paa Rejsen kan 
endda blive god. Vis kun et glat Ansigt og lad 
som intet. Sure Miner og Veklager, dem døjer Hr. 
Abraham ikke; Smil og Gammensord binde ham 
længst.* 

Men i dette lille Ord «længst» dulgte sig jo 
den Tanke, at intet Baand vilde kunne fængsle ham 
for stedse. Havde Elseby da ventet sig sligt? Hun 
kendte jo Rygterne om hans Ustadighed og mange 
Elskovshandler, saa man skulde synes, at hun forud 
maatte vide, hvad hun vovede og gik ind til, naar 
hun indlod sig med ham; men hvor langt ser man 
frem, naar Lidenskaben regerer! Hr. Abrahams Smi- 
ger og daarende Elskovsord havde gjort hende svim- 
mel; hun havde indbildt sig, at det var hendes Lod,' 
hvad ingen anden Kvinde havde magtet, nemlig at 
fængsle den ustadige Herre, saa Baandet holdt. 
Uagtet hun vel vidste, at hun nu ved at ofre sin 
Ære havde mistet sin Ret, saa havde hun dog ikke 
forestillet sig Muligheden af, at han allerede nu 
kunde tænke paa at svigte hende. Det var hendes 
Stolthed for meget; hun agtede ingenlunde at følge 
Marthas Raad og vise et glat Ansigt. Herren skulde 
faa at mærke, at gamle Thors Blod flød i hendes 
Aarer; hun vilde have fuld og klar Forklaring. 

I en mørk Stemning red hun ud af Gaarden og 
holdt sig tilbage, saa at hun blev den sidste i To- 
get. Solen skinnede klart ligesom den foregaaende 
Dag; dens Straaler kastede Glans over den lille 

Skare Ryttere, alle udsøgte Karle paa skønne, kraf- 
tige Heste, rigt klædte og udrustede. De blanke 
Jærnhatte, Staalskinnerne, Sværdfæsterne og Heste- 
nes Bidsler glimrede i Solen, og deres Herres 
Vaabenmærke, det graa Tyrehoved med de gyldne 
Horn, som var syt paa Svendenes Vaabenkjortler, 
tegnede sig skarpt frem. Den foregaaende Dag 
havde dette prægtige Syn kildret hendes Forfænge- 
lighed; nu skar det hende i Øjnene. 

Straks uden for Haslev skyder Stenaa sig forbi. 
Strømmen var paa Grund af en stærk Regn for 
nogle Dage siden opsvulmet og flød i rasende Fart 
hvirvlende hen under Broen. Da Elseby kom ud 
paa Broen, holdt hun sin Hest an og stirrede ned 
i Strømhvirvlerne. En Gysen kom over hende; 
hun tænkte, at dette var et Billede paa hendes egen 
Skæbne. • Med samme Fart havde Lidenskaben 
drevet hende frem, og som Aaens Vande hastede 
mod Havet for at forsvinde der, ilede vel hun sin 
Undergang i Møde. 

Men hendes Hest blev urolig, og da Hr. Abra- 
ham saa det, sendte han en Rytter ud for at føre 
hende sikkert over. Dette Bevis paa Omhu glædede 
hende dog ikke meget; thi han kom ikke selv. 
Dog kaldte han hende hen til sig, og saa red hun 
videre ved hans Side, men tavs uden Smil og Kær- 
Jighedsord. Ogsaa han var ordknap, saa at denne 
Dagsrejse, den anden og sidste, kun blev lidet 
lystelig. Først da de om Aftenen nærmede sig 
Fylle-Aa, ved hvis frodige, skovrige Bred Skedal 
laa, fik Elseby Tungen paa Gled, og det kom frem, 
som trykkede hende. 

cDette er min Fødeegn,* sagde Hr. Abraham, 
«og nu drage vi ret straks ind paa min Fædrene- 
gaard.:^ 

«En stor Ære for mig at komme der i Følge 
med eder,* svarede Elseby spotsk; «men dog fat- 
ter jeg ikke, af hvad Aarsag I har ført mig herhid. 

I har jo ikke til Huse her, men paa Varberg, og 
der lovede I at føre .mig hen.» 

«Jeg har Ærinde her,» svarede han; tmen af 
hvad Aarsag er det eder ellers saa haardt imod, 
Elseby, at dvæle paa Skedal og se ind til min 
Fostermoder Ellen f» 

Da Elseby saa ham forskende ind i Øjnene 
uden at svare, vedblev han: 

«Ellen er en god Sjæl og tillige hushold erisk; 
hun holder skøn Orden paa Gaarden ; hun vil sørge 
vel for eder.> 

« Sørge vel for mig?> udbrød Elseby. «Nej, 
Herre, deraf bliver der intet! At jeg skulde være, 
hvor I var, fæste Nøgleknippet ved mit Bælte og 
styre eders Hus — saa lød eders Tale, inden vi 
drog fra Helsingborg. Gaar I nu fra eders Ord?» 

«Ih nu, Elseby,* svarede han med et Smil, «I 
skal komme til Varberg, visselig skal I saa! Vær 
nu blot en føje Stund Ellens Gæst her paa Skedal. 
I er dog ogsaa min Gæst, eftersom Gaarden er min 
og jeg er Husets Herre. » 

Elseby tav et Øjeblik for at standse de frem- 
brydende Taarer. Endelig havde hun Fatning til 
at tale og sagde: 

<Tænk vel over, hvad I gør ved mig! Regn- 
skabstimen kunde ellers let, naar den engang kom- 
mer, vorde eder for tung.» 

<Tal ikke slige mørke Alvorsord, » svarede 
han; «de klæde eder ilde. Saa gør I og klogest 
i, Elseby, som Sagen staar, at nyde, hvad Glæde 
Øjeblikket giver og ikke se for langt frem. Jeg 
skal sørge vel for eder; det har jeg lovet og det 
Løfte skal jeg holde; men I maa finde eder i Rime- 
lighed og tage de Kaar, jeg byder eder.» 

Nu brusede Elseby op og sagde: 

cBild eder ind, at jeg gør det! At leve her 
under en Bondekvindes Regimente, deri finder jeg 
mig ej!» 

fMen har jeg da sagt, at I skal staa under 

Dronningebs Jomfruer. 21 

Ellens Befaling?* svarede han. «Ellen, har været 
mig i Moders Sted og er mig tro og hengiven ; min 
Vilje er en Lov for hende.* 

«Ja, om jeg kendte eders Vilje og vidste, hvil- 
ken den er,» udbrød Elseby; «men I taler i Gaader. 
Det skal I dog vide, at hvis I efterlader mig her, 
da — » saa brød Taarerne frem, og Mælet forgik 
hende. 

«Da vil I løbe efter mig?» spurgte Hr. Abraham. 

«Gid jeg laa under sorten Muld !» raabte Elseby, 
og saa hulkede hun atter. 

<Tys,> sagde han, « skrig ikke saa op; Sven- 
dene kunde høre det*, vær stille og skik eder, da 
vil alt gaa bedst.* ^ 

Det gjorde hun da; men da de kom ind paa 
Gaarden, og Ellen viste sig i Døren for at tage 
imod dem, sank Hjertet i Elsebys Bryst; ikke fordi 
Ellens plumpe Skikkelse og barske Aasyn skræm- 
mede hende, men paa Grund af den Modtagelse, 
hun fik; thi da Ellen havde hilst sin Fostersøn og 
Herre ved, som hun plejede, at omfavne ham og 
kysse ham paa Kinden, stirrede hun paa Elseby 
med et spørgende, meget sigende Blik, gjorde et 
lille Kniks og vendte hende Ryggen. 

Saa gik de ind ; men straks forsvandt Hr. Abra- 
ham og Ellen i et Sidekammer, og derfra lød nu 
ind til Elseby et Bulder af Skænderi, indtil Hr. 
Abraham atter kom til Syne og saa helt ophidset ud. 

<Den gamle gør sig ud til Bens,» sagde han; 
«men lad, som om I intet har mærket, Elseby. Jeg 
skal ved min Helgen snart faa hende tæmmet I > 

Ellen lod sig ikke mere se den Dag; men en 
af Gaardens Piger indfandt sig og førte Elseby og 
Martha til deres Kamre, som vare de bedste i 
Huset. Dette var kun en Bygning paa eet Stok- 
værk og gammelt, men dog smukt holdt ved lige 
og vel udstyret med Bohave. 

«Her er ikke ilde at være,* sagde Martha, da 
hun løste op for Sækkene, tog Elsebys og sine 

egne Klæder frem og hængte dem i et stort Skab, 
som stod i Elsebys rummelige Kammer. «Lad os 
dog se et Smil, Frue; de Taarer ødelægge Sagen. » 

«Der vil rinde flere, Martha, » svarede Elseby. 
« muligt ogsaa fra dine Øine. Den gamle Kvinde, 
som raader her, vil os ilde. Hun saa paa mig før, 
da jeg gik ud af Stuen, som om hendes Hu stod 
til at smide mig ud. Vi ville faa vort Læs med 
hende. » 

«Paa det Lav nejl» svarede Martha kækt. tikke 
skal hun evne at presse Taarer af mine Øjne. Staar 
Hr. Abraham paa vor Side, da vil jeg le den gamle 
Drage lige i Ansigtet, Vær tryg, jeg skal vide at 
tumle hende I » 

Den næste Dag kom Ellen dog til Syne og 
opførte sig sømmeligt imod Elseby, men det gik 
med Suk, Hovedrysten og medlidende Blikke og 
blev saa pinefuldt for Elseby, at hun næsten vilde 
have foretrukket aaben Krig. Imidlertid viste Hr. 
Abraham hende nu stor Ømhed og veg ikke fra 
hende. Han færdedes med hende i Omegnen; Jag- 
ten gik gennem Skoven, som genlød af Jægerhor- 
nets Klang og Hundenes Halsen. Bønderne be- 
gyndte at undre sig; men Elseby viste sig i al sin 
Færd saa ganske at være Hr. Abrahams Lige, at 
de alle hilste hende med Ærbødighed, og nogle 
troede, at hun virkelig var hans Hustru. 

Martha haabede, at hun endnu skulde blive 
det, og en Dag slog hun paa den Streng for Hr. 
Abraham ; thi hun havde stedse frit Sprog hos ham. 

«Da I red af Helsingborg med Jomfru Elseby, 
Herre, » sagde hun, c tog I med eder det bedste, 
som var og nogen Tid har været inden de Mure, 
og dog satte mange Jomfruer deres Fødder der, ja 
de fagreste og snildeste i det ganske Land. Hvo 
rider og træder en Dans som Elseby Andersdatter, 
hvo fører sig saa yndefuld ? Og Ordene flyde liflig 
fra hendes Læber, ret som den klare Vin.» 

«Ej, Martha, » udbrød Hr. Abraham, «da tyk- 

2I» 

kes mig dog næsten, at hun end maa kunne lære 
af dig, saa vel taler du.» 

« Det fryder mig at høre, at I mener det, Herre,* 
svarede Martha, «men paa Jomfru Elsebys Vegne. 
Dog vil jeg sige, at gaa mine Ord eder ikke til 
Hjerte, da har jeg ikke talt vel.» 

«Nu,> sagde Hr. Abraham, «det var unødven- 
digt at sige det, du der sagde ; jeg ved det kun 
alt for godt* 

<Men da,» svarede Martha, «maa I dog vide. 
at bedre Hustru finder I ikke. Hun elsker eder 
og vil være eder tro til Døden. Før hende til 
Brudeskammelen og genopret hendes Ære, da hand- 
ler I lige saa kristeligt, som klogt. » 

cEj,* sagde Hr. Abraham spøgende, «nu staar 
Verden ikke længel Ingen Sinde før prædikede en 
Kammerterne Dyd for mig. Dog jeg skal over- 
veje det, du der sagde om Ægteskab, og lægge 
mig det paa Sinde. » 

Martha vidste ikke ret, hvad hun skulde tro. 
Den Tone, hvori Ordene bleve udtalte, og det Blik, 
som ledsagede dem, modsagde deres Indhold. Dog 
var hun langt fra at gætte, hvad der dulgte sig 
under dem ; men hvad der fulgte paa var talende nok. 

Den næste Morgen nemlig, mens hun og Elseby 
endnu laa i Sengen, kom Ellen ind til dem og sagde: 

« Hilsen fra Hr. Abraham I Han drog af, inden 
Sol stod op, og bød mig sige eder, Jomfru Elseby, 
at nødagtige Sager kaldte ham til Varberg. Han 
vilde, sagde han, spare eder Afskedens Pine.* 

Elseby havde rejst sig i Sengen. Hendes brune 
Haar faldt ned over hendes Skuldre, hun støttede 
sig med begge Hænder og stirrede paa EUien, mens 
Farven veg fra hendes Kinder. 

<Jeg har lovet at drage Omsorg for eder,> ved- 
blev Ellen og saa sky til den stirrende ^Elseby, c og 
jeg skal holde mit givne Ord, om I da skikker 
eder hvad jeg og sagde til Abraham. Han er min 
Herre, hvem jeg maa lyde. Ingen Sinde satte jeg 

mig op mod ham uden een Gang, og dét var den 
Dag, da I kom hertil. Da var han til Sinds at 
flytte Nøgleknippet fra mit Bælte og hen til eders; 
men da sagde jeg til ham: Abraham, du har diet 
mit Bryst og jeg har været dig i Moders Sted. 
Derefter har jeg nu tjent dig tro i to Gange ti Aar 
og stedse kun set paa dit Bedste: og nu vil du 
sætte mig fra Styret og jage mig af Gaarden 
for en — .» 

«Var eders Mund, I gamle Hegle I » raabte 
Martha, som hurtig var faret i Klæderne og nu kom 
til. «Ter I eder ikke sømmeligt mod min Frue — » 

«FrueI» gentog Ellen, satte begge Hænder i 
Siden og lo. «Paa den Slags Fruer er der ved min 
Helgen godt Køb.» 

«Vær ikke saa kæphøj, » sagde Martha og traadte 
nærmere. «Den Dag i Gaar lod Hr. Abraham til 
mig falde et Ord om, at han vil gøre — » 

«Din Frue til sin?» faldt Ellen spotsk ind. «Nu, 
vent da helst med Æresnavnet, indtil Æren er der. 
Han gør det aldrig, og en Taabe maatte han være, 
om han gjorde det. Han har drevet Gæk med dig, 
det tør jeg sværge paa.» 

«0 ja,» svarede Martha. «I maa vel kende 
ham! I to Gange ti Aar var I hans lydige Tjener- 
inde og Koblersko 

«KoblerskeI» raabte Ellen, blev blodrød i An- 
sigtet, sank om paa Løjbænken, som stod ved Sen- 
gen, og stak i at græde. «At jeg maa lade mig 
det byde og høre Ukvemsord af en Tøjte som dig!» 

Saa stønnede hun , tørrede sine Øjne , og 
rejste sig. 

«Du ved, at du l3n^erl Aldrig hørte du eller 
nogen om mig, at jeg gjorde noget uskikkehgt eller 
rakte Haand til min Herres Skælmsstreger. Han 
maa forsvare for Gud og sin Helgen, hvad han gør; 
jeg kan ikke derfor.* 

Saa stønnede hun atter og stak Lommeklædet 
til sig. 

<Jeg skal lige fuldt, » vedblev hun, « handle 
kristeligt mod eder. Jomfru Elsebyl I er nu mest 
at ynke; men de Fruenykker, dem maa I ved Gud 
helst slaa af Hovedet og se Tingen an, som den 
staar. En Tort er det for mig, at jeg skal huse 
eder; men jeg skal gøre det, eftersom min Herre 
har forlangt det af mig, og antage mig eder, ind- 
til I paa anden Maade bliver forsørget* 

Saa gik hun, idet Elseby, der hidtil havde 
siddet i Sengen som en Støtte, sank tilbage paa 
Puden og brast i krampagtig Graad. 



Fjerde Kapitel. 

Den bløde Seng. 



Fjorten Dage efter, en Aften henimod Slut- 
ningen af Oktober, sad Elseby med Martha i sit 
Kammer. Kun sjældent i de sidste to Uger var 
hun gaaet over Dørtærskelen; enten sad hun ørkes- 
løs og stirrede hen for sig, eller hun vandrede frem 
og tilbage i Stuen i stor Ophidselse og udgød sig 
i bitre Klager, paa hvilke Martha hørte taalmodigt, 
efter at hun havde udtømt hele sin Skat af Trøste- 
grunde og gjort mange forgæves Forsøg paa at 
sætte Mod i Elseby. Saaledes var det ogsaa gaaet 
denne Aften, indtil Elseby omsider udbrød: 

«Jeg udholder ikke dette Liv i Længden, 
Martha! Jeg maa herfra. Vil du som jeg, da drage 
vi sammen ud i Landet og dølge os i en Afkrog. 
Jeg har mine Smykker og en lille Slump Mønt. 
Niels har ogsaa nogen Mønt i sin Pose; gift dig 
med ham. Vi finde vel en Hytte i Skovens Skjul, 
hvor I kunne sætte Bo, og jeg vil da være til Huse 
hos eder.» 

Niels var bleven paa Skedal; thi Hr. Abraham 
vilde ikke have ham, en Rømningsmand, i sit Følge; 
men Martha nærede ikke nogen brændende Kærlig- 
hed til sin tvære Bejler. Hun havde indladt sig 
med ham, fordi hiin haabede, at hans Herre vilde 
lønne hans lange og tro Tjeneste med en god 
Forsørgelse, saa at hun kunde faa gode Dage som 
hans Hustru; men nu -var det Haab glippet. Det 
andet, at Hr. Abraham skulde tage sig af ham, 
havde nu ogsaa kun ringe Udsigt til at gaa i Op- 
fyldelse. Hun var da ikke synderlig ivrig efter at 
gaa til Brudeskammelen med ham. 

«Giv Stunder, Frue,» sagde hun derfor til Elseby. 
«Der kan end komme Bud med gode Tidender fra 
Hr. Abraham, eller hvo ved, han kan selv vende 
tilbage til eder. Lad ham gaa og komme, som han 
vil og kan. Anderledes er ikke heller de fleste 
Hustruers Kaar, naar deres Ægteherrer færdes om 
i Dronningens og Rigets Tjeneste. Frydelige Dage 
havde han dog her med eder; han kan føle Læng- 
sel efter at nyde slige igen, og saa kommer han.« 

«Men de frydelige Dage vare saa faa,> svarede 
Elseby, «og hvor dyrekøbte I Ikke heller fatter 
jeg, af hvad Aarsag han sneg sig herfra uden Af- 
sked, naar det var hans Agt at vende tilbage. Ak 
nej, Martha, nej, jeg har set ham for sidste Gang I » 

Alligevel plejede hun at fare sammen ved 
enhver Lyd i Gaarden og løbe til Vinduet, naar 
Hundene gøede, et Bevis- paa, at hun dog endnu 
haabede paa et Gensyn; og dette gentog sig netop 
nu, faa Øjeblikke efter at hun havde talt. Der lød 
Bulder i Gaarden, hun og Martha løb. til Vinduet 
og denne Gang ikke forgæves. En Rytterhob 
svingede ind ad Ledet, og Elsebys Hjerte tog vold- 
somt paa at banke; men det var ikke Hr. Abraham. 
Med Undren saa Elseby sin galante Ridder fra 
Banketterne paa Helsingborg, Hr. Stopatz, ride for 
Døren. 

cHr. Stopatz, » udbrød Martha glad. c Han 

kommer med Bud fra Hr. Abraham, muligt for at 
føre os til Varberg. Nu skal I se, Frue, at alt 
vorder godt I Jeg vil ud og spørge mig for.» 

Hun løb ud af Stuen, mens Elseby blev tilbage 
i stor Spænding; men Martha kom snart tilbage, 
ikke mere klog, end hun var gaaet derfra. Ellen 
havde nemlig været paa Pletten og gennet hende 
væk, saa at hun ikke fik Stopatz i Tale, og Sven- 
dene, hvem hun havde udfrittet, vidste intet om 
Stopatz's Ærinde, eller de lod saa. 

fVi maa sove derpaa,» sagde saa Martha, cl 
Morgen vil det klare sig.» 

Og det gjorde det. Da Elseby efter en søvn- 
løs Nat var staaet op, indfandt Ellen sig og teede 
sig uvant mildt og høvisk, idet hun bragte Hilsen 
fra Stopatz og spurgte, om Jomfru Elseby vilde 
unde ham en Samtale under fire Øjne. Selvfølgelig 
svarede Elseby ja. Martha maatte rømme Stuen, og 
straks efter traadte Stopatz ind. 

Han havde paataget sig den mest smægtende 
Mine og lagde Haanden paa Hjertet, idet han buk- 
kede meget dybt. 

«Hvor lider I, Jomfru Elseby ?» spurgte han. 
«Behager det eder vel paa Skedal ?» 

Da Elseby stirrede paa ham uden at svare, 
vedblev han: 

«Jeg frygter nej. Eders fagre Kinder ere saa 
blege og eders Blik tungsindigt. Det fatter jeg 
godt, her er sørgeligt ensomt. Ak^^det er ikke 
mere for eder og ikke heller for mig, som i gamle 
Dage, da jeg svingede eder i Dansen paa Helsing- 
borg. Mindes I det?> 

« Herre,* svarede Elseby omsider, « hvortil den 
Snak? Kommer I fra Hr. Abraham? Har I Bud 
til mig fra ham, da udret eders Ærinde og gør 
mig Pinen kort I » 

« Visselig kommer jeg fra Hr. Abraham,* sva- 
rede Stopatz, «men dog i mit eget Ærinde. Vi 
ville imidlertid ikke straks tale derom. Det maa 

være eder nok at vide, at Hjertet har drevet mig 
hid. Svarlig har jeg sukket af Længsel efter eder, 
Jomfru Elseby ! Jeg mente, at I dog havde nogen 
Godhed for mig fra forhen, og at det ikke vilde 
være eder ukært at gense mig. For at være eder 
til Behag og forkorte eder Tiden, er jeg kom- 
men og — » 

«Er det sket med Hr. Abrahams Minde ?» raabte 
Elseby, idet en dyb Rødme for over hendes Kin- 
der, og hendes Øjne funklede. 

«Visselig»» svarede Stopatz,« ellers vilde jeg ikke 
have dristet mig dertil, og I, lille Jomfru, burde af 
den Aarsag have givet mig en mere sømmelig 
Modtagelse. » 

Elseby stirrede et Øjeblik paa ham; men der- 
paa for hun som en Pil forbi ham og ud af Døren, 
som hun smækkede i efter sig. Hun løb saa gen- 
nem de mellemliggende Rum ud i Køgerset, som 
var Ellens sædvanlige Opholdssted, og hvor hun 
ogsaa ,nu sad, fordybet i Samtale med Martha, hvis 
Aasyn vidnede om en høj Grad af Overraskelse. 
Begge sprang de op, da Elseby kom farende, og 
troede, at .der var sket en Ulykke, eller at Stopatz 
grovelig havde krænket hende; men Elsebys første 
Udraab forklarede dem straks Aarsagen til hendes 
Heftighed. 

«Jeg vil det ikke! Ved Guds Moder, nej; jeg 
lader mig ikke skænke bort, som var jeg en Hund 
eller et Styy|e Kvæg! Dette er over al Maade 
skændigt! Ellen, I maa beskærme mig — med- 
mindre denne frække Karl lyver? Ja, det gør han 
sikkert — » 

«Nej, lille Jomfru, » lød det bag hende med 
Stopatz's Røst; thi han var gaaet efter hende. «Ellen 
Povelsdatter kan bevidne, at Hr. Abraham har skik- 
ket mig hid.» 

«Det er, som Herren siger, » sagde Ellen, idet 
hun greb i sin Taske, tog en Ring frem og holdt 
den op. 

Elseby kendte kun alt for godt den Ring. Hr. 
Abraham plejede at bære den paa sin højre Pege- 
finger, og i Stenen, en stor Rubin, var hans Vaaben 
mærke, Tyrehovedet, udskaaret. Han brugte den 
ogsaa som Signet, og den var saa god som et Kre- 
ditiv, Vidnesbyrd om, at han havde givet Over- 
bringeren Fuldmagt til at handle i hans Navn. 
Elseby stod og stirrede paa den, mens Farven veg 
fra hendes Kinder, da Stopatz sagde: 

«Jeg beder eder, Jomfru Elseby, at være uden 
Frygt 1 Det smerter mig dybt, at min Nærværelse 
saa højlig mishager eder; men jeg vil ikke for- 
ulempe eder.» 

Elseby saa paa ham med et sky Blik. Den 
Tone, hvori han talte, tydede paa Oprigtighed. 
Det var virkelig Tilfældet, at Elseby havde sat hans 
Hjerte i Brand; men den Ømhed, han lagde for 
Dagen, foruroligede hende allermest 

«Jeg tager eder paa Ordet, » svarede hun. «Jeg 
gaar nu tilbage til mit Kammer og haaber, at I 
ikke oftere, mens I er her, vil trænge ind til mig 
og krænke mig. Martha, komI> 

Saa gik de; men da de vare komne ind i 
Elsebys Kammer, lukkede hun Døren, skød Skod- 
den for, vendte sig saa mod Martha og udbrød : 

« Gætter du, hvad han vil?» 

«Jeg ved det,» svarede Martha. cHan kommer 
i en god Hensigt; ikke for at krænke eder, men 
for at gøre eder til sin Hustru.* 

«Jeg hans Hustru !» raabte Elseby. «Den Land- 
stryger og Ugerningsmand 1» 

«I burde dog overveje den Sag, inden I viser 
ham af,» svarede Martha og saa paa Elseby med 
et fiffigt Blik. «Han evner dog at gøre eder til 
Ridderfrue og føre eder tilbage til de høje Steder, 
hvorfra I kom. Han tager Skammen bort og giver 
eder med Brudekronen Æren tilbage.- Saa bringer 
han eder og en god Gaard, siger Ellen, netop den 
i Haslev, i hvilken vi overnattede paa Oprejsen. » 

Elseby for sammen. Hun saa for sig den usle 
Gaard, og hun stod i Aanden atter paa Broen og 
stirrede ned i Stensaaens hvirvlende Vande. 

«Der,» vedblev Martha, «agter han at føre 
eder hen, for at Præsten i Haslev kan — » 

€ Martha,* sagde Elseby, idet hun gik hen til 
hende og greb hende i Armen, «jeg tror ikke den 
lumske Karl; men om han end mente det ærligt, 
vilde jeg dog ikke følge ham. Jeg flyr herfra i 
Nat, sig det til Niels; men selv om I begge svigte 
mig, bliver jeg dog ved mit Forsæt og gaar her- 
fra paa mine Fødder og alene. » 

Martha drog et Suk og sagde: 

cAk, Frue, hvortil nu dette høje Sind? Hvor 
var det henne, da I gav eder Hr. Abraham i Vold 
og løb med ham? Ved Guds Moder, var jeg i 
eders Sted, da greb jeg til. I er jo som en skib- 
brudden, hvem en frelsende Haand bliver rakt, netop 
da I er i Færd med at synke. Det er min Tro, 
at Hr. Stopatz mener det ærligt.* 

«Han skal ikke faa Held til at røre mig med 
en Finger,* svarede Elseby, idet hendes Øjne tin- 
drede. «Før vil jeg søge Døden; men jeg vil ikke 
spilde flere Ord paa dig, der taler om Højsind, mens 
mit Hjerte fortæres af Kærlighed og er nær ved at. 
briste. Du ved ikke, hvad Elskov er; du regnede 
det stedse ud med Pendinge.* 

«0,> svarede Martha, som Blev rød og drog et 
Suk; «det turde dog hænde, at jeg vidste noget derom ; 
men Elskov gjorde mig ingen Sinde dum, som det 
er Tilfældet med eder. I sanser intet. Hvor er 
al eders Snildhed ? I vil fly herfra, siger I, og dog 
har I nu selv gjort eders bedste til at forpurre det. 
I Stedet" for at tage sømmelig mod Hr. Stopatz og 
smøre ham om Munden med Snak — I kunde jo 
have begæret nogle Dages Betænkningstid, saa I 
gjorde ham tryg — har I nu stødt saaledes i Lur, 
at Fjenden er paa sin Post.> 

Elseby brast i Graad og kastede sig paa Sengen, 
hvor hun blev liggende en Tid i stum Fortvivlelse, 
mens Martha sad hos og trøstede hende. 

cjeg skal ikke forlade eder,» sagde hun. «Jeg 
kan ikke bære det over mit Hjerte; I var stedse 
mild og god mod mig.» 

Elseby rejste sig op i Sengen. Hendes Øjne 
lyste med en sælsom Glans, hun drog Martha til 
sig, kyssede hende og sagde: 

«Guds Moder lønne dig for din store Kærlig- 
hed og Troskab ! Jeg faar ingen Sinde Held dertil, 
det føler jeg grant; med mig vil det snart være ude. » 

cHvad er det for ^nakb sagde Martha. «Tab 
nu ikke Hovedet; jeg vil straks gaa og tale med 
Niels. Saa snøre vi vore Bylter for at være rede, 
om der dog skulde blive Lejlighed til Flugt. » 

Men da hun tog i Dørklinken for at gaa, viste 
det sig, at Døren udvendigfra var laaset. Hun fik 
altsaa Ret; Fjenden var paa sin Post; formodentlig 
havde Hr. Stopatz luret ved Døren og hørt deres 
Tale om Flugt. Martha løb til Vinduet og saa ud ; 
men i det samme gik en af Stopatz's Sk5^ter 
forbi, og da han kort efter vendte tilbage og efter 
nogle Øjeblikke tredje Gang kom igen, saa kunde 
der ikke være nogen Tvivl om, at han var stillet 
paa Post for at holde Vagt. 

Dog opgav Marta ikke Ævred ; thi Skytten og 
hun vare gamle bekendte fra Helsingborg, og 
hun blev rød i Kinderne ved at se ham. Det var 
en ung velvoksen Karl ved Navn Klavs. Stopatz 
havde i sin Tid hvervet ham ovre i Holsten. Han 
havde længe haft et godt Øje til Martha, og det 
var paa ham, hun tænkte, da hun sukkende sagde 
til Elseby, at ogsaa hun vidste noget om Kærlighed ; 
men Klavs var fattig som en Kirkerotte og tillige 
en lystig Fætter; der var ikke meget at bygge paa 
der. Dog drog Hjertet Martha til ham, og det gik 
da i en Haandevending, at hun fik Glarvinduet paa 

Klem, og at han, da han blev hende var, straks 
var ved Haanden. 

« Klavs, » sagde Martha, «vil du staa os bi og 
hjælpe os til Flugt ?» 

<Det turde være halsbrækkende Gerning, min 
Dukke U svarede Klavs; «men om jeg nu vover 
det, hvad giver du mig da til Gengæld?* 

«En Rosenobel, » svarede Martha. 

<Ej, er mit Liv dig ikke mere værd? t spurgte 
Klavs og greb hendns Haand. <Giv mig den,» 
vedblev han og trykkede Haanden, «da følge Rose- 
noblerne med, saa mange der er i din Taske. » 

«Snakl» svarede Martha og tog Haanden til 
sig; «Rosenoblerne ere min Frues; jeg har ingen. » 

cNu,» sagde Klavs med et Smil paa sit rød- 
mussede, kække Aasyn, «des mere fornødent er 
det, at du bøder med din Person. Giv mig din 
Tro, og }eg skål tjene din Frue og dig.» 

cDet er for silde, Klavs, » svarede Martha; c jeg 
har paa lidet nær lovet mig bort til Niels.* 

€ Blæse med den surøjede Karl,» sagde Klavs, 
fjeg slaar ham en paa Skallen, saa ere vi ham kvit. » 

«Det turde fejle, » svarede Martha, csaa det 
blev dig, der fik den.> 

«Lad mig om det,» sagde Klavs. cGiv nu rent 
Svar I Vil du være min? For en ringere Pris gør 
jeg det ikke.» 

Martha stred imod, men det endte dog med, 
at hun gav sig og rakte ham Haanden til Stad- 
fæstelse af den indgaaede Pagt. Saa tog han et 
Kys i Tilgift. 

cjeg gør det kun for min Frues Skyld og af 
Medlidenhed med hende,* sagde hun til sidst. 

«Tak have din Fru, som voldte det!* svarede 
Klavs glad ; men i det samme lød Stopatz's 
skarpe Røst henne fra Stalddøren, hvor han havde 
staaet paa Lur, og Klavs fløj fra Vinduet, som 
Martha hurtig lukkede. 

Stopatz kaldte imidlertid Klavs hen til sig 

og tog ham i Forhør. Det lykkedes ikke Klavs 
at klare for sig, thi hans Herre havde set, at Martha 
gav ham Haandslag. 

«Jeg kan ikke stole paa nogen af jer, > sagde 
saa Hr. Stopatz. «I løbe efter ethvert Skørt, og du 
er den værste; men jeg kan bjærge mig uden eder. 
Her er en Karl paa Gaarden, paa hvem man kan 
stole; ham vil jeg bruge. » 

«Hvo er det, med Forlov ?> spurgte Klavs. 

«Du maa gerne vide det,» svarede Hr. Sto- 
patz; cdet er Niels, Hr. Jep Mus's Kammersvend, 
som rømmede.* 

cEj saal» udbrød Klavs og lo. «Nej, da maa 
I hellere sætte eders Lid til mig. Niels gjorde alt 
paa Helsingborg sine Hoser grønne hos Martha, og 
for hendes Skyld rømmede han. Hun har ham 
ganske i Lommen; men jeg lader mig ikke pudse 
af et Kvindfolk, fordi jeg gantes lidt med hende.* 

« Fordømt være hun, den Taske 1» udbrød Hr. 
Stopatz. cDog stop,» sagde han et Øjeblik efter, 
cnu har jeg detl Gak du ned i Borgestuen og bliv der I 
Indlader du dig mere med Martha, da skal jeg 
garve din RygU 

Saa gik Klavs slukøret. Hr. Stopatz vendte 
tilbage tilbage til Stalden, hvor Niels var i Færd 
med at fodre Hestene, og sagde til ham. 

€ Niels, forholder det sig saa, at du har et godt 
Øje til Martha ?t 

«Ej, Hr. Stopatz, > spurgte Niels med et af 
sine tvære Sideblikke, «af hvad Aarsag spørger I 
derom ?» 

« Fordi jeg vil dig vel,» svarede Hr. Stopatz. 
«Vid, at jeg snarest fører Jomfru Elseby herfra; 
jeg agter at formæle mig med hende, t 

«Ej hørU udbrød Niels og lod Foderkurven, 
som han holdt mellem sine Hænder, synke. 

cOg det skal fuldbyrdes til Trods for,» ved- 
blev Hr. Stopatz, «at hun gør sig kostbar og strider 
imod. Jeg er kommen efter, at hun pønser paa Flugt, 

og nys greb jeg Klavs, hvem jeg havde sat paa 
Post ved Jomfru Elsebys Kammervindu, netop som 
han stod og næbbedes med Martha. Du kender 
da Klavs ?» 

«0m jeg gør?» udbrød Niels, smed Foder- 
kurven og gik hen til Hr. Stopatz. c I havde ingen 
Sinde nogen værre Galgenfugl i eders Brød. Saa 
han er ude efter Marthal Pigen har givet mig sin 
Tro, Herre! Sviger hun mig, da — » saa tav han, 
lagde Haanden paa Fæstet af sin Bæltekniv og saa 
hen for sig med et skummelt Blik. 

«Hun skal vorde din, om du vil tjene mig og 
vise dig tro,» sagde Hr. Stopatz. <Vil du være min 
Kammersvend ?» 

Niels slog øjeblikkelig til, gav Hr. Stopatz sin 
Haand og var saaledes fæstet; men Haandslag havde 
ellers ikke været nødvendigt her; thi Niels droges 
til sin 'nye Herre af to stærke Baand, Skinsyge og 
egen Fordel. Han vogtede nu paa Elseby, og Mar- 
thas Forsøg paa at friste Niels til Frafald, bleve 
afviste med stor Barskhed. Al Udsigt til Flugt var 
saaledes lukket. 

Hr. Stopatz forundte Elseby en Dag til Efter- 
tanke; men allerede den næste Dags Morgen lod 
han høre fra sig. Han kom ikke selv, men skikkede 
Ellen, der var saa glad over Udsigten til at blive 
Elseby kvit, at hun hellere end gerne paatog sig 
at tale Hr. Stopatz's Sag. Hun gjorde det da ogsaa 
med Fynd; og nu fik Elseby at høre Argumenter 
af samme Sort, som hun selv havde brugt mod 
Kirsten, da denne ikke vilde give sig hen til Jep 
Mus. Derved førtes hun imidlertid kun til en Sam- 
menligning, som dobbelt pinlig lod hende føle sin 
egen Nedværdigelse. Hvor højt stod ikke Kirsten 
over hende i Renhed og personlig Værdighed! Dog 
ikke i Kærlighedens Varme og Trofasthed, tænkte 
hun, og det var hende en Trøst; men den Tanke 
styrkede hendes Modstandsevne. Ellen kom ingen 

Vej med hende; hun gik forbitret fra hende, idet 
hun sagde: 

cVil du ikke, saa skal du!» 

Nu tog Martha fat, hvor Ellen havde sluppet, 
men paa en anden Vis og med et ganske andet 
Maal for Øje. 

«Vi maa give os, Frue,» sagde hun, cellers 
bruge de Vold. Lad mig gaa til Hr. Stopatz og 
forkynde ham, at I er villig til at drage med ham, 
naar han vil handle sømmelig med eder. Da faa 
vi vor Frihed, og jeg skal passe mit Snit til at hviske 
Klavs et Ord i Øret. Her er Flugt umulig; men 
paa Rejsen kan der blive Lejlighed til at undvige. 
Det er vort eneste Haab.» 

Elseby indsaa, at Martha havde Ret og fulgte 
hendes Raad. Niels, som gik paa Lur ude i Gaarden, 
blev kaldt til Vinduet af Martha og fik Paalæg om 
at hidkalde Hr. Stopatz, da hendes Frue ønskede 
at tale med ham. Hr. Stopatz indfandt sig straks; 
men han teede sig ikke saa ydmygt, som ved det 
første Møde. Den smægtende Mine var helt borte, 
og han lagde ikke Haanden paa Hjertet, -da han 
bukkede. Med faa Ord erklærede Elseby sig villig 
til at drage med ham, og da hun havde udtalt, 
sagde han: 

cVel, Jomfru Elseby I Det er viselig handlet 
af eder. Nødig bruger jeg Vold mod en Kvinde; 
men om I havde nødsaget mig dertil, da mener jeg 
dog at kunne forsvare det, al den Stund jeg kun 
havde eders eget Vel for Øje. I vil nok lære at 
værdsætte den Kærlighed til eder, som har ført 
mig hid.> 

Elseby kæmpede en haard Kamp med sig selv 
for at faa Bugt med sin opblussende Harme; men 
det lykkedes hende dog at dæmpe den. Hun bøjede 
i Tavshed sit Hoved, mens Hr. Stopatz fæstede sit 
skarpe Blik paa hende, og hvad han læste i hendes 
Øjne, huede ham ikke, hvorfor han sagde: 

cjeg haaber, at I mener det ærligt. Tænk ikke, 

at I kan pudse mig; jeg skal vogte vel paa eder, 
indtil jeg er sikker paa, at I ikke har givet eder 
paa Skrømt.* — 

Den næste Morgen brød de op og red Sønder 
paa. De vare med Hr. Stopatz's væbnede Ryttere 
ti i Tallet. Forrest red han selv med Elseby ved 
sin Side, derpaa kom Niels med Martha og til sidst 
Klavs i Spidsen for Rytterne, som førte Pakhestene. 
Han var deres Fører og maatte som den stærkeste 
og kækkeste af dem nødig savnes, hvorfor Hr. Sto- 
patz fandt det klogest ikke at vise ham nogen iøjne- 
faldende Mistillid. 

De drog gennem Landet ad de samme Smut- 
veje, som Hr. Abraham havde fulgt, og med stor 
Forsigtighed. Ofte lod Hr. Stopatz Skovvejenes 
kratbevoksede Skrænter afsøge, inden han vovede 
sig ind imellem dem, og paa enhver Bakke gjorde 
han Holdt og skuede spejdende om sig. Hans Led- 
sagere undrede sig over hans store Ængstelighed, 
men den havde sin gode Grund. 

Henrik Raspe var nemlig, kort førend Hr. Stopatz 
drog af Sted, indtruffen til Varberg med en Deling 
af sine Knægte og medførende nogle Fanger, som 
vare blevne tagne i en Skærmydsel oppe i Vest- 
gotland. Han kom fuld af Misundelse paa sin gamle 
Medbejler til Hr. Abrahams Gunst og gav sig straks 
til at udspejde hans Færd. Det lykkedes ham da 
ogsaa ved gode Ord og en Pengegave at lokke ud 
af Hr. Abrahams Kammerdreng, Jens Hakonsøn, 
hvad denne vidste, nemlig at hans Herre havde 
skænket Hr. Stopatz Gaarden i Haslev, og at denne 
nu drog derned .for at tage den i Besiddelse. 

Det var en besk Skaal for Henrik Raspe at 
tømme, hvorfor han svor ved sig selv, at Hr. Sto- 
patz skulde gaa Glip af den Løn, der oprindehg 
var bleven lovet ham, men som han nu blev narret 
for. I sin Forbitrelse lod han nogle Ord falde, som 
aabenbarede for Hr. Stopatz, at Henrik havde kigget 
ham i Kortene; og det beroligede ikke Ridderen, 

DronniDgens Jomfruer. 22 

at hans gamle Modstander derefter straks slog om 
og under Resten af deres Samværen paa Varberg 
viste ham stor Venlighed. Han kendte Henrik Raspe 
ud og ind og vidste, at naar denne aflagde sin 
Barskhed og viste sig omgængelig, da plejede han 
netop at pønse paa ondt. Dertil kom, at Henrik 
efter Hr. Abrahams Befaling var dragen af med sine 
Folk, Dagen før Hr. Stopatz red fra Varberg, og 
Ridderen kunde ikke blive den Tanke kvit, at 
Henrik laa et eller andet Sted i Baghold for at 
falde over ham. Derfor saa han sig saa vel for 
paa hele Rejsen, og først den sidste Dag, da han 
nærmede sig Hallandsaas, begyndte han at føle 
sig tryg. 

Jo længere de vandt frem, des mere sank 
Elsebys Mod. Der havde ikke tilbudt sig nogen 
Lejlighed til Flugt; thi Hr. Stopatz red stedse ved 
hendes Side, og i Natteherbergerne skiftedes han 
med Niels til at holde Vagt. Det led ad Aften, 
da de omsider fra en Høj kunde se Haslev Kirke 
og skimte Stensaaens Vande, som mod Vest breder 
sig til en Sø. Der holdt de et Øjeblik Rast, og 
Martha fik LejHghed til at veksle et Par Ord med 
Elseby. 

«Tab ikke Modet, Frue,» sagde hun. «Hvad 
der glippede for os paa Rejsen, det kan dog muligt 
lykkes i Haslev, men I maa tage mere Næring til 
eder. I har jo næsten intet nydt paa Rejsen og er 
nu saa mødig, at I næppe kan holde eder i Sadelen. 
Dog, nu ere vi snart ved Maalet; jeg tænker, det 
skal gøre eder godt at komme under Tag og hvile 
i en blød Seng.» 

«0 ja,» svarede Elseby med et sælsomt Smil; 
«jeg er saare træt; til at hvile og sove længe 
staar al min Hu.> 

Da de kom til Stensaaen, var Skumringen falden 
paa. Elseby gyste, da hun hørte Aaens Vande, 
som nu vare end mere opsvulmede, bruse, og hun 
saa de hvide Skumhvirvler under Broen. Hun min- 

dedes sin Angest og sine mørke Tanker, da hun 
sidst red over den. Hvor sort hun end da havde 
set Fremtiden, saa havde hun dog ikke tænkt sig 
Muligheden af det, som nu var sket. 

Hr. Stopatz red først over Broen med Niels; 
thi han længtes efter at faa Kig paa sin Ejendom, 
og Niels havde sagt ham, at naar man var kommen 
over Broen, kunde man se Gaarden. Elseby fulgte 
efter med Martha; hun red langsomt og tæt ved 
Kækværket, stirrende ned i den hvirvlende Strøm, 
der ligesom forrige Gang drog hendes Blik med 
dæmonisk Magt — da hun med eet skræmmedes 
op af et stort Bulder, Raab, Sværdklang og Heste- 
trampen. Rytterne, som red bag efter hende, for 
forbi hende, idet en af dem raabte: < Henrik Raspe 
er kommen over osl» Hendes Hest blev vild i 
Tummelen og stejlede, hun faldt af Sadelen og styr- 
tede over Rækværket i Dybet \ Strømmen greb hende 
og førte hende bort i et Nu. 

Da lød et skingrende Skrig fra Martha, og 
Klavs, som havde holdt sig tilbage, red frem. 

«Hun styrtede i Aaen, bjærg hende!* raabte 
Martha. 

Men i det samme kom Hr. Stopatz's Hest med 
tom Saddel i fuld Firspring og for forbi dem, saa 
Broen dundrede under dens Hovslag. Nu skønnede 
Klavs, hvorledes Sagerne stod, og at den saa længe 
ønskede Lejlighed til Flugt endelig var kommen, 
men for sent for stakkels Elseby. Han tog uden 
at sige et Ord Marthas Hest ved Tøjlen, vendte 
den, red med hende tilbage over Broen og langs 
Aaen mod Vest. 

«Ser du intet ?» raabte Martha, som ikke havde 
vendt sin Øjne fra Strømmen. 

«Det er ude med hende,* svarede Klavs; «intet 
Menneske kan bjærge sig i de Hvirvler, var det 
end den raskeste Svømmer uden Tynge af Klæder, 
end sige en Kvinde, hildet af Skørter og svøbt i 
en Kaabe.» 

22* 

Martha brast i Graad; men i det samme lød 
der Vaabenlarm og Skrig over til dem. 

«Vi maa fortU raabte Klavs, sporede sin Hest 

og gav Marthas et Rap. « Hvordan den Leg end 

. ogsaa ender, saa bliver det ikke til Vinding for os.» 

Saa red de rask ad den jævne Engbund hen 
ad Skottorp til, hvor der ogsaa var en Overfart. 
Der standsede de; Maanen var staaet op og kastede 
Glans over den lille Søs blanke Flade. 

< Klavs, » sagde Martha, «vi ville søge efter 
hendes Lig og fly det kristeligt til Jorde. » 

Klavs lyttede først; men da alt var stille, 
skønnede han, at de ikke bleve forfulgte. 

«Jeg gør det gerne, om det er muligt. Hun 
var et herligt Stykke Kvindfolk; jeg ser hende end 
for mig, som hun i al sin Fagerhed og Pragt red 
blandt Brudepigerne efter Fru Kirsten; og hun havde 
et godt Hjerte og var mild mod alle. Hun havde 
fortjent en bedre Lod end at falde i to Niddingers 
Hænder.* 

«Det er Sandhed,* svarede Martha, «enddog 
hun sveg Fru Kirsten; men det angrede hende saare. 
For ikke længe siden udøste hun sit Hjerte for mig 
og sagde: jeg vil faa min Straf, det ser jeg grant 
i Aanden. Naar jeg ikke mere er over Jorden, 
da bed for min Sjæl.* 

cja, » sagde Klavs, «hun red af Skedal med 
Dødens Mærke paa sin Pande, saa bleg var hun. 
Mon hun ikke gjorde det selv? For mig saa det ud, 
som om hun selv kastede sig ud.» 

c Det er muligt, » svarede Martha; «det ved kun 
Gud Herren; men om saa er, da gav han hende 
Lejlighed og hjalp selv til. Han vil vel da være 
hendes Sjæl naadig.» 

De red nu over Broen og gav sig til at søge 
paa den søndre Bred, fordi Strømmen bar paa der. 
De havde allerede redet mere end den halve Vej 
tilbage til Haslev uden at opdage noget, og Klavs 
nærede Frygt ved at vove sig længere frem, da et 

Udraab fra Martha kaldte ham ned til Søbredden. 
Hun var nemlig reden forud efter en mørk Genstand, 
som hun skimtede mellem Sivene, og det viste sig, 
at hun endelig havde fundet, hvad de søgte. Strøm- 
men havde ført Liget hen til en lille Vig; der laa 
det, omslynget af Vandplanter. Elseby havde fundet 
den bløde Seng, Martha ønskede hende, og den 
dybeste og længste Søvn af alle var falden over 
hende. 

Klavs steg af Hesten, gik ud i Vandet, løftede 
Liget af dets vaade Leje, bar det op paa Engen 
og lagde det der. Nu kom Martha ogsaa af Hesten, 
gav Tøjlerne til Klavs, ilede hen til Liget og knæ- 
lede ned ved det. Hun lagde sin Haand paa Else- 
bys Hjerte, men dets Slag var for længst standset. 

«Hun er blodig i Tindingen,* sagde Klavs; 
«hun maa være tørnet mod en Bundsten og har 
faaet en hastig Død.» 

Saa strøg Martha det sammenfiltrede Haar, der 
hang over de stivnede Træk som et Slør, til Side, 
og de fordum saa straalende Øjne stirrede hende 
brustne i Møde. Martha gyste, slog en Flig af 
Kaaben over den dødes Aasyn og brast i Graad. 

«Nu nytte Taarer ikke,» sagde Klavs. «Tør dem 
og lad os overveje, hvad vi nu have at gøre.» 

«Vi maa søge op til den nærmeste Gaard,» 
sagde Martha, idet hun rejste sig, «og der hyre en 
Vogn til at age Liget; vi have Midler til at betale. 
Se, her en min stakkels Frues ganske Skat, som 
hun betroede mig.» 

Saa aabnede hun sin rummelige Taske, og Klavs 
nød det oplivende Syn af nogle skønne Smykker 
og en lille Hob Guld og Sølvpenge. 

«Det er nu alt dit, Martha, » sagde han. «Du 
har tjent din Frue uden Løn, sagde du forgangen 
Dag; nu giver hun dig den efter Døden. » 

«Jo vistU svarede Martha. «I Skytter og Knægte 
ere nogle skønne Galgenfugle! Men du skal ikke 
have en Tyvekvinde til Hustru. Naar Jordefærden 

er besørget og betalt, drage vi til Helsingborg og jeg 
giver Klenodierne og Resten af Mønten i Fru Kirstens 
Hænder. Hun vil gøre dermed, hvad Ret er.» 

«Men det er at give Byttet i Hr. Jeps Vold,» 
indvendte Klavs; «den Røver vil tage hele Klatten 
og beholde den x 

« Først gælder det at holde dine Fingre fra 
Tasken, » svarede Martha, idet hun lukkede den. 

Saa steg de atter til Hest og red op til en 
Gaard, som laa en Fjerdingvej derfra. Klavs ban- 
kede Folkene op, og da Martha lod Bonden se 
lidt Mønt, blev han tjenstvillig, saa at de allerede 
ved Daggry fik Elsebys Lig kørt op og indlagt paa 
Gaarden; men videre turde Klavs ikke foretage sig, 
inden han havde indhentet Kundskab om, hvorledes 
Sagerne stod i Haslev. Det var lige galt, enten 
han faldt i Hr. Stopatz's eller i Henrik Raspes 
Hænder ; den første vilde lade ham klynge op, fordi 
han var rømmet og havde svigtet i F'arens Stund, 
den anden vilde udplyndre ham og Martha, og far- 
ligt vilde det være for hende at falde i de vilde 
Landsknægtes Hænder. 

Klavs holdt sig da stille den Dag; men den 
næste Morgen sendte han Bondens Karl ud for at 
spejde, og denne kom tilbage med den Underret- 
ning, at der ingen Krigsfolk var mere i Byen; men 
det kendtes, at de havde været der. De havde 
plyndret ikke alene i Hr. Abrahams Gaard, men 
ogsaa hos Bønderne, og taget saa mange Heste med 
sig, som de kunde faa fat paa. Nu havde Klavs 
Vished for, at Hr. Stopatz maatte være bukket 
under. Han kunde dog ikke modstaa Fristelsen til 
at faa Underretning om sine Fællers, de fem Skytters, 
Skæbne, og desuden skulde han til Præsten i Has- 
lev for at bestille Elsebys Jordefærd. 

Han red altsaa derhen og først lige ned til 
Broen, hvor Kampen havde staaet. Der saas kende- 
lige Spor af den blodige Dyst ; Jorden var optrampet, 
og der fandtes Blodpytter og Stumper af Klæder 
og Vaaben, men ingen Lig. Klavs tænkte, at de 

døde vare kastede i Aaen, og den Formodniog fik 
han ogsaa stadfæstet, da han kom op til Byen og 
spurgte Bønderne ud. En Karl, som havde hugget 
Ved nede i Krattet ved Aaen og der været Vidne 
til Kampen, fortalte Klavs, hvorledes det hele var 
gaaet til. Der havde været tyve mod seks, og Over- 
rumplingen var kommen saa pludselig, at hverken 
Hr. Stopatz eller Niels havde faaet Tid til at drage 
deres Værger. De vare blevne revne af Hestene 
og myrdede med koldt Blod. Derefter var der fulgt 
en kort Kamp med de tililende Ryttere, som hug- 
gede modig ind paa Henrik Raspes Skare; men de 
vare snart blevne overmandede og uden Barm- 
hjertighed dræbte. Ligene vare derpaa blevne ud- 
plyndrede og over Broens Rækværk kastede i Strøm- 
men. Derefter fulgte Plyndringen i Byen ; men det 
hele var gaaet i en Fart. Allerede inden Dagen 
gryede, vare Voldsmændene med Hr Stopatz's Pak- 
heste og det øvrige Bytte redne over Broen og 
dragne Nord paa. 

Da Klavs ved at udspørge Karlen havde over- 
bevist sig om, at Skarens Anfører ikke kunde være 
nogen anden end Henrik Raspe, sagde han: 

«En Blodhund og Ransmand var Henrik Raspe 
alle sine Dage. Overalt hvor han kom frem, gjorde 
han stedse rent Bord. Dog havde jeg ikke troet, 
at han turde driste sig til en slig Stimandsdaad, 
oven i Købet øvet mod Hr. Stopatz, som var Hr. 
Abrahams højre Haand. Efter dette maa han være 
rømmet. » 

Saaledes var det ogsaa. Henrik Raspe havde 
allerede i nogen Tid tænkt paa at opsige sin Tje- 
neste og drage bort; thi han var ked af det strenge 
Krigsliv i Sveriges øde og ufarbare Land. Det lod 
sig imidlertid ikke gøre paa en Studs, og desuden 
vidste han, at det kunde holde haardt for ham at 
vriste sin tilgodehavende Sold af Hr. Abrahams 
Kløer. Derfor besluttede han selv at skaffe sig Løn, 
og idet han hentede den hos Hr. Stopatz, fuld- 

byrdede han tillige sin Hævn og slog to Fluer aied 
et Smæk. 

Det faldt ham ikke svært at overtale Knægtene 
til at gaa med paa det Eventyr, thi de havde uind- 
skrænket Tillid til ham, og han kunde give dem 
Udsigt til rigt Bytte. Han vidste nemlig, at Hr. 
Stopatz havde Forstaaet at mele sin Kage, mens 
han sad som Borgfoged paa Varberg, og at han 
førte en ikke lille Skat med sig. 

De satte da Kaasen gennem Landet lige ned 
til Haslev, hvor de vilde gøre alt rede til en varm 
Modtagelse for Hr. Stopatz; thi de vovede ikke at 
foretage det paatænkte Overfald i Nærheden af Var- 
berg, og da de vidste, at Hr. Stopatz havde Ærinde 
paa Skedal, haabede de at komme først. Vel var 
Hr. Stopatz og hans Følge ridende, mens de maatte 
vandre til Fods; men dels vilde Pakhestene sinke 
Hr. Stopatz i Farten, dels vare Landknægtene Folk, 
der kunde strække Benene og holde ud i Længden 
trods nogen Hest. Beregningen holdt da ogsaa Stik. 

Om Henrik Raspe spurgtes det siden, at han 
med sit Bytte lykkelig naaede Halmstad, hvor han 
foregav, at han og hans Folk vare aftakkede og 
nu agtede sig tilbage til Tyskland. Han hyrede en 
Skipper og slap bort; man hørte aldrig siden noget 
om ham. Hr. Abraham viste sig heller ikke syn- 
derlig ivrig i at lade foretage Efterforskninger om 
den skete Udaad. Det tjente ham bedst at dysse 
Sagen ned, og han fældede ingen Taarer ved Efter- 
retningen om stakkels Elsebys Død. 

I kristen Jord kom hun; og da Martha havde 
fældet nogle Taarer ved hendes Grav, drog hun 
med Klavs op over Hallandsaas, idet hun stadig 
vogtede vel paa sin indholdsrige Taske. Klavs fri- 
stede hende til at lade Fru Kirsten være Fru Kir- 
sten og drage paa Eventyr med ham. Han snak- 
kede om at rømme og føre hende over til Holsten, 
hvor en saa rig Brud, som hun nu var, vilde være 

velkommen i hans Slægt. Martha vilde jo sikkert 
have givet sig, hvis ikke et uventet Møde paa en 
hel anden Maade havde afgjort deres Skæbne. 



Femte Kapitel. 

Ærlige Skælmer. 



Et Par Dage efter, en smuk, klar Morgen først 
i November, vandrede en høj, velvoksen Karl gen- 
nem de vidtstrakte Skove, som dække Hallands- 
aasens sydlige Skraaning ned mod Vestersø og 
Rossø. Han havde en Langbue over Skulderen og 
et Kogger, fuldt af Pile, hæftet ved Bæltet, saa at 
det lod til at være hans Hensigt at forlyste sig med 
Jagten. Han listede sig imidlertid saa forsigtig frem 
og standsede saa ofte for at lytte, at han aabenbart 
ikke var i Skovejerens, Oluf Geeds Brød, men maatte 
være en Krybskytte. Han vilde vel heller ikke have 
vovet sig ud paa den Fart, hvis han ikke havde 
været paa den nordlige Side af Rossø og haft Søens 
Vande mellem sig og Rytzeholm, hvor Oluf Geed 
boede. 

Denne Fribytter paa Hr. Olufs Vildtbane var 
ingen anden end Gøste. Han var vendt tilbage fra 
sin Rejse op i Sverige med uforrettet Sag; thi da 
han kom op til Vadstena, hvor Dronningen skulde 
være, var hun med Bisp Peder og sit øvrige Følge 
dragen gennem Landet til Norge. Saa havde Gøste 
sat Kaasen hjemad; men han var bleven hængende 
hos sin Hjertenska^r Birthes Forældre, som boede 
i Udkanten af den Skov, hvor han nu vandrede, 
spejdende efter en af Oluf Geeds Hjorte. Birthe 
havde bedet ham om at se derind paa Vejen og 

bringe Hilsen fra hende, og Gøste havde staaet sig 
vel ved at opfylde hendes Ønske. Han havde faaet 
en gæstmild Modtagelse hos de gamle, der syntes 
godt om ham. Da de ingen Sønner havde til at 
arve Gaarden, vare de vel tilfredse med at faa saa 
rask og gæv en Karl til Dattermand. 

Gøste hastede da ikke med at vende tilbage 
til Helsingborg og det saa meget mindre, som han 
jo intet Svar havde at bringe sin Frue. Dog vilde 
det været visere af ham, om han var dragen af 
Sted; thi i sin Ørkesløshed havde han grebet til 
den farlige Tidkort, han nu var i Færd med, og 
hans Omstrejfen i Skovene havde tillige bragt ham 
i slet Selskab. En lille Skare Rømningsmænd holdt 
nemlig til oppe i Skoven og dølgede sig der i en 
Jordhule. Vel vare de ikke Røvere af Haandtering, 
men dog af forskellige Aarsager paa Kant med 
Loven og fredløse. Af den Slags Folk dølgede der 
sig gerne nogle mellem Hallandsaasens Bakker og 
i dens tætte Skove, helst paa Oluf Geeds Omraade, 
fordi han var en mild og lidet nøjeseende Herre. 
De levede for en stor Part af hans Vildt, og Gøste 
var truffet paa nogle af dem og havde sluttet Ven- 
skab med dem; thi Jagten gik mere lystelig i Sel- 
skab med flere. Han var netop nu paa Vejen op 
til deres Skjulested. 

Da hændte det, at to store Hunde lige med 
eet kom farende ud af et Krat og hen imod hani. 
Skoven gav Genlyd af deres rasende Gøen, og i 
det samme kom en Mand frem af Krattet og kaldte 
dem til sig. Det var en høj, skulderbred Karl og 
saa ud til magelig at kunne tage det op med Gøste. 
Den Side af Sagen foruroligede imidlertid ikke saa 
modig en Karl som Gøste, og da baade Manden 
og Hundene vare ham ukendte og altsaa næppe 
fra Rytzeholm, blev han staaende. Den fremmede 
gik da hen til ham og spurgte: 

cHvad for en Karl er du? Hvad gør du her?> 

cDet tykkes mig,» svarede Gøste, «at jeg med 
samme Føje kunde spørge dig ligesaa.» 

cBrug dine Øjne, » svarede Karlen og pegede 
paa et Vaabenmærke, som var indsyet paa Brystet 
af hans Trøje: det var et rødt Skjold med en gul 
Tværstreg. 

«Ej saaU udbrød Gøste; thi han havde været 
for længe i Jep Mus's Brød til ikke at kende alle 
de Herrers Vaabenmærker, som havde gæstet Hel- 
singborg. 

«Jeg er Hr. Mogens Munks Svend Kjeld, » lød 
det barske Gensvar. « Hvilken Herre tjener du?» 

«En, der er nok saa mægtig,* sagde Gøste, 
«Hr. Jep Mus paa Helsingborg. » 

«Bild en anden det ind,» svarede Kjeld; <Hr. 
Jep skulde vel sende sine Svende herhid for at jage 
i Oluf Geeds Skov?» 

Gøste bar ikke sin Vaabenkjortel, men en graa 
Kofte, som han havde laant af Birthes Fader. 

«Gak med til Jørgen Olsøns Gaard,» sagde 
han, «da skal jeg overtyde dig om, at jeg er i Hr. 
Jeps Brød. Men med Forlov, hvorlunde kommer 
din Herre her?» 

«Han er Oluf Geeds Gæst, om du vil vide det,> 
svarede Kjeld muggent, «og han er selv ikke langt 
herfra. » 

Gøste vidste alt om Mogens Munks Forhold i 
sin Tid til Fru Kirsten, og nu slog den Tanke ned 
i ham — hvad om jeg gav min Frues Brev til Hr. 
Mogens? Han kunde maaske skaflFe det til Bisp 
Peder. — Han havde Brevet stadig hos sig; det 
laa vel forvaret i en lille Silketaske, som han bar 
i en Snor om Halsen, ganske som hans Frue havde 
overleveret ham den. Hun havde paalagt ham at 
hytte Tasken vel og bære den skjult, hvorfor han 
havde indsvøbt den i et Stykke Skind og hængt 
den inderst ved sit Bryst. 

«Det vilde ikke være ilde,» sagde han nu til 

Kjeld, «oiTi jeg kunde faa din Herre i Tale-, hvor 
stikker han?» 

«Hvad kan du ville ham?» spurgte Kjeld med 
et mistænksomt Blik; men da Gøste rykkede ud 
med nærmere Forklaring, fik Visen en anden Tone. 

cVed min Helgen,* udbrød Kjeld, «det vilde 
være vel, om min Herre vilde paatage sig det 
Ærinde. Da blev han reven ud af sit Tungsind og 
vi kom herfra. Nu have vi dvælet her i trende 
Uger. Han tager sig intet for uden at mundhugges 
med Hr. Oluf og Fru Mette, eller han vandrer om 
i Skoven, som nu. Vi roede herover for at fælde 
en Hjort; men straks stillede han mig her paa Post 
og gik fra mig, det kan vel være en Stund siden. 
Han tog end ikke sin Bue med ; den staar derhenne 
ved Egen med min. Dog, lad os gaa lidt frem, saa 
hitte vi ham vel.» 

De søgte ud til den nærmeste Fodsti og vare 
ikke gaaede langt frem, før de saa Hr. Mogens 
komme. Han gik langsomt, med korslagte Arme 
og stirrede ned for sig; hans Udseende var sundt, 
skønt Græmmelsen havde draget nogle Furer i hans 
Aasyn, og han var vel ved Magt; kun førte han 
det venstre Ben lidt stift. Da han hørte Fodtrin i 
de raslende Blade, standsede han og saa op. Blikket 
var skarpt, og hans Holdning saa bydende, at Gøste 
straks rev sin Hue af. 

€ Denne Karl, hvis Navn er Gøste,* sagde Kjeld, 
€ begærer eder i Tale; han tjener Hr. Jep Mus.> 

«Hvad?» udbrød Mogens Munk, idet Blodet 
for ham op i Kinderne. « Kommer du fra Helsing- 
borg?* 

«Nej, ikke lige derfra,* svarede Gøste og for- 
talte saa, i hvilket Ærinde han var bleven udsendt, 
og hvorledes det var gaaet ham dermed. 

c Da jeg hørte, at I var her. Herre,* sagde han 
til sidst, € tænkte jeg, at om jeg gav min Frues 
Brev i eders Hænder og jeg kunde melde hende. 

at I havde lovet at besørge det, da vilde det blive 
hende til Trøst. » 

Mogens Munk, som havde stirret paa Gøste 
med et spændt Blik, mens denne talte, rakte ^ nu 
Haanden frem og sagde: 

cGiv Hid!* 

Ordene kom saa pludselig og barsk, -at det 
for i Gøste. Hurtig løsnede han sin Trøje, fik Ta- 
sken aftaget, afviklede Skindet, som var svøbt om 
den og rakte Hr. Mogens den. Han rev den ud af 
Gøstes Haand og stak den til sig, idet han sagde: 

«Det er vell Kom i Morgen til Rytzeholm, da 
skal jeg give dig Besked. Kald paa Hundene, 
Kjeld; vi maa nu i Baaden og hjemad.* 

Saa gik han rask forud og ned til Søen ; men 
da Kjeld noget efter kom derned, fandt han sin 
Herre siddende paa en Vindfælde med Tasken i 
Haanden og stirrende paa den. Mogens Munk kendte 
den; thi Kirsten havde baaret den hin Dag paa 
Ousbyholm, hvis Minde levede i hans Hjerte og 
aldrig vilde glemmes af ham, mens han havde Liv. 
Det rummede jo al den Fryd, der var bleven Kir- 
sten og ham undt, og den døde Genstand, han 
holdt i sin Haand, fremmanede Kirstens Skikkelse 
levende for hans Tanke. Hun havde paa deres 
Vandring gennem Skoven plukket et Par Blomster 
og lagt dem i Tasken. Han havde set hendes Fin- 
gre sysle med den, og da var hans Blik faldet paa 
hendes Slægtvaaben, som hun havde baldyret paa 
Taskens mørke Grund. Det var et firdelt Skjold 
med to gyldne og to røde Felter. Da havde han 
tydet Farverne paa sin Vis og tænkt: Rød er Rosen, 
Kærlighedens Blomst, og Guld er Jordens ædleste 
Malm; hun vil elske mig ømt og være tro som 
Guld, det siger hendes Skjoldmærke til mig. . 

Nu mindedes han disse Tanker, og det lille 
Vaaben med de skinnende Farver skar ham i Øjneiie, 
som om det vilde haane ham. Var det alt Bedrag? 
spurgte han sig selv. Har Oluf og hans Hustru 

Ret, naar de paastaa, at Kirsten omsider har skik- 
ket sig i sin Skæbne og nu lever i Herlighed og 
Glæde paa Helsingborg? Med den Tale gjorde de 
min Beslutning vaklende og lammede min Arm- 
En Taabe var jeg, som ikke straks skred til Vær- 
ket, men lod mig lokke hid af en svagsindet Ven 
og hans klynkende Hustru. 

Saa aabnede han Tasken, tog Brevet frem og 
læste Udskriften, idet han tænkte: Hvorom mon 
hun skriver til Bisp Peder? Han kunde have faaet 
alt at vide om Sagerne paa Helsingborg, hvis han 
ikke i sin Utaalmodighed efter at faa fat i Kirstens 
Brev ved sit barske: Giv hid, havde lukket Mun- 
den paa Gøste. Alligevel tøvede han nu med at 
krænke Brevhelligheden; men med eet rev han 
Silkesnoren over, aabnede Brevet og gav sig til at 
læste det. Jo længere han kom frem i det, des 
mere klaredes hans Blik, og da han var færdig, ud- 
stødte han et Glædesraab, som fik Kjeld, der stod 
nede ved Baaden, til at gaa op i Skoven; thi han 
troede, at hans Herre havde kaldt paa ham. 

Nu vidste Mogens Munk alt. Kirsten havde, 
uden at vide det. ved det skrevne Ord talt til ham 
selv og klaget sin Nød. Jep Mus fik der sit Skuds- 
maal, belagt med Kendsgerninger, og hvad der stod 
om Elseby, viste, at hvad der var blevet fuldbyrdetved 
Vold, det havde været forberedt ved Rænker og 
Forræderi. Kirsten var nu i hans Øjne renset for 
al Skyld, og de to Niddinge, som havde skilt hende 
fra kam , blottede. Hvad der især frydede hans 
Hjerte, var følgende Ord i Brevet: 

Jeg var engang elsket af den bedste og aedle- 
ste Ridder. Hvad mit Hjerte endnu føler, naar jeg 
tænker paa ham, det tør jeg ej udsige. Det skal 
nu snart med mig gemmes i en Klosterbo og der 
udtales i Sukke, kun hørlige for Guds Moder; men 
det tør jeg sige og tilstaa for eder, kære Hr. Peder, 
at jeg ikke var ham værd. Jeg er led ved mig 

selv og bør tro, at han nu og ledes ved Tanken 
om mig. 

Jeg skal vise hende andet, sagde nu Mogens 
til sig selv. Vel har hun været i en Niddings Hæn- 
der; men Guld bliver vel Guld, har det end ligget 
i en Skalkepung. 

Han foldede Brevet sammen, lagde det i Ta- 
sken og gemte den omhyggelig i sin Trøjes Inder- 
lomme. Saa sprang han op, og da Hundene kom 
farende hen imod ham, legede han med dem og 
klappede dem. Kjeld glædede sig over den For- 
andring, der var foregaaet med hans Herre, og 
vovede at sige: 

«Nu bryde vi vel op og gaa paa Rejse ?» 
«Ja, Kjeld, » svarede Hr. Mogens, idet han gik 
i Baaden, «nu er jeg Fru Kirstens Budsvend, og 
jeg skal røgte hendes Ærinde, saa hun maa takke 
mig derfor. » 

Kjeld stødte saa Baaden fra Broen, og de roede 
over Søen tilbage til Rytzeholm, mens Hr. Mogens 
nu og da nynnede et Vers af en Vise og teede sig 
helt uroligt og underligt. Til sidst gav han Kjeld 
sin Aare og lod ham ro alene, mens han selv gik 
hen i Bagstavnen. Her tog han Kirstens Taske 
frem og sad længe og stirrede paa det baldyrede 
Vaabenskjold. 

«Det er skønt gjort,* sagde Kjeld; «man skulde 
tro, det var malet og ikke stukket med Naal og 
Traad.» 

Men hans Herre gav intet Svar. Hr. Mogens sad 
og talte med sig selv i Aanden, idet han nu tydede 
Vaabenskjoldets Farver anderledes end forhen. 

Det Guld, tænkte han, Hgger ikke blandt Ro- 
ser, men i Blod. En Drage ruger over min dyre 
Skat, og gennem Blod gaar Vejen til den. Jeg vil 
scette Livet ind for at vinde den; og give mine 
o-ode Helgene mig Lykke dertil, da skal der spire 
Roser af Drageblodet. 

Oluf Geed og Fru Mette ble ve snart var, at 

der var sket en hel ForvandHng med deres Gæst. 
Alt hans Tungsind var som blæst bort, han var 
munter ved Aftensmaaltidet og tømte flittig sit 
Bæger. Han sagde til sidst nogle venlige Ord om 
den Gæstmildhed, han havde nydt paa Rytzeholm, 
og takkede sin Vært og Værtinde for den; men 
da Oluf Geed saa spurgte ham, om det var hans 
Agt at drage bort, svarede han kun: c I skulle er- 
fare det i Morgen U 

cDer maa være hændet ham noget i Dag,» 
sagde Fru Mette til sin Husbond, da de gik til 
Sengs; «jeg gad vide, hvad det er; hans store Munter- 
hed huede mig ikke ret.» 

«Jeg skal udspørge ham i Morgen, » svarede Oluf. 

Deraf blev der imidlertid intet; thi da han aarle 
den næste Morgen traadte ind i Gæstekammeret, 
fandt han det tomt. Saa gik han i Stalden og fik 
der Underretning om, at Hr. Mogens alt ved Mid- 
natstide havde ladet sine Heste sadle og var dragen 
bort med sine Svende. Da Fru Mette hørte det, 
udbrød hun: 

«Han gør det alligevel, og al vor Møje og de 
mange Ord ere spildte I » 

«Vist ikke,» svarede Oluf, «han var jo hel mild 
og god; saa ter et Menneske sig ikke, naar han 
har Mordtanker i sit Hjerte.* 

cHan er ikke som I, Oluf, eller som et kristent 
Menneske bør være,» svarede Fru Mette. cNaar det 
gaar til Kamp og Blodsudgydelse, hopper Hjertet 
i Livet paa ham af Glæde. » 

«I glemmer, at han har en stor Uret at hævne,* 
svarede Oluf og blev rød; thi han vidste med sig 
selv, at han med Hensyn til at hytte sin Pels og 
taale Uret var lovlig from. 

Men det forholdt sig med Mogens Munk, som 
Fru Mette havde sagt. Dog fik hans Glæde straks 
et Skaar; thi da han nu lod Kjeld vide, at Han 
havde i Sinde at fejde Jep Mus paa, mødte han der 
bestemt Modstand. Kjeld var lige saa stridig og 

egenraadig, som han var ærlig og tro, kort sagt, 
han var en ægte Jyde. I hans Øjne var hans Her- 
res Forsæt at ville krige med den mægtige Befalings- 
mand paa Helsingborg et stort Vovespil, og det 
gik over hans Forstand, af man alene for en fager 
Kvindes Skyld kunde styrte sig i slig en Fare. 
Hans Modgrunde vare uigendrivelige, hvorfor Hr. 
Mogens omsider brød kort af og sagde. 

«Et af to, Kjeld! Enten maa du høre og lyde 
mig, din rette Herre, hvem du gav din Haand, eller 
jeg jager dig af mit Brød ; og det vil være en mild 
Straf for en Oprører som dig. » 

«Nej, Herre, » svarede Kjeld, «det var ikke min 
Tanke at svige eder. Jeg bliver hos eder og gaar 
med til det værste; men nu har jeg, som det bør 
sig en tro og ærlig Tjener, varet eder og har min 
Samvittighed fri.» 

«Jeg skal dække baade dig og den,» svarede 
Hr. Mogens, og saa red de videre ad Skoven til; 
thi det første Maal for Rejsen var Jørgen Olsøns 
Gaard. Gøste skulde hverves; netop fordi han var 
i Jep Mus's Brød, vilde han kunne gøre god Tjene- 
ste som Spejder. 

Gøste studsede ved det Tilbud, der blev gjort 
ham, og afviste det med den Undskyldning, at Fru 
Kirstens Kammerpige Birthe var hans Fæstemø. Hun 
vilde sørge sig til Døde, om han blev nappet og 
klynget op som en Forræder. 

«Men det vil ikke ske,» svarede Hr. Mogens; 
«jeg skal gøre mine Sager saa vel, at Hr. Jep ingen 
klynger op mere. Din Birthe vil komme til at le; 
jeg skal lønne dig rundeligt. Du maa saa og vide, 
at nu, da du kender mit Anslag, nødsages jeg, 
om du siger nej, til at lade dig binde og føre med 
som Fange. » 

Gøste kastede et Blik paa Mogens Munks ti vel- 
rustede Sveilde og sagde: 

«Nu, Herre, da sparer I mig jo alt Valg. Dog 
vil jeg tilstaa, at skal der være Krig mellem min 

Dronningens Jomfruer. 23 

Herre og min Frue, og jeg ikke kan blive uden for 
den Dyst, da staar jeg helst paa Fruens Side, al 
den Stund Hr. Jep er en Nidding og dertil en stor 
Snyder. Han lovede mig Løn for min Troskab og 
holdt dog Pungen til.» • 

Gøste gjorde sig da straks rede og tog Afsked 
med Birthes Forældre, som vare helt betuttede over 
hans bratte Afrejse. Dog undlod de ikke at ind- 
byde Hr. Mogens og hans Svende til at tage Del 
i Davren, og deres Gæstmildhed blev ikke vraget. 
Mogens Munk var ingen hoflFærdig Herre; derfor 
var han elsket af sine Tjenere. Han satte sig til 
Bords med dem, aad af samme Fad og sagde til 
Husmoderen, at bedre Grød havde han ikke smagt, 
siden han drog fra Holbekgaard. Ved Afskeden drog 
han en Ring af sin Finger og gav den til gamle 
Jørgen. 

«Gem den til Minde om mig; men snak ikke 
om, at jeg har været her. Det kan koste Gøste 
hans Hals, om det for tidlig rygtes, at han har givet 
mig sin Haand og er gaaet i mit Brød.» 

cPaa mig kan I lide, » svarede Jørgen, da han 
havde takket for Gaven. < Gøste har sagt mig, hvad 
det gælder. Alle gode Helgene styrke eders Arm^ 
Hr. Mogens 1 Tak vil I faa af mig og mine Lige, 
om I udrydder af Jorden en Røver og Skælm som 
Jep Mus.» 

Det var Mogens Munks Hensigt at drage Søn- 
der paa, over Ousbyholm til Berritzholm, for der 
at ruste sig til Fejden; men da de alle vare komne 
i Sadelen, sagde Gøste: 

«Ved I, Hr. Mogens, at der oppe i Skoven 
dølger sig en Snes flinke Karle, Rømningsmænd, 
som have haft den Ulykke at komme paa Kant 
med Loven, men ellers ærlige Folk. Kunde I ikke 
have Brug for dem? Hr. Jep rider aldrig uden med 
stort Følge af rustede Svende; det vil ikke være 
raadeligt at gaa mod ham med for ringe en Styrke. » 

«Ej, det lader sig høre!» sagde Hr. Mogens og 

lo. tVi ville gøre den Afstikker og mønstre dine 
ærlige Skælmer. » 

Saa red de ind i Skoven, og da de nærmede 
sig Stedet, hvor Rømningsmændene havde deres Til- 
hold, saa de Røg stige op af Buskene. 

«De maa have fældet noget Vildt og stege det 
nu,» sagde Gøste. 

«Det Tyvepak, » udbrød Hr. Mogens. «Jeg 
burde lade dem binde og føre til Rytzeholm.» 

«Men hvad skulle de ellers gribe til, de Stak- 
ler, » sagde Gøste; «de kunne dog ikke lægge sig 
hen for at dø af Sult. Bønderne her paa Aasen 
forstrakte dem en Tid med Fe talje, men nu ere de 
blevne kede af at udrede den Skat. Herren maa 
ellers tro, at de forstaa at flaa, slagte og stege. 
Der er en flink Madsvend iblandt dem ved Navn 
Niklas. Han var før Krovært oppe i Kinna, men 
for noget siden slog han Hjernen ind paa en Karl 
og maatte rømme. » 

«Ej,» udbrød Hr. Mogens, cer Niklas af Kinna 
vorden fredløs; han er en gæv og snild Karl. Gerne 
bjærger jeg ham, om jeg kan.» 

De standsede et Stykke fra Krattet, og Hr. 
Mogens bød Gøste stige af Hesten og gaa alene 
derhen for at lade Folkene vide, at der var Fred 
og ingen Fare. Han havde imidlertid ikke været 
længe bag Buskene, før der hørtes et Glædesraab, 
og nu red Hr. Mogens selv derhen. Han fandt 
Sagernes Stilling ganske, som Gøste havde forud- 
sagt. Paa en Jærnrist over en Bunke Gløder laa 
en Dyreryg; men der var nu al Udsigt til, at den 
vilde blive brændt. Niklas, som skulde vende den, 
var løben fra sin Gerning med de andre, og de stod 
nu alle i Flok omkring Gøste. 

Hr. Mogens kom let til Rette med Rømnings- 
mændene. De havde intet at tabe ved at vove 
deres Pels; de vandt kun ved, om end kun for en 
kort Tid, at tjene en stor Herre og vare glade ved 
de Haandpenge, de fik. Aftalen blev, at de i den 

22* 

kommende Nat skulde sprede sig og liste sig gen- 
nem Landet ned til Berritzholm, hvor Hr. Mogens 
haabede at være før dem; men Niklas, som jo kendte 
Hr. Mogens fra forhen, tog sig den Frihed at spørge: 

cMed Forlov, Herre, hvem gælder Fejden ?» 

«Du skal erfare det, naar Timen er der, jeg 
haaber snart,* svarede Hr. Mogens. 

«Vi maa gaa listelig frem og være tavse,* sagde 
Gøste. « Naar Katte gaa paa Musejagt, saa mjave 
de ikke.» 

Hr. Mogens sendte Gøste et straffende Blik; 
men Niklas forstod aabenbart ikke Hentydningen, 
thi han svarede med en krænket Mine: 

«Nu, jeg er lige glad, hvem det gælder, og 
hvorhen I fører os. Herre I Vi ere nu alle lede ved 
at hendrage Livet her i Skovens Skjul og ikke have 
stort bedre Kaar end Ræve og Ulve.» 

I det samme hørtes der er Raab. En Karl 
kom farende gennem Krattet, og de andre raabte: 
«Ej, der have vi Klavs U Hr. Mogens mønstede 
hans Ydre og vilde netop tale ham til, da til 
hans Forundring en lille tækkelig Jomfru i en Hætte- 
kaabe kom til Syne og hastig skred hen imod ham. 

«Hvad,» udbrød han, «have I Kvindfolk hos 
eder.?» 

«Det er min Fæstemø, Hr. Mogens, » sagde 
Klavs; « hendes Navn er Martha. Vi vare paa Rejse 
fra Skedal til Helsingborg, men forvildede os i 
Skoven, og disse gæve Mænd modtog os gæstmildt.* 

«Han farer med Usandhed, » raabte Martha. 
«Han fik Nys om, at de vare her, og førte mig 
mod min Vilje herhid, c 

Mogens Munk saa fra den ene til den anden, 
mens de talte, og sagde nu: 

«Mig tykkes, at jeg har set eder før.» 

cDet har I, Herre,* svarede Martha, «thi jeg 
tjente paa Næs, da I sidst var der.» 

Nu paafulgte en Forklaring, hvoraf Følgen blev. 

at Mogens Munk steg af Hesten, dvælede en Stund 
hos Rømningsmændene og tog Del i deres Maaltid. 

*Jcg gør dette Gilde for eder, » sagde han, da 
Martha kom med et Stykke af det ristede Kød paa 
en Træbrik og bød ham det med et Kniks. cMin 
Ven, Hr. Oluf, skal faa Betaling af mig for sin Hjort, 
saa nu kunne I æde den med god Samvittighed.* 

Da han havde spist og drukket en Slurk af 
Rømningsmændenes 01, kaldte han Martha til sig, 
gik et Stykke ind i Skoven med hende, dog ikke 
længere bort, end at de vare synlige, og havde en 
lang Samtale med hende. Nu fik han en omstæn- 
delig Beretning om Kirstens Lidelser og Rede paa 
hendes Stilling i Øjeblikket. Tillige fik han alt at 
vide om Elsebys Flugt, sørgelige Skæbne og bratte 
Død. Han havde ingen Grund til at mindes Elseby 
med Godhed, men dog oprørtes han over Abraham 
Brodersøns Færd og udbrød vred: 

«Den Niddings Misgerninger raabe til Himme- 
len om HævnU 

«Herre, vil I hævne min Frue?» spurgte Martha 
glad. «Hun var dog, saa siges der. Fru Kirstens 
Søster. » 

«Ja, om jeg evnede det,» svarede Hr. Mogens; 
« havde jeg saa sandt hans Hoved og et til paa een 
Hals! Da vilde jeg med eet Hug kunne hævne ej 
alene hende, du kalder Frue, men en til, som er 
det med Ære og dog ved Uret af Guds, Vrede. » 

Saa bød han Martha tie med, hvad han 
havde sagt, og lovede hende sin Beskyttelse. Da 
hun og Klavs havde Heste, kunde de følge ham. 
Kort efter red de alle Sønder paa, og enhver, der saa 
Rytterskaren med Martha i sin Midte, troede, at det 
var en Jomfru, der blev voldført. 

Sjette Kapitel 
Høj Pris. 



Hr. Mogens brugte Sporerne og red saa skarpt, 
at de andre havde deres Nød med at følge ham; 
men Vejen var lang, saa at det led ud paa Natten, 
inden de naaede Ousbyholm. Alle laa der for længst 
i deres Senge, saa der maatte megen Banken og 
Raaben til, inden nogen viste sig. Det var nu saa 
sin Sag ved Nattetide at lukke op for vejfarende; 
det kunde være Røvere og Skælmer. Bjørn Skal- 
dres Røst lod sig derfor høre gennem et Giughul, 
inden han kom til Syne; men ikke saa snart havde 
han hørt, hvem det var, der holdt udenfor, før 
Stangen kom fra, og Døren blev aabnet paa vid 
Gab. Selv stod den gamle i Døraabningen med 
en Lysepind i Haanden, og da Mogens Munk var 
kommen af Hesten og over Dørtærskelen, udbrød 
Bjørn, idet han holdt den flagrende Kerte op: 

«Ved de hellige tre Konger i Køln, er det ikke 
eder selv, Mogens, lyslevende og en ganske Mand I 
Ikke havde jeg troet, at mine gamle Øjne skulde 
skue eder mere paa denne Jord.» 

Alle i Huset bleve nu vækkede, og der blev 
sørget for Folkene og Hestene. Else Bølle viste 
sig dog ikke, thi hun havde allerede i nogen Tid 
været svagelig. Bjørn maatte da selv se efter alt, 
og da han kom ud i Køgerset og blev Martha var, 
sagde han til Mogens Munk, som havde fulgt ham 
derud : 

«Hvad, kom dette Kvindfolk i Følge med eder?> 

<Hun gjorde saa,» svarede Hr. Mogens. <I 
Morgen skal jeg give eder Besked om hende, og I 
vil faa underlige Ting at høre. Nu vil jeg søge 
Sengen og krybe under Dynen; thi jeg er mødig. 
Fra Hallandsaas og hertil er en drøj Dagsrejse.* 

«Ved min Helgen ja,» svarede Bjørn. cTi Mil 
i eet Træk, det bød jeg ingen Sinde mine Heste. 
Til Sengs da med eder, kære Ven! I Morgen er 
atter en Dag, som Volmer havde for Vane at sige, 
Gud glæde hans Sjæl i Himmerige! Da skulle vi 
have det fredeligt med hinanden, som fordum.* 

Men saaledes blev det ikke; thi da Bjørn den 
næste Morgen, mens han og hans Gæst nød deres 
krydrede Morgendrik, fik Rede paa alt og fik at 
vide, at det gjaldt Jep Mus, blev han Fyr og Flamme, 
og et helt Dusin Helgene bleve anraabte, for at 
Straffen nu kunde ramme den største Voldsmand 
og Skælm, han kendte, og det eneste Menneske, 
som han hadede. 

cEn Søhane og Plyndrer af fredelige Skippere 
var han fordum ;> sagde Bjørn, « siden har han efter 
Tidernes Lejlighed forøget sin Rigdom ved Svig 
og Vold og forurettet og mishandlet mangen ærlig 
Mand. Hør nu hans sidste Bedrift! Jeg fik Kund- 
skab om den under Tavsheds Løfte; men nu, da 
Niddingens Fald, det haaber og tror jeg, staar for 
Døren, kan jeg sætte mig ud derover. Det vil 
styrke eders Arm, Mogens, naar I hører, at I til- 
lige hævner en from og ærlig Herre, hvem Jep Mus 
nys krænkede grovelig.* 

«Ikke,» svarede Mogens Munk, « gøres det 
nødigt. Han har krænket min Hjertenskær, det vil 
give mig ti Mands Styrke, naar jeg fuldbyrder min 
Hævn. Var han end den ærligste Mand ellers i 
det ganske Land, han skulde dog dø.^ 

«Dog skal I høre det,> sagde Bjørn. «Hr. Jep 
vilde tilegne sig sin Frænke Mariane Jensdatters 
Gaard i Højby. Saa lavede han et falsk Skøde, 
idet han misbrugte hendes Sigil, og kom saa til 
Kanniken til Lund, Hr. Erik, og tvang ham ved 
Trusler paa Livet til at hænge sit Sigil for. Saa- 
ledes maatte Hr. Erik nødtrungen række Haand 
til et groft Bedrageri. Den gamle Herre betroede 
mig det, da jeg i Sommer var i Staden. Han var 

min Ven lige fra vore Ungdomsdage af; men han 
sagde, at saa længe Hr. Jep var oven Jorden, 
turde han ikke aabenbare det af Frygt for hans 
store Magt og sikre Hævn.» 

«Jeg tvivler ikke om Sandheden af det, I der 
fortæller, Bjørn, » svarede Mogens Munk. «Der 
gives ikke den Misgerning, jeg ikke tiltror Jep 
Mus og nogle andre Niddinge, hvem Dronningen 
taaler, og som ride Land og Rige lig Marer.* 

«Der traf I detl» sagde Bjørn. <Mens I kun 
tænker paa at hævne Fru Kirsten og vinde hende — » 

c Vist ikke,» faldt Mogens Munk ind. «I har 
mistydet, hvad jeg før sagde derom. Endog jeg 
fægter for min egen Sag, og den retfærdiggør den 
Daad, jeg vil øve, er jeg mig dog fuldt bevidst, 
at mit Sværd hævner Tusinder. Ja, jeg har stillet 
mig for, at det kun er som et Redskab i den 
straffende Guds Haand.» 

«Ret saaU udbrød Bjørn, c Uden Hensyn til 
vor egen Sag, da er det en priselig Gerning at 
undlive Jep Mus. Det er som at kappe en raad- 
den Gren af et sundt Træ; thi ved et sligt vil jeg 
dog helst trods Tidernes Forfald ligne Rigets Sam- 
fund af gode Mænd. Lov, som ej øves, er som 
ugjort, og hvor Loven slipper, der tager Selvtægt 
ved.» 

Da Bjørn Skaldre havde udtalt denne farlige, 
men i hine lovløse Tider ved Sædvanen hjemlede 
Grundsætning, tog han et dybt Drag af sit Bæger, 
som for at slukke en lille Sandhedsgnist , der 
ulmede paa Bunden af hans Hjerte, nemlig Bevidst- 
heden om, at han ikke vilde være saa nidkær en 
Forfægter af Retfærdigheden, hvis ikke Jep Mus 
havde fradømt ham de to Gaarde i Herløv. Imid- 
lertid var hans Tale mere end et Mundsvejr; han 
rakte sin Haand over Bordet til Mogens Munk og 
sagde : 

<Vil I have mig med paa det Togt, da er 

jeg eders Mand og vil følge eder med alle mine 
Svende. » 

Mogens Munk lagde sin Haand i hans og ud- 
brød rørt: 

«I have Hjertens Takl Eders Tilslutning 
fryder mit Hjerte og styrker min Sag. Mange ere 
Venner, men kun faa fuldtro.* 

cSaa er vort Forbund sluttet,* sagde Bjørn,, 
og de drak derpaa. 

«Men I bør vide, Bjørn,* sagde saa Mogens 
Munk, cat I staar ganske ene med mig. Da jeg 
kom herover, drog jeg om til nogle Venner for at 
spørge nyt fra Helsingborg og faa at vide, hvor- 
ledes de vare sindede mod Jep Mus; men overalt 
lød Talen helt spagfærdig. Alle ræddedes de for 
at røre ved den mægtige Slotsbefalingsmand. Da 
traf jeg paa min Ven Oluf Ged, som slæbte mig 
hjem med sig.» 

«Ja», svarede Bjørn, chvi drog I ikke straks 
til mig?» 

cHar I da glemt, at da jeg var her for to 
Aar siden, raadede I stærkt fra og formanede mig 
til at tage Reb i Sejlene og ikke sætte alt ind 
paa den Sag?> 

«Nej, det mindes jeg grant,* svarede Bjørn, 
«men ogsaa at jeg sagde, at naar I paa ingen Vis 
vilde opgive den Jomfru, da vilde jeg i eders 
Sted gaa bus paa. Havde I dengang voldført 
hende, vilde I have faaet en Jomfru. Nu maa I nøjes 
med en Enke og først slaa Skallen ind paa Jep 
Mus for at gøre hende dertil. Dog bør jeg ikke 
laste eder; thi det fryder mig, at det forundes 
mig, inden jeg gaar i min Grav, end een Gang at 
faa Værge i min Haand og hjælpe til at fælde en 
Nidding. Lad det saa heller ikke bekymre eder, 
at vi ere kun to om den Gerning. Ligger Hr. 
Jep først slagen, da ville nok alle, hvem han har 
forurettet, faa Tungebaandene løste. Vidnesbyrdene 

imod ham ville myldre frem som Duer af et Slag, 
naar Høgen er fældet. » — 

Den næste Morgen drog Mogens Munk hjem 
til Berritzholm, som kun laa to Mile Sønder paa, 
og hvorhen Bjørn Skaldre om et Par Dage vilde 
følge ham med ti rustede Svende. 

Martha fik Lov til at blive paa Ousbyholm og 
var glad ved at have fundet et Asyl der. Tasken 
med Elsebys Klenodier gav hun til Hr. Mogens og 
sagde ved Afskeden til Klavs: 

c Nu er jeg fattig som en Kirkerotte, Klavs! 
Bjærger du Livet og vender tilbage, skal det vise 
sig, om det var min Person eller det røde Guld, 
din Hu stod til, da du fæstede mig.» 

«Og til hvad stod din Hu, da du gav Niels 
din Tro?» spurgte Klavs. 

cHvo ved,» svarede Martha, <det vilde maa- 
sl^e være bedst for mig, om han var bleven i 
Live; han evnede dog at føde og klæde mig. Din 
Haand, Klavs, er som et Sold, gennem hvilket 
Pengene løbe som Vand. Jeg var en Nar, da jeg 
gav dig min Tro.» 

«Jeg frygter saare,» sagde Klavs, «at det dog 
sluttelig er mig, der vil blive din Nar.> 

Efter denne lidet rørende Afsked skiltes de, 
og Martha skred til den Gerning, der var bleven 
hende anvist, nemlig at pleje gamle Fru Else, som 
stadig laa i Sengen, og holde hende med Selskab. 
I saa Henseende kom Martha, som om hun var 
kaldet. Else Bølle glemte næsten sin Svagelighed, 
naar hun lyttede til Marthas Fortælling om alt det, 
hun havde oplevet i den sidste Tid. Beretninger^ 
om Kirstens Kamp med sin onde Husbonde, om 
Elsebys Flugt, sidste Dage og bratte Død skaffede 
hende bedre Tidkort, end den bedste Vise vilde 
have kunnet, og gav hende Lejlighed til at 
prædike Dyd for Martha. 

c Lad dig advare af Elsebys Skæbne,* sagde 
hun. «Hun færdedes paa de høje Steder som du 

og var fra først af kun en Kammerterne. Saa kom 
hun paa Syndens Veje, og Gud Herren straffede 
hende ved at kaste hende ud til Føde for Fiskene, 
uden at hun fik den sidste Salvelses Sakramente 
eller Renselse for sine Synder. » 

«Jh nei, Frue,» svarede Martha, «Fiskene 
bleve narrede og Fanden med. Jeg sagde eder 
jo nys, at hun blev kristelig flyet til Jorde og 
fik Hostien mellem Læberne som Rejsepenge til 
Himmelen.* 

«Nu, de gode Helgene være hendes Sjæl 
naadig!» sagde Fru Else og slog Kors for sig. 
cAk ja, den maa staa paa et højt Bjerg, som skal 
se sin Skæbne til Ende! Jeg mindes godt den 
skønne Dag i Høst for to Aar siden , da Kirsten 
Pedersdatter og Karen Svendsdatter vare her med 
Elseby, alle tre sprudlende af Livslyst og med et 
højt Mod; og kun een af dem, Karen, har, og det 
endda med Nød, bjærget sin Lykke. Elseby 
ligger uden Ære i sorten Muld, og Fru Kirsten, 
ja hun maatte nok ønske, at hun laa der med. 
Men sig mig dog, hvorlunde staar nu Sindet paa 
Hr. Mogens? Har han forvundet sin Hjertekvide?* 

«Aa nej,» svarede Martha, «han er mod i Hu 
endda; men nu drager eders Husbonde ned til 
Berritzholm for at holde ham med Selskab og 
trøste ham.» 

Det sagde Martha efter Bjørn Skaldres Be- 
faling, og han tog saaledes sin Hustru skammelig 
ved Næsen. 

« Siden hun ikke er syg til Døden, » havde 
han sagt, «saa siger jeg, at det er vel, at hun 
^j&gcr i Sengen og spares for al Angest.» 

Imidlertid var Mogens Munk sysselsat med at 
væbne sine Folk, skaffe dem Heste, prøve deres 
Vaabenfærdighed og øve dem i at ride i sluttet 
Trop. Han vidste, at Besætningen paa Helsing- 
borg vare øvede Krigsfolk, og at han havde al 
Udsigt til at trække det korteste Straa, hvis han 

angreb Jep Mus's Ryttere med en Flok uøvede 
Karle. Han kunde desuden trygt og ubemærket 
træffe disse Forberedelser; thi Berritzholm var ved 
sin Beliggenhed paa et Par Øer i en Indsø af- 
sondret fra Omverdenen og uangribelig. 

Endelig havde han nu faaet at vide , at Jep 
Mus maatte være bleven underrettet om hans 
Komme til Skaane, ja formodentlig var han bleven 
advaret ved en af de Herrer, hvem Mogens Munk 
havde besøgt. Hr. Jep var nemlig for et Par Dage 
siden kommen forbi Berritzholm med et Følge af 
over tyve Svende, og han var reden ud paa 
Dæmningen, som gennem et Morads fra det faste 
Land førte til den nærmeste 0, hvor Porttaarnet 
laa. Han havde gjort Holdt et lille Stykke fra 
Vindebroen og sendt en Svend frem med Fore- 
spørgsel, om Hr. Mogens var til Huse; men Borg 
fogeden havde været saa forsigtig at vende det 
døve Øre til og ikke at nedlade Vindebroen. Der- 
for høstede han Ros af sin Herre; thi der kunde 
næppe være nogen Tvivl om, at Jep Mus, som 
ikke veg tilbage for nogen Voldsdaad, havde paa- 
tænkt en Overrumpling for at gøre sin Fjende til 
Fange, eller om det glippede, at sætte sig fast paa 
Gaarden. 

Det var ellers Mogens Munk kært at høre, at 
Jep Mus ikke lukkede sig inde paa sin Borg, men 
færdedes ude i Landet. Det gjaldt nemlig at ud- 
spejde ham for at faa at vide, hvor han en Dag 
med Sikkerhed var at træffe, og med det Hverv 
blev Gøste sendt til Helsingborg. Det var et fare- 
fuldt Hverv, Birthes Hjertenskær der paatog sig. 
Det kunde rigtignok udføres uden Fare, nemlig 
naar han red op paa Slottet og meldte sig til 
Tjeneste efter udløben Orlov. Paa denne Maade 
vilde han have faaet al ønskelig Lejlighed til at 
spejde; men det vilde falde ham svært uden at 
vække Mistanke at slippe bort og give Hr. Mogens 
Underretning. Derfor blev Aftalen, at han skulde 

snige sig ind i Byen og dølge sig der; og han var 
ikke i Forlegenhed med at finde et Skjul. 

Birthes Søster, liden Mari, tjente nemlig hos 
en Harniskmager, som var Gøstes gode Ven og 
Jep Mus's Uven. Der var ingen Mangel paa den 
Slags Folk i Staden, og det var gerne Haand- 
værkere, hvem Hr. Jep paa en eller anden Maade 
havde forurettet. Harniskmageren havde udført 
forskelligt Arbejde for Hr. Jep, men han var bleven 
snydt for Betalingen. Til ham kunde altsaa Gøste 
trøstig ty, og i Mari vilde han faa en paalidelig 
Hjælperske. Hun kunde uden at vække Mistanke 
besøge sin Søster oppe paa Slottet og skaffe nøj- 
agtig Underretning om, hvad de tog sig for der. 

Gøste drog altsaa bort, og Hr. Mogens ventede 
i stor Spænding paa hans Tilbagekomst; men han 
fik snart Selskab. Bjørn Skaldre kom med sine 
Svende, flinke Karle med gode Sværd, men ellers 
uden nogen Rustning og intet andet til Dækning 
for Legemet end deres Vadmelstrøjer. Derimod 
var den gamle selv rustet til Tænderne, men efter 
den gamle Skik, som brugtes for mere end et halvt 
Aarhundrede siden. 

Hr. Mogens smilte, da han en Aftenstund, 
som Skumringen faldt paa, fra Porttaarnet saa sin 
gamle Ven ride over Vindebroen; thi Bjørn bar 
Brynjetrøje og Hoser, uden Arm- eller Benskinner, 
og en lille spids Staalhue. Denne simple Rustning 
var imidlertid ikke alene smuk; den gav tillige 
større Frihed i Bevægelserne. Sværdet, som hang 
ved hans Bælte, var ikke over almindelig Størrelse, 
hvorimod Skjoldet var baade stort og tungt. 

Glad som en stridslysten Yngling red den 
gamle ind paa Gaarden. Hans eneste Sorg var, 
at det ikke skulde komme til en ordentlig Dræb- 
ning, hvorfor det var ham en stor Tilfredsstillelse 
at høre, at Jep Mus var paa Benene og havde 
ladet sig se med et stærkt, væbnet Følge. I øvrigt 
vekslede han og hans Vært ikke mange Ord åen 

Aften; det var silde, og saa snart Bjørn havde 
faaet Nadvere, søgte han Sengen. 

Da han den næste Morgen kom af Dynerne, 
var Mogens for længst opstaaet. Bjørn fandt ham 
i Rustkammeret, hvor han passede paa en af 
Svendene, som stod og pudsede hans store Slag- 
sværd. Bjørn blev saa rørt ved at se det, som 
om det havde været et levende Væsen. En god 
gammel bekendt var det, thi han havde ofte set 
det i Mogens Munks Faders Hænder, og det 
mindede ham levende om hans egen Krigerfærd i 
fordums Dage. 

«Ej,» udbrød han, «der have vi Kværnbider! 
Det Navn gav vi Sværdet, og eders gæve Fader 
sagde: lad det hedde saa!» 

€ja,» svarede Mogens Munk, «jeg mindes, at 
min Fader kaldte det saalunde.» 

«Det svarer til sit Navn,» sagde Bjørn, idet 
han følte paa Æggen, c og har staaet sin Prøve. 
Det har ej sin Lige.» 

€Nu,» svarede Mogens Munk, « gennem en 
Kværn gaar det vel ikke, men sikkert gennem en 
Hjerneskal, er den end nok saa tyk. Med Haanden 
paa Knappen, hvori dyre Helgenben ligge, gjorde 
jeg i Gudhem, da jeg laa paa mit Smertensleje, et 
stort Løfte til mine gode Helgene. De faa nu 
hjælpe til, at Sværdet, i hvilket en Part af dem 
selv er til Huse, gør sin Gerning saa vel, at jeg 
kan indfri mit Løfte, og de gode Helgene faa de 
Altre, jeg lovede dem.» 

«Det vil næppe fejle, » sagde Bjørn; «men 
hvor er Skjoldet ?» 

«Jeg tager intet med,» sagde Mogens Munk; 
«det vilde kun være mig til Byrde. Lad I ogsaa 
helst eders blive her; det er jo saa stort som en 
Ildskærm. Vi tage Niddingen ved Overrumpling, 
Bjørn ; i et Nu skal jeg gøre det af med ham- » 

«Vi faa se,» svarede Bjørn lidt krænket. 

Saa gik de ind i Hallen og satte sig til Davren. 

cHør, I mindes vel,> sagde Bjørn, «at jeg 
lovede at komme med ti Svende? Dog bringer 
jeg tolv. Lagde I ikke Mærke til det?> 

«Nej,» svarede Mogens Munk; «men jo flere, 
des bedre.* 

«De to,» vedblev Bjørn, «kom uventet. Det 
er en ung Herre med sin Svend; I kender ham. 
Han bad om at gaa med til denne Dyst, og jeg 
holdt for — > 

<Men hvem er det, og hvor stikker han da.?^> 
udbrød Mogens Munk, idet han rejste sig. 

cNu,* svarede Bjørn, «det er Bengt Ebbesøn. » 

cBengtU raabte Hr. Mogens og lod sig atter 
falde ned paa Bænken. 

«Ved I noget om hans Skalkestreger?* spurgte 
Bjørn. 

«Jeg ved, at han forligte sig med Hr. Abra- 
ham og tragtede Bo Stensøn efter Livet. Det er 
nok, Bjørn; jeg vil ikke have den Nidding i mit 
Følge. > 

«Hør mig dog, inden I viser ham af,» sagde 
Bjørn. cHan kom til Ousbyholm i Gaar uden at 
vide, hvad vi have for. Han spurgte efter nyt om 
eder og udøste sit Hjerte for mig. De Rænker 
og onde Streger, til hvilke hans Stiffader forledte 
ham, angre han dybt. Han har brudt med Hr. 
Abraham og vist i Gerningen, at dermed var det 
Alvor. Han gik i Sommer Hr. Abraham paa 
Klingen i den Retstrætte, de havde med hinanden 
om Rossaryd, og ved sin Farbroder Arvids Hjælp 
vandt han Sejr. Hr. Abraham maatte rykke ud 
med Rossaryd, desuden tyve Gaarde og en Mængde 
Fæ og andet Løsøre. Det vorder aldrig tilgivet, 
kan I nok vide. Nu staar Bengts Hu til at gøre 
sin Uret mod eder god igen, ikke ved søde Ord, 
men i Gerningen, og han lod mig ingen Fred før — » 

«Nu,» udbrød Mogens Munk, «lad os da faa 
ham fat! Siden I siger god for ham, vil jeg ikke 
vise ham uhørt af Gaarde.* 

Bengt blev da hidkaldt, traadte ind paa sin 
hastige Maade, gik lige hen til Mogens Munk og 
sagde : 

«Jeg har ikke handlet ærligt imod eder, Hr. 
Mogens, I maa agte mig ringe og bære Nag til 
mig, det ved jeg; men jeg var ganske fra min 
Samling dengang af Elskov og Nidkærhed. Jeg 
beder eder nu tilgive mig mit Forræderi.* 

«Jeg gætter, hvortil I sigter, Bengt,* svarede 
Mogens Munk. «I bragte ikke min Hilsen til Jom- 
fru Kirsten?* 

cNej,* sagde Bengt og blev rød i Kinderne, 
«paa Hr. Abrahams Forlangende undlod jeg det 
og gik ikke heller til Bisp Peder. Jeg forraadte 
eder ganske, Hr. Mogens; thi kun for den Pris 
kunde jeg vinde min Stiffaders Venskab og Hjælp. 
Han sagde, at naar jeg vilde være hans Ven, 
maatte jeg være eders Fjende* 

«Et sandt Ord, Bengt i > udbrød Mogens Munk. 

«Men,> vedblev Bengt, c da jeg gik til Hr. 
Abraham for at slutte Fred med ham, anede det 
mig ikke, at et sligt Valg vilde blive mig forelagt. 
Jeg pønsede ikke paa Forræderi mod eder; og 
dog kom det saaledes.* 

«Ja, Bengt, » sagde Bjørn, «saa gaar det 
gerne. Naar man giver Fanden en Finger, da 
tager han hele Haanden.* 

cjeg gjorde det nødigt,* sagde Bengt og saa 
til Mogens Munk, som sad der tavs og saa ham 
skarpt i Øjnene; «og bittert har det siden angret 
mig. Tillad mig nu, Hr. Mogens, at gøre Bod I 
Lad mig gaa med eder til denne Dyst og hjælpe 
eder med at fælde den Nidding, som høstede 
Nytten af mit Forræderi.* 

«Tag Sæde og æd og drik med os,* sagde 
Mogens Munk roligt. *I maa være sulten og 
tørstig efter Rejsen. Siden kunne vi tales nærmere 
ved* 

Heraf skønnede Bengt, at hans Brøde var ham 

tilgivet og slog sig foreløbig til Taals dermed; 
men efter Maaltidet tog Hr. Mogens Bengt for i 
Enrum og havde en lang Samtale med ham. Han 
spurgte ham nøje ud om alt, hvad der var fore-' 
gaaet mellem ham og Hr. Abraham, og biev saa 
overvældet af Harme over det, han fik at høre, at 
han siden sagde til Bjørn: 

«Den største Nidding af alle er dog Hr. Abra- 
ham. Naar faa vi Ram til ham?» 

«Giv Stunder, » sagde Bjørn; «hvem Gud 
sparer længe, straffer han gerne med det strenge. » 

Men til Bengt sagde Hr. Mogens: 

«Jeg tvivler ikke om eders Oprigtighed, Bengt, 
og takker eder, fordi I vil hjælpe mig; men jeg 
raader eder til at lade den Grille flyve og ikke 
indlade eder paa denne Sag. Jeg vil ikke bringe 
eder i Ulykke.* 

cDet samme burde I have sagt til Bjørn Skaldre,» 
svarede Bengt, som følte sig krænket over, at hans 
Trang til at gøre sin Uret god igen kaldtes en 
Grille. «Dog jeg forstaar,* tilføjede han; cBjøm 
bringer ti Svende, jeg kun een; men gerne var jeg 
mudt med alle mine og gjorde det endda, om der 
var Stunder til at hente dem.» 

4:Med Bjørn er det en anden Sag,» sagde 
Mogens Munk. «Han har Alder og Erfaring og 
ved, hvad han gør. Desuden har han selv noget 
udstaaende med Jep Mus; men I ikke.» 

cl viser mig da af?> udbrød Bengt, blussende 
af Vrede. 

«Aah,» svarede Mogens Munk, «I er et Brus- 
hoved og bliver aldrig til andet! I springer til 
det gode som til det onde uden Overlæg; men 
siden I endelig vil, saa drag da med! Henter I 
eder en braadden Pande eller anden Fortræd, maa 
I tilskrive eder selv det.> 

♦ Visselig I » svarede Bengt stolt. «Jeg er Mand 
selv og handler paa mit eget Ansvar. Til meget 
gik jeg muligt uden Overlæg, men ikke til dette. 

Dronningens Jomfruer. 24 

Gennem stor Pine er jeg kommen til den Beslut- 
ning kun at søge min'e Venner paa den rette Side, 
blandt Dannemænd og ikke blandt Niddinger; af 
disse har jeg nu faaet nok.» 

Herover opklaredes Mogens Munks Aasyn, han 
rakte Bengt sin Haand og sagde: 

«Det var gode og faste Ord!» 

«Og Daaden vil følge paa til' Bekræftelse,* 
svarede Bengt. 

cVel, vel! Fra nu af vil jeg kalde eder min 
Ven.» 

«I have Takl* svarede Bengt med et lyst 
Smil; €og naar nu den Dyst, hvortil vi gaa, er 
vel overstaaet, vil I da ved Lejlighed lægge et 
godt Ord ind for mig hos Karen og Bo Stensøn? 
Med dem maa jeg forlige mig, om jeg skal vorde 
glad i Hu. De Elskovsnykker ere nu rykkede op 
med Rode.> 

«Bo og Karen I » udbrød Mogens Munk og 
faldt i Tanker. « Gerne skal jeg det,» svarede han 
omsider. «Ja, vil Gud og min Helgen, da sker 
det, førend I har ventet » — 

Nogle Dage hengik, uden at Gøste lod høre 
fra sig, og Hr. Mogens begyndte i sin Utaalmodig- 
hed at tale om at drage ud pfia Lykke og Fromme, 
da endelig en Morgen Portgemmerens Horn gjal- 
dede, og Gøste selv red ind paa Gaarden. Folkene 
stimlede straks sammen om ham; men Hr. Mogens 
kom hurtig til og førte ham ind med sig paa. §it- 
Kammer. 

«Godt nyt, Gøste ?> spurgte han, da han havde 
lukket Døren. 

«Kan ikke ønskes bedre,« svarede Gøste. cHr. 
Jep drager i Overmorgen med alle sine Gæster til 
Gundestrup for at æde Moriensgaas hos Hr. Johan 
Lunge. Den Lejlighed er god, Herre. Til den 
Gildesfærd drager han næppe ud med stort, 
væbnet Følge; det er jo og kun en Rejse paa en 
Mil.» ' 

«Sig ikke det,> svarede Hr. Mogens; tog de 
Venner, som ledsage ham, ville forøge Styrken; 
men Lejligheden maa nyttes. Mærkede du noget 
til, om Fru Kirsten og de andre Fruer drage med?» 

« Derom spurgte jeg ved min Helgen ikke 
Mari,» sagde Gøste og kløede sig i Hovedet. «Dog 
stop, jeg mindes, at hun forgangen Dag sagde 
noget om, at Fru Kirsten stedse holdt sig hjemme 
og ikke drog ud med de andre. » 

« Kvinderne skulle sikkert med til det Gilde, > 
sagde Hr. Mogens efter at have tænkt et Øjeblik 
efter. cHør nu, Gøste, det ligger mig paa Sinde, 
at Fru Kirsten ikke mangler. Vi maa mage det 
saa, at hun drager med. Gaa ind i Borgestuen, 
hvil dig og faa noget at æde og drikke; om tre 
Timer maa du være rede til at ride tilbage til 
Helsingborg.*. — 

Da Gøste siden indfandt sig, rede til at drage 
bort, gav Hr. Mogens ham en lille Æske og sagde : 

cTag den og forvar den vel I I den er mit 
Sekret.* 

Hermed mente han den Ring, i hvis Sten 
hans Vaabenmærke var ind gravet, og som han 
brugte til Forsegling. Gøste tog Æsken med 
Ærbødighed og stirrede paa den; han følte sig 
æret ved, at en saa vigtig Genstand blev en ringe 
Svend, som ham, betroet. 

cKnap Trøjen op og lad se dine Lommer!« 
bøf^ Hr. Mogens, og da det viste sig, at der var 
en Inderlomme, tog han Æsk^n af Gøstes Haand, 
stak den i Lommen og sagde saa: <Lad den nu 
ligge der urørt, indtil den skal bruges.* 

cjeg kunde hittet paa det uden eders Anvis- 
ning, Herre,* sagde Gøste med et Smil paa sin 
store, skæggede Mund. cHyttede jeg ikke Fru 
Kirstens Brev vel?* 

« Sandt nok, Gøste ; men meget af hænger af, at 
du tro og sikkert udretter det Ærinde, jeg nu giver 
dig. Hør nu min Befaling og følg den nøje! Jeg 

24» 

har ladet en frisk Hest sadle til dig. Rid hurtig, 
om den saa styrter, naar du er ved Maalet. Du 
kan klare de ti Mile til Nærbinde inden Nattens 
Frembrud; derfra har du kun en lille Stunds Gang 
til Helsingborg. I den første Gaard i Nærbinde 
bor Bonden Lasse, som kender mig og vil modtage 
dig vel, naar du siger, at du kommer fra mig; om 
fornødent, da vis ham Sekretet. Hos ham lader 
du Hesten blive, gaar paa din Fod til Helsing- 
borg og sniger dig i Nattens Mørke ind i Staden. 
Har du nemmet det?» 

«Ja, Herre, » svarede Gøste, <og det er alt vel 
udtænkt. Kun som ved et Under slap jeg vel 
derfra sidst; thi en af Hr. Jeps Svende kom imod 
mig, da jeg red ind i Staden, og jeg var bange 
for, at han havde genkendt mig. Jeg var da den 
ganske Tid i Hu, som om jeg havde Strikken om 
Halsen. » 

«Ja, Gøste, du vover din Hals for mig; men 
din Løn skal og blive derefter, om du tjener mig 
tro og udfører dette vel til Enden. Du og Birthe 
skulle vorde forsørgede for eders Levetid.* 

«Tak, Herre, » sagde Gøste glad. <Jeg har 
vovet min Hals før for mindre, og jeg ved om 
eder, at I er ikke som Hr. Jep, der snyder sig 
fra alt.> 

«Det huer mig vel, Gøste, og styrker min 
Tro til dig,> sagde Hr. Mogens, «at du intet har 
forlangt paa Haanden. Jeg kan jo blive paa I^ad- 
sen, og hvad Løn laar du da? Men vid, at der- 
paa har jeg tænkt. Jeg efterlader her hos min 
Borgfoged Penge til at lønne alle mine Hjælpere, 
om Ulykken skulde ske, at jeg ikke vender til- 
bage. Det vil blive dem forkyndt, inden vi dragne 
af; men din Løn er i en Pose for sig. Naar du 
bringer mit Sekret og giver det til Fogeden , vil 
han udlevere dig Posen.* 

« Herre,* udbrød Gøste, «I er ved min Helgen 
en retskaffen Mand og dertil mere betænksom og 

forstandig end de fleste. I fortjener at blive tjent 
med Troskab-, lid trygt paa migl> 

«Vel, Gøste, nu forstaa vi hinanden. Hør nu 
videre og mærk dig mine Ordl Straks i Morgen 
giver du Mari Sekretet — hun er vel snild og at 
lide paa?> 

«Ej, Herre,* svarede Gøste, «jeg kender ingen 
klogere Tøs, uden det skulde være Birthe selv.> 

«Nu,> vedblev Hr. Mogens, «du giver hende 
Sekretet og beder hende gaa op paa Slottet og 
levere det til Birthe med disse Ord: Vis din PVue 
det hemmelig og sig: den Herre, som med Rette 
ejer denne Ring, sender eder sin Hilsen og beder 
eder drage med til Gundestrup i Morgen. Der vil 
han møde eder og bringe eder Svar fra Bisp 
Peder. — Sig Ordene efter, Gøste U 

Det gjorde Gøste uden at fejle, og derpaa 
sagde Hr. Mogens: 

«Naar Mari er vendt tilbage med Sekretet, og 
du er bleven underrettet om, hvordan det er løbet 
af for hende, da gaar du tilbage til Nærbinde, 
tager din Hest og rider op til Allerum ved Gunde- 
strup. Bliv der, indtil vi andre komme* 

«Vel, Herre,* svarede Gøste; calt skal blive 
gjort til Punkt og Prikke, som I har budet og 
foreskrevet mig.» 

«Og saa Tand for Tunge, Gøste, » sagde Hr. 
Mogens til sidst. «Ikke et Ord til nogen her paa 
Gaarden om vor Aftale. Paa dine ærlige Skælmer 
fra Hallandsaas lider jeg ikke længere, end jeg 
ser dem. De maa ikke vide, hvorhen vi drage og 
hvor Dysten skal staa, førend vi ere ved Stedet.* 
%> Den Aften fjorde Hr. Mogens et lille Gilde 
for sine Folk, og der var stpr Gammen paa Gaar- 
den. Gensynet med ^31klas havde voldt Bengts 
Svend Henning stor Glæde. De opfriskede Min- 
derne fra den Nat, da de narrede Hærens rette 
Udsendinge og bandt Svøb om Hestenes Hove. 
Dog sagde Niklas: 

cAk, Herren styrke i det for vor Mo'er, som 
nu sidder ene i Kinna!» 

c Hun bjærger sig nok,» sagde Kjeld. <Hun 
maa være belavet paa aldrig at se dit Fjæs mere. 
Vender du engang tilbage, da vil du vel finde , 
hende gift med en anden.* 

«Den Karl, der vilde vove det,» svarede Nik- 
las, «maatte ikke kende mig. Mo'er Sidsel vil 
ikke heller gøre det, medmindre hun selv har flyet 
mig til Jorde og givet mig Ligsærken paa.» 

cOm hun ellers faar Lejlighed dertil og det 
ikke bliver Rakkerens Gerning,* svarede Kjeld. 

Hastig tog Niklas til sin Kniv, og det vilde 
være kommet til Blodsudgydelse, hvis ikke Hen- 
ning havde lagt sig imellem. 

cDu handlede der ilde,* sagde Henning siden 
til Kjeld. *Du vilde faa Utak af din Herre, om 
han vidste, at du grovelig krænkede en af de 
gæveste og snildeste Karle, han har hvervet.* 

« Henning,* svarede Kjeld, c jeg er nær ved at 
sprække af Harme, naar jeg sidder paa Bænk med 
alle disse Landløbere og Ugerningsmænd, min 
Herre har taget i sit Brød.* 

«Den ringeste af dem,* sagde Henning, <er 
bedre end den Herre, hvem Fejden gælder.* 

«Ve over Kirsten Pedersdatters Øjne blaa og 
hendes Lokker gule, som fangede min Herre og 
daarede ham,* udbrød Kjeld. cHusk paa, hvor 
stor en Mandebod Hr. Mogens vil komme til at 
give, om han slaar Hr. Jep ihjel, og læg saa der- 
til alt, hvad han maa udrede i Løn til alle de 
Skælmer, han har fæstet I Du maa tilstaa, at den 
Sum paa eet Bræt vil blive saa høj en Pris, som 
nogen Mand gav for den bedste Gaard i Riget, og 
sig mig saa, om en fager Kvinde er alt det Guld 
værd, uden at tale om, at Hr. Mogens og vi alle 
nu skulle sætte Livet i Vove for hendes Skyld. > 

cKjeld,* sagde Henning, «naar ^u ser i sød 
Mælk, da vorder den sur. Hil være Hr. Mogens. 

den gæve Herre med det høje Sind, det siger jeg 1 
Tak have han, som tør drage Sværd og tugte den 
største Nidding i dette Landl 

fja,* sagde Kjeld, «vi maatte drage til Skaane 
for at finde ham; saa arge Skælmer have vi ikke 
i Jylland ; vi taale dem ikke. » — 

Om Natten brød de op og red sindig Nord paa. 

cVi maa spare vore Heste,* sagde Hr. Mogens; 
«vi maa have dem friske til Dysten , og naar alt 
er lykkelig fuldbragt, forestaar der en lang Rejse 
for nogle af os.». 



Sjrvende Kapitel. 

Kvæmbider tager hele Æren. 



Det led mod Aften. Hr. Jep sad med sine 
Gæster i Hallen, hvor de pokulerede, og spillede 
Tavlbræt. Der havde staaet et Gilde, thi der var 
kommet ny Gæster, nemlig Oluf Geed og Fru 
Mette. Hun havde ingen Ro haft paa sig, efter 
at Mogens Munk var forsvunden; hun vilde til 
Helsingborg og se, hvorledes Sagerne stod der, 
og Oluf maatte da med. Kirsten var bleven glad 
ved deres Komme; men Glæden var snart forbi, 
thi hun fik straks at mærke, at hendes Frænke 
var kommen, ligesom de andre, for at udspejde 
hende og holde Prædikener for hende. Hun havde 
da, det snareste hun kunde, tjernet sig og sad nu 
ene i sit Asyl, det røde Kammer. 

Da kom Birthe og lagde en lille Æske i 
hendes Haand: 

«Luk den op. Frue, og se, hvad dengemmerl* 

Kirsten aabnede den; da hun saa Ringen, 
sprang hun op, løb til Vinduet med den, stirrede 
paa den og raabte: 

«Birtlfe, hvor fik du den?» 

c Mari bragte mig den, og hun fik den af 
Gøste,» svarede Birthe sagte. 

«Af Gøste? Hvor er hanf» raabte Kirsten og 
gik hen til Birthe. 

«Tys, Frue, raab ej saadan opb sagde Birthe. 
« Gøste ei* nede i Staden, hos Severins. Han har 
skikket Mari herop med Æsken og bringer Hilsen 
fra den Herre, som ejer Ringen med Rette, og 
som beder eder drage med til Gundestrup i Morgen- 
Der vil han møde eder og bringe eder Svar fra 
Bisp Peder. » 

< Jesus I » sagde Kirsten og blev bleg som 
Døden; hun stirrede saa atter paa Ringen, og 
Blodet for hende op i Kinderne. 

«Mari venter paa Svar,» sagde Birthe, »og 
hun skal have Ringen med tilbage. » 

cjeg maa til Staden og tale med Gøste,* 
sagde Kirsten hurtigt. 

«Gør for alting ikke det, Frue. Gøste har 
ladet mig sige ved Mari, at end ikke jeg maa gaa 
derned , for at han ikke skal blive røbet. Straks 
naar han har faaet eders Svar og Ringen, drager 
han af.» 

«Ja, Birthe, jeg vil!» sagde Kirsten med fast 
Røst. 

Saa tog hun Ringen af Æsken og førte den 
til sine Læber; hun lagde den igen paa sin Plads 
og gav Birthe Æsken, idet hun sagde: c Tøv 
lidt!» derpaa tog hun en Saks, klippede en Lok 
af sit Haar og lagde den ved Ringen. 

«Det var godt udtænkt af eder, Frue,» sagde 
Birthe. «Nu faar Hr. Mogens Vished for, at 
Ringen har været i eders Hænder.* 

«Nu af Sted og giv Mari Æsken !» sagde 
Kirsten heftig. 

cSig mig dog, Frue,» spurgte Birthe, <hvad 
tror I, Meningen erf» 

«Som Ordene lyde, Birthe,* svarede Kirsten, 
idet der gik en Kuldegysning igennem hende. cHr. 

Mogens maa være paa Gundestrup. Han tør ej 
komme her og — har vel maget det saa — at vi 
ere blevne budne derhen. > 

Birthe saa paa sin Frue med et megetsigende 
Blik fra sine kloge Øjne. 

«Frue,» sagde hun, «har I saa ringe Tillid til 
mig, som har tjent eder tro indtil denne Dag og 
døjet ondt med eder? Tag mig med paa den 
Fart! Giv mig eders Klenodier; jeg vil bjærge 
dem i et Klæde og — > 

«Hvad er det for Snak?» udbrød Kirsten. 
♦ Hvor kan jeg slæbe dig med til Gundestrup? Vi 
age jo derhen fuldt klædte og smykkede; jeg har 
ikke dig nødig der.> ^ 

«Saa vil I da løbe herfra og lade mig i Stik- 
ken,* svarede Birthe med Graad i Halsen. 

«Løbe herfra?* gentog Kirsten med Glædes- 
klang i sin Røst. <Husk paa, Birthe, at jeg ikke 
er vidende om andet end det, du ved; og det 
tjener os begge bedst ikke at vide mere. Tænk, 
hvad du vil, men gør som jeg! Vær tavs og tro 
og lid paa, at jeg ikke skal glemme dig.> 

»I er snild som stærk, Frue,» sagde Birthe, 
idet hun gik, og deri havde hun Ret. Ikke for 
intet havde Kirsten været i Margrethe Valdemars- 
datters Brød, og Livets haarde Krav havde yder- 
ligere skærpet Snildheden og modnet Kraften. 

Saa ko.n han da til sidst, jublede det i hendes 
Hjerte. Hvilken Salighed vil det blive at slynge 
mine Arme om hans Hals og hvile mit trætte 
Hoved ved hans Bryst I Vil han tage min Hus- 
bondes Liv? Ja, mindre kan ikke gøre det I Han 
fc^r ligge paa sine Gerninger; vi ville lade læse 
Messer for hans Sjæl. O, Guds Moder, du Himme- 
lens stærke Dronning, du Barmhjertige, du Søde, 
vær nu mit Skjold og lad dette lykkes 1 Slaa vore 
Fjender med Lamhed og hold Dødens Sværd fra 
min Vens Bryst! Er det Synd, vi gøre, da slet 
den ud. Jeg kan ej andet! 

For første Gang i lang Tid nød hun aen Nat 
en sund og rolig Søvn, og da hun om Morgenen 
viste sig i Hallen, var der en længe ikke set 
Sundhedsglød paa hendes Kinder. 

«Ej, hvor fager du er i Dag,> udbrød Fru 
Mette. « Ingen skal mere faa mig til at tro, at du 
er svagelig. Hør nu Fornuft, Kirsten 1 Hæv den 
Indespærring, som giver saa megen Snak, og flyt 
atter sammen med din Husbonde. » 

cEj se,» sagde en af de andre Fruer, c det 
gav straks en sur Mine. Lad os hellere begynde 
med mindre. Drag med til Gundestrup, Kirsten, 
og æd Mortensgaas med os der i Aften. » 

«Nu, det faar jeg vel gøre,» svarede Kirsten 
og lod se et Smil. 

€ Hører I,> sagde Fru Mette til Jep Mus, som 
i det samme kom til, « eders Frue træder nu ud 
af sin Forborgenhed og drager med os til Gunde- 
strup. » 

cja saa,» svarede Hr. Jep og fæstede Blikket 
paa Kirstens Aasyn. cNu,* føjede han til, <det er 
mig kært at høre.» 

Kort efter tog Fru Mette ham til Side og sagde : 

«I skal se, hun skikker sig til sidst. Hun er 
en forstandig Kvinde og vilde være bleven et 
Mønster af en Hustru, var hun ej kommen i Kast 
med Hr. Mogens, førend hun kendte eder. Sig 
mig dog, har I intet mærket til ham?» 

»Aa jo,» svarede Hr. Jep. «Jeg ved, at han 
for nogen Tid siden var paa Gundestrup. Hr. 
Johan lod mig det vide, hvisaarsag jeg forgangen 
Dag, da jeg red forbi Berritzholm, lod forhøre, om 
han var der; men Vindebroen blev ej nedladt, og 
min Svend fik ej Svar.» 

c Hvad, vilde I gæste ham?» udbrød Fru Mette. 

«Ja,» svarede Hr. Jep med et grumt Smil; 
cjeg vilde spørge til hans Helsen, og om han end 
var lidende, da skaffe ham Ro.» 

cHan var vel dengang hos os,» svarede Fru 

Mette og blev bleg om Kind. c Har Oluf ej sagt 
eder det? For at advare eder ere vi dragne hid. 
Saa vidt vi kunne skønne, fører Hr. Mogens ondt 
i sit Skjold og pønser paa Hævn; men vi vide 
intet med Sikkerhed.* 

Jep Mus stod og strøg sit Skæg, mens hans 
Blik var fæstet paa Kirsten, som endnu sad ved 
Davren. Nu bøjede han sin Tommelfinger derhen 
og spurgte med dæmpet Røst: 

«Mon hun ved mere?> 

«Kirsten!» udbrød Fru Mette. «Nej, hvor- 
ledes- skulde det vel gaa til? Aah, Hr. Jep, lad 
nu ikke slig usalig Mistanke fæste Rod i eders 
Hjerte, og det netop nu, da alt tegner til at vorde 
godt mellem eder og eders Hustru! Vær paa 
eders Post, men ikke mod hende !» 

«Nu, Frue,* svarede Hr. Jep, cjeg vil tage det 
gode, mens det tilbyder sig. Det onde kommer 
vel af sig selv; men vær ellers ikke ængstelig for 
mig! Sørg hellere for Hr. Mogens, hvis Ven 
eders Husbonde stedse var og vel er endnu.* 

Fru Mette gik krænket fra ham; men han 
blev staaende og stirrede paa Kirsten, som lod 
hel munter. 

Jeg lider ej , tænkte han , den Glans i hendes 
Øjne og de Roser paa hendes Kinder. Stedse, 
naar jeg fik dem at se, maatte jeg siden sande, 
at de kun sagde til mig: vogt dig for Tornene! 
Mon der dølger sig noget bag denne Glædes- 
maske? Jeg skal vogte vel paa hende; ipen det 
skønner jeg, at saa længe Mogens Munk er oven 
Jorden, fanger jeg ikke Fred. Jeg vil lokke ham 
i en Fælde og gøre det af med ham. Inden 
mange Dage skal det være fuldbragt. — 

De drog bort om Eftermiddagen. Mændene 

red i Spidsen i sluttet Hob, derefter kom Karmen 

med Kvinderne, og til sidst en halv Snes Ryttere. 

Jep Mus tænkte sig ikke Muligheden af nogen 

Fare paa denne korte Udflugt og i saa stort et 

Selskab. Herrerne vare fjorten i Tallet. Desuden 
var der ti Svende og to Stalddrenge, i alt seks 
og tyve Mænd, alle med Sværd ved Bæltet. At 
drage ud paa en Fart af kun en Mils Længde med 
et stort, rustet Følge vilde have gjort ham latter- 
lig i hans Venners Øjne. Men han kendte deruden 
ikke til Frygt, da han var lige saa modig og glubsk 
i Kamp, som han var bidsk og tvær i sin Stue. 

Kirsten vilde have været til Hest, men ingen 
af Fruerne havde Lyst til at ride. Det var blevet 
Frost og skarp Blæst; og saa var det dog et 
underligt Indfald af hende, at hun ikke ved en 
slig Lejlighed vilde bruge den skønne Karm, hen- 
des Farbroder havde skænket hende i Brudegave. 
De talte meget om ham og hans store Godhed for 
Kirsten, som kun havde lønnet ham med Utak. Nu 
var han aflægs og sygelig; men Kirsten havde 
aldrig umaget sig til Næs for at se til ham, saa 
at hendes Søster Fru Pernille, da hun for noget 
siden drog hjem, maatte gøre det for Skams Skyld. 

«Paa nogle, » sagde Fru Mette til en af sine 
Veninder, c falder al Livets Sødme og Lykkens 
rige Gaver som Regn paa en Klippe og glider af. 
Andre, som vilde annamme det med Tak, maa 
nøjes med mindre. » 

Der sad hun nu, Karmens og de andre Her- 
ligheders misundte Ejerinde, midt imellem sine 
sladrende I^rænker og Veninder og viste et glat 
Aasyn, mens hver Nerve i hende var spændt. 
Hendes Hjerte bankede, saa hun kunde føle dets 
Slag, og mens hun smilte og lod skæmtende Ord 
falde, for hendes Blik spejdende omkring, og 
hendes Øre opfangede enhver Lyd. Hvad skulde 
der ske, og naar vilde det komme? ' 

Det gik . rask hen ad den frosne Vej, og de 
vare nu kun en Fjerdingvej fra Maalet. Da lige 
som de drog ind i Skovens Tykning, hørtes der 
et mangestemmigt Raab, gennem hvilket Jep Mus's 
skarpe Røst lød skingrende; Karmen standsede med 

et Ryk, Hestene stejlede, og Kvinderne sprang 
skrigende op fra deres Sæder. 

Det kom ved en Omdrejning af Vejen , hvor 
Skoven var tættest. Der saa Jep Mus, som red 
fremmest, pludselig, som var den vokset op af 
Jorden, en Skare Ryttere med blinkende Sværd, 
saa tæt som en Mur. Den spærrede hele den far- 
bare Plads, og i det samme lød der Raab bag 
ved ham. Han vendte sig hastig i Sadelen og saa, 
at en anden Rytterhob angreb hans Bagtrop; al 
Udvej til Flugt var afskaaren. 

Raseriet over at være fangen i en Fælde og 
Forudfølelsen af, hvad der ventede ham, bragte 
Jep Mus's Kind til at blegne og lammede hans 
Arm. Lige for sig saa han sin Dødsfjendes mørke, 
tindrende Øjne og blinkende Sværd. Han fik dog 
sit Sværd af Skeden, men først i det yderste Øje- 
blik og kun til et afmægtigt Forsøg paa at afbøde 
det dræbende Hug. Mogens Munks mægtige Slag- 
sværd faldt, ført af begge hans Hænder, med en 
saadan Kraft, at den brede Klinge med en Økses 
Vægt gik gennem alt og kløvede Jep Mus's Hjerne- 
skal. Han sank af Hesten uden at give en Lyd 
fra sig. 

Saa hurtig gik dette for sig og vakte saa stor 
Rædsel, at ingen af de Herrer, som red med Jep 
Mus, fik Sværdet af Skeden. Mogens Munks 
Svende holdt sig da ogsaa tilbage, saa at det ikke 
blev .nogen Dræbning i stor Stil, som Bjørn Skaldre 
saa meget havde ønsket. 

«Nu er det fuldbragt, » sagde Mogens Munk. 
cjeg, Mogens Pedersøn, er Manden derfor, vider, 
det, alle I Herrer, som ere her til Stede I Æren 
for at have fældet denne Nidding tilkommer mig, 
og Skaden, som kan følge paa, den tager jeg alene.* 

« Mogens,* raabte Oluf Geed med rystende 
Stemme, «fly, det snareste du kan! Dette vil 
volde din Undergang.* 

« Af Vejen!* lød det barske Svar. Hr. Mogens 

rakte det blodige Slagsværd til Kjeld og gav sin 
Hest af Sporerne. Alle veg til Side for ham, og 
i et Nu var han henne ved Karmen. 

Der var alt, som det skulde være. Bengt 
havde glimrende udført sit Hverv, som særlig var 
at sikre sig Kirstens Person og skærme hende. 
Med Klavs, Niklas og nogle andre af de flinkeste 
Karle gjorde han et saa pludseligt og kraftigt Ind- 
hug paa Jep Mus's Ryttere, at disse bleve fuld- 
stændig overrumplede og efter en kort og temme- 
lig ublodig Kamp tog Flugten. Derpaa sprang 
Bengt af Hesten, gik hen til Karmen og raabte: 

cKom nu fluks, Fru Kirsten! Vi have en op- 
sadlet Hest med til eder.> 

Men i det samme kom Mogens Munk, fulgt af 
Bjørn og alle Rytterne. Hele Styrken var nu 
samlet og omringede Karmen, hvor Fruerne sad 
blege og stumme. Mogens Munk steg af Hesten, 
gik hen til Karmen, rakte Kirsten sin Haand og 
førte hende ud af den. Hendes Aasyn var død- 
blegt, hun stirrede spørgende paa ham og slap 
ikke hans Haand. 

cNu er I Enke, Fru Kirsten,* sagde han; >jeg 
tager eder under min Varetægt.* 

<Kirsten,» raabte Fru Mette, « rør ej ved den 
Morder 1 Hans Haand er rød af din Husbondes 
Blod.» 

Nogle af Fruerne skreg op og sprang som i 
Vildelse ud af Karmen. 

«Vær uden Frygt,* raabte Mogens Munk. 
cDer skal ikke vorde krummet et Haar paa eders 
Hoveder. Der er intet Blod flydt uden den Nid- 
dings, som jeg vog, fordi han ranede fra mig, hvad 
mit var, og hvad jeg nu tager igen. Kom, nu 
fluks i Sadelen og af Sted!» 

Henning førte Hesten frem, Mogens Munk tog 
Kirsten i sine Arme og løftede hende op paa den. 

«Min Hjertenskær, skælv ej saal Kom her; 

Foden i Bøjlen og Tøjlen sikkert i Haanden! 
Evner du at holde dig i Sadelen?* 

Hans dybe Røst fik saa blød en Klang; hans 
ganske Hjerte laa i den, og for første Gang lød 
det fortrolige Du til hende. 

«Ja,» raabte hun og greb Tøjlen, c Lad os 
komme bort I » 

Han selv sprang i Sadelen, og de red derfra 
op gennem Allerum og videre ind i Landet Det 
gik fremad uden Standsning, indtil de silde om 
Aftenen naaede Ørkelynge, hvor de fik Natte- 
her|;>erge. Saa langt fulgte den hele Skare dem; 
men her aftakkede Hr. Mogens de ærlige Skælmer 
fra Hallandsaas. De fik en rigelig Pengeløn og 
spredtes saa som Avner for Vinden. Kun Gøste, 
Klavs og Niklas blev i Hr. Mogens's Brød og 
fulgte ham fremdeles. 

De nærede nu ikke mere Frygt for at blive 
forfulgte, hvorfor de holdt Rast en hel Dag i Ørke- 
lynge. Her skulde de ogsaa tage Afsked med 
Bjørn Skaldre, som nu vilde skilles fra dem og 
drage Sønder paa ad Hjemmet til. Derom talte 
de, da de sad sammen ved deres tarvelige Maaltid 
i Krostuen, og ingen skulde nu paa disse fire glade 
Mennesker kunne se, at de kom fra et blodigt 
Stævne. Saa fortrolig var den dalevende Slægt 
endnu med Blodsudgydelse, naar det kom til 
Stykket, næsten lige saa staalsat og ikke synderlig 
mere kristelig end de hedenske Forfædre. 

Mogens Munk selv teede sig som en Mand, 
fra hvis Bryst en svær Sten er falden, og som 
efter lang Tids Tyngde omsider aander frit; og 
Kirsten havde nu ganske genvundet sin Fatning. 
Af hendes Øjne straalede Kærlighed, den dybe, 
rene Kærlighed, i hvilken der ikke er Skygge af 
Tvivl. , Dog teede hun sig stilfærdigt, og der kom 
kun faa Ord over hendes Læber. Bengt var munter 
og megettalende; kun Bjørn Skaldre saa surt. 

«Jeg beklager oprigtig,* sagde Hr. Mogens 

til ham, c at vi nu skulle skilles; og saa have vi 
endogsaa ikke andet i Afskedsbægeret end dette 
sure 01. > 

<Det ene bør svare til det andet, » sagde 
Bjørn. cDen Dyst er ingen bedre Drik værd; jeg 
fik jo end ikke mit Sværd løftet til Slag. Kværn- 
bider var nidkær og tog hele Æren.> 

€ Bjørn,* svarede Hr. Mogens, «skal jeg, der er 
et Barn mod eder i Alder, prædike Fornuft for 
ederf* 

cFomuft?* spurgte Bjørn. «Saamænd, jeg 
trænger dertil, eftersom jeg til ingen Gavn rustede 
mig; jeg kunde lige saa gerne være bleven til Huse.* 

cDer fejler I vidt,* svarede Hr. Mogens, c Kun 
derved, at vi kom med saa stor en Styrke, lykke- 
des Anslaget og blev saa ublodigt, dog ikke at 
glemme vore Folks Lydighed og Sammenhold. 
Det er vel, Bjørn, at ingen uskyldig, sagesløs 
Mand mistede Livet, og at der ikke hæfter Blod 
ved eders Klinge. Nu vil I og Bengt slippe lempe- 
lig derfra.* 

«Vi ville ikke krybe i Skjul, men bære vor 
Part af Ansvaret,* sagde Bengt. «Naar kun I 
bjærger eder* 

cDet staar til at haabe,* mente Mogens Munk. 

«Hvad vil I da nu foretage eder?* spurgte Bjørn. 

cHvad vil Dronningen sige?* spurgte Kirsten. 

cEj,* svarede Mogens Munk. *hun er langt 
borte; men naar jeg forliger mig med Frænderne, 
vedkommer den Sag jo ikke hende. Først maa 
jeg bringe Kirsten i Sikkerhed ; jeg har sagt hende, 
hvor vi drage hen — til Bo Stensøn. Paa Egesø 
oppe i Smaaland skal hun sidde hos Karen og 
der hendrage Sørgeaaret; Bengt indgav mig den 
Tanke uden at vide af det. Vi ere ham nu stor 
Tak skyldig. Fru Kirsten, .sted ham til Haandkys!* 

Den næste Morgen forlod Bjørn dem; men 
han fik det Løfte med , at de vilde gæste ham ad 
Aare, naar Brylluppet havde staaet. Selv drog de 

op til Bo .og Karen, som modtog dem med aabne 
Arme. 

De Dage, som Kirsten nu kom til at henleve 
hos sin Barndomsveninde, hørte til de lykkeligste 
i hendes Liv. Trygt sad hun under Bos Varetægt 
paa den vel befæstede Gaard i Skovens Skjul, 
delte Karens Glæde over den lille Søn, hun nu 
havde ved sit Bryst, gennemlevede atter med 
hencfe i Aanden de udstaaede. Lidelser, fældede 
Taarer over Elseby og bad for hendes Sjæl, som 
hun havde ønsket; men i hele det Aar saa hun 
ikke sin Hjertensven. 

Der kom imidlertid kun gode Tidender fra 
ham. Han var kommen til Forlig med Jep Mus's 
Frænder, som til Dels vare Kirstens egne. Han 
udredede en høj Mandebod og forpligtede sig til 
at stifte en Sjælemesse for Jep Mus. Dermed 
vare Arvingerne tilfredse og delte gladelig Bøden 
og Arven. Det var det bedste Forsvar for Mogens 
Munks Daad, at intet Menneske fældede en Taare 
over hans Fjendes Død. Der gik en Glædesluft- 
ning gennem Landet, da det blev kundbart, at 
Samfundet var blevet den Voldsmand kvit. 

Saa ganske stod Folket paa Mogens Munks 
Side, at Dronningen ikke fandt det raadeligt at 
røre ved Sagen. Dog gjorde han alt for at for- 
milde hende, og en god Hjælp i saa Henseende 
ydede ham Kirstens Brev til Bisp Peder. Det 
gendrev ganske den Beskyldning mod hende, som 
hendes Uvenner ikke undlod at fremkomme med, 
nemlig at hun skulde have staaet i Forbindelse 
med Mogens Munk og været den egentlige An- 
stifter af Drabet. Vel kom hverken hun eller Hr. 
Mogens nogen Sinde i Gunst hos Dronningen; men 
han fik dog store Len og blev en af Rigets mest 
formaaende Mænd. 

Da Sørgeaaret var omme, stod Brylluppet paa 
Næs. Kirstens Værge, hendes Farbroder, gamle 
Jakob Akselsøn, bed i det sure Æble og gav 

Dronningens Jomfruer. 25 

hende til Mogens Munk. Ikke alene Bo Stensøn 
og Karen samt Bjørn og Bengt vare med til Brude- 
færden; ogsaa Birthe og Gøste, Martha og Klavs 
fulgte deres Herskab til Næs, og Hr. Mogens ind- 
friede rigelig sine Løfter saavel til dem, som til 
Niklas, hvem han hjalp til Forlig og Fred. Endnu 
i mange Aar sad den snilde Krovært i Kinna, vel 
kendt blandt alle vejfarende, som gerne lyttede til 
hans Fortælling om, hvorledes det gik til, at Hr. 
Mogens vog Jep Mus. — 

Med trods al Kærlighedslykke og Medgang 
havde Mogens Munk dog en Torn i Kødet, og det 
var Abraham Brodersøns stedse stigende Rigdom 
og Vælde. Bisp Peder syntes at skulle faa Ret; 
Hr. Abraham lod til at være en Mand med mange 
Liv og var i Stand til at rejse sig fra ethvert Fald 
med ny Kræfter. Fast som Varbergs Klippe i 
Havets Bund stod han fremdeles i Dronningens 
Gunst, . højt hævet over alle sine Jævnlige. 

«Naar faa vi Ram paa ham,» sagde Hr. 
Mogens en Dag til Kirsten, da han var vendt hjem 
fra en Herredag og der ret havde faaet Hr. Abra- 
hams Overmagt at føle. 

«Aah, lad hans Vælde ikke volde dig Ærg- 
relse,* svarede Kirsten; «du har jo selv nok og 
formaar lige saa meget her i Jylland, som han i 
Halland.* 

«Det ligner ikke dig, mit Hjerte,* svarede 
Hr. Mogens, «at lade al Stolthed fare og tænke 
saa ydmygt. Skulle da aldrig alle de Mænd, som 
han kuede og plyndrede, og ikke heller alle de 
Jomfruer, hvem han krænkede, vorde hævnede? 
Har du aldeles glenxt Elseby?* 

«Nej,» svarede Kirsten; «var det da ikke mig, 
der fik dig til at stifte den Messe for hendes Sjæl?> 

<Vel,» svarede Hr. Mogens; «men hvad gavner 
det de levende, at hendes Sjæl er frelst? Han, 
som tog hendes Ære fra hende og voldte hendes 
Død, farer fort med sine Skændselsgerninger. Naar 

jeg hører Vigilien over Elseby blive sungen, bæres 
det mig for, at jeg ser en Herrens Engel med 
Retfærds hævnende Sværd gaa gennem Kirken.* 

«Aah, forjag de mørke Syner, » bad. Kirsten. 
«Jeg kan ej for det, men Tanken om den Domme- 
dag, du beder til, fylder mit Hjerte med Angest. 
Stedse bæres det mig for, at kommer den, da ville 
vi faa svære Tider og Ulykke ramme os selv.» 

«Vist ikke,v svarede Hr. Mogens, idet han 
klappede hende paa Kinden. «Dine Syner ere 
mørke, ikke mine. Vorder denne Nidding engang 
styrtet, vil det lysne op for alle gode Mænd og 
Kvinder. » 

cjeg tænker som du,» svarede Kirsten; «men 
jeg ønsker ikke Retfærds Sværd tiere lagt i din 
Haand. Dyrt købte vi vor Lykke. Jeg takker 
Gud Herren for hvert Aar, der hengaar i Fred, og 
naar det er udrundet, beder jeg om eet til.» 

Det fik hun Held til at gøre i mange Aar, 
saa at de mørke Syner svandt, og hun følte sig 
tryg; men omsider kom dog de svære Tider, hun 
havde frygtet, og med dem Engelen med Ret- 
færds hævnende Sværd, som Hr. Mogens havde 
skuet i Aanden. 



Ottende Kapitel. 

Ved Himmerigs Dør. 



Tyve Aar vare henrundne, og hvert af dem 
havde givet Vækst til Abraham Brodersøns Rigdom 
og Magt. Han var Herre paa otte Slotte og Ejer 
af mere Jordegods end nogen anden dalevende 
Mand i Norden; og endnu sad han paa Varberg, 
hvor han havde opdynget en for hine Tider umaade- 
lig Skat af Penge og Kostbarheder. Endelig havde 
han for et Par Aar siden atter taget sig en Hustru, 

25* 

som var af stor Æt og tilførte ham en rigelig 
Medgift. Han førte større Pragt og red med flere 
Svende end Dronningens Fostersøn, Kong Erik selv. 

I tretten Aar havde denne baaret Kronen, sig 
selv til liden Glæde, men heller ikke Rigerne til 
stor Skade. I hans Fru Moders stærke Haand laa 
Tøjlerne, og hun sagde stedse og med god Grund: 
«Vi vide mere, end hanU Gav hun noget af sin 
Magt bort, var det ikke til den unge vankelmodige 
Konge med det heftige Sind og de uberegnelige 
Luner, men til Mænd, paa hvis Indsigt, -Kraft og 
Troskab hun kunde stole. Øverst i disse Mænds 
Række stod fremdeles, hver paa sit Felt, Bisp 
Peder og Abraham Brodersøn. Kong Erik havde 
manttet sande sin Faders Ord, at førend han vandt 
Abraham Brodersøn over, vilde han intet gælde; 
men ' det var hidtil ikke lykkedes ham. Endnu 
havde han Dronningens mægtige Yngling paa 
Siden af sig, ja han maatte endogsaa stundom 
staa til Skamme for ham. 

Da oprandt Aaret 141 o, og Kampen om Søn- 
derjylland brød løs. Dronning Margrethe havde 
allerede i nogen Tid været optagen af denne hen- 
des Livs sidste Stordaad, nemlig Generhvervelsen 
af Sønderjylland, som snart saa sørgelig skulde 
blive afbrudt ved hendes Død. Med sin sædvan- 
lige Snildhed havde hun uden Sværdslag skaffet 
sig den største Part af Hertugdømmet, da Til- 
dragelsernes Gang og Kong Eriks Utaalmodighed 
sønderrev det fine og dog stærke Net, hun ved 
fagre Ord og Guld havde spundet om Danmarks 
Dødsfjender. Kong Erik erklærede Krig, mens 
hans Fru Moder var højt oppe i Sverige, og nu 
kom de svære Tider, Kirsten havde set i sine 
mørke Syner. 

To Hære bleve udsendte. Den ene rykkede 
ind fra Jylland og blev anført af Mogens Munk og 
Henrik Skarpenberg ; den anden kom til " Søs og 
blev ført af Abraham Brodersøn. Kong Erik^fulgte 

med den sidste, som først landede paa Ærø, og 
da denne var undertvungen, skibede han til Als. 
Nordborg havde alt overgivet sig, og nu laa Hæren 
for Sønderborg Slot. 

Det trak ud med Belejringen, og dette vakte 
Kong Eriks Misnøje, uagtet det i hine Tider var 
det sædvanlige, naar den angrebne Fæstning blev 
tappert forsvaret; thi saa længe man ikke kendte 
til Artilleri, eller dette var i sin Barndom, var An- 
grebsvaabnene langt svagere end Forsvarsmidlerne. 
At udhungre en stærk Fæstning var næsten det 
eneste Middel til at faa Bugt med den. For- 
modentlig var da Hr. Abraham uden Skyld; men 
i hvert Fald mente han det selv. ' 

Han opførte sig dog ikke overmodigt ved 
denne Lejlighed, men gjorde tværtimod et Forsøg 
paa at formilde den vrede Konge. Med sin sæd- 
vanlige Kløgt overvejede han Kongens fjendtlige 
Stemning imod ham og den for ham selv mindre 
heldige Omstændighed, at Dronning Margrethe var 
langt borte. Han gjorde da en Banket i Lejren 
til Ære for Kongen og indbød alle Riddere og 
ansete Høvedsmænd ved Hæren til den. 

Det var den 25de Avgust, en smuk, solklar 
Høstdag. I Skyggen af nogle ærværdige Ege, som 
stod ved Hr. Abrahams Telt, havde han ladet op- 
sætte et langt Bord, omgivet med Bænke, og for 
Enden stod der en med Skarlagen prydet Stol til 
Kongen. Bordet ^ar skønt dækket; det straalede 
af den rige Værts mange Sølv- og Guldbægre, og 
bugnede af lækre Madvarer og store Stobe med 
stærkt 01 og Vin. En mild Vind bevægede nu 
og da Træernes Blade, saa der gik Solglimt over 
Bordet og alle de af Staal og Guld glinsende 
Krigere, som sad om det. Vel sad Kongen i Høj- 
sædet og hans Vært kun paa en simpel Foldestol 
ved hans Side; men dog overstraalede Hr. Abra- 
ham sin Herre i Pragt. 

Hans ridderlige Sirhghed var ellers veget fra 

ham. Han var nu en Mand paa henved tresinds- 
tyve Aar, besværet ved sit Legemes Fedme og 
med en skaldet Isse. Hans før saa fyrige Øjne, 
der havde daaret saa mange Kvinder, skuede sløvt 
og mat, naar han ikke, som nu, opildnedes af Vin, 
og hans svære Træk vare slappe. Hans Mine var 
dog mere hovmodig end nogen Sinde, og hans 
fordum skønne, men nu af et helt Livs Lidenskaber 
og Vellevned vanhældede Aasyn havde fæstnet sig 
i en Form, som gjorde det frastødende. 

Han varetog imidlertid sine Pligter som Vært 
med en gammel Hofmands Finhed og Sikkerhed. 
Han viste sin kongelige Gæst al den Ære, der til- 
kom ham, og drak Herrerne flittig til, idet han 
lod falde smigrende eller skæmtefulde Ord. Alle 
viste de ham Ærbødighed, men under de glatte 
Smil og de høviske Ord dulgte sig Had, Lede, 
Foragt eller Frygt. Ingen vovede mere at røbe 
sit sande Sindelag eller røre ved Abraham Broder- 
søn, saa stærk og uantastelig syntes hans Stilling 
at være. Hvo af hans mange Fjender og Mis- 
undere, som nu sad ved hans Bord og bøjede sig 
for ham, Dronningens mægtige Yndling og Hærens 
øverste Befalingsmand, tænkte sig andet, end at 
Hr. Abraham vilde gaa ukrænket i sin Grav, kun 
segnende under Vægten af Lykkens rige Gaver og 
sit Vellevned f Og dog skulde den stolte Bygning, 
han havde brugt et helt Liv til at opføre, falde for 
et Vindkast og styrte i Grus i et Nu. Sværdet 
lynede over hans Hoved, og Enden var der. 

Hvorledes gik det til? Hvad var Grunden^ til 
et saa pludseligt, i Nordens Historie næsten uhørt 
Fald? Ja, hvorledes samle Luftens skjulte Kræfter 
sig efter hemmelighedsfulde Love, saa at Himlen 
pludselig formørkes, Tordenskyen er der, og Uvej- 
ret bryder løs. Harmen over Abraham Brodersøns 
mange uretfærdige Handlinger, hans bundløse Rænke- 
fuldhed, umættelige Pengegridskhed, utæmmelige 
Vellyst og Ubluhed, Misundelsen over hans eksem- 

pelløse Lykke, Rigdom og Magt, — det var de 
skjulte Kræfter, som svævede i Samfundsluften ; 
men Gnisten, som tændte Lynet og fremkaldte 
Udslaget, var Kong Eriks længe ulmende For- 
bitrelse over sin egen Vanmagt. 

Pludselig hørtes der Larm bag Teltet, høj- 
røstet Tale og et forbitret Raab. Hr. Abraham 
bød sin Svend at gaa hen og se, hvad der var 
paa Færde, da en Bonde med en ung Pige ved 
Haanden sled sig løs fra nogle Landsknægte, som 
vilde holde ham tilbage, gik hen til Kongen og 
raabte, idet han pegede paa Pigen: 

< Herre Konge, dette er min Datter; hun er i 
Nattens Mørke bleven tagen med Vold og krænket 
af en af dine Mænd. Jeg har ført hende hid, for 
at hun skal udpege Niddingen, og er du mere end 
Konge af Navn, da vil du straffe ham, som har 
brudt den Fred, du og alle dine Høvedsmænd 
svor og lyste over Landet. » 

Alle stirrede forundrede paa Bonden, enshøj, 
velvoksen Sønderjyde, hvis djærve Aasyn blussede 
af Forbitrelse ; dernæst paa Pigen , som var fager 
og velskabt, men hendes Aasyn var opsvulmet og 
vanhældet af Graad. 

«Se dig om, Barbara, og sig, om han er her!» 

Hun løftede sit Hoved, og da hendes Blik 
faldt paa Hr. Abraham, raabte hun: «Det er ham,> 
og brast i Graad. 

Kongen sprang da op fra sit Sæde. Han 
kunde kun handle i Lidenskab; men naar den kom 
over ham, da gik han stedse lige løs paa Maalet; 
saaledes ogsaa nu. 

«Er det sandt,* raabte han, idet han vendte 
sig til Abraham Brodersøn, «har du gjort det?» 

« Herre Konge,* begyndte Hr. Abraham med 
usikker Røst; men da gik Mælet fra ham. 

<Hvad vil Fru Cæcilie sige til dette?* raabte 
en af hans Venner og lo; men Spøgen slog ikke 

an. Alle saa med spændte Blikke paa Kongen, 
som ikke havde vendt Øjnene fra Hr. Abraham. 

<Jeg læser i dit Aasyn,» sagde han, «at Pigen 
siger Sandhed. Du har gjort det; men saa har du 
krænket den Landefred, du selv har svoret paa, og 
Lovens Straf for det er Døden.« 

Der herskede et Øjebliks Stilhed i Forsam- 
lingen. Det var, som Kongen sagde, Lovens Bud 
var Dødsstraf; men naar var det blevet opfyldt? 
Hvor mange Voldsmænd fandtes der ikke i alle 
Stænder, som trods deres Misgerninger endda 
levede, ja der sad ved Hr. Abrahams Bord Mænd, 
der mere end een Gang havde fortjent Døden, o^ 
i hvis Øjne en Bondepige ikke var stort mere end 
et Dyr. Det vilde altsaa være en Strenghed uden 
lige, om Dødsdommen blev fældet over Hr. Abra- 
ham , og det vilde sikkert aldrig være sket, hvis Kong 
Erik havde været ham god, og hans Brøde ikke 
havde været Draaben, der omsider fik det til 
Randen fyldte Bæger til at flyde over. 

Efter et Øjebliks raadvild Tavshed brød det 
løs som en Orkan. Kongens Yndling og højre 
Haand, Tyskeren Henrik Kønigsmark, brød Stil- 
heden og raabte: 

«Til Blokken med den Nidding; vi have kun 
taalt ham alt for længe!* og nu rullede der ge;a- 
nem Forsamlingen en Torden af vilde Raab; men 
da de standsede, lod der sig dog en advarende 
Røst høre. Det var Niels Sorteskaaning, som tog 
sin gamle Ven i Forsvar. 

€ Aldrig i mine Dage,» sagde han, <har jeg 
hørt, at der er blevet gjort slig Kvalm for en 
Bondetøses Skyld. Hør ikke, Herre Konge, efter 
disse Skrigere, som ville forlede eder til — > 

Han standsede da brat; thi i det samme faldt 
et Par Karle af Kongens Hustropper, som vare 
blevne hidkaldte, over Hr. Abraham og lænkede 
hans Hænder. 

« Dette er Galmandsværk, » raabte da Niels. 

«Tæm din Tunge I » sagde Kong Erik og truede 
ad Niels med sin knyttede Haand. 

«Nej, ved min Helgen, om jeg gør,» svarede 
Niels djærvt. <Det skal siges eder, Herre Konge, 
at naar I midt under Krigen lægger Hærens øverste 
Befalingsmand i Lænker, desuden en saa prøvet og 
kyndig Hærfører, som Hr. Abraham, da lammer I 
eders egen Magt og skader Rigernes Anliggender. 
Dronningen vil drage eder til Regnskab for dette.* 
«Det bliver min Sag at komme til Rette med 
Dronningen, » svarede Kong Erik hidsigt. «Her 
byder og befaler jeg. I har at tie og lydel» 

«Hil Kong Erik I » lød det rundt omkring ham. 
«Han er vor Drot og ingen anden!* 

Heraf skønnede Hr. Abraham, at hans Dom 
forud var fældet og hans Skæbne afgjort. Raseriet 
over hans Modstanderes lette Sejr blev nu stærkere 
end Dødsangesten og gav ham Kraft til en sidste 
Opblussen. Han rejste sig, saa sig om i Kredsen 
med et trodsigt Blik og sagde: 

«Hvo af eder, som nu anklage mig og raabe 
paa min Død, har rene Hænder og tør kaste den 
første Sten paa mig? Denne hylende Tøs og hendes 
Skælm af Fader gør min Brøde større, end den er; 
men selv om den var aldrig saa stor, havde jeg 
dog ikke fortjent slig haard Medfart af eder, Kong 
Erik I Naar handlede jeg eder imod? Var jeg ikke 
stedse Kronen en lydig og tro Tjener og glemte 
jeg nogen Tid den Taknemmelighed, jeg skylder 
eders Fru Moder, vor naadige Dronning? Men det 
gør I, naar I forgriber eder paa mig, hvem hun 
nu i over tyve Aar viste Tillid og undte sin Gunst. 
Hende alene skylder I den Krone, I bærer; men 
det har alt mangen Gang* angret hende, at hun 
valgte eder til den Ære — » 

«Slaa ham paa Munden, knævl ham!> raabte 
Henrik Kønigsmark; men Hr. Abraham vedblev: 
«En ussel Konge er II Forbandet være lU 
Nu overdøvede et rasende Skrig hans Røst, 

og Kong Erik drog sin Dolk, som om han vilde 
styrte løs paa ham og fælde ham uden Dom; men 
nogle af Herrerne kastede sig imellem. Hr. Abraham 
blev ført til sit Telt, og en stærk Vagt sat udenfor. 

Endnu samme Dag blev Retten sat og Dommen 
fældet. Da Hr. Abraham ikke kunde fragaa, at 
han havde ladet Pigen bortføre med Magt fra 
hendes Faders Gaard, blev han dømt til at miste 
Liv og Gods og halshugges med Sværdet. Straffen 
skulde fuldbyrdes anden Dagen efter; altsaa gav 
man ham dog en Dags Frist, for at han kunde 
berede sig til Døden. 

«Hans Hoved skal falde, » sagde Kong Erik. 
« Denne Nidding skal udryddes af Jorden; men vi 
ville ikke myrde hans Sjæl.> 

Han vilde derfor sende sin Skriftefader, Munken 
Arnold, han, som senere blev Bisp i Strengnæs, 
til ham; men en Pilegrim kom til Kongens Telt 
og begærede Hans Naade i Tale. Det var en 
midaldrende Mand, hvis Ryg var bleven bøjet 
før Tiden. Hans Aasyn var magert, furet og stærkt 
brunet af Solen; men hans store lyse Øjne vare 
klare. Blikket selvbevidst og gennemtrængende. 
Der udstraalede fra disse Øjne et Aandens Lys, 
som gav det udtærede Aasyn et sjældent Præg af 
Sjælsrenhed, og over hans Person var der saa stor 
Værdighed, at Livdrabanteme, som stod ved Ind- 
gangen til Kongens Telt, modtog ham med Ærbø- 
dighed og straks meldte ham til Kongens Kammer- 
svend. 

Han blev indladt og havde en lang Samtale i 
Enrum raed Kongen. Derpaa blev Kongens Skrifte- 
fader, Broder Arnold, tilkaldt, og Følgen af For- 
handlingen mellem Kongen og de to gejstlige Mænd 
blev, at det blev overdraget Pilegrimen at høre Hr. 
Abrahams Skriftemaal og berette ham. Dette 
undrede alle sig over; men da nogle af Herrerne 
spurgte Broder Arnold, hvem den fremmede Munk 

var, og af hvad Aarsag han havde givet det Hverv 
at berette Hr. Abraham fra sig, svarede han: 

«Det er en hellig Mand, ret skikket til at 
vadske den sorteste Sjæl hvid. Hr. Abraham 
kommer der i gode og skrappe Hænder. Dog 
ønsker han ikke at være kendt. Jeg selv er tilfreds 
med, at jeg slipper for at høre Hr. Abrahams Synde- 
register; det maa være saa langt, at hele Dagen 
ikke vilde være nok til at komme igennem det. 
cDesuden* tilføjede han, «vilde det falde mig svært 
at gaa den høviske Herre saa haardt paa Klingen; 
han viste mig stedse sømmelig Agtelse.* 

Da Pilegrimen traadte ind i Teltet til Hr. 
Abraham, fandt han denne siddende i sin Folde- 
stol med Hænderne i Skødet og stirrende hen for 
sig med et tomt Blik. Han rettede sig, saa vredt 
til den fremmede og spurgte barsk: 

«Hvo er I, og hvad vil I?» 

«Jeg er Guds og Kirkens Tjener og vil frelse 
eders Sjæl fra Skærsildens Pine,» lød Svaret. 

«:Jeg kender eder ikke. Hvo skikkede eder 
hid?» 

«Hans Naade Kongen, » svarede Pilegrimen. 

«Ej saa,» sagde-Hr. Abraham med Bitterhed. 
«Jég kan tænke, at Hans Naades egen Skriftefader 
nu er for god til mig.» 

«Saaledes er det ikke,» svarede Pilegrimen. 
« Kongen vilde have sendt Hr. Arnold til eder, 
Herre, men da kom jeg og bød mig til.» 

«Af hvad Aarsag ?» udbrød Hr. Abraham og 
rejste sig brat, saa hans Lænke raslede. «Hvo i 
Djævelens Navn er duf» 

«Kald ikke paa den Onde,* lød Svaret. «Han 
er nær nok og lurer paa eders Sjæl, men se ret 
paa mig! Genkender I mig ikke.f*» 

Da Hr. Abraham stirrede paa Pilegrimen uden 
at give Svar, vedblev denne: 

<Nu, det er troligt nok. Aarene og Livets 

haarde Prøvelser have rakket mig slemt. Jeg er 
Elsebys Broder, Olaf Andersøn af Vadstena » 

Hr. Abraham sank ned paa Stolen, men rejste 
sig lidt efter igen og udbrød ophidset: 

«I er kommen for at tage Hævn? Dette er da 
Kronen paa Værket, at Pommerinken sender mig 
den værste til at pine min Sjæl. Hvorledes kom- 
mer I her? Har Djævelen ført eder hid gennem 
Luften? Pak eder! I faar ikke flere Ord af min 
Mund.» 

«Herre,» svarede Olaf sagtmodigt og mildt, 
«fat eder og hør mig en lille Stund 1 Ikke er jeg 
kommen for at tage Hævn; nej, for at gengælde 
ondt med godt. I Varbergs Kældergang, hvor jeg 
overraskede eder me4 stakkels Elseby, der kom 
jeg ret til at skue ned i den Syndens Afgrund, 
hvor I har ravet om gennem hele eders Liv, saa 
at ingen bedre end jeg fatter, i hvilken Pine eders 
Sjæl maa være nu, da Domsbasunen lyder for eder.» 

«Ti med den Snak!» sagde Hr. Abraham. 
«Mine Helgene, Sankt Lavrentius i Lund og Sankt 
Lucius i Roskilde, hvem jeg byggede Altre, de 
ville klare for mig. » 

«Lad os haabe det,» svarede Olaf. «Tager 
I mod den Bistand, jeg har tilbudt eder, da ville 
vi tale mere med hinanden derom. Først vil jeg 
tale lidt om mig selv. Sæt eder. Herre 1 Jeg vil 
med eders Tilladelse tage denne Stol og sætte 
mig hos eder.» 

Han tog en Foldestol, som stod i en Krog af 
Teltet, og satte sig. Hr. Abraham sank ned i sin 
Stol med et Suk, og Olaf tog atter Ordet. 

«Nu tale vi sammen som gode Venner 1 Min 
Ven skal I vorde, forinden jeg gaar herfra; det har 
jeg svoret I Dog er det fornødent, at I faar at vide, 
hvorledes det er gaaet til, at jeg har søgt eder op. 
At jeg for tyve Aar siden drog til Rom i mit 
Klosters Ærinde, maa være eder bekendt. Nu, 
jeg udrettede intet der; drog saa til det hellige 

Land, blev fangen af Saracenerne og solgt som 
Træl til en stor Herre i Marokko. Siden skiftede 
jeg flere Gange Herre og døjede meget ondt, ind- 
til omsider for et Aar siden Hr. Alfons, Bispen udi 
Hispanien, købte mig fri, Gud lønne den gode 
Herre derfor I Saa vandrede jeg hjemad paa min 
Fod, prisende Herren for hans Naade, saa I ser, 
Herre, at ikke kom jeg igennem Luften, og aller- 
mindst førte Fanden mig hid. Jeg gik over Eng- 
land og er derfra kommen til Søs til Hamburg. 
Der traf jeg en af mine Brødre fra Vadstena, som 
var paa Udrejse, og som blev hel forfærdet ved 
at se mig, hvem han. troede død. Af ham fik jeg 
Underretning om, hvad der er foregaaet i vort 
Fødeland i de mange Aar, jeg vandrede udi Ørkenen. 
Jeg fik da at vide, hvor troløst I har handlet med 
Elseby, og hvor sørgeligt hun endte.* 

«Jeg mente det ikke ondt med hende,* sagde 
Hr. Abraham; «hun teede sig som en vanvittig 
og var over al Maade hoffærdig.* 

«Skam eder,* svarede Olaf, «ved at sige sligt! 

Gør intet Forsøg paa at rense eder i denne Sag! 

Det skal I dog vide, at stor Harme greb mig, da 

jeg erfor, hvor skændigt I handlede med stakkels 

Elseby. Da jeg påa Vejen herop hørte, at I var 

her paa Als med Hæren, besluttede jeg at trodse 

alle Farer og vandre hid og drage eder til Regnskab. 

Dog se! Da jeg i Gaar naaede hertil, fik jeg at 

vide, hvad der var sket. Gud Herren, hvem Hævnen 

tilhøfer, havde taget Sagen i sin Haand, og nu 

sidder I her som en dødsdømt Fange 1 Da ydmygede 

jeg mig for Herren og spurgte ham i Aanden: 

hvad skal jeg gøre? Drage forbi og skaane den 

dødsdømte Synder? Nej, lød Svaret; gak til ham, 

tal Evangeliets Hvsalige Ord — elsker eders Fjender, 

velsigner dem, som eder forbande, gører dem godt, 

som eder hade, og beder for dem, som gøre eder 

Skade og forfølge eder! — Da prisede jeg Herren, 

som tog Braadden fra mig, og jeg adlød Kaldet. 

For at staa*eder bi i den sidste Strid, derfor er 
jeg kommen. Hjælp nu selv til, at Naadens korte 
Stund ikke vorder spildt I » 

Hr. Abraham havde vist stor Uro, mens Olaf 
talte. Hans stikkende Blik og sammenknugede 
Hænder røbede hans Modvilje. 

«Munk,» udbrød han nu, «du er fra din For- 
stand 1 Hvor kan du elske mig? Læg af den hyk- 
kelske Barmhjertighedsmaske og lad mig se dit 
sande Aasynl En ond Aand er du og piner min 
Sjæl med djævelsk Snildhed.* 

«Ja,> svarede Olaf, idet der kom (Ild i hans 
Blik, «Pine maa der til, det skønner jeg nu, dit 
Hjerte er ganske forhærdet; men var det end haardt 
som Flint, saa har jeg et Sværd, som kan gaa 
gennem det. Se dig da nu selv,- som du er — 
et af Svig, Vellyst og ublu Egenkærlighed tynget 
Menneske, en Voldsmand og Røver, en Tyran, 
som undertrykkede alle, hvem du kunde magte, en 
Fordærver af Uskyld og rene Sæder, med eet Ord, 
den groveste Synder af alle de mange, som i disse 
Tider regere Verden og i Æresskrud hærge og 
plyndre og nedtrampe alt.» 

Hr. Abraham blev bleg som Døden, hans 
Læber bevægede sig, og han løftede sine Hænder, 
som om han vilde værge for sig; men han fik intet 
Ord frem. Olaf fattede sig og vedblev i en mildere 
Tone : 

«Se, kære Herre, der malede jeg eder af, som 
I er eller har været, og som det skal være tilstaaet, 
mange af os andre kunde blevet, om vi vare komne 
i Fristelse, og vi havde faaet Lykkens vidunderlige 
Medbør; thi vi ere onde alle fra Fødselen af. Saa 
sort viser sig eders Sjæl at være, naar eders Hov- 
mods Dække tages af den; men der er mere, som 
blinder eders Øjne — den Indbildning, at de Gaver, 
I skænkede til Kirker og Klostre, og de Messer, I 
stiftede, og som ville blive stiftede efter eders Død, 
ved deres egen Magt kunne frelse eders Sjæl. 

Lad den hellige Kirkes Forbøn være god som en 
Medhjælp, jeg vil ikke nægte det; men det er dog 
min Tro, at et angerfuldt Hjerte gælder mere hos 
Gud end et Bjærg af Guld, og at Gaverne ere 
ganske spildte, naar Giveren ved dem mener at 
have erhvervet sig er Fribrev paa at synde. Er 
eders Sjæl ubodfærdig, hader I ikke eder selv og 
afskyr det onde, I gjorde; begræder I det ikke 
med Angerens bitre Taarer, da vil det intet gavne 
eder, om alle Jordens Præster sang som Serafer i Kor, 
og tusinde Kerter brændte paa Altrene ved den 
Messe. Spildt og omsonst vil det alt være, Bøn, 
Messesang og Blus, hvis I ikke bringer Gud Herren 
det eneste Offer, som behager ham og som kan 
rense eder, et bodfærdigt, angrende, sønderknust 
Hjerte. > 

Hr. Abraham lyttede med spændt Opmærk- 
somhed paa den Tale, og da Olaf tav, viste der 
sig et skadefro Glimt i hans Øjne. Ved sine Sam- 
taler med Dronhingen og Bisp Peder var han bleven 
kendt med det Røre, som allerede dengang var 
opstaaet i den aandelige Verden, og til hvilken 
Fru Birgitte for Nordens Vedkommende havde 
givet Stødet. Han havde ogsaa hørt om Englands 
store Reformator Wicleff, som for ikke mange Aar 
siden endnu levede, og Olaf havde jo sagt, at han var 
dragen hjem over England. Med sit naturlige 
Skarpsind drog han sine Slutninger og skønnede 
straks, hvad der dølgede sig under Olafs Tale. 

«Du er en Kætter I » raabte han. «Ikke skal 
du, en Lærling af den gale Seerske i Vadstena, 
faa Held til at tage min Tro fra mig, saa min Sjæl 
farer ned i Helvedes Pøl. Vig fra mig, Satan 1 
Gaar du ikke nu, da giver jeg dig an, og Enden 
skal blive værre for dig end for mig. Paa Baalet 
skal du brændes, og det vil være en Trøst for mig 
at vide, naar jeg lægger mit Hoved paa Blokken*. 
Da saa Olaf paa ham med saa livsaligt et 

Smil, at det skar ham i Hjertet. Olaf vendte sit bræn- 
dende Blik opad og sagde: 

«0 ja, det vilde være en skøn Død og herligt 
at vorde indlemmet i Martyrernes hellige Skare, som 
jubler om Guds Trone og Lammet! Mit Legeme 
er affældigt, Livet har intet Værd mere for mig. 
Jeg gaar dog kun herfra for at slæbe mig op til 
min gamle Klosterbo og dø der i min Celle. Gør 
det da, Herre! Giv mig an for Broder Arnold, da 
vil jeg komme i gode og faste Hænder, og da vil 
min eneste Sorg være, at jeg, som kom i en god 
Hensigt, ganske skød Maalet forbi. I, Herre, er den 
første, for hvem jeg har ladet Sandhedens ny Lys 
skinne, I, som trænger haardere til Guds Naade end 
nogen anden Synder, jeg kender. Eder havde jeg 
udkaaret til at høste Førstegrøden af den himmelske 
Sæd, der er bleven" nedlagt i mit Hjerte, og se — 
jeg udrettede intet. Ja jeg gjorde kun ondt værre ; 
fra en Synder er I nu bleven til en Djævel med 
Fortabelsens Dødsmærke paa eders* Aasyn.» 

Sveden stod Hr. Abraham paa Panden. 

«Ti, Munk,» sagde han, <^du gør mig van- 
vittig!« 

«Det er ikke saa vel,» svarede Olaf, «I er ved 
eders fulde Forstand, og I fik mere deraf end de 
fleste. Brug den nu, da det gælder !» 

<Jeg vil dø med den Tro, i hvilken jeg levede l> 
raabte Hr. Abraham. 

«Det, I kalder eders Tro,» lød Svaret, «var 
kun en Træls feje Frygt. Tilstaa, at de Gaver 
og Messer dog ikke skænkede eders Hjerte et Øje- 
bliks Fred. Stedse hang Sværdet over eders Hoved, 
det følte I, og se, nu skal det falde, eders Blod 
rinde og eders Sjæl fare til Helvede. » 

Hr. Abraham hensank et Øjeblik i Grublen og 
for sammen. 

«Din Tale lyder sælsomt i mine Øren og giver 
mig ingen Trøst; nej, den tager alt Haab om Frelse 
fra mig. Har jeg været saa stor en Synder, som 

du siger, hvor kan da nogle Timers Anger udslette 
min Brøde? Nej, det maa til, som du i din Sjæfe 
Forvildelse ringeagter, den hellige Kirkes Forbønner, 
som jeg har sikret mig.> 

«Det kan gøres i et Nu,» svarede Olaf. « Røveren 
paa Korset fik en kortere Frist end I. Lyt til mig I 
Herren har sendt mig til eder; jeg bringer eder 
Fred og Frelse. Bed alene om Naade; puk ikke 
paa Gaver, Messer og Kirkens fortjenstlige Gerninger; 
tro, at Jesus Kristus har gjort Fyldest for alle 
eders Synder, da vorder eders Sjæl ren som Sne 
og kan ikke mere vorde besmittet. Glad kan I da 
gaa i Døden. Sværdet skærer Baandet over, og 
jublende farer eders frelste Sjæl til Himmelen.* 

Som Dug paa en døende Blomsterkalk faldt 
disse Ord paa Abraham Brodersøns syge Hjerte. 

«Om det var saaU sagde han. c Om jeg kunde 
tro detU 

«Nu er I paa Sporet, Herre I Der greb I en 
Finger; o, tag nu den ganske Haandl Men I er 
mødig paa Sjælen: jeg vil nu forlade eder og give 
eder Ro tir Overvejelse. Skik Bud efter mig, naar 
I vil. Jeg er rede til at komme straks; ja, jeg vil 
blive hos eder og bede og vaage med eder den 
ganske Nat, om I ønsker det.> 

Saa gik Olaf; men der kom ikke Bud efter 
ham, hvorfor han, da det led ad Aften, af sig selv 
gik til Teltet; men der fik han at vide af Vagten, 
at Hr. Abraham havde ladet Broder Arnold kalde, 
at denne havde været hos ham, skriftet ham og 
givet ham Sakramentet. Dog gik Olaf ind til 
ham; han var ikke saa smaalig, at han følte sig 
krænket ved Forbigaaelsen. Uagtet en anden 
havde givet Hr. Abraham Sakramentet, var det 
dog muligt, at de Sandhedsord, han selv havde sagt 
til ham, havde hjulpet Synderen til Fred. 

Han fik heller ikke nogen uvenlig Modtagelse ; 
men af Fred var der ikke meget at mærke. Hr. 

Dronningens Jomfruer. 26 

Abraham gik op og ned i stor Uro, og hans Øjne 
glødede som af Feber. 

«Er I der?» sagde han. <Vid, at' nu er det 
gjort! Jeg har skriftet for Broder Arnold og faaet 
Syndernes Forladelse. Han sagde som I, at et 
bodfærdigt Hjerte maatte der til; men de Messer 
kunde dog ikke undværes. Ilde vilde det være 
gaaet mig, sagde han, om jeg havde undladt at 
give til Kirker og Klostre, og jeg ingen Andel 
havde haft i Guds Tjeneres fortjenstlige Gerninger. 
Saa nu har jeg det paa begge Leder, Olaf, og er 
ganske dækket. I rynker Panden? Vær nu god I 
I har dog tilgivet mig den Streg med Elseby. I 
er min Ven ; jeg takker eder for eders store Godhed ! » 

Olaf havde taget Sæde paa Foldestolen og 
sad og saa paa ham med et sørgmodigt Blik. 

«Dog,» vedblev Hr. Abraham, <? angrer det 
niig, at jeg ikke stiftede en Messe for Elsebys 
Sjæl. Hun var en god Pige og havde mig kær. 
Mon hendes Sjæl nu er over det, 01af?» 

«Det ved kun Gud Herren, » svarede Olaf; 
«men ved at spare den Messe gjorde I hende 
ingen Skade. » 

«Nu, I tænker saa; det faar blive eders Sag, 
Olaf! Ti dog helst dermed! Jeg forraadte eder 
ikke for Broder Arnold; jeg gav eder det bedste 
Lov. Men hvad I end tænker om de Messers 
Kraft eller Vanmagt, saa maa I dog tilstaa, at 
Rundhed til at give hellige Løfter maa behage 
Gud. Ikke var jeg en Synder som Jep Mus. Han 
narrede Sankt Lavrentius for et Alter, derfor blev 
han sendt af Verden uden Skriftemaal og Hostie 
og pines vel end trods alle Messer i Skærsilden. » 

Saa gik han nogle Gange i Tavshed frem og 
tilbage, men tog derpaa atter paa Vej med stor 
Heftighed og talte om, hvor haardt det var at 
skilles fra Livet. Han talte om sin Hustru, som 
snart vilde være Enke, om sin lille Datter Birthe, 

som han havde kær, og -sine tro Tjenere, som vel 
nu skulde gaa ulønnede derfra. 

<Hvi stirrer I saa og siger intet ?> sagde han 
derpaa til Olaf. «Er I ked ai" at høre mine Klager ?» 

«Vist ikke,> svarede Olaf mildt; «det, I der 
sagde om eders Hustru, eders Datter og eders 
Tjenere, huer mig bedre end noget af det andet.* 

Men nu kom det frem, som laa dybest hos 
haip og havde fæstet stærkest Rod i hans Hjerte, 
hans Kærlighed til Mammon. Vel begyndte han 
med at klage over, at hans efterladte, naar hans 
Godser bleve inddragne, vilde blive stedte i Nød; 
thi han havde jo forbrudt baade Gods . og Liv. 
Derpaa fordybede han sig i Tanken om sin store 
Rigdom, regnede op alle sine Gaarde og nævnede 
dem ved Navn, som om de vare dyrebare Venner, 
og hans Hjerte blødte ved Skilsmissen. 

«0, Varberg, » udbrød han til sidst, «ingen 
Sinde mere skal jeg skue dit stolte Hus, du alle 
Borges Dronning, mit rette Æresæde og Grundvolden 
for min Magt I Du som gemmer alle mine Skatte, 
hvert dyrebart Klenodie, al min prægede Mønt I Jeg 
maa slippe det alt, altl> 

<Lad det fare, lad det farel» sagde Olaf. 
« Usselt Muld var det og meget deraf uretfærdigt 
Gods. » 

Men Hr. Abraham agtede ikke paa den For- 
maning. Han gik tæt hen til Olaf, stirrede paa 
ham og sagde: 

«Ved I, hvorledes det vil gaa dermed? Fru 
Margrethe vil komme farende og tage det alt 
sammen I > 

«Hvad,» udbrød Olaf. « Tvivler I om Dron- 
ningens Naade? Hun vil græde ved Tidenden om 
eders Død og, om hun ikke tør hævne den, saa 
vil hun sikkert tage sig af eders efterladte.* 

«Jeg skal sige eder, hvad hun vil gøre,> svarede 
Hr. Abraham med et sygeligt Smil. «Vel muligt, 
at hun vil fælde en Taare, og hun vil sikkert indfri 

26* 

sit Løfte og stifte den Messe for min Sjæl, som 
jeg selv har betalt, idet jeg eftergav hende den 
store Gæld til mig; men derved vil det blive. Som 
en gridsk Høg vil hun komme farende og slaa ned 
paa Byttet. Hun vil tage min ganske Formue og 
ikke levne en Pending.» 

cNu, om saa er, da gør hun det vel til Kronens 
og Rigernes Gavn,> sagde Olaf. 

«0, jaU udbrød Hr. Abraham i en bitter Tone, 
«saa vil hun sige.. Jeg kan det Litani; jeg hører 
end i mine Øren hendes Klager over Lensmændenes 
Gridskhed og Kronens Armod og Vanmagt. Dog har 
ingen Mand, der nogen Tid bar Kronen, haft et 
saadant Maal af Magt, og ingen Konge haft et 
saa vel fyldt Skatkammer, som Margrethe Valdemars- 
datter. Der er ingen Mand i Riget, hvem hun er 
større Tak skyldig, fordi hun nu sidder saa fast i 
Sadelen end mig. Dog siger jeg eder, at hun vil 
lønne mig, som hun har lønnet andre fortjente 
Mænd, der gik i Døden for hende; hun vil plyndre 
mit Hus, som hun plyndrede deres. » 

«Men med større Ret,> sagde Olaf. 

Hr. Abraham vedblev dog i største Ophidselse 
at tale om den Sag. Dronningen havde mere end 
een Gang gjort det, han der beskyldte hende for, 
ja endogsaa i sin Nidkærhed for Kronens Ret 
forgrebet sig saaledes paa Privateje, at hun maatte 
give tilbage, hvad hun havde taget. 

Det gik da ogsaa ganske, som han havde for- 
udsagt. Det maa siges til Kong Eriks Ros, at 
først han, da Dronningen var død, viste den Mild- 
hed at tilbagegive Hr. Abrahams Arvinger noget 
af det forbrudte Gods. 

Til sidst lagde Stormen sig i Hr. Abrahams 
Sjæl, og han bad Olaf om at give ham sin Velsig- 
nelse. Den fik han da og det i saa kraftige og 
indtrængende Ord, at det rystede ham i hans 
Inderste. — 

Med stolt løftet Hoved gik han den næste 

Morgen sin Korsegang op paa Skafottet, ledsaget 
af Broder Arnold og Olaf Den ganske Hær var 
samlet, og Kong Erik holdt der til Hest med alle 
Hærens Befalingsmænd. Vildt rullede Blodet i 
Aarerne paa mange af Tilskuerne, da han gik forbi 
dem i sin Ridderdragt, som skulde klædes af ham 
inden Henrettelsen. Han bøjede sit Hoved for 
Kongen, da han gik forbi ham; men der var mere 
Trods end Ærbødighed i den Hilsen. Der kom 
intet Ord over hans Læber, før han havde lagt sit 
Hoved paa Blokken. Da hørte man ham sige: 
Sankte Lavrentius! Sankte Lucius! 

cHan raaber paa sine Helgene, » sagde Henrik 
Kønigsmark; «ja, nu kan han have deres Hjælp 
nødig I > 

Da hans Hoved var faldet, lød der et mange- 
stemmigt Raab, og flere af Herrerne priste Kong 
Erik, som havde udøvet saa strang Retfærdig- 
hed. Denne Retfærdighedshandling blev dog sikkert 
en medvirkende Aarsag til, at Kongen maatte 
hæve Belejringen og trods sin Overmagt drage 
bort fra Sønderborg med uforrettet Sag. — 

cl var jo hos ham paa det sidste,* sagde 
Niels Sorteskaaning om Aftenen til Olaf « Hvor- 
lunde teede han sig? Bar han sin Skæbne som en 
Mand?> 

«I saa jo selv, hvorlunde han gik i Døden, » 
svarede Olaf; «som han da var, det kalder I vel 
en Mand.> 

« Visselig, » sagde Niels. «Jeg kunde selv ikke 
have gjort det bedre. Ak, at tænke sig, at et 
Menneske, hvis Indgang i Livet var saa herlig, skulde 
ende saa forsmædelig U 

« Udgangen,* svarede Olaf, «var dog bedre. 
Han var i Gaar ved Himmerigs Dør. Lad os 
haabe, at dtn dog bliver opladt for hamU — 

Saaledes blev Synderen straffet og de krænkede 
Jomfruer hævnede, uden at Retfærdighedens Sværd , 
som Kirsten havde frygtet, blev lagt i Mogens 

Munks Haand. Dog gik hendes sørgelige Anelse 
om Ulykke i Opfyldelse, ja det var allerede sket, 
inden Abraham Brodersøns Hoved faldt véd Sønder- 
borg. 

Hr. Mogens lod sit Liv ved Eggebæk i Sønder- 
jylland, hvor Grev Adolf af Holsten overrumplede 
hans Hær og tilføjede de Danske et stort Neder- 
lag. Hans ædle Blod kom til at væde det dyre- 
købte, saa ofte genvundne og atter tabte Lands 
Jordbund. Ogsaa han gav sit Liv hen for Fædre- 
landet og lagde et Sædekorn, som engang skal 
spire og bære Frugt. 

Kirstens Sorg varede saa længe som hendes 
Liv, uagtet hun blev gammel. Hun vidste og 
glemte det aldrig, at kun faa Kvinder ere blevne 
elskede som hun eller købte saa dyrt. 

Men hvad Dronning Margrethe følte og tænkte, 
fik ingen at vide. Det skulde da være, at det 
Kapel, hun byggede for Hr. Abrahams Penge i 
Lund, med sine pragtfulde Altre, de stærke Gitre 
og malede Ruder meldte om noget, som hun gemte 
i sit Bryst. 

Paa det Brev, ved hvilket Dronningen skæn- 
kede alt sit Gods i Tyringe og Oksie Herreder og 
en Sum Penge til Sankt Dionysii Kapel i Lund, 
staar vedføjet, at for dette Gods skal der læses 
Messer «for Dronning Margrethe og Hr. Abrahams 
Ro og Hvile. » 

Den Munkepen, som skrev det, tog næppe 
meget fejl. 

